
„Jeg  har  faaet  Lov  af  min  Flader  at  tage  Dig 
med  hjem  i  Juleferien!''  sagde  min  gode  \^en  og 
Klassekamerat  Anton  Lynge,  idet  han  Ojens3'n- 
lig  gik  ud  fra,  at  naar  blot  den  nævnte  Tilladelse 
var  given,  saa  \'ar  dermed  Alt  i  Orden.  Det  var 
det  nu  forsaavidt  ogsaa,  og  tredie  Juledags 
Aften  —  jeg  var  den  Gang  en  tolv  Aar  gammel 
—  kom  jeg  velbeholden  til  Landstationen,  hvor 
Anton  og  en  Enspænderslæde  \'entede  for  at  fore 
mig  til  \'oldborg  Skovridergaard.  Jeg  krøb  i 
Fodposen,  Kusken  smeldede  med  Pisken,  og 
under  Bjældernes  festlige  Kimen  giede  vi  fra  den 
oplyste  Stationsbygning  ind  i  den  sorte  Granskov, 
hvor  det  ikke  var  muligt  at  opdage  mindste  Lys- 
ning mellem  Stammerne,  men  hvor  den  snedækte 
\'ej  laa  bag  En  som  skummende  Kjolvand.  Saa 
ud  paa  den  aabne  Mark  igjen  —  man  trak  forme- 
lig \'ejret  lettere,  sj-ntes  jeg  —  hvor  der  hist  og 
her  skinnede  et  eenligt  Lys  ud  fra  et  mørkt  Hus, 
et  Slag  til  højre,  og  vi  svingede  ind  i  den  fir- 
længede Skovridergaard. 

En  Dor  aabnedes,  og  fra  den  oplyste  For- 
stue, hvor  hele  Familien  var  samlet,  strømmede 
der  mig  et  saadant  Væld  af  Lys  og  Varme  i 
Møde,  at  dette  mit  første  Indtryk  af  Skovrider- 
gaarden  altid  har  forekommet  mig  halv  symbolsk. 
En  stor,  hvidbroget  Hønsehund  og  en  lavstammet 
Gravhund  søgte  at  overdøve  hinanden  men  bragtes 
øjeblikkelig  til  Tavshed  af  Skovrideren,  som  der- 
paa  vendte  sig  til  mig  og  i  en  rigtig  fornøjelig 
Tone  sagde : 

„Naa,  saadan  seer  Du  ud,  min  Dreng!  Vel- 
kommen til  Voldborg!" 

,,Faae  nu  Tøjet  af  og  kom  ind  og  bliv  tøet 
op!"  sagde  Fruen,  og  fem  Minuter  efter  sad  jeg 
ved  det  hyggelige  Aftensbord,  hvor  Themaskinen 
snurrede  —  jeg  kunde  forresten  allerede  den 
Gang  ikke  udstaa  The  —  og  havde  allerede  stiftet 
Bekjendtskab  med  Antons  ældste  Søster,  den 
trettenaarige  Vilhelmine,  og  med  den  aargamle 
Margrethe,  Husets  erklærede  Kjæledægge. 
„Hun  var  kommen  drattende  bagefter",  plejede 
Skovrideren  at  sige,  „og  det  var  egentlig  kun  en 
Fejltagelse  af  Storken:  han  skulde  bringe  en  lille 
l-'ige  til  Moller  Knudsen,  der  kun  havde  Drenge, 
men  saa  havde  Mo'er  ladet  Antons  Vugge  staa 
fremme  og  havde  glemt  at  lukke  Sovekammer- 
vinduet om  Natten,  <jg  saa  troede  Storken  natur- 
ligvis, det  var  her,  (;g  nu  maa  vi  jo  beholde, 
livad  \-i  har!" 

Saadan  en  Jul  som  det  Aar  havde  jeg  aldrig 
oplevet!  Jeg  kjørte,  og  jeg  red,  jeg  var  med  paa 
Klapjagt  og  fik  Lov  at  staa  bag  ved  Skovrideren, 
der  paa  een  Post  skød  to  Ræve,  og  om  Aftenen 
spiste  vi  stegte  Æbler  og  Nøddekjærner,  som  vi 
dyppede  i  Saltkarret,  spillede  Stop  med  \'i]helmine 
og  drak  gloende  Æggepunsch. 

Den  Ferie  gik  hurtig  —  alt  for  hurtig,  syntes 
jeg  —  men  da  Slæden  atter  holdt  for  Døren  for 
at  føre  os  Drenge  tilbage  til  Staden  og  Skolen, 
sagde  Skovrideren  til  mig:  .,Kom  igjen,  min 
Dreng,  naar  Du  har  Lyst,  Du  er  velkommen!" 
og  ligesom  jeg  siden  da  altid  har  haft  Lyst  at 
komme  til  Voldborg,  saadan  har  jeg  ogsaa  altid 
følt,  at  jeg  var  velkommen;  jeg  har  været  der 
til  alle  Aarets  Tider,  og  jeg  har  fundet  mig  et 
andet  Hjem  i  den  gamle  Skovrider gaaard. 

Meget  har  jeg  ogsaa  at  takke  den  for.  Ikke 
blot,  at  det  er  derude,  jeg  er  bleven  Jæger  — 
hvad  der  har  givet  og  den  Dag  i  Dag  giver  mit 
Liv  en  Række  af  dets  bedste  Glæder  —  men  hvad 
jeg  ikke  noksom  kan  paaskjønne,  er,  at  jeg  gjen- 
nem  mine  mange  Ophold  i  Voldborg  har  levet  et 
Friluftsliv,  har  lært  Naturen  og  Forholdene  uden 
for  Hovedstaden  at  kjende,  og  tidlig  er  bleven  klar 
over,  at  Aarstidernes  Vexlen  beroer  paa  Andet  end 
Theatrenes  Lukning  og  Tivolis  Aabning.  —  Hvem 
tør  sige,  at  han  kjender  Foraaret,  naar  han  ikke 
i  den   nøgne  Skov  har   rejst   den   første  Sneppe, 


eller  frydet  sig,  som  man  kun  gjør  det  paa  Landet, 
ved  at  se  en  Krans  af  Crocus  række  Ho\-ederne 
op  over  den  smeltende  Snedrive!  Hvor  maatte 
det  være  fattigt  aldrig  at  have  fornemmet  den 
friske,  livssvangre  Lugt  af  sort,  frostskornet  Muld, 
aldrig  at  have  seet  Skaden  sætte  Bo  eller  Gaasen 
have  Gæslinger,  aldrig  at  have  strakt  sig  paa 
Engstrimlen  ved  Mosen  en  solfyldt  Aprildag,  naar 
Engblommerne  ere  friske  og  gule  som  nykærnet 
Smør,  naar  Nellikeroden  ringer  Vaaren  ind  med 
sin  blegrøde,  nikkende  Klokke  under  den  brune 
Hætte,  naar  Viben  skriger  sig  hæs  inde  paa  Brak- 
marken, og  \'andhønen  klukker  „i  det  grøntbro- 
derede  Kjær"!  —  Sommeren,  den  kjende  Alle, 
men  Efteraaret,  naar  om  Morgenen  hele  Haven 
er  dugvaad  som  efter  en  Tordenbyge,  naar  man 
leder  om  falden  Frugt  i  Græsplainen,  naar  røde 
Hyben  og  hvide  Snebær  træde  i  Blomsternes  Sted, 
naar  Luften  er  let,  og  det  stundom  kan  være  saa 
stille,  at  man  horer  en  enkelt,  moden  Nød  springe 
af  den  brune  Hase,  Efteraaret  med  de  stærke 
Farver,  med  Hundeglam  og  Bøsseskud  i  den 
taagede  Skov,  det  skal  leves  ude  paa  Landet.  - 
Og  Vinteren!  Hvor  har  jeg  ikke  tilbragt  lykkelige, 
glade  Vinterdage  i  Skoxridergaarden,  selv  Vccret 
med  at  hente  Juletrécet  hjem  fra  Skoven,  Iv'ttet 
til  Smaafuglencs  Aftenkvidder,  naar  de  sogte  Ly 
mellem  de  tætte  Vedbendranker  paa  den  sondre 
Gavl,  og  vaagnet  med  Fryd  \-cd  at  hore  en  Jern- 


skovl    skrabe   mod   Trappestenene   —   det  betod 
jo  Sne,  Sporsne  og  tusende  andre  Glæder! 

Og  dog  føler  jeg  det  næsten  som  en  Uret, 
tit  jeg  ved  at  tale  om  den  Gjæld,  jeg  staaer  i  til 
Skovridergaarden ,  har  stillet  mine  Naturindtr^'k  i 
Spidsen  og  ikke  er  begyndt  med  at  tale  om 
Skovridergaardens  Beboere  —  forst  og  fremmest 
da  om  Skovrideren  selv.  Hvor  var  han  dog 
prægtig,  hjertensgod  og  hyggelig,  alvorlig  paa 
sin  Viis  men  ved  Siden  heraf  saa  let  i  Sind,  at 
hans  Kone  altid  paastod,  at  han  aldrig  blev  rigtig 
voxen!  Bedst  kunde  han  næsten  slutte  sig  til 
Yngre  og  færdes  fuldkommen  kameratlig  med  dem, 
og  det  er  ret  betegnende,  at  jeg,  da  jeg  første 
Gang  saae  ham  —  han  var  den  Gang  mellem 
fyrre  og  halvtreds  —  s^mtes,  at  han  var  en 
gammel  Mand,  medens  han  en  Snes  Aar  senere 
forekom  mig  meget  yngre.  Høj  og  kraftig  bygget 
var  han,  øjnene  straalede  af  Sundhed  og  Livs- 
glæde, og  det  mørke  Fuldskjæg,  der  i  Aarenes 
Løb  blev  graat,  gav  ham  i  Forbindelse  med  den 
kjønne  Skovrideruniform,  som  han  bar  hyppigere 
end  de  fleste  af  hans  Standsfæller,  et  vist  militairt 
Tilsnit.  I  Krigen  havde  han  da  ogsaa  været:  han 
havde  i  4H  staaet  som  jysk  Herregaardsskytte 
ved  Holstein-Rathlous  Corps  og  kunde  fortælle 
om  Affairen  ved  Steppinge,  hvor  han  havde  været 
med  at  tage  de  preussiske  Kyradserer.  De<-  var 
Noget  for  os  Drenge  at  høre  paa,   og  Ingen  var 


gladere  end  Skovrideren,  naar  han  kunde  faae 
Lov  at  fortælle  —  han  vidste  formodentlig  nok 
selv,  at  han  fortalte  godt,  fremfor  Alt  naturlig  og 
anskuelig. 

Aldrig  har  jeg  kjendt  noget  Menneske,  med 
hvem  det  var  en  større  Fornøjelse  at  gaa  en  Tur 
i  det  Fri.  Han  selv  glædede  sig  som  et  Barn  ved 
hvert,  selv  det  mest  dagligdags  Naturphænomeen 
og  nød  det  paa  primitiv,  homerisk  Viis;  han  viste 
En  med  Stolthed  sine  Planteskoler,  hvor  de  "dimi- 
nuti\-e  Naaletræer  saae  ganske  ud  som  Gulerods- 
bede  i  en  Have,  han  kjendte  hver  syngende 
Fugl  paa  Røsten  og  lærte  os  Andre  lidt  af  Kunsten, 
han  opdagede  i  lang  Afstand  hver  sjelden  Blomst 
og  gik  langt  af  sin  \'ej  for  at  hente  den  —  kort 
sagt,  at  gaa  med  ham  var  ligesaa  godt  som  et 
Kursus  i  Naturhistorie  —  ja,  jeg  kunde  gjerne 
sige  i  Religion  med,  thi  han  havde  en  egen  Evne 
til  paa  naturlig  Alaade  at  aabne  Ens  Øje  for  Til- 
værelsens Harmoni  og  minde  En  om  Skaberen 
gjennem  det  Skabte.  „Ja,  \'orherre  forstaaer  sine 
Ting!"  kunde  han  sige,  naar  han  gik  ude  i  Skoven 
og  med  CiUede  og  Stolthed  saae  op  under  Bøge- 
kuplen ;  „skulde  jeg  formaste  mig  til  at  indvende 
Noget  imod  liam,  saa  maatte  det  da  være,  at  han 
har  skabt  Barkbillerne:  dem  synes  nu  jeg,  man 
gjerne  kunde  have  undværet  —  men  de  er  vel 
ogsaa  godt  for  noget  alligevel!"  I  del  Hele  troer 
jeg  næ^sten,  man  kan  sige,  al  hans  daglige  j\*under 


i  Skoven  \-ar  en  Slags  Kirkegang  for  ham,  og 
naar  han  om  Aftenen,  mens  Mo'er,  eller  senere 
Mlhelmine,  spillede  paa  Klaveret,  brummede  Ordene 
til  sin  Yndlingssang,  Mendelssohns  dejlige 

„Wer  hat  dich,  du  schoner  ^^"ald, 
Aufgebaut  so  hoch  da  droben! 
Wohl  den  IMeister  will  ich  loben. 
So  lang'  noch  mein'  Stimni'  erschallt.'- 

saa  var  hans  Pris  af  „Mesteren"  saa  ærlig  og 
dybt -følt,  at  man  fik  en  tydelig  Fornemmelse  af, 
at  Sangen  for  ham  blev  en  ligefrem  Salme. 

Sin  Hustru  —  hvem  han  aldrig  kaldte  Andet 
end  „Mo'er"  —  elskede  og  beundrede  han,  men 
det  var  yderst  sjeldent,  at  han  udtalte  sig  for 
Fremmede  om  sine  Følelser.  Det  var  da  ogsaa 
umuligt  Andet,  end  at  Enhver,  der  kom  i  Berøring 
med  Husfruen,  maatte  holde  af  hende.  Hyggelig 
saae  hun  ud  med  den  sorte  Fløjls  Hue  og  det 
altid  snehvide  Forklæde  over  den  sorte  Kjole  — 
nærmest  som  en  \-ærdig  Borgermesterfrue  paa  et 
af  de  Keijsers  eller  Frans  Hals'  Malerier,  men 
hun  havde  et  mildere  Udtryk  end  de  gamle  hol- 
landske Matroner,  og  sjelden  har  der  ogsaa  lyst 
et  venligere  Blik  ud  fra  et  Menneskeaasyn  end 
det,  der  mødte  En  hos  hende.  Hun  horte  til  de 
Stille  i  Landet,  glædede  sig  mest  ved  opmærksomt 
at  følge  Andres  Tale,  og  tog  hun  en  enkelt  Gang 
ivrig  Ordet,  kunde  man  være  saa  temmelig  vis 
paa,   at  det  var   for   at  forsvare   eller  dog  und- 

skylde    En,    som    hun    syntes    blev    bedømt    for 
strengt.  ^ 

At  Skovrideren  holdt  af  sine  Børn,  er  det 
vel  næsten  overflødigt  at  sige,  men  der  er  vistnok 
mange  Forældre,  som  vilde  finde  hans  Opdragelse 
yderst  letsindig.  Han  gik  nemlig  ud  fra  det  Princip, 
at  „Vorherre  ogsaa  skal  have  Lov  at  være  Barne- 
pige", og  dette  anvendte  han  paa  den  Alaade,  at 
Børnene  meget  tidlig  fik  Lov  til  at  færdes  paa 
egen  Haand  og  til  af  gjore  Adskilligt,  som  andre 
Børn  ikke  faae  Lov  til;  Anton  kunde  saaledes  om- 
gaaes  en  Bøsse,  da  han  var  en  halv  Snes  Aar 
gammel,  og  Vilhelmine  kjorte  ganske  alene  til 
nærmeste  Kjøbstad  og  besørgede  Indkjøb  til  Huset. 
—  „Børn  har  godt  af  i  Tide  at  lære,  at  det  Første 
her  i  Verden  ikke  er  at  hytte  sit  Skind" ,  sagde 
han;  „nu  til  Dags  gaaer  al  Lærdom  ud  paa  at 
bjerge  Livet  saa  længe  som  muligt,  og  det  gjør 
let  Folk  til  Kujoner.  Man  lærer  kun  Børn,  hvor- 
dan de  skal  leve  —  jeg  kunde  fristes  til  at  sige,- 
at  man  hellere  skulde  lære  dem,  hvordan  de  skal 
dø,  for  det  er  dog  i  Grunden  baade  vigtigere  og 
sværere!  Ens  eget  Liv  er  jo,  naar  Alt  kommer 
til  Alt,  slet  ikke  saa  grumme  meget  værd  —  der 
er  saamænd  altid  Ti  for  Een,  der  kan  træde  i 
Stedet,  naar  man  selv  faaer  Forfald,  Geleddet 
bliver  nok  sluttet.  Nej,  Verden  staaer  nok,  selv 
om  der  imellem  gaaer  en  Forpagter  i  Lobet,  som 
Poul  Moller  siger,   og  Drenge   i    alt  Fald  trænge 


til  fra  Smaa  af  at  tænke  paa,  at  der  kan  komme 
den  Dag,  da  de  maa  kige  ind  i  en  ladt  Bøsse- 
pibe uden  at  blinke  med  øjnene!" 

Dette  Princip  medførte  for  Antons  og  mit 
Vedkommende,  at  vi  i  Ferierne  omtrent  kunde 
gjøre  og  lade,  som  vi  \-ilde,  og  jeg  mindes  kun 
en  eneste  Gang,  at  vi  have  faaet  en  ordentlig 
Overhaling.  Skovrideren  skulde  en  Eftermiddag 
til  Byen  og  fejre  Kongens  Fødselsdag,  og  før 
han  kjørte  bort,  paalagde  han  os  Drerfge  at 
stryge  Flaget  i  Haven  ved  Solnedgang.  Men 
hvem  der  glemte  det,  \-ar  os,  og  hvem  der  n&ste 
Morgen  blev  vred  for  Alvor,  det  var  Sko\"rideren. 
Han  holdt  en  Tordentale  til  os,  forklarede,  at 
Danebrog  ikke  var  en  Klud,  som  man  lod  hænge 
til  Tørring  Natten  over,  men  at  man  dog  i  alt 
Fald  skyldte  det  Flag,  som  man  maaske  en  Gang 
skulde  kæmpe  under,  saa  megen  Pietet,  at  man 
ikke  lod  det  vaje  om  Natten  for  Ugler  og  Flager- 
mus —  den  Lektion  glemmer  jeg  aldrig! 

Skjøndt  Sko\'rideren  var  saa  langt  fra  at  være 
en  Pedant  som  vel  muligt,  gik  hans  Liv  dog 
under  normale  Forhold  saa  temmelig  efter  en 
Snor.  Tidlig  om  Morgenen,  Sommer  og  \'inter, 
sad  han  inde  i  sit  fordringsløse  Værelse,  „Kon- 
toret", hvis  mest  karakteristiske  Udstyring  var 
de  mangfoldige  Protokoller,  som  det  horer  til  en 
kongelig  Skovriders  Embede  at  føre,  og  som 
næsten  saae  lige   saa  ærværdige   ud  som  Kirke- 

bøgerne  i  en  Præsts  Studerekammer.  Her  røg 
han  sin  Morgenpibe  og  besørgede  sine  Regn- 
skaber og  sit  Skriveri  i  det  Hele  taget.  Saa  var 
han  omkring  i  Distriktet  lige  til  Middag,  og  i  det 
Øjeblik,  der  blev  kaldt  til  Bords,  gik  han  ud  til 
Brønden,  hejsede  selv  en  Spand  op  og  drak  med 
en  Nydelse,  som  var  det  den  kosteligste  Vin,  et 
Glas  af  det  altid  iskolde,  krystalklare  Vand. 
Brønden  var  Noget  af  det.  Skovrideren  satte  aller- 
mest Pris  paa  ved  hele  Gaarden ;  han  blev  aldrig 
træt  af  at  rose  det  mageløse  Vand,  som  han 
tilskrev  alle  mulige  og  umulige  Virkninger,  og 
han  var  ikke  langt  fra  at  omgive  Brønden  med 
en  vis  romantisk  Nimbus.  Det  hed  sig  nemlig, 
at  den,  i  Lighed  med  adskillige  Aaer  og  Søer. 
hvert  Aar  forlangte  et  Offer:  da  den  i  sin  Tid 
var  bleven  gravet  —  længe  før  Skovrideren  var 
kommen  her  —  var  den  skreden  sammen  over 
en  af  Brøndgraverne,  men  siden  var  den  ble\'en 
mere  nøjsom  og  antoges  nu  at  være  tilfreds  med, 
at  der  aarlig  tabtes  et  Glas,  en  Ske  eller  lignende 
livløs  Gjenstand  i  dens  mørke,  kølige  Dyb. 

Naar  Eftermiddagskaffen  var  drukken  —  der 
dækkedes  altid  med  Dug  og  Maskine  inde  i  Dag- 
ligstuen —  satte  Skovrideren  sig  tilrette  i  den 
haarde  Lænestol  med  Hestehaarsbetrækkct  og 
begyndte  at  kose  l^erlingske,  men  hengcre  end 
til  anden  Side  naacde  han  sjelden,  førend  han 
lod  Piben  glide  fra  sig,  lagde  Ho\-edet  tilbage  og 

Avisen  i  Skjodet.  Dette  var  for  Hønsehunden 
„Bekkas"  Signalet  til  at  sætte  sig  ved  sin  Herres 
Side  og  med  Hovedet  hvilende  paa  Berlingske 
faae  sig  et  afbrudt  Blund,  medens  .,Gra\-mand'" 
lige  saa  regelmæssig  lagde  sig  ved  Sko\-riderens 
Fødder.  Mo'er  satte  sig  hen  i  Sofaen  og  lukkede 
ogsaa  øjnene,  men  hun  holdt  stadig  paa  den 
uskyldige  Fiction,  at  hun  ikke  sov,  og  i  en  halv 
Time  var  nu  Alt  stille  i  Dagligstuen.  Efter 
Siestaen  læste  Skovrideren,  hvis  han  da  ikke 
havde  Forretninger  ud  af  Huset,  og  han  læste 
Meget,  havde  Interesse  for  Alt  og  fulgte  godt 
med  paa  de  fleste  Omraader.  Om  Aftenen  pas- 
siarede man  sammen,  men  den  sidste  Time,  før 
Skovrideren  gik  i  Seng,  læste  han  igjen,  og  saa 
„repeterede"  han  kun,  d.  \-.  s.  han  læste  i  en 
eller  anden  af  sine  gamle  ^'ndlingsbøger  —  Fader 
Holbergs  Komedier,  Blichers  Noveller,  Walter 
Scott,  Don  Quixote  eller  Claudius  —  og  naar 
Nogen  undrede  sig  over,  at  han  saadan  kunde 
blive  \-ed  at  læse  det  Samme  Aar  ud  og  Aar 
ind,  plejede  han  at  sige:  „Jeg  vil  gaa  i  Seng 
med  et  roligt  og  tiltalende  Indtryk.  Det  gaaer 
mig  med  Læsning  som  med  Selskabelighed: 
bliver  jeg  bedt  sammen  med  fremmede  Menne- 
sker, som  jeg  ikke  kjender,  saa  glæder  jeg  mig 
ikke  til  det  paa  Forhaand,  thi  lige  saa  vist  som 
det  kan  være  et  behageligt  Bekjendtskab ,  man 
stifter,  lige  saa  \'ist  kan  det  være  alt  Andet  end 

fornøjeligt.  Veed  jeg  derimod,  at  jeg  skal  sam- 
men med  gode,  gamle  Venner,  ja,  det  er  en 
anden  Sag:  saa  glæder  jeg  mig  til  Sammen- 
komsten længe  i  Forvejen." 

I  Antons  og  min  Drengejagt  blandede  han 
sig  ikke,  men  han  kunde  godt  lide,  at  vi  vare 
lige  jagtgale  begge  To.  .,Kun  Jægeren  kjender 
rigtig  til  Naturen",  paastod  han,  „og  naar  Nimrod 
i  Bibelen  kaldes  .,en  vældig  Jæger  for  Herrens 
Aasyn" ,  saa  er  Meningen  fornuftigvis  den,  at 
Jægeren,  der  færdes  under  aaben  Himmel,  lige- 
som Sømanden  stadig  føler  sig  Skaberen  nær. 
Det  kan  gjerne  være.  Pastor  Nissen  ikke  god- 
kjender  den  Fortolkning,  men  jeg  holder  mig  til 
den  alligevel.  —  Naa,  det  var  nu  ikke  godt,  at 
Alle  var  Jægere",  tilføjede  han  med  et  Smil, 
„saa  gik  da  den  Smule  Vildt,  vi  har  tilbage,  helt 
i  Hundene,  men  kommer  Jagtlysten  over  En, 
saa  troer  jeg  ikke  Noget  i  Verden  kan  bekæmpe 
den,  og  derfor  har  jeg  ogsaa  en  vis  Sympathi 
med  Krybskytter,  skjøndt  jeg  naturligvis  i  Embeds 
Medfør  maa  betragte  dem  som  Fjender  —  Shake- 
speare var  jo  ogsaa  Krybskytte!  —  Men  veed 
I,  hvordan  jeg  blev  Jæger!  Nu  skal  1  hore.  — 
Mine  Fora'ldres  Hus  inde  i  Byen  vendte  ud  til 
den  gamle  Kirkegaard,  og  Taarnet,  der  løftede 
sig  over  de  spidse,  rødbrune  Tage,  horer  til  mine 
allerførste  Barndomsindtryk.  Jeg  var  en  stor 
i)ueven    som   Dreng,   og  det   første,  jeg   gjorde, 

naar  jeg  kom  hjem  fra  Skole,  var  at  kile  op  paa 
Loftet  og  se  ind  i  Slaget.  Alen  en  Dag  i  F'or- 
aaret  manglede  der  een,  en  dejlig  hvid  Tumler. 
Jeg  kigede  op  i  Luften  til  alle  Sider,  og  jeg 
havde  næsten  kiget  mig  Halsen  af  Led,  da  jeg 
pludselig  seer  et  hvidt  Dun  ganske  langsomt 
svæve  ned  fra  Taarnet.  I  troer  det  maaske  ikke, 
men  jeg  forsikrer  Jer,  jeg  kan  endnu  den  Dag  i 
Dag  se  Solen  skinne  paa  det  hvide  Dun,  der 
lignede  et  stort  Snefnug,  og  jeg  kan  se  den 
blaa,  skyfi'ie  Himmel  ovenover  I  —  Naa,  da  Fjeren 
endelig  kom  til  Jorden,  var  der  en  frisk  Blod- 
draabe  paa  den;  lidt  efter  kom  der  en  hel  Regn 
af  Dun,  og  tilsidst  saae  jeg  en  stor,  brunlig  Fugl 
flyve  bort  oppe  fra  Spiret.  Det  var  en  Vandre- 
falk, sagde  min  Fader,  og  han  trøstede  mig  med, 
at  den  nok  i  nogen  Tid  hver  Dag  vilde  komme 
og  hente  sig  en  ny  Steg.  Saa  fortvivlet  og  saa 
opbragt  og  hævnlysten  har  jeg  ikke  ret  mange 
Gange  været  i  mit  Liv,  men  næste  Dag  tog  jeg 
uden  at  sige  Noget  min  Faders  gamle  Muske- 
donner  og  fik  af  Klokkeren  Lov  at  gaa  op  i 
Taarnet.  Vejen  op  var  mørk;  kun  h\'or  der 
var  et  af  de  smaa  Vinduer,  faldt  der  en  skarpt 
begrænset  Solstraale,  som  oplyste  et  Fletværk 
af  alentykke  Bjælker  og  tabte  sig  inde  mellem 
dem.  Ældgammelt  Støv  og  sort,  snavset  Spin- 
delvæv laa  i  Lag  paa  Ræk\'ærket  —  jeg  saae 
godt  ud,   da  jeg  omsider  fik   seet  mig  selv  ude 

paa  Vægtergangen!  Et  øjeblik  glemte  jeg  min 
Fjende  og  alt  Andet  over  den  Udsigt,  der  bød 
sig,  og  over  Følelsen  af  selv  at  svæve  oppe  i 
den  lette,  friske  Luft.  Nede  over  Byen  laa  et 
Røgslør,  og  frem  af  det  hævede  sig  Skorstene  og 
Gavle  som  Bjergtinder  af  Taagen;  Svalerne 
kredsede  om  mig,  men  Spurve  og  Krager  holdt 
sig  til  de  lavere  Regioner.  Jeg  satte  mig  til- 
rette deroppe  paa  de  mægtige  Granitkvadre, 
der  vare  hagede  til  hinanden  \'ed  Jernankre, 
stemmede  Fødderne  mod  Gitteret  og  Ryggen^ 
mod  Spirets  irrede  Kobberplader,  og  saa  ventede 
jeg  —  jeg  fik  Lov  at  vente  længe!  Men  om- 
sider hørte  jeg  Vingeslag,  en  brun  Skygge  svæ- 
vede højt,  højt  over  mig,  og  tilsidst  saae  jeg 
Fuglen  sætte  sig  ved  Kapitælet  paa  en  af  de 
korinthiske  Søjler,  lige  over  mit  Hoved.  Jeg 
veed,  at  jeg  rystede  paa  Haanden,  saa  jeg  neppe 
kunde  holde  Bøssen,  og  jeg  var  længe  om  at 
tage  Sigte,  men  da  Sigtekorn,  Fugl  og  Taarn- 
spir  Altsammen  begyndte  at  løbe  rundt  og 
blive  sort,  trykkede  jeg  endelig  af.  Jeg  havde 
en  Fornemmelse,  som  om  jeg  i  samme  Nu  selv 
skulde  styrte  ned  fra  Vægtergangen,  og  jeg 
klyngede  mig  krampagtig  til  Gitteret,  men  efter 
et  Par  Sekunder  —  der  forekom  mig  som  Mi- 
nuter —  faldt  der  noget  Tungt  ned  lige  foran 
mig  —  nu  var  min  Duc  hævnet!  Samme  Dag 
tik  jeg  en  Dragt  Prygl  af  min  Fader,    og  næste 

Morgen  forærede  han  mig  en  ny,  enkeltlobet 
Bøsse.  —  Saadan  begyndte  jeg  som  Jæger,  og 
Gud  veed,  om  det  ikke  var  lignende  Følelser, 
der  bragte  mig  til  at  gaa  med  i  48!  —  Ja,  gaa 
I  saa  blot  i  Skoven  med  Janos,  Drenge!" 

Janos,  eller  „Skovtrolden",  som  vi  kaldte 
ham,  naar  han  ikke  selv  hørte  paa  det,  var 
uimodsigelig  Skovridergaardens  største  Original. 
Han  var  en  Bøhmer,  der  i  sin  Tid  var  indkaldt 
som  Fasanjæger  paa  Egeberg,  men  da  Fasane- 
riet dér  blev  nedlagt,  havnede  han.  Gud  maa 
vide  hvordan,  paa  Voldborg  Distrikt,  hvorhen 
han  allerede  var  kommen  i  den  forrige  Skov- 
riders Tid,  og  nu  levede  han  som  en  Slags  Pen- 
sionist, af  hvem  der  ikke  blev  forlangt  andet  Ar- 
bejde end  det,  han  selv  havde  Lyst  til.  Da  jeg 
først  lærte  ham  at  kjende,  var  han  vist  for- 
resten slet  ikke  saa  gammel,  men  den  lange, 
magre  Skikkelse  var  allerede  bøjet,  og  det  blaa- 
sorte  Haar  var  begyndt  at  blive  stærkt  graa- 
sprængt,  saa  at  han  saae  meget  ældre  ud,  end 
han  virkelig  var;  til  Gjengjæld  forandredes  saa 
hans  Ydre  næsten  ikke  i  den  følgende  Snes  Aar. 
Han  selv  paastod,  at  han  kun  var  tagen  fra  sit 
kjære  Bøhmerland,  fordi  han,  der  som  ungt 
Menneske  var  Revierjæger  hos  en  af  Magnaterne 
dernede,  under  en  Strid  med  en  Vildttyv  havde 
skudt  denne  ned  og  derfor  havde  maattet  flygte, 
men   der  var  dem ,   som  paastod,   at  det  ganske 

vist  havde  sin  Rigtighed  med  den  omtalte  Strid, 
men  at  det  var  Janos,  der  havde  været  Vildt- 
tj^ven,  og  Revierjægeren,  der  var  bleven  skudt, 
og  den  gamle  Bøhmers  i  Reglen  noget  skulende 
Blik,  der  ved  enkelte  Lejligheder  kunde  tyne  af 
Forbitrelse  og  let  vakt  Hævntørst,  modsagde  just 
ikke  en  saadan  Paastand.  Det  var  imidlertid 
langt  fra,  at  Janos'  Fortid  havde  noget  Afskræk- 
kende for  os  Drenge,  tvertimod:  han  øvede  en 
stærk  Tiltrækning,  og  der  var  intet  Sted  i  hele 
Skovridergaarden ,  vi  hellere  vilde  være,  end  i 
hans  tarvelige  Kammer.  Indbydende  var  det 
ikke  i  og  for  sig,  thi  da  Væggenes  eneste  Pryd 
vare  Rævesaxe,  Koraller,  Piske  og  Apporteerbukke, 
kunde  man  i  første  øjeblik  gjerne  have  taget 
Bøhmerens  Bolig  for  et  middelalderligt  Tortur- 
kammer; næst  efter  at  gjøre  Bøsser  rene  og 
samle  Papirstumper  i  Gaarden  —  hvilket  sidste 
var  en  ligefrem  Lidenskab  hos  ham  —  var 
nemlig  hans  væsentligste  Bestilling  at  dressere 
Hunde,  i  hvilken  Kunst  han  neppe  havde  sin 
Overmand,  og  det  sagdes  almindelig,  at  der  ikke 
var  den  Køter  til  i  Verden,  som  Janos  ikke 
kunde  bringe  til  at  have  en  fast  Stand  eller  ud- 
danne til  en  paalidelig  Schu'eiszhund.  Hans 
Interesse  for  Jagten  var  forresten  af  en  ret 
ejendommelig  Art  og  temmelig  begrænset;  han 
fulgte  de  første  Par  Aar,  jeg  kom  til  Voldborg, 
regelmæ\ssig    med    paa    Antons    og   mine  Excur- 

sioner  for  efter  Sko\'riderens  Ordre  at  lære  os 
„das  edle  Weidwerk'',  men  det  Eneste,  han  sel\- 
brød  sig  om,  var  at  skyde  Ræ\-e,  Rovfugle, 
Krager  og  Skader,  hvilke  Skabninger  han  fra 
sin  mangeaarige  Mrksomhed  som  Fasanjæger 
var  vant  til  at  betragte  som  svorne  Dødsfjender. 
Det  v'ar  med  en  vis  grum  Tilfredsstillelse,  han 
strejfede  en  Ræv,  og  de  skudte  Rovfugle  søm- 
mede han  regelmæssig  fast  paa  Trægavlen  ud 
for  sine  Vinduer,  Ligesindede  til  Skræk  og  Ad- 
varsel, hvorfor  jeg  heller  aldrig  har  kunnet  læse 
de  bekjendte  Linier  i  „Murad" : 

,Paa  Ladeporten  naglet. 
Den  vilde  Skovens  Helt. 
En  Glente,  spreder  Vingen 
Som  i  et  Vaabenfelt." 

uden  at  tænke  paa  Janos  og  Skovridergaarden. 
Overfor  Ræveii  hyldede  han  ubetinget  Udr^^ddelses- 
principet,  men  Sko\'rideren  holdt  til  en  vis  Grad 
sin  Haand  over  Mikkel  —  „han  tager  flere  'Slus 
end  Høns" ,  paastod  han  altid  —  og  at  lægge 
Strychnin  for  ham  fik  Janos  aldrig  Lo\'  til,  skjøndt 
han  tidt  slog  paa  det,  men  saa  sagde  Skovrideren: 
„Nej,  maa  jeg  bede  om  en  civiliseret  Krigsførelse  I 
Gift,  fy  for  Pokker!  Det  sætter  man  jo  ikke  en- 
gang for  Tj'rken,  og  han  hører  sgu  dog  ikke 
oprindelig  hjemme  i  Europa,  saadan  som  Mikkel!'' 
Foruden   at  Janos    saaledes    forte  Krig   mod   alt 

Slags  .,Raubzeug'",  var  det  ham  en  særlig  For- 
nøjelse at  fange  Kramsfugle,  og  jeg  troer  næsten, 
han  havde  lige  saa  megen  Glæde  af  at  lave 
Donerne  som  af  at  røgte  dem,  navnlig  naar 
Anton  og  jeg  vilde  holde  ham  ved  Selskab.  Saa 
røg  han  af  en  lille  Næsevarmer,  der  „snorkede" 
for  hvert  Sug,  men  da  jeg  en  Gang  foreslog 
ham,  at  han  skulde  rense  den  og  faae  ordentlig 
Luft  i  Røret,  belærte  han  mig  om,  at  det  maatte 
der  netop  ikke  være:  „So  goer  der  all  for 
megen  Tabak  mit!"  sagde  han  —  han  lærte  al- 
drig at  tale  ordentlig  Dansk.  Grunden  til,  at  vi 
Drenge  saa  gjerne  vilde  opholde  os  i  Janos' 
Stue,  var  ikke  blot  den  mere  materielle,  at  vi  dér 
kunde  røge,  saa  meget  vi  vilde,  og  stundom  bleve 
trakterede  med  saadanne  Delikatesser  som  Pind- 
svinesuppe og  røgede  Grævlingeskinker,  men 
ogsaa,  og  fornemmelig,  den,  at  man  baade  kunde 
faae  ham  til  at  spille  paa  Harmonika  og  til  at  for- 
tælle. Og  det,  han  fortalte,  var  ikke  blot  om  den 
.,store"  Jagt  i  Bøhmerland,  om  Vildsvin  og  Kron- 
hjort, Tjur  og  Schuhu:  han  var  tillige  uudtøm- 
melig i  en  vis  Art  af  Sagn  og  Mystik.  Det  var 
aldrig,  eller  i  alt  Fald  kun  meget  sjeldent,  al- 
mindelige Æventyr  og  Spøgelsehistorier,  han  op- 
vartede med,  men  medens  Skovrideren  beskjæf- 
tigede  sig  med  den  reale  Naturhistorie,  udstj'rede 
Janos  sit  Hjemlands  Bjergskove  med  en  æven- 
tyrlig  Fauna  og   Flora    og   befolkede    dem    med 

halv  symbolske  Personificationer  af  Naturphæno- 
mener  og  Naturstemninger,  der  vare  saa  forskj el- 
lige  fra  alt  Hjemligt,  at  det  for  os  var  som  et 
Pust  fra  en  anden  Verden.  Hvor  meget  af  det 
han  egentlig  selv  troede  paa,  er  vist  vanskelig 
at  afgjøre;  naar  han  havde  sluttet  en  Historie, 
tilføjede  han  ofte:  „Det  sachte  man  i  gamle 
Dager''  eller  „Sodan  fortæller  de  eenfoldige  Bønder 
noch  hjemme  i  Bøhmen" ,  men  jeg  troer  ikke  al- 
tid, det  var  saa  alvorlig  meent  med  disse  ratio- 
nalistiske Vendinger:  han  var  vistnok  kun  bange 
for,  at  hans  Tilhørere  skulde  finde  ham  selv  alt 
for  overtroisk,  og  vilde  derfor  holde  sig  en  Bag- 
dør aaben.  Oftest  var  det,  som  sagt,  en  mystisk 
Dyre-  og  Planteverden,  han  førte  os  ind  i,  og 
jeg  husker  den  Dag  i  Dag  hans  Historie  om 
Hasselsnogen,  der  ligger  skjult  ved  Roden  af  en 
gold  Hasselbusk,  i  hvilken  der  altid  groer  en 
Mistelteen:  „den  har  en  Krone  paa  Hovedet,  og 
Somme  sige,  den  er  hvid,  men  Andre,  at  den  er 
spraglet."  Bundløse  Kjær  spillede  en  stor  Rolle 
for  ham,  og  han  havde  selv  en  Gang  været  med 
til  at  skulle  maale  Dybden  af  et  saadant,  men  da 
man  havde  firet  et  Plovjern  mange,  mange  Favne 
ned,  gav  det  pludselig  et  Ryk  i  Linen  nede  fra, 
saa  den  blev  revet  ud  af  Haanden  paa  Den,  der 
holdt  den,  og  siden  prøvede  Ingen  mere  paa  at 
naa  Bund  i  det  Kjær.  Jeg  dristede  mig  til  at 
spørge,    hvad    „det"    var   for   Noget,    der   havde 

rykket  i  Linen,  men  jeg  fik  ikke  andet  Svar  end 
en  Trækken  paa  SkiUdrene.  I  det  Hele  taget 
kom  dette  Alystisk-Upersonlige  liyppig  igjen,  og 
mange  af  Historiernes  Pointe  beroede  netop  paa 
X'endinger  som:  „det  kaldte  paa  ham",  „det 
drog  ham"  el.  Ign.  Stærkt  Indtryk  paa  os  gjorde 
hans  mange  Fortællinger  om  „Das  Mittags- 
mådchen",  ikke  fordi  vi  paa  nogen  Maade  troede 
paa  dem  —  Gudbevares,  det  ere  store  Drenge 
altfor  oplyste  til  —  men  fordi  der  var  en 
ganske  egen  Romantik  over  denne  Skovfrue, 
som  nian  kun  paa  de  varmeste  Sommerdage  og 
lige  i  Middagsstunden  seer  et  Glimt  af,  naar  hun 
skrider  hen  o\'er  Grønsværen  og  forsvinder 
mellem  Stammerne;  det  havde  ikke  været  nær 
saa  uhyggeligt,  syntes  yi,  om  hun  havde  viist 
sig  i  Morket  eller  i  Maaneskin,  det  gjore  jo  alle 
andre  Sagnskikkelser,  men  dette,  at  man  saadan 
ved  høj  lys  Dag  kunde  se  Spøgelser  inde  i  den 
store,  tavse  Skov,  det  havde  Noget  af  den 
samme  Uhygge  som  en  Ildebrand  om  Dagen, 
h\-or  man  ikke  seer  Flammen  selv  men  kun  dens 
Virkninger.  —  „Har  Du  aldrig  selv  \^æret  bange, 
Janos?"  spurgte  Anton  en  Dag  efter  en  saadan 
Historie.  Janos  betænkte  sig  et  øjeblik  men 
svarede  saa:  „Jo,  een  Gang!"  —  „Naar  var 
det?"  —  „Det  var  kort  efter,  at  jeg  \-ar  bleven 
ansat  som  Revierjæ\ger  hos  Vyjst  Koloczek.  Jeg 
havde  faaet  en  1  lund,  en  dejlig,  stor,  sort  SchxA'eisz- 

hund,  der  hed  Gollo,  men  den  var  melankolsk; 
den  saae  altid  bedrovet  paa  mig,  sukkede  dybt 
ligesom  et  Menneske  og  foer  hylende  op  om 
Natten,  naar  den  dromte  tunge  Dromme.  Med 
den  og  to  andre  Hunde  gik  jeg  en  seen  Høst- 
aften gjennem  Fyrreskoven  ved  Czermak,  der 
ikke  havde  noget  godt  Navn  paa  sig;  Stien  var 
smal,  og  det  var  bælgmørkt.  Gollo  gik  forrest, 
saa  de  to  andre  Hunde,  og  saa  jeg.  Men  plud- 
selig lægger  Gollo  sig  ned  paa  Stien  og  hyler, 
de  to  andre  Hunde  gjøre  ligesaadan,  og  det  var 
ikke  muligt  at  faae  dem  frem  hverken  med  det 
Onde  eller  det  Gode.  Den  Gang  var  jeg  bange, 
men  frem  maatte  jeg  jo,  for  vender  man  Ryggen 
til  det,  som  ondt  er,  faaer  det  jo  lettest  Magt. 
Saa  spændte  jeg  min  Bøsse,  lagde  den  til  Kinden 
og  skød  ind  i  Mørket.  Det  skreg  foran  mig,  og 
det  skreg  bagved  mig,  syntes  jeg,  men  nu  gik 
Hundene  villig  frem,  og  jeg  kom  velbeholden 
hjem."  —  „Men  hvad  troer  Du  da,  det  har  været, 
Janos?"  spurgte  jeg,  der  ikke  vilde  lade  mig 
mærke  med,  at  jeg  i  lignende  Tilfælde  ganske 
sikkert  havde  været  lige  saa  bange.  —  „Det 
veed  jeg  ikke",  svarede  han,  „for  jeg  saae  jo 
Ingenting,  men  det  Underlige  ved  Historien 
var,  at  ikke  blot  Gollo  men  ogsaa  de  to  andre 
Hunde  maa  have  seet  det,  jeg  ikke  saae!" 

Ogsaa  over  Janos'  egen  Personlighed  kunde 
der  falde  en  vis  Poesi,  som  naar  han  f.  Ex.  hvert 

Foraar  vandrede  ud  til  Hovedlandevejen,  hvor 
der  stod  en  eenlig  Pil,  for  at  se,  om  „hans  Fugl" 
var  kommen.  Han  paastod  nemlig,  at  der  hvert 
Foraar  sad  en  lille  Fugl  —  og  altid  den  samme 
—  i  Toppen  af  Pilen ;  han  var  overbeviist  om,  at 
den  kjendte  ham,  og  jeg  troer  nok,  han  forestillede 
sig  den  som  kommende  lige  fra  Bøhmerland  og 
bringende  ham  en  Hilsen  fra  det  gamle  Hjem. 

Med  ham  færdedes  da  Anton  og  jeg  paa  vore 
første  Jagter,  og  ganske  naturlig  fik  vi  derved 
en  vis  Forkj ærlighed  for,  ogsaa  naar  vi  gik  alene, 
at  skyde  Rovfugle,  dels  fordi  Janos'  Lyst  smittede, 
dels  fordi  der  om  Sommeren  ikke  \-ar  sj^nderlig 
Andet  for  os  at  jage,  eftersom  Bekasinerne  fløj 
os  alt  for  hurtig,  og  vi  i  det  Hele  holdt  mest  af 
det  \'ildt,  der  sad  rolig.  Hyppig  toge  vi  vort 
Stade  i  det  saakaldte  Egelundskrat,  der  laa  tæt 
ved  Skovridergaarden  men  forresten  ikke  hørte 
til  Distriktet;  det  ejedes  af  Proprietair  Lund  paa 
Stenløsegaard ,  men  paa  hans  Enemærker  havde 
vi  uindskrænket  Jagtret.  Grunden  til,  at  vi  helst 
søgte  Egelundskrattet,  var  en  dobbelt:  for  det 
første  var  det  et  ganske  anderledes  fornøjeligt 
Terrain  end  de  forstmæ^ssig  behandlede  Stats- 
skove: Eg,  Bøg,  Birk  og  El,  Gran,  Hassel  og 
Ask  groede  her  imellem  hinanden,  ganske  som 
de  vilde,  og  kun  Efteraarsstormenc  fik  Lo\'  at 
lufte  lidt  ud  i  Tykningen;  for  det  andet  husede 
Egelundskrattct  som    en   naturlig  Følge    af   dets 

Beskaffenhed  en  forbavsende  Mængde  Fugle, 
navnlig  Rovfugle.  —  Hvor  vilde  jeg  dog  gjerne 
gjenopleve  en  af  disse  Sommeraftener  med  al 
deres  skyldfrie  Glæde  og  rige  Nj'delse !  —  Klokken 
er  bleven  sex,  \'armen  er  trykkende,  men  \-i  ha\'e 
ikke  længere  Ro  paa  os,  skjondt  Skovrideren  for- 
sikrer, at  vi  godt  kunne  vente  et  Par  Timer  endnu, 
vi  maa  afsted!  Vi  gaa  ad  den  smalle,  stejle  Sti 
gjennem  .,Helvedeshulen'" ,  h\-or  vi  hvert  øjeblik 
maa  bøje  Grenene  til  Side,  og  paa  Vejen  se  \i 
ind  til  den  nærmeste  Rævegrav,  hvor  Hundene 
allerede  holde  Hus;  uden  for  Gra\-en  ligger  en 
hel  Bunke  graa  Fjer  —  nu  veed  \'i  da,  hvor  gamle 
Sidses  Høne,  der  forsvandt  forleden,  er  bleven  af! 
Saa  dreje  vi  ind  i  en  af  de  tætteste  Tykninger, 
hvor  Hjid,  Hassel  og  Røn  danne  Undersko\'en, 
og  hvor  ranke,  halv  udgaaede  Aske,  med  gult 
Lav  op  ad  de  tørre  Stammer,  hæve  sig  højt  o\"er 
Kravlet;  her  inde  vade  vi  i  Hindbær  og  Kaprifolier, 
og  det  tager  derfor  Tid,  inden  vi  komme  videre, 
forbi  den  lille  Skovmose,  hvor  de  hvide  Birkes 
„Hexekoste"  se  ud  som  ligesaa  mange  Krage- 
redér,  og  hvor  man  hvert  Øjeblik  snubler  o\'er 
Elletræernes  blottede  Rødder,  der  ligne  mørke 
Kæmpesnoge,  som  bugte  sig  hen  over  den  bløde 
Grund.  Saa  komme  \'i  ud  paa  Kjøre\-ejen,  den 
altid  fugtige  Skovvej  med  de  dybe,  sorte  Hjul- 
spor, men  bøje  atter  af  for  omsider  at  slaa  os  til 
Ro  inde  under  den  store  Eg  —  dér  omkrinG:  har 


24 


nemlig  Mads  Røgter  to  Gange  i  forrige  Uge  seet 
Høgen  holde  til.  Nu  gjælder  det  om  at  komme 
til  at  sidde  saa  skjult  som  muligt  og  dog  have 
frit  Skud,  helst  til  begge  Sider;  her  maa  en  Gren 
brækkes,  dér  maa  en  anden  bøjes  ned  for  at  give 
Dækning,  men  tilsidst  er  Alt  foreløbig,  som  det 
skal  være;  Bekkas  lægger  sig  ved  vore  Fødder, 
og  vi  faae  Ild  paa  Piben.  Ubevægelig  sidde  vi  og 
uden  at  vexle  et  Ord,  men  der  er  nok  at  se  og 
høre  paa.  Skovduerne  kurre,  og  skjøndt  de  ganske 
sikkert  sidde  langt  borte,  ovre  ad  Engen  til,  lyder 
det  dog,  som  de  vare  tæt  ved ;  Flagspætten  hamrer, 
nu  kom  den  nærmere,  vi  kunne  se  den  glide  op  ad 
den  graa  Bogestamme.  —  Nej ,  hvor  Myggene 
plage  En !  Man  vifter  sig ,  og  man  stryger  sig, 
og  man  fortrækker  Ansigtet  paa  den  mærkeligste 
Maade,  men  lige  meget  hjælper  det,  inden  Aften 
er  man  dog  forbidt  pa  Ansigt  og  Hals,  paa 
Hænder  og  Ankler.  Bekkas  lider  om  muligt  endnu 
mere,  end  vi;  den  ryster  sig,  og  den  vælter  sig, 
men  gjør  den  for  megen  Støj,  faacr  den  et  velvil- 
ligt Smæk  som  Tilhold  om  at  forholde  sig  rolig, 
thi  den  kunde  jo  skrit^mme  Vildtet.  Dér  kække 
et  Par  Skader,  men  de  vogte  sig  vel  for  at  stille 
Noget  af  deres  sorte  og  hvide  Pragt  til  Skue,  og 
vi  høre  dem  smutte  ind  i  Toppen  af  en  tæt  Gren 
uden  at  have  seet  et  Glimt  af  dem.  En  Solsort 
rasler  mellem  det  visne  Løv,  og  en  Skovmus 
kommei'  frem  nede  ved  Foden  af  Bregneklyngen ; 

Bekkas  lofter  Hovedet,  og  saa  er  Musen  borte. 
—  Nu  begynder  Aftenen  at  fakie  paa ;  inde  under 
Granerne  gloder  et  gulrodt  Lys,  og  Løvet  paa 
Træerne  smelter  sammen  i  store,  mørke  Klatter; 
Egen  over  Ens  Hoved  seer  med  sine  knudrede 
Grene  ud  som  en  mægtig  Kæmpeedderkop,  der 
er  sat  paa  Stilk,  og  man  bliver  næsten  blind  af 
den  stadige,  ufravendte  Stirren  opefter.  Inde 
mellem  Hindbærbuskene  lyder  der  en  Raslen ; 
Bekkas  bliver  urolig,  knurrer  sagte  og  begynder 
at  rejse  Børster  paa  Ryggen:  er  det  en  Ræv,  eller 
skulde  det  være  Grævlingen,  som  er  ude  at  lufte 
sig!  Vi  sidde  i  aandelos  Spænding  og  klare  med 
Bøssen ;  da  viser  der  sig  pludselig  et  spidst,  rødt 
Hoved  uden  for  Vexlen,  men  Mikkel  er  hurtigere 
end  vi:  han  er  forsvunden,  før  Nogen  af  os  har 
faaet  Tid  til  at  afgive  sit  Skud.  —  Det  er  nu 
næsten  hel  mørkt,  og  vi  ville  allerede  bryde  op; 
da  høres  der  stærke  Vingeslag,  en  stor  Fugl 
sætter  sig  i  Egen,  men  det  er  os  ikke  muligt  at 
opdage  den.  Forsigtig  kryber  jeg  til  Siden,  stadig 
spejdende  i  Vejret,  og  jeg  faaer  endelig  øje  paa 
en  rhørk  Masse  —  er  det  ikke  Fuglen?  —  Jo, 
nu  rører  den  sig,  og  i  samme  Nu  knalder  mit 
Skud.  Ildglimtet  blænder,  og  jeg  kan  Intet  se, 
men  der  høres  et  tungt  Fald,  og  uden  bestemt 
at  vide,  hvad  jeg  har  skudt,  skynder  jeg  mig  hen 
imod  mit  Bytte.  Bekkas  har  imidlertid  naaet  det, 
længe  før  jeg,    men  han   vender   slukøret  tilbage 

uden  at  ville  apportere  det- —  saa  veed  jeg  da, 
at  det  er  en  Ro\lLigl!  —  Nu  har  jeg  den,  det 
er  en  Duehøg;  den  er  hel  forendt,  og  straalende 
af  Glæde  gaaer  jeg  med  min  Fugl  i  Haanden  hjem 
gjennem  den  mørke  Skov,  hvor  opskrænimede 
Krager  arrig  hvæsende  fl3've  En  over  Hovedet, 
og  hvor  Uglen  rober  sin  lydløse  Flugt  med  et 
skarpt  Skrig. 

Vare  \'i  ikke  i  Egelundskrattet,  kunde  man 
om  Sommeren  være  nogenlunde  sikker  paa  at 
træffe  os  ved  Stranden  —  X^oldborg  ligger  jo  tæt 
ved  den  store  Fjord,  der  her  skærer  sig  flere 
Mil  ind  i  Landet,  og  vi  havde  kun  en  halv  Times 
Gang  til  Vandet.  Mellem  Skoven  og  Fjorden 
ligge  tarvelige  Marker,  hvor  der  er  langt  mellem 
de  lave,  blegt  farvede  Straa,  og  hvor  Kartoflen 
danner  gronne  Oaser.  Græsset  er  afsvedet,  saa 
den  haarde  Bund  kun  dækkes  af  et  tyndslidt, 
hullet  Tæppe,  Faarene  kunne  knap  bjerge  Foden, 
og  graa,  filtbladede  Kongelys  ere  den  eneste  Af- 
vexling  paa  den  monotone,  brungrønne  F'lade. 
Et  enkelt  fattigt  Hus,  en  Kone,  der  flytter  Faarene, 
eller  en  Dreng,  som  tungsindig  passer  en  Flok 
Gæ^s,  det  er  de  eneste,  svage  Spor  af  Menneskeli\'. 
Læ^ngere  ned  mod  Fjorden  kommer  hist  og  her 
en  smal  Rygning  med  bhialigt  Marehalm  og  smaa 
Strandmoser  med  lave,  morke  Siv,  hvor  Saltvandet 
strømmer  ind  med  Paalandsvind,  og  hvor  Svale- 
sneppen  og  Viben  holde  til;  ellers  lober  her  langs 


hele  Strandkanten  en  gron  Strækning,  dannet  af 
det  tætte,  korte  Græs  med  de  trinde  Blade  og 
den  dj'be  Far\-e,  som  man  kun  finder  \'ed  Kysten. 
Her  er  det  ene  vandfyldte  Hul  ved  Siden  af  det 
andet,  sjelden  over  et  Par  Alen  i  Gjennemsnit, 
uregelmæssig  formede  og  kun  en  Fod  dj'be;  det 
grønne  Dække  bøjer  sig  ned  over  Kanten  og 
giver  derved  det  Hele  et  ejendommelig  blødt, 
afrundet  Præg,  fyslila  Strandasters  og  Potentil 
med  hvidgraa  Blade  og  gule  Blomster  danne 
Monstret  i  den  mørke  Grund.  Uden  for  Gron- 
s\'æren  ligger  en  Tangbræmme,  snart  brun  eller 
olivenfarvet,  snart  sølvhvidt  bleget,  og  saa  kommer 
Havstokken,  hvor  man  \-ed  Lavvande  stundom 
kan  se  det  tørre,  fine  Sand  ligge  i  regelmæssige, 
paralelle  Bølgelinjer,  medens  der  længere  ude  paa 
den  fugtige,  dyndslimede  Bund  er  en  Uendelighed 
af  Sandormenes  Høje,  der  br^'de  Fladen  ligesom 
Muldvarpeskud  paa  en  Mark.  Langt,  langt  ud 
kan  man  vade,  et  godt  St3'kke  uden  for  de  store 
Sten,  hvor  Sælerne  holde  af  at  sole  sig ;  Grunden 
skraaner  kun  umærkelig,  og  paa  den  j^derste 
Revle  sidde  Stormmaager  paa  Rad  i  tætsluttede, 
hvide  Geledder. .  —  Hvor  er  det  velgjørende  at 
strække  sig  her  en  varm  Sommerdag,  og  hvor 
er  en  Solnedgang  dejlig,  naar  Himlens  Gult  og 
Orange  bliver  violet  i  Synskredsen  og  bæres  imod 
En  over  Fjorden  som  svage,  svovlblaa  Dønninger! 
O.s  saa  Fuglelivet  her,  det  har  ogsaa  sin  Charme. 

Vipstjerten  løber  omkring  uden  at  ænse  Ens  Nær- 
hed, Viben  kredser  skrigende  og  slaaer  et  Slag 
ned  over  Hunden;  Rylerne  flyve  pibende  hen 
over  Strandkanten,  med  h\ns  graa  Farve  de  smelte 
sammen,  en  Hejre  drager  i  tung,  usikker  Flugt 
hjem  fra  Fiskeri,  Brokfuglene  begynde  at  flokkes, 
og  Ænderne  trække.  Mangen  smuk  Sommer- 
aften og  mangen  stormfuld  Høstaften  har  jeg 
siddet  her  og  ventet  paa  Andetrækket,  ventet  paa 
at  høre  den  første,  svirrende  Lyd  ude  over 
Fjorden,  anspændt  mit  Syn  for  at  faae  Øje  paa 
den  lille,  sorte  Prik,  der  voxede  saa  hurtig,  og 
som  njan  i  Tusmørket  altid  antog  for  at  være 
meget  længere  borte,  end  den  virkelig  var,  og 
ofte  har  jeg  ventet  forgjæves.  Men  hvad  gjorde 
det:  naar  man  blot  en  Gang  imellem  hørte  Lj'den 
af  det  tunge  Plask  i  Vandet  og  af  Hunden,  der 
vader  ud  efter  den  skudte  And,  saa  var  man  jo 
skadesløs  for  mange  Aftener  uden  Udbytte! 

—  Der  gik  en  tre,  fire  Aar,  og  jeg  var  nu 
fuldstændig  som  hjemme  i  Skovridergaarden. 
.,  F  o  r  s  t  r  a  a  d  e  n "  —  det  var  Skovrideren  nemlig 
bleven  og  hed  fra  nu  af  aldrig  Andet  —  ind- 
skrænkede i  Reglen  sin  Velkomsthilsen  til  et: 
„Xaa,  er  Du  dér  igjen!  hvad  vil  Du?",  Bekkas 
og  Gravmand  sprang  logrende  op  ad  mig,  og 
Janos  vidste  paa  en  Prik,  at  jeg  i  hver  Ferie 
havde  to  F'jerdingspund  „Volle  Knaster"  med  ud 

til  ham  —  det  var  hans  Li\'tobak.  Anton  og 
jeg  gik  nu  i  daværende  sjette  Klasse  i  Latinskolen 
og  begyndte  saa  smaat  at  fole  os  som  voxne 
Kavaleerer;  jeg  havde  skudt  to  Ræve  og  een  Buk 
—  intet  Under  derfor,  at  jeg  ogsaa  fandt  det 
passende  at  modtage  mit  første  erotiske  Indtryk. 
Den  ældste  Datter  i  Skovridergaarden,  Vilhelmine, 
havde  jeg  hidtil  omgaaedes  fuldstændig  kamerat- 
lig  med,  men  omtrent  samtidig  med,  at  lille  Mar- 
grethes Kjole  blev  kort,  blev  Vilhelmines  lang, 
og  jeg  opdagede  pludselig  i  Sommerferien,  at 
hun  nu  var  en  ung  Pige,  som  man  godt  kunde 
forelske  sig  i.  Da  jeg  saa  en  Aftenstund  saae 
hende  gaa  hen  ad  Stien  over  Marken ,  gjennem 
den  gule  Rug,  og  forsvinde  inde  i  den  grønne 
Skov,  der  ligesom  lukkede  sig  efter  hende,  saa 
slog  det  mig,  at  saadan  omtrent  maatte  vel  Skov- 
fruen, som  Janos  havde  talt  om,  se  ud,  naar  hun 
svæver  hen  over  Græsset  og  bliver  borte  mellem 
Stammerne,  og  den  Aften  lagde  jeg  mig  til  Ro 
med  den  faste  Beslutning,  at  hende  og  ingen 
Anden  skulde  det  være,  men  jeg  vilde  ikke  lade 
hende  mærke  Noget,  før  jeg  var  bleven  Student. 
Denne  Beslutning  stillede  jeg  mig  ogsaa  jevnlig 
for  Øje  i  ensomme  Timer  flere  Maaneder  igjen- 
nem,  men  da  jeg  i  den  følgende  Efteraarsferie 
kom  til  Skovridergaarden,  havde  denne  faaet  en 
nj",  fast  Beboer,  en  ældre  Forstcandidat,  der  hed 
Peter  Møller,  og  som  \'ar  kommen  for  at  være 

Forstraaden  til  Assistance.  Instinktmæssig  folte 
jeg  strax,  at  min  Erotik  truedes  af  Fare  fra  denne 
Kant,  og  jeg  var  stor  nok  til  at  resignere.  Rig- 
tignok kunde  jeg  saa  til  Gjengjæld  for  min  Op- 
ofrelse ikke  udstaa  Peter  Moller,  og  Anton  og 
jeg  vare  i  Begyndelsen  enige  om,  at  han  var 
grumme  vigtig,  men  da  det  efterhaanden  viste 
sig,  at  han  ikke  blot  spillede  L'hombre  men  ogsaa 
var  meget  villig  til  at  dyrke  dette  ædle  Spil  med 
os  nede  paa  sit  Værelse,  naar  Forstraaden  troede, 
at  vi  sov  paa  vort  grønne  øre,  saa  udslettedes 
det  første  Indtryk  snart,  og  der  knyttedes  et 
\'enskab  imellem  os,  som  til  Trods  for  Alders- 
forskjellen,  har  staaet  sin  Prøve  til  denne  Dag. 

—  Paa  Klapjagterne  kom  Anton  og  jeg  ikke 
med  —  „Skoledrenge  er  Skoledrenge"  plejede 
Forstraaden  at  sige  —  og  stor  var  derfor  min 
Forbavselse,  da  jeg,  et  Aarstid  før  jeg  blev 
Student,  en  Oktoberdag  modtog  en  højtidelig, 
skriftlig  Indbydelse  til  den  følgende  Tirsdag  — 
v'i  havde  fri  paa  Grund  af  Flyttedag  —  at  ind- 
finde mig  ved  „Navnebøgen"  i  Storskoven  Kl.  9 
Formiddag  for  at  deltage  i  Jagten  sammesteds. 

Aftenen  forud  arriverede  jeg  i  Skovrider- 
gaarden,  og  næste  Morgen,  lidt  for  det  angivne 
Klokkeslct,  stillede  Forstraaden,  Peter  Møller, 
Janos,  Anton  og  jeg  ved  Navnebøgen  uden  for 
Peer  Hegnsmands  Hus.  Her  vare  allerede  Skov- 
fogederne, Skovfogedeleverne,  HegnsmæMulene  og 

Klapperne  paa  Pletten,  Forstraaden  gav  sine 
Ordrer,  og  man  droftede  Vinden,  Vejret,  Vildt- 
bestanden og  Udsigterne  for  Jagten  i  det  Hele. 
Xii  kom  den  første  Vogn;  det  var  Baronen  fra 
Christianslund ,  Forstraadens  gamle  Krigskamerat 
fra  -48.  „Godmorgen,  godmorgen,  gode  Forst- 
raad!"  lød  det  allerede  i  Frastand,  og  faa  Øje- 
blikke efter  stod  den  lange  Baron,  der  altid 
mindede  mig  om  Marstrands  Billeder  af  Don 
Quixote,  henne  iblandt  os.  Han  var  en  brav 
Mand  og  en  brav  Jæger  —  Jagt  var  ikke  blot 
hans  kjæreste  men  tillige  hans  eneste  Beskjæfti- 
gelse  —  og  udmærkede  sig  desuden  ved  sin  noget 
rigelige  Banden  og  sine  mere  end  mærkværdige 
Historier,  som  han  dog  ikke  forlangte,  at  Nogen 
skulde  tro  paa.  Et  øjeblik  efter  rullede  en  ny 
Vogn  frem:  det  var  den  svære  Møller  Knudsen 
fra  Veng  Mølle,  bekjendt  for  sin  under  alle  Livets 
Forhold  lige  uforstyrrelige  Ro,  der  bl.  A.  havde 
staaet  sin  Prøve  hin  Morgen,  da  han  gav  sin 
Avlskarl  den  Ordre:  „Sig  til  Hans,  at  han  kjører 
efter  Brænde!'"  —  „Ja,  men  Hans  har  hængt  sig 
i  Nat,  Husbond",  svarede  Avlskarlen,  hvorpaa 
Møller  Knudsen  lige  saa  sindig  svarede:  „Naa, 
saa  maa  naturligvis  Jens  tage  afsted!"  —  Nu 
kom  Doctoren  kjorende  med  Proprietair  Lund, 
og  Godsforvalter  Smith  med  Skovrider  Frandsen 
—  saa  manglede  kun  Herredsfogden.  „Ja,  Klokken 
er  strax  et  Kvarteer  over  Ni",  sagde  F'orstraaden, 

„saa  den  gode  Dommer  slipper  ikke  for  en  Mulkt 
— •  naa,  dér  har  v\  ham  ! " 

Alle  ere  nu  samlede,  og  vi  gaa  til  den  første 
Saat,  „Hejrebakkerne",  som  den  kaldes.  Forst- 
raaden  sætter  naturligvis  selv  af,  Sk3^tterne  lette 
paa  Hatten,  hver  Gang  der  anvises  dem  en  Post, 
og  de  gamle  Veteraner,  der  fra  tidligere  Jagter 
kjende  hver  Stub  og  hver  Busk  igjen,  komme 
med  \'tringer  som :  „Her  var  det,  jeg  skød  Bukken 
ifjor!"  eller:  „Her  har  Lund  en  Ræv  gaaende  fra 
sidst,"  Ytringer,  der  for  de  Indviede  gjemme  en 
Skat  af  glade  Minder.  Nu  ere  Alle  paa  Post,  og 
Klapperne  begynde  at  sætte  sig  i  Bevægelse; 
man  horer  i  det  Fjærne  Hegnsmændene  kommandere 
Drengene  og  formane  dem  til  ikke  at  gjøre  alt 
for  megen  Støj  og  til  endelig  at  holde  Linien, 
et  Par  Skovskader  skræppe  højt,  det  første  Skud 
falder  henne  til  højre  for  mig,  men  jeg  seer  kun 
den  blaa  Krudtdamp  bølge  hen  over  det  brune 
Krat  og  langsomt  forsvinde  mellem  Granerne. 
Nu  falder  der  Skud  paa  Skud,  Klapperne  huje 
—  det  viser  sig  senere,  at  et  Stykke  \'ildt  er 
brudt  gjennem  Kjeden  —  og  efterhaanden  komme 
de  til  Syne  foran  os  tilligemed  Skovfogedeleverne, 
der  gjøre  samme  Tjeneste  som  hine  men  have 
Lov  til  at  føre  en  Bosse  for  at  liste  sig  til  at 
skyde,  naar  Lejlighed  gives.  —  „H\-em  har  leveret 
den  Buk?"  spørger  Forstraaden.  —  „Det  har 
jeg",  svarer  den  lange  Baron.  —  „Naa,  og  Ræven?" 

—  „Den  har  jeg  paa  min  Samvittighed",  svarer 
Doctoren.  —  „Har  De  nogen?"  sporger  Herreds- 
fogden, men  det  skulde  han  ikke  ha\'e  gjort,  for 
Doctoren  hævner  sig  strax  \'ed  at  mek1e,  at 
Herredsfogden  forst  har  skudt  forbi  til  samme 
Ræv.  „Se,  se",  siger  Forstraaden.  „Ja,  der  var 
jo  ogsaa  et  Skud  til,  der  ikke  var  gjort  Rede 
for.  Det  var  ellers  underligt,  at  Mikkel  vilde 
appellere   den   Frifindelsesdom  til  hojere  Instans! 

—  Ja,  lad  os  saa  komme  videre!" 

Paa\'ejen  mellem  de  forskjellige  Saater  følges 
Forstraaden  og  gamle  Skovrider  Frandsen  i  Reglen 
ad;  Forstraaden  viser  ham  sine  Beplantninger,  og 
de  snakke  om  Udluftning ,  Skovauctioner  og 
Planteskoler,  saadan  som  kun  to  gamle  Forstmænd 
kunne  det.  —  En  af  de  følgende  Saater  er  en 
Hundesaat,  hvor  Janos  fører  Hundene  gjennem 
en  Grantykning,  men  hvor  det  Mærkeligste,  der 
passerer,  er,  at  jeg  skyder  forbi  til  to  Ræve.  Jeg 
er  allerede  halv  fortvivlet,  og  jeg  bliver  det  endnu 
mere,  da  jeg  paa  den  næste  Post  skyder  forbi 
til  en  Sneppe  og  af  Befippelse  herover  tager  mod 
Stikpenge  af  en  Hare ;  Anton  har  skudt  et  Bukke- 
lam,  og  Møller  Knudsen  spørger,  om  det  er  første 
Gang,  jeg  er  paa  Klapjagt  —  jeg  vil  allerhelst 
hjem,  bort  fra  det  Hele,  men  da  Forstraaden  i 
næste  Saat  sætter  mig  af  foran  et  Stykke  tæt 
Underskov,  h\-isker  Peter  Moller,  idet  han  gaaer 
forbi:   „Pas  paa  den  \'exel  dér,   til  hojre  for  den 

tykke  Stamme,  derfra  kommer  Mikkel!  Bare 
rolig!"  Jeg  staaer  i  aandeløs  Spænding,  som  stiger 
for  hvert  Minut,  der  gaaer,  Skuddene  falde  til 
begge  Sider,  men  der  kommer  ingen  Mikkel,  og 
da  jeg  synes.  Klapperne  nærme  sig,  vil  jeg  alle- 
rede sætte  Hanen  i  Ro,  da  jeg  i  det  Samme  seer 
de  tørre  ørnebregner  henne  ved  Vexlen  røre 
sig;  noget  Rødt  og  Hvidt  kommer  til  Syne,  jeg 
klemmer  til,  og  en  dejlig  stor  Ræv  ruller  og  bliver 
liggende  —  „død  i  Knaldet-,  som  Godsforvalteren 
altid  siger.  Glemt  er  nu  al  den  tidligere  Modgang, 
og  i  straalende  Humør  samles  jeg  med  de  andre 
Jægere  til  Frokosten ;  Maden  smager  som  under 
ingen  andre  Forhold  i  Livet,  og  det  regner  fra 
alle  Kanter  med  godmodige  Spydigheder,  der 
følges  af  en  hjertelig  Latter,  som  Ingen  tager 
ilde  op.  —  „De  skød  nok  ogsaa  til  den  Buk  i 
Snevringen"  siger  Baronen  til  Proprietair  Lund. 
—  „Ja,  jeg  vilde  bare  sætte  lidt  Fart  paa  ham, 
for  at  De  ikke  skulde  komme  alt  for  nemt  til 
Deres  Skud.  Men  De  havde  da  forresten  samme 
Uheld  med  Ræven  nede  i  Askemosen!-'  —  ..Saa! 
Jeg  ramte  ham  sgu  da,  saa  han  ncppe  kunde 
slæbe  Bagløbene  efter  sig!"  —  „Det  var  underligt, 
for  han  løb  brillant,  da  han  kom  til  mig!" 

„Vil  Du  have  en  halv  Snaps  til,  Peer?"  lyder 
det  henne  fra  den  anden  Lejr,  hvor  en  af  Skov- 
fogederne rækker  Hegnsmanden  sin  Lærke,  men 
Peer,  der  desværre  er  temmelig  forfalden,  svarer: 

„Nej,  lad  mig  saa  hellere  faa  en  hel,  Jensen; 
jeg  kom  ikke  saa  vidt  i  Skolen,  at  jeg  lærte  at 
regne  med  Brøk!" 

Frokosten  er  forbi,  men,  for  vi  bryde  op, 
siger  Forstraaden:  ,,Ja,  saa  er  det  vel  bedst,  vi 
faae  den  alvorlige  Del  af  Festen  overstaaet!" 
Det  er  nemlig  en  fast  Regel,  at  Jagtretten  holdes 
efter  Frokosten;  de  Synder,  der  senere  blive  be- 
gaaede,  afgjøres  paa  Stedet  uden  videre  Op- 
hævelse. Forstraaden  er  selvfølgelig  selv  Fiscai, 
og  Peter  Møller  hans  Secretair,  der  samvittigheds- 
fuldt har  noteret  Alt  i  sin  lille  brune  Bog.  Herreds- 
fogden idømmes  til  en  Begyndelse  en  Bøde  paa 
to  Mark  for  at  være  mødt  et  Kvarteer  for  sent, 
men  da  han  øjeblikkelig  besvarer  denne  Dom 
med  at  vise  Forstraaden  hans  egen  skriftlige 
Tilsigelse,  hvor  der  ved  en  mærkelig  Fejltagelse 
virkelig  er  kommen  til  at  staa  gVu  i  Steden  for  9, 
bliver  denne  et  øjeblik  tvivlraadig,  indtil  Skov- 
rider Frandsen  kommer  sin  Collega  til  Undsæt- 
ning ved  at  foreslaa,  at  den  idømte  Straf  efter- 
gives, men  at  Fogden  til  Gjengjækl  betaler  tre 
Mark  for  at  have  fremlagt  ustemplede  Papirer  i 
Retten.  Herredsfogden  maa  fra  et  strengt  juridisk 
Synspunkt  indrømme  det  Berettigede  heri,  og  saa 
gaaer  Jagtretten  sin  videre,  fornøjelige  Gang ;  jeg 
maa  bl^fde  baade  for  det  Ene  og  det  Andet,  og 
det  hjælper  mig  selvfølgelig  ikke,  at  jeg  anmoder 
om  at  maatte  „sidde"  Beløbet  af  i  Skovridergaarden. 

I  de  følgende  Saater  hænder  intet  Mærkeligt, 
naar  undtages,  at  en  Hare  passerer  hele  Skytte- 
linien under  fuld  Salut  og  dog  kommer  helskindet 
fra  det,  men  i  den  allersidste  Saat  skj^der  en  af 
Skovfogedeleverne  saa  uforsigtig,  at  et  Par  af 
Haglene  ricochettere  op  paa  Forstraadens  Hat.  — 
„Spiller  Du  L'hombre,  Niels  Rasmussen?"  spørger 
Forstraaden  senere  Synderen.  —  „Nej,  Hr.  Forst- 
raadl'"  stammer  den  Ulykkelige.  —  „Ja,  det  taler 
jo  noget  til  din  Undskyldning,  for  saa  er  det  for- 
modentlig første  Gang,  Du  har  prøvet  paa  at 
skyde  Skovrideren."  Hans  Rasmussen  forstaaer 
ikke  et  Ord,  men  Forstraaden  klapper  ham  paa 
Skulderen  og  siger:  „Ja,  ja,  Søn,  se  Dig  nu  bedre 
for  en  anden  Gang ;  mig  gjør  det  ikke  saa  meget 
med,  for  jeg  er  vant  til  at  blive  skudt  paa,  men 
der  er  mange  Andre ,  som  ikke  kan  lide  at  bli\'e 
peget  paa  med  et  ladt  Gevær,  husk  det,  Niels 
Rasmussen!" 

Nu  tager  man  Afsked  med  hinanden  paa 
Korsvejen,  hvor  \^ognene  allerede  ere  mødte,  og 
hvor  Janos  forlængst  har  brækket  Vildtet  op.  — 
„Husk  saa,  paa  Lørdag  Kl.  9  i  Grønbæk  Hegn!" 
raaber  Forstraaden  efter  de  Bortdragende,  men 
Baronen  og  Doctorcn  kjørc  med  hjem  til  Skov- 
ridergaarden ,  h\-or  de  gule  Ærter  strax  efter  vor 
Ankomst  staa  paa  Bordet.  —  „Jeg  kritiserer  ellers 
ikke  den  danske  Bibeloversættelse" ,  siger  Forst- 
raaden, „men  skjondt  der,  hvis  jeg  ikke  tager  fejl, 

staaer  „Linser" ,  saa  troer  jeg  dog  fuldt  og  fast, 
det  har  været  gule  Ærter,  Esau  solgte  sin  Forste- 
fødselsret  for,  den  Dag  han  kom  sulten  hjem  fra 
Jagt;  og  jeg  kan  saa  godt  forstaa  Esau,  for  jeg 
havde  gjort  det  Samme!" 

Efter  Middag  røge  vi  Cigarerne  inde  i  „Kon- 
toret", d.  V.  s.  Anton  og  jeg  se  paa,  at  de  Andre 
roge  og  hore  paa  deres  Historier.  —  „Hvordan 
gaaer  det  med  Deres  nye  Skytte,  Baron?"  sporger 
Forstraaden.  „Er  De  stadig  tilfreds  med  ham?"  — 
..Nej,  jeg  har  maattet  give  ham  Løbepas",  lyder 
Svaret.  —  „Saa?"  —  „Ja,  han  blev  ligefrem 
umulig.  Han  var  bogstavelig  saa  doven,  at  han 
ikke  gad  klø  sig.  De  kan  tænke  Dem :  han  skyder 
en  Aften  efter  Ordre  en  Buk  ude  i  Maglevang, 
men  da  Hr.  Madsen  formodentlig  syntes,  det 
var  for  varmt  at  slæbe  den  hjem,  lod  han  den, 
mir  nichts  dir  nichts,  ligge  til  næste  Morgen. 
Saa  sendte  han  en  Karl  ud  at  hente  den  —  jo, 
Godmorgen!  Mikkel  havde  naturligvis  flænset  i 
Bukken  om  Natten,  saa  den  ikke  var  til  Noget. 
Efter  det  syntes  jeg  dog,  det  var  for  galt  i 
Længden  at  holde  den  gode  ^Madsen  med  hele 
Morten  Luthers  Forklaring  til  den  fjerde  Bøn!" 
—  „Med  hvad  for  Noget?"  spørger  Doctoren.  — 
„Med  Mad,  Drikke,  Hus,  Klæder,  Sko  o.  s.  v.  og 
saa  jog  jeg  ham  paa  Porten."  —  Doctoren,  hvis 
Specialitet  det  er  .at  have  kjendt  alle  Menneskers 
Familie,    mener  sikkert,   at   samme  Madsen  maa 

være  en  Søn  af  en  \'is  Dj'rlæge,  som  han  i  sin 
Ungdom  har  truffet,  og  da  han  tilføjer  en  fornøjet 
Bemærkning  om,  at  det  i  Grunden  er  en  stor- 
artet Hukommelse,  han  har,  gi\-er  dette  strax 
Baronen  Lejlighed  til  efter  den  sædvanlige  Ven- 
ding: „Det  minder  mig  forresten  om  — "  at  for- 
tælle, hvordan  det  en  Gang  var  gaaet  ham  selv 
nede  i  Rom  —  hvor  han  nok  aldrig  havde  \'æret. 
„De  kan  tænke  Dem",  siger  han,  „jeg  gaaer  en 
Morgen  der  nede  ved  Kapitoliet,  De  \-eed;  saa 
seer  jeg  paa  den  anden  Side  Tiberfloden  en  rigtig 
pæn  gammel  Mand  i  en  rød  Kappe  og  med 
\-iolette  Strømper.  Han  seer  ogsaa  mig,  og  vinker 
ad  mig,  og  da  jeg  saa  kommer  over  til  ham, 
siger  han  —  paa  Italiensk  naturligvis  —  „Er  Du 
nu  kommen  til  Rom  igjen?'"  „Ja,  jeg  er'",  siger 
jeg.  „Saa  seer  Du  vel  op  til  mig  en  af  Dagene?'' 
siger  han.  „Ja,  Tak,  svarer  jeg.  —  Veed  De 
saa,  hvem  det  var?  Det  var.  Fanden  hente  mig, 
Pa\'en,  som  var  paa  Morgentour  for  at  velsigne 
F'iskerkonerne  nede  ved  Vandet ! '•  —  „Men  kjendte 
De  ham  da  fra  tidligere  Tid,  gode  Baron?'' 
spørger  Forstraaden  uden  at  fortrække  en  Mine. 
—  „Ja,  bevares:  jeg  var  kommen  en  Del  til  ham, 
første  Gang  jeg  var  i  Rom  —  han  spillede  en 
rigtig  god  trekantet  Whist  —  men  det  var  dog 
meget,  at  den  gamle  Mand  strax  kunde  kjendc 
mig  paa  den  anden  Side  af  Floden!" 

Med  saadannc    og  lignende  Historier    gaaer 

den  korte  Eftermiddag,  og  Aftenen  tilbringes 
som  sædvanlig  i  Dagligstuen  med  en  dampende 
Toddy.  —  „Ja,  men  hor,  veed  De  hvad,  Forst- 
raad" ,  siger  Doctoren  i  Samtalens  Lob,  „jeg 
sjaies  nu  ellers  nok,  De  kunde  have  læst  denne 
Niels  Rasmussen  Texten  noget  alvorligere,  end 
De  gjorde,  saa  uforsigtig  som  han  omgikkes  med 
sin  Bøsse!''  —  „Aa,  hvad",  svarer  Forstraaden, 
„han  blev  saamænd  ulykkelig  iiok,  og  vi  har 
sagtens  Allesammen  Et  eller  Andet  at  bebrejde 
os  i  Retning  af  letsindig  Omgang  med  Skyde- 
vaaben.  Det  har  jeg  da!''  —  „Saa?"  —  „Ja, 
vil  De  høre,,  saa  skal  De  faae  min  Historie  om 


Et  Skud. 

—  „Et  Skud,  ja,  det  er  en  underlig  Ting 
med  et  Skud  inde  i  den  grønne  vSkov !  Et  Knald, 
som  døer  bort  i  svagere  og  svagere  Gjentyd,  en 
hvid  Sky,  der  langsomt  svinder  mellem  Løvet  — 
det  er  det  Hele.  Hvor  Skuddet  ramte,  det  faaer 
man  nok  at  vide,  for  eller  senere,  men  fra  hvilken 
Bøssepibe  det  kom ,  og  hvem  der  skød ,  det  er 
ikke  altid  saa  let  at  afgjore.  Spørg  kun  Skoven 
selv:  den  gjemmer  paa  mange  Hemmeligheder 
og  mange  Skud,  men  den  vogter  paa  dem  lige- 
som Mosen   og  er  tavs  som  den ;   af  og  til  kan 

den  robe  sig,  men  det  er  uforvarende,  og  somme- 
tider l\an  man  faae  Rede  paa  en  Historie  om  et 
Skud,  der  bringer  En  til  at  tænlve  paa,  at  Vor- 
herre selv  imellem  har  en  Finger  med  paa  Af- 
trækkeren. 

Se,  da  jeg  var  tyve  Aar,  kom  jeg  ud  til 
gamle  SkovTider  Munk  paa  Billesborg  for  hos 
ham  at  lære  saa  megen  Praxis,  at  jeg  kunde  faae 
Forst-  og  Jagtlærebrev,  inden  jeg  skulde  læse 
til  Examen.  Det  var  en  god  Skole  men  en 
streng  Skole ;  han  holdt  os  unge  Fyre  til  at  bestille 
Noget:  tidlig  paa  Færde  og  aldrig  ledig,  det  var 
hans  Valgsprog,  og  prøvede  En  paa  at  sløje  af, 
eller  havde  man  gjort  Noget,  som  man  ikke 
skulde,  saa  var  gamle  Munk  Mand  for  at  gi\'e 
En  en  Overhaling,  som  man  ikke  r^'stede  af  sig 
i  det  første  Par  Dage.  Men  lære  Noget,  det 
gjorde  man,  og  naar  mine  Bøgeculturer  og  mit 
Distrikt  i  det  Hele  taget  den  Dag  i  Dag  gaaer 
for  at  være  ganske  præsentabelt,  saa  er  det  for 
en  stor  Del  hans  Skyld,  og  naar  jeg  har  Ord 
for  at  kunne  lede  en  Jagt  omtrent  saadan,  som 
den  skal  ledes,  saa  er  det  ogsaa  hans  Skyld. 
Naa,  den  Gang  var  der  jo  endnu  Jagt  her  til 
Lands,  saa  at  man  kunde  blive  en  dygtig  Jæger 
og  en  sikker  Skytte  —  det  skal  man  ha\'c  s\-ært 
ved  at  blive  nu  til  Dags,  havde  jeg  næv  sagt! 
—  og  al  den  Smule  Tid,  man  havde  fri,  gik  man 

naturligvis  og  drev  om  med  sin  Bosse;  der  var 
baade  Strandjagt  og  Markjagt,  Klapjagter  kom 
man  næsten  paa  for  mange  af  —  vi  holdt  ogsaa 
Klapjagt  efter  Snepper!  —  ja,  det  var  andre 
Tider  den  Gang! 

Jeg  maa  formodentlig  have  været  ganske 
brugbar  og  paalidelig,  for  Skovrideren  kunde 
aabenbart  godt  lide  mig,  var  venlig  imod  mig  paa 
sin  butte  Vis  og  viste  mig  efter  et  Aars  Forlob 
den  sjeldne  Gunst  at  give  mig  Lov  til  at  holde 
egen  Hund  —  en  dejlig,  smukt  behængt  Skyde- 
hund  af  den  Race,  som  nu  s\'nes  at  være  helt 
forsvunden.  Jeg  fik  den  forærende  som  Hvalp 
af  gamle  Skovfoged  BoUing,  og  Mage  til  Hund 
har  jeg  aldrig  kjendt:  den  har  mere  end  een  god 
Gang  —  men  det  er  nok  ikfte  værd,  jeg  kommer 
ind  paa  at  snakke  om  Chasseur,  for  saa  bliver 
jeg  aldrig  færdig,  og  I  har  jo  ogsaa  tidt  nok  hørt 
om  den  i  Forvejen! 

Naa,  hvad  jeg  skulde  fortælle,  det  var,  at  jeg 
befandt  mig  glimrende  i  Skovridergaarden  i  alle 
Maader,  men  det  bedste,  det  var  dog  Skovriderens 
Datter,  Jomfru  Lise  —  ja,  jeg  behøver  jo  ikke 
at  sige  Jer,  hvem  Jomfru  Lise  var!"  Det  er  Mo'er 
derhenne,  men  hun  saae  jo  noget  anderledes  ud, 
den  Gang  hun  var  sytten  Aar,  end  hun  gjor  nu. 
Hun  havde  et  Par  lange,  lysegule  Fletninger  ned 
ad  Ryggen,  saa  at  man  godt  kunde  blive  forelsket 
i  hende  ogsaa  fra  den  Kant,   men   fik  m.an  blot 

et  Glimt  af  hendes  Ansigt  at  se,  og  \'ar  man  saa 
heldig  oven  i  Kjobet  at  faae  et  Blik  af  hende  — 
saadan  et  af  dem  fra  neden  op  efter  —  saa  stod 
man  ikke  for  det,  jeg  gjorde  det  da  i  alt  Fald 
ikke!  Hvid  og  rød,  og  skjær  og  sund,  det  var 
hun,  og  saa  slank,  at  jeg  magelig  kunde  spænde 
om  hendes  Liv  med  mine  Hænder  —  men  det 
fik  jeg  rigtignok  ikke  Lov  til  at  prøve  paa!  Nej, 
jeg  sværmede  paa  Afstand  og  i  al  Ærbarhed  og 
tænkte  ikke  paa  at  forlove  mig,  før  jeg  en  Gang 
kunde  tænke  paa  at  gifte  mig,  men  jeg  vil  jo  ikke 
nægte,  at  jeg  efter  ringe  Evne  gjorde  mit  Bedste 
for  at  vise  hende  smaa  Opmærksomheder:  jeg 
fangede  en  Stillids  og  forærede  hende  den  i  et 
Bur,  som  jeg  selv  havde  lavet,  jeg  gav  hende 
Vingerne  af  en  Hærpop,  jeg  havde  skudt  —  den 
var  nu  forresten  ikke  saa  sjelden  den  Gang, 
som  den  senere  er  bleven  —  jeg  syede  en  fin 
Roset  af  lutter  Penselfjer  af  Holtsneppen  —  I  veed, 
hver  Sneppe  har  kun  to  af  dem  —  og  jeg  bragte 
hende  mangen  Buket  af  de  største  og  modneste 
Skovjordbær.  Jeg  syntes  jo  nok,  at  Lise  saae 
saa  meget  mildt  til  mig,  hver  Gang  jeg  kom  med 
en  af  mine  tarvelige  Gaver,  og  det  forekom  mig 
ogsaa,  at  hun  ved  saadanne  Lejligheder  rødmede 
noget  mere  end  strengt  nødvendigt,  men  del 
varede  dog  længe,  inden  jeg  turde  tro  paa,  at 
hun  ogsaa  holdt  af  mig. 

Det  gik  forst  rigtig  op   for  mig  en  Sommer- 

dag.  Chasseur  laa  uden  for  Ha\"estuedoren  og 
solede  sig,  jeg  sad  inde  i  mit  \'ærelse  for  aabent 
Mndue  men  bag  en  Jalousi.  Saa  kom  Lise  ud 
i  Haven,  saae  sig  forsigtig  om,  at  der  ikke  var 
Nogen  i  Nærheden,  og  da  hun  var  bleven  be- 
roliget i  saa  Henseende,  gik  hun  nok  saa  lumske- 
lig hen  og  gav  Dyret  en  hel  Tallerken  Kjod, 
skjøndt  det  ellers  naturligvis  var  en  fast  Regel  i 
Huset,  at  Hundene  aldrig  fik  Andet  end  Mælk  og 
Brød.  Da  Chasseur  saa,  inderlig  forbavset,  havde 
hugget  den  Diner  i  sig,  lagde  Lise  sig  hahi  paa 
Knæ  ved  Siden  af  den  —  aa,  jeg  kan  se  hende 
endnu  i  den  hvide  Kjole  med  det  gronne  Li\-- 
baand  I  —  tog  dens  Hoved  mellem  sine  Hænder, 
kjælede  for  den  og  hviskede  en  hel  Del  til  den. 
Skjøndt  jeg  aldrig  siden  har  faaet  bestemt  at  vide. 
hvad  Mo'er  egentlig  betroede  Chasseur  den  Dag, 
saa  veed  jeg  dog  saa  meget,  at  jeg  ikke  tog  fejl 
i,  at  det  var  en  Hilsen  til  mig  og  saadant  Noget 
i  den  Dur,  og  jeg  har  altid  været  nær  ved  at  be- 
tragte den  Sommerdag  som  min  egentlige  For- 
lovelsesdag, skjøndt  det  jo  varede  noget,  inden 
Mo'er  friede  rigtig  til  mig,  som  I  siden  skal  faae 
at  høre.  Xaa,  jeg  blev  ellevild  af  Glæde,  og  da 
jeg  senere  paa  Dagen  gik  i  Skoven  med  Hunden, 
var  jeg  lige  saa  tosset,  som  Lise  havde  været: 
jeg  snakkede  til  den,  og  jeg  hviskede  til  den,  og 
jeg  kan  godt  huske,  at  den,  inden  vi  kom  hjem, 
havde  fortjent  en  ordentlig  Dragt  Prj^gl,   men  at 

jeg  ikke  nænnede  at  slaa  den,  fordi  den  var 
Hendes  Fortrolige.  —  Ja,  havde  Hunden  ikke 
haft  saa  god  en  Natur,  som  den  havde,  kunde 
den  Kjærlighed  saamænd  være  bleven  meget  de- 
moraliserende for  Chasseurs  Opdragelse,  for  en 
Jagthund  maa  mindst  een  Gang  h\'er  fjortende 
Dag  have  Kavajen  banket  ud,  ellers  gaaer  der 
Mol  i  den! 

Et  halvt  Aar  før  min  Læretid  var  omme, 
kom  der  en  ny  Elev  til  Skovridergaarden,  en  Søn 
af  den  afdøde  Amtmand,  Kammerherre  Verner. 
Han  var  eneste  Barn,  havde  sin  rige  Moder 
boende  i  nærmeste  By  og  var  oven  i  Kjøbet  i 
Familie  med  Herskabet  paa  Billesborg,  saa  der 
\'ar  Grunde  nok  for  gamle  Munk  til  overfor  ham 
at  tage  alle  mulige  Hensyn.  Hvorfor  Frits 
Verner  egentlig  havde  faaet  i  Sinde  at  ville 
være  Forstmand,  er  ikke  godt  at  sige,  men  han 
havde  nogle  Gange  været  med  paa  Billesborgs 
Jagter  og  dér  skudt  forbi  til  et  Par  Ræve,  saa 
det  havde  formodentlig  givet  baade  ham  og 
Moderen  Troen  paa,  at  han  var  født  Jæger. 
Hun  var  ellers  en  temmelig  populair  Figur  i  hele 
Egnen,  for  Enhver,  der  blot  een  Gang  havde 
været  i  Kjøbstaden,  havde  ufravigelig  seet  Kam- 
merherreinden sidde  paa  Forhøjningen  ved  det 
store  Hjørnevindue,  med  Sæt  paa  Hovedet  og  en 
Uendelighed  af  Ringe  paa  de  hvide  Fingre,  og 
Alle  vidste  at  fortælle  om  hendes  næsten  utrolige 

Indskrænkethed,  som  Folk  benj'ttede  sig  af  paa 
mange  Maader,  bl.  A.  til  at  bilde  hende  de  \-id- 
underligste  Historier  ind. 

Naa,  Frits  \'erner  arriverede  med  Extrapost 
og  stor  Bagage,  modte  i  Fantasi- Jægerdragter, 
der  aldrig  vare  seete  paa  Distriktet,  og  som  han 
ikke  kunde  vise  sig  i,  uden  at  hele  Meuten  tu- 
dede, og  imponerede  os  andre  fattige  Skovmænd 
ved  at  eje  baade  en  fin  Suhler  Doublet  og  en 
langløbet  Strandbosse  af  s\'ært  Kaliber.  For- 
kjælet  var  han  naturligvis  hjemmefra,  og  for- 
kjælet  blev  han  i  Skovridergaarden,  forsaavidt 
som  han  kunde  gjøre  og  lade  ganske  som  han 
lystede;  han  snuede  til  langt  op  ad  Formiddagen, 
saae  imellem,  naar  Vejret  var  godt,  paa,  at  vi 
Andre  bestilte  Noget,  og  drev  forresten  rundt 
med  et  af  sine  Skydevaaben  uden  dog  at  gjøre 
sjmderlig  Fortred  med  det.  I  Begyndelsen  var 
han  noget  ho\'en  og  \'ilde  gjerne  give  Greven, 
men  då  han  egentlig  var  meget  godmodig,  og 
da  det  Værste,  der  kunde  bebrejdes  ham,  var  en 
høj  Grad  af  Letsindighed,  tabte  de  fine  Fornem- 
melser sig  snart,  og  vi  To  kom  meget  godt  ud 
af  det  sammen,  uden  dog  at  have  sj'nderlig  at 
skaffe  med  hinanden.  Han  var  forresten  heller 
ikke  meget  hjemme  men  kom  rundt  til  Selskaber 
paa  Herregaardene ,  forsmaaede  ikke  Proprietair- 
gilder  og  Sammenskudsballer,  og  nød  kort  sagt 
af  Alt,   hvad   Livet  bod.      De  sagde,  at  han  \"ar 

slem  til  at  spille,  og  at  han  jæv^nlig  tabte  mange 
Penge,  og  der  ymtedes  ogsaa  om,  at  han  var 
en  stor  Pigejæger  —  godt  saae  han  ud  —  men 
det  kom  jo  ikke  mig  ved,  det  maatte  blive  hans 
Sag. 

Hvad  der  imidlertid  kom  mig  ved,  det  var, 
at  han  efterhaanden  fik  Øjnene  op  for,  hvor 
kjøn  Lise  var,  og  da  han  først  var  bleven  klar 
over  det,  begyndte  han  naturligvis  strax  paa  alle 
Alaader  at  gjøre  sig  behagelig.  Det  var  Synd  at 
sige,  at  hun  opmuntrede  ham,  men  hun  var 
mild  og  venlig  mod  Alle  den  Gang,  ogsaa  mod 
ham,  og  det  kunde  han  ikke  taale.  H\iem  der 
derimod  tydelig  nok  begunstigede  hans  Kur- 
mageri, det  var  Lises  Fader.  Gamle  Munk  var 
en  Hædersmand,  det  Lov  har  han  taget  med  sig 
i  Graven,  men.  Herregud,  vi  er  jo  alle  Menne- 
sker, og  der  kan  billigviis  Ingen  bebrejde  ham, 
at  han  gjerne  havde  seet  sin  Datter  gift  med 
Kammerherreinde  Verners  Son.  Naar  Mossjø 
Frits  kom  med  sine  galante  Foræringer  eller  sine 
Godtkjøbs  Flovser,  straalede  derfor  øjnene  paa 
den  Gamle,  han  roste  ham  til  Lise,  mens  jeg 
hørte  paa  det,  og  han  vidste  ikke,  hvor  hensyns- 
fuld og  forekommende  han  skulde  være.  At  jeg 
led  under  alt  dette,  er  jo  klart  nok;  der  er  vel 
ikke  den  Mand  til,  som  aldrig  har  kjendt  Skin- 
syge, og  man  kan  længe  nok  præke  Fornuft  for 
sig  selv:   det  grønojede  Uhyre   skal   nok  vide  at 

rage  Magten  fra  En!  Jeg  var  ogsaa  særlig  op- 
rørt ved  Tanken  om,  at  en  Fyr  som  Frits  V^erner, 
der  jagede  efter  hvert  Skjort  paa  Revieret,  skulde 
vove  at  lofte  sine  Øjne  til  Lise,  og  jeg  prøvede 
paa  at  bilde  mig  selv  ind,  at  naar  det  blot  havde 
været  en  Anden  og  Værdigere,  og  hun  virkelig 
holdt  af  ham ,  saa  vilde  jeg  have  resigneret  og 
fundet  mig  i  min  Skjæbne  —  jo,  Godmorgen! 
En  Mand,  der  er  forelsket,  indrømmer  saamænd 
aldrig,  at  nogen  Anden,  end  han  selv,  kan  være 
værdig ! 

Efterhaanden  blev  X'erner  imidlertid  som  helt 
forvandlet:  han,  der  før  havde  ladet  Munden 
løbe  og  nok  havde  holdt  af  at  fortælle  smaa 
Krøniker  om  sin  egen  Storhed  og  sine  egne 
Meriter,  han  blev  tavs  og  indesluttet,  saae  næsten 
sky  paa  En  og  var  knap  til  at  kjende  igjen  i 
det  Ydre,  saa  medtagen  var  han.  I  Begyndelsen 
tænkte  jeg,  at  Lise  maaske  havde  viist  ham 
Vintervejen  paa  en  tydelig  Maade,  saa  at  det 
var  det,  han  gik  og  græmmede  sig  over,  og 
jeg  var  egoistisk  nok  til  at  glæde  mig  ved  den 
Tanke,  men  da  han  lige  fuldt  blev  ved  at  gjøre 
Kur  til  hende  —  kun  paa  en  underlig,  halv- 
desparat  Maade  —  gik  det  op  for  mig,  at  der 
maatte  være  noget  Andet,  der  trji^kede  ham. 
Han  søgte  ogsaa  daarligt  Selskab  —  det  havde 
han  heller  ikke  gjort  før,  og  det  passede  i  Grun- 
den saa  lidt   til  hans  fine  Fornemmelser  —   og 

bl.  A.  hørte  jeg,  at  han  omgikkes  en  Del  med 
en  Skovfogedelev,  der  hed  Morten  Eriksen 
og  var  i  Huset  hos  Skovfoged  Bølling.  Samme 
Morten  Eriksen  var  Søn  af  en  Høker,  der  boede 
i  en  af  Nabolandsbyerne,  hvor  han  foruden 
Kjøbmandsforretningen  holdt  Smugkro,  laante 
Penge  ud  mod  ublu  Aagerrenter  og  desuden 
kjøbte  alt  det  Vildt,  som  Krybskytterne  vilde 
sælge  ham.  At  Høkeren  som  Følge  deraf  ikke 
var  synderlig  vel  anseet,  kan  man  jo  nok  be- 
gribe, men  Sønnen  Morten  var,  om  muligt,  en 
endnu  større  Æsel  end  Faderen,  og  jeg  har  i 
alt  Fald  ikke  kjendt  Nogen,  hos  hvem  „den  ple- 
bejiske Aands  onde  Instinkter",  som  det.  hedder, 
var  i  den  Grad  tj'delig  udtalte,  som  hos  ham; 
han  var  nærig  og  paaholdende,  misundelig  og 
mistroisk,  fejg  og  skadefro,  kort  sagt  en  kom- 
plet Slyngel,  og  hvad  hans  Ydre  angik,  saa 
svarede  det  i  den  Grad  til  det  Indre,  at  gamle 
Munk  havde  fuldstændig  Ret  i  at  sige  om  ham: 
„Han  har  saadant  et -rart,  aabent  Ansigt,  for 
man  kan  strax  se,  at  det  er  en  Kjeltring!"  Med 
dette  haabefuldc  Individ  skulde  \'erner,  som  sagt, 
i  den  senei'e  Tid  \-ære  bleven  temmelig  intim, 
men  jeg  vilde  i  (i runden  ikke  tro  paa'  det,  foi-- 
cnd  han  en  Dag  selv  overbeviste  mig  om,  at 
han  dog  maatte  have  Noget  at  gjore  med 
Morten.  Jeg  vilde  nemlig  en  Nat  tage  ud  til  en 
af  Holmene  i  Fjorden  og  ligge  dér  til  Solopgang 

og  -vente  paa,  naar  Sælhundene  landede,  men 
da  jeg  skulde  afsted  om  Aftenen,  saae  jeg,  at 
jeg  ingen  Rendekugler  havde,  og  bad  derfor 
Verner  om  at  overlade  mig  et  Par  Skud  af  dem. 
Han  havde  heller  ingen,  sagde  han,  men  mente, 
at  jeg  kunde  faae  hos  Morten  Eriksen,  „for  han 
har,  det  veed  jeg",  tilføjede  han  med  et  underlig 
sky  Blik  og  drev  af,  som  om  han  fortrød,  hvad 
han  havde  sagt.  Jeg  holdt  mig  naturligvis  for 
god  til  at  laane  Rendekugler  eller  nogetsom- 
helst  Andet  hos  Morten,  og  jeg  kom  derfor  ikke 
paa  Sælhundejagt  den  Gang. 

Saa  blev  det  Lises  Fødselsdag,  den  13.  Juni. 
Jeg  har  altid  været  ganske  nævenyttig  af  mig, 
og  i  lang  Tid  havde  jeg  skaaret  og  filet  og  po- 
leret paa  et  Kors,  som  jeg  savede  ud  af  et 
Stykke  Mælkerav,  jeg  selv  havde  fundet  \'ed 
Stranden;  jeg  havde  nu  egentlig  haft  mest  Lyst 
til  at  lave  et  Hjerte  af  det,  men  det  turde  jeg 
ikke,  og  saa  blev  det  ved  et  Kors.  Tidlig  om 
Morgenen  gav  jeg  Lise  det,  og  hun  hængte  det, 
som  jeg  nok  havde  haabet,  strax  i  den  Guld- 
kjede,  hun  havde  arvet  efter  sin  Moder,  og  som 
hun  altid  bar  om  Halsen.  Hun  var  aabenbart 
ikke  hel  ligegj^ldig  ved  min  lille  Gave,  og  det 
var  jeg  naturligviis  i  den  syvende  Himmel  o\-er. 

Op  ad  Formiddagen  kom  Verner  ind  i  Dag- 
ligstuen. Hvor  forstyrret  han  end  havde  været 
i    den    sidste    Tid,    havde    han    dog   ikke    glemt 

Fødselsdagen,  for  jeg  havde  allerede  flere  Dage 
i  Forvejen  hort  ham  spørge  Pigen,  hver  Gang 
han  kom  hjem ,  om  Posten  ikke  havde  bragt  en 
Pakke  til  ham.  Nu  var  den  kommen,  men  syn- 
derlig fornøjet  lod  han  alligevel  ikke  til  at  være, 
da  han  gav  Lise  en  kostbar  Guldmedaillon  med 
en  stor,  ægte  Perle  i,  som  Pakken  havde  inde- 
holdt. Jeg  saae  paa,  hun  fik  den,  og  sendte 
hende  et  naadigt  Blik ,  og  saa  blev  Ravkorset 
hængende,  men  Medaillonen  kom  pænt  i  Æsken 
igjen.  Om  Eftermiddagen  kaldte  imidlertid  gamle 
Munk  Lise  ind  i  sit  Værelse,  og  da  hun  lidt 
efter  kom  ud  derfra,  var  hun  forgrædt,  og  i 
Steden  for  mit  Kors  bar  hun  Verners  Medaillon. 
Aldrig  har  jeg  følt  mig  saa  fattig  som  i  det  øje- 
blik, og  da  det  forekom  mig,  at  Verner,  der  i 
lang  Tid  hverken  havde  seet  mig  eller  Andre 
lige  i  øjnene,  nu  sendte  mig  et  hoverende  Blik, 
blev  jeg  baade  rasende  og  fortvivlet.  Men  mine 
Gjenvordigheder  vare  ikke  endte  hermed.  Hen- 
imod  Aften  bad  Skovrideren  mig  om  at  gaa  ud 
i  Klosterhegnet  og  se  at  skyde  de  gamle  Honse- 
høge,  som  havde  Rede  dér;  „Bølling  siger,  at 
de  har  bygget  i  den  store  Eg,  og  Ungerne  er 
nok  flyvefærdige,  saa  det  var  rart,  om  vi  kunde 
faae  luftet  lidt  ud  i  den  Roverfamilie,  inden  det 
er  for  sent",  tilføjede  han  ganske  uskyldig.  Jeg 
forstod  det  godt:  man  vilde  være  af  med  mig, 
men  den  Gang  var  man  disciplineret,  der  var  ikke 

Tale  om  Andet  end  at  lystre,  og  saa  gik  jeg 
med  tungt  Hjerte  til  Klosterhegnet,  satte  mig  ved 
Egen,  hvor  Reden  ganske  rigtig  hang  i  Toppen, 
og  ventede  paa,  at  de  Gamle  skulde  komme 
hjem. 

I  veed  Allesammen,  at  det  kan  være  nogle 
af  de  bedste  Øjeblikke  i  Ens  Liv,  naar  man  ved 
Aftenstid  sidder  ganske  alene  i  Skoven  med 
Bossen  over  sine  Knæ,  seer  Solstænkene  svinde 
inde  mellem  Lovet  og  lytter  til  de  mange  Stem- 
mer, som  kun  gjore  Stilheden  endnu  mere  kj en- 
delig. Men  sidder  man  med  Had  i  Hjertet,  saa 
har  man  ikke  godt  af  Ensomheden  og  Stilheden. 
Jeg  følte  mig  som  Kain,  da  det  Onde  kom  op  i 
ham,  fordi  hans  Offer  var  bleven  forsmaaet, 
medens  Abels  havde  fundet  Naade  for  Herrens 
øjne,  og  som  Kain  rugede  jeg  over  Hævnen, 
uden  egentlig  at  vide,  mod  hvem  jeg  skulde 
rette  den.  Men  en  Medbejler  er  jo  altid  den 
naturlige  Fjende,  og  som  jeg  sad  dér  under 
Egen  i  de  voxende  Skygger,  arbejdede  jeg  mig 
efterhaanden  ind  i  en  Stemning  saa  ond  og  hade- 
fuld, som  jeg.  Gudskelov,  aldrig  før  eller  siden 
har  følt  den.  „Han,  den  rige  Mands  Søn", 
tænkte  jeg,  „han  har  stjaalet  den  Fattiges  eneste 
Lam!  Han  er  Vandrefalken,  der  tager  min 
hvide  Due!  —  Og  hvad  er  han,  en  letsindig 
Usling,  der  i  Dag  løfter  sit  Blik  til  hende  og  i 
Morgen   favner  en  Skjoge!      Og  han    skal   gaa 

forud  for  mig,  mig,  der  kun  lever  og  aander  for 
hende!  Er  der  da  ingen  Retfærdighed  til!  Og 
sover  den,  har  man  da  ikke  Lov  til  selv  at  tage 
sig  til  Rette,  selv  at  raade  Bod  paa  den  himmel- 
raabende  Uret,  der  ellers  vil  begaaes  mod  hende ! 
—  Var  han  her  nu,  den  Elendige,  jeg  løftede 
Bøssen  og  gav  Ild  og  lod  hans  uværdige  Legeme 
gives  til  Pris  for  Skovens  Djt  og  Himlens 
Fugle ! " 

Ja,  saadan  tænkte  jeg,  men  jeg  haaber  til 
Gud,  eller,  rettere  sagt,  jeg  er  vis  derpaa:  havde 
han,  jeg  mente,  staaet  for  mig  i  den  samme 
Stund,  jeg  havde  dog  aldrig  løftet  V'aaben  imod 
ham  og  var  ikke  bleven  en  Morder. 

Men  jeg  kom  ikke  engang  til  at  bestaa 
Prøven:  just  som  jeg  i  blindt  Had  klemte  min 
Haand  om  Bøssen,  hørte  jeg  Vingeslag,  og  lavt 
nede  i  Underskoven  kom  en  af  de  gamle  Høge 
sejlende  mig  i  Møde.  Som  vakt  af  en  ond  Drøm 
kastede  jeg  til  Kinden  og  skød,  men  skjøndt  jeg 
i  det  øjeblik,  Skuddet  lød,  syntes  at  høre  Noget 
falde,  saae  jeg  dog  Fuglen  vende  og  skyndsomst 
flyve  bort.  Det  var  allerede  halvmørkt,  og  jeg 
gik  hjem. 

Skuddet  havde  virket  paa  mig  som  en  L'd- 
ladning  paa  Tordenskyen:  Spændingen,  Ophid- 
selsen var  forbi,  men  jeg  skammede  mig  over 
mine  egne  Tanker  og  var  af  mange  Grunde 
ikke    oplagt    til    at    se    og   tale   med  Mennesker, 

hvorfor  jeg  strax  ved  min  Hjemkomst  listede  mig 
over  i  mit  Værelse  og  gik  i  Seng. 

Men  jeg  faldt  ikke  i  Søvn.  Pludselig  kom 
jeg  nemlig  til  at  tænke  paa,  at  jeg  jo  umiddel- 
bart efter  mit  Skud  s^'ntes  at  have  hort  Noget 
falde,  men  at  dette  jo  ikke  kunde  være  Høgen, 
eftersom  jeg  tydelig  nok  havde  seet  den  flyve 
sin  Vej.  Hvad  var  det  da,  der  var  faldet?  En- 
hver Jæger  kjender  jo  nok  den  Skræk  —  lad  os 
kalde  den  panisk  —  der  pludselig  kan  paa- 
komme En  ved  Tanken  om,  at  et  Skud,  løsnet 
mod  en  Tykning  eller  overhovedet  i  Omgivelser, 
der  ikke  tillade  En  at  følge  Virkningen,  kan  have 
gjort  Ulykke,  og  den  Følelse  har  jeg  i  enkelte 
øjeblikke  prøvet  baade  før  og  siden  —  man  er 
jo  ikke  altid  saa  forsigtig,  som  man  burde  være! 
—  men  aldrig  er  Angsten  paakommen  mig  saa 
længe  efter  —  Pans  Magt  ophører  jo  ved  Skov- 
brynet —  og  aldrig  med  en  saa  overvældende 
Styrke.  Jeg  prøvede  paa  at  snakke  mig  sel\-  fra 
det  Hele,  og  jeg  beregnede,  at  Høgen,  da  jeg 
skød,  dog  vist  havde  været  en  halv  Snes  Alen 
over  Jorden,  og  jeg  selv  i  siddende  Stilling, 
hvorfor  Haglene  jo  nødvendigviis  maatte  være 
gaaede  op  i  Luften  uden  Mulighed  for  at  have 
kunnet  ramme  et  Menneske,  men  i  næste  øje- 
blik huskede  jeg  paa,  at  Terrainet  højnede  sig 
stærkt  paa  den  anden  Side  af  Egen,  saa  at  et 
Menneske  alligevel  kunde  tænkes  at  have  været  i 

Skudlinien.  —  „Men  det  er  jo  vanvittigt!"  sagde 
jeg  til  mig  selv.  „Hvem  i  al  \"erden  skulde 
have  været  netop  dér  netop  i  det  øjeblik,  og 
hvilket  vidunderligt  Sammenstød  af  Omstændig- 
heder maatte  der  ikke  til,  for  at  —  aa,  det  er 
jo  Vanvid!" 

Ja,  Vanvid  var  det  vel  paa  en  Maade,  men 
det  endte  dog  med,  at  jeg  stod  op  og  klædte 
mig  paa,  og  mere  lobende  end  gaaende  naaede 
jeg  til  Klosterhegnet  henad  Klokken  elleve.  Det 
var  Maaneskin,  og  desuden  kjendte  jeg  min 
Skov  ud  og  ind,  saa  det  faldt  mig  ikke  vanske- 
lig at  finde  hen  til  Egen.  Da  jeg  naaede  saa 
vidt,  var  det  allerede,  som  jeg  følte  en  Lettelse: 
nu  kunde  jeg  da  overbevise  mig  selv  om,  at  min 
taabelige  Angst  var  uden  al  Grund!  Jeg  stillede 
mig  paa  samme  Plet,  hvor  jeg  havde  siddet  om 
Aftenen  —  den  var  let  at  kjende  —  og  begyndte 
at  gaa  i  den  Retning,  i  hvilken  jeg  havde  skudt 
—  da  hørte  jeg  med  eet  en  Stønnen  oppe  paa 
Skraaningen.  Jeg  blev  som  gjennemisnet  og  som 
lamslaaet,  og  jeg  var  mest  tilbøjelig  til,  jaget  af 
Rædselen,  at  styrte  hjemad,  men  et  nyt  Suk 
naaede  mit  Øre,  og  nu  blev  jeg  atter  mig  selv: 
jeg  foer  op  ad  Bakken  og  fandt  N'crner  svøm- 
mende i  sit  Blod! 

Jeg  skammer  mig  ikke  \x'd  at  sige  det,  jeg 
gav  et  Korfæi'delsens  Skrig  fra  mig,  saa  det 
rungede   gjennem    Skoven,    kastede  mig  ned  ved 

Siden  af  den  L'lykkelige  og  bad  ham  om  at 
tilgive  mig,  li\'ad  jeg  mod  min  Mllie  maatte 
have  forvoldt  ham.  Han  spilede  Øjnene  op  og 
saae  underlig  for\-ildet  paa  mig,  gav  sig  af 
Smerte  og  lukkede  saa  igjen  Øjnene.  Hvordan 
jeg  fik  ham  baaret  den  halve  Times  Gang  til 
nærmeste  Skovloberhus ,  det  veed  jeg  ikke  seh", 
men  da  jeg  havde  faaet  Søren  Madsen  banket 
op,  og  vi  inde  hos  ham  havde  forbundet  den 
Saarede,  saa  godt  vi  kunde,  og  seet,  at  Skuddet 
havde  ramt  den  venstre  Overarm  tæt  ved  Skul- 
deren og  revet  et  helt  St3''kke  Kjød  ud  af  den, 
saa  lagde  vi  Verner  paa  en  Dor,  vi  løftede  af 
Hængslerne,  med  D^'ne  under  og  Tæppe  over, 
og  bar  ham  hjem. 

Det  er  den  tungeste  Bj'rde,  jeg  har  baaret, 
og  den  tungeste  Gang,  jeg  har  gaaet,  men  værre 
end  alt  Andet  var  dog  Ankomsten  til  Sko\-rider- 
gaarden.  Jeg  vil  ikke  udmale  den  nøjere  men 
indskrænke  mig  til  at  sige,  at  gamle  Munk  blev 
som  ude  af  sig  selv  ved  at  se  \'erner,  der  var 
betroet  til  hans  Varetægt,  og  til  hvem  han  \-el 
selv  havde  knj^ttet  sine  egne  private  Forhaab- 
ninger,  ligge  blodig  og  halv  bevidstløs  foran  sig. 
Jeg  forstaaer  ogsaa  godt,  at  man  i  et  saadant 
øjeblik  kommer  til  at  sige  Andet  og  Mere,  end 
man  egentlig  vil,  og  jeg  skulde  have  baaret  Alt 
uden  at  kn}'',  havde  han  ikke  i  sin  opblussende 
Vrede  ladet  falde  et  Par  Ord  om,   at  det  sagtens 

ikke  var  Vaade,  men  at  mit  Skud  nok  havde 
ramt  Den,  det  var  tiltænkt.  Naa,  der  er  løben 
meget  Vand  i  Stranden  siden  den  Tid,  og  jeg 
har  forlængst  tilgivet  den  Gamle,  hvad  han  sagde, 
saa  meget  mere,  som  det  var  hans  ubetænk- 
somme Sigtelse,  der  gjorde,  at  Mo'er  —  eller 
Lise,  som  jeg  vel  skulde  have  sagt,  for  at  blive 
i  Tonen  —  der  var  kommen  til  og  havde  hørt 
det  Værste,  fløj  om  Halsen  paa  mig  og  fortalte 
mig,  og  hvem  der  ellers  vilde  høre  paa  det,  at 
jeg  var  den  Eneste  i  denne  Verden,  hun  holdt 
af,  og  at  hun  aldrig,  aldrig  vilde  have  tilstaaet 
det,  hvis  jeg  ikke  var  bleven  gjort  saa  skamme- 
lig Uret,  og  det  af  hendes  egen  Fader,  men  at 
jeg  nu  trængte  til  Kjærlighed,  nu  da  man  be- 
skyldte mig  for  at  være  en  Morder  —  for  det 
kunde  Den,  hun  elskede,  ikke  være!  —  Ja,  det 
var  kjønt  gjort  af  Mo'er  at  fri  til  mig  netop  den 
Nat,  og  jeg  har  heller  ikke  glemt  hende  det, 
men  noget  egentlig  juridisk  Bevis  for  min  Uskyl- 
dighed var  hendes  Ord  vel  ikke;  imidlertid  gjorde 
de  dog  saa  meget  Indtryk  paa  hendes  Fader,  at 
han  tav  stille,  og  vi  fik  da  Verner  bragt  til  Sengs 
og  sendt  Bud  efter  nærmeste  Læge,  som  boede 
et  Par  Mil  borte. 

Jeg  vaagede  over  den  Saarcde  —  jeg  var 
jo  desværre  nærmest  til  det!  —  men  det  var  en 
underlig  Nattevagt;  den  kommer  mig  endnu  for 
halvt  som   en  Drøm.     I  samme  Nat  at  vinde  en 

Brud  og  ramme  sin  Medbejler  —  maaske  døde- 
lig —  det  var  megen  Glæde  og  Sorg  paa  een 
Gang!  Tænkte  jeg  paa  hende,  saa  kunde  jeg 
ikke  lade  være  med  at  føle  en  saa  uendelig 
Lykke  og  Taknemmelighed,  og  saae  jeg  til 
Verner,  der  mest  laa  stille  hen  men  øjensynlig 
led  meget,  saa  var  min  Fo: tvivlelse  dobbelt 
stor,  netop  fordi  Lykken  stod  i  Baggrunden  og 
trængtes  helt  tilbage  af  det,  der  var  skeet. 

Om  Morgenen  kom  Distriktslægen,  Doctor 
Sebbelov.  Det  var  en  af  de  gammeldags  Land- 
læger, som  nu  er  i  Færd  med  at  forsvinde:  noget 
rustiticeret ,  noget  af  en  Dyrlæge,  det  var  han, 
og  han  kj endte  ingen  større  Glæde  her  i  Livet 
end  at  „skjære  lidt  i  levende  Menneskekjød", 
som  han  selv  sagde,  men  oplivende  virkede  han 
overalt  ved  sin  blotte  Indtræden,  og  omhyggelig 
og  utrættelig  var  han  ogsaa.  Inden  han  kom, 
havde  han  naturligvis  faaet  en  vistnok  omstæn- 
delig Beretning  om  Nattens  Begivenheder  af  Mads 
Kusk,  og  da  han  traadte  ind  i  Sygeværelset, 
modtog  han  derfor  mig  med  et  velment:  „Naa, 
Lynge,  vi  har  været  ude  at  pursche  i  Aftes!  Men 
vi  har  da  ikke  ramt  ham  paa  Bladet,  vil  jeg 
haabe!"  og  vendte  sig  derefter  til  Patienten  med 
et  lige  saa  gemytligt:  „Frisk  Mod,  lille  Verner! 
Lad  os  nu  bare  se  at  faa  Haglene  pillet  ud  af 
Kroppen!" 

Ved  Undersøgelsen  af  Saaret  viste   det  sig, 

hvad  jeg  jo  allerede  havde  seet,  at  hele  Skuddet 
havde  ramt  Overarmen,  gjennem  hvis  kjødfulde 
Del  der  var  et  Hul  som  af  en  Kardætskkugle. 
„Død  og  Pine!"  sagde  Doctoren  til  mig,  „det  er 
en  rar  Bøsse,  De  har,  den  samler  sgu  brillant! 
—  Naa,  han  slipper  jo  ellers  godt:  jeg  troer  ikke, 
Benet  har  taget  mindste  Skade,  og  alle  Haglene 
er  nok  gaaede  pænt  ud  igjen  af  biceps!  —  Ja, 
bi  lidt  —  nej.  De  maa  ligge  stille,  lille  Verner, 
mens  jeg  fører  Sonden  ind,  for  her  seer  det  mig 
noget  mistænkeligt  ud!  —  Ja,  tænkte  jeg  det 
ikke  nok:  her  har  der  sgu  klemt  sig  eet  fast  i 
os  htnneri ^  det  maa  vi  have  pillet  ud  med 
Tangen,  men  det  er  Ingenting!  —  Saadan, 
skrig  bare  væk,  det  letter!  —  Men  hvad  er  det!" 
vendte  han  sig  igjen  til  mig  og  holdt  en  lille 
rund  Tingest  af  Størrelse  som  en  Ært  hen  foran 
mig.  „Skyder  De  altid  med  saadanne  Pløkke, 
saa  kan  man  rigtignok  komme  til  at  tygge  Bty 
efter  en  større  Maalestok,  naar  De  leverer  \'ildt 
til  Diner' en!" 

Jeg  greb  den  blodige  Gjenstand,  saae  paa 
den  og  følte  paa  den  —  det  var  en  Rendekugle, 
og  jeg  havde  skudt  efter  Hogen  med  Ræve- 
hagl! 

I  det  øjeblik  kunde  jeg  have  jublet  hojt  af 
Glæde,  skjøndt  et  iMedmenneske  laa  jamrende  og 
blødende  ved  Siden  af  mig,  men  jeg  tvang  mig 
til  at  være  rolig,    sagde   Intet   og  blev  inde,  til 

Doctoren  \-ar  færdig  og  erklærede  \'erners  Til- 
stand for  at  være  uden  Fare. 

Saa  gik  jeg  ud  og  fik  fat  paa  Mads  Kusk. 
„Veed  Du,  naar  Verner  gik  ud  i  Aftes?" 
spurgte  jeg. 

„Nej,  ikke  bestemt'" ,  svarede  han,  „men  det 
har  da  været  efter  Klokken  ti,  for  om  ved  den 
Tid  saae  jeg  Lys  paa  hans  Værelse." 

Megen  Sorg  kunde  altsaa  været  sparet,  h\'is 
det  var  faldet  mig  ind  at  spørge  tidligere,  for 
Klokken  ti  havde  jeg  allerede  været  hjemme! 

„Du  veed  ikke,  om  han  skulde  have  været 
i  Følge  med  Morten  Eriksen?"  spurgte  jeg  vi- 
dere, for  ved  Synet  af  Rendekuglen  var  en  Mis- 
tanke, jeg  ikke  kunde  blive  kvit,  vaagnet  hos 
mig  om,  at  han  og  ingen  Anden  havde  skudt 
paa  Verner. 

„Nej",  svarte  Mads,  „det  har  han  vist  ikke 
været,  for  jeg  hørte  i  Overgaars,  at  de  skjændtes 
noget  mjTderlig,  og  Morten  truede  Hr.  \'erner 
med  Et  eller  Andet,  men  saa  sagde  Hr.  Verner, 
at  han  aldrig  mere  vilde  se  ham  for  sine  øjne, 
og  at  han  var  en  Kjeltring  og  en  Rævebælg,  og 
det  stod  jeg  inde  i  Loen  og  grinte  af,  for  det  er 
jo  altid  plaseerligt  at  høre  enhver  Ting  nævnt 
med  sit  rette  Navn!" 

Nu  havde  jeg  nok :  Morten  havde  truet 
Verner,  Morten  havde  Rendekugler,  og  Morten 
var  en  topmaalt  Slyngel,  følgelig  var  han  Manden. 

Jeg  gik  ned  til  Skovfoged  Bølling  og  spurgte 
efter  Fyren.  Han  var  med  Folkene  i  Skoven, 
hed  det.  Jeg  ud  efter  ham  og  var  saa  heldig 
snart  at  finde  ham.  Da  han  saae  mig  komme, 
vilde  han  aabenbart  helst  have  lusket  af,  men 
jeg  raabte  ham  an  og  fik  ham  trukken  afsides. 

..De  veed  maaske,  hvad  der  er  passeret  i 
Nat?"  spurgte  jeg. 

Han  skulede  og  betænkte  sig  paa,  om  han 
skulde  lyve  •  eller  tale  sandt ,  men  af  en  eller  an- 
den Grund  maa  det  have  forekommet  ham  rig- 
tigst at  holde  sig  til  Sandheden,  for  han  svarede 
omsider,  at  han  da  havde  hørt  om  Ulykken. 

„Og  De  veed  ikke  Noget  om,  hvordan  det 
er  gaaet  til?"  spurgte  jeg  fremdeles. 

.,Nej  —  ja,  det  vil  sige,  Skovfogden  sagde 
imorges,  at  det  var  Dem,  Hr.  Lynge,  der  var 
kommen  til  at  — " 

.,Ja,  men  det  er  jo  Løgn",  sagde  jeg,  „og 
det  veed  De  godt!" 

Morten  blev  noget  graalig  i  Physiognomiet 
men  fik  sig  dog  strammet  op  til  i  en  krænket 
Tone  at  spørge,  hvad  jeg  egentlig  mente  med  det. 

„Jeg  mener,  at  De  veed  bedre  Besked  om 
det  Skud,  der  har  ramt  Verner,  end  nogen  An- 
den! Nu  \-il  jeg  gi\-e  Dem  en  Times  Betænk- 
ningstid: kommer  De  ikke,  inden  den  er  forløben, 
op    paa    Skovridergaarden    og    siger    til    Verner, 

hvad  Deres  Samvittighed  —  om  De  har  nogen !  — 
byder  Dem,  saa  gaaer  jeg  til  Herredsfogden." 

„Ja,  hvad  skulde  han  saadan  ellers  kunne 
gjøre  mig!"  spurgte  Morten  forholdsviis  frækt. 

„Det  skal  De  faae  at  se!"  svarte  jeg,  og 
dermed  gik  jeg  hjem. 

Inde  i  Gaarden  holdt  der  en  lukket  Wiener- 
vogn, og  fra  Dagligstuen  kunde  jeg  høre  en  mig 
ubekjendt  Damerøst,  der  raabte:  „Mit  Barn!  Mit 
eneste  Barn,  levner  han  endnu?"  ogderpaa  svarede 
Sko\-rideren,  at  han  baade  levede  og  var  uden 
for  al  Fare,  men  at  han  for  øjeblikket  sov  eller 
dog  laa  i  en  Halvdøs,  saa  hun  maatte  helst  \-ente 
med  at  se  ind  til  ham.  Men  saa  tog  Damen  — 
som  jeg  altsaa  kunde  begribe  maatte  være  Verners 
Moder  —  igjen  paa  \'ej  og  skreg  hulkende: 
„Men  at  han  kunde  volde  mig  den  Sorg!  At  han 
kunde  lægge  Haand  paa  sig  selv,  det  forvinder 
jeg  aldrig!^'  Atter  hørtes  Skovriderens  beroligende 
Røst,  uden  at  jeg  kunde  skjelne  Ordene,  men 
pludselig  fik  han  øje  paa  mig  gjennem  Vinduet,  luk- 
kede Døren  op  og  sagde,  inden  jeg  kunde  faae 
gjort  Indvendinger  mod  Præsentationen:  ..Der 
staaer  den  uheldige  Skytte,  Deres  Naade!" 

Nu  vilde  vel  nok  de  fleste  andre  Modre  under 
almindelige  Omstændigheder  have  været  i  det 
mindste  lidt  kølige  overfor  Den,  som  de  troede 
var  kommen  til  at  skamskj'de  deres  eneste  Barn, 
men  Kammerherreinden   foer  imod   mig  og   om- 

favnede  mig,  og  uden  at  jeg  bestemt  kan  huske, 
hvad  hun  sagde,  har  jeg  en  Fornemmelse  af,  at  hun 
kaldte  mig  Noget  i  Retning  af  „ædle  unge  Mand" 
og  sagde  Noget  om,  at  det  Hele  altsaa  skyldtes 
.,en  dunkel  Anelse,  en  mærkelig  Forudfølelse"  — 
Altsammen,  fordi  hun  troede,  at  j  e  g  havde  skudt 
•hendes  Søn,  og  det  altsaa  ikke  kunde  være  ham 
selv,  der  havde  villet  begaa  Selvmord,  hvilket  hun 
lod  til  af  en  eller  anden  Grund  at  have  sat  sig  i 
Hovedet  maatte  være  Tilfældet.  Jeg  var  noget 
underlig  ved  at  maatte  modtage  disse  indirekte 
Taksigelser,  saa  meget  mere,  som  det  jo  nu 
ha\-de  viist  sig,  at  det  virkelig  ikke  var  mig,  der 
var  „den  uheldige  Skytte"  men  derimod  en  ganske 
Anden,  som  Ingen  lod  til  at  tænke  paa,  og  jeg 
var  derfor  meget  glad  ved,  at  Pigen  kom  og 
sagde,  at  nu  kunde  Kammerherreinden  godt  se 
til  sin  Søn,  for  han  var  vaagen.  Saa  fik  jeg 
gamle  Munk  i  Enrum  og  fortalte  ham,  h\-ad  jeg 
havde  erfaret,  viste  ham  Rendekuglen  og  berettede 
om  min  Samtale  med  Morten  Eriksen. 

„Det  var  som  Pokker!"  udbrød  han.  „Forst 
kommer  De  og  siger,  at  De  liar  skudt  ham,  saa 
kommer  Moderen  og  siger,  at  han  selv  har 
gjort  det,  og  nu  paastaaer  De,  at  det  er  Morten: 
der  er  nok  Tre  om  I^uddet,  ligesom  der  \-ar  om 
den  P>uk,  .som  faldt  i  sidste  Saat  ifjor!" 

„Ja,  men  her  er  M(M-tcn  ene  om  det",  sagde 
jeg. 

„Naturligv'iis",  svarte  den  Gamle,  ,,men  De 
skulde  ikke  ladt  ham  lobe!" 

„Aa,  han  løber  vel  ikke  langt",  svarte  jeg. 
—  „Men  det  er  sandt:  hvor  i  al  \'erden  veed 
Kammerherreinden  egentlig  det  Hele  fra!  Hvor 
falder  hun  paa  at  komme  her  paa  denne  Tid?" 

.,Det  har  De  sgu  Ret  i,"  sagde  Skovrideren, 
.,det  har  jeg  slet  ikke  tænkt  paa!  —  Men  dér 
kommer  hun  ud  fra  Sønnens  Værelse,  saa  v'il  jeg 
se  at  faae  Redelighed  paa  det,  gaa  De  imens  ind 
til  Verner." 

Det  gjorde  jeg  og  fandt  ham  forholdsviis 
vel  men  øjensjailig  stærkt  bevæget  ved  Modet 
med  Moderen. 

„Kan  De  taale,  jeg  taler?"  spurgte  jeg. 

Jo,  det  mente  han  nok,  han  kunde. 

,,Ja,  saa  vil  jeg  for  det  første  sige  Dem,  at 
nu  veed  jeg,  at  det  ikke  er  mig,  der  har  skudt 
Dem.     Men  jeg  veed  ogsaa,  hvem  det  er!" 

Verner  vendte  Hovedet  ind  til  \'æggen  og 
svarte  ikke. 

„Det  er  Morten  Eriksen",  blev  jeg  ved,  „og 
jeg  skal  nok  faae  Slynglen  til  at  gaa  til  Bekj en- 
delse enten  med  det  Gode  eller  det  Onde!" 

„Aa,  nej",  bad  Verner  og  saae  sky  paa  mig, 
„gjør  endelig  Ingenting  ved  den  Sag!" 

„Ja,  det  er  nu  saa  grumme  kjont  af  Dem", 
sagde  jeg,  „at  De  ikke  vil  have  ham  i  Fortred 
for  det,   men   det   faaer  Ingen   mig   til   at  tro,   at 

det  er  Vaadeskud,    og  om  ikke   for  Deres  Skyld, 
saa  for  min  skal  han  — " 

„Nej,  nej,  Lynge,  De  maa  ikke,  hører  De!" 
raabte  Staklen  ude  af  sig  selv  af  Forfærdelse. 
„De  gjor  mig  ulykkelig,  hvis  De  taler  til  ham!" 

Og  saa  kom  da  Verners  lange  Skriftemaal, 
som  han  fremførte  stødviis,  og  hvis  Indhold  var 
følgende : 

Han  havde  ganske  rigtig  i  længere  Tid  søgt 
daarligt  Selskab,  havde  sviret  og  sværmet,  spillet 
og  —  naturligviis  —  tabt.  Saa  havde  han  en 
skjønne  Dag  nødvendigvis  skullet  bruge  loo  Rigs- 
daler, dels  til  Betaling  af  saakaldet  „Æresgjæld", 
dels  til  nye  Udgifter,  hvoriblandt  Aledaillonen  til 
Lise,  og  En  eller  Anden  havde  da  henviist  ham 
til  Morten  Eriksen  som  Den,  der,  i  alt  Fald  ved 
Faderens  Hjælp ,  kunde  forstrække  ham  med 
Pengene,  indtil  han  paa  en  skikkelig  Maade  kunde 
slaa  sin  Moder  en  Plade  for  dem.  Og  Morten 
var  naturligvis  meget  villig  til  at  laane  ham  de 
100  Daler,  og  flere  til,  Gudbevares:  det  Eneste, 
■  Verner  skulde  gjøre  til  Gjengjæld,  var  at  udstede 
en  Vexel,  bag  paa  hvilken  han  maatte  skrive 
Moderens  Navn.  Han  krympede  sig  ved  det,  men 
da  Morten  bestemt  erklærede,  at  den  Sikkerhed 
maatte  han  have,  og  at  X'crner  jo  kunde  faae 
,.Papiret"  tilbage,  saa  snart  han  havde  rejst 
Pengene,  bek\'emmede  han  sig  endelig  til  at  skri\'e 
Moderens    Navn.       Kort    efter    tik    han    virkelig 

Penge  hjemmefra  og  vilde  nu  indfrie  \'exlen,  men 
Morten,  der  tidlig  var  bleven  grundig  hjemme  i 
Forretningslivets  Finesser,  var  fuldstændig  klar 
over,  at  det  sikreste  og  mest  indbringende  Papir  i 
denne  Verden  er  en  rig  Arvings  falske  \^exel,  og 
han  nægtede  derfor  rent  ud  at  levere  denne  Skat 
fra  sig,  idet  det  hele  Tiden  havde  været  hans 
Agt  at  bruge  den  til  stadige  Pengeafpresninger. 
Verner  prøvede  paa  at  true,  og  Verner  bad,  men 
lige  meget  hjalp  det,  og  da  de  sidste  Gang 
mødtes,  havde  det,  som  Mads  Kusk  ganske  rigtig 
hørte,  været  Morten,  der  truede,  og  Verner  havde 
endt  med  at  sige,  at  fik  han  ikke  Vexlen  tilbage 
næste  Dag,  tog  han  Livet  af  sig.  Morten  troede 
ver  ikke,  at  dette  var  alvorlig  m.ent,  men  Verner 
skrev  et  Par  Linier  til  Moderen,  hvori  han  takkede 
hende  for  alt  Godt  og  benyttede  den  fra  lignende 
Skrivelser  ikke  ubekjendte  Vending:  „Naar  Du 
modtager  Dette ,  er  jeg  ikke  mere" ,  ladede  sin 
Bøsse  med  Rendekugler,  som  han  havde  taget  et 
Par  Skud  af  ved  et  af  sine  Besøg  hos  Morten, 
og  gik  virkelig  ud  i  Klosterhegnet  for  at  gjøre 
Ende  paa  sit  Liv.  Han  havde  allerede  faaet  en 
Ende  Sejlgarn  frem,  som  han  var  ved  at  binde 
om  Aftrækkeren,  da  han  ved  Bøjningen  snublede 
over  en  Trærod  og  faldt  mod  Bøssen;  Skuddet 
gik  af  og  ramte  ham  som  sagt  i  venstre  Over- 
arm, og  var  jeg  ikke,  dreven  af  min  Frygt,  gaaet 
ud  i   Klosterhegnet,   kunde   han   have   ligget   der 

endnu.  Forst  og  sidst  tiggede  og  bad  han  mig 
imidlertid  om,  endelig  ikke  at  gjøre  noget  Skridt 
imod  Morten,  da  denne  saa  upaatvivlelig  vilde 
møde  op  med  Vexlen  og  gjøre  Falskneriet  vitter- 
ligt for  Alle. 

„Men  naar  Deres  Moder  ikke  protesterer 
mod  Rigtigheden  af  Underskriften,  eller  hvad  det 
kaldes,  saa  er  der  jo  Ingen,  der  kan  gjøre  Dem 
Noget!  Lad  De  bare  mig  tale  med  Kammerherre- 
inden!''  sagde  jeg. 

Men  saa  blev  Verner  som  ude  af  sig  selv 
og  raabte,  at  alt  Andet  kunde  være  det  samme, 
naar  blot  hun  ingen  Ting  fik  at  vide,  og  det 
forsonede  mig  jo  strax  meget  med  Fyren,  for  det 
var  aabenbart,  at  han  midt  i  al  sin  Letsindighed 
dog  havde  eet  fast  Holdepunkt:  Kjærligheden  til 
Moderen. 

Med  hvad  skulde  jeg  gjore!  Paa  den  ene 
Side  forstod  jeg  nu  alt  for  godt  den  gode  Mortens 
kjæphoje  Slutningsreplik  om,  at  „han  ikke  vidste, 
hvad  Herredsfogden  kunde  gjore  ham",  eftersom 
det  jo  var  mere  end  tvivlsomt,  hvorvidt  han  vilde 
kunne  overbevises  om  Forsøg  paa  Pengeafpres- 
ning, men  paa  den  anden  Side  lod  han  dog  til 
at  være  bleven  saa  altereret  over,  at  Verner 
virkelig  havde  villet  gjore  Alvor  af  Selvmordet, 
at  man  vistnok  maatte  l<unne  faae  Vexlen  fra  ham, 
og  jeg  havde  just  rejst  mig  for,  trods  Verners 
Protest,    endnu   en  Gang  at  at  opsøge  den  noble 

Forretningsmand,  cUi  Pigen  i  det  Samme  stak 
Hovedet  ind  ad  Døren  og  flyede  mig  et  Brev,  der 
viste  sig  at  være  fra  Morten  og  indeholdt  de  Ord : 

„Een  W'exel  kand  kiobes  for  dend  Summa 
200  —  skriver  To  Hundrede  Riksbankdaler  — 
men  strax.     M.  E." 

Verner  liavde  endnu  de  hundrede  Daler  lig- 
gende, som  han  ikke  havde  kunnet  komme  af 
med,  og  jeg  havde  i  de  sidste  to  Aar  sparet  mig 
en  halvandet  Hundrede  sammen  ved  Extraarbejde 
i  Skoven,  saa  et  øjeblik  efter  kunde  jeg  med  det 
forlangte  Belob  gaa  sporenstregs  ned  til  Morten, 
hvor  jeg  fik  \'exlen  og  smed  ham  Pengene  i 
Øjnene. 

Det  kan  gjerne  være,  at  det  ikke  var  moralsk 
rigtigt,  og  det  var  vist  heller  ikke  saadan,  hvad 
en  Jurist  vilde  kalde  lovmedholdeligt,  men  da 
Sagen  var  i  sin  Ordentlighed,  kunde  jeg  ikke  dy 
mig  men  sagde  til  Morten,  at  nu  skulde  han  have 
Prygl,  og  det  alvorlig,  saa  det  var  vist  bedst, 
at  han  nummererede  sine  Knogler  i  P'orvejen  for 
at  kunne  passe  dem  rigtig  sammen  igjen  bagefter, 
og  Prygl  fik  han,  saa  han  laa  ved  det  —  jeg  var 
stærk  den  Gang! 

Gudbevares,  hvor  blev  Verner  lykkelig,  da 
jeg  bragte  ham  det  usalige  Papir!  Han  vilde 
ikke  tro  paa,  at  det  virkelig  var  det,  han  holdt  i 
Haanden,  og  kunde  slet  ikke  forstaa,  at  Morten 
havde    givet    det    fra  sig.      Men  det  kunde  jeg 

godt:  Morten  havde  naturligvås  regnet  ud,  at 
saadant  et  Papir  ganske  vist  var  rart  at  have 
overfor  en  Mand,  som  man  kunde  blive  ved  at 
pumpe,  men  at  det  ikke  var  meget  værd,  naar 
man  kunde  risikere,  at  Vedkommende  gik  hen  og 
tog  Livet  af  sig,  og  saa  nøjedes  han  som  en  klog 
og  forsigtig  Handelsmand  med  den  mindre  men 
sikre  Gevinst  af  loo  Daler  —  ja,  han  var  et 
Asen !  Han  blev  da  ogsaa  jaget  væk  fra  Skov- 
fogden kort  efter  og  døde  som  Pantelaaner  og 
Aagerkarl  i  Kjobenhavn  for  et  Par  Aar  siden. 

Naa,  men  for  at  komme  til  Historien  igjen: 
da  Verner  havde  lavet  en  Fidibus  af  Vexlen  og 
takket  mig  mange  Gange,  saa  sagde  jeg,  at  nu 
var  det  dog  bedst,  han  gjorde  mig  den  Tjeneste, 
bare  for  en  Ordens  Skyld,  at  fortælle  sin  Moder, 
at  det  ikke  var  mig,  der  havde  skudt  ham,  men 
saa  græd  han,  det  Skind,  og  sagde,  at  det  jo  nok 
var  meget  forlangt,  at  en  anden  En  skulde  tage 
sig  paa,  hvad  han  havde  gjort,  men  da  jeg  dog 
en  Gang  havde  faaet  Skyld  for  det,  og  da  han 
saa  inderlig  gjerne  vilde  skaane  sig  selv  for  Til- 
staaelsen  og  Moderen  for  Sorgen,  saa  bad  han 
mig  rent  ud  om  at  vise  ham  den  store  Villighed 
at  tie  stille. 

Det  var  jo  nok,  som  han  ogsaa  selv  sagde, 
en  underlig  Anmodning,  men  da  jeg  tænkte  paa, 
at  Lise  nu  var  min,  mens  X'erner  laa  lemlæstet 
og  nedbøjet,  og  da  jeg  mindedes  mine  egne  onde 

Tanker  ude  ved  Egen,  Tanker,  som  jeg  jo  nok 
kunde  fortjene  at  lide  noget  Alvorligt  for,  saa 
lovede  jeg  ham  i  Guds  Navn  og  som  en  selv- 
paalagt  Bod  at  gjore,  som  han  bad  om,  dog  med 
den  Tilføjelse,  at  til  Skovrideren  maatte  jeg 
betro  Sagens  Sammenhæng  —  eftersom  jeg  jo 
allerede  havde  fortalt  ham,  at  jeg  var  uskyldig, 
men  at  jeg  havde  en  Anden  stærkt  mistænkt  — 
og  til  Lise  vilde  jeg  betro  den. 

Det  fandt  han  sig  ogsaa  i,  og  Alt  syntes  at 
være  klappet  og  klart,  da  jeg  pludselig  kom  i 
Tanker  om,  at  det  Hele  jo  slet  ikke  kunde  hjælpe 
noget,  eftersom  han  selv  havde  skrevet  det  om- 
talte Brev  til  Moderen,  og  det  sagde  jeg  til  ham. 
Han  smilte  imidlertid  lidt  —  det  var  nok  noget 
siden,  han  havde  gjort  det!  —  og  beroligede 
mig  med,  at  Kammerherreinden  efter  at  have  hørt, 
at  jeg  skulde  være  Synderen,  strax  havde  opfattet 
Verners  ,,Naar  Du  modtager  Dette,  er  jeg  ikke 
mere"  som  et  blot  og  bart  Udtryk  for  en  dunkel 
Anelse  om  en  nær  forestaaende  Ulykke,  og  hvor 
utrolig  det  end  kan  lyde,  levede  og  døde  hun  i 
Troen  paa,  at  Sonnen  maatte  have  haft  et  \'arsel 
om,  hvad  der  senere  var  indtraadt.  —  Ja,  begavet 
var  den  salig  Kammerherreinde  ikke,  det  skal  Ingen 
beskylde  hende  for,  men  et  godt  Menneske,  det 
var  hun,  og  mig  kastede  hun  fra  hin  Dag  sin  Kjær- 
lighed paa  og  hjalp  mig  paa  mange  Maader  — 
det  var  hende,  der  skaffede  mig  min  første  Plads 

som  Skovrider  paa  Lykkesholm  I  Verner  ble\'  ikke 
Forstmand  —  lian  fik  aldrig  den  fulde  Brug  af 
sin  venstre  Arm  —  men  han  blev  en  honnet  Karl 
og  endnu  for  et  Par  Aar  siden,  kort  før  han  døde, 
skrev  han  til  mig  og  takkede  mig  saa  kjønt  for, 
hv^ad  jeg  i  sin  Tid  havde  gjort. 

—  Ja,  ilde  gik,  men  vel  var  det!  Og  naar 
jeg  nu  tænker  tilbage  paa  min  Ungdoms  Oplevelser, 
saa  kan  jeg  ikke  lade  være  med  at  philosophere 
over,  hvor  underlig  det  Ene  greb  ind  i  det  Andet, 
ja,  selv  det,  der  i  øjeblikket  syntes  haardest  og 
tungest,  det  var  dog  Alt  til  det  Bedste,  baade  for 
Mo'er  og  for  mig  —  ja,  sagtens  for  Verner  med. 
Og  derfor  siger  jeg  endnu  en  Gang,  skjøndt 
Pastor  Nissen  maaske  ikke  vilde  bruge  den  Lig- 
nelse, at  Vorherre  sommetider  har  en  Finger  med 
paa  Aftrækkeren,  og  det  kan  vi  Mennesker  kun 
være  glade  ved!" 


—  „Ja,  saadan  kan  det  gaa!"  sagde  Baronen ; 
han  syntes  formodentlig,  han  skulde  sige  Noget. 
Men  Forstraaden  var  rykket  hen  ved  Siden  af 
Mo'er  og  klappede  hende  paa  Skulderen,  og  Peter 
Moller  saae  paa  Vilhelmine         det  lod  til,  at  han 

vilde  blive  ved  at  se  paa  hende  Livet  igjennem 
uden  nogensinde  at  komme  videre.  Doctoren 
oplyste,  at  hans  Fader  havde  kjendt  Kammer- 
herreinde Verner,  og  bemærkede  forresten,  at 
man  paa  \'idenskabens  nuværende  Standpunkt 
ganske  sikkert  vilde  kunne  have  givet  Armen 
dens  tidligere  Førlighed,  naar  kun  os  humeri  var 
let  læderet,  og  en  halv  Times  Tid  efter  rullede 
de  fremmede  Gjæster  hjemad  i  den  stjerneklare 
Hostaften. 

—  Næste  Aar  vare  Anton  og  jeg  Studenter 
og  optraadte  derfor  med  den  Sikkerhed  og  den 
Overlegenhed,  som  vor  nye  Værdighed  krævede. 
j\Io'er  gav  mig  et  Kj's  paa  Panden,  da  jeg  holdt 
mit  Indtog  i  Skovridergaarden,  men  hun  blev  hel 
rød  i  Hovedet  over  det,  og  Forstraaden  erklærede, 
at  han  begyndte  at  blive  jaloux;  „skulde  jeg 
endelig  kysse  nogen  af  hans  kvindelige  Paarørende, 
saa  kunde  jeg  holde  mig  til  Vilhelmine",  sagde 
han,  men  det  vogtede  jeg  mig  vel  for  at  prøve 
paa,  for  Peter  Møller  saae  ved  Forstraadens  Ord 
hen  paa  mig,  som  om  han  vilde  æde  mig,  og 
skjøndt  jeg  saa  meget  som  muligt  undgik  at  komme 
i  Nærheden  af  Vilhelmine,  talte  han  dog  ikke  et 
Ord  til  mig  hele  den  Dag.  Jeg  kunde  jo  have 
taget  til  Takke  med  lille  Margrethe,  der  nu  var 
en  stor  Pige  paa  syv  Aar,  men  dels  fandt  jeg  det 
selvfølgelig  under  min  Værdighed  at  give  mig  af 

med  saadan  en  „raa  Unge",  som  Broderen  kaldte 
hende,  dels  vilde  jeg  ogsaa  ganske  sikkert  derved 
have  faaet  en  Anden  til  Fjende,  og  det  var  Janos. 
Fra  Margrethe  var  ganske  lille,  havde  det  været 
hendes  største  Glæde  at  sidde  paa  den  gamle 
Bøhmers  Skjød  og  rykke  ham  i  det  lange  Skjæg, 
og  denne  Kjærlighed  gjengjældte  han  fuldt  ud, 
idet  han  elskede  Pigebarnet  saa  lidenskabelig,  at 
jeg  næsten  troer,  han  var  skinsyg  paa  hendes 
egne  Forældre.  Det  var  Solglimtet  i  hans  daglige 
Tilværelse,  naar  Margrethe  kom  gaaende  over 
Gaarden,  i  Reglen  fulgt  af  Hundene  og  med 
Duerne  flagrende  over  Hovedet,  og  gik  ind  i  hans 
lille  Værelse,  hvor  hun,  naar  hun  fik  Lov  til  det, 
gjerne  kunde  sidde  i  timeviis  og  høre  paa  hans 
Musik  og  hans  Historier,  ganske  som  Anton  og 
jeg  i  sin  Tid  havde  gjort.  Saa  snittede  han 
Vindsier  og  lavede  Æsker  til  hende,  og  paa  hendes 
sidste  Fødselsdag  havde  han  foræret  hende  en 
tam  Skade,  der  fra  nu  af  blev  fast  Inventarium 
i  Gaarden.  Jeg  stod  forresten  stadig  paa  den 
bedste  Fod  med  Janos,  og-  dertil  bidrog  det 
maaske  ikke  uvæsentlig,  at  jeg  i  Anledning  af 
Studenterværdigheden  havde  medbragt  hele  to 
Pund  „VoUc  Knaster",  og  jeg  troer  ogsaa,  det 
tiltalte  hans  Sans  for  Mj'stik,  at  jeg  en  Dag  i 
Spøg  kastede  en  Mark  i  Brønden,  for  at  ogsaa 
jeg  kunde  sige,  at  jeg  een  Gang  havde  betalt  den 
aarlige  Tribut. 

En  Aften  kom  Forstraaden  hjem  fra  Skoven 
og  var  meget  glad  over  at  have  fundet  en  af 
de  sjeldne  Fyro/a-Artei\  men  da  han  ikke  var 
ganske  sikker  paa,  om  det  var  P.  media  eller  P. 
rotiiudifolia,  slog  han  efter  i  Langes  Haandbog. 
—  „Det  var  ellers  mærkeligt-\  udbrød  han.  „Jeg 
troede  dog,  jeg  kjendte  de  Heste  danske  Plante- 
slægter, men  her  i  Registret  staaer  et  Navn,  jeg 
aldrig  har  hort  for:    Trapa  iiataiisV 

„Det  er  Hornnodden" ,  bemærkede  Peter 
Møller. 

„Død  og  Pine,  hvor  De  er  lærd!  Jeg  vidste 
ikke.  at  De  var  saa  stor  en  Botaniker,  lille 
Møller ! " 

„Det  er  jeg  saamænd  heller  ikke" ,  svarede 
denne,  „men  at  jeg  kjender  den  Plante,  det  har 
nu  sine  egne  Grunde." 

„Saa!    Kunde  man  ikke  faae  dem  at  høre?" 

..Jo,  men  det  er  en  hel,  lang  Historie." 

.,Saa  meget  desto  bedre,  kom  med  den!" 

,,Ja,  men  jeg  kan  ikke  fortælle  saa  godt  som 
Forstraaden. " 

„Saa  er  det  jo  paa  høje  Tid,  De  øver  Dem! 
Begynd  blot!" 

Og  Peter  Møller  efterkom  Opfordringen  og 
fortalte  om 

Trapa   natans. 

Det  var  en  \''interaften  i  Halvtredserne  — 
eller  snarere  Vinternat,  for  Klokken  var  nok  saa- 
dan  hvad  man  kalder  „Et  og  Andet^-.  Jeg  havde 
været  oppe  hos  en  Kamerat  at  spille  L'hombre 
—  det  var  i  et  af  mine  første  Studenteraar  — 
og  gik  nu  i  bidende  Frost  og  Snestorm  hjem 
gjennem  Kjøbenhavns  Gader.  Skiltene  hvinede 
i  deres  Hængsler,  naar  der  kom  et  stærkt  Vind- 
stød, og  Glassene  i  Lygterne  klirrede,  men  ellers 
hørte  man  ikke  en  Lyd,  og  man  mødte  ikke  et 
eneste  Menneske  undtagen  en  enkelt  Vægter, 
som  fandt  det  for  koldt  at  sidde  og  sove  i  en 
Kjælderhals. 

Jeg  blev  derfor  ogsaa  yderlig  forbavset  ved 
pludselig  at  høre  livlig  Tale  henne  fra  en  Gade- 
dør i  Fiolstræde.  „Vær  saa  god  at  komme  nær- 
mere, Døren  er  aaben!"  lød  det,  og  et  øjeblik 
efter  tilføjedes:  „Naa,  ind  med  Dig!  Skal  jeg 
maaske  oven  i  Kjobet  tage  Dig  i  Nakken  og 
bære  Dig  op  ad  Trapperne,  din  Køter,  hvad?'" 

Nysgjerrig  efter  at  se,  hvem  det  var,  der  ud- 
trykte sin  Gjæstfrihed  paa  denne  noget  ejendom- 
melige Maade,  gik  jeg  over  paa  den  anden  Side 
af  Gaden  og  opdagede  dér  en  ung  Mand  i  Færd 
med  at  gjcnne  en  stor,  sort  Hund  ind  ad  Døren. 
Idet  han  gjorde  en  Vending,  faldt  Skjæret  fra  den 

nærmeste  Lygte  paa  hans  Ansigt,  og  jeg  saae 
nu,  at  det  var  Oluf  B!aa,  ..Xabob'en  Blaa", 
som  han  almindelig  kaldtes.  Jeg  havde  maaske 
neppe  nogensinde  tidligere  vexlet  ti  Ord  med  ham, 
men  skjøndt  han  var  adskillig  ældre  end  jeg,  vare 
vi  Studenter  fra  samme  Aar,  og  Enh\-er  af  det 
Hold  kjendte  Blaa,  i  alt  Fald  af  Ydre  og  Omtale ; 
desuden  er  det  jo  en  uomtvistelig  Kjendsgjerning, 
at  ligesom  Krig,  Pest  og  andre  Landeplager  have 
den  Evne  at  bringe  Folk,  som  ellers  ere  hinanden 
fuldstændig  fremmede,  til  at  fole  sig  solidariske 
og  blive  familiaire,  saaledes  have  stærk  Kulde  og 
Snestorm  det  ogsaa,  navnlig  ved  Nattetid,  og  jeg 
sagde  derfor  „Godaften,  Blaa!"  og  bemærkede, 
at  det  var  et  Hunde\-ejr. 

„Ja,  det  kan  man  jo  gjerne  kalde  det",  sagde 
han,  „men  det  er  da  ikke  et  Vejr  at  lade  en  Hund 
være  ude  i!  Derfor  er  det  ogsaa,  jeg  vil  se  at 
faae  Dj'ret  indenfor.  —  Kom  nu  Du,  „Karo"  eller 
„Trofast",  eller  hvad  Du  hedder  —  den  seer  mig 
forresten  stærkt  ud  til  at  kunne  hedde  .,Bjorn", 
hvad.^  —  Bjørn,  kom  saa  da!" 

„Veed  De  ikke,  hvad  den  hedder?"  spurgte 
jeg. 

„Nej,  hvor  skulde  jeg  vide  det  fra!" 

„Er  det  da  ikke  Deres  Hund?" 

„Nej  —  saa  vidste  jeg  dog  formodentlig, 
hvad  den  hed!" 

Han   lo  ganske  ugeneert  af  mig   —   en  høj. 

smittende  Latter  —  jeg  lo  med,  og  Hunden,  der 
rimeligviis  virkelig  hed  „Bjorn",  gik,  efter  at  have 
hørt  dette  sit  Kjendingsnavn  nævne,  rolig  inden 
for  Døren  og  logrede  fornøjet. 

„Jeg  gaaer  tidt  en  Tour  rundt  i  Gaderne,  før 
jeg  lægger  mig",  forklarede  Blaa,  „og  naar  jeg 
saa  møder  saadan  en  herreløs  Hund,  der  er 
lukket  ude,  og  Vejret  er  rigtig  nederdrægtigt  som 
i  Nat,  saa  plejer  jeg  at  tage  den  med  mig  hjem 
til  næste  Morgen,  men  „Bjørn"  dér  har  aaben- 
bart  saa  megen  Finfølelse ,  at  han  generer  sig 
ved  at  tage  imod  Velgjerninger  af  en  Ubekjendt!" 

„Ja,  det  lader  næsten  til  det!  Godnat,  Blaa! 
Og  vaagn  nu  ikke  med  Tømmermænd,  siden  De 
gaaer  til  Køjs  med  en  Bjørn!" 

„Aa,  De  skulde  meget  hellere  gaa  op  med 
at  røge  en  Pibe  end  sige  daarlige  Brandere  paa 
Morgenstunden ! " 

„Nej,  ellers  Tak!     Klokken  er  jo  over  To!" 

.,Ja,  hvad  saa?  Den  bliver  sgu  nok  Tre!  — 
Kom  De  nu  bare!" 

Jeg  veed  ikke,  om  det  nærmest  var  det 
Overbevisende  i  denne  hans  Argumentation  eller 
det  Usa^dvanlige  ved  en  Indbydelse  paa  denne 
Tid,  men  jeg  lod  mig  uden  ilere  Indvendinger 
skubbe  venskabelig  ind  ad  Gadedøren  og  lodse 
op  ad -alle  Trapperne,  og  førend  jeg  ret  vidste 
af  det,  sad  jeg  i  en  lys,  varm  Stue,  mens  Bjørn 
placerede    sig    foran   Kakkelovnen,    hvor    et   Par 

store  Stykker  Bøgebrænde  knitrede  og  flammede, 
saa  det  var  en  Lj'^st. 

Jeg  kom  med  en  Bemærkning  om,  at  det 
var  sjeldent  her  i  Hovedstaden  at  se  Nogen  bruge 
Brænde,  og  Blaa  svarede: 

„Ja,  men  det  er  hyggeligt,  ikke  sandt!  Jeg 
kan  heller  ikke  fordrage  Kul:  de  gi\-e  saadan  en 
brutal  \^arme,  og  man  smusker  sig  til,  saa  snart 
man  kommer  i  Berøring  med  dem.  —  Men  nu 
skal  De  have  en  Pibe  -~  ja,  De  kan  naturligvis 
ogsaa  godt  faae  Cigar,  men  De  er  vel  saa  dannet 
at  foretrække  Porcelain  og  W^eichselrør  paa  denne 
Tid  af  Eftermiddagen  ?  —  Naa,  det  kunde  jeg  da 
begribe !  \"ærsg"od  I  —  Aa,  undskyld  mig  et  øje- 
blik, men  jeg  kommer  i  Tanker  om,  at  Dyret 
formodentlig  er  sultent;  jeg  skal  blot  ud  i  Spise- 
kammeret og  se  at  finde  Noget  til  det.  —  Er  D  e 
ikke  ogsaa  sulten?  Jo,  vist  er  De  saa!  Smør. 
Brød  og  Ost  og  et  Glas  Portvin  er  man  da  altid 
oplagt  til!  —  Men  vent  saa  med  at  tænde  Piben, 
til  De  har  spist!" 

Mens  min  improviserede  \'ært  \'ar  ude,  gjorde 
jog,  hvad  man  plejer  at  gjøre  under  lignende 
Omstændigheder :  jeg  saae  mig  om.  Her  \"ar  hyg- 
geligt, og  elegant  af  en  Studenterbolig  at  være, 
men  tillige  temmelig  aparte.  Der  \'ar  Vedbend  og 
Hængeplanter  i  Vindueskarmen ;  et  smukt  Egetræs 
Skrivebord,  hvor  jeg  fandt  Christian  den  femtes 
danske  Lov  og  et  Par  juridiske  Lærebøger,   stod 

paa  skraa  i  Hjørnet,  og  bagved  knejsede  fra  Gulv 
til  Loft  en  Reol  med  udstoppede  Fugle,  Dyr  i 
Spiritus  og  Stativer  med  Reagensglas.  Paa  den 
ene  Væg  hang  over  Sofaen  nogle  Jagtbøsser  og 
et  Par  store  Familieportraiter,  og  Siderne  gar- 
neredes af  forskjellige  mere  eller  mindre  „abnorme" 
Opsatser,  paa  hvis  hvide  Pander  der  var  angivet, 
hvor  og  naar  vedkommende  Buk  var  fældet. 

—  „De  er  ivrig  Jæger!"  spurgte  jeg,  da 
Blaa  var  kommen  tilbage  og  vi  sad  og  nød  vor 
Ostemad. 

.,Ja,  har  været  og  kan  blive  det  igjen,  men 
nu  rorer  jeg  jo  næsten  aldrig  en  Bosse.  —  Er 
De  Jæger?" 

„Ja,  det  er  jeg!    Jeg  skal  være  F'orstmand!" 
„Det  kan  jeg  lide!    Velkommen  og  paa  nær- 
mere Bekjendtskab!" 

—  „Jeg  anede  ikke,  at  De  var  Jurist",  sagde 
jeg  lidt  efter. 

Han  lo.  „Nej ,  det  vil  jeg  nok  tro  —  for 
det  veed  jeg  da  heller  ikke  selv!" 

„Ja,  men  Kristian  den  femtes  Lov  og  — " 
„Naa,  det  Rageri!  Ja,  min  Curator  vilde  lo 
absolut,  at  jeg  skulde  være  Student  —  det  blev 
jeg  da  ogsaa:  tredie  Karakter,  forresten!  —  og 
saa  syntes  han,  det  \-ar  saa  rart,  om  jeg  fik 
juridisk  Embedsexamen.  Jeg  var  skikkelig  og 
anskaffede   mig   en  Manuduktør  og   nogle  Bøger, 

men  da  jeg  havde  holdt  ud  en  Maaneds  Tid,  saa 
blev  Studiet  mig  rigtignok  for  livligt". 

„Og  nu  er  De  Mediciner?"  spurgte  jeg  med 
et  Blik  paa  de  zoologiske  Præparater. 

..Nej,  hvor  falder  De  paa  det!" 

„Men  hvad  studerer  De  da?" 

„Ja,  kan  De  sige  mig  det!  Jeg  studerer  alt 
Muligt  og  Ingenting,  ligesom  De  selv  vil!  Min 
Værnepligt  har  jeg  aftjent  —  naturligviis  ved 
Dragonerne  —  og  om  en  halvandet  Aar  er  jeg 
myndig;  saa  kjober  jeg  mig  formodentlig  en 
Landejendom,  for  min  Faders  Gaard  blev  solgt, 
da  han  døde.  Jeg  maa  leve  paa  Landet,  hvor 
jeg  er  opfodt,  jeg  duer  hverken  til  Byliv  eller  til 
Læsning.  Naa,  Noget  skal  man  jo  tage  sig  til 
herinde,  og  jeg  har  lagt  mig  en  Del  efter  Zoologi 
og  Botanik  —  det  interesserer  mig." 

—  Først  langt  ud  paa  Morgenstunden  brod 
jeg  op.  Jeg  følte  mig  i  en  ualmindelig  Grad  til- 
trukkenaf  Oluf  Blaa's  frejdige,  livlige  Natur,  ganske 
som  jeg  fra  første  Færd  var  bleven  det  af  hele 
hans  Ydre;  kraftig  bygget  og  dog  smidig  \^ar 
han,  jeg  kunde  misunde  ham  det  stærke,  blonde 
Skjæg,  og  de  brune  øjne  fik,  naar  han  talte,  et 
Udtrji-:  og  en  Glans,  der  gjorde  ham  ligefrem 
smuk. 

„Det  er  da  aabenbart,  at  vi  To  maa  sees 
noget  jevnlig!"  sagde  han  ved  Afskeden,   og  jeg 

gik  hjem  med   en  Følelse  af  at  have  kjendt  min 
m'e  \'en  i  lange  Tider. 

I  de  følgende  Aar  omgikkes  vi  da  ogsaa 
næsten  daglig.  Bekjendtskabet  blev  efterhaanden 
et  virkeligt,  fra  begge  Sider  intimt,  Venskab,  som 
jeg  skodder  en  Række  af  de  fornøjeligste  Timer 
i  mit  Liv,  og  Eet  kan  jeg  med  Sikkerhed  sige: 
jeg  har  aldrig  kjendt  en  friskere,  mere  oprindelig 
Natur  end  Oluf  Blaa.  Det  var  ligefrem  umuligt 
at  kjede  sig  i  hans  Selskab.  Altid  havde  han 
Dampen  oppe,  altid  var  han  lige  oplagt  til  i  Alvor 
eller  Skjemt  at  drøfte  et  hvilketsomhelst  Emne,, 
der  blev  kastet  ind  i  Discussionen,  og  en  særlig 
Fornøjelse  havde  han  af  til  det  Yderste  at  forsvare 
sine  mangen  Gang  temmelig  paradoxe  Meninger. 
Naturen  elskede  han,  og  Naturen  forstod  han 
baade  i  det  Store  og  i  det  Smaa;  han  kunde 
falde  i  Extase  o\'er  en  vid  Udsigt  fra  en  Bakke- 
top eller  en  usædvanlig  Solnedgang,  og  han  kunde 
med  lige  Begejstring  sidde  og  betragte  en  sjelden 
Plante  eller  et  Snefnug  under  Lupen.  Derfor  havde 
han  ogsaa,  nærmest  paa  egen  Haand,  skaffet  sig 
ikke  faa  Kundskaber  paa  Naturvidenskabens  Om- 
raade,  men  spredt  og  dilettantmæssig;  snart  mi- 
kroskoperede han,  og  snart  skeletterede  han,  saa 
anstillede  han  Undersøgelser  over  slyngende  og 
klatrende  Planters  Væxt  og  prøvede,  men  rigtignok 
uden   Held,   at   tvinge  Humlen  og    Cobæa  scan- 

turen havde  anviist  dem,  og  til  sine  Tider  kunde 
han  gaa  fuldstændig  op  i  Betragtninger  over 
Fuglenes  Træk  og  Fiskenes  \'andringer.  Viden- 
skabsmand var  han  ikke  skabt  til,  det  mærkede 
jeg  nok,  men  jeg  har  aldrig  truffet  Nogen,  der 
kunde  „fortælle  Naturhistorie"  som  han;  hans 
egen,  i  øjeblikket  udelte.  Begejstring  for  Emnet 
meddelte  sig  uvilkaarlig  til  dem,  han  talte  for, 
og  han  forstod  at  lægge  en  ejendommelig,  mangen 
Gang  halv  symbolsk  Romantik  over  det  simpleste 
Naturphænomeen.  Paa  den  anden  Side  havde  han 
saa  godt  som  ingen  Interesse  for  Kunst  og  Poesi, 
og  det  var  en  af  hans  Yndlingsparadoxer,  som 
han  vistnok  i  det  Væsentlige  virkelig  mente,  at 
da  Kunsten  dog  aldrig  kan  frembringe  noget  saa 
Skjønt  som  Naturen,  saa  kan  den  i  det  Højeste 
være  et  Surrogat  for  de  Stakler,  der  ikke  have 
Lejlighed  til  at  færdes  i  det  Fri,  ligesom  Poesien 
efter  hans  Opfattelse  kun  kunde  have  nogen 
Interesse  for  dem,  der  aldrig  levede  rigtig  med  i 
det  virkelige  Liv:  ..for  det  har  saamænd  meget 
mere  Poesi  og  Romantik ,  end  der  findes  i 
Bøgerne!"  sagde  han.  I  nært  Slægtskab  med 
hans  æsthetiske  Trosbekj endelse  vare  hans  kirke- 
lige Anskuelser;  skjøndt  alvorlig  religiøs  paa  sin 
Viis,  maaske  endogsaa  mere  end  de  Fleste,  gik 
han  nemlig  aldrig  i  Kirke:  ^Vorherre  skal  man 
tænke  paa  og  bede  til  under  aaben  Himmel;   dér 

er  højere  til  Loftet  end  i  Kirken,  og  Naturen 
præker  saamænd  meget  bedre  end  selve  Sjællands 
Bisp!  —  Ja,  naar  jeg  vidste,  at  de  en  Dag  vilde 
synge  det  ene  Salmevers: 

„Gik  alle  Konger  frem  paa  Rad 
I  deres  Magt  og  Vælde, 
De  mægted  ej  det  mindste  Blad 
At  sætte  paa  en  Nælde."' 

Og  springe  Resten  over,  saa  vilde  jeg  nok  i 
Kirkel"  sagde  han  en  Gang. 

I  mange  af  hans  Underligheder  vare  sikkert 
Barndomslivet  og  Opdragelsen  Skyld ;  sin  Moder 
havde  han  aldrig  kjendt  —  hun  var  dod,  mens 
han  endnu  laa  i  Vuggen  —  Faderen  havde  nok 
været  en  sj^gelig,  melankolsk  Natur,  og  saa  var 
da  den  tidlig  udviklede  Dreng  under  hele  sin  Op- 
væxt  mest  overladt  til  sig  selv,  færdedes  i  Skoven 
og  ved  Stranden  og  blev  en  ivrig  Jæger  og  en 
kraftig  Yngling.  Men  da  Faderen  døde,  og  For- 
mynderen efter  dennes  Ønske  ansaae  det  for 
rettest  at  sælge  den  lidet  indbringende  jyske  Ejen- 
dom, rykkedes  Oluf  Blaa  med  eet  op  fra  Barn- 
domshjemmet og  kom  ved  at  gaa  paa  Cursus  i 
Kjobenhavn  i  en  hel  fremmed  Jordbund.  Familie 
havde  han  ingen  af,  i  alt  Fald  ikke  paa  fædrene 
Side,  og  han  omtalte  altid  med  en  Blanding  af  let 
Vemod  og  Stolthed  sig  selv  som  „den  Sidste  af 
Slægten".  Skjondt  han  nok  ikke  kunde  fore  sine 
Aner  synderlig  hongere  tilbage  end  til  en  temme- 

lig  obscur  Oldefader  eller  Tipoldefader,  hvad  det 
nu  var,  og  skjondt  de  rigtige  gamle  Blaa'er,  som 
allerede  Kjæmpeviserne  omtale,  skulle  være  uddøde 
i  det  femtende  Aarhundrede,  nærede  han  dog  en 
klippefast  Tro  paa  sin  egen  legitime  Afstamning 
fra  disse  og  tblte  en  næsten  barnlig  Glæde  ved 
Tanken  om  at  hore  til  den  „gode,  gamle  danske 
Adel" ;  af  og  til  fordybede  han  sig  derfor  ogsaa 
i  genealogiske  Studier,  og  en  Gang  sad  han  en 
hel  Maaned  hver  Formiddag  i  Gehejmearkivet  og 
gjennemgik,  men  uden  Resultat,  Gud  veed  hvor 
mange  Slægtregistre  i  Haab  om  at  finde  et  Beviis 
eller  dog  et  Støttepunkt  for  Continuiteten  mellem 
de  .,gamle  Blaa'er"  og  hans  egen  Ascendens. 

Jeg  blev  efterhaanden  hans  nærmeste  Fortro- 
lige, men  der  var  mange  Andre  end  jeg,  som 
sogte  hans  Selskab  og  satte  Pris  paa  det;  uvil- 
kaarlig  rettede  Enhver  sig  efter  ham  og  h'strede 
hans  stundom  noget  despotiske  Kommando,  ikke 
blot  fordi  han  virkelig  var  langt  mere  moden  og 
selvstændig  end  Nogen  af  os  Andre,  men  ogsaa 
fordi  han  altid  kunde  bringe  Liv  i  Selskabet  og 
var  utrættelig  i  nye  og  originale  Paahit.  Han  var 
en  fortrinlig  Vært  —  i  Forhold  til  de  allerfleste 
Jevnaldrende  \'ar  han  jo  og^a  en  fuldstændig 
Krosos  —  og  han  skj^ede  ingen  Anstrengelser 
og  ingen  Bekostning  for  at  kunne  opvarte  sine 
Gjæster  med  en  Souper,  de  ikke  for  havde  smagt 

Mage  til;  han  la\-ede  Ragout  af  Ha\'snegle  i  skarp 
Sauce,  og  han  forskrev  —  hvad  der  den  Gang 
var  noget  Ukjendt  —  et  Anker  ægte  Miinchener 
01,  hvortil  der,  Gud  maa  vide  h\-orfor,  kun  maatte 
røges  Tobak  af  Kridtpiber,  som  han  naturligviis 
selv  leverede,  ja,  en  Gang  drev  han  det  til,  gjen- 
nem  en  Bekjendt,  der  var  ansat  i  den  grønlandske 
Handel,  at  kunne  delikatere  sine  \'enner  med  hen- 
kogt Hvalrosboeuf  og  Isbjørnekoteletter,  som  han 
dog,  mærkeligt  nok,  ikke  forlangte,  at  vi  skulde 
drikke  Tran  til.  —  En  Aften  sad  en  lille  vissen 
Philolog,  der  hed  Jensen,  og  holdt  et  temmelig 
langt  og  aldeles  umotiveret  Foredrag  over  den 
festivitas ,  der  maatte  have  været  udbredt  ON^er 
et  antikt  græsk  Symposion,  hvor  Deltagerne  med 
Vedbendkranse  om  det  lokkede  Haar  node  den 
ædle  Drue  og  den  aandfulde  Samtale,  og  hvor 
Skjønhedens  Grænse  aldrig  blev  overskreden. 
„Men  vi",  sagde  Jensen,  ,.vi  mangle  Skjønhed! 
—  Jo,  vi  gjør!  Vi  sidde  og  drikke  prosaisk  01 
eller  fuselholdig  Portvin,  og  ville  vi  fange  et  Pust 
af  noget  Højere,  noget  virkelig  Ideelt,  saa  kunne 
vi  kun  faae  det  ved  at  fordybe  os  i  de  Gamles 
Skrifter!  —  Jeg  f.  Ex.,  jeg  har  udelukkende  faaet 
min  smukke,  humane  Livsanskuelse  gjennem  mit 
indgaaende  Kjendskab  til  Oldtiden!"  Blaa,  der 
aldrig  forsømte  nogen  Lejlighed  til  at  fremsætte 
og  udvikle  sine  Theorier  om,  at  man  skulde  soge 
Skjønheden    i   X'irkelighedens   \'erdcn    og    ikke    i 

døde  Bøger,  erklærede  derfor  strax,  al  havde 
det  været  saa  rart  at  holde  Symposion,  som 
Jensen  sagde,  saa  skulde  man  holde  det  i  Steden 
for  at  læse  og  skvadronere  om  det,  og  i  en 
Haandevending  fik  han  sendt  Bud  efter  veritabel 
græsk  Vin  —  Mavrodaphiie  var  det  —  fik  lavet 
Kranse  af  sine  egne  Vedbendplanter,  som  vi 
maatte  bære,  enten  vi  vilde  eller  ej,  og  saa  be- 
gyndte Symposiet,  fra  hvilket  jeg  forresten  har 
bevaret  et  stærkere  hidtryk  af  den  gode  Vin  end 
af  den  aandfulde  Samtale.  Lille  Jensen  blev 
meget  fuld  og  meget  daarlig,  saa  daarlig,  at  han, 
da  vi  Andre  gik ,  maatte  oplægges  paa  Sofaen, 
men  Blaa  indskrænkede  sig  til  med  en  godmodig 
Latter  at  se  paa  den  Hvilende,  der  kun  havde 
Ansigtsfarven  tilfælles  med  en  klassisk  Marmor- 
skikkelse, og  bemærkede  til  os  Andre:  „Der  er 
saamænd  ikke  mere  Skjønhed  over  Jensen  nu, 
da  han  har  været  til  Symposion,  end  der  altid  er! 
Syrnes  I  vel?" 

En  anden  Gang  faldt  Talen  paa  Udenlands- 
rejser, og  da  En  eller  Anden  i  lidt  høje  Toner 
udbredte  sig  over,  hvor  det  maatte  være  herligt 
at  kunne  rejse,  saa  var  det  mere  end  nok  for 
Oluf  Blaa  til  øjeblikkelig  at  erklære,  at  Alt  det 
med  Udenlandsrejsers  Dejlighed  egentlig  var  en 
Indbildning;  „man  kan  jo  have  akkurat  den 
samme  Fornøjelse  af  at  blive  hjemme  og  dog 
rejse!"    paastod  han.  —   „Hvadbehager!"    raabtes 

der  i  Kor.  —  „Ja,  jeg  inviterer  jer  Allesammen" 
—  vi  vare  en  fire,  fem  St}'kker  —  „til  at  rejse 
udenlands  med  mig  i  Morgen  tidlig.  \'i  mødes 
ved  Vcdhy  Station,  og  derfra  lege  vi  „Komme 
Fremmede"  til  Kjøbenhavn.  Saa  bilde  vi  os 
bare  ind,  at  vi  er  Udlændinge,  gaa  paa  Runde- 
taarn  og  paa  Museerne  —  dér  komme  vi  dog 
aldrig  ellers!  —  og  spise  til  Middag  paa  et 
Hotel."  Og  saa  stærk  var  Disciplinen,  hvor 
Blaa  kommanderede,  at  vi  Allesammen  ganske 
rigtig  mødtes  næste  Morgen  paa  Valby  vStation 
og  som  store  Børn  legede  Fremmede  i  Kjøben- 
havn; VI  havde  en  utrættelig  Vært  og  Fører, 
som  den  Dag  næsten  overgik  sig  selv,  og  vi 
morede  os  derfor  ogsaa  kongelig. 

Undertiden  kunde  han  ogsaa  give  efter  for 
en  ligefrem  barnagtig  Kaadhed,  som  en  Dag, 
da  Værten  i  det  Hus ,  hvor  han  boede ,  kom  op 
og  bad,  om  han  ikke  næste  Aften  vilde  illu- 
minere sine  \'induer  og  pynte  lidt  op  i  dem, 
eftersom  et  Brudepar  skulde  flytte  ind  paa  første 
Sal.  —  Jo,  det  skulde  Blaa  saa  gjerne,  og  næste 
Aften  stod  der  i  det  ene  X'induc  to  store  Glas 
indeholdende  en  Blæksprutte  og  et  eller  andet 
Misfoster  i  Spiritus ;  bagved  straalede  to  tæ^ndte 
Astrallamper,  og  over  det  hele  hæ-ngte  sirlige 
Guirlander  af  en  ualmindelig  smuk  Bændelorm, 
som    han    Ji'n-  tillfallet"    hawic   laant  af  en  medi- 

cinsk  Bekjendt  —   men   saa  sagde  Værten  ham 
da  ogsaa  op  næste  Dag! 

—  Ja,  af  den  Slags  Historier  kunde  jeg  for- 
tælle mange,  men  saa  blev  jeg  nok  ikke  færdig 
for  det  forste;  derfor  er  det  bedst,  jeg  snarest 
muligt  kommer  til  det ,  jeg  vilde  fortælle  om :  til 
Trapa  natans. 

Jeg  gik  en  Junidag  op  til  Blaa  og  blev  mod- 
tagen med,  at  det  var  godt,  jeg  kom,  for  han 
vilde  netop  tale  med  mig.  „Seer  Du",  sagde  han, 
„i  næste  Uge  er  det  min  Fødselsdag,  og  saa 
bliver  jeg,  som  Du  veed,  myndig.  I  Morgen 
rejser  jeg  imidlertid  til  Fyen.  Ovre  i  Assens 
Egnen  lever  nemlig  en  Halvonkel  til  niig,  min 
Moders  Fætter;  det  er  vist  den  nærmeste  Slægt- 
ning, jeg  har.  Det  var  min  Faders  ønske,  at 
jeg  skulde  gifte  mig  med  samme  Halvonkels 
eneste  Datter,  og  nu  tager  jeg  over  for  at  for- 
love mig." 

„Kjender  Du  hende  da?"  udbrød  jeg  for- 
bavset. 

„Nej,  jeg  har  ikke  seet  hende,  siden  hun 
var  en  lille  Pige,  og  nu  er  hun  atten  Aar,  saa 
hun  har  vel  nok  forandret  sig  en  Del!  Men  jeg 
veed,  at  hun  skal  være  tlink  og  elskværdig  i  alle 
Maader,  og  hun  er  saamænd  mere  end  kjøn  nok 
til  mig  —  dér  kan  Du  forresten  selv  se!"  sagde 

han  og  viste  mig  et  Photographi  af  en,  just  ikke 
smuk,  men  ganske  net  ung  Pige. 

,,Ja,  men  alligevel'-,  indvendte  jeg,  „hvor 
kan  Du  finde  Dig  i  et  slet  og  ret  Konveniens- 
ægteskab !  I  den  Grad  at  tage  det  Hele  som  en 
Forretning  — " 

.,Jo,  det  skal  jeg  sige  Dig.  Jeg  troer  ganske 
vist  paa,  at  der  k  a  n  gives  to  Mennesker,  der  er 
som  skabte  for  hinanden  eller  har,  hvad  jeg  vil 
kalde  Genialitet  paa  det  erotiske  Omraade;  det 
kan  gaa  til  her  i  Verden,  som  der  skrives  i 
Bøgerne:  Mrkeligheden  kan  digte  En  ind  i  et 
Æventyr,  som  varer  Livet  igjennem,  men  det  er 
sjeldent,  grumme  sjeldent!  Og  skulde  Erotiken 
nogensinde  faae  rigtig  Magt  over  mig,  saa 
maatte  det  komme  netop  saadan,  at  jeg  tydelig 
følte.  Livet  digtede  for  mig  —  men  den  Ulejlig- 
hed troer  jeg  ikke.  Livet  gjør  sig  for  min  Skyld! 
Og  bilde  mig  selv  og  en  Anden  noget  ind,  det 
kan  jeg  ikke.  Derfor  vil  jeg  meget  hellere  uden 
falske  Illusioner  gifte  mig  med  en  Pige,  som  jeg 
veed  er  „kommen  af  godt  Folk"  —  det  er  alle- 
rede en  stor  Anbefaling;  jeg  skal  nok  blive 
hende  en  god  Mand,  og  hun  skal  blive  en  god 
Moder  for  en  hel  Del  smaa  Blaa'er  -  Slægten 
maa  nemlig  ikl^c  uddo,  det  er  den  alt  for  gam- 
mel til!" 

Det  Sidste  sagde  han  ganske  vist  spøgende, 
men  jeg  kjendte  ham  for  godt  til  ik]>:c  at  mærke. 

at  det  Meste  af  hans  Foredrag  i  \'irkeligheden 
var  hans  alvorlige  Mening.  Jeg  kom  derfor  heller 
il<ke  med  flere  Indvendinger  men  spurgte  blot, 
naar  han  rejste.  „I  Morgen  Aften"  ,  lød  Svaret 
—  „men  det  er  sandt:  jeg  skal  ud  at  kjobe 
nogle  Smaating  til  Rejsen,  gaaer  Du  med?" 

Vi  fulgtes  ad  og  kom  gjennem  Raadhusstræde. 
Pludselig  standsede  han  foran  en  Boghøkers  Vin- 
due og  saae  ind.  „Hvad  seer  Du  efter?"  spurgte 
jeg.  —  „Aa,  egentlig  ikke  efter  Noget,  men  jeg 
kommer  i  Tanker  om,  at  jeg  har  bedt  Manden 
om  ved  Lejlighed  at  skaffe  mig  Simon  Paullis 
Flora  Danica ;  jeg  vil  dog  hore,  om  han  skulde 
have  faaet  den." 

Vi  gik  ind  til  Nandrup  —  saaledes  hed  An- 
tikvaren, der  den  Gang  hørte  til  Hovedstadens 
Originaler  men  imidleitid  kun  var  kjendt  af  en 
mindre  Kreds.  Det  er  vanskeligt  at  sige,  hvad 
der  var  mærkeligst:  Hulen  eller  dens  Beboer.  Et 
Rum,  lidt  større  end  et  almindeligt  Spisekammer, 
var  fra  Gulv  til  Loft  opfyldt  af  gamle,  stovede, 
fedtede  og  lasede  Bøger,  ikke  blot  paa  Hylder 
langs  Væggene  men  i  Stabler  og  Bunker,  der 
væltede,  saa  snart  man  rejste  sig;  en  Atmo- 
sphære,  i  hvilken  det  skulde  synes  umuligt  at 
aande  længere  end  nogle  Minuter,  slog  En  i 
Møde,  og  det  sparsomme  Lys  fra  et  eneste 
Vindue,  der  var  halvt  dækket  af  Folianter  og 
helt  belagt  med  tommetykt  Støv,   tillod  En  først 

lidt  efter  lidt  at  skjelne  Gjenstandene  i  Hulen  og 
Troglod3'ten  seh'.  Denne  sad  i  Reglen  paa  en 
trebenet  Stol  bag  ved  et  lille  Bord ;  et  langt, 
graat  Skjæg  naaede  ham  ned  paa  Brystet,  et 
Par  d}'btliggende  Øjne  stirrede  lyssky  ud  fra  et 
ubevægeligt  Pergamentansigt,  og  naar  han  rejste 
sin  lange,  krogede  Skikkelse  op  fra  Stolen,  fik 
man  uvilkaarlig  det  Indtryk,  at  den  krumme  R3-g 
ganske  naturlig  kom  af,  at  det  var  umuligt  at 
staa  oprejst  herinde.  Der  gik  det  Sagn  om 
Nandrup,  at  han  ikke  havde  været  vasket  siden 
sin  Konfirmation,  og  selv  om  Sagnet  gjorde  sig 
skjidig  i  en  let  Overdrivelse,  var  dog  et  flygtigt 
Blik  paa  Mandens  Hænder  tilstrækkeligt  til  at 
overbevise  En  om,  at  de  Skorper,  hvormed 
Griberedskaberne  vare  bedækkede,  skyldtes  en 
fortsat,  af  ingen  neptunisk  Periode  forstj'rret  Af- 
lejring. 

Blaa  spurgte  om  Simon  Paullis  Flora,  fik  til 
S\'ar,  at  den  endnu  ikke  havde  været  til  at 
skaffe,  og  var  allerede  ved  at  gaa,  da  Nandrup 
paa  sin  sædvanlige,  monotont-recitativiske  Maade 
spurgte,  om  Herren  ikke  havde  Brug  for  et 
gammelt  Herbarium,  som  han  lige  havde  faaet 
—  han  handlede  nemlig  ogsaa  med  Naturalier. 
Først  sagde  Blaa  Nej,  men  da  Nandrup  alligevel 
hentede  en  Bunke  stovede  Papirer  frem  fi'a  Al- 
koverummet bagved  den  egentlige  „Boglade"  og 
sagde,    at   Herren    s]<ulde   faac   det    Hele   \'o\'    en 

Rigsdaler,  slog  Blaa  til  og  fik  Bunken  pakket 
ind  i  en  gammel  A\is.  Jeg  fulgte  ham  til  hans 
Dor,  og  inden  vi  skiltes,  lovede  jeg  at  komme 
næste  Eftermiddag  for  at  sige  endnu  en  Gang 
Farvel  til  ham,  lige  for  han  skulde  rejse. 

Jeg  blev  opholdt  noget  paa  \'ejen  til  Blaa 
næste  Eftermiddag  og  \-ar  halvt  bange  for,  at 
han  allerede  skulde  være  kjørt  til  Stationen,  men 
til  min  store  Forundring  sad  han  i  god  Ro  \'ed 
sit  Skrivebord  og  undersøgte  Noget  gjennem  en 
Lupe.  ■ 

„Skal  Du  ikke  afsted?"  spurgte  jeg. 

„Jo,  vel  skal  jeg  det'',  svarede  han,  men 
uden  at  se  op. 

„Saa  er  der  ingen  Tid  at  spilde:  Toget 
gaaer  om  tyve  Minuter!" 

„Ja,  til  Korsør'",  sagde  han  med  et  lunt 
Smil,  .,men  jeg  skal  til  Falster,  saa  jeg  har  god 
Tid!" 

„Hvadbehager!" 

„Ja,  Du  skal  nok  faae  det  Hele  at  \"ide,  men 
sig  mig  bare  forst,  om  Du  kan  læse,  hvad  dér 
staaer". 

Med  disse  Ord  rakte  han  mig  et  gulnet, 
fugtplettet  Hah'ark,  paa  h\ilket  der  \-ar  opklæbet 
en  temmelig  uanseelig,  næsten  fuldstændig  brunet 
Plante  med  foroven  rudeformede,  forneden  lancet- 
formede  Blade.      Paa  Foden   af  Papiret    var   der 

med  blegt  Blæk  og  en  utydelig  Haand  skrevet 
nogle  Linier,  hvis  første  Ord  jeg  strax  tydede 
som  ..  Trepo  iiatans"' . 

.,TrapaV-  rettede  Blaa  utaalmodig,  .,det  kan 
jo  Enhver  se.  Men  hvad  staaer  der  mere?  Tag 
Lupen!" 

.,Sværte— '*,  begyndte  jeg,  .,Sværte- 
mor?'" 

.,Snak!"  sagde  Blaa.  .,  Synes  Du  „S  vær  te- 
mor"  kan  være  noget  dansk  Stednavn?  Der 
staaer  jo  ogsaa  et  g  hen  imod  Slutningen  af 
Ordet!'- 

..Ja,  men  gjør  det  egentlig  Sagen  bedre?" 
vovede  jeg  at  spørge. 

Han  lo  og  sagde:  .,Naa,  det  kan  nu  for- 
resten være  det  samme.  Det,  Du  kalder  „Sværte- 
mor",  er  naturligviis  Navnet  paa  en  So,  en  Mose 
eller  en  Aa,  hvad  det  nu  er,  og  det  kan  jeg  jo 
sagtens  faae  Besked  paa,  naar  jeg  forst  er  i 
østbæk." 

„østbæk?"   spurgte  jeg. 

.,Ja,  der  staaer  da  t\'delig  nok  „ved  Øst- 
bæk" bag  efter  det  ulæselige  Ord!" 

.,Men  hvad  skal  Du  i  østbæk?" 

„Finde  Trapa  natans,  naturligvis!  —  Du 
veed  maaske  ikke  engang,  hvad   Tmpa  er?" 

„Xej,  jeg  tilstaaer  — " 

„Naa,  saa  skal  Du  faae  det  at  vide  —  men 
lad  mig  begynde  med  I^egyndelsen !     Da  jeg  var 

kommen  hjem  i  Aftes,  gav  jeg  mig  strax  til  at 
se  i  Palvken  med  de  torrede  Planter,  men  jeg 
havde  allerede  bladet  Halvdelen  igjennem  uden 
at  se  nogetsomhelst  Mærkeligt  og  var  allerede 
ved  at  lægge  Resten  ad  acta,  da  jeg  pludselig 
faaer  det  Blad .  dér  ligger,  i  Haanden.  .,  IVapa 
iiatans''  læste  jeg;  Navnet  kjendte  jeg,  men 
heller  ikke  mere.  Jeg  saae  i  Langes  danske 
Flora,  der  jo  kun  er  et  Par  Aar  gammel,  nej. 
dér  fandtes  det  ikke,  men  saa  faldt  jeg  paa  at 
slaa  op  i  gamle  Hornemanns  „Dansk  oeconomisk 
Plantelære'':  jo,  han  havde  en  Bemærkning  om, 
at  den  skulde  være  funden  i  Lauenburg.  Nu 
maa  Du  vide,  at  Trapa  naians^  som  jeg  siden 
har  erfaret,  er  en  \'andplante  —  det  kunde  man 
jo  omtrent  slutte  sig  til  af  Artsnavnet!  —  fjerde 
Klasse  Linné,  staaende  paa  Grænsen  mellem 
Vandspirene  og  Natlysfamilien.  Sit  Navn  „Horn- 
nød'" har  den  faaet  af  de  ejendommelige  Fro; 
disse  udmærke  sig  nemlig  ved  fire  Horn  eller 
Torne,  der  ere  Levninger  af  den  oversædige 
Blomsts  Bægerblade,  og  som  give  Nødden  en  vis 
Lighed  dels  med  Fodangler  dels  med  Rokkeæg. 
Den  er  sporadisk,  men  kun  sporadisk,  udbredt 
o\'er  Sydevropa,  hvortil  den  efter  Nogles  Mening 
i  den  graa  Oldtid  skal  være  indfort  som  Nærings- 
plante  fra  Asien,  men  vides  aldrig  tidligere  funden 
i  Danmark.  Nu  har  imidlertid  Skjæbnen,  Til- 
fældet eller  min    gode  Aand,    hvad  Du   vil  kalde 

det,  her  spillet  mig  et  Exemplar  af  Planten  i 
Hænde,  som  t\'delig  nok  angives  fundet  ved 
østbæk  —  Du  veed,  det  ligger  paa  Falster,  sj^d 
for  Stubbekjobing,  det  er  dér,  Hans  Larsens 
Fader  er  Præst.'' 

„Men  er  Du  vis  paa,  at  det  ikke  er  en  Fejl- 
tagelse?" spurgte  jeg.  .,  Er  det  overhovedet 
Trapa  natans":" 

Blaa  saae  med  et  overlegent  Blik  paa  mig 
og  svarede:  .,Du  kan  da  nok  begribe,  at  jeg 
har  viist  den  til  en  Autoritet  —  Docent  Hjorth  — 
men  rigtignok  uden  at  lade  ham  se  Angivelsen 
af  Findestedet,  for  saa  havde  han  naturligvis 
strax  faaet  Bisselæder  i  Skoene  og  var  maaske 
kommen  mig  i  Forkjøbet,  men  han  nævnte  strax 
uden  Betænkning  dens  Navn.'' 

„Men  er  det  saa  ikke  en  Fejltagelse  med 
Findestedet?"  vedblev  jeg.  „Naar  den  ellers  ikke 
kjendes  fra  Danmark,  saa  — " 

„Hvad  saa!  Hvorfor  i  al  Verden  skulde  det 
være  en  Fejltagelse!  Eet  af  To:  enten  har 
7^1-apa  iiatans  \'oxct  her  i  Landet  og  er  uddod, 
eller  ogsaa  findes  den  her  endnu ,  hvad  j  e  g  er 
mest  tilbøjelig  til  at  antage.  Du  veed  maaske  — 
d.  V.  s.  Du  veed  naturligvis  ikke  —  at  Peder 
Kylling  i  sit  „  Viridiariniii  Daiiicinn'"  fra  l68H 
f.  Ex.  har  angivet  Taxtræ'et  som  x'oxcnde  her  til 
Lands  ..udi  en  Skov  ved  Ficllcrup";  man  kjender 
imidlertid  heller  ikke   laMigcr  Taxtnect  i  Daniv.ark 

—  man  veed  ikke  engang ,  hvilket  Fielleriip 
der  er  ment,  for  der  er  nok  hele  tre  —  men 
derfor  kan  hans  Angivelse  dog  vel  nok  have 
været  rigtig,    den  Gang  han   nedskrev  den,  eller 

—  hvem  veed!  —  maaske  kan  den  vise  sig  at 
have  Gyldighed  endnu!" 

Denne  Blaa's  ubevidste  Propheti  gik  jo  vir- 
kelig senere  i  Opfyldelse,  idet  nogle  Ingenieurer 
under  Anlægget  af  den  ostjyske  Jernvej  1865 
trængte  gjennem  de  halv  utilgjængelige  Skove 
paa  S^'dsiden  af  Vejle  Fjord  og  dér  ganske  rigtig 
fandt  Taxtræet  —  men  det  kommer  jo  strengt 
taget  ikke  Historien  om   Trapa  natans  ved! 

—  „Saa  er  det  maaske  ogsaa  Peder  K3ilings 
Haand?"  spurgte  jeg  med  et  Smil  og  pegede  paa 
Papiret. 

„Jeg  vil  være  ærlig  og  indrømme,  at  jeg 
selv  et  øjeblik  har  troet  paa  det" ,  svarede  han 
i  største  Alvor.  .,\'il  Du  behage  at  se:  det  af- 
revne Halvark,  som  den  er  klæbet  paa,  er  nem- 
lig' en  hel  anden  Slags  Papir  end  den  øvrige 
Bunke,  som  jo  ogsaa  er  i  hele  Ark;  det  bærer 
et  meget  t^'deligt  X'andmærke  —  se  selv:  en 
Cirkel,  hvori  Bogstaverne  H.  JI'.  K.,  det  skal  sige 
Herridsvad  Kloster  i  Skaane,  som  i  Slutningen  af 
det  sjattende  Aarhundrede  havde  en  Papirmølle 
ved  Staggerup." 

Uvilkaarlig  reven  med  af  den  Interesse,  han 
viste,  sagde  jeg: 

•  „Men  saa  er  det  jo  vel  næsten  rimeligt,  at 
Du  virkelig  har  Kyllings  Haandskrift  for  Dig! 
Der  var  vel  ikke  ret  Mange,  der  samlede  Her- 
barier den  Gang,  og  Du  maa  jo  kunne  sammen- 
ligne Skriften  med  — " 

„Behøves  ikke",  at^rød  han  mig.  „Signa- 
turen paa  dette  Blad  er  skrevet  af  den  Samme 
som  paa  alle  de  andre,  og  om  dem  er  der  des- 
værre ingen  Tvivl:  de  er  meget  yngre  end 
Kyllings  Tid.  \'andmærket  paa  dem  alle  er  et 
Vaaben  med  Hjortehoved  i  Skjoldet  og  tre  Fjer 
paa  Hjelmen:  det  er  hollandsk  Papir  fra  Bergooin 
Å-  Zoonen.,  og  deres  Fabrik  blev  først  anlagt  i 
1732  —  det  sagde  de  oppe  i  Gehejmearkivet." 

„Har  Du  ogsaa  været  dér!"  udbrod  jeg. 

„Ja,  naturligviis ,  jeg  maatte  jo  skjiide  mig 
med  de  forberedende  Undersøgelser,  naar  jeg 
vilde  afsted  i  Morgen  tidlig." 

„Til  østbæk?" 

„Ja,  hvor  ellers!" 

„Og  din  Kusine  i  Assens  Egnen?" 

Han  lo.  „Hun  maa  vente.  X'igtigere  For- 
retninger forst!  De  gamle  Romantikere  havde 
nok  Noget,  som  de  kaldte  „den  blaa  Blomst", 
og  som  de  stadig  fablede  om  ligesom  Alchy- 
misternc  om  de  Vises  Sten:  Trapa  iiatans,  den 
er  nu  bleven  min  „blaa  Blomst"  —  skjondt  den 
i  Virkeligheden  ei'  hvid  —  men  jeg  nøjes  ikke 
med   at  snakke   om  den,    jeg   rejser  ud   for  at 

finde  den.  —  Tænk  Dig,  saadan  at  folge  et 
Spor,  som  man  ved  et  Tilfælde  støder  paa,  og 
saa  følge  det,  til  man  tinder  —  er  der  ikke 
noget  Tiltalende  ved  det!  Og  tænk  paa,  naar 
jeg  bliver  næ\-nt  i  et  videnskabeligt  Tidsskrift, 
vil  Du  saa  ikke  være  stolt  af  mig!" 

—  Næste  Morgen  rejste  Blaa  ad  Falster  til. 

Han  havde  sagt,  at  jeg  ikke  maatte  vente 
ham  tilbage  i  de  første  Uger,  for  Undersøgelsen 
skulde  naturligviis  foretages  grundig,  og  stor  var 
derfor  min  Forundring,  da  jeg  nogle  Dage  efter 
hans  Afrejse  seer  ham  træde  ind  til  mig. 

„Ja,  her  er  jeg  igjen,  Du",  sagde  han  nok 
saa  fornøjet,  „jeg  er  gaaet  galt  i  Byen  og  har 
rendt  med  halv  \'ind,  for  da  jeg  kommer  til 
Østbæk,  saa  er  der  i  en  Mils  Omkreds  ikke  en 
Sø  eller  Mose,  ja,  ikke  saa  meget  som  en  Bæk, 
der  kan  give  Byen  Navn!  Jeg  skulde  ha\'e 
været  saa  fornuftig  først  at  se  efter  i  Holcks 
Provinciallexicon,  saa  kunde  jeg  da  have  sparet 
mig  den  Falstertour!" 

„Hvordan  det?"  spurgte  jeg. 

„Jo,  der  er  et  andet  østbæk  ovre  i  Jylland, 
vest  for  Silkeborg ;  det  er  naturligviis  det  rigtige, 
for  dér  er  da  Smaasøer  nok  —  jeg  har  seet 
efter  paa  Kaartet." 

„Skal  Du  nu  dér  over?" 

„Ja,  i  Morgen  Aften.  Jeg  tager  med  Damp- 
Historier  fra  Sko\  ridergaarden.  7 


98 


skibet  til  Aarhus,  saa  kan  jeg  næste  Eftermiddag 
være  paa  Pletten." 

.,0g  hvor  længe  bliver  Du  i  det  nye  øst- 
bæk?" 

„Til  jeg  har  fundet,  hvad  jeg  søger." 

„Lov  nu  ikke  for  meget!"  sagde  jeg.  „Du 
kunde  nemt  komme  til  at  fortryde  det!" 

„Aa,  hvad,  jeg  er  jo  min  egen  Herre.  Paa 
Tirsdag  er  jeg  myndig,  det  er  en  stolt  Tanke!" 

Skjøndt  Bre\'skrivning  ellers  ikke  var  Blaa's 
Sag,  fik  jeg  dog  en  Uges  Tid  efter  et  Brev  fra 
ham,  hvori  han  med  Begejstring  skildrede  Eg- 
nens Skjønhed  og  udtalte  sig  meget  forhaabnings- 
fuldt  om,  at  han  nok  skulde  finde  Trapa  natans, 
.,  d  0  d  eller  levende",  som  han  udtrykte  sig. 
„Du  kan  ellers  tro,  det  er  besværligt  at  gaa  paa 
Opdagelse  efter  submerse  Planter",  skrev  han, 
„for  der  er  ikke  anden  Udvej  end  at  vade  rundt 
i  Søbredderne  mellem  Siv  og  Kor,  mangen  Gang 
i  Vand  til  midt  paa  Livet;  mit  dertil  indrettede, 
temmelig  paradisiske  Kostume  bestaaer  af  en 
bredskygget  Straahat,  Flip,  Lærredsvest  og  do. 
Frakke  samt  Træsko,  voila  tont\  Enkelte 
Sjcldenheder  har  jeg  fundet  —  saasom  Isoetes 
lacnstns  —  og  jeg  befinder  mig  i  det  Hele  for- 
træTfclig.  Jeg  boer  hos  velagtede  Kristen  Thomsen, 
Aalebonde  om  Sommeren,  Træ^skomand  om  \'in- 
teren,   og  jeg  er  meget  intim  med  hele  Familien. 

Der  ligger  for  Resten  en  større  Gaard ,  .,  Krage- 
bjerg", tæt  herved,  men  dér  har  jeg  ikke  været 
og  kommer  der  formodentlig  heller  ikke.'' 

Blaa  skulde  imidlertid  faae  mere  med  Krage- 
bjerg at  gjore,  end  han  eller  Nogen  anede,  og 
skulde  til  en  Begyndelse  blive  introduceret  for 
Beboerne  paa  en  temmelig  original  Maade.  Som 
han  senere  selv  med  megen  Tilfredshed  har  for- 
talt, var  han  en  Dag  paa  Opdagelse  i  en  ny  Sø, 
selvfølgelig  i  det  vante  Kostume.  Han  var  just 
ved  at  arbejde  sig  gjennem  en  mere  end  almin- 
delig tæt  Rorskov,  da  han  pludselig  finder  sig 
staaende  uden  for  en  stor  Baadebro,  hvor  hele 
Familien  fra  det  bagved  liggende  Kragebjerg, 
hvis  Have  gaaer  lige  ned  til  Søen,  sad  og  nød 
Eftermiddagskaffen.  De  fieste  Andre  vilde  vist- 
nok have  forsøgt  en  hurtig  Retraite,  men  i  Be- 
vidstheden om,  at  det  af  hans  Person,  der  var 
oven  Vande,  maatte  betragtes  som  forholdsviis 
ulasteligt,  tog  han  Straahatten  af,  præsenterede 
sig  selv  og  gjorde  en  Undskyldning  for  sin  Ind- 
trængen paa  fremmede  Enemærker.  Kragebjergs 
Ejer,  Proprietair  Johansen,  der  var  en  gjæstfri 
Mand,  vilde  endelig  have  Blaa  op  paa  Broen  at 
drikke  Kaffe  med  Familien,  men  han  erklærede 
resolut,  at  han  aldrig  drak  Kaffe,  og  efter  at 
have  maattet  aflægge  et  bestemt  Løfte  om  senere 
paa  Dagen  at  ville  besøge  Gaarden,  fik  han  en- 
delig Lov  at  slippe.     Besøget  blev  gjort  og  fulgt 

af  flere,  og  en  skjønne  Dag  overraskede  Oluf 
Blaa,  hvis  Liv  jo  i  det  Hele  taget  bestod  i  en 
Række  Improvisationer,  Venner  og  Bekjendte 
med  at  kjøbe  Kragebjerg,  som  Proprietairen 
gjerne  vilde  af  med,  da  det  var  en  af  den  Slags 
Ejendomme,  som  ere  fortræffelige  for  en  Mand 
med  Formue,  men  som  ikke  betale  sig. 

Blaa  fandt  ikke  Trapa  natans  den  Sommer, 
men  jeg  har  altid  haft  ham  lumsk  mistænkt  for, 
at  Haabet  om,  at  den  dog  maaske  ved  fortsatte 
Undersøgelser  kunde  findes  i  en  eller  anden  af 
de  mange  Smaasoer,  var  medbestemmede  ved 
Kjobet  af  Kragebjerg.  Nu  var  han  altsaa  Jord- 
drot, fik  en  flink  Forvalter,  var  fornuftig  nok  til 
at  lade  ham  raade  i  alt  Væsentligt  men  var  selv 
paa  Færde  tidlig  og  sildig,  snart  paa  Jagt  og 
Fiskeri,  snart  optagen  af  at  udgrave  en  Kjæmpe- 
høj  og  til  sine  Tider  ivrig  sysselsat  med  bota- 
niske Studier  eller  Iagttagelser  over  de  forskjel- 
lige  Trækfugles  Ankomsttid. 

—  Blaa  hawle  været  to  Aar  paa  Kragebjerg, 
uden  at  det  havde  været  mig  muligt  at  følge 
hans  gjentagne,  indstændige  Opfordringer  til  at 
aflægge  ham  et  Besøg,  men  da  jeg  en  Dag  i 
Forsommeren  lik  Brev  fra  ham  med  en  drastisk 
Skildring  af  den  Andejagt,  som  fandtes  paa  hans 
Territorium,  hvor  der  desuden  var  Lejlighed  til 
at  skyde   baade  Hejrer   og  Rordrum,   og  da  Ind- 

bydelsen  sluttede  med  et  kategorisk  Imperativ, 
saa  gjorde  jeg  mig  fri  og  tog  over  til  ham. 

Det  fortrod  jeg  da  heller  ikke ;  han  vidste 
ikke,  hvor  godt  han  vilde  gjøre  det  for  mig,  var 
utrættelig  i  at  ride  rundt  paa  Egnen  med  mig, 
indførte  mig  hos  Nabofamilierne  og  var  virkelig, 
som  han  havde  lovet,  i  Stand  til  daglig  at  præ- 
stere et  nyt  Kuld  spejlsatte,  flyvefærdige  Ællinger. 
Kom  vi  saa  hjem  efter  en  sex,  syv  Timers  Jagt, 
trætte  og  badede  i  Sved,  og  havde  vi  endt 
Middagen,  til  hvilken  Blaa  altid,  selv  om  han  var 
ganske  ene,  gjorde  omhyggeligt  Toilette,  saa  vare 
vi  Begge  lige  glade  ved  til  en  god  Cigar  at  op- 
friske gamle  Minder  og  drøfte  de  forskjellige 
Emner,  som  øjeblikket  bragte. 

Han  var  i  det  Væsentlige  uforandret,  ogsaa 
i  Ydre;  kun  var  han  i  det  Par  Aar,  jeg  ikke 
havde  seet  ham,  bleven  noget  alvorligere  men 
tillige  en  endnu  smukkere  mandig  Type,  og  hans 
Holdning  og  Bevægelser,  navnlig  naar  han  sad 
til  Hest,  vare  prægede  af  en  Elegance,  som  i  For- 
bindelse med  hele  hans  chevalereske  Væsen  gjorde, 
at  jeg  en  Dag,  da  vi  rede  hjem  fra  en  længere 
Udflugt,  sagde,  at  jeg  for  Alvor  begyndte  at  tro 
paa  hans  legitime  Afstamning  fra  de  gamle  danske 
Blaa'er,  og  citerede  Kjæmpevisens : 

„Herr  Helmer  Blaa  rider  i  Rosens  Lund, 
Selv  førte  han  baade  Høg  og  Hund. 
Saa  fri  han  rider  i  Sadlen." 

.,Jeg  takker  for  Komplimenten",  svarede  han, 
halvt  sp3'dig,  halvt  smigret,  „men  jeg  behøver 
virkelig  ikke  din  eller  i\ndres  Tro  til  Bestyrkelse 
af  min  egen  paa  dette  Omraade:  ganske  vist 
mangler  jeg  adskillige  Mellemled  for  at  kunne 
bevise  min  Ret  til  at  fore  de  Blaa'ers  Vaaben, 
men  det  sætter  jeg  heller  ingen  Pris  paa;  jeg 
nøjes  med  Bevidstheden  om,  at  der  ikke  gjennem 
en  Række  Slægtled  holder  sig  en  bestemt  Tradi- 
tion, uden  at  denne  er  begrundet.  Forresten  er 
jeg,  efter  hvad  jeg  senest  har  erfaret,  mest  til- 
bøjelig til  at  tro,  at  Slægten  virkelig  i  sin  Tid  er 
uddød  her  i  Landet,  men  at  der  har  holdt  sig 
Ætlinge  i  Skaane,  hvorfra  altsaa  den  Gren  af 
Familien,  som  jeg  tilhører,  rimeligviis  maa  stamme. 
Det  er  nemlig  ikke  saa  lige  en  Sag  at  afgjøre, 
hvem  der  er  Blaa'er,  og  hvem  der  ikke  er  det, 
for  i  gamle  Dage  skreve  de  sig  baade  „Olufsen" 
og  „Lauridsen",  ganske  paa  samme  Maade  som 
Kjæmpevisen  kalder  Erik  Men  ved  for  Erik  Erik- 
sen."   ■ 

„Men  hvad  Glæde  kunde  Du  egentlig  have 
af  at  faae  din  Afstamning  beviist?"  spurgte  jeg. 
..Du  er  jo  dog  ikke  saa  forfængelig,  at  Du  — " 

„Nej,  men  det  er  en  ren  P'olelsessag",  afbrod 
han  mig,  „og  saadant  Noget  kan  man  ikke  gjøre 
Rede  for.  —  Jeg  vilde  vel  forresten  føle  en  lig- 
nende Tilfredshed  ved  et  saadant  Beviis  som  \ed 
at  finde   7'rapa." 

„Ja,  den  Slægt  er  nok  ogsaa  uddød  her  i 
Landet!"  sagde  jeg. 

„Jeg  begynder  selv  at  tro  paa  det",  svarede 
han,  „i  det  mindste  har  jeg  ikke  uagtet  al  min 
Flid  kunnet  tinde  den;  men  jeg  har  ikke  opgivet 
det  —  man  opgiver  da  ikke  saadan  at  finde  sin 
„blaa  Blomst"!-  tilføjede  han  smilende. 

„Men  din  Kusine  i  Assens  Egnen,  hende  har 
Du  nok  opgivet?" 

„Nej ,  men  hun  maa  formodentlig  have  op- 
givet mig  —  for  hun  blev  gift  ifjor!" 

„Hvad  bliver  det  saa  til  med  alle  de  smaa 
Blaa' er?     Slægten  maa  jo  ikke  uddø!" 

„Aa,  det  jager  vel  ikke  endnu!  — •  Men  for- 
resten kan  det  jo  være,  at  Blaaernes  Tid  er  forbi 
ligesom  Trapa's'' ,  vedblev  han  alvorlig  med  en 
af  de  pludselige  Overgange,  der  efterhaanden 
vare  blevne  ejendommelige  for  ham;  „enh\'er 
Slægt  doer  ud,  naar  den  ikke  længere  har  nogen 
Mission.  —  Naa,  jeg  er  jo  ellers  en  tykkelig 
Mand,  lykkeligere  end  de  Allerfleste  —  men 
hvorfor  er  jeg  det!  Hvad  Nytte  gjør  jeg  i  Livet? 
Ingen!  Ja,  jeg  freder  mine  Andemoser  i  Ruge- 
tiden og  skyder  Kjærhogene  ned  for  Fode,  men 
det  er  ogsaa  det  Hele,  og  det  er  da  ikke  Grund 
nok  til,  at  jeg  skal  leve  paa  Solsiden  af  Tilvæ- 
relsen!" 

„Saa  gjor  nogen  Nytte!"  foreslog  jeg. 

„Ja,   hvor?     Der  er   ikke  den  Ting,    som  jo 

enhver  Anden  kan  gjøre  lige  saa  godt  som  jeg, 
ja,  bedre!  Vil  Du  have  mig  til  Rigsdagsmand? 
Jeg  er  allerede  godt  paa  Veje  til  at  blive  det, 
for  de  satte  mig  ind  i  Sogneraadet  ved  sidste 
Valg,  blot  fordi  jeg  havde  lavet  den  Smule  Syge- 
kasse og  faaet  oprettet  en  Privatskole,  der  skal 
dimittere  til  lille  Præliminairexamen." 

,,Det  veed  jeg  jo  ikke  det  mindste  om!"  ud- 
brod jeg. 

„Aa,  det  er  heller  ikke  værd  at  tale  om.  — 
Nej ,  havde  jeg  endda  en  Søn ,  som  jeg  kunde 
opdrage  efter  den  gamle  Grundsætning  „frygt 
Gud  og  ær  Kongen" ,  og  som  kunde  udfylde 
min  Plads,  naar  jeg  gaaer  bort  —  og  helst  lidt 
bedre  end  jeg  selv!  Ja,  saa  vilde  jeg,  saa  latterlig 
det  end  maaske  forekommer  Dig  og  Andre,  dog 
synes,  at  jeg  havde  en  vis  ratio  viven  di,  men 
nu  — " 

.,Saa  gift  Dig!"  sagde  jesg.  ,,Det  er  da  altid 
en  Slags  Begyndelse!" 

„Du  kjender  mine  Anskuelser",  svarede  han. 
„For  at  j  e  g  skulde  kunne  føle,  hvad  man  kalder 
Kjærlighed,  saa  maatte  der  ske  Et  eller  Andet, 
noget  Vidunderligt,  Noget,  som  kunde  sige  mig, 
at  hun  og  jeg  oprindelig  hørte  sammen  eller  i  alt 
Fald  knyttedes  til  hinanden  ved  en  af  Tilværelsens 
mange  usynlige  Traade  —  dem,  som  det  gaaer 
En  med  paa  samme  Viis  som  med  den  „flj^vende 
Sommer"  om  Efteraaret:  man  foler  hvert  Øjeblik, 

at  man  er  hildet  i  et  Spind,   men   man   seer  del 
aldrig  eller  dog  meget  sjeldent!" 

.,Ja,  paa  det  Punkt  er  Du  jo  fuldstændig 
Mystiker",  indvendte  jeg.  „Men  tidligere  har  Du 
dog  selv  ment  at  kunne  fole  Dig  tilfreds  med  et 
Fornuftgiftermaal :  en  Pige,  der  er  „kommen  af 
godt  Folk",  sagde  Du  — " 

„En  Dame,  om  jeg  tor  bede!"  afbrod  han 
mig  med  et  let  Smil.  „Ja,  det  har  jeg  ment, 
men  jeg  har  skiftet  Anskuelser.  —  Nej,  jeg  duer 
ikke  til  Ægtemand!  —  Skal  vi  saa  gaa  ned  til 
Søen!" 

Siddende  paa  en  Bænk  nede  ved  Baadebroen 
nøde  vi  den  stille,  varme  Sommeraftens  Fred,  og 
Blaa  kunde  nu  ikke  blive  træt  af  at  udtale  sig 
om  al  den  Skjønhed,  der  laa  udbredt  for  ham; 
det  var  næsten,  som  om  han  saae  den  første 
Gang.  Pludselig  standsede  han  midt  i  en  Sæt- 
ning og  blev  siddende  tavs  i  nogen  Tid.  Ovre 
paa  den  anden  Side  af  Soen  ringedes  Solen  ned 
fra  østbæk  Kirke,  og  først  da  Bedeslagene  vare 
forstummede,  begyndte  han  igjen  at  tale. 

..Du  synes  maaske,  det  er  underligt,"  sagde 
han  halv  forlegen,  „men  det  er  nu  m  i  n  Kirkegang 
at  sidde  her  under  Vorherres  Himmel  og  høre 
Klokketonerne  lyde  over  Vandet." 

„Det  minder  om  Knud  den  store!"  bemærkede 
jeg. 

„Saa?" 

„Ja,  kjender  Du  ikke  den  gamle  \'ise: 

„Gladelig  synge  de  Munke  i  Elv, 
Mens  Kongen,  Knud,  roer  forbi. 
„Roer,   mine  Svende,  nær  til  Land. 
„At  vi  kan  hore  de  Munkes  Sang!" 

,,Nej,  Visen  kjender  jeg  ikke,  men  havde  jeg 
et  rigtigt  Kloster  liggende  derovre  under  Skoven, 
saa  kunde  jeg  ogsaa  nok  lide  en  stille  Aften  at 
vugge  i  en  Baad  ude  paa  Søen  og  hore  Munkenes 
Korsang!  —  I  det  Hele  taget  gad  jeg  nok  have 
et  Kloster  derovre  —  hvem  \'eed :  man  endte 
maaske  selv  i  Kutten  og  nøjedes  paa  sine  gamle 
Dage  med  at  betragte  Skov  og  Sø  gjennem 
Gluggen  i  sin  Celle!  —  Naa,  vi  skal  vel  op!  Det 
bliver  allerede  køligt  hernede!" 

—  Jeg  tænkte  stærkt  paa  Afrejsen  fra  Krage- 
bjerg, da  Tjeneren  —  Blaa  holdt  naturligviis 
Tjener!  —  en  Dag  kom  ind  med  et  Brev  og 
skulde  spørge  fra  Posten,  om  det  var  til  Nogen 
her  paa  Gaarden,  for  nede  i  Landsbyen  kjendtes 
Adressaten  ikke. 

„Frøken  Ebba  Lange.  Østbæk,"  læste  Blaa. 
„Nej,  jeg  har  ingen  Frøkener  her  paa  Gaarden." 

„Men  hvad  er  det!"  udbrød  jeg,  der  havde 
seet  over  hans  Skulder.  „Der  staaer  jo  „Ostbdck" 
med  ck\  Og  der  er  et  otte  Skillings  Frimærke 
paa!  —  Saa  er  det  jo  til  Sverige!" 

„Det  har  Du  Ret  i!"  raabte  Blaa  ivrig.  Der 
er  altsaa  ogsaa  et  Ostbæk  i  Sverige,  formodentlig 


107 


i  Skaane!  —  Saa  er  det  naturligvis  det  Ostbæk, 
der  er  ment!" 

„Ja,  det  var  jo  det,  jeg  sagde!  Brevet  er 
til  Sverige." 

„Aa,  hvad  troer  Du,  jeg  bryder  mig  om 
Brevet !  Nej ,  Trapa  natans ,  Du !  Exemplaret 
er  naturligviis  fra  Skaane !  —  Ja ,  sig  til  Posten, 
at  jeg  nok  skal  tage  mig  af  Brevet,  Niels,  og  lad 
der  blive  spændt  for  Jagtvognen,  strax!" 

„Hvad  nu?"  spurgte  jeg,  da  Tjeneren  var 
vel  ude  af  Doren. 

„Jeg  vil  have  Sikkerhed",  svarede  han,  og 
neppe  vare  \i  staaede  af  Vognen  i  Silkeborg,  før 
han  stormede  op  paa  Telegraphkontoret  og  sendte 
en  paalidelig  Bekjendt  i  Kjøbenhavn  følgende 
Depesche : 

„Findes  der  i  Skaane  eller  Syd-Sverige  noget 
Ostbdck  og  hvor?     Svar  betalt." 

Endnu  samme  Aften  modtog  han  et  Telegram 
saalydende : 

,,Ostbåck  større  Gaard  i  Skaane.  Nærmeste 
Poststation  Runtorp,  to  Mil  fra  Lund." 

—  „Nu  kan  jeg  da  give  Bre\'et  til  Frøken 
Ebba  Lange  fuldstændig"  Adresse!"  sagde  han, 
da  vi  vare  komne  tilbage,  og  tilføjede  strax  det 
Manglende. 

„Er  det  derfor.  Du  har  haft  al  den  Ulejlig- 
hed?" spurgte  jeg  smilende. 

„Nej,  Du,  ærlig  talt    —   ja.  Du  kjender  mig 

vel!  Nu  troer  jeg  igjen  paa  min  Trapa,  og  er 
man  begyndt  at  sætte  Noget  ind  paa  Et  eller 
Andet,  saa  skal  man  ikke  stoppe  paa  Halvvejen. 
—  Hvem  skulde  ogsaa  gaa  paa  den  Slags  Ex- 
peditioner,  naar  det  ikke  var  Folk  som  mig  og 
mine  Lige,  der  ikke  har  Noget  at  forsømme  med 
det!  Du  vil  jo  dog  rejse  en  af  Dagene,  saa  kan 
Du  saamænd  lige  saa  godt  tage  afsted  i  Morgen 
som  i  Overmorgen!" 

„Ja,  det  kan  jeg  godt,  men  Du  vil  altsaa 
virkelig  — ■'■ 

..Søge   Trapa  i  Sverige,  ja,  selvfølgelig!" 

.,Du  mener  altsaa,  at  Slægten  efter  at  være 
uddød  i  Danmark  endnu  blomstrer  i  Skaane,  lige- 
som Du  siger  Blaa'erne  har  gjort!" 

..Det  skulde  i  alt  Fald  slet  ikke  undre  mig", 
svarede  han  med  Overbeviisning,  og  næste  Morgen 
rejste  vi  fra  Kragebjerg,  han  til  Sverige  og  jeg 
til  Kjøbenhavn. 

—  Den  Del  af  Historien  om  Oluf  Blaa  og 
Tyapa  iiatans ,  der  nu  er  tilbage,  kan  jeg  des- 
værre ikke  fortælle  om  som  øjenvidne,  men  da 
jeg  baade  af  ham  selv  og  Andre  har  hort  den 
berette  saa  tidt  og  med  saa  mange  Omstécndig- 
heder,  tør  jeg  med  Sikkerhed  paastaa,  at  jeg  i 
det  Følgende  hverken  skal  overspringe  nogen 
Enkelthed,  der  kan  have  Betydning,  eller  komme 
med  fri  Digtning;  jeg  tor  naturiigviis  ikke  indestaa 

for,  at  Replikerne  paa  ethvert  Punkt  ere  faklne 
netop  med  de  Ord,  som  jeg  bruger,  men  det 
Faktiske,  det  er  paalideligt. 

—  Ankommen  til  Poststationen  Runtorp  op- 
søgte Blaa  den  tætved  liggende  Kro,  indlogerede 
sig  paa  ubestemt  Tid  i  dennes  bedste  Værelse 
og  foretog  strax  en  foreløbig  Recognoscering  i 
Egnen.  Resultatet  af  denne  og  af  indhentede 
Oplysninger  hos  de  Indfødte  var,  at  den  store 
og  gamle  Hovedgaard  Ostbdck,  som  laa  en 
Fjerdingvej  borte,  ejedes  af  Friherre  Lejonfors, 
der  opholdt  sig  i  Stockholm,  men  var  forpagtet 
til  en  dansk  Landmand  ved  Navn  Redsted. 
I  Nærheden  af  Gaarden  laa  en  storre  Sø  med 
Kratskov  ved  Bredderne,  og  her  begyndte  han 
da  at  anstille  sine  Undersøgelser  paa  vanlig  Mis. 

Det  havde  han  allerede  gjort  nogle  Dage, 
da  der  en  Aftenstund  kom  en  ældre  men  endnu 
rank  og  statelig  Mand  ind  paa  Kroen  og  uden 
videre  Indledning  paa  godt  Dansk  sagde:  „God- 
aften, Hr.  Blaa!" 

Blaa  gjengjældte  naturligviis  Hilsenen  og  skulde 
just  til  at  spørge,  hvorfra  den  Fremmede  kj endte 
ham,  da  denne,  som  jo  nok  kunde  gjætte  sig  til, 
hvad  han  vilde  spørge  om,  kom  ham  i  Forkjøbet 
ved  at  sige: 

„Ja,  De  kan  jo  nok  begribe,  at  det  strax 
rygtes  i  en  Mils  Omkreds,  naar  der  ligger  en 
Gjæst  her  paa  Kroen,  og  De  kan  vel  ogsaa  nok 

torstaa,  at  man  saa  skaffer  sig  at  vide,  hvad 
Gjæsten  hedder.  Det  har  jeg  gjort,  og  nu  kom- 
mer jeg  for  at  hente  Dem  op  paa  Osthåck  — 
jeg  er  nemlig  Forpagter  Redsted." 

Blaa  vilde  gjøre  Indvendinger,  men  Redsted 
afskar  ham  øjeblikkelig  ved  at  tilføje: 

„Naar  man,  som  jeg,  er  en  gammel  Enke- 
mand, der  lever  i  en  temmelig  afsides  Egn,  saa 
har  man  ikke  Raad  til  at  lade  en  Gjæst  slippe  sig 
af  Hænde,  og  mindst  naar  det  oven  i  Kjøbet  er 
en  Landsmand!  Vil  De  nu  blot  samle  Deres 
Sager  sammen  og  komme  med,  Vognen  holder 
for  Døren!" 

Overfor  saa  megen  og  saa  indtrængende 
Venlighed  var  der  selvfølgelig  ikke  Andet  at 
gjøre  end  at  sige  Tak,  og  en  halv  Time  efter 
sad  Blaa  paa  Ostbåck. 

—  „Nu,  da  jeg  har  faaet  Dem  under  Tag", 
sagde  hans  Vært,  „nu  maa  jeg  vel  nok  have 
Lov  at  spørge,  hvad  De  egentlig  ligger  herovre 
efter,  for  der  gaaer  de  vildeste  Rygter:  Nogle 
sige,  at  De  skal  undersøge  Tiinnsjoen  for  at  se, 
om  Vandet  egner  sig  til  et  eller  andet  mystisk 
Brug,  Andre  paastaa,  at  De  leder  efter  en  skjult 
Skat,  som  Danskerne  skal  have  nedsænket  her  i 
den  skaanske  Krig;  det  troer  jeg  naturligvis  ikke 
paa,  men  Noget  maa  De  da  viore  taget  her  over 
for!" 

Blaa  fortalte  saa  kort  og  tydelig  som  muligt, 

hvad  han  søgte,  og  da  han  var  færdig,  sagde 
Forpagteren : 

„Det  var  som  Pokker!  Havde  De  ikke  selv 
fortalt  det,  vilde  jeg  da  have  svoret  paa,  det  var 
Løgn!  —  Jeg  troede,  ærlig  talt,  De  var  ovre  at 
se  Dem  om  efter  en  Ejendom,  og  er  man  det, 
er  det  jo  altid  bedst,  at  Folk  ikke  veed ,  i  hvad 
Ærende  man  rejser." 

„Nej,  jeg  har  en  Gaard",  sagde  Blaa  og  for- 
talte om  Kragebjerg. 

„Naa,  det  har  De!  —  Saa  er  De  vel  ogsaa 
gift?" 

„Nej,  det  er  jeg  ikke  —  og  bliver  det  neppe 
nogensinde !  •' 

„Hvorfor  ikke  det?" 

„Aa,  jeg  veed  ikke  selv,  men  naar  jeg  har 
konverseret  en  ung  Dame  en  Times  Tid,  saa 
synes  jeg  altid,  jeg  har  brugt  mit  Krudt  op.  — 
Og  hvordan  skulde  det  saa  gaa  mig  et  helt,  langt 
Liv!"  sagde  Blaa  leende. 

.,Man  skal  da  ikke  konversere  sin  Kone  som 
en  fremmed  Dame!"'  indvendte  Forpagteren. 

„Jo,  undsk^id:  lige  saa  vist  som  jeg  kun 
kunde  gifte  mig  med  en  komplet  Dame,  lige  saa 
lidt  kunde  jeg  tænke  mig  nogensinde  at  glemme, 
at  min  "Hustru  var  Dame!" 

„Det  behover  De  jo  heller  ikke!  Finder  De 
blot  en  — " 

„Ja,  men  jeg  er  meget  vanskelig!" 

„Saa!     Ogsaa  med  det  Ydre?" 

..Ja,  paa  en  Maade,  navnlig  i  det,  som  de 
fleste  Andre  kalde  Smaating.  Jeg  vil  betro  Dem, 
at  sel\-  om  jeg  ellers  fandt  en  Dame  nok  saa 
smuk,  saa  vilde  dog  al  hendes  Skjønhed  for  mig 
tabe  sig,  hvis  jeg  saae,  at  hun  f.  Ex.  havde  store 
Hænder  eller  Fødder.  —  Nej,  jeg  er  alt  for 
vanskelig  til  nogensinde  at  blive  gift!" 

,.Ja,  det  lader  næsten  til  det!  —  Men  det  er 
mig  forresten  meget  kjært,  for  saa  er  De  ikke 
farlig  at  have  i  Huset!" 

„Hvordan  mener  De!" 

„Jo,  naar  man  har  en  Datter,  saa  — " 

„Har  De  en  Datter?" 

„Egentlig  en  Søsterdatter.  Min  afdøde  Søsters 
eneste  Barn." 

„Aa,  Frøken  Ebba  Lange!" 

„Kjender  De  hende?" 

„Nej,  men  — ",  og  saa  fortalte  Blaa  Historien 
om  Brevet,  der  jo  \-ar  Skyld  i,  at  han  \'ar  kom- 
men derover. 

„Det  var  da  snurrigt!"  sagde  Redsted.  „Ja, 
hun  kommer  forst  hjem  i  Morgen,  liun  har  x^æret 
et  Par  Dage  i  Besøg  paa  Tuna.  —  Vi]  De  se 
hendes  Værelse?" 

Og  Onkelen  aabnede,  ikke  uden  en  vis  Stolt- 
hed, en  Dør  fra  Dagligstuen  og  lod  Blaa  se  ind  i 
et  Rum,  som  Ingen  noget  Ojeblik  kunde  være  i 
i  Tvivl  om  \-ar  et  Jomfrubur.    Slyngplanter,  mellem 

hvilke  der  va.v  anbragt  et  Par  Fuglereder,  dækkede 
næsten  helt  det  ene  \'indue,  og  ved  Siden  af  sov 
en  Stillids  paa  Pinden  i  sit  forgyldte  Bur;  et 
elegant  lille  Skrivebord  var  bedækket  med  saa 
mange  bibelots ,  at  det  \nstnok  \-ar  umuligt  at 
skrive  ved  det,  et  stort  Bogskab  var  næsten  fyldt 
med  Bøger  i  Pragtbind,  og  et  Flygel  stod  midt 
paa  Gulvet.'  Brogede  Tæpper  dækkede  som 
Portierer  Doren  ind  til  So\-eværelset,  en  Ampel  i 
Empirestil  hang  ned  fra  Loftet  —  det  Hele  gjorde, 
i  stærk  Modsætning  til  Gaardens  øvrige,  h^'gge- 
lige,  men  tarvelige  Montering,  bestemt  Indtrji-c  af 
en  lille  Verden  for  sig,  hvor  man  ligesom  aandede 
en  anden  Luft  og  levede  et  andet  Liv. 

„Deres  Plejedatter  spiller?'-  spurgte  Blaa  med 
et  Blik  til  Flygelet. 

„Ja,  det  kan  De  tro!  Hun  kan  Alt  —  vent 
blot  til  i  Morgen,  saa  skal  De  selv  se!" 

—  Og  næste  Dag  kom ,  og  Frøken  Ebba 
med  den.  Havde  Blaa  forst  været  tilbøjelig  til 
at  vente  sig  en  ganske  almindelig  Proprietair- 
datter  med  Mejeriinteresser  og  røde  Hænder,  og 
havde  han  senere,  efter  at  have  seet  ind  i  hendes 
Værelse  og  hørt,  at  hun  havde  været  to  Aar  i 
Kjøbenhavn  for  at  „fuldende  sin  Uddannelse", 
ventet  at  finde  en  Hovedstadsdame  med  Nervøsitet, 
tynde  Arme  og  højere  Dannelse,  saa  blev  han 
behagelig  skuffet  i  begge  Retninger.  Hun  var 
ganske   vist  fuldstséndig  ladylike  og  paa  Skjøn- 

literatLirens  Omraade  virkelig  belæst,  men  som 
hendes  hele  sunde,  harmonisk  udviklede  Skikkelse 
tydede  paa,  at  hun  var  voxet  op  i  fri  Luft,  saa- 
ledes  var  ogsaa  hendes  Maade  at  tænke  og  ud- 
trykke sig  paa  saa  fjern  som  vel  muligt  fra  Unatur 
og  Forfinelse. 

Efter  et  Par  Dages  F'orlob  vare  hun  og 
Blaa  som  gamle  Bekjendte;  han  havde  fortalt 
hende  baade  om  de  gamle  Blaa'er  og  om  Trapa 
natans,  og  hun  havde*  smilet  og  erklæret  ikke 
at  kunne  forstaa,  at  man  saadan  rejste  rundt  efter 
en  Plante,  der  maaske  ikke  engang  existerede, 
men  i  Virkeligheden  havde  hun  naturligviis ,  som 
enhver  anden  ung  Pige,  der  lever  i  Jomfrudrømme 
og  ubevidst  Poesi,  netop  følt  sig  tiltalt  af  det 
Usædvanlige  og  halv  Fantastiske  ved  Blaa' s 
Søgen. 

De  rede  lange  Toure  sammen  efter  Middag 
—  hun  saae  nydelig  ud  til  Hest  —  og  om  Afte- 
nen spillede  og  sang  hun  inde  i  sit  eget  Værelse, 
inden  Lampen  i  Dagligstuen  blev  tændt.  Var 
det  forst  skeet,  saa  plejede  de  at  disputere,  for 
de  vare  i  Reglen  uenige,  og  Blaa  yndede  endnu 
bestandig  at  fremsætte  sine  Paradoxer  og  forsvare 
dem  lidenskabelig.  Da  hun  saaledes  en  Aften 
spurgte  ham,  om  han  havde  L'ost  en  nylig  ud- 
kommen Fortælling,  nøjedes  han  ikke  med  at  be- 
nægte det,  men  kom  naturligviis  strax  frem  med 
sine  gamle  Theorier  om  Poesi  og  Kunst. 

„Men  synes  De  da  ikke,  at  man  nok  kan 
trænge  til  lidt  —  lidt  Romantik,  lidt  uden  for  det 
Dagligdags  her  i  Livet?"  spurgte  hun. 

.,Jo,  Frøken  —  men  det  skal  man  lade  Livet 
og  Naturen  selv  bringe  En." 

„Har  Livet  da  bragt  Dem  det?" 

.,Jeg  kan  svare  baade  Ja  og  Nej.  Der  gaaer 
for  det  første  neppe  nogen  Dag,  hvor  ikke  Et 
eller  Andet  ude  i  Naturen,  Stort  eller  Smaat, 
fængsler  mig  og  skaffer  mig  en  Glæde,  som  j  e  g 
i  alt  Fald  troer  ubetinget  staaer  over  den,  De 
f.  Ex.  kan  fole  ved  at  se  et  malet  Landskab  af 
en  stor  Mester." 

.,Men  nu  Poesi  eller  Romantik,  eller  hvad  vi 
skal  kalde  det:  bringer  Virkeligheden  dem  ogsaa 
det?" 

.,Ja,  den  gjør  —  den  har  jo  bragt  mig 
Trapa\  Er  det  ikke  lige  saa  godt  et  Æventyr 
som  saa  mange  andre,  at  jeg  en  skjonne  Dag 
gaaer  ind  til  en  Antikvar  i  Kjobenhavn  og  dér 
finder  et  Blad,  hvorpaa  en  eller  anden  Ubekjendt 
for  et  hundrede  Aar  siden  eller  mere  har  skrevet 
to  Linier,  som  først  sende  mig  til  Falster  og  der- 
ved frier  mig  for  —  naa,  for  Noget,  som  hverken 
var  bleven  til  min  eller  en  Andens  Lj'kke  —  saa 
skaffer  mig  en  Gaard  i  en  dejlig  Egn  og  nu  til- 
sidst  fører  mig  herover  under  saa  behagelige  For- 
hold! Og  føler  De  ikke,  at  selve  Spørgsmaalet 
om   Trapas  Existens   har  sin  Poesi?     Hvis  den 

findes ,  er  der  saa  ikke  noget  Fængslende  ved 
den  Tanke,  at  Blomsten  Menneskealder  efter 
Menneskealder  har  fortsat  sin  skjulte  Tilværelse 
og  efter  een  Gang  at  være  funden  aldrig  senere 
er  bleven  seet  af  noget  menneskeligt  Øje  —  i  alt 
Fald  ikke  af  Nogen,  der  forstod  at  vurdere  den! 
Og  er  Slægten  uddød,  saa  har  jo  Spørgsmaalet 
alene  herved  sin  egen  Charme!  Troer  De,  det 
er  Planter  som  Følfod  eller  Vejbred,  der  uddø? 
Nej,  lige  saa  lidt  som  Slægterne  Petersen  og 
Hansen,  de  blomstre  nok!  Det  er  de  aristokratiske 
Slægter,  som  dø  ud,  de  finere  Organismer,  der 
ikke  er  i  Besiddelse  af  saa  megen  animalsk  eller, 
i  dette  Tilfælde  rettere:  vegetabilsk  Livskraft! 
Og  tænk  Dem  blot  det  Emne  til  et  Digt  —  hvis 
man  overhovedet  skal  have  Digte!  —  den 
sidste  Trapa^  det  eneste  Exemplar  af  Slægten, 
som  for  sidste  Gang  udfolder  sin  hvide  Krone, 
sætter  et  Frø,  der  ikke  spirer,  og  derpaa  dukker 
sit  Hoved  under  Vandet  en  kold  Høstaften  og 
synker  tilbage  i  Naturens  evige  Kredsløb!  --  Er 
det  ikke  Poesi,  eller  i  alt  Fald  Noget  i  Retning 
af  det?" 

„Jo,  det  nægter  jeg  ikke",  svarede  Frøken 
P^^bba,  der  vistnok  var  mindst  lige  saa  optagen 
af  Taleren  selv  som  af  det,  han  sagde;  „men 
hvis  De  nu  linder   Trapa^  hvad  saa?" 

„Ja,  h\-ad  saa?  —  Saa  har  jeg  ikke  mere 
Noget  at  lede  efter!"    svarede  Blaa   med  et  Smil. 

.,Slet  ikke  mere?"  spurgte  hun.  .,Det  maa 
være  trist  I" 

.,Aa,  jo,  maaske  dog  I  —  Jeg  begynder  at 
tro  paa,  at  Livet  under  mig  et  nyt  Digt!" 

Der  blev  en  længere  Pavse;  Frøken  Ebba 
gik  kort  efter  til  Ro,  men  Forpagteren  og  Blaa 
bleve  siddende  en  Times  Tid  oppe  endnu. 

—  ..Det  er  sandt",  sagde  Redsted  pludselig, 
.,der  har  vist  været  En  af  Deres  Navn,  som  har 
ejet  Ostbåck  i  gamle  Dage;  jeg  kan  huske,  jeg 
har  hørt  Friherren  tale  om  det." 

..Er  det  sandt !'•  raabte  Blaa.  ..Er  De  vis 
paa  det?" 

,,Ja,  det  forekommer  mig  i  alt  Fald.  Men 
De  kan  jo  selv  rumstere  i  Archivet  i  Morgen.'" 

..Horer  der  et  ordentligt  Archiv  her  til  Gaar- 
den?" 

„Ordentligt  vil  jeg  ikke  kalde  det,  for  der 
ligge  Bunker  og  Pakker  o\-er  hele  Gulvet  i  det 
vestre  Taarnkammer;  men  Dokumenter  og  Bøger 
er  der  nok  af,  skjøndt  der  for  et  Par  Aar  siden 
blev  solgt  et  helt  Læs  Maculatur  til  Kjøbenhavn." 

..Jeg  maa  op  i  Taarnkammeret ! ''  erklærede 
Blaa.     „Det  interesserer  mig  overordentlig!" 

„Ja,  De  maa,  sandt  for  Dyden,  vente  til  i 
Morgeni" 

Og  det  maatte  han  da  ogsaa,  hvor  nødig  han 
vilde.. 

—  Det   var  neppe  Dag,    før  Blaa   sad  op  til 

begge  Øren  i  Støv  og  Aktstykker.  En  flygtig 
Undersøgelse  overbeviste  ham  imidlertid  snart 
om,  at  han  neppe  vilde  kunne  hente  noget  Bidrag 
til  sin  Slægts  Historie  i  Taarnkammeret,  thi  h\'ad 
dér  fandtes,  var  næsten  udelukkende  gamle  Regn- 
skaber, Kvitteringer  o.  Lgn. ;  de  Dokumenter,  der 
havde  nogen  Interesse,  maatte  aabenbart  være 
bragte  andensteds  hen.  Op  ad  Formiddagen  kom 
han  derfor  ned  fra  Archivet  og  gik  ad  Soen  til 
for  at  fortsætte  sin  daglige  Søgen. 

Han  bøjede  lige  ud  af  Kratskoven,  da  han 
pludselig  saae  Noget,  der  bragte  ham  til  at  standse 
med  et  Ryk.  "  Et  hundrede  Alen  borte  sad  Frøken 
Ebba  paa  Grønsværen  ovenfor  Søbredden  i  Færd 
med  at  trække  Sko  og  Strømper  af.  Han  fik 
akkurat  øje  paa  noget  Fint  og  Hvidt,  som  en 
sort  Strømpe  gled  bort  fra,  saa  vendte  han  sig 
om  og  gik  tilbage  i  Krattet,  thi  Oluf  Blaa  var 
selvfølgelig  en  alt  for  ridderlig  Natur  til  at  x'ille 
betragte  en  Dame  i  det  øjeblik,  hun  selv  troede 
sig  useet.  Da  han  imidlertid  havde  været  et  Par 
Minuter  borte,  kom  den  Tanke  pludselig  o\'er 
ham  som  et  Lyn,  at  hun  maatte  være  gaaet  ned 
til  Søen  for  at  soge  —  nej,  det  maatte  han  \-ide ! 
—  og  discret  næM-mende  sig,  saae  han  Frøken 
Ebbas  Hoved  ude  mellem  Rørene;  hun  bevægede 
sig  frem  og  tilbage,  bøjede  sig  hvert  Øjeblik  ned, 
tog  Noget  op  af  Vandet,  som  hun  i  næste  øjeblik 
atter   kastede   bort,    kort  sagt,    han    næ-rede    ikke 

længer  nogen  Tvi\i :  h  u  n  søgte  efter  h  a  n  s 
Blomst! 

Halv  afsindig  af  Glæde  styrtede  han  tilbage, 
spaserede  et  Par  Timer  planløst  om  i  Birkelunden 
og  —  vendte  saa  tilbage  til  det  Sted  ved  Søen, 
hvor  hun  havde  siddet.  Nede  ved  Bredden,  i  det 
fine,  h'segule  Sand  stod  der  tydelige  Spor  af  den 
nydeligste  lille  Pigefod,  som  Nogen  kunde  se; 
der  var  Spor ,  som  vendte  t  i  1  Soen ,  og  Spor, 
som  vendte  fra  Soen,  og  i  et  Par  af  de  sidste  var 
der  smaa  rode  Pletter:  hun  maatte  have  skaaret 
sin  Fod,  Stakkel  —  og  det  for  hans  Skjid!  Han 
lagde  sig  i  Græsset  dér,  hvor  hun  havde  siddet, 
og  tilfældig  faldt  da  hans  Oje  paa  Noget,  der 
glimrede  nede  i  en  Græstot;  han  tog  det  op  — 
det  var  et  elastisk,  blaat  Silkebaand  med  forgyldt 
Spænde,  og  saa  uredelig  kan  selv  den  hæderligste 
Mand  blive  i  Omgangen  med  Hittegods,  at  Oluf 
Blaa  strax  besluttede  foreløbig  ikke  at  give  det 
tilbage ! 

Til  Middagen  mødtes  han  og  hun  —  Redsted 
var  endnu  ikke  kommen  ind. 

„Jeg  har  Noget  til  Dem",  sagde  hun,  .,Noget, 
jeg  har  fundet,  og  som  jeg  vil  spørge  Dem  om, 
hvad  er.  Jeg  gik  en  lang  Tur  i  Formiddag, 
først  langs  med  Soen"  —  hun  rødmede  let  og 
saae  ned,  og  han  gjorde,  mærkeligt  nok,  det 
Samme  —  „og  saa  hjem  over  S  vart  myr.  Sorte- 
mose,   veed  De.     Dér  \-ar  Folkene  ved  at  skære 


120 


Tørv,  og  i  Tørvemassen  fik  jeg  øje  paa  en  Del 
underlige,  sorte  Kugler  med  Noget  ligesom  Horn 
paa.    Se  dér,  jeg  tog  et  Par  Stykker  med  hjem!" 

Og  Blaa  havde  neppe  en  af  de  „sorte 
Kugler"  i  Haanden,  før  han  udbrød : 

.,Frø  af  Trapa  naians,  Hornnodden!  Saa 
lever  den  endnu!" 

„Nej,  desværre,  det  gjør  den  ikke",  svarede 
hun,  „i  alt  Fald  ikke  dér,  for  Svartmyr  er  helt 
tør. " 

„Svarhnyj'l"  raabte  Blaa.  „Ja,  naturligviis ! 
Det  er  det  Ord,  jeg  ikke  kunde  tyde,  og  som 
vi  læste  for  „S værtemor"  og  Gud  veed  hvad!" 

Og  op  foer  Blaa  paa  sit  Værelse  og  kom  et 
øjeblik  efter  ned  med  det  gamle,  afrevne  Blad, 
hvorpaa  Planten  var  klæbet. 

„Saa  stammer  Exemplaret  dog  her  fra!" 
sagde  han.  „Jeg  er  kun  kommen  for  sent  til  at 
plukke  den  og  maa  nøjes  med  at  finde  dens  Spor 
—  eller,  rettere  sagt,  det  er  Dem,  Frøken,  der 
har  fundet  Liget  af  min  Blomst!" 

..Men  det  Blad",  sagde  hun  med  let  dirrende 
Røst,  „er  det  kommet  her  fra  Gaarden,  saa  maa 
det  være  skeet  den  Gang,  da  Baronen  solgte  det 
meget  Papir  oppe  fra  Taarnkammeret,  og  jeg 
synes  ogsaa,  jeg  kan  kjcndc  —  ja  nu  husker 
jeg  bestemt  -- !" 

Og  ind  lloj  hun  paa  sit  Værelse,  han  hoi'te 
en  Stol    blive  væltet   og  en  Skuffe   blive   trukken 

ud,  og  et  Par  Sekunder  efter  kom  hun  tilbage 
med  et  andet  gulnet  Blad. 

..Den  Dag,  Papirerne  bleve  bragte  ned  paa 
Vognen,  der  skulde  kjore  til  Malmø",  sagde  hun, 
„saae  jeg  et  Ark,  hvorpaa  der  var  malet  Vaaben 
og  Snirkler.  Jeg  var  kun  halvvoxen  den  Gang 
og  vilde  gjerne  have  Bladet  med  de  brogede 
Farver;  saa  rev  jeg  det  Halve  af  Arket,  det,  der 
var  malet  paa,  og  gjemte  det  —  her  er  det!" 

„Ja,  Stykkerne  passe  sammen",  sagde  han 
og  betragtede  dem  nøje.  —  „De  og  jeg  har  hver 
haft  det  Halve." 

„Det  har  vi!"  svarede  hun  og  forsøgte  at 
smile  utvungent.  „Nu  har  De  jo  paa  en  Maade 
fundet  Deres  Blomst  —  saa  har  De  jo  ikke  mere 
at  søge!"     Hun  vendte  sig  halvt  bort  fra  ham. 

„Jo,  Froken,  De  husker  nok,  jeg  sagde,  at 
jeg  var  begyndt  at  tro  paa,  at  Livet  igjen  vilde 
digte  for  mig  —  og  jeg  synes,  det  er  godt  i 
Færd  med  det!  Har  De  seet,  hvad  der  staaer 
paa  den  Del  af  det  gamle  Blad,  De  gav  mig  i 
Hænde?     Der  staaer  malet  et  Par  gamle  Vaaben 

—  deriblandt  det,  som  den  Slægt,  jeg  mener  at 
stamme  fra,  har  ført  fra  Arilds  Tid:  et  af  Blaat 
og  Sølv  delt  Skjold,  i  sidste  Felt  to  blaa  Bjælker 

—  men  der  staaer  mere,  vil  De  se:  mellem  Ost- 
båck's  gamle  Ejere  staaer  anført,  at  „den  3  Septb. 
Anno  Doniini  1527  døde  Hr.  Helmer  Blaa  i  ugift 
Stand,  den  vSidste  af  sin  Slægt."    Seer  De  det?" 

„Ja,  desværre'',  svarede  hun,  „det  lader  til, 
at  jeg  kun  skal  bringe  Deres  Illusioner  til  at 
briste  ved  at  skaffe  Dem  \'ished  for  de  gamle 
Slægters  Uddøen :    først   Trapa,  saa  Blaa  — " 

„Nej,  Frøken  Ebba,  De  har  kun  sat  Slutning 
paa  en  Historie  —  eller  maaske  paa  to  —  og 
Slutning  maa  der  til !  Jeg  har  imidlertid  den 
Tro,  at  min  egentlige  Historie  først  nu  begynder: 
er  jeg  ikke  den  Sidste  af  Slægten,  saa  er  jeg 
dog  den  Sidste  af  Navnet  —  men  vil  De  som  ' 
jeg,  saa  skal  det  ikke  kunne  skrives  om  Oluf 
Blaa,  at  han  dode  i  ugift  Stand!" 

Hvad  Frøken  Ebba  svarede,  vides  ikke  be- 
stemt, men  ved  Middagen  drak  Onkelen  de  Ny- 
forlovedes Skaal.  Ud  paa  Aftenen  morede  han 
sig  med  at  drille  Blaa,  der  ved  sin  Ankomst  saa 
bestemt  havde  erklæret,  at  han  neppe  nogen- 
sinde giftede  sig,  og  han  spurgte  hviskende,  om 
Blaa  nu  ogsaa  havde  forvisset  sig  om,  at  Søster- 
datteren havde  smaa  Fødder.  Blaa  smilte  og 
svarede  ikke,  men  han  gik  hen  i  Vinduesfordyb- 
ningen,  gav  F^roken  Ebba  en  lille  Gjcnstand,  som 
Onkelen  ikke  kunde  se,  og  sagde  blot:  „Honny 
sot  I  qiLi  mal  y  pense!'^ 

-  Ja,    her  ender  jo   egentlig  Historien  om 
Oluf  Blaa  og   Trapa  iiata?is,   men  for  Fuldstæn- 
digheds Skyld  skal  jeg  dog  tilføje  noget  Mere. 
Td  Maanedcr  efter  de   her   fortalte  Begiven- 

heder  var  jeg  til  Br^iliip  paa  Ostbåck,  og  næste 
Aar  stod  jeg  paa  Kragebjerg  Fadder  til  en  Dreng, 
som  i  Daaben  fik  Navnet  Helmer  Redsted 
Blaa;  jeg  foreslog,  at  Drengen  tillige  skulde 
hedde  Trapa^  men  det  syntes  Faderen  dog  ikke 
om.  I  det  Hele  lod  det  til,  at  Interessen  for 
Trapa  var  betydelig  kølnet,  skjondt  det  naturlig- 
viis  morede  ham  at  erfare,  at  Hornnoddens  sub- 
fossile  Fro  et  Aarstid  efter  ogsaa  bleve  fundne  i 
et  Par  laalandske  Moser,  og  da  Planten  senere 
virkelig  fandtes  \'0xende  i  et  Par  sydsvenske 
Søer,  bestyrkede  dette  hans  Haab  om,  at  der  og- 
saa maatte  kunne  opdrives  en  ,, Lauridsen'"  eller 
„Olufsen",  der  egentlig  var  en  Blaa,  og  fra  hvem 
hans  Tipoldefader  vilde  vise  sig  at  stamme. 

Oluf  Blaa  var  en  lykkelig  Mand  —  alt  for 
lykkelig,  paastod  han  selv  den  sidste  Gang,  jeg 
besøgte  ham.  Han  forgudede  sin  indtagende 
Hustru,  der  ikke  var  langt  fra  til  Gjengjæld  at 
beundre  ham  i  Stort  og  Smaat,  og  han  var 
umaadelig  stolt  af  sin  Stamherre.  „Jeg  har 
fundet  Ebba",  sagde  han,  „og  jeg  har  sat  en 
Søn  i  X'erden  —  nu  har  jeg  egentlig  ikke  Mere 
at  gjøre,  synes  jeg'.- 

Men  een  Mission  havde  han  dog  endnu.  — 
Krigen  udbrød.  Blaa  havde  aldrig  været  af  dem, 
der  talte  meget  eller  højt  om  Fædreland  og  Pa- 
triotisme, og  det  gjorde  han  heller  ikke  nu,  men 
jeg   er  overbe\'iist  om ,    at   han   nærmest  betrag- 

tede  sig  selv  som  en  Slags  Vasal,  hvis  Pligt  det 
var  at  stille  under  Fanen,  naar  Lensherren  op- 
bød det  vaabenfore  Mandskab.  En  kold  Vinter- 
morgen red  han  saa  bort  fra  Kragebjerg  efter  at 
have  taget  Afsked  fra  Hustru  og  Barn,  som  det 
sømmede  sig  en  mandhaftig  Ridder,  der  drager  i 
Leding,  meldte  sig  ved  sit  gamle  Regiment  og 
faldt  under  en  Recognoscering  syd  for  Danevirke- 
stillingen. 


—  .,Den  Historie  er  nok  kommen  mig  dyrt 
til  at  staa" ,  sagde  Forstraaden  og  saae  til  Rom- 
flasken, „for  jeg  troer  nok,  Toddyerne  er  blevne 
fornyede  adskillige  Gange  imens.  Men  De  skal 
have  Tak  alligevel.  Møller;  jeg  har  moret  mig 
godt,  og  jeg  kunde  nok  lide  at  have  kjendt  den 
Oluf  Blaa!" 

.,Ja,  Forstraaden  vilde  ogsaa  have  syntes 
godt  om  ham." 

„Men  hvorfor  friede  De  ikke  til  Enken,  lille 
Møller?" 

Møller  svarede  ikke  Noget  strax,  og  Vilhel- 
mine blev  rød  i  Hovedet,  men  Mo'er  tog  Ordet 
og  sagde:  „Det  skal  jeg  sige  Dig,  Fa'er:  fordi 
Oluf  Blaa's  F^nke  aldrig  kunde  gifte  sig  igjen." 

„Hun  dode  forresten  ogsaa  et  Par  Aar 
senere",  sagde  Peter  Møller  alvorlig. 

„Det  kunde  De  jo  have  sagt  strax",  bemær- 
kede Forstraaden,  „det  er  da  en  gyldig  Und- 
skyldning! —  Og  Drengen,  Deres  Gudsøn?" 

„Han  lever  i  bedste  Velgaaende.'' 

„Ja,  lad  os  saa  komme  i  Seng,  Børn,  Klok- 
ken gaaer  til  Eet!" 


—  Jeg  har  altid  syntes,  at  man  burde  for- 
love sig  —  ude  paa  Landet  naturligviis  —  i  det 
tidlige  Foraar.  Himlen  er  saa  lys,  næsten  hvid- 
blaa,  med  enkelte  drivende  Skyfnug,  der  ligne 
svømmende  Dun,  og  seer  man  hen  over  Mar- 
kerne, hvor  Sneen  er  smeltet,  og  hvor  den 
grønne  Rug  og  den  graa  Muld  staa  saa  godt 
sammen,  ere  ogsaa  her  Farverne  saa  jomfruelig 
sarte,  saa  lette  og  tynde,  som  om  hele  Land- 
skabet var  en  discret  fortonet  Akvarel.  De  store 
Skove  have  i  Afstand  et  kraftigt ,  rødviolet.  An- 
strøg, omtrent  som  blomstrende  Lyng,  men 
kommer  man  ind  i  dem,  er  det,  som  den  stærke 
Farve  svandt;  Bøgestammerne  ere  lysgraa.  Ege- 
kronerne  se  ud  som  Træer,  der  vende  de  blege 
Rødder  i  Vejret,  og  kun  det  unge  Bøgekrat 
straaler  i  Mandshøjde  med  sit  kobberhamrede 
Løv.  Pilens  Gæslinger  begynde  at  dunes,  Haslens 
Rakler  have  alt  i  nogen  Tid  hængt  som  Knipper 

af  gule  Orme,  og  i  Skovbunden  knoppes  Guld- 
stjerne, Anemone  og  Lærkespore.  Det  vaade, 
muldne  Løv  ligger  overalt  og  dæmper  Lyden  af 
Ens  Skridt,  og  i  Lavningerne,  hvor  der  har 
samlet  sig  en  Pyt,  staaer  der  en  sortbrun  \'and- 
flade,  blank  som  en  sleben  Stenkulsfacet.  Fugle- 
livet vaagner:  Krager,  Raager  og  Stære  folge 
Plov  og  Harve,  Skaden  har  travlt  med  sin  kup- 
lede Rede,  i  Skoven  fløjter  Tjekkeren,  Musvaagen 
gaaer  for  fulde  Vingesejl  og  —  Sneppen  er 
kommen!  Hvem  kan  sidde  hjemme  i  sit  Hi, 
naar  „  Læ  tåre"  er  for  Haanden ,  naar  det  rusker 
og  regner  med  Sydvest,  og  man  en  Morgen  siger 
til  sig  selv,  at  i  Nat  maa  der  være  falden  Snep- 
per! Nej,  ud  fra  Byen,  ud  i  de  vaade  Skove, 
hxov  det  drypper  fra  Grenene  og  siver  om  Fød- 
derne, afsted,  og  det  hvad  enten  man  kan 
eller  ej ! 

Paa  Landet  tog  jeg  da  ogsaa  det  Foraar, 
et  Par  Dage  lige  i  Sneppetiden,  men  forlove  mig 
gjorde  je^  ikke.  Det  gjorde  derimod  endelig 
Peter  Møller  og  X'ilhelmine,  og  Glæden  i  Skov- 
ridergaarden  var  stor.  —  „Hvorfor  i  al  Verden 
har  Du  ikke  friet  før?"  spurgte  Anton  Svogeren 
paa  sin  rolige  Maade;  „det  kunde  Du  vist  trostig 
have  gjort!"  —  .,Ncj",  svarede  Peter  Møller, 
„jeg  kan  bedst  lide,  man  venter  med  det,  til  man 
er  i  en  Stilling,  saa  man  kan  gifte  sig  med  det 
samme."    —   „Kan  Du  da  det  nu.'"    spurgte  jeg. 


12- 


—  .,Ja,  veed  Du  ikke,  jeg  er  bleven  Skovrider 
paa  Frodegaard?  Jeg  troede,  jeg  havde  sagt 
Dig  det!" 

Peter  Møller  og  Vilhelmine  havde  jo  Intet  at 
vente  efter,  og  i  Juni  stod  Bryllupet  under  duf- 
tende S\'rener  og  dryppende  Guldregn.  Det  var 
et  rigtigt  Bryllup:  straalende  Glæde  og  Sundhed 
hos  Brud  og  Brudgom,  en  kjøn  Tale  i  den 
blomstersmykkede  Landsbykirke  af  gamle  Pastor 
Nissen,  og  et  muntert  Gilde  hjemme  i  Skovrider- 
gaarden.  Peter  Møller  havde  selv  skudt  den 
Daahjort,  der  udgjorde  Middagens  picce  de 
yésistance^  og  Anton,  der  allerede  den  Gang  var 
beg\'ndt  at  være  Digter  paa  en  Hals,  havde 
skrevet  en  Vise,  som  paa  en  heldig  Maade 
blandede  Alvor  og  Skjemt  og  gjorde  fortjent 
Lykke,  ikke  mindst  hos  Forstraaden.  Et  Uheld 
var  det  rigtignok,  at  Forfatteren,  der  havde  en 
ganske  god  Tenor  og  selv  sang  for,  begyndte 
med  at  sætte  ak  for  højt  an,  saa  at  næsten  hele 
Selskabet,  da  de  kom  lidt  ind  i  den  ikke  ube- 
kjendte  Melodi  „Du  er  rig.  Du  er  dejlig,  o,  S3'd'', 
maatte  falde  fra,  hvilket  gav  Herredsfogden  An- 
ledning til  at  bemærke,  at  det  nok  gik  Digteren, 
omtrent  som  det  hedder  om  Kongen: 

,Der  han  red  over  Randbol  Hede, 
Da  fulgte  ham  femten  Svende; 
Der  han  kom  til  Ribe  Bro, 
Da  red  den  Herre  alene." 

men  da  Fejlen  rettedes  ved  de  følgende  Vers, 
skete  der  ikke  sj'nderlig  Skade.  Forstraaden 
skar  selv  Ryggen  for,  Godsforvalter  Smith  holdt 
een,  og  Doctoren  to  Taler,  og  jeg  hørte  over 
Bordet  Baronen  fortælle  sin  Dame  den  ikke 
ganske  nye  Historie  om  en  Ræ\-,  der  var  ble\-en 
skudt  og  strejfet  om  Aftenen;  Bælgen  hang  paa 
Ladeporten,  og  den  nøgne  Krop  var  smidt  paa 
Møddingen.  Men  om  Natten  kom  der  Liv  i 
Mikkel,  han  fros,  og  til  sin  Forfærdelse  seer 
Skovfogden  ham  i  Maaneskin  liste  Bælgen  ned 
af  Porten  og  begynde  at  trække  i  de  rode  Buxer. 
Selvfølgelig  var  Historien  passeret  paa  Baronens 
eget  Gods,  men  da  hans  Dame  aabenbart  blev 
lige  saa  forfærdet,  som  den  omtalte  Skovfoged 
havde  været,  og  lod  til  at  tage  det  Hele  alvorlig, 
brød  den  gode  Baron  pludselig  kort  af  og  sagde : 
„Men  Gud  forbarme  sig,  Frue,  jeg  troer  Fanden 
—  om  Forladelse!  —  at  De  sidder  og  troer  paa, 
hvad  jeg  fortæller  Dem!"  —  Ved  Kaften  drøftede 
Skovrider  Frandsen  og  Proprietair  Lund  paa 
indgaaende  og  sagkyndig  Viis  Spørgsmaalet  om 
Gjennemsnitstiden  for  Sneppetrækkets  Begyndelse 
og  Ophor:  Proprietairen  citerede  det  gamle: 
„Oc/f//,  niin  kommen  sie"  o.  s.  v. ,  men  Skov- 
rideren hævdede,  til  den  lyttende  Pastor  Nissens 
Forfærdelse,  at  Perioden  ubetinget  nærmest  maatte 
siges  at  ligge  mellem  „Gabriel  Engel  udsendes" 
og    „Jesus   kom   in*.!   ad    lukte    Døre''.      Doctoren 

converserede  mig,  der  allerede  ha\'de  Kantussen 
og  gjorde  Tjeneste  paa  Hospitalet,  om  Anven- 
delsen af  Laryngoskopet^  og  Møller  Knudsen 
sad  og  sagde  Ingenting  men  fordøjede  for- 
modentlig Dyrer^'ggen.  Om  Aftenen  \'ar  der 
hængt  kulørte  Lamper  i  Haven  —  det  ha\'de 
jeg  besørget  —  og  under  den  store  Lind  paa 
Græsplainen  foran  Huset  satte  Janos  sig  med  sin 
Harmonika  og  spillede  lystig  op  for  Tjeneste- 
folkene og  de  nærmest  boende  Hegnsmænd  og 
Skovløbere,  der  vare  budte  paa  et  Glas  Punsch. 
Snart  gik  Dansen  over  den  glatte  Grønsvær,  og 
den  afbrødes  kun  for  et  øjeblik,  da  Peer  Hegns- 
mand,  som  havde  højtideligholdt  Festen  med 
at  være  fuld  fra  Morgenstunden  af,  sang  sin 
Li\"arie : 

,,H.ver  ta'er  sin, 
Og  Du  ta'er  din. 
Saa  ta'er  jeg  min 
Pæl  Brændevin!" 

—  kort  sagt,  det  var  saa  vellykket  et  Bryllup, 
som  det  kunde  \-ære. 

—  I  et  helt  Aar  ha\'de  jeg  ikke  været  i 
\'oldborg.  Jeg  læste  for  Alvor  til  Examen,  men 
gjennem  Anton  holdtes  jeg  selvfølgelig  å  jour 
med,  hvad  Mærkeligt  der  arriverede  Skovrider- 
gaarden  og  Egnen  i  det  Hele.  For  Antons  eget 
\'edkommende   fortjener   det   at  omtales,    at  han, 

til  Faderens  største  Overraskelse,  havde  udgivet 
et  Bind  Digte,  som  vakte  en  Del  Opmærksomhed, 
navnlig  ved  deres  friske  Naturskildringer;  helst 
vilde  han  helt  have  opgivet  Studeringerne,  men 
paa  det  Punkt  var  Forstraaden  ubønhørlig:  han 
skulde  tage  statsvidenskabelig  Examen,  som 
han  jo  af  egen  fri  Villie  var  begyndt  at  læse  til. 
Hos  Møllers  havde  Storken  bragt  en  lille  Pige, 
og  Mo'er  var  over  al  Beskrivelse  stolt  af  at 
være  bleven  Bedstemoder;  gamle  Bekkas  var 
bleven  skudt,  og  „unge  Bekkas"  havde  arvet  sin 
Forgængers  Stilling  og  Privilegier,  og  Janos 
havde  anskaffet  sig  en  privat  Køter,  der  var 
kommen  løbende  til  Gaarden.  Endelig  var  gamle 
Godsforvalter  Smith  bleven  pensioneret,  og  en 
yngre  juridisk  Candidat   havde  faaet  hans  Plads. 

—  ,,0g  saa  er  der  Frøken  Begtrup!"  sluttede 
Anton  en  Dag  sin  Beretning.  —  „Hvem  er  det?" 

—  „Det  er  Lærerinden.  Mo'er  og  Vilhelmine 
havde  jo  hidtil  læst  med  lille  Margrethe,  men  da 
Vilhelmine  blev  gift,  maatte  der  gjøres  en  F'or- 
andring,  og  saa  fik  de  hende."  —  ..Hvordan 
er  hun?"  —  „Ja,  nu  kan  Du  jo  selv  se  til 
Sommer!" 

Og  i  Forsommeren  kom  jeg,  som  Caiid. 
med.  Se  chir.  Ved  Middagstid  rullede  jeg  ind 
i  Skovridergaarden ;  P'orstraaden  stod  og  drak 
sit  Glas  Vand  ved  Brønden,  Margrethes  Skade 
hoppede   uden   for  Kjokkendoren ,    Hundene   gav 

Hals,  og  i  Forstuen  saaes  det  mærkelige  Stykke, 
som  jeg  senere  erfarede  kaldtes  Frk.  Begtrup. 
Alder  ubestemmelig,  rimeligviis  c.  25,  høj,  tynd 
og  blodfattig,  mange  Filipenser,  store  Træk; 
rødblondt  Haar  strøget  tilbage  d  renfaiit  med 
en  Krumkam,  Lorgnet,  sort  Silkekjole  og  en 
tynd  Guldkjede  om  Halsen  —  det  var  det  første 
Indtryk. 

—  .,Naa,  hvad  synes  Du  saa  om  Frøkenen?" 
spurgte  P'orstraaden  mig,  da  den  omtalte  Person 
var  gaaet  ud  af  Dagligstuen. 

.,Aa,  jeg  veed  ikke.  Hun  kan  jo  være 
meget  flink  alligevel,  men  hun  har  ikke  meget 
Blod  i  Kroppen",  svarede  jeg. 

„Nej,  det  gaaer  Altsammen  med  til  Dan- 
nelsen af  Filipenser",  sagde  Forstraaden;  „jeg 
troer  ligefrem,  hun  formerer  sig  ved  Knop- 
skydning ligesom  de  lavere  Bløddyr!  —  Men 
Racen  er  vist  forresten  ikke  værd  at  lægge  til!" 

.,Ja,  det  kan  jeg  jo  ikke  afgjore  —  men 
hvor  er  Klaveret?"  udbrød  jeg  pludselig. 

.,Det  staaer  inde  i  Havestuen",  skyndte  Mo'er 
sig  at  sige,  „for  Fa'er  kan  ikke  taale,  at  Frø- 
kenen dyrker  Musiken  alt  for  meget;  men  skal 
hun  holde  den  vedlige,  maa  hun  naturligviis  have 
Lov  at  spille." 

„Ja,  Mo'er  skal  jo  altid  undskylde,  men  veed 
Du,  hvori  Frøkenens  .,Dyrkelse"  af  Musiken  be- 
staaer?     Den  bestaaer  i,  at  hun  Dag  ud  og  Dag 

ind  skifteviis  opvarter  med  „Jagten",  „En  Morgen 
paa  Alperne"  og  to,  tre  andre  lignende  Gyselig- 
heder, som  hun  hakker  sig  igjennem  —  det  er 
ikke  til  at  holde  ud!" 

„Alen  nu  har  Du  jo  ogsaa  faaet  Fred  i 
Dagligstuen,  lille  Fa'er,  Klaveret  er  jo  flyttet." 

„Har  jeg  F'red  i  Dagligstuen!  Har  jeg 
Fred,  naar  det  lange  Register  hver  Aften  partout 
vil  uddanne  min  Aand  og  læse  højt  for  mig! 
Læses  højt  for!  Nej,  Tak,  jeg  vil  nok  tygge 
min  Mad  selv,  derfor  kan  jeg  heller  ikke  lide 
Frikadeller  —  men  d  e  t  kan  Gudskelov  Frøkenen : 
Du  skal  se,  hun  forer  en  smuk  Klinge  paa  en 
Tallerken ! " 

Og  det  maatte  jeg  give  Forstraaden  Ret  i, 
for  Mage  til  Appetit  har  jeg  aldrig  seet:  hun 
spiste  for  Tre  men  vedblev  dog  stadig  at  \-ære 
som  en  af  Pharaos  magre  Køer! 

Om  Eftermiddagen  var  jeg  nede  hos  Janos; 
han  fik  sin  Tobak,  og  jeg  maatte  hore  en  vidt- 
løftig Forklaring  om  alle  de  vidunderlige  Egen- 
skaber, af  hvilke  hans  Hund,  Drazba,  var  i  Be- 
siddelse. Det  var  en  lille  Bondekoter  af  den 
Slags,  der  efterhaanden  er  bleven  saa  almindelig, 
at  de  fremtrædende  Kj endemærker  næsten  kunne 
berettige  En  til  at  opstille  Slægten  som  en  Race: 
gulgraa  .Far\-e,  grisckrøUet  Hale,  spids  Snude, 
store,  opstaaende  Flagermuseoren  og  fremstaa- 
ende  Ojne,   der  med  Aklorcn  se  ud,  som  om  de 

vare  kogte.  Janos  berommede  imidlertid  sin 
Drazba  i  hoje  Toner  og  fortalte  med  særlig  Til- 
fredsstillelse ,  at  den  bl.  A.  var  afrettet  til  uden 
Kommando  at  apportere  hver  Stump  Papir,  den 
saae  i  Gaarden,  hvilket  jo  nu,  da  hans  Ryg  be- 
gyndte at  blive  stiv,  var  ham  til  megen  Hjælp. 
Talen  faldt  ogsaa  paa  F'røken  Begtrup,  og  det 
viste  sig  strax,  at  hun  i  Janos  havde  en  ufor- 
sonlig Fjende;  forst  og  fremmest  var  det  ham 
imod,  at  hans  lille  Margrethe  skulde  plages  med 
at  lære  Fransk  og  alt  saadant  Noget,  og  dernæst 
havde  Frokenen  været  uforsigtig  nok  til  at  lade 
Margrethe  forstaa,  at  det  ikke  var  passende,  at 
hun  vedblev  med  sine  daglige  Besøg  nede  i  den 
Gamles  Kammer;  det  havde  Janos  faaet  at  vide 
og  omtalte  hende  derfor  i  Reglen  med  rullen.de 
Øjne  som  „infame  Bæste." 

—  „Saae  Du  det  Blik,  P^-okenen  gav  mig?" 
spurgte  Forstraaden  mig  om  Aftenen,  da  vi  sade 
alene  inde  i  „Kontoret".  „Hun  koketterer  saagu 
i  Mangel  af  Andres  Havelse  med  mig,  stakkels 
gamle  Mand,  og  Mo'er  er  letsindig  nok  til  at 
tinde  sig  i  det.  Men  det  maa  da  ogsaa  ende 
med  Forskrækkelse,  for  jeg  er  ikke  mere  end 
et  Menneske!  Hun  forfølger  mig  ligefrem:  snart 
er  det  blot  for  at  spørge  mig  om  Et  eller  Andet, 
snart  for  at  jeg  skal  skrive  en  Ansøgning  for  en 
af  hendes  to  gamle  ugifte  Tanter  —  de  søge 
nemlig    alle    de  Stiftelser   og  Legater,    der  er  til. 

Forleden  bad  hun  mig  skri\'e  en  Ansøgning  for 
Tante  Bine  om  at  faae  en  Plads  paa  Magdalene- 
stiftelsen, og  da  jeg  saa  i  al  Uskyldighed  spurgte 
hende,  om  nu  ogsaa  Tante  Bine  havde  de  til 
Optagelse  i  bemeldte  vStiftelse  fornodne  Kvalifika- 
tioner, blev  hun  saamænd  halv  fornærmet  og  for- 
sikrede mig,  at  Ingen  i  hele  Verden  kunde  være 
\-ærdigere  til  Optagelse.  —  Nej ,  det  er,  rent  ud 
sagt,  et  skrækkeligt  Fruentimmer!" 

„Men,  Herregud,  saa  sig  hende  op  til  næste 
Kvartal",  sagde  jeg,  „De  gaaer  jo  dog  og  ærgrer 
Dem  fordærvet!" 

„Ja,  sige  op,  det  er  godt  nok,  men  Du  veed, 
jeg  kan  ikke  lide  at  gjøre  Forandringer,  og  jeg 
synes  sgu  ogsaa,  det  er  Synd!" 

„Er  hun  da  dygtig  som  Lærerinde?" 

„Det  maa  Gud  vide!  Margrethe  tilbringer 
\nst  et  Par  Timer  daglig  med  at  bøje  alle  mulige 
franske  \'erber  i  alle  Siihj'oncti/'s  Tider,  men  i 
„Colomba"  læser  hun  stadig  de  sex  første  Ka- 
pitler: hver  Gang  hun  kommer  til  det  syvende, 
siger  F'røkenen,  at  hun  har  bedst  af  at  repetere, 
saa  jeg  har  en  lumsk  Mistanke  om,  at  den  gode 
P'røken  i  sin  Tid  aldrig  selv  er  kommen  længere 
end  til  syvende  Kapitel,  og  hun  derfor  ikke 
drister  sig  til  at  gaa  \-idei-e  paa  c\i,cn  Haand." 

„Men  hvordan  i  al  X'erden  har  De  da  egent- 
lig faaet  fat  paa  hende  ?■" 

„Ganske  simpelt,    fordi    hun    var  brillant  an- 

befalet  fra  de  Steder,  hvor  hun  tidligere  havde 
været. " 

„Var  hun  det!" 

„Ja,  naturligviis :  Den,  man  \-il  af  med,  kan 
jo  altid  være  sikker  paa  den  bedste  Anbefaling! 
—  Veed  Du,  hvordan  den  gamle  Greve  paa 
Rydbjerg  bar  sig  ad?  Han  havde  en  Gartner, 
der  snød  ham,  saa  \"andet  drev  ud  af  Øjnene 
paa  ham,  ved  at  sælge  Alt  fra  Driverierne  og 
Haven;  saa  sagde  Greven  ham  dog  tilsidst  op 
men  gav  ham  en  Anbefaling  saalydende:  „x\t 
N.  N.  i  to  Aar  har  tjent  mig  og  i  den  Tid  bragt 
det  mest  Mulige  ud  af  min  Have,  attesteres",  og 
paa  den  Anbefaling  fik  Gartneren  strax  en  god 
Plads  igjen.  —  Jeg  skal  saamænd  ogsaa  anbefale 
Frøkenen  paa  det  Bedste,  naar  hun  blot  \'il  tage 
herfra!  Men  det  er  der  jo  desværre  ingen  Ud- 
sigt til  —  nu  har  hun  jo  oven  i  Kjobet  faaet 
Dig  og  Anton  at  interessere  sig  for!" 

I  Sandhedens  Interesse  maa  det  imidlertid 
bemærkes,  at  jeg  saa  temmelig  gik  Ram  forbi, 
og  med  mig  underholdt  Frøkenen  sig  væsentlig 
kun  om  sine  forskjellige  „Tilfælde",  der  alle  nær- 
mest vare  at  henregne  under  Kategorien  H^'steri. 
Derimod  begyndte  hun  at  have  lange  Samtaler 
med  Anton  om  Poesi  og  højere  Materier  i  det 
Hele  taget,  Sariitaler,  der  i  Beg3mdelsen  morede 
ham,  men  som  han  snart  blev  saa  fortvivlet 
over,  at  han,    naar  det  paa  nogen  Maade  kunde 

gaa  an,  flygtede  langt  bort  fra  den  æsthetiske 
Frøken.  Hun  tilbod  ogsaa  regelmæssig  sin  Hjælp, 
naar  han  ladede  Patroner  —  jeg  maatte  være 
ene  om  Ulejligheden  med  mine!  —  og  der  gik 
mange  med,  for  det  var  i  Bekasintiden. 

Stort  og  afvexlende  Distrikt  havde  vi: 
Mollerens  Mose,  Engene  paa  begge  Sider  af 
Aaen  og  hele  Baronens  Revier.  —  Jeg  elsker 
Moserne,  elsker  de  store,  dybe  Huller  med  stejle 
Torvevægge  paa  fire,  fem  Alen,  hvor  den  øverste, 
gjennemtorrede  Del  af  Væggen  er  bleven  graa 
og  har  slaaet  Revner,  men  hvor  det  Nederste  er 
sort  og  fedt,  sort  som  Vandspejlet  underneden, 
hvor  en  Stump  af  en  knudret  Egestamme  dan- 
ner en  svømmende  ø.  Alt  herinde  groer  i  en 
Frodighed  og  Fylde  som  intet  andet  Sted:  Due- 
urt  og  Iris,  Spiræa  og  Dunhammer,  Alle  opnaa 
de  en  svulmende  Kraft  og  en  næsten  fremmed 
Farvepragt  —  men  de  nære  sig  jo  ogsaa  paa 
Ruinerne  af  Fortidens  vSkove.  Over  de  smalle 
Rygge  mellem  de  firkantede  Smaahuller  kan  man 
i  Zigzag  komme  midt  ud  i  Mosen,  hvor  der  er 
en  hel  lille  Sø.  Vandspejlet  er  mørkt  og  blankt, 
næsten  dækket  af  Aakander;  nogle  af  Bladene 
ere  krængede  halvt  om  af  Vinden  og  vise  den 
rødbrune  Underside,  Stilkene  seer  man  tabe  sig 
i  Dybet  som  trinde,  slimede  Slanger.  Saa  maa 
man  gjennem  en  Tykning  af  Ror,  hvor  man  kun 
har   Hovedet   over   den    raslende   Skov;    Hunden 

er  ikke  til  at  ojne,  men  man  folger  dens  Vej 
paa  Rorenes  Toppe,  der  nikke  med  de  sorte, 
silkeglinsende  Fjer.  Her  er  en  sid  Strækning, 
hvor  det  gjælder  om  at  fole  sig  for  med  Foden, 
inden  man  træder  for  haardt  til;  Vandet,  der 
staaer  i  Smaasumpe  over  Hængesækken,  er  surt 
og  dækket  af  en  Regnbuehinde,  som  var  der 
spildt  Tjære,  Troldurten  trives,  og  Padderokkene 
brede  sig  om  en  Dvergskov  af  morke  Graner. 
Solen  bager,  Sveden  hagler  ned  ad  En,  Myg  og 
Fluer  ere  ikke  til  at  ryste  af,  og  Guldsmedene 
svirre  omkring  ørene  —  nu  staaer  Hunden  ude 
paa  den  afslaaede  Eng!  Den  første  dobbelte 
Bekasin  letter,  man  seer  det  Lyse  under  Vin- 
gerne, idet  den  slaaer  sit  kæntrende  Slag  og  ud- 
støder sit  Skrig,  Skuddet  falder  —  og  nu  gaaer 
det  Knald  i  Knald,  til  Solen  synker  og  Taskerne 
ere  fyldte. 

—  En  Eftermiddag  kom  Doctoren  kjorende 
til  Skovridergaarden  og  havde  den  nye  Gods- 
forvalter, Candidat  Mørk  med.  Han  var  en  flink, 
livlig  Mand,  og  om  Aftenen  sade  vi  Mandfolk  og 
node  Toddyen  ude  i  Haven  under  Linden. 

„Kan  De  ikke  kurere  mig  Frøken  Begtrup, 
gode  Doctor",  sagde  Forstraaden;  „for  Du  kan 
jo  ikke!"  henvendte  han  sig  til  mig. 

,.Jo,  jeg  kurerer  Alting",  svarede  Doctoren. 
—  „Fejler  hun  ellers  Noget?" 

„Ja,    det    er    saadan    med    Besvimelser    og 

Krampe  —  forleden  besvimede  hun  to  Gange, 
og  Mo'er  bliver  altid  saa  angst  ved  det." 

„Sig  til  hende,  at  hun  skal  lade  være  at 
snøre  sig  for  stærkt,  og  hjælper  det  ikke,  saa 
lad  hende  staa  tidlig  op  og  luge  i  Gulerødderne 
eller  gaa  til  N^'hegn  og  plukke  Hindbær  —  bare 
Noget  at  bestille,  saa  kommer  hun  sig  nok!" 

„Ja,  men  det  er  ikke  Alle,  der  kan  bestille 
Noget  —  Dovenskab  er  ogsaa  en  Sygdom:  kan 
De  huske  den  Sk^^tte,  Baronen  havde,  og  om 
hvem  han  sagde,  at  han  maatte  holde  ham  med 
hele  Morten  Luthers  Forklaring  til  den  fjerde 
Bøn  —  hvad  var  det  nu  han  hed?" 

„Madsen!"  svarede  Doctoren.  „Hans  Fader 
ha\'de  x'istnok  været  Dja'læge  —  jeg  har  i  alt 
Fald  kjendt  en  Madsen,  der  var  Dj'dæge,  og  jeg 
troer  ogsaa  nok,  han  havde  en  Søn." 

„Har  den  Madsen,  De  taler  om,  senere 
været  Skovfoged  i  Søbyholm  Skov?"  spurgte  Can- 
didat  Mørk. 

„Ja,  det  blev  han  nok.  Gud  maa  \-ide  h\-or- 
dan ! " 

„Saa  kjender  jeg  ham!" 

„Er  han  paa  Ladegaarden?" 

„Nej,  tvertimod!  Nu  skal  De  hore,  hvordan 
jeg  stiftede 

Et  Jagtbekjendtskab. 

—  Ja,  det  gaaer  formodentlig  andre  Hoved- 
stadsboere ganske  som  Kjøbenhavnerne :  i  deres 
umiddelbare  Nærhed  ligge  store  Strækninger,  som 
for  de  Allerfleste  ere  et  fuldstændigt  terra  incog- 
mta,  og  inden  for  h\'is  Enemærker  man  derfor 
ogsaa  ligefrem  kan  gaa  paa  Opdagelse.  Til 
saadanne  endnu  uopdagede  Territorier  i  Kjøben- 
havns nærmeste  Omegn  regner  jeg  først  og  frem- 
mest Kysterne  af  Kallebostrand  —  baade  paa 
Sjællandssiden  og  paa  Amagersiden,  —  og  da 
det  er  i  disse  Omgivelser,  h\'or  jeg  paa  Jagtens 
\'egne  har  færdedes  meget,  at  jeg  gjorde  det 
snurrige  Bekjendtskab,  som  jeg  strax  skal  komme 
til,  vil  jeg  foreløbig  begynde  med  at  fortælle  lidt 
om  Lokaliteterne  syd  for  Hovedstaden  —  jeg  er 
temmelig  sikker  paa,  at  ikke  ret  INIange  kjende 
dem  som  jeg. 

Naar  man  fra  den  ret  imponerende  og  i  høj 
Grad  civiliserede  \'esterbro  drejer  ned  til  den 
nj'^e  Havn,  begj^nder  man  allerede  strax  at  faae 
Fornemmelsen  af  at  befinde  sig  i  en  hel  anden 
Verden.  Brolægningen  forsvinder  efterhaanden, 
og  man  bevæger  sig  paa  et  opfyldt  Terrain,  dels 
bestaaende  af  Opmudring  fra  Havnen,  dels  af  til- 
kjørt  Fj'ld,  Udgra\-ning  fra  Byggegrunde,  Stakker 
fra  Fabriker  og  Dynger  af  Murstensbrokker.    Det 

Hele  danner  —  eller  dannede  i  alt  P^ald  endnu 
for  nogle  Aar  siden  —  som  een  trøstesløs  ørken, 
hvor  det  mindste  Vindpust  —  og  her  blæser  det 
altid  —  sætter  et  tint,  sortegraat  Flyvesand  i 
Bevægelse;  hist  og  her  er  der  Pletter  med  lavt, 
fortørret,  grønbrunt  Græs,  og  kun  hvor  der  findes 
en  svag  Fordybning  i  Jordsmonnet,  som  ved 
Foraarstid  har  været  en  Vandpyt,  men  som  i 
Sommerens  Dage  reduceres  til  en  udtørret  Sump 
med  slimet,  sortebrunt  Overtræk,  er  der  en  spar- 
som Vegetation  af  Planteverdenens  Pariaer,  blandt 
hvilke  man  baade  kan  træffe  Bulmeurt  og  Kul- 
sukker. Der  er  afstukket  Linier,  som  en  Gang 
skulle  blive  Gader,  rustede  Jernbaneskinner  krydse 
hinanden,  og  som  en  Begyndelse  til  højere  Civilisa- 
tion er  der  Skure,  hvor  Ordene  „Kafé"  eller  „Be- 
værtning" prange  fra  beskedne,  hjemmegjorte 
Skilte.  Mellem  store  Kuloplag  og  Tømmerpladser, 
paa  hvis  forsvarlige  Indhegninger  der  altid  tindes 
en  beroligende  Meddelelse  om,  at  Pladshundene 
løses  til  bestemt  Klokkeslet,  have  enkelte  dristige 
Kolonister  i  Egenskab  af  Opsynsmænd  bosat  sig 
i  diminutive  Blokhuse;  der  hænger  en  ubeboet 
Stærkasse  paa  Gavlen,  og  foran  Huset  er  en 
Strimmel  Jord,  der  skal  forestille  Have,  men  som 
i  Keglen  kun  betegnes  ved,  at  nogle  Pralbonner 
sno  sig  op  ad  en  kulsvcortet  Sejlgarnstraad. 
Skamferede  Pakkasser,  tomme  Gcmcnttonder  og 
mægtige    Stabler    af    rustne    Jernstumpcr     ligge 

overalt,  og  seer  man  i  Middagsstunden  Ardejderne, 
der  losse  de  store  Kuldampere,  holde  Hvil  i  den 
skarpe  Skygge  af  et  faldefærdigt  Skur,  troer  man 
sig  uvilkaarlig  hensat  til  the  fai'  Jlesf,  hvor 
man  er  i  Færd  med  at  skabe  en  Hovedstad. 

Vejen  herfra  ud  til  det  store  Teglværk 
„Frederiksholm'",  som  i  flere  Aar  har  været 
Maalet  for  mange  af  mine  smaa  Efteraarsj agter, 
er  ikke  mere  oplivende  end  Partiet  nede  ved  den 
nye  Havn.  Man  passerer  den  gamle  Jernbanex^old. 
hvor  Børnene  altid  sætte  Drager  op  og  altid  ende 
med  at  komme  i  Kollision  med  Telegraphtraadene : 
man  seer  de  utallige  fem  Etages  Kaserner  paa 
\>angen,  der,  om  muligt,  er  endnu  mere  trist 
end  Retten,  og  slaaer  saa  ind  paa  en  Kjorevej, 
der  begrænses  af  Lossepladser,  Svinestier  og 
Smaaha\'er,  hvor  røde  og  hvide  Kaalhoveder  staa 
i  Række  inden  for  et  mosgrønt  Hegn  af  kasserede, 
utilpassede  Brædder.  Her  laa  det  gamle  „Pest- 
hus" ,  og  her  ligge  F3'rværkerilaboratorier  og 
Petroleumslagere,  her  findes  kort  sagt  Alt  det, 
som  den  store  By  ikke  skjøtter  om  at  ha\'e  for 
nær  paa  Livet  og  derfor  henviser  til  en  Udkant, 
hvor  brandfarlige  Effekter  og  Smitstof  antages  at 
gjøre  mindst  Fortred.  Her  hæve  Carlsberg  og 
Nj'-Carlsberg  sig  paa  Baggrund  af  Søndermarkens 
Træer,  dér  drejer  \'ejen  af  til  \'estre-Kirkegaard, 
og  foran  knejse  Frederiksholms  mangfoldige  Skor- 
stene som  en  hel  Skov  —  man  kan  for  den  Sags 

Skyld  gjerne  tro  sig  hensat  til  Rhinprovinsen  eller 
Sachsen. 

Frederiksholm  er  en  lille  Verden  for  sig,  en 
Verden,  der  indtager  samme  Areal  som  et  mid- 
'delstort  tydsk  Fyrstendømme  og  har  lige  saa 
mange  Arbejdere  som  en  mindre  dansk  Kjøbstad 
har  Indbyggere.  Det  fede,  mørke  Blaaler,  som 
her  overalt  danner  et  Lag  paa  mange  Alens 
Tykkelse,  afgraves,  læsses  paa  Tipvogne  og 
føres,  dels  ved  Hestekraft,  dels  ved  Damp,  op  til 
Fabrikerne.  Kraftige  Skikkelser  arbejde  nede  i 
den  æltede  Bund,  og  seer  man  dem  ovenfra,  oppe 
fra  den  svære  Dæmning,  som  løber  langs  med 
Kallebostrand ,  kan  man  faae  et  Indtryk  som  af 
Bjergmandsliv  i  aabne  Gruber,  medens  vel  ellers 
den  Forestilling,  som  snarest  paatrænger  sig  En 
herude,  er,  at  man  befinder  sig  mellem  Pionerer, 
der  i  Hast  skulle  tilvejebringe  en  udstrakt  Felt- 
befæstning og  rundt  omkring  opkaste  Brystværn 
og  uddybe  Løbegrave;  de  flettede  Rishøfder  uden 
for  Dæmningen  tage  sig  i  Skumringen  ud  som 
paabegyndte  Skansekurve,  og  seer  man  af  og  til 
et  kraftigt  Blink  fulgt  af  et  dumpt  Drøn  ovre  fra 
faste  Batteri  paa  Amager,  bliver  Følelsen  af,  at 
man  opholder  sig  bagved  en  beskudt  Enceinte,  i 
hoj  Grad  levende. 

Hvor  Lerbunden  inden  for  Dæmningen  danner 
nogenlunde  tørre  Flader,  er  den  sparsomt  be- 
klædt med  lave,    hybenfarvede  Syrer,   men  ellers 

er  Alt  een  gold,  blaagraa  Lerørken;  trænger  øjet 
til  en  livligere  Kolorit,  maa  denne  derfor  søges 
langs  Strandkanten,  hvor  en  bred  Bræmme  af 
raadden  Tang  i  forskjellige  Farvenuancer  og  med 
hvidgul  Skumkant  udenom,  blidelig  vugges  op  og 
ned  af  Dønningen,  og  er  det  Lavvande,  kan 
Mudderbunden  langt  ud  være  helt  dækket  af  lyse- 
røde eller  svovlgule  Diatoméer. 

Her  ude  kan  ved  Efteraarstid ,  naar  Trækket 
nordira  passerer  Danmark,  være  en  ganske  god 
Jagt  paa  \^adefugle.  Alle  de  forskjellige  Rylearter 
—  deriblandt  den  lille  Tringa  inimita ,  „Dverg- 
sneppen" ,  som  den  kaldes  paa  Norsk  —  sees  i 
store  Flokke ;  der  er  Brokfugle  og  Spover,  Kobber- 
snepper og  Rødben,  og  eet  Sted,  hvor  der  er  en 
tuet  Sump  og  Rørskov  helt  ud  i  Stranden,  kan 
man  altid  være  nogenlunde  sikker  paa  at  at  rejse 
et  Par  dobbelte  Bekasiner. 

En  Oktoberaften  for  et  Par  Aar  siden  var 
jeg  ude  paa  Frederiksholm  og  stod  just  og  over- 
vejede, om  jeg  skulde  gaa  hjem  eller  blive  for 
at  tage  et  tvivlsomt  Andetræk  med,  da  jeg  pludse- 
lig en  hundrede  Alen  foran  mig  opdagede  min 
Hund  i  en  knurrende  téte-å-téte  med  en  ruhaaret, 
hvidbroget  Køter.  I  det  Samme  dukkede  en 
Skikkelse  op  bag  Dæmningen ;  jeg  fløjtede  ad  ni  in 
Hund,  og  den  Ubekj endte  ad  sin,  og  faa øjeblikke 
efter  var  jeg  paa  Siden  af  ham. 

„Godaften!"  sagde  jeg. 

„Godaften!"  svarede  han,  men  betragtede 
mig,  som  jeg  syntes,  lidt  sky. 

„Har  De  faaet  Noget?"  spurgte  jeg  \-idere, 
da  jeg  saae,  at  den  Fremmede  havde  Bøsse  med. 

„Nej,  ikke  det  mindste",  forsikrede  han  ivrig 
og  tilføjede  derpaa  i  en  forsigtig  afventende  Tone: 
„Det  er  maaske  Dem,  der  ejer  Jorden  her  om- 
kring?" 

„Nej,  det  er  det  dog  ikke",  svarte  jeg,  „men 
jeg  har  Lov  til  at  gaa  paa  Jagt  her  —  det  har 
De  vel  ogsaa?" 

„Naa,  saadan  egentlig  Lov  —  det  er  nu 
stærkt  sagt,  men  der  er  \'el  Ingen,  der  gjør  mig 
Noget  for  det.  Skulde  man  ikke  skyde  andre 
Steder  end  dér,  hvor  man  havde  Lov  til  det, 
Saa  blev  det  nok  smaat  med  Jagten  nu  om 
Stunder ! " 

Jeg  blev  uvilkaarlig  slaaet  af  denne  Argu- 
mentation, der  fremførtes  i  en  ganske  overordent- 
lig sindig  Tone,  og  gik  lidt  nærmere  ind  paa 
Livet  af  den  Ubekjendte  for  til  Trods  for  Skum- 
ringen at  se,  hvordan  han  saae  ud.  Det  viste 
sig  at  være  en  omtrent  fyrret^'veaarig  Mand  med 
et  ganske  kjønt  men  maaske  lidt  udtryksløst 
Ansigt;  saa  \-el  hans  Tale,  dcv  hawlc  et  svagt 
men  kjendeligt  jysk  Tonefald,  som  hans  hele 
Ydre  tydede  paa,  at  han  hørte  til  de  saakaldte 
bedre  Klasser,  men  hans  Dragt  —  Straahat,  kort 

Sommerjakke  med  opsmoget  Krave,  lyse  Ben- 
klæder og  Fjedersko  —  havde,  naar  Hensyn  toges 
til  Aarstiden,  paa"  den  anden  Side  et  saa  reduceret 
Præg,  at  jeg  alligevel  var  noget  i  Uvished  om, 
hvad  Slags  Mand  jeg  havde  for  mig. 

„Maa  jeg  spørge,  hvem  jeg  har  den  For- 
nøjelse at  tale  med?"  spurgte  han. 

Jeg  gav  ham  den  ønskede  Oplysning,  og  han 
vedblev :  „Jeg  har  gaaet  paa  Herlufsholm  sammen 
med  En  af  det  Navn.     Var  det  Deres  Broder?" 

„Nej,  det  har  været  min  Fætter",  svarede  jeg. 
„De  er  altsaa  Student?" 

„Ikke  saadan  rigtig;  jeg  naaede  ikke  saa 
vidt.  Jeg  skal  sige  Dem ,  jeg  raisonnerede  som 
saa:  Det  er  jo  kun  at  spilde  sin  Tid  at  lære  alt 
det  Sludder,  de  fylder  En  med  saadant  et  Sted, 
og  saa  gik  jeg  ud  af  tredie  Klasse.  Jeg  har  nu 
ogsaa  altid  haft  mest  Lyst  til  Jagten,  saa  det  var 
jo  rimeligt,  at  jeg  blev  Forstmand." 

„Ja,  det  kan  jeg  saa  godt  forstaa",  svarede 
jeg;  „jeg  var  tilfreds,  jeg  selv  var  bleven  Forst- 
mand i  Steden  for  Jurist!" 

„Naa,  De  er  Jurist!"  udbrod  han.  —  „Det 
har  jeg  forresten  ogsaa  en  Ciang  tænkt  paa  at 
blive." 

„Men  De  er  jo  Forstmand!"  ind\'endte  jeg. 

„Ja,  saadan  paa  en  Maade.  Jeg  er  p  r  a  k  t  i  s  k 
Forstmand,  det  vil  sige,  jeg  er,  uden  at  rose  mig 
selv,    en  brav  Jæger  og  en  god  Sk}'tte,   men  alt 

det  Algebra  og  Trigonometri  og  hvad  det  hedder 
Altsammen,  som  man  skal  kunne  for  at  blive 
Forstcandidat ,  det  har  jeg  rigtignok  aldrig  keret 
mig  om  at  lære.  Maa  jeg  spørge  Dem,  troer  De, 
det  hjælper  at  have  en  Logarithmetabel  i  Lommen, 
naar  man  skal  holde  til  en  Sneppe?" 

Jeg  skyndte  mig  at  forsikre  min  nye  Ven 
om,  at  jeg  ikke  nærede  nogen  saadan  Tro,  og 
da  jeg  havde  opgivet  Andetrækket,  fulgtes  vi  ad 
til  Byen.  Det  elektriske  L^'s  fra  Carlsberg  kastede 
allerede  sine  vifteformede  wStraaler  ud  fra  Taarnet, 
og  Teglværksarbejderne  vandrede  med  Tejnen  i 
Haanden  flokkeviis  ind  mod  Byen,  der  i  Afstand 
meldte  sig  ved  et  stærkt  rødligt  Skjær  som  af 
Nordlys. 

—  „De  vilde  være  Jurist?"  sagde  jeg,  idet 
jeg  gjenoptog  den  afbrudte  Samtale. 

„Nej,  gu,  vilde  jeg  ikke  nej",  svarede  min 
Ledsager.  „Jeg  har  aldrig  kunnet  forlige  mig 
med  Lovtrækkeri  og  Prokuratorkneb,  men  min 
Familie  vilde  have  det,  og  saa  læste  jeg  til  dansk- 
juridisk Examen  et  Aarstid,  eller  hvor  længe  det 
nu  var,  det  vil  sige,  jeg  læste  nu  egentlig  ikke 
videre,  for  jeg  laa  den  meste  Tid  ude  hos  en 
god  Ven,  som  den  Gang  havde  en  Ejendom 
henne  ad  Vallensbæk  Mose  til  — ■  dér  er  Bekasin- 
jagt,  kan  De  tro!" 

.,Ja,  jeg  veed  det  nok!" 

„Men  det  er  dog  lige  godt  Ingenting  mod 
Jylland !     Limfjordsegnene, .  hvadbehager  I " 

..Naa,  dér  har  De  ogsaa  været?" 

.,0m  jeg  har  været  i  .hiland!  Ja,  det  kan 
De  godt  sige  to  Gange  Ja  til!  —  Jeg  var  jo 
Regnskabsforer  ved  et  Fællesmejeri  oppe  ad 
Nibe  Kanten",  tilfojede  han  med  en  Slags  let  For- 
undring over,  at  jeg  lod  uvidende  om  dette  P'ak- 
tum.  „Dér  er  Jagt!  Gudbex'ares,  hvor  dér  er 
Jagt!  Og  det  er  gode,  skikkelige  Mennesker  dér 
paa  Egnen:  man  kan  gaa,  hvor  man  vil,  uden 
hvert  Øjeblik  at  se  en  Madæsel  af  en  Bonde 
komme  halende  og  spørge,  hvem  man  er." 

„Men  hvorfor  blev  De  saa  ikke  dér?"  spurgte 
jeg.     „Var  det  ingen  god  Stilling?" 

„Jo,  saamænd  var  det  saa,  og  det  var  ogsaa 
tlinke  Folk,  jeg  havde  at  gjore  med,  men  der 
kom  nu  saadan  Mejeristen  og  mig  Noget  imellem." 

„Naa,  ja,  det  kan  jo  ske." 

„Ja,  det  var  nu  ellers  en  Bagatel.  Men  jeg 
skal  sige  Dem ,  Flora  —  det  er  min  Hund ,  koni 
herhen.  Flora!  Ja,  kjon  er  hun  ikke,  men  flink 
baade  for  Høns  og  Bekasiner,  det  er  hun,  og 
hareren  ogsaa  —  Flora  drikker  nu  nødig  Andet 
end  sod  Mælk,  men  Mejeristen  vilde  kun  give 
hende  Centrifugemælk,  og  saa  tog  det  ene  Ord 
det  andet,  og  saa  flyttede  jeg.  —  Naa,  det 
bliver  nu  ogsaa  trivielt  at  være  paa  eet  Sted 
altid. " 

Vi  havde  imidlertid  naaet  „Jægerhuset-,  et 
beskedent  Traktorsted,  der  omtrent  udekikkende 
besøges  af  hjemvendende  Teglværksarbejdere  og 
Rustvognskuske,  som,  efter  at  have  afleveret  deres 
Lig  paa  Vestre-Kirkegaard  i  Skumringen,  fole 
Trang  til  en  let  Opmuntring  i  Skikkelse  af  01 
fra  Fad.  Her  plejede  ogsaa  jeg  altid  at  tage 
mig  et  Glas,  naar  jeg  kom  fra  Frederiksholm, 
og  jeg  bad  derfor  min  nye  Bekjendt  gjøre  mig 
Selskab.  Vi  satte  os  i  „Haven",  som  et  Par 
Petroleumslygter  gjorde  endnu  mørkere,  end  den 
var  i  Forvejen,  fik  Øllet  og  begyndte  igjen  paa 
Passiaren. 

„Det  var  Fællesmejeriet,  vi  slap  ved",  be- 
gyndte jeg. 

„Naa,  ja",  svarede  han,  „da  jeg  tog  derfra, 
blev  jeg  Bestyrer  af  et  stort  Kakkelovnsudsalg  i 
Odense,  men  det  var  ikke  til  at  holde  ud:  Jagten 
deromkring  var  skral,  og  tilsidst  blev  jeg  sgu 
.  helt  melankolsk  af  Dag  ud  og  Dag  ind  at  gaa 
og  se  paa  alle  de  mange  sorte  Kakkelovne.  Saa 
skaffede  min  Broder  —  han  er  Godsforvalter  paa 
Ludvigsholm,  ja,  De  kjender  ham  maaske.  Gods- 
forvalter Madsen?" 

„Naa,  De  hedder  allsaa  Madsen?"   indskod  jeg. 

„Ja,  har  jeg  ikke  sagt  del?  Om  Forladelse! 
—  Jo,  min  Broder  skaffede  mig  Plads  som  en 
Slags  Forstassistent  paa  Ludvigsholm,  og  det 
\-ar  jo  rigtignolv  en  behagelig  Overgang  at  komme 

ud  imellem  grønne  Træer  efter  at  have  gaaet  saa 
længe  mellem  de  sorte  Kakkelovne.  Er  De  kjendt 
paa  Ludvigsholm  ?  —  Naa,  ikke!  Ja,  der  er  en 
kjon,  fast  Vildtbestand  og  brillant  Sneppetræk, 
især  i  Nordskoven,  men  den  ligger  over  en  halv 
Mil  fra  Skovridergaarden ,  hvor  jeg  boede,  saa 
jeg  gad  jo  lige  godt  ikke  rende  derover  ret  tidt." 

„Da  gaaer  jeg  gjerne  et  Par  Mil  for  at 
komme  paa  et  godt  Sneppeterrain",  bemærkede  jeg. 

.,Aa,  ja  —  ja,  saamænd"  ,  svarede  Madsen. 
„Jeg  er  nu  ikke  meget  for  at  gaa  langt,  skal  jeg 
sige  Dem,  og  jeg  kan  heller  ikke  godt  finde  mig 
i  at  blive  jaget  med,  derfor  tog  jeg  ogsaa  fra 
Ludvigsholm." 

„Saa?" 

„Ja,  Skovrider  Hansen  vilde  have,  jeg  skulde 
piske  om  tidlig  og  sildig  og  se,  om  Folkene 
arbejdede,  og  det  syntes  jeg  naturligviis  var 
urimeligt,  for  de  bestilte  saamænd  lige  meget, 
hvad  enten  jeg  saae  til  dem  eller  ej.  —  Naa,  saa 
kunde  jeg  nu  heller  ikke  godt  finde  mig  i  hans 
Kones  Paalæg." 

„Hvad  var  det  for  et  Paalæg?" 

„Det  var  aldrig  Andet  end  Spegepølse  og 
skummet  Mælks  Ost.  Gudbevares,  jeg  er  saa- 
mænd tarvelig  vant ,  men  man  bliver  tilsidst  saa 
led  ved  at  se  mager  Spegepølse  paa  en  Asiette 
to  Gange   om   Dagen.    —    Saa   blev  jeg  kjed   af 

Skovridergaarden,  og  Sko\Tidergaarden  af  mig, 
og  saa  tog  jeg  her  til  Byen." 

,.Naa,  og  nu?" 

„Ja,  nu  skulde  jeg  vel  se  at  komme  ind  i 
Noget." 

„Og  hvad  skulde  det  være?" 

„Ja,  hvad  der  saadan  kunde  byde  sig.  Det 
vil  sige,  man  vil  jo  nødig  tage  det  Første  det 
Bedste,  naar  man  har  gaaet  paa  Herlufsholm  og 
faaet  en  god  Opdragelse,  men  saadant  Noget  ved 
et  Actieselskab  eller  ved  en  Bank  —  er  der  ikke 
Noget,  der  hedder  Revisor?" 

„Jo!" 

„Ja,  jeg  s\'nes  nok.  —  Er  det  ikke  bare  at 
give  Attest  til  det  Regnskab,  de  Andre  stiller  op?" 

„Aa,  jo,  saamænd!" 

..Ja,  naar  man  kunde  faae  saadan  en  Bestil- 
ling —  eller  ogsaa  at  skrive  Navn  paa  Bankens 
Sedler!  —  De  kunde  dog  tænke  paa  mig,  hvis 
De  skulde  høre  Noget." 

„Det  skal  jeg!  —  Men  nu  maa  vi  nok  videre, 
Klokken  er  bleven  mange!" 

„Ja,  hvem  der  nu  bare  var  hjemme  i  Rosen- 
gaarden,  det  er  en  lang  Vej !  Og  jeg  har  X'ærelse 
paa  Kvisten,  det  er  farlig  mange  Trapper  at  gaa 
op  og  ned  ad.         Kom  saa,  gamle  T'lora?" 

Paa  X'esterbro  skiltes  vi,  og  der  gik  et  Par 
Uger,  i  h\-ilke  jeg  ikke  hortc  eller  saae  noget  til 
min  \'en  Madsen. 

Saa  gaaer  jeg  en  Formiddag  gjennem  Bred- 
gade og  standser  uden  for  en  Vildthandler,  som 
jeg  saa  jevnlig  gjor,  for  at  se,  om  der  hænger 
noget  Aparte.  Dér  stod  Madsen,  og  vi  hilstes 
strax  som  gamle  Bekj endte. 

„Der  har  nok  været  Jagt  paa  Ludvigsholm", 
sagde  han. 

„Har  der  det?"  svarede  jeg. 

„Ja,  de  sælger  alt  deres  \'ildt  til  Hansen 
her",  vedblev  han,  ..og  jeg  kan  ogsaa  se,  Skov- 
rideren har  sat  sit  Segl  paa  den  gamle  Raa  dér." 

„Naa,  saadan.- 

„Det  er  nok  Herredsfogden,  der  har  skudt 
den ! '' 

„Hvorfor  troer  De  det?" 

„Jo,  der  er  ingen  Anden  end  Herredsfogden 
paa  de  Ludvigsholms  Jagter,  der  gaaer  hen  og 
skyder  en  gammel  Raa  —  men  det  har  da  ogsaa 
kostet  ham  en  Specie  i  gamle  Penge!" 

„Det  er  ellers  en  svær  Daahjort,  dér  hænger", 
sagde  jeg. 

„Aa,  ja,  saamænd.  —-  Den  er  skudt  i  Præste- 
vangen. "  » 

„Er  den  det!" 

„Ja,  der  er  ikke  Daavildt  andre  Steder  paa 
Ludvigsholm.  —  Dod  og  Pine ,  den  har  Skov- 
rideren selv  skudt!" 

„Hvor  i  al  \'erden  veed  De  nu  det  fra?" 

„Jo,   jeg   skal  sige  Dem,    Skovrider   Hansen 

har  saadan  sine  underlige  Ideer  paa  mange 
Punkter.  Kan  De  se :  den  er  fanget  af  paa  Bladet ; 
det  gjør  man  da  ellers  kun  ved  Kronvildt,  men 
han  fanger  ogsaa  Daavildt  af  paa  den  Maade." 

.,Hvem  har  saa  skudt  den  Buk  dér?-  spurgte 
jeg  for  Løjers  Skyld,  selvfølgelig  uden  at  vente 
noget  Svar. 

Madsen  vendte  og  drejede  Bukken,  betragtede 
den  opmærksomt  og  svarede  saa  ganske  ah^orlig: 
„Det  har  sgu  Godsejeren  selv!" 

,,Ja,  men  hvor  kan  De  vide  det?" 

„Det  er  nemt  at  se.  Jeg  skal  sige  Dem,  der 
er  ikke  Andre  end  Godsejeren,  der  piirscher  paa 
Ludvigsholm,  og  dér  kan  De  selv  se :  Bukken  har 
faaet  en  pæn  Bladkugle.  —  Ja,  han  skyder  godt, 
men  det  er  ogsaa  en  dejlig  Biichsflint,  han  har!" 

Uvilkaarlig  maatte  jeg  sammenligne  min  Ven 
Madsens  Skarpsynethed  og  Conjecturalex'ne  med 
„de  tre  opmærksomme  Brødres" ,  og  jeg  gjorde 
ham  en  oprigtig  Kompliment. 

.,Aa,  hvad",  sx^arede  han,  „ijian  har  jo  faaet 
Øjnene  til  at  se  med,  og  lige  for  Tiden  har  jeg 
ikke  Andet  at  bestille  end  at  se  mig  for  og 
spekulere." 

„Naa,  De  er  ikke  kt)mmen  ind  i  Noget?" 

„Nej,  ikke  saadan  bestemt,  men  jeg  gaaer 
jo  og  tænker  paa  det." 

„Har  De  seet  efter  i  Aviserne,   om  der   ikke 

skulde  være  Et  eller  Andet,  som  passede  for 
Dem?" 

„Nej,  jeg  læser  aldrig  Aviser.  Det  er  jo 
næsten  Løgn  Alt,  hvad  der  staaer  i  dem,  og  selv 
omlS'oget  af  det  er  sandt,  saa  kan  det  sgu  være 
mig  lige  meget,  om  de  slaaes  eller  forliges  nede 
i  Ungarn  og  Tyrkiet!  —  Men,  for  at  tale  om 
noget  Andet,  har  De  været  ude  med  Bøssen 
siden?" 

„Kun  een  Gang.  Men  jeg  gaaer  en  \'ending 
i  Eftermiddag." 

.,  Til  Frederiksholm  ? " 

„Xej,  ligeoverfor,  paa  Amagersiden." 

.,Dér  kunde  jeg  nok  lide  'at  være  med!" 

.,Ja,  men  det  kan  De  ikke  komme!" 

.,Hvorfor  ikke?" 

,,Nej ,  det  er  Militairetatens  Terrain.  Man 
skal  have  Jagttegn  fra  Kjøbenha\'ns  Commandant, 
ellers  bliver  man  standset  af  Skildvagten." 

„Aa,  hvad,  mig  er  der  sgu  Ingen,  der  gjør 
noget!  — ■  De  kan  jo  tage  mig  med  paa  Deres 
Tegn!" 

„Xej,  det  kan  jeg  ikke;  det  lyder  kun  paa 
min  Person." 

„Ja,  men  jeg  kunde  jo  da  prøve  at  gaa  ved 
Siden  af  Dem,  saa  lader  Skildvagten  nok  mig 
slippe,  naar  De  viser  Deres  Tegn." 

„Jeg  kan  jo  ikke  forbyde  Dem  at  følges  med 
mig,  men  det  bliver  paa  Deres  egen  Risiko!" 

„Ja,  det  er  saa  meget  godt!  —  Hvor  skal 
vi  saa  modes?" 

„Ved  Langebro  Klokken  Tre." 

„Jeg  skal  nok  være  paa  Pletten." 

„Farvel  da!" 

„Farvel  og  Tak!" 

—  I  lang  Afstand  opdagede  jeg  til  aftalt  Tid 
Madsen  og  Flora  ved  Langebro,  og  vi  fulgtes  ad 
hen  imod  faste  Batteri. 

„\'i  maa  nok  foreløbig  holde  os  her  bag  ved 
Infanteriets  Skydebaner",  sagde  jeg,  „for  Artilleriet 
har  Skydeøvelse :  der  er  Flag  oppe.  Men  saa 
kan  vi  gaa  langs  Stranden;  dér  plejer  ikke  at 
være  Skildvagter  men  derimod  Brokfugle!" 

\'i  fik  ogsaa  hver  et  Par  Brokfugle  paa 
Tasken,  jeg  skod  nogle  Ryler,  som  Madsen  for- 
agtelig erklærede  ikke  \-ar  et  Skud  Krudt  værd, 
og  efterhaanden  nærmede  vi  os  Artilleriets  Skyde- 
linie.  Madsen  var  gaaet  op  paa  en  lille  Jordvold, 
da  der  i  det  Samme  faldt  en  Granat  et  Par  hun- 
drede Alen  borte;  den  sprang,  og  man  hørte 
Kardætskerne  pibe  fremad.  Skjondt  det  i  og  for 
sig  var  umuligt,  at  der  kunde  ske  nogen  Ulykke, 
blev  jeg  dog  i  første  Gjeblik  noget  forskrækket 
ved  pludselig  at  se  Madsen  kaste  sig  næsegrus 
ned  paa  Jorden,  men  jeg  beroligedes  rigtignok 
fuldstændig  umiddelbart  efter  \-ed  at  se  ham 
rejse  sig  i  bedste  \'elgaaende  men  med  Rædselen 
præget  i  alle  Miner. 

„De  skyder,  Fanden  hule  mig,  med  Skarpt, 
de  Bæster!''  brummede  han. 

„Ja,  hvad  skulde  de  ellers  skyde  med!" 

„Men,  Gud  Fader  bevares,  man  kunde  jo 
blive  ramt  og  gaa  hen  og  do  af  det!" 

„Ja,  h\-is  man  kommer  ind  i  Skudlinien,  men 
vi  er  jo  et  godt  Stykke  uden  for  den." 

„Det  er  godt  nok,  men  det  Kram  springer 
jo,  og  man  veed  ikke,  hvor  det  springer  hen! 
Lad  os  bare  se  at  komme  helt  ned  til  Stranden!" 

Og  Madsen  sjokkede  skyndsomst  afsted, 
fulgt  i  Hælene  af  Flora,  der  aabenbart  heller  ikke 
skjøttede  om  Granaterne,  ned  ad  Kallebostrand 
til.  Øvelsen  var  imidlertid  kort  efter  endt.  Signal- 
flaget faldt,  og  jeg  forsikrede  min  Ledsager,  at 
vi  nu  trostig  kunde  gaa  tvers  o\'er  Fælleden, 
hen  til  nogle  Smaakjær,  hvor  jeg  af  og  til  havde 
truffet  enkelte  Bekasiner.  Madsen  gik  ganske 
vist  med,  men  han  var  øjensj'nlig  ikke  vel  til 
Mode,  og,  i  alt  Fald  i  Begyndelsen,  var  han  helt 
uhyggelig  ved  at  se  de  Huller,  Granaterne  rundt 
omkring  havde  revet  i  Jorden,  og  de  Smaafurer, 
Kardætskerne  ha\-de  trukket  i  Grønsværen. 

„Det  er  fælt  at  tænke  sig,  at  de  skyder  paa 
levende  Mennesker  med  saadant  noget  Djævel- 
skab!" sagde  han.  —  ..Men  hvad  er  det!"  til- 
føjede han  og  bukkede  sig  ned. 

„Det  er  et  Stykke  af  en  Granat" ,  svarede 
jeg;  „dem  kan  De  finde  nok  af  her." 

., Gudbevares,  hvor  de  maa  koste  Penge!" 
udbrød  han  efter  en  nøjagtig  Undersøgelse  af 
Stumpen.  „Hvad  troer  De,  saadan  en  Jerntingest 
koster?" 

„Aa,  jeg  veed  ikke  —  en  halv  Snes  Kroner, 
tænker  jeg." 

„Ja,  er  det  nu  ikke  storartet!  Det  kunde 
en  anden  En  jo  leve  fjorten  Dage  af!  ■ —  Gud- 
bevares, hvor  der  egentlig  gaaer  meget  til  Spilde 
i  denne  Verden,  og  hvor  det  er  underlig  fordelt 
Altsammen!  Der  boer  nu  f.  Ex.  lige  overfor 
mig  i  Rosengaarden  en  Jomfru  Jensen,  kjender 
De  hende?  —  Naa,  ikke!  Jo,  det  er  en  Slagter- 
datter, og  hun  var  eneste  Barn,  saa  hun  har 
arvet  hele  Klatten.  Men  maa  jeg  nu  spørge  Dem, 
oni  der  er  nogen  Rimelighed  i,  at  saadant  et  en- 
ligt Fruentimmer  skal  sidde  i  en  Lejlighed  paa 
fire  Værelser  og  Kjøkken  og  alle  Bekvemmelig- 
heder og  have  tre  Tusend  om  Aaret  i  Rente!  — 
Hun  kunde  jo  magelig  ernæM-e  baade  Mand  og 
Bom  med  de  Indkomster!" 

Jeg  saae  op  paa  Madsen  for  at  overbevise 
mig  om ,  at  han  ikke  spogede ,  men  hans  hele 
Ansigt  bevarede  en  saa  urokkelig  Alvor,  at  Ingen 
et  eneste  Øjeblik  kunde  misticnke  ham  for  at 
skjemte. 

Imidlertid  havde  vi  sat  os  ned  og  tog  en 
Bid  Brod  og  en  Snaps.  Jeg  bød  ham  af  min 
Forsyning,    og  han  spiste  med  god  Appetit,   .saa 

længe  jeg  havde  Noget,  hvorefter  han  begyndte 
paa  sin  egen  Fetaille.  „Ja,  det  spiser  De  vel 
ikke?"  spurgte  han  og  gjorde  Mine  til  at  række 
mig  et  Stykke  Smorrebrød. 

„Nej,  Tak,  jeg  skal  ikke  have  mere.  —  Men 
hvad  er  det  forresten.  De  har  paa  Brødet?  — 
Er  det  røget  Lax?" 

„Nej",  smaalo  Madsen.  „Det  er  ellers  Gule- 
rødder. " 

„  Gulerødder ! " 

„Ja,  det  er  det  billigste  Paalæg,  man  kan 
have,  og  det  smager  saamænd  ganske  godt,  naar 
man  har  vænnet  sig  til  det.  —  Naa,  jeg  maa 
ogsaa  være  sparsommelig,  for,  seer  De,  min 
Broder,  Godsforvalteren,  hjælper  mig  nok  noget, 
saa  længe  til  jeg  kan  faae  noget  Fast,  men  man 
gider  dog  ikke  tage  imod  alt  for  Meget  af  Andre, 
naar  man  har  faaet  en  god  Opdragelse  og  nok 
kan  ernære  sig  selv!" 

„Har  De  Kig  paa  Noget?"  spurgte  jeg. 

„Ja,  det  kunde  nok  være"  ,  svarede  han  og 
nikkede,  men  da  det  ikke  lod  til,  at  han  ønskede 
at  udtale  sig  om,  hvad  det  var,  spurgte  jeg  na- 
turligviis  ikke  videre. 

Hen  imod  Solnedgang  vandrede  vi  ud  til 
„Klapperne",  de  lave,  græsklædte  Smaaholme,  der 
ligge  i  Kallebostrand ,  nærmest  Amagersiden,  og 
her  sloge  vi  os  til  Ro  bag  en  Tangvold  for  at 
oppebie  Andetrækket. 

Det  var  blikstille  og  koldt;  oventil  var  det 
stjerneklart,  men  ud  over  Vandet  lagde  sig  en 
tæt,  klam  Taage,  og  jeg  havde  den  Ærgrelse 
hvert  øjeblik  at  hore  en  Flok  Vadefugle  stryge 
tæt  forbi  mig  uden  at  kunne  se  dem;  inde  ad 
Kjøbenhavn  til  hortes  Dampfløjterne  fra  en  Fabrik 
eller  fra  et  Jernbanetog,  og  imellem  faldt  der  et 
Skud  fra  andre  usynlige  Jægere,  der,  ligesom  vi, 
havde  posteret  sig  paa  „Klapperne" ,  ellers  var 
Alt  stille,  trj'kkende  stille. 

Pludselig  troede  jeg  at  mærke  den  ejendom- 
melig svirrende  L^-d  af  en  trækkende  And;  jeg 
lettede  allerede  ved  Bossen,  da  min  Kammerat, 
der  laa  en  tredive  Alen  borte,  faldt  paa  at  optage 
den  Traad,  han  havde  sluppet  for  en  Time  siden, 
og  sagde:  „Jeg  kan  forresten  gjerne  sige  Dem, 
hvad  det  er,  jeg  har  i  Kikkerten!" 

I  samme  Xu  tik  jeg  utydelig  øje  paa  Anden ; 
skræmmet  af  Madsens  Stemme  drejede  den  af. 
men  jeg  holdt  dog  til  den,  og  den  faldt. 

Vi  bleve  et  Kvarteers  Tid  endnu,  saa  rejste 
vi  os  og  vadede  i  fuldstændigt  Mørke  den  lange 
Vej  ad  Land  til  for  over  Taarnby  og  Sundbyerne 
at  begive  os  hjem. 

Efter  længere  Ta\'shed  begyndte  Madsen : 
„Det  var  det,  jeg  vilde  ha\-e  sagt  for:  kjender 
De  Kronprinsen?" 

„Ja  —   men  han  kjender  ikke  mig!" 

„Naa,  saadan!  —  Det  skal  ellers  være  en 
rigtig  rar  Mand  I" 

,.Ja,  det  er  der  vist  ikke  to  Meninger  om!" 

.,Har  Kronprinsen  ikke  Børn  —  jeg  mener 
Prinser?" 

„Jo!" 

.,Ja,  jeg  syntes  nok,  jeg  havde  hørt  det.  — 
Og  de  skal  da  en  Gang  med  paa  Kongejagter, 
skal  de  ikke?" 

„Jo,  rimeligviis!" 

„Saa  synes  jeg,  det  var  bedst,  de  fik  lidt 
Begreb  om  Jagt  forinden,  at  de  ikke  gaaer  hen 
og  skyder  en  af  Meuten  i  Steden  for  Mikkel!" 

„Aa,  ja,  saamænd!" 

„Ja,  men  troer  De  saa  ikke,  jeg  kunde  faae 
den  Bestilling  at  lære  de  smaa  Prinser  at  gaa  paa 
Jagt?" 

„Nej,  ærlig  talt   —    det  troer  jeg  dog  ikke!" 

„Ja,   hvorfor  skulde   det  være  saa  umuligt?" 

„Hvordan  skulde  den  Underviisning  egentlig 
gaa  for  sig?" 

„Aa,  jeg  vil  nu  blot  sige,  jeg  saadan  gik  ud 
i  Dyrehaven  med  dem  og  lod  dem  skyde  en 
Buk,  og  saa  gik  \-i  og  snakkede  sammen  om  det 
Ene  og  det  Andet.  De  kan  tro,  de  smaa  Prinser 
vilde  more  sig  bedre  ved  det  end  ved  at  sidde 
hjemme  paa  Slottet  og  læse  Lektier!" 

Det  Sidste  turde  jeg  ganske  vist  ikke  be- 
nægte,   men  saa  lemfældig  som  muligt  søgte  jeg 

dog  at  overbevise  Madsen  om,  at  Jagt  neppe 
betragtes  som  noget  egentligt  Under\-iisningsfag 
for  ,,de  smaa  Prinser",  hvill-ce  han  aabenbart  nær- 
mest tænkte  sig  som  rigtige  Prinser  i  et  Æventyr, 
der  altid  løbe  om  med  Guldkrone  paa  Ho\-edet 
og  Kaarde  ved  Siden. 

Lidt  nedslaaet  blev  han  jo  nok  ved  at  høre, 
at  hans  sindrige  Idee  ikke  havde  nogen  Udsigt  til 
at  kunne  realiseres,  men  han  rettede  sig  dog  for- 
bavsende hurtig  efter  Skuffelsen  og  sagde :  „Ja,  jeg 
har  jo  forresten  ogsaa  tænkt   paa  noget  Andet!" 

„Hvad  er  det  da?"  spurgte  jeg. 

„Troer  De  ikke,  jeg  kunde  faae  nogle  Hunde 
til  Stuedressur?" 

Overgangen  fra  „de  smaa  Prinser"  til  Hundene 
var  jo  noget  brat,  men  at  Madsen  i  det  Hele 
taget  ikke  manglede  Ideer,  blev  mig  mere  og 
mere  klart,  eftersom  han,  inden  vi  naaede  Spor- 
vognen, havde  drøftet  Muligheden  af  at  kunne 
skabe  sig  en  fremtidig  Existens  ved  saa  for- 
skjellige  Midler  som  Udklækning  af  Melorme  til 
Stuefugle,  Bæverjagt  i  Canada  og  Kramsfugle- 
fangst i  Doner  efter   en   hidtil  ukjendt  Maalestok. 

Inden  \-i  skiltes  ad,  hawle  jeg  imidlertid  lo\"et 
ham  at  gjore,  hvad  jeg  kunde,  for  at  skaffe  ham 
en  eller  anden  beskeden  Stilling,  og  jeg  holdt  Ord. 
Jeg  søgte  forst  fra  forskjeilige  Sider  at  indhente 
Oplysninger  om  ham,  og  de  ga\'e  det  Resultat,  jeg 

ventede:  Alle  syntes  lige  enige  om,  at  han  var 
grundskikkelig  men  umulig  paa  Grund  af  en  med- 
født Modbydelighed  for  alt  Arbejde.  Jeg  vilde  dog 
ikke  opgive  ham,  og  da  en  Grosserer,  som  jeg 
kjendte,  skulde  have  en  paalidelig  Mand  til  om 
Formiddagen  at  gaa  i  Byen  og  incassere  Penge, 
lykkedes  det  mig  at  faae  ham  til  paa  min  An- 
befaling at  tage  Madsen.  Jeg  var  saa  glad  her- 
over, at  jeg  samme  Eftermiddag  —  det  var  i 
December  —  selv  gik  hen  i  Rosengaarden  for  at 
meddele  Madsen  den,  som  jeg  antog,  kjærkomne 
Efterretning.  Da  jeg  imidlertid  kun  vidste,  at 
han  boede  øverst  oppe  i  det  nærmere  betegnede 
Hus,  og  da  der  her  oppe  var  flere  Døre,  søgte 
jeg  først  Underretning  om,  hvilket  Værelse  han 
beboede,  nede  i  Stuen  hos  Værtinden,  Jorde- 
moder Madame  Lund,  gik  derpaa  atter  til  Vejrs 
og  bankede  paa  den  rigtige  Dør.  Intet  Svar. 
Fornyet  Banken,  heller  intet  Svar  —  saa  lukkede 
jeg  op.     Madsen  laa  i  Sengen  i  dyb  Søvn. 

„Goddag!"  sagde  jeg. 

Langsomt  aabnede  han  øjnene,  saae  paa 
mig,  gabede  og  svarede  endelig:  „Aa,  er  det 
Dem !     Velkommen ! " 

„Er  De  syg?"  spurgte  jeg  deltagende. 

„Nej,  Gudskelov  —  hvorfor  det?" 

„Jo,  jeg  mente,  da  De  er  gaaet  i  Seng  midt 
om  Eftermiddagen." 

„Er  det  Eftermiddag!   —   Død  og  Pine,  saa 

har  jeg  nok  „sover  durk"  fra  i  Aftes!  —  Ja,  jeg 
havde  nu  ikke  Noget  at  gaa  om  i  Dag,  og  jeg 
sover  meget  langsomt" ,  tilføjede  han  som  en 
Slags  Forklaring,  da  jeg  formodentlig  saae  noget 
forbavset  ud.  „Jeg  har  jo  heller  ingen  Ting  at 
jage  efter;  jeg  laver  selv  lidt  Mad,  naar  jeg 
trænger  til  det,  saa  behøver  jeg  ikke  at  rende 
saa  tidt  op  og  ned  ad  de  mange  Trapper,  og 
ligger  man  i  Sengen,  sparer  man  jo  Kakkelovns- 
varmen." 

„Men  falder  Tiden  Dem  da  ikke  skrækkelig 
lang?"  spurgte  jeg. 

„Aa,  nej,  det  maa  jeg  ikke  sige.  Jeg  har 
moret  mig  med  i  de  sidste  Dage  at  ligge  og  se 
paa  Mansas  Kaart  over  Jylland  og  tænke  paa 
al  den  Jagt,  jeg  har  drevet  derovre,  navnlig 
omkring  i  Limfjordsegnene;  det  er  Tiden  gaaet 
rigtig  godt  med!" 

„Naa,  det  var  jo  rart",  sagde  jeg,  og  saa 
fortalte  jeg  ham,  hvad  jeg  kom  for,  og  at  han 
kunde  tiltræde  Pladsen  næste  Dag. 

I  Steden  for  at  blive  glad  over  at  „faae 
Noget"  begyndte  han  med  at  ytre  Betænkelig- 
heder. „Det  bliver  drøjt,  gamle  Flora!"  sagde 
han  henvendt  til  Hunden,  hvis  Hoved  jeg  først 
nu  opdagede,  halv  skjult  under  Dynen;  „det 
bliver  drøjt  for  os  To  saadan  at  piske  om  fra 
Herodes  til  Pilatus!  —  Ja,  man  faaer  trøste  sig 
med,  at  man  har  Sporvognene!" 

Jeg  trøstede  ham  ikke  men  skjældte  ham 
venskabelig  ud,  formanede  ham  til  Paalidelighed 
og  Accuratesse  og  gik  saa. 

Pladsen  fik  han,  og  naar  jeg  i  Vinterens 
Løb  af  og  til  talte  med  Grossereren,  erklærede 
denne  altid,  at  Madsen  jo  ganske  vist  var  utrolig 
langsom  og  indolent,  men  han  gjorde  dog,  hvad 
han  skulde,  og  paalidelig  var  han. 

Hos  Grossereren  havde  han  fyrretyve  Kroner 
om  Maaneden,  og  for  en  Mand  med  Madsens 
faa  Fordringer  til  Livet  var  det  ganske  vist  til- 
strækkeligt til  accurat  at  kunne  leve  af,  men 
smaat  var  det  jo,  og  jeg  var  derfor  glad  ved 
hen  paa  Sommeren  at  kunne  skaffe  ham  lidt  Af- 
skrivning fra  en  Sagfører  —  Madsen  skrev  en 
meget  smuk  Haand.  Jeg  gik  op  til  ham  og 
traf  ham  ganske  rigtig  hjemme,  liggende  med 
Overkroppen  ud  ad  Vinduet  og  seende  ivrig  efter 
Et  eller  Andet. 

—  „Det  var  en  svær  Mængde  Stærkasser 
her  paa  Gavlen!"  udbrød  jeg,  efter  at  vi  havde 
udvexlet  Velkomsthilsener.     „Er  det  Deres?" 

.,Ja,  det  er  saamænd",  svarede  han.  ,,Xu 
er  Ungerne  snart  tjenlige  I" 

.,Hvad  er  de?" 

„Tjenlige  —  til  at  spise!" 

„Spiser  De  dem  da,  Menneske!"  raabte  jeg. 
.,Kan  De  spise  de  Unger,  som  De  har  seet  blive 

udklækkede  og  madede  her  under  Deres  Vin- 
duer!    Det  er  jo  umuligt!" 

„Jo,  de  smager  rigtig  godt",  forsikrede  han 
med  en  saadan  Overbeviisningens  Varme,  at  jeg 
opgav  al  videre  Appel  til  hans  blidere  Følelser 
men  fortalte  ham,  at  han  kunde  faae  noget  Af- 
skriverarbejde,  som  det  ikke  hastede  med,  men 
som  han  kunde  gjøre  færdigt  efter  sin  Lejlighed. 

„Naa,  ja.  Tak,  men  —  nej,  det  kan  jeg  ikke 
indlade  mig  paa!" 

„Jo,  vist  kan  De  saa,  det  er  kun  Afskriv- 
ning ! " 

„Ja,  men  —  nej,  hvorfor  skulde  jeg  i  Grun- 
den det?  Jeg  har  jo,  hvad  jeg  kan  komme  ud 
af  det  med,  ved  at  gaa  for  Grossereren  om 
Formiddagen:  hvorfor  skulde  jeg  saa  slide  mig 
op  ved  mere  Arbejde  om  Eftermiddagen?  Nej, 
De  skal  have  Tak,  fordi  De  tænker  paa  mig, 
men  det  bliver  der  Ingenting  af!" 

Jeg  snakkede  godt  for  ham,  og  jeg  skjældte 
ud,  men  lige  meget  hjalp  det.  Det  gik  med 
ham,  som  det  gaaer  med  en  Lazzaron,  der  har 
tjent  sig  saa  mange  Skillinger,  som  han  netop 
behøver  for  at  leve  den  Dag:  man  kan  byde 
ham  en  Scudo  for  at  hmve  en  Kuffert  tvers  over 
Gaden,  han  flytter  sig  ikke ! 

En  Dag  hen  paa  l'>ftcraarct  mødte  jeg  den 
omtalte    Grosserer,    der    standsede    mig    for    at 

spørge,  om  jeg  vidste,  hvor  Madsen  var.  „Er 
han  da  ikke  længere  hos  Dem?"  udbrod  jeg  for- 
undret. —  .,Nej,  han  sagde  op  nu  midt  i  Sep- 
tember, Gud  maa  vide  hvorfor-,  lod  Svaret,  og 
da  jeg  næste  Dag  horte  mig  for  hos  Madame 
Lund  i  Rosengaarden,  erfarede  jeg,  at  hendes 
Logerende  var  rejst,  men  hvorhen  \-idste  hun 
ikke. 

Jeg  betragtede  allerede  Madsen  som  fuld- 
stændig forsvunden  fra  min  Horizont,  da  jeg  en 
Maaneds  Tid  senere  atter  traf  ham,  hvor  jeg 
mindst  ventede  det.  Jeg  var  en  Eftermiddag  med 
Hund  og  Bosse  gaaet  ud  paa  ..Krudttaarnsvejen" 
—  ja,  undskyld.  De  veed  formodentlig  ikke,  hvor 
Krudttaarnsvejen  er?  —  Den  lober  langs  øst- 
siden af  Amager  og  strækker  sig  fra  øens  Nord- 
pynt et  Stykke  paa  den  anden  Side  af  Kastrup. 
Naar  man  ikke  har  meget  god  Tid,  saa  at  man 
kan  folge  Bugtningerne  af  den  rorbevoxede, 
maleriske  Fæstningsgra\-  uden  om  Christians- 
havns \'old,  kommer  man  nemmest  derud  \-ed  at 
tage  med  den  lille  Damper  fra  Toldboden  over  til 
Refshaleøen;  saa  gaaer  man  derfra  bag  om 
Flaadens  Leje  og  passerer  „Ouintus",  og  saa  er 
man  strax  efter  inde  paa  Krudttaarnsvejen.  Jeg 
vil  ikke  paastaa,  her  er  kjont,  men  et  ret  ejen- 
dommeligt Terrain  er  det,  og  til  Trods  for  Byens 
Nærhed  kjender  jeg  ikke  noget  ensommere  Sted 
end    Krudttaarnsvejen     en    sildig    Efteraarsaften. 

Krudtmagasinerne  ligge  som  massive,  graa  Be- 
tonblokke lige  ud  til  \'andet,  „Strickers  Batteri'" , 
der  efter  Anlægget  af  Kastrup  Fort  nok  ikke  læn- 
gere er  armeret,  ligner  en  af  de  forfaldne  Reduiter, 
bevogtede  af  Invalider,  som  man  læser  om  i 
gammeldags  Noveller,  og  mod  \'est  har  man 
den  ensomme  Amager  Fælled,  „Kulerne'-  og 
Kaalhaverne.  En  sjelden  Gang  imellem  kan 
man  møde  en  ridende  Officeer,  der  er  ude  at 
røre  sin  Hest,  ellers  er  Skildvagterne,  der  har 
X'agtstue  i  Sergentens  Hus,  midtvejs  mellem 
Kastrup  og  Quintus,  de  eneste  menneskelige 
Væsener,  som  man  er  sikker  paa  at  træffe. 
Efter  Solnedgang,  naar  Flaget  paa  „Prøvesten'" 
er  strøget,  og  Trekroners  Blinkfyr  lyser  nordfra, 
kan  Trækket  blive  livligt  herude,  og  i  et  Kvar- 
teers  Tid  hører  man  stundom  en  livlig  Kanonade 
paa  Ænder  og  Knortegjæs  ude  fra  Baadene,  der 
ligge  spredte  rundt  omkring  i  Farvandet  mellem 
Forterne  og  Kysten.  Saa  kiger  Skildvagten,  der 
har  søgt  Læ  for  den  skarpe  Østenvind  omme 
bag  et  af  Krudtmagasinerne,  nysgjerrig  frem  for 
at  se,  om  der  faldt  Noget,  man  vexler  et  Par 
Ord  med  ham  og  fortsætter  sin  ensomme  Hjem- 
tour, medens  han  seer  langelig  efter  En  og  drøm- 
mer om  den  lune  \'agtstue  i  Sergentens  Hus. 

Det  var,  som  sagt,  en  November  Aften  paa 
Krudttaarnsvejen.  Jeg  havde  indrettet  mig  et 
tarveligt  Sæde  ude   mellem  Smaasi\"ene,   der  en- 

kelte  Steder  i  lave  Tuer  strække  sig  ud  i  den 
flade  Strand.  En  Flok  Ænder,  der  i  lang  Tid 
havde  ligget  og  manovreret  et  Par  hundrede 
Alen  fra  Land,  begyndte  nu  i  Tusmørket  at 
komme  nærmere,  og  jeg  overvejede  allerede,  om 
jeg  ikke  skulde  sende  den  nærmeste  et  Skud 
store  Hagl,  inden  det  blev  alt  for  mørkt  til  at 
skyde,  da  jeg  pludselig  seer  et  Blink  og  hører  et 
Skud  tæt  ved  Siden  af  mig.  Mine  Ænder  lettede, 
men  jeg  hørte  noget  Tungt  falde  ned  i  \'andet 
og  en  bekjendt  Røst,  der  raabte:  „Apporte, 
Flora ! " 

Jeg  vadede  hen  i  Retning  af  Lyden  og  sagde 
uden  videre  Indledning:     „Godaften,  Madsen!" 

„Hvem  er  det,  med  Forlov?"  svarede  han 
noget  forbeholdent. 

„Det  er  ikke  Andre  end  mig,  v'ær  De  ganske 
rolig!  —  Men  hvor  i  al  Verden  tor  De  vove 
Dem  herud  uden  at  have  Tegn!  Det  ender 
minsandten  med,  at  De  bliver  arresteret!" 

„Aa,  det  gaaer  vel  ikke  saa  haardt  til:  mig 
er  der  sgu  Ingen,  der  gjør  Noget!  Jeg  er  gaaet 
ud  ad  Kløvermarksvejen,  og  jeg  listede  mig  først 
herind  bag  Krudttaarnet ,  da  det  begyndte  at 
skumre.  —  En  And  filk  jeg  da!" 

Da  vi  vel  var  paa  Hjemvejen,  spurgte  jeg 
ham,  hvor  han  havde  været  siden  September,  og 
hvorfor  han  havde  opgivet  sin  Plads  hos  Gros- 
sereren. 

Han  begyndte  med  at  svare  noget  und- 
vigende, men  da  jeg  trængte  ind  paa  ham  for 
at  faae  ordentlig  Besked,  svarede  han: 

„Jo,  seer  De,  Flora  begynder  jo  at  blive 
lidt  aflægs  —  hun  er  snart  tolv  Aar,  det  gamle 
Skind  —  og  det  blev  for  anstrengende  for  hende 
i  Længden." 

„Hvad  for  Noget?" 

.,At  løbe  bag  efter  Sporvognen,  for  hun 
maatte  ikke  komme  med  ind.'" 

„Men  De  behøvede  da  heller  ikke  altid  at 
kjøre:  De  kunde  jo  gaal" 

„Nej,  veed  De  hvad,  det  var  lige  godt  for 
strengt!  Jeg  har  nu  aldrig  været  meget  for  at 
gaa." 

„Men  det  er  dog  for  galt" ,  sagde  jeg, 
„at  De  opgiver  den  gode  Plads  for  den  Sags 
Skyld!" 

„Ja,  der  var  jo  ogsaa  en  anden  Grund." 
„Hvad  var  det  for  en  Grund?' 
„Jo,  seer  De,  jeg  har  en  god  Ven,  der  ejer 
en  Gaard  oppe  ad  Logstør  til.  Han  skrev  til 
mig,  at  han  havde  syv  Flokke  Høns  paa  sin 
egen  Mark,  og  saa  syntes  jeg  sgu,  det  var  for 
trivielt  at  gaa  her  i  Kjøbenhavn  og  slide  Bro- 
sten." 

„Naa,  og  saa  tog  De  over  og  skod  Høn- 
sene?" 

„Ja,  en  Del  Ak  jeg  da!" 

„Og  nu?" 

..Ja,  nu  er  jeg  flyttet  til  mit  gamle  Logis  i 
Rosengaarden,  og  nu  skulde  jeg  vel  se  at  komme 
ind  i  Et  eller  Andet." 

Dette  sidste  udtalte  han  med  et  let  Suk 
som  en  Mand,  der  boj  er  sig  for  en  haard  men 
uafvendelig  Tilskikkelse. 

Lidt  efter  sagde  han,  tilsyneladende  aldeles 
umotiveret:  „Kan  De  huske,  jeg  har  talt  om  en 
Jomfru  Jensen?" 

„Nej!" 

„Jo,  hende,  Slagterdatteren,  der  boede  lige 
overfor  mig!  Hende  med  de  fire  Værelser  og 
de  tre  Tusend  Kroner  i  Rentepenge!" 

„Naa,  det  er  hende!     Hvad  hun?" 

„Hun  har  sgu  gaaet  hen  og  giftet  sig!" 

„Seer  man  det!" 

„Ja,  det  er  da  ikke  mere  end  rimeligt,  end 
at  en  Pige,  der  sidder  saadan  i  det  og  kan  er- 
nære en  hel  Familie,  gifter  sig!  Det  var  da 
snarere  en  Skam,  om  hun  ikke  gjorde  det!  — 
Ja,  man  skulde  naturligviis  have  været  om  sig  i 
Tide",  mumlede  han,  „saa  maaske  —  naa,  ja. 
De  tænker  vel  nok  paa  mig,  hvis  De  igjen 
skulde  hore  Noget!" 

Det  lovede  jeg,  og  jeg  havde  saamænd  og- 
saa  gjort  de  forberedende  Skridt  for  at  skaffe 
ham  Lidt  at  bestille,  da  jeg  en  skjonne  Dag 
overraskedes    paa    den    behageligste   Maade    ved 

at  modtage  et  Brev  fra  min  \'en  Madsen,  hvori 
han  meddelte  mig,  at  han  Dagen  i  Forvejen  var 
indtraadt  i  den  hellige  Ægtestand,  idet  han  var 
bleven  viet  til  Enkemadame  Lund  —  Jorde- 
moderen i  Stuen! 

Det  er  altid  en  Tilfredsstillelse  —  i  det 
mindste  for  mig  —  at  se  en  Mand  konime  paa 
sin  rette  Hylde  og  opnaa  den  Stilling  i  Livet, 
som  han  af  Naturen  synes  at  være  bestemt  til, 
og  jeg  skrev  strax  et  oprigtig  ment  Lykønsk- 
ningsbrev til  Madsen  og  aflagde  ham  kort  efter 
et  Besøg. 

Ham  traf  jeg  hjemme  men  derimod  ikke 
Konen;  hun  var  i  Praxis.  Madsen  var  værdig 
og  stille  glad. 

„Ja,  nu  har  jeg  det  jo  rigtig  godt  i  alle 
Maader",  sagde  han.  „Det  Eneste,  der  er  lidt 
drøjt,  er,  naar  min  Kone  bliver  ringet  op  om 
Natten,  for  saa  vaagner  jeg  i  Reglen  med  det 
Samme.  —  Men  jeg  tænker  nok,  jeg  med  Tiden 
kan  vænne  mig  til  at  sove  fra  Klokken" ,  til- 
føjede han.  Og  i  saa  Henseende  deler  jeg 
ganske  Madsens  Forhaabninger. 

—  „Ja,  det  er  saamænd  rart  at  hore,  at 
Nogen  kan  blive  forsørget'',  sagde  Forstraaden. 
—  „Blot  Du  ogsaa  snart  kunde  blive  Noget, 
Anton,  f.  Ex.  Candidat!" 

Anton  trak  op  til  at  blive  fornærmet,  og  jeg 
skyndte  mig  derfor,  ledsaget  af  et  Blik  hen  imod 
Frøkenen,  at  bemærke,  „at  forlovet  kunde  han 
da  nok  blive". 

„Ja,  det  var  altid  Noget",  sagde  Forstraaden, 
„saa  var  der  dog  Humør  i  ham!  Jeg  veed 
Pokker  ikke,  hvordan  unge  Mennesker  nu  ti! 
Dags  er,  men  jeg  troer,  de  har  koldt  Blod  lige- 
som Fiskene!" 

„Aa,  man  kan  vel  nok  være  varmblodig, 
fordi  man  ikke  er  saa  ungdommelig  som  Du, 
Fader!"  svarede  Anton  lidt  irriteret  og  vilde  rejse 
sig,  men  Mo'er,  som  var  kommen  til  under  den 
sidste  Del  af  Samtalen,  holdt  lempelig  paa  ham, 
og  Forstraaden  lo  selv  ad  sin  Hr.  Sons  Repri- 
mande. — 

—  „Jeg  bliver  nødt  til  at  tage  herfra",  sagde 
Anton  til  mig  et  Par  Dage  efter.  „Jeg  er  lige- 
frem bange  for  at  være  alene  med  Frøkenen; 
det  er  jo  aabenbart,  at  hun  lægger  an  paa  mig, 
og  hun  er  vist  en  meget  energisk  Karakteer." 

„Er  Du  saa  bange  af  Dig?" 

„Ja,  Du  kan  tro,  det  er  ingen  Spøg!  Men 
i  Øjeblikket  er  der  da  Fred  og  ingen  Fare,  for 
hun  er  gaaet  ud  at  møde  Posten." 

Det  hørte  nemlig  med  til  Frøkenens  elsk- 
værdige Smaaejendommeligheder,  at  hun  hver 
Dag  til  bestemt  Tid  gik  over  Marken  ned  til 
Skovstenten  for  at  træffe  Posten  og  faae  Ber- 
lingske før  nogen  Anden;  saa  lukkede  hun  sig 
inde  paa  sit  Værelse  for  at  nyde  Feuilletonen  og 
se  efter  ledige  Legater  til  Tante  Bine  og  Tante 
Mine.  Dette  Tidspunkt  ben3^ttede  lille  Margrethe 
sig  i  Reglen  af  til,  trods  Forbudet,  at  aflægge  et 
Besøg  hos  Janos,  og  dér  var  hun  ogsaa  ganske 
rigtig  den  Dag.  Pludselig  hørte  vi  hendes  klare, 
fornøjede  Latter,  og  et  øjeblik  efter  kom  hun 
styrtende  hen  imod  os  fulgt  af  den  Gamle  og 
Køteren. 

„Nu  skal  I  se'.-'  raabte  hun  og  holdt  trium- 
pherende  et  Stykke  Papir  i  V'ejret.  „Frøkenen 
gjør  Vers!" 

„Hvor  har  Du  faaet  det  fra?"  spurgte  jeg 
og  tog  Papiret. 

„Drazba  har  fundet  det  i  Gaarden  og  kom 
ind  til  Janos  med  det." 

„Ja,  Drazba  grumme  kloge  Hund",  sagde 
Janos  og  grinte. 

Anton  og  jeg  saae  paa  Papiret  —  det 
skulde  vi  jo  strengt  taget  ikke  have  gjort  —  og 
med  megen  Opbyggelse  læste  vi  de  følgende  Linier : 

„O,  var  jeg  blot  den  brune  Hjort, 
Der  løber  gjennem  Skoven  bort! 
1 1  vis  Du  mig  ramte  paa  mit  lilad, 
Da  vilde  jeg  dog  do  saa  glad!" 

„Hun  har  dog  lært  Noget  af  Jagtsproget  her 
i  Skovridergaarden'',  bemærkede  jeg. 

„Ja,  holde  kun  geråde  paa  Blade  af  hende, 
Hr.  Anton!"  sagde  Janos.    „Hun,  infame  Bæstel'" 

„Det  er  Dig,  hun  er  forelsket  i,  Anton!" 
raabte  Margrethe  inderlig  fornøjet.  „Før  Du  kom, 
var  det  den  unge  Lund,  men  nu  er  det  Dig!  — 
Det  var  ogsaa  En  at  forelske  sig  i!  —  Igaar  sad 
hun  næsten  hele  Tydsktimen  og  spurgte  mig  ud 
om  Dig:  naar  Du  kunde  faae  din  Examen,  og 
hvad  Du  saa  skulde  være  og  alt  saadant  Noget. 
—  Du  skulde  saamænd  skynde  Dig  at  faae  din 
Examen!" 

„Alaa  jeg  være  fri  for  dine  Næsviisheder!" 
sagde  Anton,  der  aldrig  kunde  lide  at  blive  mindet 
om  Examen.  „Det  er  naturligviis  meget  galt  af 
Dig,  Margrethe,  at  Du  ikke  strax  har  givet  Frø- 
kenen det  Papir  igjen,  som  hun  har  tabt,  men 
oven  i  Kjøbet  læst  det  — " 

„Det  har  Du  jo  ogsaa!" 

„Det  er  en  ganske  anden  Sag!  —  Men  nu 
skal  jeg  give  Frøkenen  hendes  Vers  tilbage." 

Lidt  efter  viste  Frøken  Begtrup  og  Berlingeren 
sig  ude  paa  Marken,  og  Anton  gik  hende  i  Møde. 
Jeg  trak  mig  selvfølgelig  tilbage,  men  et  Øjeblik 
senere  hørtes  et  Hvin  ude  i  Gaarden,  og  da 
Forstraaden,  Mo'er  og  jeg  stj^rtede  ud,  saae  vi 
Anton  holde  den  besvimede  Frøken  i  sine  Arme 
og    se    ubeskrivelig    raadvild   ud.     Mo'er    \-ar  jo 

ellers  altid  Blidheden  selv  —  ogsaa  overfor  Frø- 
kenen —  men  nu  blev  hun  vred  for  Alvor  og 
sagde:  „Vil  De  øjeblikkelig  lade  være  med  de 
Kunster  at  ligge  og  besvime  i  Armene  paa  min 
Dreng!  Hører  De!"  Denne  kraftige  Tiltale 
havde  ogsaa  øjeblikkelig  den  tilsigtede  Virkning, 
for  Frøkenen  slog  øjnene  op,  rejste  sig  og  gik 
selv  ind  med  et  sagte:  „Tak,  nu  er  det  bedre!" 
Men  hvem  der  fulgte  efter,  det  var  Mo'er,  og  da 
hun  havde  haft  en  længere  Forhandling  med 
Frøkenen,  meddelte  hun  os  som  Resultatet  af 
denne,  at  Frøkenen  havde  besluttet  sig  til  snarest 
muligt  at  forlade  Skovridergaarden ,  da  Luften 
derude  ikke  bekom  hende  godt. 

—  „Det  skal  Mo'er  have  en  ny  sort  Silke- 
kjole for!"  sagde  Forstraaden  om  Aftenen.  — 
„Ja,  er  det  nu  ikke  underligt",  tilføjede  han, 
„man  kan  gjerne  træde  Løvinden  paa  Halen,  men 
prøv  ikke  paa  at  røre  ved  hendes  Afkom,  for  saa 
kommer  Kløerne  strax  frem!" 

—  Næste  Dag  rejste  Frøkenen. 


Der  gik  et  Par  Aar.  Anton  tog  endelig  sin 
Examcn,  udgav  et  Bind  Fortællinger,  som  Forst- 
raaden ikke  syntes  rigtig  om,  og  fik  forresten  en 
Plads  under  Indenrigsministeriet. 

Jeg  var   som  Skibslæge   bleven   udkomman- 

deret  med  Mntercorvetten ,  havde  været  paa  Ma- 
deira og  i  Vestindien  og  haabede  nu  ved  min 
Hjemkomst  om  Foraaret  at  kunne  komme  ud  i 
Skovridergaarden.  Men  saa  maatte  jeg  lægge 
sidste  Haand  paa  min  medicinske  Doctordisputats 
—  det  var  en  Undersøgelse  af  ældre  Dages  Ar- 
cana  og  Pharmacologi  overhovedet  —  om  Som- 
meren gjorde  jeg  Tjeneste  paa  øvelsesescadren, 
og  jeg  kom  ikke  til  Voldborg  for  sidst  i  Septem- 
ber, lige  i  Hønsetiden. 

Anton,  der  ogsaa  skulde  have  været  med  — 
det  var  en  gammel  Aftale  —  fik  Andet  at  be- 
stille: han  gik  hen  og  forlovede  sig  med  Froken 
Anna  Falk,  en  nydelig  Pige,  hvis  Mødrenearv 
satte  ham  i  Stand  til  strax  at  kunne  tænke  paa 
Giftermaal  og  senere  leve  udelukkende  for  sin 
Forfattervirksomhed.  Men  Peter  Møller  og  Vil- 
helmine kom  paa  Besøg  med  deres  tre  Børn  — 
de  vare  lige  store  alle  tre,  sjaites  jeg  —  og  efter 
den  lange  Fraværelse  nød  jeg  ret  Opholdet  i  de 
hjemlige  Omgivelser.  De  Gamle  vare  saa  tem- 
melig uforandrede,  men  lille  Margrethe  var  i 
Mellemtiden  bleven  en  voxen  Pige  —  og  en  ual- 
mindelig smuk  Pige.  Nu  som  før  var  hun  Fade- 
rens Yndling;  han  var  ikke  langt  fra  at  beundre 
Alt,  hvad  hun  foretog  sig  —  Alt,  hvad  hun 
gjorde,  gjorde  hun  ogsaa  godt  —  og  havde  der 
ikke  været  Andet,  som  knyttede  Forstraaden  og 
Janos  til  hinanden,  maatte  de  dog  have  mødtes  i 

deres  Forgudelse  af  hende.  Janos  var  forresten 
nu  begyndt  at  blive  gammel  for  Alvor;  han  løs- 
nede ikke  mere  et  Skud  og  kom  sjelden  uden  for 
Gaardens  Enemærker,  men  Drazba  og  han  vare 
uadskillelige,  og  naar  man  glædede  ham  med  et 
Besøg,  og  han  kunde  faae  Lov  at  fortælle  om 
gamle  Dage,  var  Humøret  j^pperligt. 

Det  var  en  Fornøjelse  igjen  en  Gang  at 
være  paa  Hønsejagt  med  Peter  Møller  ude  paa 
det  gamle  Revier,  hvor  jeg  kjendte  hvert  Skjel 
og  hver  Svej!  Tidlig  ud  om  Morgenen  med 
„unge"  Bekkas  —  der  nu  var  en  gammel  Hund 
—  ud  over  det  dugvaade  Græs,  i  den  lette 
Septemberluft  under  den  blaa  Himmel!  Stub- 
markerne kunne  nok  være  ensformige,  men  paa 
Skraaningerne ,  hvor  Solen  falder  i,  straale  de 
med  et  ejendommeligt  Farvespil  som  mat,  graa- 
lila  Silke,  og  lader  man  Øjet  glide  videre  ud,  er 
der  x-Xfvexling  nok:  der  er  sort  Pløjejord,  hvor 
Plovmand  og  Heste  gjøre  en  glimrende  Virkning  i 
Landskabet,  der  er  Marker  med  et  sart  grønligt 
Skjær  af  den  unge  Rug,  Hegn  med  hældende 
Pil ,  Stengjærder  med  vinblaa  Slaaen ,  modne 
Brombær  og  blodrøde  Hyben  —  Intet  i  \'erden 
er  rødere  end  en  Hybendusk,  som  fanger  et 
Solglimt!  —  der  er  Harer  overalt,  og  Hønsene 
have  vi  i  Roerne:  Bcki-cas  er  allerede  derhenne, 
og  vi  følge  efter.  De  saftige,  blaagrønne  Blade 
med  det  skarpe,    h\ide  Glanslys   dække  over  de 

karmoisinrode  Stilke;  det  knaser  som  Glas,  naar 
man  træder  imellem  dem,  og  man  bliver  x'aad 
højt  over  Støvleskafterne  —  nu  staaer.Bekkas! 
En  stor  Flok  stærke  Høns  rejser  om  ørene  paa 
En  med  en  surrende  Lyd  som  af  et  Uhr,  der 
falder  i  Slag;  man  seer  de  rødbrune,  udspilede 
Halefjer,  Skuddene  knalde,  og  der  ligger  tre  Høns 
—  men  hvor  blev  Flokken  af,  er  den  splittet?  — 
Nej,  dér  svinger  den  samlet  ud  over  Bygstubben, 
drejer  af  igjen  og  kaster  sig  oppe  ved  Sten- 
gjærdet! 

Jo,  der  er  Noget  at  tale  om,  naar  vi  sultne 
og  ømme  i  Knæhaserne  af  den  megen  Vaden  i 
Roerne  komme  hjem  i  Skovridergaarden ,  lade 
Maden  smage  os  og  nyde  Hvilens  Sødme.  Den 
ene  Høne,  der  løb  i  en  halv  Time  for  Bekkas 
inde  i  Kartoflerne,  de  to,  der  smed  sig  i  Krattet 
og  ikke  vare  til  at  faae  op.  Haren  der  laa  i  en 
laaden  Grøft  og  holdt,  saa  Peter  Møller  var  lige 
ved  at  træde  paa  den  og  dog  skød  forbi  til  den 
med  begge  Løb,  Bygen,  som  vi  rede  af  inde  i 
den  lille  Vogterhytte  nede  paa  Strandmarken  ■ — 
Alt  er  lige  interessant  og  drøftes  lige  udtømmende. 
Forstraaden  hører  paa  os  og  giver  imellem  sit 
Besyv  med,  Møllers  Børn  ligge  paa  Gulvet  og 
vælte  sig  over  Bekkas,  som  finder  sig  i  deres 
Mishandling  med  englelig  Taalmodighed,  Mo'er 
og  Vilhelmine  tale  om  Husholdningssager  henne 
i  Sofaen,    og  Margrethe   sidder   og  S3'er  og  seer 

nydelig  ud,  jevnlig  fulgt  af  Faderens  beundrende 
Blikke. 

„Havde  vi  blot  vor  Dreng  hjemme" ,  siger 
Mo'er,  „det  er  saa  underligt  ikke  at  se  ham,  nu 
da  I  Andre  er  her!" 

„Han  længes  saamænd  ikke  efter  os!"  brum- 
mer Forstraaden.  „Han  har  ikke  Tanke  for 
Andet  end  sit  Skriveri  og  sit  Kjæresteri!" 

„Det  var  da  heller  ikke  godt  Andet!" 

„Nej,  det  var  det  heller  ikke,  men  alligevel 
—  jeg  kan  ikke  blive  klog  paa  den  Dreng,  han 
gaaer  saa  gedulgt  af  med  Alting:  skriver  han  en 
Bog,  hører  man  ikke  noget  om  det,  før  man  en 
Dag  seer  den  ligge  paa  sit  Bord,  og  forlover  han 
sig,  aner  man  heller  ingen  Ting,  før  man  faaer 
Kaart!" 

„Ja,  Du  kan  da  ikke  forlange,  han  skulde 
have  betroet  sig  til  Dig  forinden,  Svigerfader!" 
siger  Peter  Møller. 

„Det  gjør  jeg  heller  ikke,  men  jeg  holdt 
mest  af,  om  man  havde  kunnet  mærke  Noget 
paa  ham  i  Forvejen  —  saadan  som  man  kunde 
paa  Dig  i  de  to  Aar,  Du  betænkte  Dig  paa  at 
tage  Vilhelmine!" 

„Peter  betænkte  sig  aldeles  ikke!"  skynder 
X'ilhelmine  sig  at  sige.  „Hvad  var  der  at  be- 
tænke sig  paa!" 

Og  det  giver  jeg  i  mit  stille  Sind  \'ilhclminc 
Kct  i.  — 

—  „Jeg  synes,  Posten  bliver  saa  længe  borte 
i  Dag!"  sagde  Forstraaden  en  Middag,  efter  at 
han  allerede  to  Gange  havde  været  ude  ved  den 
ostre  Længe  og  seet  over  til  Skovstenten. 

Herved  maa  imidlertid  bemærkes,  at  Posten 
den  Dag  ikke  blev  en  Smule  længere  borte  end 
sædvanligt,  men  paa  Landet  synes  man  altid, 
at  han  kommer  seent,  fordi  man  dér  imødeseer 
hans  Ankomst  med  en  vis  Spænding.  Et  øjeblik 
efter  gav  da  ogsaa  Bekkas,  Gravmand  og  Drazba 
Hals  —  Hunde  gjø  altid  ad  Posten  —  og  da 
der  var  gaaet  et  Par  Minuter,  havde  Forstraaden 
.  sin  Berlinger  og  sine  Breve.  —  „Hvad  er  det?" 
udbrød  han  efter  at  have  aabnet  et  af  de 
sidste.  „Hvor  i  al  Verden  falder  han  paa  det!" 
—  „Hvem?"  lød  det  i  Kor.  —  „Aa,  et  ungt 
Menneske,  Forstcandidat  er  han  da,  der  partout 
vil  her  i  Huset  for  at  lære  noget  praktisk  Skov- 
brug. Gudbevares,  han  vil  gjerne  betale  indtil 
femten  Hundrede  Kroner,  skriver  han,  men  han 
holder  Hest  og  Hund  —  det  er  underligt  nok,  at 
han  ikke  ogsaa  har  sort  Tjener!  —  Nej,  Tak, 
den  Slags  Kavalerer  skal  vi  dog  ikke  have  noget 
af  her  i  Skovridergaarden!"  —  „Hvad  hedder 
han?"  —  „Ja,  hvad  hedder  han!  Han  skriver 
naturligviis  .sit  Navn  ulæselig  ^-  Holm  Redsted, 
synes  jeg,  der  staaer."  —  „Maa  jeg  se!"  udbrød 
Peter  Møller  ivrig  og  foer  op.  „Jo,  min  Tro,  er  det 
saa,    det   er  jo  Helmer  Red  sted!"   —  „Det  er 

meget  interessant  at  vide,  lille  Moller,  men  jeg 
kjender  ham  alligevel  ikke!''  —  „Jo,  vist  saa. 
Svigerfader:  det  er  min  Gudsøn,  Du  veed!"  — 
„Er  det  en  Son  af  „Trapa  natans^'}''  —  „Ja! 
Han  skriver  sig  ikke  længer  Blaa,  men  kun  med 
sit  mødrene  Navn:  Redsted!"  —  „Det  var  sgu 
da  ellers  morsomt!  —  Men  jeg  vil  rigtignok  ikke 
have  ham  i  Huset  alligevel!"  —  „Ja,  svar  nu 
ikke  strax  afslaaende,  Svigerfader!  Jeg  har  ikke 
haft  den  fjerneste  Anelse  om,  hv^ad  han  hav^de  i 
Sinde,  men  da  han  nu  paa  egen  Haand  har  hen- 
vendt sig  til  Dig,  saa  kunde  Du  dog  gjerne  i  alt 
Fald  betænke  Dig!" 

Nu  var  Sagen  jo  indtraadt  i  et  nj't  Stadium, 
og  da  Vilhelmine  og  hendes  Mand  i  Løbet  af 
Aftenen  havde  faaet  Mo'er  paa  deres  Parti,  og 
da  ogsaa  Margrethe  syntes,  at  det  kunde  være 
morsomt  at  faae  en  Fremmed  i  Huset,  endte  det 
naturligviis  med,  at  Forstraaden  næste  Dag  gav 
efter. 

—  „Har  Du  været  ude  at  se  paa  Rogen  i 
Dag?"  spurgte  han  mig.  -  „Nej,  hvorfor?"  — 
„Jo,  Du  kan  altid  ude  fra  se,  om  Manden  eller 
Konen  er  Herre  i  Huset:  gaaer  Rogen  med\'in- 
den,  er  det  Konen,  der  regjerer;  gaaer  den  mod 
Vinden,  er  det  Manden  —  men  jeg  er  egentlig 
temmelig  sikker  paa,  at  den  gaaer  med  \'inden 
fra  min  Skorsten,  saa  Du  kan  gjerne  spare  Dig 
at  gaa  udenfor!" 

I  Begyndelsen  af  December  tik  jeg  en  Dag 
et  uventet  Besøg  af  Peter  Møller,  der  naturligviis, 
som  altid,  havde  frygtelig  travlt.  Han  var  kom- 
men til  Hovedstaden  for  at  søge  et  Skovrider- 
embede i  Statstj enesten,  som  han  nok  mente  at 
have  Haab  om  at  faae,  men  havde  forresten 
ogsaa  benyttet  Lejligheden  til  igjen  at  gjore  en 
Afstikker  til  Voldborg  og  maatte  derfor  fortælle 
mig  Løst  og  Fast  derude  fra.  De  havde  det  da 
godt  Allesammen,  baade  Fa'er  og  Mo'er  og 
Margrethe;  Janos  var  jo  stadig  noget  aflægs  af 
Gigten,  men  han  begyndte  allerede  at  tale  om 
Foraaret  og  mente ,  at  det  nok  blev  bedre ,  naar 
Varmen  kom  i  Luften. 

.,Men  ,,  Trapa  iiaiaiis'' ,  hvordan  gaaer  det 
med  ham?"  spurgte  jeg. 

.,Ja,  Du,  det  er  saa  som  saa.  Svigerfader 
kan  i  Grunden  godt  lide  ham,  og  Redsted  gik 
gjerne  i  Ilden  for  ham,  men  jeg  er  alligevel  ikke 
fri  for  at  gjøre  mig  Skrupler  over,  at  det  var 
min  Skyld,  han  kom  til  Huse.'' 

.,Men  er  han  da  ikke  en  flink  Fyr?"  spurgte 

jeg. 

.,Jo,    vist    er    han   saa,    i   mange   Retninger, 

men   han   er  jo   meget  ung  og  har   aldrig   faaet 

nogen    rigtig    Opdragelse.       Svigerfader    og    han 

harmonere  ikke." 

.,Er  det  i  Anskuelser,  Politik  — " 

„Nej,  Redsted  er  p/jcs  royaliste  qne  le  roi 

ineine  og  mere  conservativ  end  den  Gamle  I 
Men  han  er  urolig  og  ikke  fri  for  at  være  noget 
besværlig.  Nu  kan  Du  jo  selv  se  paa  ham  til 
Jul,  for  jeg  skulde  sige  baade  fra  Svigerfa'er  og 
Svigermoder,  at  de  ventede  Dig  ganske  bestemt." 

„Ja,  jeg  kommer  ogsaa,  hvis  jeg  blot  kan 
for  min  Praxis!" 

„Praxis!  Du  har  jo  ingen!  —  Men  jeg  maa 
afsted,  jeg  har  mange  Commissioner  at  udrette 
endnu,  og  jeg  skal  rejse  i  Aften!     Farvel!'' 

Dermed  var  han  ude  af  Doren,  og  jeg  fik 
knap  raabt  en  Hilsen  til  \'ilhelmine  ned  ad 
Trappen  efter  ham. 


—  Jeg  kom  da  ud  til  \'oldborg  i  Julen, 
d.  V.  s.  mellem  Jul  og  Nytaar.  Jeg  tog  med 
Aftentoget  og  havde  siddet  og  smaablundet  i 
Kupéen,  dysset  i  Søvn  af  det  vidunderlige  tre- 
kvart Mørke,  som  den  hjemlige  Jernbanestyrelse 
morer  sig  med  at  vedligeholde;  saa  holdt  Toget 
omsider  ved  Landstationen,  og  neppe  var  jeg 
kommen  ud  paa  Trinbrædtet,  for  det  med  en 
mig  ubekjendt  Røst  lod:  „Det  er  formodentlig 
Doctoren?"  Jeg  ben^egtede  naturligviis  ikke  min 
Identitet,  og  den  Anden  fortsatte:  „Jeg  er  Helmer 
Redsted,  .saa  veed  De  nok  Besked!  Jeg  er  med 
Skeden  efter  Dem!"     \'i  vare  snart  oppe,  og  af- 

sted  gik  det.  Det  var  bælgmørkt,  og  Lygterne 
kastede  skarpe  Lj'skegler  hen  over  Sneen  —  det 
var  nemlig  rigtig  Jul  det  Aar,  med  Sne  og  Frost, 
som  det  sig  hør  og  bor  —  Hestene  dampede  og 
Bjælderne  klingede  —  et  Kvarteer  efter  \-are  vi  i 
Skovridergaarden. 

Da  den  første  \'elkomst  var  overstaaet,  og 
vi  sade  ved  det  solide  Aftensbord  med  Sylten, 
Grisetæerne  og  den  stegte  D\'relever,  ikke  at  for- 
glemme, gav  jeg  mig  til  at  tage  den  nj-e  Hus- 
fælle i  Øjesyn.  Kjøn  maatte  man  kalde  ham, 
det  kunde  der  ikke  være  to  Meninger  om,  men 
der  var  paa  een  Gang  noget  Sj'dlandsk  og  noget 
næsten  Kvindeligt  over  ham.  Glansfuldt,  mørke- 
brunt Haar  havde  han,  en  ret  markeret  Profil, 
sorte,  lidt  tungsindige  øjne,  som  hyppigst  flak- 
kede urolig  frem  og  tilbage,  men  som,  naar  han 
pludselig  slog  dem  op,  kunde  formelig  straale  af 
Liv,  og  hertil  kom,  ja,  hvad  skal  jeg  kalde  det, 
en  egen  F'inhed  over  hele  den  lette,  smidige 
Skikkelse.  Han  kunde  sidde  tavs  i  et  Kvarteers 
Tid  og  tilsyneladende  være  helt  borte,  men  talte 
han,  var  det  med  en  usædvanlig,  maaske  lidt 
nervøs  Energi,  og  jeg  havde  allerede  ved  Aftens- 
bordet Lejlighed  til  at  erfare,  at  hans  Domme  og 
hans  Udtalelser  i  det  Hele  vare,  hvad  jeg  vil 
kalde  impro\-iserede  og  i  høj  Grad  subjecti\'e, 
mere  dristige  end  overbe\'isende. 

Aftenen    gik    ellers    rigtig    hyggelig.       Mens 

Forstraaden  og  jeg  fik  en  fornuftig  Pibe  Tobak 
og  en  Toddy,  som  Margrethe  blandede,  satte 
Redsted  sig  hen  til  Klaveret  —  han  røg  ikke 
og  han  drak  ikke,  „men  saa  har  han  naturlig- 
viis  andre  og  værre  Laster",  sagde  den  Gamle  — 
og  mens  vi  passiarede,  spillede  og  sang  han.  — 
„Han  har  saamænd  aldrig  lært  at  spille'",  hviskede 
Forstraaden  til  mig,  „saa  det  er,  som  Du  nok 
kan  hore,  ikke  nogen  Virtuospræstation,  og  under- 
tiden kan  det  være  besværligt  nok  at  høre  ham 
galopere  gjennem  tyve  Operamelodier,  som  han 
kun  kan  Begyndelsen  af  —  han  kan  Noget  af 
Alt,  det  er  hans  Specialitet  —  men  naar  jeg 
tænker  paa  salig  Begtrups  Musik,  paa  „Jagten" 
og  hvad  det  ellers  var  for  Stykker,  hun  havde  i 
sin  Lirekasse,  mange  var  det  ikke,  saa  velsigner 
jeg  rigtignok  hans  Spil!  —  Det  var  Ret,  lille 
Redsted,  lad  os  faa  en  Bellman!"  Og  saa  brum- 
mede den  Gamle  med,  mens  Margrethe  sendte 
ham  et  irettesættende  Blik,  og  Mo'er  tyssede  paa 
ham.  —  „Nu  skulde  I  gaa  i  Seng" ,  sagde  han, 
da  Klokken  var  bleven  elleve.  „Mo'er  og  Mar- 
grethe er  søvnige  —  jo,  vist  er  I  søvnige,  det 
veed  jeg  jo  meget  bedre!  —  og  Redsted  skal 
tidlig  op  i  Morgen.  Saa  blander  Doctoren  og 
jeg  os  en  lille  halv  endnu  —  der  er  Et  og  Andet, 
jeg  skal  have  talt  med  ham  om." 

Da  Forstraaden    og   jeg    vare   ene,    drejede 
vor  Samtale   sig  ganske  naturlig  om  Kedsted.  — 

„Jeg  synes,  han  gjor  et  rigtig  godt  Indtryk",  be- 
gyndte jeg.  —  „Ja,  Dig  kan  han  nu  lide  paa 
Forhaand" ,  sagde  den  Gamle,  „for  Dig  kjender 
han  af  hæderlig  Omtale  fra  Mo'er  og  Margrethe 
—  jeg  veed  min  Samvittighed  fri,  jeg  har  saa- 
mænd  ikke  sagt  noget  Godt  om  Dig!  —  og  han 
kjender  kun  til  enten  at  elske  eller  hade;  Mellem- 
stadier existere  ikke  for  ham,  lige  saa  lidt  som 
han  kan  bruge  et  Adjectiv  i  andet  end  Superlativ. 
Han  er  hidsig  som  en  Top  — " 

..Men  De  kan  jo  bedst  lide,  at  unge  Menne- 
sker er  varmblodige!" 

„Ja,  Alt  til  Maade:  han  er  mig  dog  for 
ung!  —  Naa,  han  har  jo  hverken  kjendt  Fader 
eller  Moder,  og  det  er  altid  galt,  derfor  und- 
skylder jeg  ham  ogsaa.  Det  har  naturligviis  heller 
ikke  været  sundt  for  ham  fra  Dreng  af  at  vide, 
at  en  Ejendom  som  Kragebjerg  laa  og  ventede 
paa  ham,  uden  at  han  behovede  at  gjore  sig 
nogen  Ulejlighed." 

..Men  han  har  dog  taget  Forstexamen,  og 
han  har  selv  ønsket  at  komme  til  Dem  for  at 
lære  Noget  —  det  synes  jeg  dog  taler  stærkt  til 
hans  Fordel." 

„Ja,  det  gjor  det  ogsaa,  og  jeg  kan  i  Grun- 
den godt  lide  ham  —  Alo'er  forkjæler  ham  nu 
ligefrem;  hun  siger  altid  om  ham,  at  naar  man 
blot  tager  ham  paa  rette  Maade,  er  han  saa  god, 
som  Dagen   er   lang  —  men  det   vil  jo  forresten 

ikke  sige  meget  paa  denne  Aarstidl  —  Der  er 
ikke  noget  Ondt  i  ham,  men  han  er  barnagtig 
forfængelig:  af  sin  Familie,  af  sin  Ejendom  og  af 
sit  Ydre  —  veed  Du,  hvad  der  er  hans  stadige 
Sorg:  han  vilde  have  været  i  Garden,  men  \-ar 
for  lille;  saa  maatte  han  nøjes  med  at  komme  til 
Husarerne,  men  han  omtaler  dem  altid  som 
„Garde-Husarerne",  det  klinger  dog  af  Majestæten, 
Adel  o.  s.  V. !  Naa,  saa  har  han  en  Tilbøjelighed 
til  at  tro,  at  Alt  i  Livet  kan  klares  med  Penge  — 
hvad  jo  desværre  ogsaa  en  hel  Del  kan,  for,  i 
Parenthes  sagt:  mens  det  i  gamle  Dage  var 
vagabonderende  Landsknægte  og  overmodige 
Jorddrotter,  der  terroriserede  Befolkningen,  saa 
er  det  nu  Probenreutere  og  stortalende  Penge- 
matadorer, og  af  to  Onder,  saa  foretrækker  jeg 
ubetinget  Soldatesquen  og  Junkerne,  for  de  slog 
dog  paa  Sliren,  men  de  Andre  slaa  kun  paa 
Lommen  og  h^'tte  Skindet!  —  Naa,  hvad  jeg 
vilde  sige,  han  kan  ikke  tænke  sig,  at  der  skulde 
være  et  ønske,  som  han  ikke  strax  kan  faae  op- 
fyldt, for  han  har  jo  Raad  til  det;  han  spiller 
Forsyn  herude  og  bilder  sig  ind,  at  han  kan 
hjælpe  paa  al  den  Nød  og  Trang,  der  er  til,  blot 
ved  i  Flæng  at  drysse  Penge  rundt,  og  har  han 
i  Hidsighed  skjældt  en  af  Skovløberne  eller  Kar- 
lene ud,  stikker  han  en  Krone  til  ham  Dagen 
efter  —  Gudbevares,  Folkene  staaer  naturlig\-iis  i 
Queue   for   ham,   bare  for  at  blive  skjældte  ud. 

men  galt  er  det  alligevel.  Nej ,  kunde  man  paa 
en  skikkelig  Maade  faae  ham  gjort  umyndig  — 
han  er  jo  lige  nylig  holdt  op  med  at  være  det  — 
og  saa  lade  ham  prøve  Livets  Alvor,  som  han 
aldrig  har  kjendt,  saa  kunde  han  endnu  blive  til 
Noget,  for  Grunden  i  ham  er  god,  og  Dygtighed 
kan  man  heller  ikke  frakjende  ham.  —  Men  det 
kan  nu  være  nok  om  ham  for  i  Aften  —  Død 
og  Pine,  Klokken  er  snart  halvto,  og  Du  skal 
ogsaa  op  i  ordentlig  Tid  i  Morgen,  for  baade 
Du  og  Redsted  er  bedte  til  Rævejagt  paa  Bod- 
holt! —  Naa,  Godnat!" 

— ■  Hvor  var  det  ikke  fornøjeligt  næste  Mor- 
gen at  opfriske  glade  Barndomsminder  og  Barn- 
domsindtryk ved  allerede  i  Halvsøvne  at  hore  den 
velbekj endte  Lyd  af  Jernskovlen,  der  skrattede 
hen  over  Trappestenene!  Jeg  ud  af  Sengen  i 
en  Fart  og  hen  til  Vinduet  —  jo,  prægtigt  \'inter- 
vejr!  Et  Par  Tommer  Sne  var  der  falden  i  Løbet 
af  Natten,  men  nu  var  det  høj  Luft  og  blikstille. 
Jeg  var  ikke  bleven  helt  klædt  paa,  da  der  plud- 
selig lød  et  Helvedes  Spektakel  ude  i  Gaarden: 
det  var  en  mig  ubekjendt  Hønsehund  —  en  smuk 
irsk  Setter  —  der  sloges  med  Janos'  Drazba, 
og  i  det  Samme  opdagede  jeg  Janos  selv,  som 
fra  sit  aabne  Mndue  fulgte  Scenen  med  inderlig 
Fornøjelse  og  kom  med  nogle  uforstaaelige  Ud- 
i^aab ,  der  vistnok  vare  czechiske  Opmuntringer 
til  Koteren   om   ikke   at  give  tabt  i  Kampen  mod 

den  fornemme  Racehund.  Pludselig  kom  saa 
Redsted  farende  ud  i  Gaarden;  med  sin  Hunde- 
pisk gav  han  Drazba  et  Par  Rap,  som  bragte 
denne  til  hylende  at  søge  Tilflugt  i  sin  Herres 
Dør,  og  derpaa  vendte  han  sig  rasende  til  Janos 
og  overfusede  denne,  fordi  han  vovede  at  pudse 
sin  Drazba  paa  hans  Fylla.  Janos  svarede  Noget 
igjen,  som  jeg  ikke  kunde  høre,  og  smækkede 
derpaa  sit  Vindue  haardt  i,  men  nu  var  der 
bleven  Alarm  i  Lejren,  og  da  jeg  gik  ud  i  Gaar- 
den, vare  baade  Forstraaden,  Mo'er  og  Margrethe 
komne  uden  for  Døren.  —  „Jeg  begriber  ikke, 
hvor  Forstraaden  vil  taale  den  gamle  Slyngels 
Uforskammetheder!"  begyndte  Redsted.  —  „Aa, 
hvad  er  det  nu?  Det  er  vel  ikke  saa  slemt", 
sagde  Mo'er  beroligende,  og  Margrethe  sendte 
Redsted  et  vredt  bedrøvet  Blik  og  gik  over  i 
Janos'  Kammer.  —  „Jeg  kan  ikke  have  min 
stakkels  Fylla  i  Fred  her  paa  Gaarden",  vedblev 
Redsted.  „Fra  den  første  Dag,  jeg  kom,  har  den 
gamle  Mordbrænder  haft  sin  P^ornojelse  af  at  faae 
sit  nederdrægtige  Asen  af  en  Hund  til  at  over- 
falde iViit  skikkelige  Dyr,  som  ikke  gjor  en  Kat 
Fortred!  —  Men  jeg  finder  mig  heller  ikke 
længer  i  det,  der  maa  en  Ende  paa  Alt!"  — 
„Hvad  har  De  da  tænkt  at  gjøre,  lille  Redsted?" 
spurgte  Forstraaden  rolig.  —  „Jeg  skyder  det 
A.sen!"  —  .Janos?"  —  „Nej,  hans  Drazba!"  — 
„Det   gjor  De  vist   ikke,    for  saa  er  De  selv  ude 

af  Skovndergaarden  en  Time  efter!'"  —  „Det 
mener  De  jo  heller  slet  ikke,  Redsted!''  sagde 
Mo'er  og  tyssede  paa  Forstraaden,  der  ogsaa  var 
begyndt  at  blive  rod  i  Kammen.  „De  er  jo  alt 
for  godt  et  Menneske  til  at  ville  berøve  en  gam- 
mel Mand  den  eneste  Glæde,  han  har  tilbage  i 
Livet.''  —  „Jeg  er  ikke  noget  godt  Menneske'', 
forsikrede  Redsted,  „men  jeg  skyder  naturligviis 
ikke  Dyret,  det  indrømmer  jeg  —  skjøndt  jeg  for- 
resten havde  den  største  Lyst  til  det!  Men  vil 
Forstraaden  love  mig  at  tale  med  Janos  og  — '•. 
—  „Nej,  saagii,  om  jeg  vil!  Jeg  vil  ikke  blande 
mig  i  Deres  private  Kjævl,  og  jeg  vil  have  Fred 
her  paa  Gaarden,  det  er  jeg  vant  til!  —  Kom  nu 
ind  og  lad  os  drikke  Kaffe,  Slæden  er  for  Døren 
om  en  halv  Time!" 

Vi  Andre  gik  ind,  men  Redsted  blev  staaende 
og  ventede  paa  Margrethe,  og  han  fik  \-ist  en 
ordentlig  Overhaling  af  hende,  for  jeg  saae  ham 
umiddelbart  efter  forsvinde  ovre  ad  Janos  til  — 
aabenbart,  fordi  han  havde  faaet  Ordre  til  at  bede 
denne  om  godt  \'ejr.  —  „Seer  Du,  saadan  gaaer 
det  omtrent  hver  Dag",  sagde  Forstraaden  til  mig, 
„og  det  bliver  kjedeligt  i  Længden!  Janos  og 
han  har  været  paa  Krigsstien  ox'erfor  hinanden 
lige  fra  den  første  Dag  —  Janos  kan  jo  nu  en 
Gang  ikke  lide  at  se  nye  Ansigter  —  og  Redsted 
er,  som  Du  seer,  et  stort  Barn.  Om  det  saa  er 
cferes  respecti\'e  Hunde,   saa  r3'ge  de  i  hinanden, 

saa  snart  de  modes,  ja,  Redsteds  Fylla  knurrer, 
naar  den  blot  hører  Janos'  gebrokne  Maal  —  det 
gaaer  den  vist  ligesom  „Ammen  Sire",  der  ikke 
kunde  taale  at  høre  Latin !  Den  Eneste ,  der 
rigtig  kan  tumle  Redsted,  er  lille  Margrethe  — 
det  er  Fanden  til  Pigebarn!  —  Nu  skal  Du  se, 
hun  har  faaet  ham  til  at  bede  „Skovtrolden"  om 
Forladelse,  d.  v.  s.  han  beder  ham  Pokker  ikke 
om  Forladelse,  det  er  han  naturligviis  for  stor- 
snudet til,  men  han  stikker  ham  en  Tokrone  i 
Næven,  og  den  tager  Janos,  uden  dog  derfor  at 
føle  sig  forpligtet  til  at  slutte  en  varig  Fred." 

Der  blev  accurat  Tid  til,  at  jeg  kunde  komme 
over  og  faae  sagt  Goddag  til  Janos,  inden  vi 
skulde  kjøre;  han  fik  sin  ufravigelige  Tobak  og 
var  meget  glad  ved  den  og  mig,  men  det  var 
øjensynligt,  at  han  endnu  var  stærkt  ophidset  og 
navnlig  ikke  kunde  glemme,  at  Redsted  havde 
kaldt  ham  en  „gammel  Æsel".  „Sodan  schnottet 
Drengebarn!"  brummede  Janos  og  skar  Tænder 
med  de  Stumper,  han  havde  tilbage.  „Men  warte 
nur,  warte  —  den  gamle  Esel  skal  noch  gere  en 
Unglick  po  den  Junker!"  I  det  Samme  tog  han 
en  Tokrone,  der  laa  paa  Bordet  og  stak  den  i 
Lommen,  men  med  en  Gestus,  som  om  han 
havde  brændt  sig  paa  den.  Jeg  sagde  Farvel, 
og  to  Minuter  efter  kjorte  Redsted  og  jeg  ad 
Bodholt  til. 

Klingrende  Frost  var  det,  en  syv,  otte  Gi"a- 

der  —  det  gjør  formelig  godt  at  varnie  Hænderne 
paa  Pibehovedet  ' —  men  hvor  er  Snelandskabet 
prægtigt!  Glider  øjet  ud  over  de  endeløse,  ens- 
formige Marker,  er  Indtr3'kket  af  Snemassen  i 
Begyndelsen  saa  overvældende,  at  man  ikke  op- 
fatter Andet  og  ikke  kan  tænke  sig  noget  Hvidere 
end  Helheden,  men  lidt  efter  lidt  seer  man  rundt 
omkring,  kiydsende  hinanden,  smalle,  tindrende 
Linier,  i  hvilke  selve  Hvidhedens  Begreb  synes 
at  være  concentreret,  saa  at  Fladerne,  sammen- 
lignede med  dem,  næsten  blive  graa  og  matte; 
det  er  Digerne,  og  Landskabet  bliver  ved  dem 
som  een  stor  Kaarttegning,  hvor  Solen  har  truk- 
ket Linierne  op,  ikke,  som  ellers  paa  et  Kaart, 
med  Sort,  men  med  Hvidt,  Hvidt  i  højeste  Potens. 
Saa  faaer  man  ogsaa  efterhaanden  Blik  for,  at 
der  i  Lavningerne  ligge  Skygger  saa  blaa,  som 
man  ellers  kun  kj ender  Farven  fra  grønlandske 
Malerier  og  Sydens  Himmel,  man  opdager  Enkelt- 
heder i  Billedet  som  de  visne  Tidsler  oppe  paa 
Gjærdet,  hvor  et  Par  Smaafugle  krybe  sammen, 
og  Pløjejorden  med  dens  blinkende  Afvexling  af 
halvudslettede  Højder  og  Dale.  Hist  og  her 
ligger  en  Klat  nøgne,  risede  Popler,  der  tegne 
sig  fladt  som  en  Silhouet,  og  inde  bag  dem  har 
man  Bondegaarden  —  Tørverøgen  staaer  tyk  og 
blaa  op  fra  Skorstenen;  Vejrmøllen  knejser  som 
en  stiv,  sort  Prælat  med  hvid  Hat  og  strittende 
Arme,  i  Janos'  Pil  ved  Vejen  sidder  en  Skade  — 

eller  er  det  kun  en  sort  Grenstump  med  Sne 
paa?  Nej,  nu  vippede  den  med  Halen!  —  og 
nede  ad  Mosen  til  lunter  en  Hare  i  kort  Galop 
—  ja,  vaer  Dig,  Morten,  og  husk,  at  det  er  Spor- 
sne! Paa  den  kan  enhver  Dreng  hitte  dit  Sæde 
og  knalde  Dig  ned  med  et  kasseret  Militair- 
gevær! 

Nu  svinge  vi  ind  i  Alleen,  ind  paa  BodhoU, 
og  jeg  springer  af  Slæden  efter  at  have  tilbragt 
en  rigtig  hyggelig  Time  med  Redsted,  der  har 
udfoldet  al  sin ,  Elskværdighed  og  ikke  er  langt 
fra  at  ha\'e  bedaaret  mig  fuldstændig. 

„Naa,  velkommen,  Doctor,  og  velkommen 
Hr.  Forstcandidat ! "  lyder  det  fra  Møller  Knudsen. 
Det  er  nemlig  ham,  der  har  forpagtet  Bodholt 
Gaard  og  nu  har  samlet  et  større  Jagtselskab 
her,  skjøndt  han  fremdeles  boer  paa  sin  gamle 
\^eng  Mølle  en  Fjerdingvej  borte.  „Kom  nu 
indenfor  og  faae  lidt  Varmt  i  Livet!" 

Inde  i  Storstuen,  der  staaer  fuldstændig  tom 
til  daglig  Brug,  træffe  vi  et  større  Selskab  — 
Forpagtere,  Dj-rlægen,  en  Skovfoged  og  et  Par 
Gaardmænd  —  og  skjøndt  Temperaturen  vist 
neppe  overstiger  en  fem,  sex  Grader,  er  Over- 
gangen fra  den  kolde  Luft  udenfor  dog  saa  stor, 
at  man  formelig  synes,  her  er  varmt  —  navnlig 
naar  man  kaster  et  Blik  hen  til  den  mægtige 
Kakkelovn,  hvis  nederste  Del  er  rødglødende,  og 
hvor  det  buldi'er  og  brager  som  i  en  Smelteovn. 


193 


Bordet  er  stort  og  rigt  besat,  men  det  er  ogsaa 
Gjæster,  der  kunne  gjore  ordentlig  Besked  ved 
en  Frokost :  det  ene  Fad  ristet  sort  Polse  efter  det 
andet  kommer  ind,  Flæskestegen  svinder,  og 
Snapseflaskerne  tommes.  Omsider  ere  Alle  fær- 
dige, Piberne  tændte,  og  man  gaaer  over  Marken 
hen  til  Skoven. 

Sneen  er  falden  saa  jævnt,  at  den  oven  paa 
de  store  Sten  og  Træstubbene  hviler  som  en  t^^k, 
blødt  rundet  Pude,  medens  de  mørkegrønne, 
mosklædte  Sider  ere  helt  snefri.  Paa  Bøgens 
vandrette  Grene  ligger  en  skarp  Snekam,  der  i 
Hjørnet  ind  mod  Stammen  højner  sig  til  en  stor, 
hvid  Trekant,  og  i  Birkekrattet  er  der  som  eet 
Væv  af  stivnede,  vildsomme  Kniplinger  over 
Hovedet  paa  En ;  Granernes  nederste  Grene  tynges 
helt  ned  af  Snelaget,  men  Toppen  er  fri,  og  paa 
hver  Grenspids  sidder  en  lille,  blinkende  Isperle, 
som  Solen  har  smeltet  og  Frosten  støbt,  kort 
sagt,  der  er  Afvexling  nok  inde  i  den  stille,  høj- 
tidsklædte  Skov,  hvor  det  knirker  under  Fød- 
derne paa  En,  og  hvor  Snepudderet  rj^ger  for 
hvert  Skridt,  man  tager. 

Det  egentlige  Jagtterrain  er  ikke  stort.  Det 
er  en  temmelig  lang  men  smal  Højderyg  be- 
klædt med  Graner;  til  begge  Sider  er  der  Mar- 
ker, men  et  Stj^kke  borte  ligge  de  store  Rør- 
moser, og  dernede  er  man  nogenlunde  sikker 
paa  senere   at    faae  de  Ræve  for,   som  gaa  Ram 

forbi  heroppe.  Malleren  sætter  af,  og  Forpagterne 
drj'sses  rundt  mellem  Granerne;  jeg  faaer  min 
Post  oppe  paa  en  Skrænt,  hvor  jeg  ikke  blot  har 
Skud  ind  i  Saaten,  men  ogsaa  ud  over  Marken, 
hvis  Mikkel  skulde  tage  den  Vej,  Redsted  er  min 
Sidemand  —  nu  gaaer  det  løs!  —  Første  Saat 
giver  to  Ræve,  og  der  sættes  af  til  den  næste. 
—  .,Det  er  ærgerligt  nok,  at  man  ikke  maa  skyde 
Harer  længere",  siger  jeg  til  Mølleren;  „der  kom 
en  lige  spidst  ind  paa  mig,  som  om  den  vilde 
have  rendt  mig  overendel"  —  „Aa,  hvad,  skyd 
De  bare",  svarer  han,  „Nødværge  er  sgu  da  altid 
tilladeligt,  v^eed  jeg,  og  hvem  gaaer  ogsaa  med 
Almanak  inde  i  Skoven!"  —  Jeg  er  imidlertid 
hæderlig  nok  til  ogsaa  i  den  anden  Saat  at  lade 
Morten  slippe,  og  min  Samvittighedsfuldhed  be- 
lønnes, for  i  næste  Øjeblik  kommer  en  stor  Ræv 
farende  ned  ad  Skraaningen,  lige  forbi  mig.  Det 
kniber  med  at  faae  Hold  til  den  inde  mellem 
Granerne,  men  saa  drejer  den  pludselig  ind  paa 
en  bar  Plet,  jeg  klemmer  til,  og  den  ruller.  Imid- 
lertid er  jeg  uforsigtig  nok  til  at  tage  Bøssen 
ned,  og  i  næ^ste  Nu  er  Mikkel  igjcn  paa  Sokkerne, 
og  \^æk  er  han.  Der  er  stærk  F'arve  paa  Sneen, 
og -jeg  kan  følge  Sporet  ud  over  Markerne  — 
ja,  ja,  saa  tales  vi  maaske  ved  en  Gang  endnu ! 

Vi  ere  færdige  i  Granskoven  —  den  gav  i 
Alt  fem  Ræn'e,  een  Spurvehøg  og  to  Skader  — 
nu    komme   Moserne.      Skytterne    posteres   langs 

Bredderne,  hvor  der  enten  er  Glimer  eller  natur- 
lige Lj'sninger,  og  snart  efter  horer  man  Klap- 
perne bane  sig  Ve]  gjennem  de  knasende  Ror  og 
trampe  paa  den  klagende  Is.  Jeg  er  saa  heldig 
strax  at  skyde  en  stor,  sort  Ræv,  der  \-il  prove 
paa  at  snyde  sig  over  min  Glime  —  det  er  en 
af  de  rigtige  ,,Moseræve" ,  forklarer  Dyrlægen 
mig  senere  —  og  nu  falder  der  Skud   paa  Skud 

—  Mosen  giver  tre  Ræve. 

Just  som  Jagten  er  forbi,  horer  jeg  et  hoj- 
rostet  Skjænderi  noget  borte  og  gjenkjender  Red- 
steds Stemme,    hvorfor  jeg  skynder  mig  derhen. 

—  „Xaa,  De  morer  Dem  med  at  skyde  til  dodt 
Vildt!'"  raaber  Redsted  opbragt  til  en  svær  For- 
pagter. —  .,Nej,  jeg  gjor  ikke",  svarer  denne 
sindig.  —  „Ja,  da  har  jeg  skudt  den  Ræv,  De 
staaer  med  dér!  Jeg  holdt  til  den,  og  den  rul- 
lede, dod  i  Knaldet.  Det  kan  naturligviis  gjerne 
være,  at  den  har  kunnet  slæbe  sig  et  Par  Skridt 
frem,  saa  at  De  har  kunnet  faae  Hold  til  den, 
men  den  maa  have  været  forendt,  da  De  skød!" 

—  .,Forendt!  —  Aa,  De  kan  selv  være  forendt!" 

—  „V'eed  De,  hvem  De  taler  til?"  —  „Nej,  jeg 
veed  sgu  ikke,  og  det  er  mig  ogsaa  komplet 
ligegjidigt !"  —  „Troer  De  maaske,  jeg  skyder 
forbi  til  en  Ræv  paa  den  Afstand?"  —  „Ja,  min- 
sæl troer  jeg  saa!"  —  Forpagteren  begynder  nu 
ogsaa  at  blive  hidsig,  og  Moller  Knudsen,  der 
hidtil  har  hort  ptia  Skjænderiet   med   sin  sædvan- 

>3' 


196 


lige  uforstyrrelige  Ro,  og  jeg,  som  er  bange  for, 
det  skal  ende  med,  at  Redsted,  ligesom  den  krøl- 
lede Frits  skal  skyde  Kabudsen  af  Hovedet  paa 
sin  Kontrapart,  lægge  os  endelig  imellem  og 
mægle  Fred.  Det  gaaer  da  ogsaa  af  uden  Blods- 
udgydelse, men  da  vi  om  Eftermiddagen  kjore 
hjem  ad  de  vildsomme  Veje  i  en  klam  Frosttaage, 
er  Redsted  endnu  saa  vred  som  en  Hanekylling 
og  erklærer,  at  det  skal  være  første  og  sidste 
Gang,  han  gaaer  paa  „Bondejagt".,  —  „De  er  og 
bliver  dog  simple  Folk",  siger  han;  „nej,  da  var 
det  rigtignok  noget  Andet  at  være  til  Jagt  hos 
Baronen  paa  Christianslund !  Forstraaden  og  jeg 
var  derovre  kort  før  Jul.    Baronen  siger  ogsaa  — " 

—  „Ja,  Baronen  siger  Meget  mellem  Aar  og 
Dag!"  —  „Ja,  men  jeg  befinder  mig  ikke  vel 
blandt  den  Slags  Folk,  som  vi  har  sobet  Kaal 
med  i  Dag;  jeg  hører  ikke  til  blandt  dem!"  — 
„Hør  nu.  Redsted,  tag  mig  det  ikke  ilde  op,  men 
De  er,  hv-ad  jeg  vil  kalde  dumstolt!"  —  „Nej, 
det  er  jeg  ikke !     Der  er  kun  een  Ting  i  \'erden 

—  eller  maaske  to  —  jeg  er  stolt  af."  —  „Hwad 
er  det?"  —  „Af  at  have  en  P\ader,  der  f^ildt  \^ed 
Danevirke."  —  „Det  kan  jeg  forstaa.  Men  h\'ad 
mere  er  De  stolt  af?"  —  „Af  at  eje  Kragebjerg, 
d.  V.  s.  stolt  er  maaske  ikke  det  rette  Ord,  men 
jeg  synes,  at  Den,  der  raadcr  for  en  nok  saa 
lille  Del  af  sit  Land,  maa  l\»Ie  sig  ganske  ander- 
ledes   kn\'Uel    til    delle  em!  Den,    som  ingen    fast 

Ejendom  har."  —  I  det  Samme  seer  jeg  Lys 
blinke  foran  os,  og  lidt  efter  sidde  vi  i  Skov- 
ridergaarden. 

—  Xteste  Formiddag  rog  jeg  efter  speciel 
Opfordring  min  Morgenpibe  ovre  i  Redsteds  Væ- 
relse. Det  var  lille  og  i  og  for  sig  tarveligt, 
men  han  havde  faaet  det  fixet  svært  op  med 
Gulvtæppe  og  Gardiner;  han  holdt  eget  Klaveer, 
og  rundt  om  paa  Væggene  var  der  dekoreret 
med  Opsatser,  som  han  selv  havde  sat  paa  smaa 
Træskjolde.  Jeg  maatte  se  hans  Jagtjournal 
igjennem  --  han  holdt  naturligviis  minutiøst  Regn- 
skab med  hver  Skovskade,  han  skød !  —  og  han 
viste  mig  Billeder  af  sine  Forældre;  Faderen  stor, 
kraftig,  omtrent  som  jeg  havde  tænkt  mig  ham, 
Moderen  smuk,  ladylike,  men  med  et  frem- 
trædende vemodigt  Udtr3Jv  —  Billedet  var  taget 
kort  efter  64.  —  „Og  dér  er  jo  Blaa'ernes  Vaa- 
ben!^'  sagde  jeg  og  pegede  paa  det  delte  Skjold 
med  to  Bjælker  i  sidste  Felt,  som  var  udskaaret 
i  Overkanten  af  Rammen.  —  „Ja" ,  svarede  han 
lidt  tilbageholdent,  „jeg  veed,  at  min  Fader  trods 
Alt  lige  til  det  Sidste  troede  paa  \'or  Slægts  Ned- 
stammen fra  de  gamle  Blaa'er,  og  jeg  vil  tilstaa 
Dem,  at  jeg  deler  hans  Tro.  Men  da  Slægt- 
skabet ikke  er  beviist  —  og  formodentlig  heller 
aldrig  bliver  det  —  saa  kan  jeg  ikke  lide  at 
kaldes  med  et  Navn,  som  Folk  troer,  jeg  bærer 
med  Urette,    og  derfor  kalder  jeg  mig,    som  De 

harer,  ikke  Blaa  men  Redsted.  De  synes 
maaske,  det  Hele  er  en  ligegyldig  Bagatel,  men 
jeg  kan  forsikre  Dem,  at  det  mangen  Gang  lige- 
frem piner  mig,  ikke  at  vide,  hvor  jeg  egentlig 
hører  hen,  eller,  rettere  sagt,  ikke  at  kunne 
færdes  som  Ligemand  mellem  dem,  som  jeg  selv 
troer  at  tilhøre." 

„Hør  nu.  Redsted'",  sagde  jeg,  .,\-il  den  Tale 
sige,  at  hvis  Deres  Stamtavle  \-ar  i  Orden,  saa 
vilde  De  kun  omgaaes  Adelige?  —  Ja,  Andet 
kan  jeg  ikke  faae  ud  af  det!" 

Han  skyndt-e  sig  at  forsikre,  at  det  selv- 
følgelig aldrig  havde  været  hans  Mening  at  \-ille 
udtale  sig  saa  borneert.  „Jeg  vilde  blot  ønske, 
at  jeg  havde  Sort  paa  Hvidt  for,  hvad  jeg  selv 
tro  er  er  Tilfældet",  sagde  han,  „Andet  bryder 
jeg  mig  ikke  om.  Jeg  behover  vel  ikke  at  sige 
Dem,  at  jeg  aldrig  kunde  nære  Standsfordomme : 
jeg  vilde  da  f.  Ex.  ikke  tage  i  Betænkning  at 
gifte  mig  med  Den,  jeg  holdt  af,  uanseet  til 
hvilken  Familie  hun  horte!" 

„Naa,  dog  ikke!"  sagde  jeg.  „Ja,  saa  er 
De  jo  meget  fordomsfri !  —  Nej,  Redsted,  man  kan 
ikke  have  alle  Goder  her  i  Livet:  slaa  De  Dem 
nu  til  Taals  med  Muligheden  af,  at  De  kan 
være  en  rigtig  Blaa,  og  glæd  Dem  ved  \'is- 
heden  om,  at  De  ejer  Kragebjerg!  Den  tager 
Ingen  da  fra  Dem!" 

Han    ble\-   underlig   nerx'os   ved   mine.  sidste 

Ord  og  sad  lidt  og  gyngede  paa  Stolen.  Saa 
rejste  han  sig  op  og  sagde:  „Jeg  kunde  hav^e 
Lyst  til  at  betro  mig  til  Dem!" 

„Er  det  i  Egenskab  af  Læge,  jeg  skal  — " 
„Nej,  det  er  som  Menneske'',  svarede  han, 
men  saa  kom  der  Bud  fra  Forstraaden,  om  Red- 
sted vilde  være  saa  god  at  ride  over  til  den  nye 
Herredsfoged  —  han  \-ar  ugift  —  og  sporge, 
om  han  havde  Lyst  til  at  tilbringe  Nytaarsaften  i 
Skovridergaarden.  Skriftemaalet  maatte  opsættes, 
og  mens  Redsted  var  borte,  sad  jeg  ovre  hos 
Janos  og  opfriskede  gamle  Minder.  1'alen  faldt 
tilsidst  ogsaa  paa  nyere  Forholi^,  og  Janos  be- 
gyndte igjen  paa  sine  L-dfald  mod  Redsted.  Jeg 
tog  ham  i  Forsvar,  og  da  han  i  det  Samme  kom 
ridende  ind  i  Gaarden,  udbrød  jeg  uvilkaarlig : 
„Hvor  kan  man  i  Længden  være  gal  i  Ho\'edet 
paa  et  Menneske,  der  seer  saa  godt  ud!  Se, 
hvor  han  sidder  til  Hest,  Janos  —  Mand  og  Hest 
een  Støbning!  Han  har  ikke  for  ingen  Ting 
staaet  ved  G  ar  de -Husarerne."  —  Min  Argu- 
mentation gjorde  imidlertid  ikke  noget  Indtryk 
paa  Janos,  og  i  næste  øjeblik  blev  ogsaa  baade 
hans  og  min  Opmærksomhed  henledet  paa  noget 
ganske  Andet:  Margrethe  kom  ud,  Redsted  hil- 
sede  —  men  h\€&<en  Hilsen!  —  og  hun  klap- 
pede hans  Hest.  Det  var  Altsammen  den  natur- 
ligste Ting  af  Verden,  men  af  den  Maade,  hvor- 
paa  en   ung  Pige   klapper  en   ung  Rytters  HeSt, 

lader  der  sig  uddrage  Meget,  og  jeg  var  i  alt 
Fald  strax  fuldstændig  paa  det  Rene  med,  at 
dette  kunde  blive  til,  hvad  det  skulde  være.  Det 
lod  da  ogsaa  til  at  være  Janos'  Mening,  for  han 
knyttede  Haanden  ud  imod  Redsted  og  mum- 
lede: „O,  Du  verdammte  Unglicksvogel !  Du 
Schlange,  soni  den  Forstroed  nærer  ved  sin 
Barm!  Aber  warte  nur,  wartel"  og  jeg  kunde 
efter  dette  bedre  forstaa  det  uslukkelige  Had,  som 
den  Gamle  folte  ov^erfor  Redsted,  thi  man  kunde 
jo  omtrent  sige  sig  selv,  at  Janos  vilde  betragte 
enhver  eventuel  Bejler  til  hans  lille  Margrethe 
som  en  født  Fjende,  hvem  det  efter  hans  Cate- 
chismus  var  tilladt  at  stille  Sax  og  lægge  Gift 
for,  kort  sagt  at  udrydde  ganske  som  andet 
„Raubzeug". 

—  Xytaarsaften  oprandt.  Fra  Morgenstunden 
af  var  Himlen  sort.  Sneen  hang  over  Hovedet, 
og  man  havde  den  ejendommelige,  trykkende 
Vinterstemning,  der  svarer  til  Tordenluft  om 
Sommeren.  Forstraaden  og  jeg  sade  inde  i  „Kon- 
toret" og  læste  hver  i  sin  Bog,  d.  v.  s.  vi  læste 
fem  Minuter  ad  Gangen  og  passiarede  forresten. 
—  „Hvad  Ulykker  har  De  nu  gjort  til  Morgen?" 
spurgte  Forstraaden  den  indtrædende  Redsted.  — 
„Ingen,  tænker  jeg."  —  „Ja,  ddPer  nu  vist  meget 
sagt!  Hvor  har  De  da  væ^-et  henne?"  —  „Jeg 
var  en  lille  Vending  nede  hos  Peer  Hegnsmand, 
cJkrs   ingen   Steder."    —     „De   gav   ham   da  ikke 

Penge?'  —  „Ikke  Noget,  der  er  værd  at  tale 
om.-'  —  „Ja,  tænkte  jeg  det  ikke  nok!  Og  saa 
siger  De  endda,  at  De  ikke  har  gjort  Ulykker 
paa  Morgenstunden!  Veed  De  da  ikke,  at  Konen, 
den  skikkelige  Marie,  staaer  for  Kassen,  for  saa 
snart  Manden  seer  Penge,  drikker  han  sig  fuld, 
og  saa  bliver  han  krakilsk  og  banker  Konen. 
Nu  har  De  da  sørget  for  at  skaffe  hende  en 
glad  Nytaarsaften !  —  Nej ,  Redsted ,  man  kan 
ikke  have  Dem  gaaende  los  her  paa  Distriktet! 
Veed  De,  hvad  jeg  troer,  De  kunde  have  godt 
af?  Af  nogen  Modgang!  Skjæbnen  skulde  tage 
og  spænde  Ben  for  Dem,  saa  De  var  nødt  til  at 
rejse  Dem  op  selv!  Det  vilde  jeg  gjøre,  hvis 
j  e  g  var  Skjæbne ! "  —  Redsted  var  pludselig 
bleven  alvorlig  og  svarede:  „Det  haaber  jeg 
ikke  Vorherre  nænner,  Hr.  Forstraad,  for  han 
veed  vist,  at  jeg  ikke  egner  mig  til  at  bære  tunge 
Dage!"  —  „Aa,  maa  jeg  bede  mig  fritaget  for 
at  faae  Vorherres  Navn  brugt  paa  den  Maade! 
Fy,  for  Pokker,  anseer  De  Dem  selv  for  saadan 
en  Pjalt !  Da  har  j  e  g  rigtignok  bedre  Tanker 
om  Dem  end  som  saa!  —  Naa,  det  er  nu  ikke 
saa  slemt  ment,  som  det  er  sagt  —  men  have 
Dem  gaaende  løs  kan  man  ikke!" 

Denne  sidste  Bemærkning  indeholdt  vistnok 
en  dybere  Sandhed,  end  Forstraaden  selv  anede, 
for  da  jeg  lidt  efter,  benyttende  mig  af  gammelt 
Privilegium,  kom  ud  i  Kjokkenet,  hvor  der  dufteeie 

af  Gaasesteg  og  Rodkaal,  traf  jeg  Mosjo  Redsted 
som  en  andægtig  Tilskuer  ved  Margrethes  Til- 
lavning af  Æblekagen.  Naa,  det  kom  jo  ikke 
mig  ved,  og  jeg  var  da  ogsaa  skikkelig  nok  til 
hurtigst  muligt  at  forsvinde. 

Hen  imod  den  Tid,  da  vi  kunde  begynde  at 
vente  Herredsfogden,  blev  Mo'er  kaldt  ud,  og 
lidt  efter  kom  hun  og  kaldte  paa  Fa'er.  Der 
førtes  en  længere  F'orhandling  ude  i  Folkestuen, 
og  da  Forstraaden  endelig  kom  tilbage,  gik  han 
lige  løs  paa  Redsted  og  sagde:  „Dér  har  vi 
allerede  Følgerne!  Nu  sidder  Marie  Hegnsmand 
og  tuder  derude  og  beder,  om  hun  maa  blive 
her  foreløbig,  for  Peer  er  snydefuld  og  har  ban- 
ket hende,  og  nu  vil  hun  skilles  fra  ham  for 
Alvor!     Det  har  De  for  Deres  Ulejlighed!" 

Stakkels  Redsted  vilde  sikkert  have  faaet  en 
længere  Overhaling  endnu,  hvis  ikke  Posten  i  det 
Samme  var  kommen,  medbringende  en  Mængde 
Breve,  deriblandt  eet,  som  meddelte,  at  Peter 
Møller  havde  faaet  det  Skovriderembede,  han 
søgte,  ovre  i  Jylland.  Xu  var  der  jo  idel  Glæde, 
og  kort  efter  kom  Herredsfogden,  som  jeg  ikke 
havde  seet  før,  men  som  viste  sig  at  være  en 
yngre,  rigtig  elskværdig  Mand.  Middagen  gik 
hurtig  og  muntert,  og  ved  Kaffen  fulgte  den  ene 
Historie  Slag  i  Slag  efter  den  anden.  Senere 
begyndte  'i'iden  at  falde  lidt  lang  —  det  gjor 
den   jo    alli^l  X\'taarsaften  —  og  F(U-straaden  be- 

gyndte    derfor    at    bebrejde    Herredsfogden,     at 
denne   ikke   var  gift,   og   foreslog  ham  at  frie  til 
Margrethe  —  Noget,  som  den  gode  Forstraad  til 
Mo'ers    og  Margrethes  Forfærdelse   altid   morede 
sig  med   at   foreslaa  Alle  og  Enhver,    naar  han  i 
Øjeblikket  ikke  havde  Andet  at  tale  om.    Herreds- 
fogden erklærede  imidlertid,  at  han  var  incarneret 
Pebersvend,    hvilket    lod    til    at    stemme   Redsted 
særlig    velvillig    overfor    ham,    og    da    der,    som 
Forstraaden  udtrykte  sig,    „altsaa  ikke  syntes  at 
være   nogen  Udsigt  til,    at   han    kunde   faae   sin 
Datter  forsørget  i  dette  Aar,"    bad   han  Redsted 
hjælpe    lidt    paa    hans    fejlslagne    Forhaabninger 
ved  at   spille  Noget.     Det  gjorde  Redsted  jo  hel- 
lere   end    gjerne,    og    nu  lod    i    broget   Blanding 
Stumper   af  „Den  hvide  Dame'",    „Jægerbruden", 
„Barberen"    og  „Norma",    af  og  til  afbrudt  af  en 
Folkevise  eller  en  Bellmansk  Sang. 

—  „Nej,  hor  nu,  nu  bliver  De  for  livlig!" 
udbrød  Forstraaden,  da  Redsted  pludselig  fra 
„Tryllefløjtens"  forste  Præstekor  kom  til  „Over 
Bølgen  hist".  —  „Det  minder  mig  dog  for  meget 
om  salig  Begtrups  Potpourrier!" 

„Begtrup?"  gjentog  Herredsfogden  spørgende. 

„Ja,    hun  ligger  før  Deres   Tid    —    det  var 

en  Lærerinde,  vi  havde.    Gud  maa  vide  forresten, 

hvor  i  X^erden    hun  er  henne!      Danmark  er  nok 

et    lille    Land,    men    det    hænder    dog    ikke    saa 

ganske  sjeldent,  at  man  helt  taber  Sporet  af  et 
Menneske  —  ligesom  af  en  Hare!" 

„Hed  hun  Petra  til  Fornavn?"  vedblev 
Herredsfogden. 

„Ja!" 

.,Saa  kan  jeg  godt  sige  Dem,  hvor  samme 
Frøken  er  henne.  Det  er  en  noget  lang  og  i 
visse  Maader  ogsaa  noget  traurig  Historie,  men 
da  den  tillige  kan  tjene  som  en  Motivering  af 
min  Frygt  for  Ægteskabet,  saa  skal  De  faae  den 
alligevel.  Historien  kan  De  efter  Behag  kalde 
„Ak,  hvor  forandret!''  eller 


Gift! 

Jørgen  Basse  og  jeg  vare  Klassekamme- 
rater i  Aalborg  Latinskole.  Han  var  en  stor  og 
stærk  Prygl,  jeg  var  lille  af  min  Alder  og  spin- 
kel, men,  skjondt  jeg  —  heldigviis  ---  aldrig  har 
været  nogen  Læsehest  og  derfor  heller  aldrig 
har  været  Dux,  saa  var  jeg  rigtignok  adskillig 
flinkere  i  Videnskaberne  end  han,  der  ligefrem 
havde  utrolig  svært  ved  at  nemme  den  boglige 
Lærdom,  og  da  vi  boede  Dør  om  Dor,  faldt  det 
ganske  naturlig,  at  vi  „læste  sammen",  som  det 
hed,  d.  V.  s.  jeg  skrev  hans  Stile,  regnede  hans 
Opgaver  og  prøvede  —  men  i  Keglen  forgjæves 

—  at  lære  ham  en  Oversættelse  af  Cæsar  udenad. 
Det  følte  han  sig  i  høj  Grad  taknemmelig  for, 
og  et  Efteraar  —  vi  vare  den  Gang  tolv,  tretten 
Aar  gamle  —  da  Skolen  uformodet  blev  lukket 
i  fjorten  Dage  paa  Grund  af  en  Skarlagensfeber 
Epidemi,  spurgte  han  mig,  om  jeg  ikke  vilde  til- 
bringe denne  Extraferie  i  hans  Hjem.  Det  vilde 
jeg  hellere  end  gjerne,  jeg  fik  uden  Vanskelighed 
den  nødvendige  Permission  fra  Hjemmet,  og  saa 
rullede  vi  en  smuk  Oktoberdag  de  tre  Mil  nord 
paa  til  Tjn-estrup. 

Det  første  Indtryk,  jeg  modtog  af  den  gamle 
Herregaard,  staaer  endnu  saa  levende  for  mig, 
som  om  jeg  saae  den  i  dette  Øjeblik.  Skridt 
for  Skridt  havde  Hestene  arbejdet  sig  op  ad  en 
lang,  sandet  Bakke;  omsider  naaede  vi  Toppen, 
og  pludselig  viste  sig  nedenfor  i  et  frodigt  Dal- 
strøg Tyrestrups  rode,  takkede  Gavle,  omgivne 
og  halv  skjulte  af  Træer  og  Krat,  som  dannede 
en  Krans,  der  i  det  klare  Solskin  prangede  med 
Efteraarets  rige  Farver;  Lind  og  Kastanie,  Pil 
og  El  viste  utallige  Nuancer  spillende  mellem 
Gult,  Brunt  og  Blaagrønt,  Rønnen  flettede  sine 
blodrøde  Klaser  ind  mellem  Løvet,  og  Birkens 
hængende  Kviste  hældede  sig  langt  ud  over  de 
gamle  Grave,  hvor  Rørskovene  paa  begge  Sider 
kun  levnede  en  smal  Stribe  kulsort,  glasblankt 
\'and,  spættet  med  øer  af  den  fede,  lysgrønne 
Andemad.      Over   Dæmningen,    som  formodentlig 

laa  paa  samme  Sted,  hvor  i  gamle  Dage  \'inde- 
broen  havde  hængt,  rullede  vi  ind  gjennem  den 
mørke  Taarnport,  der  endogsaa  tætved  syntes 
saa  lav,  at  man  ikke  skulde  tro,  en  Vogn  kunde 
passere  den,  skumpledes  hen  over  Gaardspladsens 
toppede  Brolægning  og  standsede  endelig  foran 
Hovedbygningen,  hvor  Vognen  omringedes  af  et 
helt  Kobbel  halsende  Jagthunde,  og  hvor  vi  mod- 
toges af  Jorgens  Fader,  en  aldrende,  kæmpe- 
mæssig Skikkelse,  der  i  Skjorteærmer  stod  oppe 
paa  Stentrappen. 

„Naa,  er  Du  der!"  sagde  den  gamle  Basse 
til  Sønnen  paa  bredt  Jysk  og  vendte  sig  derpaa 
til  mig  med  et:  .,  Velkommen,  min  Dreng  I" 
hvorefter  \"i  uden  videre  Ceremonier  gik  ind  og 
snart  sade  bænkede  ved  Middagsbordet. 

Jeg  havde  ikke  været  to  Timer  paa  Tyre- 
strup,  for  jeg  folte  mig  fuldkommen  som  hjemme, 
thi  det  Ejendommelige,  og  for  en  Dreng  særlig 
Tiltrækkende,  ved  Livet  her  .syntes  at  være,  at 
Enhver  havde  Lov  til  at  gjore  og  lade,  som  han 
vilde  —  end  ikke  Spisetiderne  behøvede  man  at 
passe.  Selvfølgelig  varede  det  imidlertid  alligevel 
en  rum  'l'id,  inden  jeg  blev  klar  over  det  Ene 
og  det  Andet,  og  naar  jeg  nu  til  en  Begyndelse 
i  lette  Omrids  søger  at  tegne  et  Billede  af  Jord- 
drotten Christen  Basse  og  hans  Hjem,  støtter 
dette  sig,  som  man  \'il  kunne  forstaa,  væsentligst 


til  mine  Oplevelser  og  Erfaringer  under  de  mange 
senere  Besog  paa  T\'restrup. 

Basserne  havde  ejet  Gaarden  i  en  tre,  fire 
Slægtled.  Oprindelig  havde  det  gamle  Herre- 
sæde været  i  Brahernes  Besiddelse,  hvorom  endnu 
deres  halvforvitrede  Sandstensvaaben  over  Porten 
vidnede,  men  i  forrige  Aarhundrede  kjobtes  God- 
set af  en  bondefodt  Basse,  der  havde  vundet  sig 
en  F'ormue  ved  Studehandel.  Hans  Efterkom- 
mere holdt  sig  trolig  i  det  Spor,  Stamfaderen 
var  slaaet  ind  paa,  og  Christen  Basse  var  en 
fuldblods  Typs  paa  en  vendsysselsk  Matador: 
Studeopdrætning  og  Studehandel  var  det,  hele 
Bedriften  gik  ud  paa,  og  om  Stude  drejede  sig 
alle  hans  kjæreste  Tanker.  Hermed  skal  dog 
ikke  være  sagt,  at  han  helt  manglede  andre  In- 
teresser: han  satte  Pris  paa  Jagt  —  nærmest 
fordi  Klapjagterne  gave  ham  Lejlighed  til  at  op- 
træde som  Jagtherre  —  han  spillede  gjerne 
L'hombre  —  tre  Mark  Stambeeten  og  Solokop 
—  og  han  udfoldede  en  gammeldags  Gjæstfrihed 
i  stor  Stil,  som  nu  er  i  Færd  med  at  fors\inde. 
Egentlige  Selskaber  holdtes  der  ganske  vist 
sjelden  paa  Tyrestrup,  men  der  var  aabent  Hus 
for  Enhver,  som  vilde  komme,  og  mangen  Gang 
har  jeg  seet  den  gamle,  halvforfaldne  Riddersal 
fuld  af  Gjæster,  uden  at  maaske  en  Eneste  af 
dem  var  modt  efter  Indbydelse.  Til  daglig  Brug 
kunde  Christen  Basse  gjerne  sætte  sig  til  Middags- 

bordet,  lige  som  han  kom  fra  Stalden,  i  islandsk 
Nattrøje  og  med  Træskostøvler  paa,  men  naar 
han  aflagde  den  reglementerede  Nytaarsvisit  hos 
Kammerherren  paa  Holmsbo,  havde  han  Fire  for 
Vognen,  og  hver  Gang  han  kom  til  Hovedstaden 
i  Terminstiden,  boede  han  paa  Hotel  Ro3'al  og 
lod  Champagnen  knalde.  Drejede  det  sig  om  at 
kjøbe  et  nyt  Firspand  eller  bygge  en  ny  Kostald, 
spurgte  han  ikke,  hvad  det  kostede,  men  det 
kunde  ikke  falde  ham  ind  at  anvende  mere  paa 
Ho\'edbygningens  Reparation  end  hvad  der  var 
strengt  nødvendigt  for  at  forhindre  den  fra  at 
falde  ned  over  Hovedet  paa  ham,  og  havde 
Nogen  vo\'et  at  foreslaa  ham  at  anskaffe  nye 
Møbler  til  de  halvtomme,  bondeagtig  udstyrede 
Rum  paa  Gaarden,  vilde  han  øjeblikkelig  have 
afviist  Tanken  om  en  saadan  Udgift  som  græn- 
sende til  \'anvid.  Enkemand  var  han  tidlig  bleven, 
men  han  havde  foruden  Sønnen  Jørgen  to  Døtre, 
som  paa  den  Tid,  da  jeg  begyndte  at  komme  i 
Huset,  allerede  vare  hen  imod  voxne.  Døtrene 
betragtecie  han  imidlertid  —  som  Kvinder  over- 
hovedet —  nærmest  under  Synspunktet  af  nød- 
vendige Onder  eller  overflødig  Luxus;  han  om- 
talte dem  i  Reglen  som  „Tøserne",  undlod  ikke 
imellem,  at  give  dem  nogle  Rap  af  I^idcpisken  og 
forlangte,  at  de,  naar  der  var  Fremmede  —  som 
der  jo  oftest  var  —  skulde  \-arte  op  ved  i^ordet 
som    andet   '!'\-ende.      Jorgen   derimod    \-ar    hans 

Stolthed  og,  uden  at  han  just  viste  ham  syn- 
derlig ømhed,  Gjenstand  for  hans  udelte  Be- 
undring; dette  beroede  ikke  blot  paa,  at  Sønnen 
jo  var  Den,  som  en  Gang  skulde  arve  hele 
Herligheden,  men  det  skyldtes  sikkert  ogsaa  den 
Omstændighed,  at  Jørgen  tidlig  havde  viist  ypper- 
lige Anlæg,  idet  han  havde  lært  at  sidde  fast  paa 
en  Hester3^g  samtidig  med,  at  han  begyndte  at 
gaa,  havde  kunnet  bedomme  en  Stud  nogenlunde 
rigtig,  før  han  lærte  A.  B.  C,  og  skød  sin  første 
Ræv,  da  han  var  en  halv  Snes  Aar  gammel. 

Medens  det  inde  i  Byen  var  mig,  der  maatte 
tage  mig  af  Jørgen,  blev  det  ude  paa  Tyrestrup 
selvfølgelig  ham,  der  var  min  Læremester ,  og 
under  denne  kyndige  Vejledning  blev  jeg  da 
ogsaa  i  Aarenes  Løb  baade  Rytter  og  Jæger. 

—  „Hvad  er  det?"  spurgte  jeg  Jørgen  den 
første  Eftermiddag,  jeg  tilbragte  i  hans  Hjem,  da 
jeg  pludselig  hørte  nogle  blide,  melankolske 
Toner. 

„Det  er  Løjtnanten,  der  spiller." 

„Hvad  for  en  Løjtnant?" 

„Naturligviis  Løjtnant  Staal!"  svarede  Jørgen, 
aabenbart  forbavset  over,  at  Nogen  kunde  \-ære 
uvidende  om  \'edkommende  Militairs  Existens. 
„Det  er  ham,  som  boer  her  altid.  Han  var  ikke 
nede  til  Middag,  fordi  han  har  Podagra,  men  vi 
kan  godt  gaa  op  til  ham  —  kom  blot!" 

Jørgen   trak  mig  med  op  ad  Trappen,    ban- 

Historicr  fia  Skovridergaarden.  14- 

kede  paa  og  skubbede  mig,  efter  at  der  havde 
lydt  et  „Kom!",  ind  i  et  mindre  Værelse,  hvor 
en  liflig  Duft  af  stegte  Æbler  strommede  mig  i 
Møde,  og  hvor  en  høj,  ældre  Mand  sad  i  en 
Lænestol  med  det  ene  indbundne  Ben  hvilende 
paa  en  høj  Skammel.  Ved  vor  Indtræden  lagde 
han  Fløjten  fra  sig,  nikkede  velvillig  og  syntes 
at  vente  paa  en  Præsentation. 

„Det  er  Hans  Bang",  sagde  Jørgen  og  pegede 
paa  mig.  „Du  veed  nok,  Løjtnant,  ham,  jeg  har 
talt  om!" 

„Naa ,  det  er  ham" ,  svarede  Løjtnanten. 
„Sæt  Jer  saa  ned  begge  To,  og  lad  os  se  paa 
ham ! " 

Nu  saae  jeg  ogsaa  paa  Løjtnanten  og  følte 
mig  strax  tiltalt  af  hans  rare,  milde  Øjne,  der 
overskyggedes  af  et  Par  svære,  buskede  Bryn, 
og  af  det  ret  ejendommelige,  magre  Ansigt,  hvis 
væsentligste  Særkjende  vare  de  sorte,  aabenbart 
sværtede  Knebelsbarter,  der  kun  indtoge  Pladsen 
lige  under  Næsen  og  ikke  hk  Lov  at  brede  sig 
til  Siderne.  Det  var  let  at  se  paa  hele  Skikkelsen, 
at  man  havde  en  Militair  for  sig,  og  paa  hans 
Samtale,  der  mest  drejede  sig  om  vort  Skoleliv, 
mærkede  man  tydelig  Kavaleren  af  den  gamle 
Skole. 

Lidt  efter,  at  \'i  vare  komne,  lod  han  Jorgen 
hente  et  Par  stegte  /Kblcr  paa  Kakkelovnen  og 
en  Skaal  med  Nødder  fra  en  ailaaset  Skutfe,   og 

da  han  imens  selv  stoppede  sig  en  Merskums 
Pibe,  havde  jeg  god  Lejlighed  til  at  se  mig  om. 
Hvor  var  her  dog  forskjelligt  fra  hele  det  øvrige 
Hus!  Tarveligt  var  her,  men  pedantisk-ordent- 
ligt  og  sirligt.  Over  den  gamle,  hestehaars- 
betrukne  Sofa  med  de  tilhorende  Skabe  paa 
Siderne  hang  i  flade  Mahognirammer  et  Par  Lito- 
graphier  af  Frederik  den  Sjette  og  Napoleon ,  og 
imellem  dem  et  lille  Dameportrait  i  Vandfarve 
med  en  Krans  af  gule  Evighedsblomster  om ;  paa 
et  Bord  ved  Siden  af  Vinduet  stod  Tobakskassen 
omgivet  af  Askekopper  og  et  Bæger  med  Fidi- 
busser, en  lille  Hængereol  indeholdt  Bøger  — 
vistnok  de  eneste,  der  fandtes  i  Huset  —  og  et 
messingbeslaaet  Chatol,  hvis  oplukkede  Klap 
aabenbarede  et  Spejl  og  to  Rækker  indbydende 
Smaaskuffer,  gjorde  Tjeneste  som  Skrivebord. 

Hvad  der  egentlig  gjorde  Løjtnantens  Værelse 
saa  tiltrækkende,  er  vanskeligt  at  sige,  men  først 
og  fremmest  var  det  vel  Løjtnanten  selv  og  den 
ejendommelige  Hygge,  man  følte  ved  ai  befinde 
sig  i  hans  Selskab.  Vist  er  det  i  alt  Fald,  at 
det  ikke  varede  længe,  inden  jeg  hellere  vilde 
være  oppe  hos  ham  end  noget  andet  Sted  paa 
Tyrestrup,  og  ligesaa  vist  er  det,  at  Jørgen,  der 
jo  \^ar  „dresseret  i  Frihed"  og  ikke  vant  til  at 
gjøre  mange  Ophævelser,  desuagtet  nærede  baade 
den  største  Hengivenhed  og  den  største  Respekt 
for  Løjtnanten,  aldrig  kom  ind  til  ham  uden  først 

at    have    banket   paa,    og  ufravigelig  rettede  sig 
efter  hans  Raad  eller  Paabud. 

Først  adskillige  Aar  senere  erfarede  jeg 
Løjtnantens  Historie.  Han  havde  staaet  ved  de 
Vordingborg  Lansenerer  og  været  forlovet  med 
en  fattig  Pige,  da  han  uformodet  blev  afskediget 
ved  Armeereductionen  i  1842  med  en  Pension  af 
henved  150  Rd.  Gifte  sig  kunde  han  selvfølgelig 
nu  ikke  tænke  paa,  komme  ind  i  en  anden  Livs- 
stilling lykkedes  ham  ikke,  og  saa  døde  omsider 
Kjæresten  som  gammeljomfru  —  det  var  hendes 
Portrait,  der  hang  over  Sophaen  —  medens  han 
for  Livstid  havnede  paa  T^^restrup,  hvorhen  han 
oprindelig  var  kommen  for  at  aflægge  et  kortere 
Besøg.  Til  Christen  Basses  /Ere  maa  det  siges, 
at  han  aldrig  nogensinde  lod  Løjtnanten  mærke 
hans  afhængige  Stilling,  men  tvertimod  behand- 
lede ham  og  af  Alle  fordrede  ham  behandlet  med 
særligt  Hensyn,  og  det  uagtet  Løjtnanten  ikke 
delte  nogen  af  sin  Værts  Interesser,  hverken  spil- 
lede, drak  eller  gik  paa  Jagt.  —  „Han  lærer  sgu 
aldrig  at  se  paa  en  Stud",  sagde  gamle  Basse 
om  ham,,  „men  Hesteforstand,  det  har  han!",  og 
der  anskaffedes  da  heller  ingen  .ny  Kjorehest, 
uden  at  Løjtnanten  havde  approberet  den.  Naar 
Podagraen  ikke  plagede  ham  altfor  slemt,  gik 
han  sine  regelmæssige,  lange  Toure  mest  om 
Efteraaret  for  at  plukke  Nødder,  som  han  satte 
megen    Pris    paa    at    kunne    traktere    Besøgende 

med  —  bestandig  klædt  i  den  samme  lange, 
snevre  graa  Frakke  og  bredskygget  Kaskjet, 
hilste  hoflig  paa  Alle  og  talte  venlig  med  Voxne 
og  Born.  Om  Morgenen  kunde  man  være  sikker 
paa,  hvordan  Vejret  saa  var,  at  se  ham  roge  sin 
første  Pibe  i  aabent  Vindue  —  Vinduet  i  Gavlen, 
hvor  den  vilde  Vin  naaede  helt  op  til  Taget  — 
og  skinnede  Solen,  var  det  ham  en  særlig  Til- 
fredsstillelse at  kunne  tænde  Piben  ved  et  Brænde- 
glas —  „saa  smager  den  meget  bedre,  end 
naar  man  skal  bruge  Svovlstikker  og  Fidibus", 
forsikrede  han.  Tobakken —  „Sort  G"  og  „Ton- 
nenboier" ,  lige  meget  af  hver  —  blandede  han 
omhyggelig  paa  en  Avis,  hældte  den  uden 
at  spilde  et  Blad  ned  i  Kassen ,  kom  en  Skive 
Gulerod  imellem,  for  at  Blandingen  ikke  skulde 
blive  for  tør,  og  lagde  saa  forsigtig  Blypladen 
over  —  det  var  en  stor  Fornøjelse  at  se  paa! 
Mindre  Reparationer  paa  sit  Toj  udførte  han  selv, 
syede  Knapper  i  og  stoppede  Strømper,  og  med 
saadanne  huslige  Sysler,  med  Spadsereture  og 
Læsning  —  han  læste  gjerne  Tysk  —  faldt  Tiden 
ham  aldrig  lang.  I  Mørkningen  phantaserede  han 
paa  Fløjten,  og  saa  holdt  han  ikke  af,  at  Nogen 
var  tilstede;  jeg  troer,  det  var  ham  en  vis  Ny- 
delse at  fremlokke  de  blide,  klagende  Toner 
samtidig  med,  at  han  dvælede  ved  Fortiden  og 
dens  vemodige  Minder.  Forresten  var  han  paa 
ingen  Maade  Melankoliker,   tvertimod;    man  saae 

ham  ganske  \-ist  sjelden  eller  aldrig  le,  men  han 
var  af  et  temmelig  ligeligt  Temperament  og  følte 
sig  vistnok  resigneret -tilfreds  med  Tilværelsen. 
Var  der  Selskab  paa  Gaarden,  gjorde  han  paa 
en  vis  Maade  Honneurs,  idet  han  samvittigheds- 
fuldt gik  fra  den  ene  Gjæst  til  den  anden  og 
sagde  Enhver  nogle  forbindtlige  Ord,  men  naar 
man  satte  sig  til  Spillebordene,  og  Rogen  fra  de 
mange  Merskumspiber  i  Forbindelse  med  Duften 
af  Romtoddyerne  gjorde  det  kvalmt  i  Stuen,  trak 
han  sig  i  Reglen  tilbage  og  gik  op  paa  sit  \'æ- 
relse.  —  Hans  Liv  havde  aabenbart  staaet  stille 
siden  1842,  og  derfor  var  og  blev  hele  den 
senere  Udvikling  i  politisk  og  militair  Henseende 
ham  fuldstændig  fremmed ;  hans  konstitutionelle 
Forestillingskreds  naaede  ikke  ud  over  Provinsial- 
stænderne,  og  de  store  Høstmanøvrer  under  Fre- 
derik den  Sjette  vare  for  ham  Indbegrebet  af  al 
Krigskunst.  Med  formelig  Begejstring  kunde  han 
fortælle  om  det  brogede  Skue,  som  alle  de  for- 
skjellig  uniformerede  Corps  den  Gang  afgave 
ved  en  Revue,  han  kunde  huske  Farverne  paa 
hvert  Regiments  Rabatter,  og  jeg  er  ikke  langt  fra 
at  tro,  at  han  betragtede  Indførelsen  af  den  tar\-e- 
iigere  og  mere  eensartede  Bekkedning  som  en 
Begyndelse  til  Hærens  Forfald.  „Under  den 
slesvigske  Treaarskrig  kunde  det  endnu  gaa", 
plejede  han  at  sige,  „for  da  \-ar  det  Frederik 
den  Sjettes  Officerer,  der  \-ai-e  i  Ilden,  men  hvor- 

dan  gik  det  i  1S64!  Da  var  den  gamle  Skole  i 
Færd  med  at  do  ud,  og  da  var  det  en  Civilist, 
en  Biskop,  der  havde  Overkommandoen  —  Gud- 
bevares, jeg  har  hort  ham  præke,  og  det  gjorde 
han  fortræffelig,  men  derfra  er  der  dog  ogsaa  et 
godt  Spring  til  at  optræde  som  kommanderende 
General  —  hvadbehager?  —  Ja,  havde  det  \'æret 
Biskop  Absalon,  han  \-ar  Karl  for  sin  Hat,  men 
det  var  det  desværre  ikke!" 

—  Tænker  jeg  tilbage  paa  alle  de  mange 
smaa  og  store  Ferier,  jeg  har  tilbragt  paa  Tyre- 
strup, saa  er  det  kun  l^^se  og  fornojelige  Billeder, 
der  dukke  op  for  mig,  og  blandt  dem  indtage 
Jagtminderne  selvfølgelig  en  fremtrædende  Plads, 
eftersom  det  jo  er  paa  Tj'restrup,  jeg  har  faaet 
min  hele  Opdragelse  som  Jæger,  og  eftersom  der 
her  bødes  en  Lejlighed  til  Jagt,  som  ikke  ret 
mange  Steder  i  vort  Land.  Jeg  tænker  aldrig 
uden  Henrykkelse  paa  det  store,  milelange  Eng- 
strøg mellem  Bakkerne,  hvor  man  i  den  rigtige 
Aarstid  altid  kunde  faae  omtrent  saa  mange  Skud, 
man  vilde,  til  dobbelte  Bekasiner,  og  hvor  der 
stundom  laa  saa  mange  Tredækkere,  at  de  endnu, 
ligesom  i  Blichers  Tid,  kunde  siges  at  ,,hjorme'" ; 
jeg  mindes  Hønsejagter,  hvor  man  paa  een  For- 
middag rejste  syv,  otte  Flokke,  jeg  seer  Gran- 
tykningen, uden  for  hvilken  jeg  skød  min  første 
Sneppe,  og  jeg  kan  endnu  i  Drømme  opleve  den 

bitre  Skuffelse,  jeg  følte  ved  en  Dag  i  Julen  at 
skyde  forbi  til  den  „sorte"  Ræv  nede  i  Ror- 
mosen. 

Med  Gaardens  Beboere  stod  jeg  paa  den 
bedste  Fod.  Jeg  var  Jorgens  Ven,  og  følgelig 
havde  jeg  en  høj  Stjerne  hos  hans  Fader,  thi  Alt, 
hvad  Sønnen  holdt  af,  det  holdt  den  Gamle  ogsaa 
af;  Døtrene  vare,  trods  Aldersforskjellen,  de  Bal- 
damer, jeg  helst  dansede  med,  og  Løjtnanten 
stoppede,  da  jeg  blev  lidt  ældre,  ikke  sjelden 
selv  en  Pibe  til  mig,  hvilket  vel  omtrent  var  den 
største  Udmærkelse,  han  kunde  vise  Nogen. 
Hele  Livet  paa  IVrestrup  staaer  da  ogsaa  i  en 
særlig  Glans  for  min  Erindring,  og  det  hvad 
enten  jeg  nærmest  tænker  paa  hyggelige  Mork- 
ningstimer  i  Løjtnantens  Gavlværelse,  tilbragte 
med  stilfærdig  Samtale  om  gamle  Dage  og  om 
gamle  Minder,  eller  jeg  fæster  Tanken  paa  de 
stormende  Julegilder,  hvor  højt  Spil  og  over- 
vaktes  Drik  ganske  vist  dominerede  mere  end 
heldigt  var,  men  hvor  .hele  Billedet  af  den  store 
Riddersal  —  der  til  Trods  for  Skjæret  fra  de 
knitrende  Favnestykker  i  Kaminen  og  Lysene 
paa  Spillebordene  dog  altid  laa  i  et  ejendommelig 
tiltrækkende  Halvmørke  —  af  Drikkelaget  og  af 
selve  de  Skikkelser,  der  bevæ^gede  sig  i  Rummet, 
var  som  klippet  ud  af  det  syttende  Aarhundredes 
brogede  Krønike.  Med  et  vist  Velbehag  troer 
jeg  endnu  at  kunne  fornemme   den  .Asmosphærc, 

der  altid  slog  En  i  Mode  herfra,  en  Atmosphære 
mættet  med  forgjemt  Tobaksrog  og  Buketten  af 
daarlig  Rom,  jeg  seer  de  mægtige  F^ade  med 
dampende  Stege  sættes  ind  paa  Aftensbordet  og 
forsvinde  som  Dug  for  Solen,  og  jeg  tænker  med 
noget  blandede  Følelser  paa  Juleballet,  det  første 
Bal,  hvor  jeg  mødte  i  Kjole,  og  det  første  og 
sidste  Bal,  hvorfra  jeg  —  takket  være  Cognac' en, 
som  efter  god  vendsysselsk  Skik  bødes  Herrerne 
efter  hver  Dans!  —  overvældet  maatte  trække 
mig  tilbage  hen  imod  Midnat. 

Ved  Udgangen  af  daværende  sjette  Klasse 
skiltes  Jørgen  og  jeg  ad;  han  tog  hjem  for  at 
uddanne  sig  til  Landmand,  j  e  g  skulde  jo  studere 
og  blev  derfor  i  Skolen.  Omgangen  imellem  os 
holdt  imidlertid  ikke  op;  Tyrestrup  vedblev  frem- 
deles at  være  mit  stadige  Ferieopholdssted,  hvor. 
jeg  kunde  komme  uanmeldt,  saa  tidt  jeg  vilde,  og 
det  gjorde  jeg  da  ogsaa  trolig.  Da  jeg  som 
Student  kom  til  Kjøbenhavn,  bleve  Besøgene  jo 
noget  sjeldnere,  men  det  var  dog  en  fast  Regel, 
at  jeg  tilbragte  det  Halve  af  Sommerferien  og 
det  Halve  af  Juleferien  ovre  paa  Tyrestrup. 

Saa  døde  gamle  Basse  en  skjønne  Dag  plud- 
selig og  aldeles  uventet  nede  i  Kostalden,  ramt 
af  et  apoplektisk  Anfald;  man  kunde  vistnok, 
iimtatis  umtandis  ^  paa  hans  Endeligt  have  an- 
vendt Anders   Sørensen  Vedels   bekjendte  Ord  i 

Ligtalen  ov'er  Frederik  den  anden:  —  „dersom 
Christen  Basse  kunde  haft  Aarsag  for  fremmede 
Pyoprietarii  og  udlendiske  Kreaturhandlere  og 
andre  sine  gode  Mænds  daglige  Omgængelse  at 
holde  sig  fra  den  almindelig  skadelig  Drik,  som 
nu  over  al  \'endsyssel  iblandt  Proprietarii  og 
Adel  og  den  menige  Mand  alt  for  meget  gængs 
er,  da  syntes  for  menneskelige  øjne  og  Tanker, 
at  Christen  Basse  kunde  levet  mangen  god  Dag 
længer"  —  men  det  sagde  Pastor  Jensen  ikke, 
tvertimod :  han  holdt  en  lang,  hædrende  Tale,  og 
gamle  Basse  kom  i  alle  Maader  pænt  i  Jorden. 

Nu  sad  Jørgen  da  som  Enehersker  paa 
T^Testrup  —  Søstrene  vare  kort  i  P'orvejen  blevne 
gifte  med  et  Par  Naboproprietairer  —  og  havde 
ikke  andet  Selskab  end  Løjtnanten,  hvem  gamle 
Basse  i  sit  Testamente  udtr3'kkelig  havde  tillagt 
Ret  til  Bolig  og  Ophold  paa  Gaarden  for  Livstid, 
en  Bestemmelse,  der  jo  forresten  forsaavidt  var 
overflødig,  som  Jørgen  holdt  mindst  lige  saa 
meget  af  den  gamle  Militair,  som  Faderen  havde 
gjort. 

Jørgen  var  i  Aarenes  Løb  bleven  hvad  man 
dér  paa  Egnen  kalder  en  „kjon  Knægt",  og  han 
var  tillige  en  halv  Kæmpe:  han  kunde  tage  en 
Tønde  Hvede  under  h\'er  Arm  og  biore  dem  fra 
Loen  tvers  over  Gaarden,  og  da  nogle  s\'enske 
Karle  en  Gang  i  Høsten  yppede  Klammeri  og 
begyndte  at  fingerere  ved  deres  Kni\e,  dunkede 

Jørgen  Hovederne  saadan  sammen  paa  dem,  at 
de  ikke  tænkte  paa  Ufred  i  de  første  Uger.  Sin 
Værnepligt  havde  han  aftjent  ved  F^eltartilleriet,  og 
det  havde  været  JNIaalet  baade  for  hans  egen  og 
den  Gamles  Ærgjerrighed,  at  han  skulde  opnaaet 
at  blive  Secondlojtnant,  men  det  gik  ikke:  han 
var  ganske  vist  den  bedste  Rytter  ved  Batteriet, 
men  Examen  kunde  han  ikke  tage! 

Vinteraftenerne,  skulde  man  have  troet,  maatte 
falde  Jørgen  lange,  saa  meget  mere  som  han 
aldeles  ikke  delte  Faderens  Smag  for  Kaartspil 
og  heller  ikke  drak  mere  Toddy  end  til  Husbehov 
—  hvilket  imidlertid  i  Vendsyssel  ikke  \il  sige 
saa  ganske  lidt  —  men  det  lod  dog  ikke  til  at 
være  Tilfældet.  Han  og  Løjtnanten,  der  bar  sine 
80  Aar  med  Anstand  og  ikke  led  mere  af  Poda- 
gra nu  end  før,  sad  og  røg  deres  Piber,  knæk- 
kede Nødder,  smaasnakkede  om  Dagens  Begiven- 
heder og  lagde  regelmæssig  Kabaler;  saa  ha\'de 
Jørgen  ogsaa  faaet  Smag  for  Læsning,  d.  v.  s.  for 
ganske  enkelte  Bøger,  særlig  Holberg  og  Blicher, 
som  han,  i  smaa  Partier,  idelig  kunde  læse  om 
og  atter  om,  og  dermed  gik  Tiden  rigtig  godt. 

Var  jeg  i  Besøg  paa  Tyrestrup,  tilbragtes 
Dagene  naturligviis  mest  med  Jagt,  hvor\-ed  vi 
opfriskede  fælles  Barndomsminder,  og  selv  om 
der  ikke  mere  faldt  saa  mange  Tredækkere  som 
fordum,  var  der  dog  altid  nok  til,  at  vi  om  Af- 
tenen kunde  gjøre  Dagens  Bedrifter  til  Gjenstand 

for  en  indgaaende  Drøftelse.  Andre  klagede 
jevnlig  over,  at  det  var  svært  at  holde  en  Sam- 
tale i  Gang  med  Jørgen,  fordi  Stoffet  hurtig  slap 
op,  og  han  var  sejg  at  trække  op,  men  det  mær- 
kede jeg  aldrig:  jeg  sætter  nu  en  Gang  mere 
Pris  paa  at  snakke  rolig  og  afbrudt  om  smaa 
Emner  med  et  Menneske,  som  jeg  virkelig  bryder 
mig  om,  end  paa  at  føre  en  dybsindig  Discussion 
med  En,  der  maaske  er  mig  aldeles  ligegyldig. 
Og  holde  af  Jorgen,  det  maatte  Enhver,  der 
kjendte  ham,  thi  bedre  Menneske  end  ham  skulde 
man  have  ondt  ved  at  finde;  selv  en  vis  Poesi 
kunde  der  være  over  ham,  og  naar  han  en  varm 
Augustdag  efter  nogle  Timers  anstrengende  Beka- 
sinjagt  smed  sig  i  en  Hostak,  saae  op  mod  den 
blaa  Himmel  og  med  sit  aabne,  prægtige  Ansigt 
straalende  af  stille  Livsglæde  sagde:  „Her  er 
Fanden  fiøjte  mig  kjønt!"  saa  kunde  Ingen  noget 
øjeblik  være  i  l\'ivl  om,  at  denne  Udtalelse  i  al 
sin  Simpelhed  skyldtes  en  Fortrolighed  med  Na- 
turen og  en  Kjærlighed  til  den,  som  var  en  hel 
Del  mere  ægte  end  Andres  lange  Udg^'delser. 

—  Han  var  efterhaanden  bleven  tredive  Aar 
uden  at  være  gift,  og  uden  at  der  syntes  at  være 
Udsigt  til  i  en  overskuelig  Fremtid  at  se  ham 
som  Ægtemand.  1  Spøg  som  i  Alvor  opmuntrede 
baade  Løjtnanten  og  jeg  ham  til  at  „forandre 
sig"  ,  men  uden  Held ;  snart  sagde  han ,  at  man 
vidste,  hvordan  man  havde  det,  men  man  vidste 

Sgu  ikke,  hvordan  man  fik  det,  og  han  kom  med 
saa  realistiske  Lignelser  som  den,  at  Hestehandel 
jo  regnedes  for  en  usikker  Forretning,  og  dér 
indestod  dog  Sælgeren  i  Reglen  for  skjulte  Fejl, 
saa  at  man  \'ar  nogenlunde  sikker  paa ,  at  den 
Hoppe,  man  kjobte,  hverken  var  Krybbebider 
eller  Vindsluger,  men  hvem  indestod  En  for,  at 
et  Kvindfolk  ikke  havde  skjulte  Fejl,  som  var 
meget  værre!  —  snart  indskrænkede  han  sig  til 
at  sige,  at  det  havde,  jo  intet  Jag,  han  fik  vel 
nok  en  Gang  en  Kone,  naar  Tid  var! 

Jeg  husker  saa  tydelig,  at  Løjtnanten  en 
Aftenstund,  en  af  de  sidste  Dage  af  min  Sommer- 
ferie, havde  holdt  et  kort  men  bevægeligt  Fore- 
drag for  Jorgen  om,  at  han  dog  i  Tide  burde 
tænke  paa  at  sikre  sig  en  legitim  Arving  til  Tyre- 
strup; Jørgen  kom  ganske  vist  med  nogle  sin- 
dige Indvendinger,  men  han  afviste  ikke  helt 
Spørgsmaalet ,  saaledes  som  han  plejede,  og  jeg 
begyndte  at  faae  en  Anelse  om,  at  han  dog 
muligviis  kunde  gaa  i  Giftetanker. 

Næste  Dag  holdt  vi,  efter  en  vel  tilbragt 
Formiddag  i  Sortemose,  Rast  paa  en  Stump  Eng 
uden  for  Norreskoven,  og  vi  havde  Begge  i  nogen 
Tid  ligget  og  nydt  Tilværelsen  ved  at  se  op  i 
Luften  uden  at  tale,  da  jeg  pludselig  vaktes  ved 
Dianas  Knurren,  og  mit  Blik  falder  paa  en 
kvindelig  Skikkelse,  som  i  en  Afstand  af  nogle 
hundrede   Alen    bevægede    sig    hen    ad   Stien    til 


Skoven  med  Ryggen  halvt  vendt  imod  os.  Det 
var  en  ganske  mærkelig  Figur,  for  aldrig  i  mit  Liv 
har  jeg  seet  saa  højt  og  tyndt  et  Fruentimmer 
under  en  stor  Straahat;  hun  saae  bogstavelig  ud 
som  Stænglen  paa  en  af  de  blege  Paddehatte, 
der  skj'de  op  paa  trøskede  Træstubbe. 

„Hvad  skal  det  Stykke  forestille?"  spurgte 
jeg  halvhøjt  Jørgen  og  pegede  frem  efter. 

Han  foer  op  af  sin  Dvaletilstand,  saae  i  den 
angivne  Retning  og  svarede,  som  jeg  syntes,  lidt 
forlegen:   „Det  er  jo  Frøken  Begtrup!" 

I  det  Samme  havde  den  saaledes  betegnede 
Dame  naaet  Stenten  i  Skovkanten ,  samlede 
Kjolen  om  sig,  klatrede  over  og  forsvandt.  Jeg 
kunde  ikke  atliolde  mig  fra  en  uskyldig  Bemærk- 
ning om ,  at  det  var  godt  nok  at  have  Smalben, 
men  at  det  dog  ogsaa  kunde  drives  for  vidt, 
men  jeg  fortrød  det  strax,  eftersom  Jørgen  med 
usædvanlig  Alvor  sagde:  „Hun  er  Lærerinde  paa 
Bakkegaarden.     Hende  skulde  Du  kjende!" 

„Saa!    Hvorfor  det?"  spurgte  jeg. 

..Jo,  det  er  et  storartet  Fruentimmer!" 

Jeg  nøjedes  atter  med  et  vistnok  noget  skep- 
tisk ..Saa!",  og  han  vedblev:  „Du  .skulde  bare 
vide,  hvad  hun  kan!  Der  er  ikke  åen  Ting  i 
Verden,  uden  at  hun  kan  tale  med  om  dcn\'' 

„Fy,  for  Fanden!"  sagde  jeg. 

„Hvad  skal  det  sige!  Er  det  ikke  godt,  at 
hun  kan  — " 

„Ja,  det  er,  ligesom  man  tøger  det",  aft)rod 
jeg  ham.  .,Jeg  har  nu  altid  dem  lumsk  i  Kik- 
kerten, der  kan  snakke  med  om  Alting,  for  de 
veed  i  Reglen  allermindst!" 

.,Naa,  ja,  paa  den  Maade,  det  kan  Du  have 
Ret  i,  men  saadan  er  det  nu  ikke  med  Frøken 
Begtrup.  —  Du  kjender  hende  jo  ikke!" 

..Nej,  Gudskelov!" 

„Ja,  det  skulde  Du  nu  ellers  ikke  sige!" 

„Hvorfor  ikke  det?" 

„Aa,  ikke  for  Noget!" 

Hermed  endte  Samtalen,  og  Dagen  efter 
rejste  jeg.  Imidlertid  havde  jeg  hort  nok  til  ikke 
at  blive  saa  forbavset,  som  jeg  ellers  vilde  være 
bleven,  da  jeg  en  Maaneds  Tid  senere  modtog 
et  Kaart  indeholdende  Navnene  P  e  t  r  a  B  e  g  t  r  u  p  og 
Jørgen  Basse.  Jeg  sendte  naturligviis  strax  en 
længere  Lykønskning,  fik  ud  paa  Efteraaret  Med- 
delelse om,  at  Parret  havde  holdt  Bryllup,  og  se- 
nere en  venlig  Anmodning  fra  Jørgen  om  at 
komme  til  Tyrestrup  i  Julen.  Det  gjorde  jeg 
dog  ikke,  dels  fordi  jeg  virkelig  ikke  godt  kunde 
tage  hjemmefra  og  heller  ikke  vilde  forstyrre 
de  Nygifte  i  Nydelsen  af  Hvedebrødsdagene,  dels 
fordi  jeg  har  den  stygge  Vane  at  domme  efter 
et  første,  ydre  Indtryk,  og  det  Indtryk,  jeg  havde 
faaet  af  Fruen  paa  Tyrestrup,  gjorde  mig,  ærlig 
talt,  ikke  synderlig  forhippet  paa  at  gjøre  hendes 
nærmere    Bekjendtskab.       Hvad    jeg    hørte    om 

hende  paa  anden  og  tredie  Haand,  var  heller 
ikke  særlig  tiltalende.  En  af  Jørgens  og  mine 
fælles  Bekjendte,  en  yngre  Landmand,  der  just 
ikke  udmærker  sig  ved  særlig  Finfølelse  eller 
særlig  urban  Udtryksmaade ,  spurgte  mig,  om 
jeg  havde  seet  hende.  „Kun  paa  Ryggen",  sva- 
rede jeg.  —  „Ja,  det  er  sgu  lige  fedt,  fra  hvad 
Kant  De  seer  hende",  svarede' han,  „for  der  er 
hverken  Ret  eller  Vrang  paa  hende!  • —  IMen 
veed  De  ellers  Noget  om  hende?"  Det  benæg- 
tede jeg,  og  saa  fortalte  han  mig  en  hel  Del, 
Løst  og  Fast.  Hun  var  ingen  Aarsunge:  et  Par 
og  tredive,  mente  han;  hendes  Forældre  vare 
tidlig  døde,  fattig  som  en  Kirkerotte  var  hun,  og 
fra  pur  ung  af  havde  hun  været  henviist  til  at 
ernære  sig  selv  som  Gouvernante.  Det  var  jo 
hæderligt  nok,  men  skarp  som  en  .Ragekniv  var 
hun  i  sin  Mund,  sippet  som  en  gammel  Jomfru 
og  vant  til  at  tage  Tøjlerne,  hvor  hun  kom  hen. 
For  et  Aars  Tid  siden  havde  hun  begyndt  at 
lægge  an  paa  Jorgen,  været  aandrig  og  interes- 
sant, følelsesfuld  og  blufærdig,  og  al  den  Kvinde- 
lighed og  højere  Dannelse  havde  han  ikke  kun- 
net staa  for  i  Léengden.  „Saa  blev  de  gift", 
sluttede  min  Hjemmelsmand,  „og  De  kan  tro, 
der  forefaldt  en  artig  Scene  paa  Tyrcstrup  Dagen 
efter  Bryllupet!  Kusken  \-ar  kjort  ox'cr  paa 
Bakkegaarden ,  hvnv  hun  jo  havde  v;eret  Læn-er- 
indc,   for   at   hente   hendes  Kommode   og   et  Par 


Hatæsker  eller  hvad  det  var  for  Pjuds,  og  han 
kommer  ganske  rigtig  kjørende  ind  i  Gaarden 
op  ad  Formiddagen.  Undervejs  hax^de  imidlertid 
Rasmus  Hjulmand  bedt  Kusken,  om  han  ikke 
vilde  tage  en  Vugge  med,  som  skulde  op  til 
Gartneren,  og  Vuggen  kom  nok  saa  pænt  til  at 
ligge  øverst  paa  Læsset.  Det  maa  have  været 
et  Syn  for  Guder  at  se  Vognen  svinge  ind  paa 
Tj'restrup!  Folkene  fnisede  og  sagde,  at  det 
blev  nok  tidlig  Foraar,  siden  Storken  allerede 
var  undervejs.  Fruen  besvimede,  og  Niels  Kusk 
blev  afskediget  samme  Dag.  —  Jo,  dér  gad  jeg 
have  været  med!" 

—  I  Løbet  af  et  Par  Aar  hørte  jeg  kun  i  Ny 
og  Næ  og  oftest  kun  paa  anden  Haand  fra  l'yre- 
strup.  Til  .  min  Fødselsdag  tik  jeg  dog  regel- 
mæssig Brev  fra  Løjtnanten  —  altid  sammenlagt 
paa  gammeldags  Viis  og  forseglet  med  en  Oblat 
—  og  af  ham  erfarede  jeg  bl.  A. ,  at  Tja-estrup 
helt  var  bj'gget  om  eller  i  alt  Fald  havde  under- 
gaaet  saadanne  Forandringer  i  det  Ydre  og 
Indre,  at  Gaarden  ikke  var  til  at  kjende.  „Mit 
gamle  Værelse  har  jeg  jo  beholdt  saa  temmelig 
uforandret",  skrev  Løjtnanten,  „men  den  vilde 
Vin  paa  Gavlen  er  gaaet  i  Løbet ,  og  j  e  g  op- 
lever naturligviis  ikke  at  se  de  n^^e  Ranker  naa 
saa  højt  op".  Om  den  unge  Frue  udtalte  han 
sig  saa  godt  som  ikke,   og  skete  det,  var  det  i 

saa  kortfattede  og  forbeholdne  Udtryk  som : 
„Jørgens  Kone  har  det  fremdeles  godt  og  er 
meget  virksom,  men  til  nogen  Forøgelse  af  Fa- 
milien synes  der  ikke  at  være  Udsigt,  i  det 
mindste  ikke  i  nogen  nær  Fremtid." 

Jørgen  selv  lod  det  ikke  mangle  paa  Op- 
fordringer til  mig  om  at  komme  derover,  det  var 
Synd  at  sige  Andet,  men  jeg  trykkede  mig 
stadig  ligesom  en  anskudt  Hare.  Saa  fik  jeg 
imidlertid  en  Sommer  et  Brev  fra  Fruen,  et  rigtig 
venligt  Brev,  hvori  hun  bebrejdede  mig;  at  jeg 
havde  kunnet  lade  saa  lang  Tid  gaa  hen  uden 
at  se  til  min  gamle  Ven,  der  længtes  saa  meget 
efter  mig  o.  s.  v.  o.  s.  v. ,  og  saa  tog  jeg  det 
overtvert  og  rejste  derover. 

Paa  nærmeste  Landstation  ventede  en  elegant 
Jagtvogn  mig,  og  da  jeg  kjørte  op  ad  den  Bakke,' 
fra  hvis  Top  jeg  første  Gang  havde  seet  Tyre- 
strup ligge  foran  mig  i  al  sin  Herlighed,  sad  jeg 
og  glædede  mig  som  et  Barn  til  at  gjense  den 
gamle  Gaard  —  jeg  glemte  i  øjeblikket  helt,  at 
den  var  bygget  om  —  og  jeg  dvælede  med  et 
vist  Behag  ved  den  Paradox,  jeg  en  Gang  har 
hørt  fremsætte,  at  det  bedste  Beviis  paa,  at  man 
\-irkelig  er  hjemme  et  .Sted,  er,  at  Hundene  kjende 
En,  hvorhos  jeg  naturligviis  forudsatte,  at  Diana 
levede  endnu  og  vilde  modtage  mig  som  en 
gammel  Kjending. 

Jeg    blev    imidlertid    bi^at    reven   ud    af  mine 


Betragtninger  ved  pludselig  at  se  et  ganske  an- 
det Tyrestrup  end  det,  jeg  ventede,  ligge  nede  i 
Dalen.  Op  af  de  rensede  Grave,  der  nu  ikke 
længere  kantedes  af  noget  Træ  men  blot  ind- 
fattedes af  skraanende  Græsrabatter,  hævede  sig 
en  kold,  hvidgraa,  stillos  Bygning  overlæsset  med 
Pynt  i  Cement  —  jeg  hader  Cement  —  og  tæk- 
ket med  Skifer.  I  den  F'olelse  af  Nedstemthed, 
der  altid  paakommer  et  nogenlunde  normalt  con- 
strueret  Menneske,  naar  han  finder  en  Ting 
ganske  anderledes,  end  han  har  ventet,  rullede 
jeg  over  Dæmningen,  da  jeg  pludselig  ved  Bred- 
den af  Graven,  i  hvilken  der  laa  en  Flok  Ællinger, 
fik  øje  paa  en  brun  og  graa  Hønsehund  —  jo, 
min  Tro,  det  var  Diana!  Glad  kaldte  jeg  paa 
den,  den  gjorde  et  Spring  hen  imod  Vognen 
men  standsede  pludselig  med  et  Ryk  —  den  var 
tøjret  som  et  andet  Faar!  Jeg  fik  imidlertid  ikke 
Stunder  til  at  anstille  videre  Betragtninger  over 
dette  mærkelige  Phænomeen,  thi  faa  øjeblikke 
efter  holdt  vi  for  Trappen,  hvor  jeg  modtoges  af 
Jørgen  og  P^ruen,  fulgt  af  en  arrig  hvæsende, 
smækfed  lille  Koter.  Jørgen  var  bleven  meget 
svær,  og  Fruen  om  muligt  endnu  tyndere,  end 
den  Gang  jeg  saae  hende  entre  over  Stenten, 
men  venlig  toge  de  imod  mig,  og  det  var  jo  det 
Væsentlige. 

I  en  Fart  fik  jeg  gjort  en  Smule  Toilette  og 
kom   ind   i   Dagligstuen,    hvor   jeg  blev  præsen- 

teret  for  to  antike  Damer  med  Hængekrøller  og 
høje  Sæt,  hvilke  forestilledes  mig  som  Tante 
Mine  og  Tante  Bine  —  P^ruens  Tanter  naturlig- 
viis.  Hillemænd,  hvor  var  der  bleven  fint  i 
Stuen!  Splinternye  Nøddetræs  Møbler,  der,  saa 
vidt  jeg  kunde  se  for  de  stribede  Shirtings  Over- 
træk, vare  betrukne  med  blaa  Silke,  Spejle  og 
Consoller,  Damepult  og  Flygel!  Ogsaa  Kunsten 
protegeredes,  idet  Væggene  oplivedes  af  et  Par 
sentimentale  Farvetrjd^  i  brede,  forgjidte  Rammer, 
og  i  et  Hjørne  knejsede  en  vældig  Makartbuket 
garneret  med  japanesiske  Vifter  og  Paafuglefjer. 

Ved  Middagsbordet  var  Fruen  Elskværdig- 
heden selv,  men  jeg  maatte  idelig  mindes  Jørgens 
Ord  til  mig  om,  at  hun  var  „et  storartet  Fruen- 
timmer, der  kunde  tale  med  om  Alt",  for  i  Løbet 
af  en  halv  Time  havde  hun  sat  alle  Problemer 
mellem  Himmel  og  Jord  under  Debat,  og  det  lod 
virkelig  til,  at  hun  var  lige  godt  hjemme  paa 
Literaturens ,  Kunstens,  Historiens  og  Politikens 
Omraade ;  jeg  maatte  jevnlig  erklære  mig  re- 
nonce, men  hun  vidste  Besked  om  Alt,  og  saa 
gik  Konversationen  jo  fortræffelig.  Desuden 
viiste  hun  sig  som  en  Værtinde,  der  forstod  at 
præsidere  med  Anstand,  thi  neppc  havde  hun 
trykket  paa  Klokken,  der  stod  foran  hende,  for 
en  kjoleklædt  Tjener  i  samme  Nu  var  ved  hen- 
des Side,  bøjende  sig  for  hendes  mindste  N'^ink, 
som    om    hun    hawlc    Wfi'et    en    fodt    (."omtcsse. 

Maden  var  upaaklagelig  og  Vinen  ligeledes,  men 
jeg  drak  ikke  synderlig,  eftersom  Jorgen  selv  kun 
nod  eet  lille  Glas,  oven  i  Kjøbet  blandet  med 
Vand;  „det,  finder  min  Mand,  bekommer  ham 
bedst",  forsikrede  P'ruen. 

Da  vi  rejste  os  fra  Bordet,  foer  den  tidligere 
omtalte  fede  Koter  —  der  bar  Navnet  „Monke}^" 
og  antoges  at  være  en  ægte  Terrier  —  ind  under 
min  Stol  og  gjorde  under  en  hæs  Gjoen  et  Atten- 
tat paa  mine  Permissioner,  men  da  Fruen  oplyste 
mig  om,  at  det  fromme  Dyr  aldrig  gjorde  Noget, 
men  at  det  nu  en  Gang  var  dens  ufravigelige 
\'ane  at  bide  Fremmede  ganske  lidt  i  Benene, 
naar  man  rejste  sig,  blev  jeg  selvfolgelig  fuld- 
kommen beroliget.  Monkey's  Optræden  mindede 
mig  imidlertid  om  min  gamle  Veninde  Diana,  og 
jeg  spurgte  Jorgen,  om  det  \'irkelig  var  den,  jeg 
havde  seet,  da  jeg  kom  kjorende.  J(j,  det  var 
meget  rigtigt,  det  var  Diana.  „Men  den  var  jo 
bundet?"  —  „Ja,  det  er  for  at  passe  paa  min 
Kones  Ællinger" ,  sagde  Jorgen ;  „jeg  skal  sige 
Dig,  hun  interesserer  sig  meget  for  alt  Slags 
Fjerkræ  —  det  er  nu  hendes  Apanage  —  og 
i  Aar  har  Ræven  taget  en  hel  Del  Ællinger  for 
hende,  derfor  er  Diana  tøjret  ude  hos  dem."  — 
„Jeg  troede  ellers  ikke  Mikkel  saadan  vovede  sig 
ind  til  en  Gaard ,  hvor  Du  og  din  Bosse  er 
hjemme",  sagde  jeg,  ubehagelig  berørt  ved  at 
hore,   at  Diana  paa  sine   gamle  Dage   var  redu- 

ceret  til  tøjret  Vogter  for  tamme  Smaakreaturer. 
„Aa,  min  Mand  har  næsten  helt  slaaet  sig  fra 
Jagten",  bemærkede  Fruen,  „det  morer  ham  ikke 
længer  —  i  alt  Fald  ikke  at  gaa  alene,  men  naar 
De  er  med,  er  det  naturligviis  en  anden  Sag. 
Forresten  har  vi  ogsaa  været  nodt  til  at  binde 
Diana  af  en  anden  Grund:  den  kan  nemlig  slet 
ikke  forliges  med  Monkey!" 

„Nej,  det  kan  jeg  næsten  tænke  mig!"  sagde 
jeg.  —  „Men  nu  maa  jeg  virkelig  op  til  Løjt- 
nanten! Er  det  slemt  med  Podagraen,  siden 
han  ikke  var  nede  til  Middag?" 

.,Aa,  jeg  veed  saamænd  ikke" ,  svarede 
Fruen  i  en  forceret  ligegyldig  Tone.  —  „Vi  maa 
i  Reglen  finde  os  i  at  renoncere  paa  hans  be- 
hagelige Selskab" ,  tilføjede  hun  med  et  spodsk 
Smil  paa  sit  benede  Ansigt. 

Jeg  saaé  forundret-spørgende  paa  hende,  og 
hun  tog  øjnene  til  sig.  Saa  gik  Jørgen  og  jeg 
ovenpaa,  bankede  og  hørte  det  velbekjendtc 
„Kom!" 

Inde  i  Værelset,  hvor  Alt  var  som  for  tyve 
Aar  siden,  stod  Løjtnanten  i  Færd  med  at  blande 
et  halvt  Pund  „Sort  G"  og  „Tonnenboier"  paa 
den  stedlige  Hojreavis;  hans  Holdning  var  bleven 
noget  mere  bøjet,  og  hans  Knebelsbarter  vare 
hvide,  men  ellers  saae  han  temmelig  uforandret 
ud.  Jeg  kan  ikke  beskrive,  hvor  uendelig  vcl- 
gjørendc  det  var  at  se,   at  der  dog  var  Noget, 

som  var  i  Stand  til  at  trodse  Tiden  og  Om- 
skiftelserne, og  da  jeg  efter  en  hjertelig  Mod- 
tagelse var  placeret  i  Sofaen  og  havde  faaet 
Merskumspiben  tændt,  blev  der  naturligviis  en 
Sporgen  uden  Ende.  Jorgen  tik  imidlertid  ikke 
Lov  at  sidde  ret  længe,  thi  lidt  efter  kom  Tjene- 
ren og  skulde  hilse  fra  Fruen  og  bede  Herren 
om  at  komme  ned.  Jørgen  parerede  strax  Ordre, 
hængte,  som  jeg  syntes  med  et  let  resigneret 
Suk,  Piben  fra  sig  og  skyndte  sig  ud  ad  Døren. 

—  „Naa,  hvordan  har  saa  De  det,  kjære 
Løjtnant",  sagde  jeg,  „nu  er  det  Deres  Tour  at 
fortælle!" 

.Ja,  hvordan  har  man  det,  naar  man  er  85!" 
svarede  han.  „Saa  som  saa,  men  jeg  maa  jo 
ikke  klage;  jeg  kan  endnu  i  godt  Vejr  gaa  mine 
smaa  Toure,  og  Jørgen  kommer  saamænd  hver 
Dag  op  til  mig  og  røger  sin  Pibe  —  den  kan 
han  jo  daarlig  undvære,  og  nede  i  hans  eget 
Værelse  maa  der  nok  kun  røges  Cigar." 

„Ja,  saa!" 

„Nej,  jeg  troer  ikke,  hans  Kone  kan  taale 
Pibe;  hun  er  meget  sart,  og  saa  er  det  jo  rime- 
ligt, at  han  opgiver  den.  —  Han  gjor  nu  i  det 
Hele  ON'erordentlig  meget  af  den  Kone,  men  det 
er  jo  ogsaa  en  meget  —  meget  energisk  og  — 
vel  instrueret  Dame." 

\^i  saae  paa  hinanden  som  to  Augurer,  men 
Ingen  af  os  sagde  Noget,   og  lidt  efter  fandt  jeg 

det  for  Anstandens  Skyld  nodvendigt  at  gaa 
ned  til  Familien.  Først  forlystede  Fruen  os  med 
et  Uhyre  af  et  „Tonemaleri",  der  hed  „En  Morgen 
paa  Alperne"  —  jeg  erfarede  senere,  at  hun, 
ligesom  andre  Spilledaaser,  kun  kunde  aflevere 
tre  forskjellige  Numre,  men  hun  behøvede  saa- 
mænd  ikke  at  trækkes  op!  —  og  derpaa  spil- 
lede vi  i  to  Timer  Rambus.  Aftensmaaltidet  be- 
stod af  tynd  The  og  smaa  Tvebakker,  og  senere 
fik  vi  Rødgrød  —  jeg  var  egentlig  skrupsulten. 
Jørgen,  der  saa  jevnlig  havde  gabet  hele  Af- 
tenen, fulgte  mig  op  paa  mit  V'ærelse,  og  vi  fik 
os  en  kort  Passiar.  Han  gjorde  en  Slags  Und- 
skyldning for,  at  der  ikke  var  bleven  budt  mig 
Todd}',  „men  det  er  en  af  min  Kones  smaa  Sær- 
heder, at  hun  finder  det  saa  simpelt",  sagde  han, 
„og  saa  kan  man  jo  sagtens  føje  hende!  —  Du 
skulde  blot  vide,  hvor  storartet  hun  ellers  er  i 
alle  Maader!"  vedblev  han.  „Alt  hvad  hun  kan, 
og  hvad  hun  kan  overkomme,  det  er  ligefrem 
utroligt!  Hun  er  nu  for  det  forstc  en  glimrende 
Økonom  —  ja.  Du  troer  det  maaske  ikke,  men 
jeg  forsikrer  Dig,  hun  sparer  en  Øre,  hvor  hun 
kan,  og  det  er  kun  med,  hvad  der  er  nodvendigt, 
som  nu  f.  Ex.  med  Ombygningen  af  Gaarden  — 
den  var  jo  halv  faldefiordig  —  og  med  Møbler 
og  saadant  Noget,  at  hun  er  flot.  Og  saa  at 
tænke  sig  Alt  det,  hun  er  inde  i!  Om  Vinteren 
læser    hun    hver    Aften    højt    og    holder   ligefrem 

Foredrag  for  mig  om  det,  vi  gaaer  igjennem; 
ifjor  læste  vi  Gothes  I'aust,  den  er  lige  godt 
storartet,  hvad?  Og  saa  læser  hun  saamænd  og- 
saa  Engelsk  med  mig  —  det  lærte  v\  ikke  i 
Skolen,  veed  Du  —  men  det  siger  jeg  nu  kun 
til  Dig,  for  hun  kan  ikke  lide,  Xogen  faaer  det 
at  vide.  Ja,  hun  er  brillant!  —  Men  nu  maa  jeg 
nok  gaa.     Godnat!" 

Og  Jorgen  gik,  overladende  mig  til  mine 
Betragtninger.  --  „Herregud",  tænkte  jeg,  „hv^or 
Naturen  dog  bunder  dybt  i  et  Menneske:  ikke 
saa  snart  er  hun  ophort  med  at  være  Gouver- 
nante  for  Andres  Born,  for  hun  bliver  det  for 
sin  egen  Mand!   —  Naa,  hver  sin  L3^st!" 

—  Næste  Morgen  stod  jeg  op  i  hvad  man 
paa  Landet  kalder  borgerlig  Tid,  om  ved  Klok- 
ken syv,  men  der  lod  ikke  til  at  være  tænkt  paa 
The  eller  Kaffe  eller  Nogetsomhelst,  og  jeg 
hverken  saae  eller  horte  Noget  til  Jørgen  og 
Fruen.  Saa  gik  jeg  ud  i  Gaarden  og  havde  den 
store  Fornøjelse  at  se  Løjtnanten  staa  i  det 
aabne  Gavlvindue  i  Færd  med  at  tænde  sin  Pibe 
ved  Brændeglasset;  han  rystede  lidt  paa  Haanden, 
men  det  gik  dog. 

„Godmorgen!"  raabte  jeg  nede  fra  og  skj'-ndte 
mig  op  til  ham. 

.,Staaer  man  altid  saa  sent  op  paa  Tyrestrup 
nu?"  spurgte  jeg. 

„Ja,    Fruen    mener,    at    Jørgen    trænger    til 

megen  Søvn,  saa  før  Ni  maa  Du  ikke  \'ente  at 
faa  Vaadt  elier  Tørt,  det  er  saa  Husets  Skik", 
svarede  lian. 

Jeg  syntes  nu  egentlig,  det  var  en  løjerlig 
Skik,  men  holdt  dog  gode  Miner  og  passiarede 
saa  livlig,  som  man  kan  paa  fastende  Hjerte. 

„Men  hvad  Pokker  er  det,  Jørgen  bestiller!" 
udbrød  jeg  pludselig,  da  jeg  ved  at  se  ud  ad 
\'induet  opdagede  min  V^en  i  Færd  med  at  fore- 
tage Et  eller  Andet  med  Monkey,  der  var  an- 
bragt paa  en  Huggeblok  nede  i  Gaarden. 

.,Han  kæmmer  Dyret" ,  svarede  Løjtnanten 
rolig.  „Det  gjør  han  hver  Morgen,  for  Fruen 
betroer  ikke  Andre  end  ham  til  det,  og  det  føler 
han  sig  jo  med  Rette  meget  smigret  over  — 
Godmorgen,  Jørgen!" 

Jørgen  saae  op  og  hilste  paa  os,  men  jeg 
troer  dog,  han  var  lidt  flov  ved  at  blive  over- 
rasket i  den  Situation,  og  han  var  paafaldende 
ordknap,  da  vi  langt  om  længe  samledes  om  det 
Kaffebord,  der  repræsenterede  baade  Morgen- 
maaltid  og  Frokost. 

Op  ad  Formiddagen  skulde  vi  da  ned  i 
vSortemose  og  se  til  Bekasincrne,  men  det  va- 
rede syv  lange  og  sj^v  brede,  inden  vi  kom  af- 
sted: forst  maatte  Jørgen  lade  Patroner,  og  han 
vidste  hverken,  hvor  han  havde  Krudt  eller  Hagl; 
saa  kunde  han  ikke  mere  passe  sin  graa  Lærreds- 
jakke   —  enten  \-ar  den  blcx'cn   for  snever,  eller 

han  for  tyk  • —  og  tilsidst  viiste  det  sig,  at  hans 
\'andstøvler  ikke  vare  til  at  finde,  saa  at  han 
maatte  gaa  paa  Jagt  med  almindelige  Fjedersko. 

Endelig  vare  vi  dog  klare  til  Udrykning,  og 
Fruen  sagde  med  sit  huldsaligste  Smil:  „Nu 
har  Herrerne  da  Tiden  for  sig:  vi  spiser  ikke  før 
Fire.'"  Den  Gang  var  Klokken  over  tolv,  og  jeg 
var  lige  ved  at  svare,  at  naar  vi  paa  den  Maade 
skulde  hænge  i  Klokkestrengen,  saa  vilde  jeg 
næsten  hellere  lade  være  med  at  gaa  paa  Jagt, 
men  jeg  d^'ede  mig  for  Jørgens  Skyld  og  holdt 
min  Mund. 

Saa  gik  vi  ned  og  løste  Diana,  og  det  gamle 
Liv  vidste  af  Glæde  ikke,  hvad  Ben  hun  skulde 
staa  paa,  men  da  vi  først  kom  ned  i  Mosen,  \'ar 
hun  aabenbart  saa  uvant  med  det  Hele,  at  hun 
blev  rent  rundtosset  og  i  sin  overstrømmende 
Frihedslyst  begyndte  med  at  støde  tre  dobbelte; 
Jørgen  skød  siden  fire  Gange  i  Træk  forbi  — 
det  var  en  trist  Jagt. 

Løjtnanten  var  nede  til  Middag,  vistnok  nær- 
mest for  min  Skyld,  men  jeg  hørte  ham  ikke 
sige  ret  Meget;  henvendte  Fruen  sig  til  ham,  var 
det  i  en  overlegen,  halv  sarkastisk  Tone,  og 
naar  jeg  talte  til  ham,  .sendte  hun  mig  et  for- 
staaende  Smil,  der  tydelig  nok  skulde  udtrykke 
hendes  Medlidenhed  med,  at  jeg  overhovedet 
var  nødt  til  at  indlade  mig  med  en  saadan  Per- 
son.     Middagen    gik   forresten   ganske   som   den 

foregaaende  Dag;  Jørgen  sugede  sit  Glas  Vin  og 
\'and  i  sig,  og  Fruen  var  talende,  aandrig  og 
besværlig.  Det  blev  mig  efterhaanden  mere  og 
mere  klart,   at  hun   hørte  til  den   Slags  Kvinder 

—  af  hvilke  der  maaske  er  Flere,  end  man  troer 

—  som  et  Liv  igjennem  huske  hvert  Aarstal  og 
hver  Glose,  de  have  lært  i  Skolen,  men  heller 
aldrig  lære  Mere  og  dog  bilde  sig  ind,  at  der 
ikke  existerer  anden  Kundskab  end  den,  de  ere 
blevne  proppede  med;  det  var  ogsaa  tydeligt,  at 
hun,  der  inden  sit  Giftermaal  bestandig  havde 
maattet  kæmpe  med  Fattigdom,  ikke  havde  kun- 
net taale  paa  een  Gang  at  gaa  ind  til  saa  megen 
Rigdom :  hun  var  ødsel,  hvor  det  kunde  tage  sig 
ud,  men  paaholdende  i  alle  andre  Forhold.  Des- 
uden led  hun  af  den  skrækkelige  og  \'istnok 
uhelbredelige  Sygdom,  der  kaldes  honnet  Ambi- 
tion; Løjtnanten  betroede  mig  i  alt  Fald  senere, 
at  hun  allerede  gjentagne  Gange,  directe  og  in- 
directe,  havde  gjort  Skridt  for  at  faae  Jørgen  ud- 
nævnt til  Jægermester  —  eller  vel  rettere  sig  selv 
til  Jægermesterinde  —  men  at  disse  Skridt  des- 
værre hidtil  ikke  havde  aabnet  Udsigt  til  noget 
Resultat,  hvorover  hun  lod  meget  forbitret. 

Kaffen  drak  vi  den  Eftermiddag  inde  i  Jør- 
gens Værelse,  af  hvis  Udstyrelse  Fruen  var 
meget  stolt.  Det  var  nemlig  monteret  med  Ege- 
træs Møbler  i  „Stil":  der  var  et  pompøst  Skrive- 
bord,   ved    hvilket   Ejeren   naturligviis  aldrig  sad 

—  Skrivning  \'ar  ikke  lians  stærke  Side  —  en 
Sofa  med  fast  Hylde,  dekoreret  med  en  Række 
„antike"  Krus  og  Kander  til  en  Gjennemsnits- 
værdi  af  50  øre  Stykket,  og  nogle  højryggede, 
læderbetrukne  Stole,  som  det  var  umuligt  at  sidde 
paa.  Vi  forlagde  derfor  ogsaa  snart  Residentsen 
ovenpaa,  hvor  vi  havde  Lov  at  roge,  og  da 
Monkey  gjorde  Tegn  til  at  ville  med,  havde  Løjt- 
nanten den  Tilfredsstillelse  med  sin  ene,  forholds- 
viis  raske  Fod  at  give  den  et  velment  Spark, 
uden  at  Andre  end  den  og  jeg  mærkede  det. 

Aftenen  tilbragtes  med  Musik,  The,  Rødgrød 
og  Rambus,  og  det  eneste  Oplivende  ved  denne 
var  at  høre  de  to  gamle  Drager  skjændes  om 
Spillet. 

—  Da  jeg  havde  været  fire  Dage  paa  Tyre- 
strup og  altsaa  havde  stiftet  Bekjendtskab  med 
hele  Fruens  musikalske  Repertoire,  begyndte  jeg 
at  tale  om  at  rejse,  men  ikke  blot  Jørgen,  ogsaa 
hans  —  jeg  kan  ikke  faae  mig  selv  til  at  sige 
bedre  —  Halvdel  trængte  saadan  ind  paa  mig, 
at  jeg  for  ikke  at  synes  ligefrem  uhøflig  maatte 
bekvemme  mig  til  at  blive.  Jeg  var  forresten 
højlig  forundret  over  Fruens  store  Velvillie,  thi 
det  forekom  mig  umuligt,  at  hun  med  sin  i  mange 
Henseender  virkelig  gode  Forstand  ikke  skulde 
have  mærket,  at  mine  Følelser  for  hende  ikke 
vare  særlig  venskabelige,  og  jeg  begyndte  at  ane, 
at  der  maatte  ligge  Noget  bag  ved  hendes  ivrige 

Opfordringer  til  mig  om  at  blive.  Det  viste  sig 
da  ogsaa  at  være  Tilfældet. 

En  Aften,  da  Tanterne  havde  trukket  sig  tid- 
ligere tilbage,  end  de  plejede  —  jeg  troer,  lige- 
frem de  havde  faaet  coiisiliiiui  abeiindi  —  lod 
Fruen  bringe  Sodavand  og  Cognac  ind  i  Jørgens 
Værelse,  opfordrede  os  til  endelig  at  tænde  Ci- 
garerne og  plantede  sig  selv  paa  en  af  de  umu- 
lige Stole. 

—  „Jeg  er  vis  paa,  at  De  vil  give  mig 
Ret-- ,  sagde  hun  uden  videre  Indledning.  „Jør- 
gen med  sine  Evner  fortjener  en  større  og  be- 
tydningsfuldere Virksomhed  end  at  styre  en 
Gaard,  ikke  sandt?" 

„Ja,  jeg  veed  ikke  rigtig,  hvad  Fruen 
mener",  svarede  jeg,  og  det  var  sandt,  for  jeg 
anede  ikke,  hvor  Konen  vilde  hen. 

,,iQQ,  mener,  at  en  Mand  i  hans  sociale 
Stilling  og  med  hans  store  praktiske  Sans  sim- 
pelthen' har  den  Pligt  at  tjene  det  Offentlige  og 
udrette  Noget." 

Xu  troede  jeg  at  forstaa  hende  og  kom  med 
en  beskeden  Bemærkning  om ,  at  det  dog  vist 
gav  meget  Vrøvl  og  en  Del  Ulejlighed  at  være 
Medlem  af  Sogneraadct,  og  at  i  alt  Fald  jeg  i 
Jørgens  Sted  vilde  holde  mig  fra  det. 

„Sogneraadct!"  sagde  hun  overlegent  af- 
visende. „Hvem  tæ'iikcr  paa  St)gneraadctl  Nej, 
min  Mand  skal  naturligviis  ind  i  Folketinget!" 

Jeg  tro  er  nok,  det  gav  et  Sæt  i  mig,  og  jeg 
saae  paa  Jorgen,  men  han  undgik  øjensynlig  mit 
Blik  og  rokkede  paa  Stolen. 

„Men  der  er  jo  ikke  Valg  nu",  fik  jeg  om- 
sider sagt. 

„Jo,  Suppleringsvalg  her  i  Kredsen  om  fjor- 
ten Dage.  Veed  De  ikke,  at  vor  Folketingsmand 
Ole  Eskildsen  er  dod?" 

Nu  vidste  jeg,  ærlig  talt,  ikke  det  Mindste 
om,  at  Ole  Eskildsen  var  død,  men  jeg  havde 
som  Dreng  et  Par  Gange  overværet  Valghand- 
lingen i  Snedsted,  hvor  det  altid  endte  med,  at 
min  Ven  Ole  Eskildsen  fik  en  fire,  fem  hundrede 
Stemmer,  og  Modcandidaten,  Højre-Procuratoren 
fra  Kjøbstaden,  en  to,  tre  hundrede,  saa  jeg  fandt 
det  passende  at  lade  orienteret  og  mumlede  der- 
for Noget  om,  at  jeg  dog  vist  havde  læst  om 
Dødsfaldet.  —  „Men  troer  Du  da,  at  Du  har 
mere  Udsigt  til  at  gaa  igjennem  i  en  ren  Venstre- 
egn, end  han,  Procuratoren,  hvad  det  nu  er  han 
hedder?"  spurgte  jeg  Jørgen. 

„Nej",  svarede  Jørgen,  stadig  seende  nedad, 
„jeg  vil  sgu  heller  ikke!" 

Uden  at  ænse  denne  Udtalelse  vedblev 
Fruen,  henvendt  til  mig:  „Det  folger  af  sig 
selv,  at  Jørgen  ikke  vilde  ha\'e  mindste  Udsigt 
til  at  sejre,  hvis  han  stillede  sig  paa  samme 
Standpunkt  som  Procuratoren,  men  det  er  der 
heller  ikke  Tale  om." 

„Er  Du  da  bleven  Venstremand?"  spurgte 
jeg  Jørgen. 

„Nej,  sgu,  er  jeg  ikke  nej",  brummede  han. 
„Det  vil  da  sige,  ikke  saadan"  —  tilføjede  han 
med  et  naadigt  Blik  til  sin  stærkere  Halvdel,  der 
strax  kom  ham  til  Undsætning  ved  at  erklære: 

„Jørgen  mener,  at  han  naturligviis  ikke  er 
udpræget  radical,  men  der  er  dog  Meget  her  i 
Landet,  der  ikke  er,  som  det  burde  være  —  ikke 
sandt,  Hr.  Bang?" 

„Jo,  det  veed  Gud!"  svarede  jeg. 

„Saa  er  vi  jo  i  Gruuden  enige  i  det  Væsent- 
lige", udbrød  Fruen  triumpherende.  „Der  kan  Du 
selv  høre,  Jørgen,  jeg  vidste  godt,  at  din  Ven 
vilde  give  mig  Ret!  Du  bør  stille  Dig,  og  stille 
Dig  paa  et  moderat-frisindet  Grundlag.  Husk 
paa,  at  Du  er  uafhængig  og  sandelig  ikke  skylder 
Magthaverne  Nogetsomhelst"  —  her  mindedes 
jeg  uvilkaarlig  de  glippede  Forhaabninger  om 
Jægermestertitlen!  —  „og  desuden  er  det  jo  din 
Overbeviisning,  at  -  " 

„Ja,  det  er  godt  nok  med  Overbeviisning, 
Petra",  svarede  Jørgen  mut,  „men  hvor  kan  jeg 
i  Grunden  have  en  Overbeviisning  om  alle  de 
mange  Ting,  som  jeg  ikke  kjender  til!" 

Her  benyttede  jeg  Lejligheden  til  et  Forsøg 
paa  at  bringe  Discussioncn  ind  i  et  mindre  al- 
vorligt Spor  ved  at  sige  til  Jørgen:  „Avcrteer  Du 
blot  i  et  Lar  Pjlade,    al  en  kun  lidet   brugt  Over- 

beviisning  ønskes  til  Kjobs  eller  mageskiftet  med 
en  anden,  saa  skal  Du  se,  Du  faaer  Tilbud 
nok ! " 

Fruen  sendte  mig  et  hvast  Blik  og  sagde 
til  Jørgen:  „Du  bør  bringe  dette  Ofter!  Og 
Du  veed,  der  er  ingen  Tid  at  spilde:  der  maa 
handles    snarest    muligt,     hvis    et   Resultat   skal 

„Ja,  men  jeg  vil  ikke  v^ære  Rigsdagsmand", 
erklærede  Jørgen,  „det  har  jeg  sagt  Dig;  jeg 
vil  ikke  være  til  Grin.     Lad  mig  have  Fred!" 

Han  havde  rejst  sig.  Fruen  dirrede,  og  jeg 
skyndte  mig  at  sige  Godnat. 

Halv  i  Søvne  forekom  det  mig,  at  jeg  ud 
paa  Natten  hørte  Støj  i  Huset,  Lj'den  af  flere 
Stemmer  og  en  Vogn,  der  rullede  gjennem 
Gaarden. 

Om  Morgenen  havde  jeg  imidlertid  glemt 
det  Hele,  da  jeg  pludselig  hører  en  Vogn  svinge 
ind  for  Hovedbygningen  og  ved  at  se  ud  ad 
Vinduet  opdager,  at  det  er  den  lukkede  Landauer, 
ud  af  hvilken  stiger  en  mig  ubekjendt  Mand,  der 
strax  gaaer  ind. 

Jeg  vilde  just  spørge  en  Karl,  der  kom  slent- 
rende over  Gaarden,  hvad  der  var  i  \'ejen,  da 
denne  i  det  Samme  \'endte  sig  til  Kusken  med 
de  Ord: 

„Har  Du  kjørt  efter  Jordemoderen,  Jens,  saa 
svedt  som  Bæsterne  er?" 

„Nej,  paa  det  Lav",  lod  Svaret,  „hvem  skulde 
jeg  hente  Jordemoder  til?" 

„Til  Fruen,  mente  jeg." 

„Naa,  saadan  at  forstaa.  —  Nej,  hun  barsler 
ikke.  I  Beg3'ndelsen,  jeg  tjente  her,  saa  tænkte 
jeg  ogsaa,  det  var  Jordemoderen,  jeg  skulde 
hente,  naar  jeg  blev  banket  op  om  Natten,  men 
nu  kjender  jeg  Touren:  jeg  henter  bare  Doctor." 

„Hvad  skader  hun  da?" 

„Aa,  det  er  kun  Kramper,  hun  har",  svarede 
Kusken  og  gabede.  „Det  har  hun  saadan,  vil 
jeg  sige,  en  Gang  hver  anden  Maaned;  somme- 
tider kan  der  ogsaa  gaa  et  Fjerdingaar  imellem, 
men  det  er  sjeldent." 

Lidt  efter  hørte  jeg  \'ognen  kjore  bort,  men 
først  langt  op  ad  Formiddagen  saae  jeg  Jørgen, 
der  inderlig  nedslaaet  meddelte  mig,  at  hans 
Hustru  om  Natten  havde  været  meget,  meget 
daarlig,  men  at  det  dog  nu  var  lidt  bedre.  Om 
Eftermiddagen  lød  Bulletinen  paa,  at  nu  var 
Fruen  saa  rask,  at  hun  nok  mente  at  turde  staa 
lidt  op,  og  om  Aftenen  betroede  Jørgen  mig  i 
aftrudte  Sætninger  og  med  stor  Forlegenhed, 
at  han  alligevel  havde  bestemt  sig  til  —  ..ja,  jeg 
maatte  ikke  synes,  han  var  vankelmodig,  men 
man  skulde  jo  dog  over\-eje  en  Sag  —  bestemt 
sig  til  at  stille  sig  —  Gudbevares,  han  var  ikke 
saadan  Venstremand  i  almindelig  Forstand,  men 
se  Friheden,  det  var  dog  en  rar  Ting,  og  Højre 

var  jo,  hvad  det  var,  saa  Jeg  kunde  vel  nok 
forstaa,  o.  s.  v." 

Ja,  Gudbevares,  jeg  kunde  saa  godt  forstaa 
det  Hele!  —  Jeg  stillede  mig  saamænd  ogsaa 
til  Rigsdagsmand  paa  et  hvilketsomhelst  vStand- 
punkt,  hvis  jeg  havde  en  Kone,  der  kunde  faae 
Krampe!  —  Men  det  sagde  jeg  naturligviis  ikke, 
jeg  syntes,  det  var  Sjmd  at  gjøre  Stakkelen 
mere  forknj^t,  end  han  allerede  var. 

Nu  kunde  jeg  jo  egentlig  med  god  Sam- 
vittighed have  rejst,  men  skal  jeg  være  ærlig, 
saa  havde  jeg  nok  Lyst  til  at  se,  hvordan  det 
første,  offentlige  Valgniøde  vilde  spænde  af,  og 
da  det  i  al  Hast  blev  berammet  til  fire  Dage 
efter,  saa  blev  jeg. 

Jørgen  var  stærkt  optagen  af  Conferencer 
med  sin  Kone  og  andre  af  Egnens  mere  frem- 
trædende Politikere ,  og  da  j  e  g  ikke  anmodedes 
om  at  overvære  Forhandlingerne,  var  jeg  min 
egen  Herre  og  kunde  om  Formiddagen  gaa  paa 
Jagt  med  Diana  og  om  Eftermiddagen  have  Lov 
at  sidde  i  Ro  hos  Løjtnanten.  Jørgen  havde 
bedt  mig  om  at  fortælle  denne,  hvad  han  havde 
i  Sinde  —  han  havde  ikke  Courage  til  det  selv 
—  men  det  kneb  ligefrem  med  at  faae  Løjt- 
nanten ti!  at  forstaa  det;  at  Jørgen  vilde  være 
Rigsdagsmand,  var  allerede  galt  nok,  thi  den 
gamle  Militair  betragtede  vistnok  overhovedet 
Beskjæftigelse   med   politisk   Virksomhed   som    en 

Haandtering,  der  rangerede  jevnsides  med  Heste- 
handel, men  at  han  vilde  stille  sig  som  Oppo- 
sitionsmand, som  Rebel,  som  Jakobiner  —  nej, 
det  vilde  han  dog  se  og  hore,  før  han  tro- 
ede det! 

—  Saa  kom  den  Dag,  da  det  første,  store 
Slag  skulde  slaaes:  Jørgen  og  Højre -Procura- 
toren  holdt  Valgmøde  i  Snedsted  Kro. 

Da  Landaueren  kom  for  Døren  for  at  bringe 
„Candidaten" ,  Fruen  og  min  Ringhed  derover, 
forbavsedes  vi  pludselig  ved  at  se  Løjtnanten 
give  Møde  iført  sort  Frakke,  sorte  Benklæder  og 
Klædes  Støvler. 

„De  vil  maaske  ogsaa  med?"  spurgte  Fruen 
spydig. 

„Ja,  med  Deres  Tilladelse,  min  Naadige!" 
svarede  han  med  et  stivt  Buk  og  et  Ansigt  som 
en  Sphinx. 

Han  og  Jørgen  satte  sig  lige  overfor  hin- 
anden, og  jeg  kunde  ikke  lade  være  med  at 
tæ>nke,  at  saadan  som  Jørgen  saae  ud  og.  vist- 
nok følte  sig  til  Mode,  saadan  omtrent  maatte 
det  have  staaet  til  med  Ole  Kollerød,  da  han 
var  paa  sin  sidste  Kjøretour. 

Inde  i  Kroens  store  Sal  blevc  vi  placerede 
paa  Bænke,  og  Prcjcuratoren  og  Jørgen  gave 
nok  saa  venskabelig  hinanden  Haandcn  -  det 
var  accurat  som  Boxere,  der  stikke  hinanden  paa 
Næven,  før  de  prøve  Kræfter. 

Forst  kom  Procuratoren  paa  Brædderne  og 
holdt  sin  Tale  —  den  gjorde  ikke  megen  Virk- 
ning —  og  saa  kom  en  af  Jørgens  Stillere,  en 
Gaardmand  der  fra  Egnen.  Han  talte  om  Frede- 
rik den  syvendes  Frihedsgave  og  om  det  store 
og  smaa  Hartkorn,  og  han  endte  med  at  frem- 
stille Jørgen  Basse  som  en  vel  kjendt  human 
Godsejer  og  som  en  ægte  folkelig  Mand. 

Nu  var  der  ingen  Redning  længer:  Jørgen 
maatte  frem.  Meget  bleg  men  med  nogenlunde 
Fatning  holdt  han  et  kort  Foredrag,  h\-is  \'æsent- 
ligste  Indhold  var,  at  han  ikke  var  Taler,  men 
at  han  dog  vilde  gjøre,  hvad  han  kunde,  for  at 
holde  paa  Friheden,  og  at  han  ogsaa  nok  sjmtes, 
det  var  bedst  at  faae  et  andet  Ministerium. 

Da  Bifaldsraabene,  der  ledsagede  disse  LM- 
talelser,  vare  forstummede,  blev  der  en  Pavse 
paa  et  Par  Secunder,  men  pludselig  hørte  man 
en  Røst  sige: 

.,Maa  jeg  udbede  mig  Ordet!" 

Alle  vendte  sig  om  mod  den  Talende,  og 
jeg  vilde  neppe  tro  mine  egne  Øjne,  da  jeg  saae, 
at  det  var  Løjtnanten. 

„Mine  Herrer!"  begyndte  han,  og  der  var 
endnu  til  Trods  for  de  fyldte  85  Aar  Noget  af 
den  gamle  Lanseneerofticeers  Kommandostemme. 
.Jeg  har  udbedt  mig  Ordet,  fordi  jeg  frygter 
for,  'at  Nogen  af  de  Tilstedeværende  kunde  mis- 
forstaa  den  sidste  Taler.      Kj endte  jeg  ham  ikke. 

som  jeg  kjender  ham,  saa  vilde  jeg  selv  kunne 
have  misforstaaet  ham  og  troet,  at  hans  Ud- 
talelser gik  i  Retning  af  Opposition,  Opposition 
mod  den  Regjering,  som  Hans  Majestæt,  vor 
allernaadigste  Konge,  i  Kraft  af  sin  Magtfuld- 
kommenhed har  behaget  at  omgive  sig  med. 
Men,  heldigviis,  jeg  kjender  haml  Har  Nogen 
misforstaaet  hans  Udtalelser  i  den  af  mig  anty- 
dede Retning,  saa  er  det  kun,  fordi  han  ikke 
forstaaer  at  udtrykke  sig,  hvilket  han  jo  forresten 
selv  ganske  rigtig  har  bemærket.  En  Søn  af 
den  afdøde  Hædersmand,  som  jeg  tør  rose  mig 
af  at  have  kaldt  min  Ven,  kan  ikke  begaa  noget 
Uhæderligt.  Han  kan  ikke  blive  en  Rebel  mod 
sin  Konge,  han  maa  være  født  loyal,  og  jeg 
veed,  at  han  er  det!  Han  har  maaske  udtrykt 
sig  mangelfuldt   og   er  derfor  bleven  misforstaaet 

—  men  Rebel  er  han  ikke,   det  caverer  jeg  for! 

—  Længe  leve  Hans  Majestæt,  vor  allernaadigste 
Konge ! " 

Aldrig  for  har  jeg  oplevet  et  saadant  Spek- 
takel som  det,  der  nu  blev  i  Snedsted  Kro! 
Fruen  havde  strax,  da  Løjtnanten  begyndte  at 
tale,  rejst  sig  op  og  saae  rasende  paa  ham, 
Jørgen  var  bleven  siddende  og  onskede  sig  vist- 
nok hundrede  Mile  borte,  men  Forsamlingen,  der 
jevnlig  havde  afbrudt  Taleren  med  haanende  og 
forbitrede  'I'ilraab,  brod  efter  hans  overraskende 
Sortie  ud  i  en  øredøvende  H\ien  og  Hujen.    Ad- 

skillige  truende  Stemmer  rejste  sig,  man  trængtes 
om  Løjtnanten,  og  tilsidst  var  der  et  Par  halv- 
voxne  Knægte,  der  raabte:  „Smid  ham  ud!" 
Uden  at  røre  sig  stod  den  gamle  Krigsmand  og 
saae  ubeskrivelig  foragtelig  ned  paa  sine  Om- 
givelser; dette  irriterede  de  Ivrigste  af  dem,  og 
et  Par  Arme  kom  i  en  uhyggelig  Nærhed  af 
hans.  „Ror  mig  ikke,  Dreng!'"  raabte  han  og 
var  uforsigtig  nok  til  at  støde  til  et  Par  af  de 
Nærmeste.  Dette  gav  Signalet  til,  at  de  for 
Alvor  begyndte  at  trænge  ind  paa  ham:  En  greb 
ham  allerede  om  Livet  bagfra,  og  jeg  begyndte 
at  arbejde  mig  hen  til  den  Gamle.  Inden  jeg 
imidlertid  var  naaet  halvvejs,  stod  Jørgen,  der 
endelig  var  bleven  klar  over,  hvad  der  gik  for 
sig,  ved  Løjtnantens  Side.  I  et  Nu  havde  han 
ryddet  en  Plads  omkring  sig  selv  og  ham;  et 
Par  Karle  slyngede  han  i  Gulvet,  og  ved  en 
beklagelig  Fejltagelse  tik  ogsaa  Højre -Procu- 
ratoren,  der  i  al  Uskyldighed  vilde  hen  at  com- 
plimentere  den  sidste,  ærede  Taler,  en  ordentlig 
Næsestyver. 

„Kom  med,  Løjtnant!'"  sagde  Jørgen,  trak 
den  Gamle  med  sig  udenfor  og  overlod  til  Fruen 
og  mig  at  følge  bagefter.  I  en  Fart  blev  der 
spændt  for,  og  under  Piben  og  Hyssen  rullede 
Landaueren  ad  Tyrestrup  til,  uden  at  Nogen  af 
os  mælede  et  Ord.  Men  Tordenskyen  hang  jo 
over  Hovedet,  og  brj'de  los  maatte  det. 

Det  skete  da  ogsaa  strax,  da  vi  kom  hjem, 
idet  Fruen,  graa  i  Ansigtet  af  indædt  Forbitrelse, 
stillede  sig  foran  Løjtnanten  og  med  dirrende  Rost 
sagde : 

„Jeg  haaber,  De  indseer,  at  De  ikke  længer 
kan  bo  under  mit  —  under  vort  —  Tag!" 

„Men  Petra  dog!"  udbrod  Jørgen  bebrej- 
dende. 

„Det  har  længe  været  mig  klart" ,  svarede 
Løjtnanten  Fruen,  „og  naar  jeg  alligevel  er  bleven, 
saa  har  det  kun  været,  fordi  jeg  betragtede  det 
som  en  Pligt  mod  min  afdøde  Ven  efter  Evne  at 
vaage  over  hans  eneste  Søn.  Idag  har  jeg  gjort 
nogen  Gjengjæld  for,  hvad  Godt  jeg  har  nydt 
paa  Tyrestrup ;  imorgen  rejser  jeg.  —  Nej ,  af- 
bryd mig  ikke  Jørgen,  det  bliver,  som  jeg  har 
sagt!  Jeg  har  i  Aarenes  Løb  lagt  mig  en  Sum 
af  c.  2000  Daler  op,  og  det  er  i  Forbindelse  med 
den  Pension,  som  Hans  Majestæt  Kongen  har 
tilstaaet  mig,  mere  end  nok  til,  at  jeg  kan  leve 
sorgfrit  i  den  Tid,  jeg  har  tilbage.  Jeg  havde 
ellers  bestemt  de  Skillinger  til  din  ældste  Søn, 
Jørgen  —  men  nu  faacr  han  undvære  dem!  God- 
nat, min  Ven,  og  Tak  for  din  Haandsrækning 
ovre  i  Kroen;  Du  har  dog  Hjertet  paa  rette  Sted! 
—  Godnat,  min  Naadige,  jeg  anbefaler  mig!" 

Op  stolprede  Løjtnanten  ad  Trappen,  som 
om   der   aldrig   havde   vicret    Podagra   til,    I'^ruen 

faldt  i  Krampegraad,  og  ud  paa  Natten  horte  jeg 
Vognen  kjore  efter  Doctoren,  uden  at  jeg  dog 
følte  nogen  egentlig  Ængstelse  ved  det. 

—  Næste  Morgen  gjorde  jeg  min  sædvanlige 
Runde  i  Gaarden  og  ventede  stadig  paa  at  se 
Gavlvinduet  aabnes,  men  forgjæves.  Jeg  gik  op 
og  bankede  paa,  intet  Svar.  Saa  lukkede  jeg 
Døren  op  og  fandt  min  gamle  Ven  liggende  død 
i  sin  Seng.  Den  foregaaende  Dags  Sindsbevæ- 
gelse havde  aabenbart  været  ham  for  stærk,  men 
han  lignede  i  Doden  ganske  sig  selv,  og  der  var 
et  mildt,  kjont  Udtryk  over  ham  —  han  saae  ud 
som  en  Mand,  der  har  opfjddt  sin  Mission. 

Jeg  blev  Begravelsen  over,  og  baade  Jørgen 
og  jeg  vare  selvfølgelig  med  at  bære  vor  fader- 
lige Ven  til  hans  sidste  Hvilested;  den  Krans  af 
gule  Evighedsblomster,  der  havde  hængt  om  hans 
Ungdomselskedes  Billede,  fik  han  med  i  Kisten, 
og  den  stedlige  Afdeling  af  Vaabenbrødrene 
mødte,  til  Trods  for  hvad  der  var  skeet  i  Kroen, 
med  floromvunden  Fane  —  det  var  en  Begra- 
velse, som  han  vist  selv  vilde  have  været  til- 
freds med. 

Dagen  efter  rejste  jeg,  ledsaget  af  Diana, 
som  Jørgen,  efter  min  Anmodning,  beredvillig 
havde  overladt  mig,  og  jeg  havde  den  Fornøj- 
else, lige  som  jeg  skulde  staa  paa  \'ognen,  at  se 
den  røfle  Monkey  ordentlig  af. 

Jørgen  er  ikke  senere  bleven  Folkethings- 
mand,  og  jeg  har  ikke  senere  været  paa  Tyre- 
strup. 


—  Redsted,  der  med  synlig  og  stigende  In- 
teresse havde  fulgt  Herredsfogdens  Fortælling, 
udbrød,  da  denne  var  sluttet:  „Jeg  er  ogsaa 
kommen  en  Del  paa  Tyrestrup  i  de  senere  Aar 
og  kj  ender  godt  baade  Jørgen  Basse  og  hans 
Frue,  men  jeg  har  saamænd  aldrig  vidst,  at  hun 
var  identisk  med  Froken  Begtrup,  for  jeg  har 
aldrig  hørt  hendes  Pigenavn  nævne!" 

„Det  var  da  morsomt",  sagde  Herredsfogden, 
„for  saa  kan  jeg  jo  af  Dem  faae  at  vide,  hvor- 
dan det  nu  staaer  til  derovre;  med  Skam  at  tale 
om,  veed  jeg  det  nemlig  ikke." 

„Aa,  det  er  vist  saa  temmelig  ved  det 
Gamle",  svarede  Redsted  noget  forbeholdent,  og 
saa  blev  der  ikke  talt  mere  om  den  Ting,  for 
Klokken  \'ar  under  Herredsfogdens  Fortælling 
bleven  hen  ad  Tolv,  og  Mo'er  maatte  skynde 
sig  at  hente  alle  Folkene  ind  —  Janos  iberegnet 
—  for  at  de  efter  god  gammel  Skik  kunde  væve 
med  at  drikke  det  nye  Aars  Skaal.  Da  det 
sidste    Tolvslag     under     hujlidclig    Stilhed    klang 

gjennem  Stuen,  sagde  Forslraaden :  „Gud  gi\"e 
os  Allesammen  et  godt  og  glædeligt  Aar!"  Saa 
kyssede  han  Mo'er,  og  jeg  lagde  Mærke  til,  at 
Redsted,  der  ganske  tilfældig  var  kommen  til  at 
staa  ved  Siden  af  Margrethe,  klinkede  forst  med 
hende. 

—  „Men  hvorfor  var  Marie  Hegnsmand  ikke 
med  inde  i  Stuen?'"  spurgte  F'orstraaden,  da  Fol- 
kene havde  trukket  sig  tilbage.  —  .-Xej,  hun  er 
gaaet  hjem",  svarede  Mo'er.  —  „Hjeml  Hun 
vilde  jo  skilles  fra  Peer!"  —  „Ja,  men  da  hun 
havde  faaet  sin  Aftensmad,  og  Klokken  var 
bleven  hen  ad  Ni,  kom  hun  i  Tanker  om,  at 
Peer  i  sin  salige  Tilstand  formodentlig  ha\-de  glemt 
at  give  Grisen,  og  den,  s^'ntes  hun  dog,  var  det 
hendes  Skyldighed  at  sørge  for.  Saa  gik  hun 
hjem  for  at  give  Grisen  og  sagde,  at  hun  kom 
strax  igjen,  men  da  hun  nu  bliver  borte,  tænker 
jeg,  hun  har  taget  Peer  til  Naade."  —  „Ja,  dér 
kan  man  se!"  sagde  Forstraaden.  „Hvad  hverken 
gejstlig  eller  verdslig  Mægling,  hverken  Pastor 
Nissen  eller  De,  gode  Herredsfoged,  vilde  have 
kunnet  udrette,  det  har  Grisen  gjort!  —  Kan  det 
nu  forresten  ikke  stemme  Dem  velvilligere  over- 
for Ægteskabet,  at  hore  om  en  saa  pligtopfyldende 
og  overbærende  Hustru?  —  Ikke!  —  Ja,  jeg 
lover  nu  heller  ikke,  at  Margrethe  vilde  være 
saa  from!  \'ilde  Du  vel,  min  Pige?  —  Ja,  Du 
behøver   ikke    saa    energisk   at   forsikre   mig   om 

det  Modsatte,  for  Du  har  din  Moders  stridige 
Sind!" 

Redsted  kom  nu  ind  og  meldte,  at  Himmel 
og  Jord  stod  i  Eet:  Sneen  væltede  ned,  og  det 
var  blæst  op  til  en  hel  Storm.  —  „Mo'er  har  nok 
et  Strygebrædt,  og  De  kan  laane  min  gamle  Uni- 
form at  tage  over  Fødderne",  sagde  Forstraaden 
til  Herredsfogden,  „nu  bliver  De  her  i  Nat!" 

Det  gjorde  Herredsfogden,  og  saadan  endte 
den  Xytaarsaften. 

—  „Det  var  et  snurrigt  Sporgsmaal!"  hørte 
jeg  næste  Formiddag  Herredsfogden  sige  til 
Redsted,  just  som  jeg  kom  ind  i  Dagligstuen. 
.,0m  Cautionisten  skal  betale,  naar  Den,  han  er 
gaaet  i  Caution  for,  ikke  opfylder  sine  Forplig- 
telser? Ja,  det  kan  De  bande  paa,  han  skal!" 
—  „Nej,  det  var  heller  ikke  det,  jeg  mente", 
svarede  Redsted,  „jeg  vilde  kun  vide,  om  han 
blev  nødt  til  at  betale  hele  Summen  strax,  eller 
om  han  kunde  faae  Henstand  og  betale  efter- 
hcianden."  — -  „Ja,  det  kommer  naturligviis  an  paa 
Omstændighederne,  men  en  fornuftig  Creditor  er 
da  ikke  gal  nok  til  at  indlade  sig  paa  saadanne 
Historier.  —  Men  De  har  da  ikke  været  letsindig 
nok  til  at  gaa  i  Caution  for  Nogen?"  —  „Nej, 
det  er  slet  ikke  mig,  Talen  er  om",  skyndte 
Redsted  sig  at  svare;  „det  er  en  god  Ven  af  mig, 
og  Den,    han  cax'erer  Ibr,    er  vist  ogsaa   aldeles 

Men  jeg  vil  dog  alligevel  bestemt  raade  Dem  lil 
ikke  — ".  —  „Hvad  er  det,  Herredsfogden  saa 
bestemt  fraraader?"  spurgte  Margrethe,  der  kom 
til.  —  „Jeg  raader  blot  Candidat  Redsted  til  ikke 
at  paatage  sig  flere  Forpligtelser,  end  dem,  han 
allerede  har!"  svarede  Herredsfogden,  og  Mar- 
grethe blev  rød  i  Hovedet,  Gud  maa  vide 
hvorfor. 

Op  ad  Dagen,  da  Stormen  havde  lagt  sig, 
og  Vejene  antoges  at  være  fremkommelige,  rejste 
Herredsfogden  hjem,  og  Forstraaden  tog  paa 
Nytaarsvisit  til  Baronen,  men  var  hjemme  igjen 
inden  Middag. 

—  „Nu  skal  jeg,  gamle  Mand,  have  Huset 
fuldt  af  Pigebørn  og  unge  Springfyre" ,  sagde 
han  til  mig  om  Aftenen,  „blot  fordi  Mo'er  har 
fundet  paa,  at  Margrethe  skal  mores  med  Danse- 
bal! Hun  skal  altid  mores,  men  beder  jeg  en 
sjelden  Gang  imellem  pænt  om  at  maatte  faae  et 
Par  af  mine  gamle  Venner  hjem  til  Spisebal,  saa 
siger  Mo'er  altid  nej!" 

„Det  er  jo  Dig  selv,  der  har  foreslaaet  det, 
lille  Fa'er",  sagde  Mo'er  stilfærdig.  —  „Naa,  nu 
skal  det  ov^en  i  Kjobet  lade,  som  om  det  er  for 
min  Fornøjelse!  Ja,  geneer  Jer  endelig  ikke!"  — 
„Skal  her  virkelig  være  Bal?"  spurgte  jeg.  — 
„Ikke  Bal",  forsikrede  Margrethe  ivrig,  „her  kom- 
mer kun  nogle  faa  gode  \"enner!"  --  „Fireogtyve!" 

indskød  Forstraaden.  —  „Men  det  kan  da  ikke 
kaldes  Bal,  fordi  man  danser  lidt  efter  Bordet!" 
—  „Ikke  det,  min  Pige!  Naa,  ja,  i  min  Tid 
kaldte  man  det  nu  altid  Bal,  naar  man  blev  bedt 
ud  til  fin  Beværtning  og  dansede  efter  Musik, 
men  det  kan  jo  gjerne  være,  Sprogbrugen  har 
forandret  sig:  jeg  synes  ogsaa  mangen  Gang,  at 
jeg  ikke  længere  forstaaer  Dansk!" 

—  Dans  skulde  der  være,  og  Dans  blev  der, 
Helligtrekongers  Aften.  Huset  var  i  Bevægelse 
fra  den  tidlige  Morgenstund,  og  Forstraaden  trak 
sig  tilbage  til  sin  Hule,  hvor  han  og  Hundene 
fandt  et  Fristed  midt  i  „Ødelæggelsens  Veder- 
stj'ggelighed" ,  som  han  kaldte  de  festlige  For- 
beredelser. Ud  paa  Eftermiddagen  forsvandt 
Margrethe,  og  Mo'er  med  hende,  og  først  efter 
et  Par  Timers  Forløb  kom  hun  igjen  ned  i  den 
„store"  Stue,  hvor  Lysekronerne  allerede  vare 
tændte,  for  at  lade  sig  beundre  af  Faderen,  Red- 
sted og  mig,  —  „Hun  er  pæn,  synes  De  ikke?" 
sagde  Forstraaden,  og  det  maatte  man  give  ham 
Ret  i,  for  noget  smukkere,  eller  rettere  noget 
mere  jomfruelig  yndigt  Syn  har  jeg  sjelden  seet, 
end  Margrethe,  som  hun  stod  dér  i  sin  lyse, 
vandblaa  Silkekjole  med  Koralperlernc  om  den 
fine  Hals.  Jeg  troer  ogsaa  nok,  Redsted  syntes 
det  Samme,  men  han  sagde  Ingenting. 

Nu  kom  Kane  efter  Kane,  levende  BN-lter 
pakkedes   ud    og   viste   sig   at   indeholde  kraftige 

Forpagterdøtre  eller  mere  spædlemmede  Præste- 
frokener,  og  Forstuen  fyldtes  af  Tøj,  saa  det 
neppe  var  muligt  at  komme  igjennem  den.  Sidst 
af  alle  kom  Baronesse  Mimi,  den  gamle  Barons 
yngste  Datter.  Redsted,  der  kom  en  Del  paa 
Christianslund  og  aabenbart  satte  Pris  paa  at 
komme  der,  alene  for  Baronvæsenets  Skyld, 
havde  oftere  omtalt  hende  —  jeg  havde  ikke 
seet  hende,  siden  hun  blev  voxen  —  og  nydelig 
var  hun,  det  maatte  jeg  ihdrømme.  Temmelig 
lille,  med  blondt  Haar,  spillende  øjne,  en  aller- 
kjæreste  lille  Opstoppernæse  og  .'Triske,  røde 
Læber,  der  uafbrudt  i  Smil  viste  de  hvide  Tænder, 
tog  hun  sig  ypperlig  ud,  og  den  firkantet  ud- 
skaarne  Kjole  med  Hah'ærmer  af  aabent  Stof, 
der  Intet  viste  og  Intet  skjulte,  sad  som  stobt  om 
hendes  fj'ldige  og  gratiose  Skikkelse. 

Redsted  aabnede  Ballet  med  Margrethe ,  og 
det  var  en  Fornøjelse  at  se  paa  det  Par;  man 
kunde  formelig  mærke,  hvordan  de  under  Dansen 
ligesom  smeltede  sammen  og  blev  til  Eet,  og 
Ingen  kunde  være  i  Tvivl  om,  at  han  forte  lige 
saa  godt,  som  han  bevægede  sig  elegant.  — 
.,Danser  De  slet  ikke?"  spurgte  han  mig,  da 
første  Dans  var  endt.  —  „Nej ,  en  halvgammel 
Doctor,  der  oven  i  Kjobet  begynder  at  blive 
tyndhaaret  — '• ,  men  uden  at  oppebie  Slutningen 
af  mit  Svar  fortsatte  han:    „Aa,   jeg  kunde  blive 

ved  at  danse  Livet  igjenneml     Livet   er  dog  dej- 
ligt!" og  dermed  gik  han  videre. 

Ved  Bordet  sad  jeg  lige  overfor  ham;  Baro- 
nessen var  hans  Dame.  Hun  var  uafbrudt  ta- 
lende, leende,  maaske  lidt  koket  —  paa  Landet 
maa  man  jo  se  at  faae  det  størst  mulige  Udbytte 
af  de  faa  Fornøjelser  —  og  Redsted  var  saa  op- 
rømt, som  jeg  aldrig  havde  seet  ham.  Det  smig- 
rede ham  øjensj'nlig,  at  han  ikke  blot  var  Gjen- 
stand  for  den  lille  Baronesses  flirtation^  men 
tillige  var  Den,  til  hvem  alle  de  nærmest  siddende 
Frøkeners  mere  eller  mindre  aandrige  Bemærk- 
ninger henvendtes.  Han  ble\-  overmodig,  forceret 
kaad,  og  jeg  saae  Margrethe,  der  sad  noget 
borte  men  nær  nok  til  at  hore,  hvad  der  bie\" 
sagt,  sende  lange,  bedrøvede  Blikke  i  Retning  af 
ham.  —  „Hvad  er  det  for  en  ejendommelig, 
dobbeltslynget  Ring,  De  dér  har.  Candidat  Red- 
sted?" spurgte  Baronessen.  —  „Det  er  min  Mo- 
ders Forlovelsesring" ,  svarede  han ,  pludselig  al- 
vorlig. —  „Aa,  maa  jeg  se  den!"  bad  en  lille 
Præstefrøken.  —  „Aa,  ja,  tag  den  af!"  lod  det  i 
Kor.  —  „Det  gjør  mig  ondt,  at  jeg  ikke  kan 
føje  Damerne",  svarede  Redsted,  „men  den  har 
ikke  været  af  min  Haand,  siden  jeg  begyndte  at 
bære  den,  og  det  kommer  den  heller  ikke,  for 
jeg  en  Gang  fæster  mig  en  Brud.  Forresten 
sidder  den  ogsaa  saa  fast,  at  jeg  vist  knap  kan 
faae  den  af     -  ja.  Damerne  kan  jo  selv  prøve!" 


—  Tre,  fire  Par  Hænder  —  men  ikke  Baro- 
nessens —  slap  Kransekagen  og  greb  under 
umotiveret  Latter  om  Redsteds  Fingre;  de  reve 
og  de  siede,  men  Ringen  sad  fast,  og  saa  rejste 
man  sig. 

I  Cotillonen  —  der  var  smaa  Grangrene  om- 
vundne med  rode  og  h\-ide  Baand  —  saae  jeg 
Redsted  gaa  forbi  Margrethe  og  stile  o\'er  mod 
Baronessen,  hvilket  blev  meget  naadig  optaget  af 
denne,  men  nu  syntes  jeg,  det  Hele  begj'ndte  at 
blive  mig  lidt  underligt,  og  da  han  kort  efter 
passerede  forbi  mig,  fandt  jeg  det  passende  at 
bemærke:  „Husk,  hvad  Herredsfogden  raadede 
Dem  til.  Redsted!"  Han  blev  aabenbart  noget 
nervøs  og  svarede,  at  han  ikke  vidste,  h\-ad  jeg 
mente.  Jeg  drejede  Hovedet  lidt  i  Retning  af 
Baronessen  og  svarede,  at  jeg  syntes,  han  skulde 
lade  være  med  at  paatage  sig  nj'e  Forpligtelser; 
saa  klarede  han  igjen  op  og  svarede  med  et 
Smil:  ,,Je  siiis  gardéej-  Naa,  det  lod  jo  meget 
fornuftigt,  men  jeg  kunde  dog  ikke  værge  mig 
imod  den  P'orestilling,  at  han  alligevel  i  Øjeblikket 
var  ganske  stolt  af,  at  han,  Helmer  Redsted  Blaa 
af  de  gamle  Blaa'ers  Slægt,  saa  trofast  kunde 
blive  \Qå  at  tænke  paa  en  lille  Sko\'riderdatter, 
naar  der  var  en  rigtig  Baronesse  i  Farvandet,  og 
Resten  af  Aftenen  sejlede  han  da  ogsaa  i  hendes 
Kjølvand. 

Ud  paa  Natten  brod  man  op;  med  stort  Be- 

svær  fandtes  de  respective  Shawler,  Torklæder, 
Kyser  og  Gud  veed  hvad,  Damerne  pakkedes 
ned  i  Fodposerne,  Bjælderne  klingede,  og  Slæde 
efter  Slæde  gled  ud  af  Gaarden.  Da  Baronessen 
skulde  kjøre,  og  da  Redsted  havde  faaet  Skind- 
tæppet stoppet  godt  ned  om  hende,  blev  hun 
pludselig  saa  skrækkelig  angst:  Vejen  til  Chri- 
stianslund  drejede  ensomt  af  strax  uden  for  Skoven, 
Alt  var  saa  vildsomt  nu,  da  det  n^'lig  havde 
føget,  og  hendes  Kusk  var  ny  paa  Egnen.  Ikke 
saa  snart  hørte  Redsted  det,  før  han  som  galant 
— -  altfor  galant  —  Kavaleer  tilbod  at  ville  ride 
foran  Kanen  med  en  tændt  Lygte.  Tilbudet  blev 
naturligviis  modtaget,  og  et  Par  Minuter  efter  sad 
Redsted  paa  sin  Brune  og  var  Baronessens  For- 
rider lige  til  Christianslund.  —  „Ja,  vi  behøver  da 
ikke  at  sidde  oppe  efter  ham",  sagde  Forstraaden, 
„lad  os  nu  komme  til  Ro!  —  Men  hvor  er  Mar- 
grethe?" —  „Hun  havde  det  ikke  rigtig  godt", 
svarede  Alo'er,  „hun  fik  saadan  en  slem  Hoved- 
pine, men  den  er  nok  ovre  til  i  Morgen!"  — 
„Ja,  det  vil  jeg  da  haabe!  Naa,  Godnat,  og 
Gudskelov,  den  Svir  er  overstaaet!" 

—  Skovridergaardcn  sov  længe  den  Morgen, 
og  Klokken  var  vist  paa  det  nærmeste  Ti,  da  jeg 
vaagnedc  ved  at  hore  Hundene  give  Hals  og  en 
fremmed  Rost  spørge  efter  Candidat  Redsted.  — 
„Hvad  skal  De  ham?"  spurgte  Ane  Stuepige.  — 
„Jeg    har    et  lO.xpresbrev    til    ham."  —   „Ja,    gaa 

De  saa  over  til  ham  —  det  er  ind  ad  den  Dor 
dér  —  men  han  sover  vist  endnu!"  —  Jeg 
vendte  og  drejede  mig  et  Par  Gange  og  prøvede 
paa  at  sove  videre,  men  det  gik  ikke,  og  saa 
stod  jeg  op.  Der  var  ikke  et  levende  Væsen  at 
øjne  nogensteds  undtagen  Janos,  der  stod  i 
aabent  Vindue  og  nikkede  ualmindelig  diabolisk- 
fornøjet  over  til  mig,  ganske  som  naar  han  i 
gamle  Dage  havde  skudt  en  Hog  eller  var  i 
Færd  med  at  strejfe  en  Ræv.  Jeg  gik  ind  i  den 
store  Stue;  der  var  ikke  hyggeligt,  det  \^ar  som 
paa  en  Valplads  Morgenen  efter  Slaget:  Lysene 
vare  brændte  skraat  ned,  og  Stearinen  hang  som 
Istapper  fra  Lampetterne,  Smaastumper  af  af- 
traadte  Kjoleslæb  saaes  i  Krogene,  og  paa  Kla- 
veret laa  en  knækket  Vifte.  Jeg  satte  mig  i 
Lænestolen  inde  i  Dagligstuen,  læste  Avertisse- 
menterne i  en  gammel  ]\Iorgenberlinger  og  ven- 
tede paa  Kaffen.  —  Endelig  kom  der  da  Nogen 
inde  i  Spisestuen  ved  Siden  af;  Døren  stod  halv 
aaben.  Det  var  Margrethe,  og  bag  efter  hende 
kom  Redsted.  Jeg  vilde  ikke  forst3.Tre  og  blev 
derfor  siddende.  Paa  en  underlig  forstjTret 
Maade  og  med  usikker  Stemme  horte  jeg  ham 
sige:  „Frøken  Margrethe !  Jeg  maa  fortælle  Dem, 
hvad  der  er  skeet  —  De  er  dog  nærmest  til  at 
vide  det!"  og  i  det  Samme  kom  de,  uden  at  op- 
dage mig,  saa  meget  hen  foran  den  aabne  Dør, 
at  jeg  saae  ham  gribe  hendes  Haand.    Men  som 

om  hun  havde  brændt  sig  ved  Berøringen  eller 
pludselig  havde  opdaget  Noget,  drog  hun  Haan- 
den  til  sig  og  svarede  med  dirrende  Røst:  „Aa, 
nej,  jeg  beder  Dem  om  ikke  at  sige  Noget!  Jeg 
faaer  det  tidsnok  at  vide,  og  jeg  ønsker  ikke  at 
være  Deres  Fortrolige!"  Saa  brast  hun  i  Graad 
og  gik  ud  af  Stuen,  hvorefter  Redsted  kom 
farende  ind  til  mig  og  som  en  gal  Mand  sagde, 
at  nu  var  hans  Liv  forspildt  for  bestandig;  den 
ene  Ulykke  kunde  han  bære  som  en  Mand,  og 
det  skulde  han  ogsaa  nok  have  viist  Verden, 
men  dette  Sidste ,  det  var  for  meget ,  og  nu 
troede  han  heller  intet  Menneske  mere,  o.  s.  v.  i 
den  Dur.  Jeg  forstod  naturligviis  ikke  et  Ord  af 
hans  lange  Tale,  men  jeg  kunde  ikke  undgaa  at 
lægge  Mærke  til,  at  den  snoede  Ring,  han  havde 
baaret  paa  venstre  Haand,  Moderens  Forlovelses- 
ring, som  han  igaar  havde  sagt,  at  han  ikke 
vilde  tage  af,  for  han  fæstede  sin  Brud  — ■  den 
var  borte,  og  det  blev  mig  samtidig  klart,  at 
ogsaa  Margrethe  maatte  have  seet  dette,  da  han 
greb  hendes  Haand,  og  at  hun  vel  derfor  ikke 
havde  ønsket  at  høre  ham  selv  fortælle,  at  han 
om  Natten  var  bleven  forlovet  med  Baronessen. 
—  „Saa  er  han  jo  dog  en  Slyngel" ,  sagde  jeg 
til  mig  selv,  „det  havde  jeg  ikke  troet!  Men 
hvorfor  siger  han  saa,  at  hans  Liv  er  forspildt! 
Fortryder  han  allerede,  hvad  han  har  gjort!  Det 
er  ellers  noget  tidligt!" 

Jeg  fik  slet  ingen  Kaffe  den  Morgen,  man 
havde  aabenbart  glemt  mig,  men  en  Times  Tid 
senere  kom  Forstraaden  styrtende  ind  til  mig 
med  et  Brev  i  Haanden  og  spurgte  mig,  hvad 
det  skulde  betyde:  Redsted  havde  skrevet  til 
ham  og  takket  for  alt  Godt,  men  samtidig  er- 
klæret, at  Forholdene  nodte  ham  til  at  forlade 
Skovridergaarden  strax,  og  borte  var  han  alle- 
rede, han  var  reden  for  en  halv  Time  siden. 
Saa  lempelig  som  muligt  fortalte  jeg  den  Gamle, 
hvad  jeg  havde  erfaret,  og  saa  blinde  kunne 
Fædre  være,  at  han  ikke  engang  havde  tænkt 
sig  Muligheden  af,  at  der  kunde  være  „Noget" 
mellem  Margrethe  og  Redsted,  men  da  jeg  slut- 
tede med  at  udtale  som  min  inderste  Overbeviis- 
ning,  at  Redsted  paa  Hjemtouren  havde  forlovet 
sig  med  Baronessen,  kj endte  hans  Forbitrelse 
ingen  Grienser.  „Foretrække  den  Gaas  for  min 
lille  Margrethe  —  aa,  han  maa  jo  være  gal! 
Men  Gud  være  lovet,  at  vi  er  vel  af  med  ham! 
Margrethe  retter  sig  nok,  for  han  er  jo  ikke 
værd  at  sørge  over!" 

Det  blev  en  trist  Afsked  for  mig  den  Dag. 
Forstraaden  var  rasende,  Mo'er  græd,  og  Mar- 
grethe saae  jeg  slet  ikke.  Den  Eneste,  som 
stadig  var  fornøjet,  var  gamle  Janos;  han  straa- 
lede  over  hele  Ansigtet  og  sagde:  „Den  nj^e  Oer 
beginner  glicklich,  Hr.  Doctor!     Adié,  Adié!" 

En  fjorten  Dages  Tid  efter  kom  Forstraaden 
ind  til  Byen,  vistnols:  nærmest  for  at  tale  med 
mig.  Redsted  var  —  mirabile  dictn  —  ikke 
forlovet  med  Baronessen,  sagde  han,  i  alt  Fald 
havde  der  endnu  ikke  fundet  nogen  Declaration 
Sted,  men  dette  kom  formodentlig  af,  at  Redsted 
samtidig  ver  bleven  pecuniairt  ruineret :  det 
Expresbrev,  han  havde  faaet  hin  bevægede  Mor- 
gen, havde  rimeligviis  indeholdt  Meddelelsen  om, 
at  den  „solide  Ven",  for  hvis  Skyld  han  letsindig 
havde  caveret  for  40,000  Kroner,  var  gaaet  fallit, 
og  nu  blev  Redsted  nok  nødt  til  at  sælge  Krage- 
bjerg. „Og  veed  Du,  hvem  „X'ennen''  er?"  slut- 
tede Forstraaden  sin  Beretning.  „Ingen  anden 
end  Begtrups  Mand,  Jorgen  Basse  var  det  nok, 
han  hed!  Kan  Du  huske,  Nytaarsaften,  da  Her- 
redsfogden havde  fortalt  sin  Historie,  saa  sagde 
Redsted,  at  han  kjendte  Parret!  Nu  har  Begtrup 
ødelagt  sin  Peer  Tot  ved  Byggeri  og  anden 
Vidtløftighed,  og  nu  er  de  gaaet  fra  Gaarden  og 
har  taget  Redsted  med!  —  Ja,  Gud  maa  vide, 
hvordan  han  ender:  han  kan  lige  saa  godt  blive 
MornKjnbisp  i  Utah  som  I-Fyrste  af  Bulgarien!" 

„Men  hvordan  staaer  det  ellers  til  hjemme?" 
spurgte  jeg.     „Hvordan  har  Margrethe  det?" 

„Jo,  Tak,  rigtig  godt!"  svarede  den  Gamle. 
„Hun  er  naturligviis  saa  fornuftig  en  Pige,  at 
hun  ikke  skjænker  den  Vindbeutel  en  Tanke 
længer!"     Men   til  'I'rods    for  Faderens   bestemte 

Ord  tillod  jeg  mig  rigtignok  at  drage  dette  Fac- 
tum  i  Tvivl,  og  Tvivlen  viste  sig  da  ogsaa  at 
\-ære  fuldt  berettiget,  thi  noget  efter  talte  jeg  med 
Mo'er,  og  hendes  Beretning  om  Margrethe  lød 
ganske  anderledes. 

—  Peter  Moller,  der  lod  til  at  befinde  sig 
overordentlig  vel  ovre  i  sit  j^'ske  Embede,  \-ar 
ikke  af  de  meget  skrivende;  han  plejede  kun  at 
give  Livstegn  fra  sig,  naar  Familien  blev  forøget, 
men  da  dette  jo  indtraf  mindst  een  Gang  om 
Aaret,  døde  Correspondancen  dog  aldrig  helt  ud, 
og  hen  i  Marts  fik  jeg  atter  et  Brev  med  hans 
velbekj endte  Skrift,  et  Brev,  som  jeg  egentlig  kun 
aabnede  for  at  se,  om  det  var  en  Dreng  eller  en 
Pige  —  eller  maaske  begge  Dele  —  som  Storken 
nu  havde  bragt.  Denne  Gang  afveg  han  dog 
forsaavidt  fra  det  Sædvanlige,  som  han,  næst- 
efter at  meddele  mig  en  sund  og  velskabt  Drengs 
Fødsel,  tillige  fortalte  Noget  om  sin  Gudsøn, 
Redsted.  „Fyren  er  alligevel  flink",  skrev  han; 
„Tabet  af  den  halve  Formue  og  det  nødtvungne 
Salg  af  Kragebjerg  har  han  taget  som  en  Mand, 
og  det  er  allerede  lykkedes  ham  at  faae  en  be- 
skeden Stilling  som  privat  Sko\-rider  o\'re  paa 
Fyen.  Alt,  hvad  I  skriver  om  hans  Forhold  til 
Margrethe  og  hans  Forlov^else  eller  Ikke -For- 
lovelse med  Baronessen,  kan  jeg  jo  ikke  dømme 

om,    men   jeg   troer   alligevel,    at  I  paa  en  eller 
anden  Maade  gjore  ham  Uret." 

Det  skrev  Peter  Moller,  men  han  havde  jo, 
som  han  ogsaa  ganske  rigtig  selv  bemærkede, 
ikke  Begreb  om  Forholdene,  og  hans  Udtalelser 
forandrede  da  heller  ikke  det  Mindste  i  min  Op- 
fattelse. 

—  Jeg  var  atter  det  Aar  ude  i  Forsommeren 
med  Cadetcorvetten ;  egentlig  skulde  jeg  have 
været  ud  senere  paa  Aaret  med  Øvelsesescadren, 
men  jeg  byttede  med  en  CoUega  for  at  kunne 
være  hjemme  til  Forstraadens  femogtyveaarige 
Jubilæum  i  Statens  Tjeneste,  hvilket  indtraf  sidst 
i  August. 

Lige  saa  ofte  mine  Tanker  drejede  sig  om 
Skovridergaarden  og  om  dem,  der  kom  den  ved, 
lige  saa  lidt  tænkte  jeg,  ærlig  talt,  paa  Redsted, 
men  uformodet  skulde  jeg  paa  en  underlig  Maade 
mindes  om  ham.  I  lang  Tid  havde  vi  Intet 
kunnet  høre  hjemmefra;  saa  anløb  vi  for  hjem- 
gaaende  Cadiz,  og  dér  var  baade  Breve  og 
Aviser.  Kun  Den,  der  i  lang  Tid  har  været  helt 
afskaaren  fra  al  Forbindelse  med  Omverdenen, 
kan  rigtig  forstaa,  hvordan  man  under  saadanne 
porhold  læser  Aviser,  Uuscr  Rub  og  Stub,  General- 
forsamlinger og  Ulykkestilfælde,  Fødte,  Dode  og 
det  belgiske  Deputeretkammer.  Som  jeg  da 
sidder    og    stui^lcrcr    en    gammel   Avis    igjennem, 

falder  mit  Blik  paa  et  St^'kke  med  Overskrift 
„Højesteretsdom" ,  og  jeg  læste  det  naturligviis 
fra  Ende  til  anden.  Sagen  drejede  sig  da  hverken 
om  Mere  eller  Mindre,  end  at  en  fjern  Slægtning 
af  Redsted  paa  fædrene  Side  —  om  hvis  Exi- 
stens  han  formodentlig  ikke  havde  haft  nogen 
Anelse  —  havde  faaet  et  eller  andet  Testamente 
omstødt,  hvorved  der  var  tilkjendt  vedkommende 
Citant  og  Forstcandidat  Helmer  Redsted  (Blaa)  til 
lige  Deling  60,000  Kroner,  men  hvad  der  var  det 
Artigste  ved  Historien  var,  at  Højesteret  kun  var 
kommen  til  dette  Resultat,  fordi  det  under  Sagen 
tilfulde  var  bleven  godtgjort,  at  Citantens  og 
Helmer  Redsteds  fælles  Tip-Tip-Oldefader  egentlig 
havde  hedt  Jørgen  Hansen  og  været  en  fattig 
Væversøn  fra  Laaland,  som  formodentlig  kun  for 
at  undgaa  Forvexling  eller  for  at  fornye  sin  Mønt 
havde  antaget  det  gamle  Adelsnavn  Blaa. 

„Herregud",  tænkte  jeg,  „hvor  Skjæbnen 
klapper  med  den  ene  Haand  og  slaaer  med  den 
anden!  Dér  faaer  Redsted  paa  een  Gang  ganske 
uforskyldt  en  lille  Formue  i  Steden  for  den,  han 
har  mistet,  men  paa  samme  Tid  rives  han  ud  af 
alle  Illusioner  om  Slægtens  fornemme  x\fstamning ! 

—  Nu  kan  han  da  lade  sin  P'orlovelse  med  Ba- 
ronesse Mimi  declarere,  naar  han  vil,  for  han 
har  naturligviis  kun  ventet  paa  at  blive  saadan 
stillet,    at  han  kunde  gifte  sig  med  det  Samme! 

—  Men   kjender  jeg  F'yren    ret,    vilde    han   vist 

forresten  gjerne  have  undværet  de  30,000,  hvis 
Højesteret  blot  var  kommen  til  det  Resultat,  at 
han  var  en  rigtig  Blaa!" 

Hjemme  i  Kjøbenhavn  ventede  der  mig  ad- 
skilligt Nyt  og  mange  Breve.  Anton  havde  holdt 
Bryllup  og  nød  Hvedebrødsdagene  ovre  ved  Rye, 
og  Mo'er  skrev,  at  jeg  endelig  snarest  muligt 
maatte  komme  til  Voldborg;  Fa'ers  Humør  var 
rent  daarligt,  men  hun  haabede  paa,  at  det  kunde 
opmuntre  ham  at  faae  mig  derud.  Jeg  havde 
just  ikke  megen  Tillid  til  mine  Evner  i  saa  Hen- 
seende, men  derud  tog  jeg  naturligviis. 

Det  var  bedrøveligt.  Margrethe  lignede  ikke 
sig  selv;  hun  var  bleg  og  hulojet  og  gik  om 
uden  at  tale  mere  end  højst  nødvendigt,  INIo'er 
viskede  saa  jevnlig  en  Taare  af  øjnene,  og  Fa' er, 
der  ikke  kunde  —  eller  ikke  vilde  —  se,  at  Dat- 
teren mest  af  Alt  trængte  til  stilfærdig  Omhu  og 
Kjærlighed  og  til  at  faae  Lov  at  skjøtte  sig  selv, 
kunde  slet  ikke  finde  sig  i  hendes  forandrede 
Væsen,  men  skjændte  og  stiklede  paa  hende, 
hvad  der  naturligviis  kun  gjorde  Ondt  værre. 
Det  hjalp  ikke,  at  jeg,  baade  som  gammel  Ven 
og  som  Læge,  foreholdt  ham,  at  Sorg  ogsaa  kan 
medføre  en  sygelig  Tilstand,  og  at  Margrethe 
maatte  behandles  soni  en  sart  Plante,  der  trænger 
til  at  skygges  og  støttes;  han  svarede  mig  kun, 
at    han    ikke    var    \-ant    til    at    omgaaes   nervøse 

Mennesker,  og  nu  \-ar  han  for  gammel  til  at  lære 
det,  men  i  Stilhed  led  han  maaske  alligevel 
mere  ved  sin  Yndlings  Sorg  end  nogen  Anden. 
—  „Hun  trænger  til  Forandring  af  Luft" ,  sagde 
jeg,  „prøv  at  lade  hende  komme  over  til  \'ilhel- 
mine  og  Møller,  saa  kan  hun  jo  følge  tilbage 
med  dem  til  Jubilæet."  —  „Jeg  holder  ikke  noget 
Jubilæum!"  svarede  han,  og  Margrethe  erklærede 
da  ogsaa  selv,  at  hun  ikke  vilde  rejse,  saa  der- 
med var  den  Sag  endt. 

Forstraaden  var  i  det  Hele  ikke  til  at  kjende. 
Han,  der  sit  Liv  igjennem  jo  havde  været  Fred- 
sommeligheden og  \^elvillien  selv,  var  nu  pirrelig 
og  bitter;  Alt  var  galt,  Tiden  og  Ungdommen, 
Politiken  og  Bøgerne.  —  „Aa,  jeg  gider  ikke 
læse  mere  af  det  Vaas!"  sagde  han  en  Dag  og 
smed  en  n^aidkommen  Bog  hen  ad  Bordet.  „Det 
er  „Interieurer"  Altsammen,  Interieurer  og  ikke 
Andet!  Om  Hundrede  Aar  er  det  Eneste,  Efter- 
kommerne kan  læse  sig  til  om  os,  hvordan  der 
saae  ud  i  vore  Cabinetter.  Og  hvordan  seer  der 
ud?  Som  i  en  Marschandiserbod,  der  har  kjøbt 
Udskud  fra  Ethnographisk  Museum  og  Kunst- 
kammeret. —  Aldrig  har  Forfatterne  noget  Rigtigt 
at  skrive  om,  kun  om  det  Exceptionelle,  det 
Sygelige  —  det  er  ligesom  min  gamle  \''en,  Ba- 
ronen, der  kun  samler  paa  abnorme  Opsatser! 
Der  er  ingen  Handling,  ingen  „Historie"  i  det; 
den  Kunst  at  fortælle   er  ligefrem  i  Færd  med  at 

dø  ud!  Og  har  saa  en  Forfatter  endelig  en 
Gang  faaet  en  Idee,  saa  piner  han  den  ud  i  tre 
Bind,  selv  om  den  kun  er  til  eet!  Jeg  kan  nu 
netop  bedst  lide,  naar  man  kan  mærke,  at  Ved- 
kommende har  haft  Raad  til  at  være  lidt  flot  og 
sommetider  nøjes  med  at  skrive  et  Par  Linier  om 
Noget,  som  der  kun  de,  være  gjort  en  Bog  af 
—  men  det  er  naturligviis  en  Smagssag!  —  Og 
saa  de  moderne  Naturbeskriveteer !  Man  har 
altid  Fornemmelsen  af,  at  de  Godtfolk,  naar  de 
har  Brug  for  et  eller  andet  Sceneri ,  pisker  ud 
og  skriver  Alt  op,  hvad  de  seer.  Alt  er  dem  lige 
vigtigt  og  lige  nyt  — ■  simpelthen  fordi  de  ikke  i 
Forvejen  har  levet  med  Naturen  og  kan  den 
udenad  paa  den  Maade,  at  de  har  en  samlet 
Sum  af  Indtryk  at  tage  af.  Og  hvad  bliver  saa 
Resultatet:  at  vi  andre  stakkels  Læsere  maa  sidde 
og  døje  alenlange  Opregninger  af  ligegyldige 
Enkeltheder,  som  dog  ikke  give  En  nogetsomhelst 
samlet  Billede!  Nej,  det  er  ikke  til  at  holde  ud! 
Det  gaaer  med  Literaturen  schn  med  Malerier  nu 
til  Dags:  det  er  næsten  „Ramme"  Altsammen! 
Og  det  er  dog  ikke  Meningen,  vel?  En  Ramme 
kan  for  mig  være  saa  let  og  spinkel,  den  være 
vil,  naar  den  kun  danner  den  nødvendige  Be- 
grænsning og  holder  sammen  paa  Indholdet  — 
men  der  er  intet  Indhold!  —  Jeg  kunde  gjerne 
forsyne  ti  Forfattere  —  Anton  iberegnet  —  med 
Stof!" 

„Saa  skulde  De  \1rkelig  skrh'e  Deres  Emner 
ned!'"  sagde  jeg. 

„Nej,  jeg  vil  ikke",  svarede  han,  „for  saa 
maatte  jeg  først  sætte  mig  ind  i  en  Grammatik 
over  det  n3^e  danske  Sprog,  og  det  gider  jeg 
ikke.  —  Jeg  veed  ikke,  om  Du  har  lagt  Mærke 
til,  at  man  nu  ikke  længere  behover  noget 
Subject  til  en  Sætning?  Det  gjorde  man  i  min 
Tid,  men  nu  er  det  en  meget  net  Sætning,  naar 
det  hedder:  „Laa  og  hulkede",  Punktum,  eller 
endnu  kortere:  „Skvattede",  Udraabstegn!  —  De 
stakkels  Adjectiver,  der  i  lange  Tider  har  været 
anvendte  som  passende  og  upassende  Tillæg  til 
de  mere  fornemme  Substantiver,  er  nu  aldeles 
ude  af  Kurs :  nu  er  det  kun  genialt  sammensatte 
Participier,  der  har  det  Privilegium,  som  „solguld- 
dryssende"  og  „vandblaattonende"  o.  s.  v.  i  den 
Dur ;  Combinationernes  Antal  er  heldigviis  uende- 
ligt, og  Factorernes  Orden  er  ganske  vilkaarlig! 
Og  saa  Imperfectum  Indicativ  Activ,  det  skikke- 
lige gamle  Imperfectum,  som  efter  den  svage 
Bøjning  altid  før  befandt  sig  saa  inderlig  vel  ved 
jevnlig  at  ende  paa  ede  —  ja,  det  vil  sige  i 
bunden  Stil  snød  Digterne  rigtignok  tidt  et  e  væk 
for  Rhytmens  Skyld  —  det  skal  nu  med  Djævels 
Vold  og  Magt  ogsaa  i  Prosa  kun  ende  paa  ed: 
„Leved'  paa  Credit  og  fægted'  sig  frem"  —  jo, 
det  er  nj^deligt!  —  Nej,  jeg  kan  ikke  skrive 
Dansk  mere!" 

,,Da  synes  jeg  saamænd  ellers,  De  har  gjort 
den  moderne  Grammatik  til  Gjenstand  for  mere 
Studium  end  de  Fleste'",  indv'endte  jeg. 

„Ja,  det  er  saadan,  naar  Arrigskaben  kommer 
over  mig,  og  jeg  ærgrer  mig  over  det  Indhold, 
der  ikke  er,  saa  sidder  jeg  og  — " 

„Ærgrer  Dem  ogsaa  over  Formen!" 
„Aa,  ja,  saagu!  —  Xej,  jeg  vilde  onske,  at 
man  igjen  en  Gang  kunde  faae  saadan  en  rigtig 
Historiebog  med  artige  Geschichter,  hvori  der 
skeer  Noget,  og  hvor  den  Ene  paa  mer  eller 
mindre  honnet  Maade  stikker  den  Anden  ihjel  — 
det  kan  jeg  da  forstaa!  —  Og  saa  har  det  altid 
været  min  Yndlingstanke  at  kunne  have  Noget 
for  mig  selv,  at  læse  Noget,  som  ikke  Alverden 
samtidig  sidder  og  tygger  Drøv  paa!" 

„Ja,  hvad  mener  De  egentlig  med  det?" 
„Aa,  jeg  mener  ligefrem,  at  det  maatte  være 
hyggeligt,  før  denne  Guttenberg  gik  hen  og  op- 
fandt Bogtrykkerkunsten  —  hvad  han,  naar  Alt 
kommer  til  Alt,  skulde  betænkt  sig  to  Gange  paa 
at  gjøre,    og   maaske  helst  helt  ladet  være  med! 

—  saa   at  sidde  med   sin  egen  private  Skindbog 

—  helst  med  pæne  Billeder  i  —  og  læse  om 
„Flores  og  Blanseflor"  eller  Krøniken  om  Karl 
Magnus ;  saa  kunde  man  lade  Baronen  og  Doc- 
toren  faae  Lov  til  at  tage  en  Afskrift,  men  man 
risikerede  da  ikke,  at  alle  Ens  egne  Skovfogeder 
og  Gouvernanterne   i  ti'c  Miles  Omkreds  con\-er- 

serede  En  om  samme  Bog,  som  de  har  fra  Læse- 
tasken! —  Nej,  jeg  kunde  i  Grunden  godt  lide 
at  læse  Noget  i  Manuscript  —  naar  det  da  ellers 
var  ordentlig  skrevet  —  men  Du  maa  ikke  tro, 
at  min  egen  Søn  viser  sin  gamle  Fader  den  Op- 
mærksomhed at  sende  ham  et  nyt  Værk  til 
Gjennemsyn  og  Meddelelse  af  iniprimaiur  — 
naa,  det  Sidste  havde  han  heller  ikke  altid  faaet ! 
—  Ja,  nu  sætter  jeg  mig  hen  og  læser  et  Par 
Historier  i  Boccaccio  —  det  veed  man  da,  hvad 
er!  Pastor  Nissen  siger  rigtignok  altid,  at  han  er 
umoralsk  —  ja,  moralsk  er  han  ikke,  men  det 
giver  han  sig  heller  ikke  ud  for,  og  saa  har  han 
Humør,  og  saa  kan  han  fortælle  —  det  er  store 
Ting." 

Dermed  satte  den  gamle  Forstraad  sig  til  at 
læse  i  Decameron,  men  for  mig  havde  hans  lange 
Tale  dog  haft  een  heldig  Virkning :  nu  vidste  jeg, 
hvordan  jeg  vilde  fejre  hans  Jubilæum. 

—  Til  al  anden  Fortred  og  Bedrøvelighed 
det  Aar  kom  ogsaa  Tørken.  Uge  efter  Uge 
havde  man  forgjæves  spejdet  efter  hver  lille  Sky, 
der  kunde  varsle  om  et  optrækkende  Uvejr;  om 
Morgenen  var  Ens  første  Gang  til  Barometret,  og 
man  meddelte  hinanden  som  en  glædelig  Be- 
givenhed, naar  det  i  Nattens  Lob  var  faldet  — 
men  Regn  blev  det  ikke  alligevel.  Høsten  var 
kommen  næsten  en  hel  Maaned  tidligere  end 
sædvanligt,   og  Græsmarkerne  saae  ud,  som  om 

Ilden  \'ar  faret  hen  over  dem.  —  „Gud  maa 
vide,  h\"ordan  jeg  skal  skaffe  mine  stakkels  Køer 
Noget  at  leve  af  I''  sagde  Forstraaden.  „Kunde 
man  give  dem  Kostpenge  og  lade  dem  skjøtte 
sig  selv,  saa  saae  jeg  det  helst!  —  Og  Vand 
kniber  det  ogsaa  med!  \'eed  Du,  at  Brønden 
var  læns  igaar?'" 

Bronden,  den  hidtil  for  uudtommelig  anseete 
Brønd  med  det  altid  lige  klare  og  lige  kolde 
Vand,  Bronden,  som  Forstraaden  ikke  var  langt 
fra  at  betragte  som  det  Bedste  \-ed  hele  Skov- 
ridergaarden  —  ogsaa  den  meldte  sig  fra  Tje- 
neste! En  klog  Brøndgraver,  der  blev  tilkaldt, 
erklærede  imidlertid  efter  en  grundig  Undersøgelse 
af  Patienten,  at  der  kun  behøvedes  en  Op- 
rensning af  Bunden  for  atter  at  hidføre  den  tid- 
ligere Vandstand,  og  Brøndgraveren  med  en 
„Assistent"  tog  strax  fat  paa  Arbejdet.  —  „Nu 
faaer  jeg  da  alle  mine  Theskeer  og  Kaffekopper 
og  Markstykker  igjen",  sagde  Forstraaden,  „Alt, 
hvad  Brønden  har  taget  i  det  Meste  af  en 
Menneskealder.  —  Ja,  iaar  har  den  forresten 
endnu  ikke  krævet  Offer,  saavidt  jeg  vecd,  men 
det  kommer  nok!" 

Gamle  Janos  var  stavret  ud  og  havde  po- 
steret sig  ved  Brøndkarmen  .sammen  med  Drazba ; 
hver  Spandfuld  Mudder  og  Sand,  der  hejsedes 
op,  undersøgte  han  omhyggelig  —  der  kom  vir- 
kelig   paa    den    Maade    en    irrcl    Theske,     nogle 

Glasskaar  og  andre  lignende  Rariteter  for  Dagen 

—  og  Arbejdet  lod  til  at  interessere   ham  meget. 

—  „Naa,  Janos,  har  det  givet  Noget,  siden  jeg- 
var  her  sidst?"  spurgte  jeg  om  Eftermiddagen. 
Han  skulde  lige  til  at  svare,  da  baade  han  og 
jeg  paa  een  Gang  i  Mudderet  opdagede  noget 
Glinsende;  vi  grebe  Begge  efter  det,  men  jeg 
kom  forst  —  det  var  en  Guldring.  Ikke  saa 
snart  havde  jeg  den  i  Haanden,  før  jeg  paa  den 
ejendommelige  Snoning  gjenkj  endte  Redsteds 
Ring,  og  til  Overflod  stod  der  et  O.  B.  —  Oluf 
Blaa  —  inden  i  den. 

„Saa  har  jo  hverken  den  lille  Baronesse  eller 
nogen  Anden  faaet  den!  Det  var  da  en  underlig 
Historie!"  tænkte  jeg,  men  jeg  paalagde  Janos, 
der  var  bleven  helt  stum  af  Forundring  over 
Guldfundet,  foreløbig  ikke  at  omtale  det,  og  efter 
at  have  betænkt  mig  en  halv  Times  Tid,  gik  jeg 
hen  til  Margrethe,  gav  hende  Ringen  og  sagde 
rolig:  „Det  er  Redsteds-.  Den  er  funden  i  Brøn- 
den, og  han  skal  naturligviis  have  den  tilbage, 
men  jeg  veed  ikke,  om  Du  vil  sende  ham  den, 
eller  om  jeg  skal  gjøre  det."  Margrethe  saae 
først  paa  Ringen  og  saa  paa  mig;  saa  foer  hun 
hen  og  slog  Armene  om  Halsen  paa  mig,  lo  og 
græd  paa  een  Gang  og  spurgte:  „Men  hvordan 
i  al  Verden  — ."  —  „Ja,  Du  maa  ikke  spørge 
mig  om  Noget,  for  jeg  veed  Ingenting,  men  jeg 
begjmder  at  tro  paa,    at  Peter  Moller  havde  Ret, 

da  han  skrev,  at  vi  paa  en  eller  anden  Maade 
gjorde  en  vis  Mand  Uret." 

Samme  Aften  var  Mo'er  efter  en  længere 
Forhandling  med  Margrethe  paa  det  Rene  med, 
at  denne  alligev^el  burde  følge  mit  Raad  og  faae 
lidt  anden  Luft  ovre  i  Jylland  hos  Vilhelmine ; 
Margrethe  havde,  mærkeligt  nok,  ikke  længere 
Noget  at  indvende,  og  Forstraaden  blev  —  efter 
hvad  han  selv  sagde  —  aldrig  spurgt,  hvorfor 
Resultatet  da  ogsaa  blev,  at  Margrethe  allerede 
næste  Morgen  rejste.  —  „Pokker  kan  forstaa  sig 
paa  de  Fruentimmer!"  sagde  den  Gamle  til  mig 
om  Aftenen.  „Hvad  de  under  ingen  Omstændig- 
heder vil  den  ene  Dag,  det  vil  de  den  anden !  — 
Jeg  synes  formelig,  Margrethe  var  helt  oplivet 
ved  at  skulle  ud  at  rejse!  Og  Mo'er  er  glad  ved 
at  være  bleven  af  med  hende!  —  Ja,  Kvindfolk 
er  en  underlig  Race!" 

-—  Der  er  et  Billede  fra  den  sidste  fransk- 
tyske Krig,  som  forestillei-  det  Indre  af  en  Villa  i 
Omegnen  af  Paris  i  det  øjeblik,  da  en  Bombe  er 
falden  ned  i  Stuen  og  springer.  Nogle  kaste  sig 
næsegrus  ned  paa  Gulvet,  Nogle  erc  ifærd  med 
at  entre  ud  ad  Vinduerne,  men  en  enkelt  af  Fi- 
gurerne, vistnok  Husfaderen,  sidder  maalløs  og 
uden  at  røre  sig,  lammet,  mere  af  Overraskelse 
end  af  egentlig  Sknek.  Det  Billede  maatte  jeg 
ticnke  paa  —  og  jeg  har  ticnkt  paa  det  mange 
Gange  siden    —    da  en  Vogn    tre  Dage    senere 

rullede  ind  i  Skovridergaarden,  og  da  Margrethe 
og  Redsted  Haand  i  Haand  viste  sig  i  Daglig- 
stuen, hvor  Forstraaden  sad  i  Gj'^ngestolen  med 
Berlingske  paa  Skjødet  og  nød  sin  Siesta.  \'aagne 
gjorde  han,  men  maallos  var  han,  og  ubevægelig 
sad  han  i  flere  Sekunder,  stirrende  med  opspilede 
Øjne  paa  det  vidunderlige  Syn  —  Bomben  var 
jo  falden  midt  i  Dagligstuen.  Da  han  endelig 
skulde  til  at  fare  op  og  sige  Et  eller  Andet,  som 
han  under  disse  Omstændigheder  naturligviis 
hellere  maatte  tie  stille  med,  løb  Margrethe  hen 
til  ham,  kyssede  ham  og  sagde  med  sit  gamle 
Smil  og  sin  gamle  Stemme:  „Ja,  det  er  mig,  der 
har  hentet  ham,  Fa'er,  for  det  var  min  Skyld 
Altsammen,  saa  jeg  var  da  nærmest  til  at  gjøre 
det  godt  igjen!"  —  ,,Har  Du  selv  — '" ,  tordnede 
den  Gamle.  —  .,Ja,  Mo'er  vådste  det."  —  „Mo'er! 
Xaa,  det  maa  jeg  sige,  det  er  kjonti  Men  Enden 
er  ikke  endda,  og  jeg  har  vel  ogsaa  et  Ord  at 
sige!"  —  „Ja,  bevares,  lille  Fa'er!  Du  skal  sige 
Goddag  til  Redsted  og  „Velkommen  tilbage" ,  og 
saa  skal  Du  ønske  ham  til  Lykke  med,  at  han 
faaer  saadan  en  sod  Pige,  som  jeg  er!" 

Mig  havde  hidtil  Ingen  lagt  Mærke  til,  og 
jeg  var  allerede  kommen  helt  hen  til  Døren  for 
at  liste  bort  fra  Familiescenen,  da  Redsted  i  det 
Samme  opdagede  mig  og  venlig  bad  mig  blive. 
Han  saae  helt  forandret  ud :  havde  han  før  været 
en  Yngling,  saa  var  han  nu  en  Mand;  hans  Ud- 

tryk   havde   faaet  Fasthed,    og   Blik  og   Stemme 
havde    mistet    den    tidligere    Uro    og   Holdnings- 
løshed.    Jevnt  og  rolig   fortalte  han,    fortalte,    at 
han  fra  første  Færd  havde  holdt  af  Margrethe  og 
ikke    af  nogen  Anden   i   den   hele,    vide  Verden, 
men  han  skaanede  ikke  sig  selv  og  tilstod  villig, 
at  han  hin  skjæbnesvangre  Helligtrekongers  Aften 
som   en   naturlig  Følge   af   den  Tordensky,    der 
svævede  over  Hovedet  paa  ham,    havde   været   i 
en    særlig    exalteret    Stemning    og    derfor    ogsaa 
havde   følt  sig   som  i  en  Rus  ved  at  være  Gjen- 
stand    for    den    lille   Baronesses   Opmærksomhed, 
ja,   han  lagde  end  ikke  Skjul   paa,   at  han,   som 
jeg  nok  syntes,  ikke  havde  været  helt  fri  for  den 
Aften  at  betragte  det  som  et  Offer,    der  fortjente 
Beundring,    at   han   trods  Alt   holdt   fast  ved  sin 
Margrethe.     Da  han  om  Natten  red  foran  Kanen 
til   Christianslund ,     var    det    dog,    som    om    den 
kolde  Luft  og  Stjernehimmelen  over  hans  Hoved 
igjen   bragte   ham   fuldstændig    til   Besindelse    og 
pludselig    gjorde    ham    ædru,     og    da    han    kom 
hjem,    lagde   han  sig  til  Ro   med   den   faste   Be- 
slutning  næste   Morgen   at   tilstaa   Margrethe   sin 
Kjærlighed.  —  „Om  Natten  drømte  jeg  saa  dejlig, 
som  jeg   aldrig   har  gjort",    vedblev   han.     „Jeg 
stod  med  Margrethe  henne   \-ed   Brønden    og  fik 
hendes  Ja,  og  jeg  drog  Isingen  af  min  Haand  og 
satte  den  paa  hendes.    Saa  vaagnede  jeg  ved,  at 
Pjudet  kom   med  det  usalige  Brev,    og  jeg   styr- 


tede  ind  for  at  fortælle  Margrethe,  hvad  der  var 
skeet,  og  bede  hende  om,  til  Trods  for,  at  jeg 
nu  var  en  fattig  Mand,  dog  at  dele  min  Skjæbne. 
Saa  kom  det  andet  Tordenslag  —  hun  vendte 
sig  fra  mig.  Jeg  forstod  det  ikke,  jeg  havde 
stolet  saa  sikkert  paa,  at  hun  delte  mine  Følelser, 
og  nu  denne  Kulde  netop  i  det  øjeblik,  hvor  jeg 
trængte  mest  til  Stotte  —  jeg  fortvivlede  og  red 
bort  som  en  slagen  Mand.  Først  langt  op  ad 
Dagen  mærkede  jeg,  at  Ringen  var  borte,  men 
det  faldt  mig  ikke  ind  at  sætte  Margrethes  Op- 
førsel i  P^orbindelse  med  Tabet  af  den;  først 
igaar,  da  hun  og  Peter  Møller  kom  ind  i  min 
Stue  og  bragte  mig  den  forsvundne  Ring  tilbage, 
fik  jeg  Forklaringen  paa,  hvorfor  hun  den  Gang 
vendte  sig  fra  mig.  Nu  har  jeg  bedet  hende 
beholde  Ringen,  og  det  har  hun  lovet;  jeg  haaber 
heller  ikke,  at  Forstraaden  længere  har  Noget  at 
indvende." 

„Nej ,  det  kan  vel  ikke  hjælpe" ,  svarede 
denne,  ,.men  jeg  gad  dog  nok  vide,  hvordan 
Ringen  saa  egentlig  er  kommen  i  Brønden." 

„Nogen  bestemt  Forklaring  kan  jeg  ikke 
give",  svarede  Redsted,  „men  rimeligviis  maa  min 
Drøm  have  staaet  i  Forbindelse  med,  at  jeg  i 
Søvne  virkelig  er  gaaet  ud  til  Brønden,  har  taget 
Ringen  af  og  tabt  den  ned  i  Dybet.  Som  Dreng 
har  jeg  flere  Gange  gaaet  i  Søvne,  og  i  den 
dobbelte    Sindsbevægelse,    hvori   jeg    gik    til    Ro 

den  Nat,  kan  man  jo  nok  tænke  sig,  der  kunde 
hænde  noget  Usædvanligt". 

„Aa,  ja,  saamænd,  utroligt  er  det  jo 
ikke",  sagde  Forstraaden,  aabenbart  endnu  noget 
skeptisk. 

,,Gud  velsigne  Jer,  Børn'.-  sagde  Mo'er,  og 
dermed  maatte  vel  Forlovelsen  ansees  for  at 
være  idetmindste  officiøs. 

Det  blev  en  fornøjelig  Eftermiddag  i  Skov- 
ridergaarden ,  Alt  var  Solskin  og  Lykke.  Jeg 
talte  en  Del  med  Redsted  og  sjnites  bedre  og 
bedre  om  ham,  og  han  for  sit  Vedkommende 
lod  næsten  til  at  betragte  mig  som  Den,  der 
havde  bragt  ham  Margrethe,  blot  fordi  jeg  havde 
fundet  Ringen.  —  „Ja,  det  var  da  egentlig  lige 
saa  meget  Janos,  der  fandt  den" ,  sagde  jeg. 
,.0g  hor  nu,  Redsted,  siden  jeg  netop  har  næv- 
net Janos"  Na\'n:  udson  Dem  med  Deres  eneste 
Fjende  og  gaa  over  og  sig  Goddag  til  den 
Gamle!  Han  vil  jo  nok  se  paa  Dem,  som  om 
han  vilde  æde  Dem,  naar  De  fortæ^ller  ham  om 
Forlox'elscn,  men  det  skal  De  ikke  bryde  Dem 
om,  han  bliver  nok  god  igjen!"  —  Ja,  det  var 
Redsted  ogsaa  meget  villig  til,  og  vi  fulgtes  ad. 

Janos  sad  i  sin  Stol  og  smaablundcde  med 
Drazba  ved  sine  Fødder.  Hunden  foer  op  og 
gjoede  som  rasende  ad  Redsted,  men  da  den 
Gamle  slog  Ojnene  op  og  saae,  hvem  der  stod 
i  hans  Stue,  rystede  han  som  et  ICspelox',  og  jeg 

maatte  uvilkaarlig  mindes  hans  egen  Fortælling 
om  den  eneste  Gang ,  han  havde  været  bange : 
den  Gang  Gollo  og  de  andre  Hunde  tudede  inde 
i  den  morke  Granskov.  —  „Goddag,  Janosl" 
sagde  Redsted  og  strakte  Haanden  ud,  men 
Janos  vendte  sig  sk}'  til  Side  og  gjengjældte  ikke 
Hilsenen.  Da  spurgte  Redsted  som  ved  en 
pludselig  Indskj'delse  ganske  rolig:  „Hvor  laa 
min  Ring,  Janos,  den  Morgen  De  tog  den  og 
kastede  den  i  Brønden?"  —  „Inden  for  det 
aabne  \"indue  —  paa  det  lille  Bord  ved  Deres 
Seng!"  brast  det  ud  af  den  gamle  Skovtrold,  og 
dermed  var  jo  den  sidste  Gaade  lost.  Under 
Paavirkning  af  sin  Drom  havde  Redsted  altsaa 
gjort,  hvad  der  i  vaagen  Tilstand  maaske  vilde 
faldet  ham  vanskelig  nok:  taget  Ringen  af,  og 
som  Janos  senere,  da  han  var  kommen  noget 
til  Ro,  betroede  mig,  havde  han  ved  hin  Morgen 
at  se  den  ligge  paa  det  angivne  Sted  strax  faaet 
en  instinctmæssig  Forestilling  om,  at  den  og 
Margrethe  kunde  komme  i  en  vis  Forbindelse 
med  hinanden.  Uden  egentlig  selv  at  gjore  sig 
Rede  for,  hvilke  Følger  det  kunde  have,  havde 
han  da  taget  Ringen  og  kastet  den  i  Brønden, 
idet  han  vel  ligesom  Polykrates  gik  ud  fra,  at 
den  Ring  var  vel  gjemt  og  aldrig  mere  vilde 
komme  til  Sj'ne;  „men  naar  Brønden  selv  gi\-er 
tilbage,  hvad  den  en  Gang  har  faaet,  saa  maa 
det   sagtens    være   \^orherres    \"illie,    at   min   lille 

Margrethe  skal   have  ham"   —  det  var  nu  hans 
Religion. 

Til  Redsteds  Roes  maa  jeg  sige,  at  han 
efter  alt  Dette  ikke  nærede  Sk\'gge  af  Uvillie 
mod  Janos  men  ganske  alvorlig  sagde  til  mig, 
der  vilde  lægge  et  godt  Ord  ind  for  den  Gamle : 
.,Behoves  ikke  I  Troer  De,  at  jeg  kan  tage  en 
Mand  ilde  op,  at  han  holder  saa  meget  af  Mar- 
grethe, som  Janos  gjør!  Og  troer  De  ikke,  jeg 
er  bleven  fornuftig  nok  til  at  indse,  at  Alt  er 
bedst,  saadan  som  det  er  gaaet!"  Det  gave 
baade  Margrethe  og  jeg  ham  Ret  i,  og  Forst- 
raaden,  der  kom  ind  fra  Gaarden  med  et  Glas 
frisk  Vand,  bemærkede:  „Og  jeg,  som  sagde,  at 
Brønden  ikke  havde  taget  noget  Offer  iaar!  Den 
var  jo  lige  ved  at  kræve  to  Menneskers  Lykke 
—  det  er  da  mere  end  et  helt  Dusin  Theskeer!" 

I  de  tre  Uger,  der  var  til  Jubilæet,  havde 
jeg  dygtig  travlt;  jeg  vexlede  adskillige  Breve 
med  Anton  og  Peter  Moller,  og  to  Gange  maatte 
jeg  tage  ind  til  Byen. 

Endelig  nærmede  Jubilæet  sig,  og  Dagen  før 
kom  Anton  og  Kone  samt  Peter  Møller,  \'ilhel- 
mine  og  alle  Ungerne  paa  den  mindste  nær.  Det 
faldt  mig  lidt  vanskelig  i  den  massive,  i  høj 
Grad  „moderlige"  Vilhelmine  at  gjenkjende  den 
slanke  Pigeskikkelse,  som  Skoven  en  Gang  havde 
„lukket"    sig   efter,    men   hj^ggelig  og  rar  som  i 

fordums  Dage  var  hun,  og  det  var  jo  det  Væ- 
sentlige. Anton,  som  altid  havde  været  noget 
tavs  og  stilfærdig  af  sig,  var  aabenbart  bleven 
livet  svært  op  ved  at  være  gift  med  sin  nydelige, 
tixe  Kone,  og  vi  bleve  strax  gode  Venner,  kort 
sagt.  Alt  tegnede  paa  det  Bedste  til  den  store 
Dag.  Forstraaden  var,  trods  lydelig  Protest, 
bleven  kostet  i  Seng  Aftenen  forud  Klokken 
elleve  —  tidligere  var  han  slet  ikke  at  formaa 
til  at  trække  sig  tilbage  —  og  en  Del  af  Natten 
\-ar  bleven  anvendt  til  at  smykke  Skovrider- 
gaarden  udvendig  og  indvendig  med  en  Uende- 
lighed af  Guirlander,  Kranse,  Asters  og  Georginer. 
En  mere  velvillig  end  egentlig  heldig  Kvartet  af 
stedlige  Skolelærere  var  ubarmhjertig  nok  til  alle- 
rede Klokken  sex  om  Morgenen  at  vække  „Jubel- 
oldingen" —  som  vi  strax  havde  dobt  Forst- 
raaden —  og  nu  gik  Højtidelighederne  Slag  i  Slag. 
Forstbetjentene  paa  Distriktet  modte  in  pleno 
medbringende  et  Sølvdrikkehorn,  de  stadige  Del- 
tagere i  Klapjagterne  sendte  en  Deputation  be- 
staaende  af  Baronen,  Doctoren  og  Møller  Knud- 
sen, som  frembar  deres  bedste  ønsker  og  et 
Maleri  —  Udsigten  fra  Hejrebakkerne  —  og  hen 
paa  Formiddagen  kom  Amtmanden  i  egen  Person 
og  egen  Landauer  og  overrakte  Jubilaren  Rid- 
derkorset som  H.  M.  Kongens  Paaskjønnelse  af 
lang  og  tro  Tjeneste.  Den  Gamle  var  meget 
rørt    —    mere    end    han    egentlig    vilde    lade   sig 

mærke   med  —  og  selvfølgelig   var  Ridderkorset 
det  Bedste,  Dagen  bragte  ham. 

Inden  Middag  var  der  et  lille  Pust,  som 
Forstraaden  vilde  benj^tte  til  i  Fred  og  Ro  at 
røge  sig  en  fornuftig  Pibe  inde  i  Kontoret,  men 
neppe  var  han  kommen  derind,  for  han  igjen 
kom  ud  med  en  stor,  elegant  indbunden  Foliant 
i  Haanden  og  spurgte  mig,  hvad  det  var.  — 
„Det  er  fra  Anton,  Peter  Moller,  Redsted  og 
mig",  svarede  jeg,  og  for  den  glade  Forstraads 
Øjne  viste  der  sig,  da  han  lukkede  Bindet  op, 
et  Album  indeholdende  Tegninger  og  Photogra- 
phier  af  alle  de  Steder,  hvortil  han  paa  en  eller 
anden  Maade  havde  været  knyttet,  og,  saavidt 
muligt,  af  alle  de  Personer,  som  han  stod  eller 
havde  staaet  i  Berøring  med,  deriblandt  f.  Ex. 
baade  Holstein-Rathlou  og  Janos ;  for  Fuldstæn- 
digheds Skyld  kan  endnu  anføres,  at  der  ogsaa 
var  Tegninger  baade  af  den  gamle  Bekkas  og 
af  den  nulevende  —  dem  havde  Peter  Møller 
været  Mester  for.  —  „Men  hvad  er  saa  det?" 
spurgte  Forstraaden,  da  han  havde  seet  Bille- 
derne igjennem.  „Der  er  jo  en  hel  skreven 
Bog!"  —  „Ja",  svarede  jeg,  „De  har  jo  sagt,  at 
De  nok  kunde  lide  en  Gang  at  læse  Noget,  der 
var  skrevet  for  Dem  alene,  og  som  ingen  Anden 
end  Forfatteren  havde  læst.  De  har  selvfølgelig 
blot  at  udtale  et  Onske:  her  er  hele  tre  utrykte 
Historier!"    —    „Nej,  men  det  er  altfor  galt!     Er 

det  virkelig  sandt?  Apotheker  og  Doctor, 
Spredte  Kræfter  og  En  Klosterkro nike 
eller  Hvordan  Mallen  kom  i  S  o  ro  S  om- 
læste han  paa  Titelbladet.  „Men  hvem  har 
skrevet  dem?"  —  „Det  har  en  Afskriver  inde  i 
Kjøbenhavn;  er  det  ikke  tydeligt?"  —  „Aa,  Snak, 
jeg  mener  naturligviis ,  hvem  der  har  — ".  „Ja, 
men  det  faaer  De  ikke  at  vide ,  Forfatterne  er,  i 
alt  Fald  forelobig,  anonyme!" 

Jeg  skal  ikke  indlade  mig  paa  nogen  Skil- 
dring af  Festmiddagen  eller  Talerne,  hvis  Antal 
var  uendeligt;  jeg  vil  blot  sige,  at  Dagen  gik 
glimrende,  det  vare  Alle  enige  om. 

Næste  Aften,  da  Vilhelmine  lykkelig  og  vel 
havde  faaet  hele  sit  Afkom  til  Ro,  sagde  Forst- 
raaden,  der  Dagen  igjennem  havde  været  som 
en  æggesyg  Høne:  „Naa,  nu  skal  I  faae  Lov  at 
høre  en  af  mine  Historier!  Jeg  er  nemlig  saa 
liberal  at  ville  lade  Jer  hore  med,  skjøndt  Manu- 
scriptet,  som  jeg  haaber  I  erindre,  egentlig  er 
bestemt  for  mig  alene.  —  Men  hvem  skal  læse 
hojt?"  —  „Det  skal  Du  naturligviis,  Fa'er!" 
sagde  Mo'er.  —  „Jeg!  Ikke  under  nogen  Om- 
stændigheder !  Jeg  er  dog  ikke  saa  arrogant  at 
tro  om  mig  selv,  at  jeg  kan  læse  Noget  ordent- 
lig højt,  som  jeg  ikke  i  Forvejen  kjender!  Gud- 
bevares, det  tro  de  Fleste,  de  kan,  men  jeg 
ikke!   —  Nej,  læs  Du",    sagde  han  til  mig,    „for 

Du   vil  vel    ikke    nægte,    at    Du    kjender    Histo- 
rierne I " 

Det  kunde  jeg  jo  ganske  vist  ikke,  og  uden 
videre  Indvendinger  læste  jeg  da  den  første, 


Apotheker  og  Doctor. 

Det  var  en  Sommer  Eftermiddag  Anno  1668. 
Peder  Iversen,  Ejer  af  Kjøbenhavns  „Peli- 
canapothek",  stod  paa  Stentrappen  uden  for 
sin  Gaard  i  Højbrostræde;  Ryggen  lænede  han 
mod  det  snørklede  Jernrækværk,  og  den  højre 
Haand  støttede  han  paa  en  af  de  skinnende 
blanke  Messingkugler.  Han  saae  stadig  i  samme 
Retning,  ned  ad  Strædet,  ikke  for  at  kige  efter 
Kunder  eller  glane  efter  tilfældig  Forbipasserende, 
det  var  ikke  hans  Vane,  men  for  at  se,  om  ikke 
den  længselsfuldt  ventede  nye  Svend  skulde 
komme.  Peder  Iversen  begyndte  nemlig  at  blive 
gammel;  hans  tidligere,  mangeaarige  Medhjælper 
havde  kvitteret  Tjenesten,  og  Drengen  Jacob, 
som  han  kun  havde  taget  i  Lære,  fordi  han 
fjernt  ude  var  i  Slægt  med  ham,  vedblev  trods 
sine  fyldte  s^^tten  Aar  at  \';oi'e  saa  fuld  af  Gal- 
skab, at  han  var  til  mere  Fortrcd  end  Gavn, 
saa  det  var  paatrængende  nødvendigt  for  Apo- 
thekeren  at  faae  en   duelig  Svend.      En  saadan 

lod  han  imidlertid  til  at  have  fundet  i  Johannes 
Lange,  som  forst  havde  appliceret  sig  til  Apo- 
thekerkunsten  i  Aalborg,  derpaa  havde  conditio- 
neret  udenlands  baade  i  Basel  og  Regensburg  og 
var  synderlig  vel  recommanderet  fra  alle  sine 
Principaler.  Med  ham  havde  han  skriftligen  com- 
municeret  og  var  kommen  overens  om  Vilkaa- 
rene,  og  nu  havde  han  just  faaet  Tidende  om, 
at  Skipper  Terkelsen  fra  Aalborg  med  sin  førende 
Jagt  „Neptunus"  havde  fortojet  ved  Borsen,  og 
at  Johannes  Lange  var  ved  at  gaa  fra  Borde 
med  sit  Tøj.  Ventetiden  blev  heller  ikke  lang. 
En  velvoxen,  smuk  Karl  med  et  aabent  men 
alvorligt  Aasyn,  med  blaa  Øjne  og  lyst  Fuld- 
skjæg  viste  sig  i  Strædet,  klædt,  som  det  søm- 
mede sig  hans  Stand,  og  som  Tiden  krævede 
det,  i  sort  Dragt,  og  fulgt  af  et  Par  Matroser, 
der  bare  hans  Kister  paa  en  Bærebør. 

Apothekeren  og  hans  nye  Svend  vexlede 
nogle  almindelige  Høfligheds  Talemaader,  Jo- 
hannes Lange  fik  Tøjet  bragt  op  paa  sit  Kam- 
mer, som  han  skulde  dele  med  Drengen  Jacob, 
og  da  det  var  besørget,  ilede  Peder  Iversen  med 
at  vise  den  Nysankomne  om  i  Apotheket.  Stort 
var  det  just  ikke,  men  Orden  holdtes  der,  og 
det  var  Peder  Iversens  Stolthed.  Over  den  \'æg 
i  Apothekerboden,  der  var  ret  for  Gadedøren, 
stod  med  forgyldte  Bogstaver  malet  den  gode, 
gamle  Sentens:    „Ahs  reniedia^  Dens  salutein'\ 


og  her  fandtes  paa  Hylder  en  Uendelighed  af 
Ahorns  Læddiker,  Krukker  og  Smaaskabe  inde- 
holdende de  hyppigst  brugte  Medicamenter.  Med 
en  vis  Stolthed  over  den  omhyggelig  gjennem- 
førte  Ordning  forklarede  Peder  Iversen  sin  Svend, 
at  Alt,  hvad  der  fandtes  til  venstre  for  den  fra 
Loftet  nedhængende  udstoppede  Hajfisk,  der  i 
Fluetiden  gjorde  samme  Nytte  som  en  Papir- 
strimmel under  en  L^'sekrone,  vare  ,,siinplicia'' ^ 
Alt  til  højre  derimod  færdige  „composita'' \  vonii- 
toria,  pnrgantia,  sjidorifeya,  pectoralia  og 
cordialia  havde  atter  hver  sin  bestemte  Hylde, 
medens  iiarcotica ,  drastica  og  acria  fandtes 
for  sig  i  et  lukket  Skab,  til  hvilket  Johannes  fik 
udleveret  en  særlig  Nogle  med  Tilhold  om,  ende- 
lig ikke  at  fly  den  til  Jacob,  „saasom  han  var 
en  svar  Skjelm,  tilgenegen  til  Alt  det,  som  daar- 
ligt  var,  og  intet  at  lide  paa." 

Fra  Apothekerboden  gik  man  til  det  bagved 
liggende  Materialkammer,  hvor  der  foruden  større 
Oplag  af  siuiplicia  fandtes  en  ikke  ringe  Be- 
holdning af  Confect,  Makroner,  Sukkerbrod  og 
Specerier,  Altsamnien  Artikler,  hvormed  et  Apo- 
thck  maatte  være  vel  forsynet,  og  som  der  dre- 
ves en  indbringende  Handel  med.  Peder  Iversen 
fandt  sig  her  foranlediget  til  at  gjore  sin  Svend 
opmærksom  paa,  at  „Pelicanapotheket"  var  i 
Besiddelse  af  en  vofitabel  ^egyptisk  Mumie  — 
MumicpuK'er  foreskrcvcs  nemlig  ^^^n  Oang  i  visse 

Sygdomme  —  og  at  der  forst  ganske  nylig  var 
taget  Hul  paa  den;  han  viste  ham  ogsaa  Be- 
holdningen af  Bezoarstene  og  stødte  Ulveknogler 
men  ansaae  det  derimod  for  overflødigt  at  gjøre 
en  udlært  Svend  opmærksom  paa,  at  den  store 
Botte  Svinefedt  leverede  Indhold  til  alle  de 
Krukker  ude  i  Boden,  hvis  Indskrifter  løde  paa 
saadanne  Rariteter  som  „Hejrefedt",  „Slange- 
fedt" o.  L. 

Fra  Materialkammeret  begave  de  sig  ned  i 
Kjælderen;  hvor  Vinoplaget  fandtes,  og  efter  at 
Apothekeren  havde  viist  Johannes,  hvilke  Fade 
der  indeholdt  spansk  Vin,  og  hvilke  Malvoisier, 
vendte  de  sig  mod  Laboratoriet  eller,  som  det 
lige  saa  hyppig  kaldtes,  „Destilleerkammeret".  For 
at  naa  derhen  maatte  de  imidlertid  over  den 
store  Gaard,  hvor  et  Morbærtræ  knejsede  i 
Midten,  medens  fire  Lindetræer  henne  i  Hjørnet 
bøde  en  skyggefuld  Hvileplads,  foran  hvilken  der 
strakte  sig  et  Par  Blomsterbede,  som  ved  For- 
aarstid  prangede  med  Tulipaner  og  Iris,  om 
Sommeren  med  Nelliker  og  hvide  Lilier.  Blom- 
sterbedene gave  Peder  Iversen  Lejlighed  til  at  be- 
mærke, at  han  u'den  for  Staden  havde  sin  egen 
Urtehave,  og  saa  gik  de  ind  i  Laboratoriet. 

Her  var  selv  en  varm  Sommerdag  køligt, 
thi  der  var  kun  eet  Vindue,  og  udenfor  skyggede 
Lindene.  Paa  Stenfliserne  stode  store  og  smaa 
Mortere   af  Malm,    Marmor  og  Serpentin,   blankt 

skurede  Kobberkar,  Kolber  og  Retorter  hang  i 
Række  ved  vSiden  af  en  mægtig  Filtreerhat,  og 
op  til  den  ene  Væg  stode  en  Række  Ildsteder 
med  Røgfang  over;  henne  i  Hjørnet  var  „den 
ch^-miske  Ovn",  hvor  der  destilleredes  Aquaviter 
og  brændt  Urtevand,  og  det  glædede  den  gamle 
Apotheker  at  se  den  unge  Svend  undersøge 
Ovnen  med  Interesse  og  Fagkundskab. 

Det  blev  en  lang  Vandring;  der  var  Meget 
at  spørge  om  og  Meget  at  give  Forklaring  paa 
fra  begge  Sider,  og  da  Johannes  havde  faaet  sin 
Nadver  til  Livs,  var  han  glad  ved  oven  paa  Sø- 
rejsens Besværligheder  at  kunne  gaa  til  Ro  oppe 
paa  Loftskammeret. 

Foreløbig  blev  der  dog  ikke  Tale  om  Søvn, 
thi  den  karlevoxne  Dreng  Jacob  lod  Munden 
løbe  og  fortalte  sin  nye  Medtjener  Løst  og  Fast: 
om  Apothekeren  og  om  sig  selv,  om  Naboer  og 
Kjendinge,  om  Legestuer  og  Tracteerhuse,  kort 
sagt,  der  var  ikke  den  Ting,  som  Jacob  lod 
uomtalt. 

„Han  er  knarvorn  og  paaht)lden" ,  sagde 
han  om  Peder  Iversen,  „og  Gud  bedre  for  Kost, 
vi  fik,  var  ikke  Jomfru  Vibeke!" 

„Hvem  er  hun  ellers?"  spurgte  Johannes. 

„Det  er  hans  Datter,  har  1  ikk'c  scct  hende! 
Hun  er  hvid  og  rød  som  Mælk  og  Blod  og 
saarc  velskabt,  men  hun  er  saa  ærbar,  at  hun 
vilde     rodme,     om    nogen    Mandsperson    n;cvnte 

Ordet  Særk  for  hende.  Hun  er  ikke  af  mine 
Folk.  Nej,  da  skal  I  se  Dorthe  øltappers  henne 
i  Strædet;  det  er  et  Fruentimmer,  der  er  Lystig- 
hed I,  og  hun  nægter  ingen  honnet  Karl  ■ — '• 

.,Jacob,  Jacob'',  sagde  Johannes  alvorlig, 
„før  ikke  saadan  letfærdig  og  skiden  Tale!  Læg 
Dig  ned,  og  befal  Dig  Gud  i  \'old,  saa  gjor 
jeg!" 

Og  træt  af  Rejsen  c>g  de  mange  n3'e  Indtryk 
sov  Johannes  ind  efter  at  have  bedet  Gud  om 
Naade  til  at  gjore  Fyldest  i  sin  tiltraadte  Con- 
dition. 

Næste  Dag  ha\'de  han  nok  at  tage  \'are. 
\'ar  Apotheket  end  ikke  af  de  storste  i  Staden, 
saa  solgtes  der  dog  ikke  lidt  fra  Boden  i  Haand- 
kjøb,  og  adskillige  Medici  forlangte  deres  Re- 
cepter expederede  her.  Af  Jacob  kunde  han 
ikke  vente  nogen  Hjælp,  det  saae  han  snart,  thi 
Drengen  foer  ideligen  ud  ad  Døren  for  at  se  efter 
Folk  og  gantes  med  Pigerne,  og  en  Gang,  da 
Johannes  længe  havde  ledt  efter  ham,  fandt  han 
ham  i  Kjælderen,  hvor  han  var  krøben  ind  gjen- 
nem  Mnduet,  i  Færd  med  at  drikke  spansk  \'in 
af  en  Tragt. 

„Røb  mig  ikke!"  lo  Jacob.  .,Saa  røber  jeg 
ikke  Jer  en  anden  Gang!" 

„Du  skal  visselig  heller  ikke  faae  Lejlighed 
dertil" ,    svarede  Johannes    ah'orlig    og  gik   over 

Gaarden  hen  imod  Laboratoriet  men  standsede 
pludselig. 

Inde  i  det  halvmørke  Rum  stod  med  Rj^ggen 
halvt  vendt  til  ham  en  ung  Pige  i  Færd  med  at 
vride  Frugtsaft.  En  Solstraale,  der  fandt  Vej 
gjennem  Lindens  Blade  og  det  aabne  Vindue, 
strejfede  en  Lok  af  hendes  blonde  Haar,  der 
lyste  som  Guld,  og  det  var  for  ham,  som  fan- 
gede hun  alt  Solskin  derinde,  eller  snarere,  som 
udgik  det  fra  hende  selv.  Ærmerne  paa  den 
mørke  Kjole  havde  hun  sm&get  op,  og  de  blod- 
røde Stænk  af  Saften  paa  hendes  Arme  frem- 
hævede end  mere  disses  Hvidhed,  hvis  Lige  han 
aldrig  havde  seet.  Nu  vendte  hun  sig  om;  et 
Par  blide,  fromme  øjne  lyste  et  øjeblik  over 
ham  men  sænkedes  pludselig,  og  Blodet  skød  op 
i  hendes  Kinder. 

Det  var  Vibeke,  Peder  Iversens  Datter,  som 
han  saaledes  saae  for  første  Gang  og  hilsede 
ærbødig. 

Men  da  Johannes  havde  lagt  sig  om  Aftenen, 
dukkede  Billedet  af  den  skjønne  unge  Jomfru  i 
Laboratoriet  forstyrrende  freiji  for  ham,  mens 
han  bad  sit  Fadervor,  og  det  var  derfor  med  en 
særlig  Inderlighed,  at  han  dvéclede  ved  Ordene 
„Fri  os  fra  det  Onde",  vel  vidende,  at  Dette 
hyppig  klæder  sig  i  Skjonhedens  Dragt  for  at 
friste  og  (.iaarc  det  skrtibcligc  Menneske. 

—  Peder  Iversen  var  vel  tilfreds  med  sin 
nye  Svend.  Han  forrettede  Alt  saa  ordentlig  og 
stilfærdig,  han  havde  gode  chemiske  Kundskaber 
og  var  saa  ærbar  og  beskeden  i  hele  sin  Tale 
og  Omgjængelse,  at  Apothekeren  ønskede  sig 
selv  til  Lykke  med  at  have  faaet  en  saadan 
Medhjælp.  Ved  en  enkelt  Lejlighed  kom  endog 
Johannes  til  at  indlægge  sig  særlig  Ære  og  Be- 
rommelse,  og  hermed  gik  det  saaledes  til. 

Pelicanapothekets  Beholdning  af  Theriac, 
eller,  som  det  officielt  kaldtes:  Theriaca  Andro- 
luachi^  var  sluppen  op,  og  man  skulde  tilberede 
et  nj't,  større  Kvantum  af  dette  den  Gang  saa 
berømte  Universalmiddel,  der  var  sammensat  af 
over  70  Ingredientser.  En  af  de  vigtigste  og 
ejendommeligste  Bestanddele  af  Theriac'en  var 
Trochisci  Vtpeianf,  Smaakager  af  Hugorme- 
kjød,  og  dem  fik  man  altid  færdig  tillavede  fra 
Venedig,  idet  de  Hugorme,  der  fandtes  omkring 
ved  de  euganæiske  Høje,  og  som  indfangedes 
paa  den  Tid  af  Aaret,  da  Violerne  blomstrede, 
ansaaes  for  kraftigst  virkende.  Nu  skulde  det 
imidlertid  denne  Gang  hænde,  at  den  ventede 
Sending  af  Trock:  Viper:  udeblev,  og  i  hele 
Staden  kunde  ingen  opdrives.  I  denne  Nød  fore- 
slog da  Johannes  Peder  Iversen,  at  de  skulde  til- 
berede det  apimalske  Medicament  af  indenlandske 
Hugorme;  han  godtgjorde,  at  de  Trochisci,  der 
kom  over  Venedig,  mangen  Gang  beviislig  havde 

været  forfalskede ,  han  sagde .  at  de  paa  det 
store,  velrenommerede  „Enhjørningsapothek"  i 
Regensburg,  h\'or  han  havde  conditioneret  i  to 
Aar,  altid  benyttede  D^'r,  indfangede  i  B3^ens  Om- 
egn, og  han  tilbod  endelig  selv  at  ville  koge  den 
lækre  Ragout.  Peder  Iversen  confererede  først 
med  Huslægen,  den  højt  anseete  Dr.  Ole  Brinck- 
mann,  senere  med  andre  Medi'ci's,  og  da  Alle 
efter  længere  Deliberation  mente  at  kunne  gaa 
ind  paa  Johannes' ,  af  Peder  Iversen  fremsatte 
Forslag,  blev  Pelicanapotheket  det  første  Sted  i 
Norden,  hvor  der  tilberedtes  Theriac  uden  Be- 
n}'ttelse  af  indforskrevne   Troch.   Viper. 

Hele  det  medicinske  Facultet  mødte  i  Embeds 
Medfør  og  controlerede ,  som  Skik  og  Brug  var, 
Tilberedningen,  undersøgte  de  anvendte  Ingre- 
dientsers  Ægthed  og  forvissede  sig  om,  at  de 
rette  Kvanta  bleve  afvejede;  Decanus  i  Facul- 
tetet  lod  trykke  en  latinsk  Dissertatio  de 
71ieriaca  ni  officina  Petyi  Iversen  i.  Octobr. 
1668  dispensata  .^  i  hvilken  Johannes'  Navn  to 
Gange  blev  nævnet,  og  Dr.  Brinckmann  under- 
holdt sig  venlig  og  anerkjendendc  med  hani. 
Dette  Sidste  var  en  ikke  ringe  Hæder,  thi  Doc- 
toren  ansaaes  almindelig  for  at  vaM-e  af  en  noget 
indesluttet  og  hovmodig  Charactecr;  om  hans  Due- 
lighed som  Mediciis  var  dci-  kun  een  Mening, 
og  han  havde  store  I\undskabei"  paa  mange  Om- 
raader,    var    en    Klskei"    af   Rariteter,    fremmede 

Landes  Dyr,  Mineralier  og  moiistra^  af  hvilke 
han  i  sit  Hjem  havde  en  temmelig  Samling,  men 
der  var  dem,  som  mente,  at  han  paa  et  og  an- 
det Punkt  havde  sine  aparte  og  vel  frie  senti- 
inents.  Hvor  megen  Pris  Johannes  end  satte 
paa  Doctorens  Bevaagenhed ,  saa  var  der  dog 
een  Anerkjendelse,  der  var  bedre  end  alt  Andet; 
Jomfru  Vibeke  gjorde  et  Knix  for  ham  og  øn- 
skede ham  til  Lykke  med  hans  ingenieuse  For- 
slag, som  han  saa  heldigen  havde  gjennemført. 

Efter  at  Theriac'en  lykkelig  og  vel  var  bleven 
færdig,  holdtes  dei-  en  lystig  Collationering  paa 
Apotheket,  hvor  der  blev  herlig  tracteret  med 
Sukkerbagværk,  Succater  og  Malvoisier.  Der 
blev  ført  mangen  Discurs  om  lærde  medicinske 
Materier;  En  holdt  med  Paracelsus  paa,  at  Bladene 
ere  Planternes  Hænder,  og  at  deres  Linier  aaben- 
bare  Naturens  Egenskaber,  saa  at  man  f.  Ex. 
mod  Hjertets  Sygdomme  maatte  kunne  anvende 
det  hjerteformede  Søblad,  en  Anden  hævdede,  at 
al  Daarlighed  skyldtes  usunde  Væsker,  som  man 
piirgatido  ^  voineiido  eller  sitdando  maatte  be- 
fries fra.  Længst  taltes  dog  om  den  bekj endte 
Æventyrer  Bor  ro,  Lægen  og  Guldmageren,  som 
af  Kong  Frederik  den  tredie  var  kaldet  her  til 
Landet  og  endnu  opholdt  sig  i  Staden;  man  var 
vel  enig  om  at  indrømme  ham  store  Secreter  i 
Chemien,  og  den  Liquor  stypticus^  med  hvilken 
han    skulde    kunne    standse    al  Blødning,    havde 

ogsaa  En  og  Anden  af  de  Tilstedeværende  ikke 
uden  Hekl  ben3'ttet,  men  i  det  Hele  taget  syntes 
man  dog  temmelig  enig  om  nærmest  at  betragte 
ham  som  en  Bedrager,  hvem  Dr.  Brinckmann 
endog  vilde  have  tiltalt  for  at  give  sig  af  med 
hemmelige  og  utilladelige  Videnskaber.  Alt  gik 
forresten  ordentlig  og  lystig  til,  og  ud  paa  Af- 
tenen vare  det  medicinske  Facultets  Medlemmer 
bravt  drukne  paa  sømmelig  Viis. 

Men  da  Johannes  den  Nat  gik  til  Hvile,  bad 
han  Gud,  om  det  ikke  var  muligt,  at  han  vilde 
være  saa  naadig  at  give  ham  en  Gang  i  Tiden 
denne  lille  Jomfiii,  navnlig  Vibeke,  og  gjore  ham 
hende  værdig. 

—  Som  Johannes  en  Dag  stod  i  Boden  og 
just  holdt  en  alvorlig  Formaningstale  for  den 
hartad  utrolig  letsindige  Jacob,  der  kort  i  For- 
vejen i  sin  Uvittighed  og  Ligegyldighed  havde 
udleveret  en  Flaske  Krusemyntevand  i  Steden 
for  sort  Kirsebærvand,  af  brod  denne,  der  natur- 
ligviis  stod  og  saae  ud  ad  Vinduet,  sin  Mentors 
Sparlagenspræken  med  at  raabe: 

„Se,  der  kommer  den  tykke  Mikkel  Ro  din  g 
hinkende  op  ad  Strædet!     Han  stiler  herhid!" 

„Hvem  er  ellers  Mikkel  Roding?"  spurgte 
Johannes. 

„Det  er  den  rige  l\r;cmmcr  med  den  unge, 
smukke     Kone.       Han     har    sin     egen    anseelige 


295 


Gaard  henne  paa  Nørregade,  den  han  har  er- 
hvervet sig  under  k'rigen.  Man  var  om  at  faae 
Proviant  til  Krigsfolket,  og  det  i  en  stor  K\-an- 
titet ;  han  bod  sig  da  til  at  ville  fojitniere  dem 
med  saa  meget,  som  behov  gjordes,  og  kjobte 
idel  fordærvede  Varer,  som  han  selv  fik  for 
Intet  men  igjen  solgte  til  ublu  Pris.  De  arme 
Soldater  bleve  syge  af  den  raadne  Fetaille,  og 
Mange  dode,  men  Mikkel  Roding  tik  al  Skyld 
lagt  over  paa  dem,  som  ikke  bedre  havde  haft 
Opsjm  med  Proviantet,  og  vel  en  Snes  Menne- 
sker kom  til  Ulykke  for  hans  Skyld.  —  Nu  har 
han  tre-  Skibe  i  Soen  og  kan  lade  sig  nobilitere, 
naar  han  vil.     Saadan  Karl  er  Mikkel  Roding!" 

„Hold  din  Tunge  i  Ave",  sagde  Johannes, 
„dér  har  vi  Manden!" 

Den  Omtalte,  en  for,  gammelagtig  Mand  med 
et  grimt,  skulende  Blik  traadte  ind  i  Apotheket 
og  bad  Johannes  expedere  en  Recept  fra  Dr. 
Brinckmann  paa  nogle  Draaber  til  hans  Kone, 
som  med  eet  havde  faaet  saadant  forskrækkeligt 
Tandværk.  „Men  vær  saa  god  at  blande  Draa- 
berne  det  snareste,  I  kan,  for  min  Hustru  lider 
ilde  og  fortøver  min  Tilbagekomst  med  Utaal- 
modighed",  bad  han. 

Johannes  saae  paa  Recepten  og  svarede,  at 
det  mindst  vilde  tage  en  halv  Times  Tid;  „thi 
her  skal  først  gjores  en  Decoct  af  Ajige/z'ca  og 
Mandelmælk",   sagde   han,    „og  naar   den   er  fil- 

treret,  skal  der  tilsættes  et  Udtræk  af  Calums 
og  Xellikerod,  lige  Dele  af  hver.'" 

.,Ja,  ja",  stønnede  Mikkel  Roding  og  tnrrede 
Sveden  af  sin  Pande,  „saa  faaer  jeg  tøve  saa 
længe.'" 

Johannes  gik  over  i  Destilleerkammeret  og 
tilberedte  Decocten,  og  imens  diverterede  Jacob 
sig  paa  bedste  Maade  med  drillende  at  spørge 
den  tykke  Mikkel  ud  om  hans  .,unge,  dejlige 
Kone'" ,  .,om  han  ikke  snart  kunde  vente  sig  en 
ung  Søn",  og  andet  Deslige,  som  opbragte  Ægte- 
manden saaledes,  at  han,  efter  endelig  at  have 
faaet  det  forlangte  Medicament  udleveret  af  Jo- 
hannes, gik  uden  at  sige  Farvel. 

.,Det  er  en  høflig  Stud!"  sagde  Jacob,  da 
han  var  vel  ude  af  Døren. 

„Han  synes  i  alt  Fald  at  være  en  kjærlig 
og  omhyggelig  Husbond  overfor  sin  gode 
Kjæreste",  svarede  Johannes. 

.,Han!"  raabte  Jacob  leende.  „Han  er  den 
argeste  Synder  baade  for  Himlen  og  for  sin 
Kone.  den  skjonne  Mette  Gude!  Hun  var  af 
Alle,  hvad  Person  og  Skabning  angaaer,  æstimeret 
for  den  dejligste  Jomfru  i  Staden,  hendes  For- 
ældre vare  fornemme  Folk,  og  om  hendes  Dis- 
cours og  al  hendes  Coinportement ,  om  hendes 
Dyd,  Gudsfrygt  og  Modestie  vidste  end  ikke 
Skarnsfolk  Andet  end  Godt  at  sige.  Saa  kom- 
mer den  værkbrudne  Kræmmer,   den  visne  Karl, 

der  ikke  er  værd  at  sove  i  en  ærlig  Jomfrues 
Arme,  og  frier  til  hende,  og  skjondt  hun  græd  og 
bad  for  sig,  saa  tvang  Forældrene  dog  det  arme, 
uskyldige  Barn  til  at  række  ham  sin  Haand  for 
Alteret,  og  siden  da  har  hun  ikke  haft  en  glad 
Time.  —  Naa,  hun  kan  vel  faae  sin  Oprejsning 
andensteds!" 

„Jacob ,  jeg  vil  ikke  hore  saadan  iusolent 
Tale!"  afbrod  Johannes  ham  strengt.  ,,Man 
skulde  tro,  Du  var  en  Fritænker,  som  Du  taler! 
—  Men  havde  Jomfruen  da  nogen  ?cc[å&c\  Autour^ 
siden  det  faldt  hende  saa  tungt  at  gaa  til  Brude- 
skammelen med  Mikkel?"  spurgte  han  i  en  vel- 
villigere Tone. 

Jacob  nikkede  hemmelighedsfuldt:  „Veed  I, 
hvad  man  siger?  Man  siger,  at  Dr.  Brinckmann, 
som  den  Gang  —  det  kan  vel  nu  være  en  halv 
Snes  Aar  siden  —  n^iig  var  hjemkommen  fra 
Leyden  og  med  stor  Berommelse  dér  havde  dis- 
puteret for  Magistergraden,  man  siger,  at  han 
havde  kastet  sine  øjne  paa  Jomfru  Mette,  og  at 
hun  ogsaa  inclincrcde  til  ham,  men  Forældrene 
solgte  hende  for  ussel  Vindings  Skyld  til  Mikkel, 
ret  som  Judas  solgte  Vor  Frelser,  blot  fordi 
Doctoren  den  Gang  endnu  \^ar  en  ung  og  ufor- 
muende Mand." 

Her  sukkede  Johannes,  ikke  blot  af  skyldig 
Medj'nk  med  Doctoren  og  Jomfru  Mette  men 
ogsaa  ved  Tanken  om  en  anden  ung  Mand,  der 

var  lige  saa  uformuende,  som  Doctoren  havde 
været,  og  som  vel  derfor  aldrig  vilde  kunne 
tænke  paa  at  vinde  den  lille  Jomfru,  til  hvis 
Person  han  havde  faaet  mere  og  mere  Attraa. 

Jacob,  der  \'ar  glad  ved  at  faae  Lov  til  at 
lade  Munden  løbe,  blev  imidlertid  ved  at  fortælle: 
om  Mikkel  Rodings  vedholdende,  men  helt  uigjen- 
gjældte,  og  derfor  efter  Jacobs  uforgribelige 
Mening  latterlige  Forliebelse  i  sin  egen  Kone,  om 
hans  store  Jalousie  og  om  den  mærkelige  For- 
blindelse eller  Uvidenhed,  der  gjorde,  at  han  be- 
holdt Dr.  Brinckmann  som  sin  Huslæge. 

Omsider  brod  dog  Johannes  kort  af  og  min- 
dede ham  om,  at  han  jo  den  Eftermiddag  skulde 
gaa  ud  at  spasere  herbatiiui  og  oplede  Urter  og 
lære  dem  at  kjende  med  Professor  Vibe,  som 
holdt  botaniske  Excursioner  for  Studiosis  og 
Apothekerdisciple ,  men  Jacob  erklærede  leende, 
at  han  havde  Andet  at  gjore:  han  havde  for- 
bundet sig  til  samme  Aften  at  modes  i  en  Have 
uden  for  Nørreport  med  nogle  unge  Personer  af 
begge  Kjøn  og  dér  lade  sig  tractere,  og  med  et 
Suk  over  N'crdens  Slethed  og  Drengens  Letsin- 
"  dighed  gik  Johannes  over  i  Laboratoriet. 

Han  ha\-de  allerede  halvvejs  glemt  Jcicobs 
Historie  om  Dr.  Brinckmann  og  Mette  Roding,  da 
den  gode  Mikkel  en  Uges  Tid  senere  atter  kom 
hiesblæsende    ind    paa    Apotheket    og    begjærede 

det  samme  Middel  mod  Tandværk  tilberedt  som 
forleden.  Johannes  begyndte  nu  at  gjore  sig 
sine  egne  Tanker  om  Sagen,  navnlig  da  Decocten 
efter  hans  Formening  ikke  maatte  kunne  hjælpe 
mod  Tandværk,  og  hvad  der  begyndte  som  en 
svag  og  ubestemt  Mistanke  hos  ham ,  blev  Vis- 
hed nogle  Uger  efter,  da  Mikkel  for  tredie  Gang 
bragte  Recepten  ind  i  Boden.  Peder  Iversen, 
som  just  var  til  Stede,  vilde  selv  expedere  den 
og  bad  Johannes  forrette  Noget  i  Staden;  hans 
Vej  førte  hani  da  gjennem  Nørregade,  og  til- 
fældig faldt  hans  Blik  op  til  et  Karnapvindue  i 
Mikkel  Rodings  Hus,  hvor  han  til  sin  Forundring 
saae  Dr.  Brinckmann  sidde,  halvt  skjult  bag  et 
Gardin,  i  kjærlig  Samtale  med  et  ungt  og  meget 
dejligt  Fruentimmer,  som  han  \-el  kunde  skjonne 
maatte  være  Mette  Roding.  Johannes  tog  hastig 
Øjnene  til  sig  men  mente  dog  at  være  seet  af 
Doctoren,  og  denne  sin  Formodning  fik  han  be- 
kræftet nogle  Dage  senere,  da  den  omtalte  Medi- 
cus  kom  ind  i  Apotheket  og  efter  først  at  have 
ført  en  kort  Discurs  om  ligegyldige  Ting  r3'kkede 
frem  med  sit  principale  Ærende  og  sagde: 

„Som  I  vil  vide,  er  Mette  Roding  en  af  mine 
Patienter,  og  det  en  Patient,  for  hvem  jeg  har 
den  største  distinctioii,  og  hvis  \'el  ligger  mig 
synderlig  paa  Hjerte.  Hun  plages  ofte  af  Tand- 
værk, og  den  Decoct,  jeg  har  ordineret  herfor, 
maa,    om   den   skal  \-irke,   tilberedes  med  megen 

Omhu.  Er  derfor  min  Begjæring,  at  I,  naar 
hendes  gode  Mand  forlanger  Midlet,  hvilket  altid 
maa  være  ganske  frisk  tillavet,  da  vil  anvende 
den  yderste  Flid  derpaa  og  kun  give  Jer  gode 
Stunder.  Jeg  har  i  længere  Tid  fulgt  Eders 
Færd  og  har  fornummet,  at  man  kan  stole  saa 
vel  paa  Eders  Acciiratesse  som  paa  Eders  Dis- 
cvetion,  hvilken  sidste  det  bør  en  Apotheker,  ikke 
mindre  end  en  Jlledicjis,  fornemmeligen  at  iagt- 
tage. Kan  jeg  en  Gang  være  Jer  til  Tjeneste, 
saa  kom  kun  frimodigen  til  mig." 

Hermed  trykkede  Dr.  Brinckmann  venlig  Jo- 
hannes' Haand  og  gik  bort  uden  at  sige  mere. 

I  Pelicanapotheket  gik  den  ene  Dag  som 
den  anden.  Jacobs  Pagenstreger  og  Mikkel 
Rodings  Henten  Tanddraaber  kunde  for  en  Tid 
give  nogen  Afvexling  og  bringe  Johannes  lidt  ud 
af  den  daglige  Skridtgang  og  det  rolige,  tilvante 
Tankesæt,  men  i  det  Hele  mærkede  han  ikke 
stort  til  Tidens  Gang.  Peder  Iversen  var  en 
faamælt  Mand,  som  oven  i  Kjobet,  da  han  saae, 
at  han  fuldkomment  kunde  stole  paa  Johannes, 
talte  end  mindre  end  ellers,  og  mangt  et  Maaltid 
kunde  forløbe,  uden  at  der  blev  vexlct  ti  Ord. 
Naar  Maden  var  opbaarcn,  rettede  Jomfru  X'ibeke 
an  og  bad  Bordbønnen,  og  naar  det  var  skeet, 
plejede  Johannes  med  halvt  nedslagne  Øjne  at 
se  stjaalent  til  hende,    mon  dot  var  sjeldent,  han 

vovede  at  tiltale  hende  ved  Bordet,  og  end  sjeld- 
nere,  at  han  gjorde  det  til  andre  Tider.  Faderen 
havde  efter  Tidens  Skik  optugtet  \'ibeke  strengt 
—  Moderen  var  død,  mens  hun  endnu  var 
ganske  spæd  —  men  han  havde  ved  Siden  af 
Strengheden  ladet  hende  lære  adskillig  Mere, 
end  Borgerdøtre  ellers  lærte  den  Gang,  havde 
holdt  Sjmgemester  og  Spillemester  til  hende  og 
ladet  hende  læse  baade  Fransk  og  Tvsk,  saa  at 
hun,  hvad  Kundskaber  og  Færdigheder  angik, 
snarest  var  at  ligne  med  en  fornem  Frøken. 
Megen  Brug  for,  hvad  hun  havde  lært,  fik  hun 
imidlertid  ikke,  thi  hun  levede  som  i  et  Kloster 
og  kom  sjelden  eller  aldrig  ud;  om  Søndagen 
gik  hun  med  sin  Fader  regelmæssig  i  Kirke  — 
altid  i  Trinitatis,  hvor  Peder  Iversen  havde  Grav- 
sted —  og  een  Gang  om  Aaret  fik  hun  blandt 
de  andre  ærlige  Jomfruer  og  Matroner  Lov  til 
at  se  paa,  at  Faderen  sammen  med  Brødrene  i 
„det  danske  Covipagnie"'  skød  til  Papegøjen  ude 
ved  Fuglestangen,  men  det  var  da  ogsaa  om- 
trent al  den  }*Iorskab,  hun  havde  Aaret  om.  I 
andre  Henseender  nægtede  Peder  Iversen  hende 
Intet:  hun  var  altid  fint  klædt,  havde  sine  egne 
to  Værelser  i  Gavien  ud  til  Gaarden,  et  Sove- 
kammer og  et  lille  Sm3'kkekammer  til  at  klæde 
sig  i  ved  Siden  af;  dem  havde  hun  Lov  at  ud- 
styre, som  hun  vilde,  og  Faderen  var  næsten 
lige   saa  glad  for  dem,   som  hun   selv  \-ar.     Her 

stod  altid  Blomsterpotter  bag  Ruderne  —  om 
\lnteren  med  sjeldne  hollandske  Log  —  og  en 
Gang,  da  Vinduet  stod  aabent,  havde  Johannes 
tydelig  seet,  at  der  var  rare  Kobberstykker  paa 
\'æggene,  som  vare  dragne  med  persianske  Ta- 
peter, og  at  der  hang  en  Tavelet  helt  fuld  af 
Sølvbalsambøsser  og  slebne  Glas.  Saa  stod  der 
ogsaa  et  Clavecymbel  i  hendes  Kammer,  og  da 
hun  havde  et  godt  Ingenium  til  at  forstaa  Tabu- 
laturen  og  smidige  Fingre,  kunde  hun  gjøre 
artige  Tremulanter.  Sang  hun  da  med  sin  yn- 
dige Rost  for  aabne  Vinduer  en  Salme  eller  et 
Par  Vers  af  „Daphnis'  vemodige  Natte-Klage", 
saa  foldede  Johannes  mangen  Gang  Hænderne 
ovre  i  Laboratoriet,  og  Taarerne  stode  ham  i  Øj- 
nene, thi  det  var  ham,  som  horte  han  en  Gjen- 
klang  af  Hærskarernes  Sang  for  den  Højestes 
Trone. 

Nytaarsaften  forærede  Apothekeren  Johannes 
et  Stykke  fint  brabantsk  Kladde  til  en  ny  Son- 
dagskjole,  men  Jacob  tik  Intet,  thi  Dagen  forud 
var  det  bleven  aabenbaret,  at  den  ugudelige 
Dreng  efterhaanden  havde  brugt  det  Halve  af 
Mumien  til  at  tiende  Ild  i  Laboratoriet  med,  og 
han  ha\'dc  ikk-c  haft  anklen  LJndsk'yldning  end  at 
„den  gamle  Pliarao  bnendte  saa  lystig,  som 
om  ban  var  idel   Colophoiiiiiui  eller  Harpi.x." 

Nytaarsmorgen  gik  Peder  Iversen  og  Vibeke 

i  Kirke.  Johannes  havde  tilfældig  faaet  et  Glimt 
at  se  af  hende,  som  hun  stod  inde  i  sit  Smykke- 
kammer  i  Kniplings  Natsæt  og  med  blaa  Flojels 
Hue;  den  ha\-de  hun  dernæst  aftaget  og  slaaet 
sit  dejlige  Haar  ned,  saa  det  faldt  i  gjidne  Bølger 
om  hende,  og  aldrig  havde  Johannes  seet  et  lif- 
ligere Syn.  Siden  havde  hun  rakt  ham  Haanden 
og  ønsket  ham  alt  Godt  i  det  nye  Aar,  men 
han  havde  ved  .,alt  Godt"  kun  tænkt  paa  hende. 
Nu  gik  hun,  som  sagt,  i  Kirke,  og  Johannes  stod 
inde  i  Boden  og  aandede  paa  den  frosne  Rude, 
til  han  fik  et  Kighul,  gjennem  h\'ilket  han  kunde 
følge  hende  over  den  hvide  Sne  og  se  det  sidste 
Glimt  af  hendes  lille  Pelskyse  forsvinde,  da  hun 
drejede  ud  af  Strædet. 

Bag  ved  Johannes  stod  Jacob,  gabende  og 
utidig  efter  en  Nats  Stimen,  og  blæste  i  de  valne 
Fingre. 

.,1  skulde  været  med  i  Nat  til  Daniel  Tol- 
ders!" sagde  han.  „\\  passerede  en  fornøjelig 
Aften,  bleve  herlig  tracterede  og  havde  Lystighed 
nok.  Lutter  honnette  Karle,  alle  fornemme  Folks 
Børn,  og  galante  Fruentimmer!  Fy,  Jer  an,  I 
lever  jo  som  en  Munk,  Johannes!  Nej,  I  skulde 
se  Jer  i  Spejl  paa  Hans  Brun :  han  er  ellers 
reputeret  for  en  af  de  braveste  unge  Karle  til 
at  slaaes  for  Haanden,  men  i  Nat  —  naa,  vredes 
ikke!"  tilføjede  han  med  et  godmodigt  Smil,  „jeg 
glemte,   at  I  alt  forlængst  er  slagen,  og  naar  nu 

Jomfru  \'ibeke  bliver  \'el  gift  med  den  gamle 
Renteskri\'er,  saa  kan  I  jo  gjore  hende  en  Visite, 
hver  Gang  hun  har  Tandværk,  og  Manden  maa 
løbe  efter  Draaber!" 

H\-id  som  en  kalket  X'æg  vendte  Johannes 
sig  om  og  sagde:  „Giftes!  Skal  Jomfru  Vibeke 
giftes  ?" 

„Ja,  Peder  Iversen  mener  sagtens,  at  mand- 
voxen  Mø  er  ond  at  vogte,  og  har  derfor  i  al 
faderlig  Kjærlighed  tænkt  paa  sin  Datters  For^ 
nøjeise  ved  at  bestemme  hende  for  Morten 
Eskesen;  han  har  mere  end  een  Tønde  Guld, 
og  saasom  han  er  over  de  tresindstyve  Aar,  saa 
mener  vel  Fatter,  at  han  har  løbet  Hornene  af 
sig  —  men  om  han  ogsaa  kan  løbe  dem  af 
sig,  som  jeg  haaber.  Jomfruen  og  I  vil  ornere 
hans  Pande  med,  det  veed  jeg  ikke!" 

Uden  at  agte  tilbørlig  paa  Jacobs  frække  Ud- 
talelser, satte  Johannes  sig  sønderknust  paa  Disken 
og  sagde  haabløst:    „Ak,  er  det  sandt!" 

.„Ja,  min  Tro  er  det  sandt,  at  Fatter  gaaer 
frugtsommelig  med  slige  Tanker,  men  jeg  mener 
ellers  ikke,  at  Jomfruen  veed  deraf  endnu,  skjøndt 
de  i  Dag  efter  Kirken  skal  hen  til  Renteskriveren 
og  ønske  ham  et  godt  Nytaai-.  —  Men  skynd  I 
Jer  blot  at  komme  Morten  Eskesen  i  Forkjøbet, 
saa  har  I  jo  Spillet  vundet!" 

„Ak,  Jacob,  hvor  faacr  jeg  Coiu^age  at  bejle 
til  min  rige  Principals   eneste  Datter!    Og    hvor 

veed  jeg,  om  hun  har  nogen  Affection  for  min 
ringe  Person!" 

„Veed  I  ikke  engang  det!"  udbrod  Jacob  i 
største  Forundring.  „Men  I  maa  jo  dog  forlængst 
have  obsei'veret  ^  om  Jomfruen  er  bleven  for- 
trydelig, naar  I  har  taget  Jer  en  og  aiiden  Frihed 
som  f.  Ex.  — " 

„Intet  Exempel!"  afbrød  Johannes,  som  nu 
omsider  midt  i  sin  dybe  Bedrøvelse  blev  alvorlig 
vred.  „Jeg  har  aldrig  taget  mig  anden  Frihed 
end  ved  de  store  Højtider  at  kj'-sse  paa  hendes 
Hænder,  naar  hun  selv  har  rakt  mig  dem,  og 
hendes  gode  Fader  har  staaet  ved  Siden." 

„Pyt,  ikke  Andet!"  sagde  Jacob  og  gik  fløj- 
tende ud  i  Gaarden,  men  Johannes  viskede  med 
Bagen  af  sin  Haand  et  Par  store  Taarer  af  øjnene 
og  tænkte  paa,  hvor  tungt  det  vilde  falde  ham 
at  se  hele  sin  verdslige  Lykke  plat  forvendt,  naar 
den  lille  Jomfru  maatte  gaa  til  Alteret  med  den 
gamle  Renteskriver. 

Om  Eftermiddagen  blev  han  imidlertid  reven 
ud  af  sine  melankolske  Tanker,  da  Peder  Iversen 
bad  ham  om  at  gaa  hen  og  tale  med  Mr.  Borro. 
Denne  havde  gjenoptaget  sine  P\")rsøg  paa  at  ud- 
tage øjets  Væsker  og  i  Steden  indsprøjte  en 
Tinctur,  som  atter  gjorde  Øjet  seende,  og  han 
havde  nylig  for  en  større  Forsamling  af  Medtci, 
Oculister  og   Chirnrger  i   Theatmni  auatomi- 

cuin  foretaget  Demonstrationer  paa  en  levende 
Hund.  Forsøget  var  imidlertid  mislykket,  efter 
hvad  den  altid  skeptiske  Dr.  Brinckmann  sagde, 
fordi  det  i  Virkeligheden  var  uudførligt,  men 
efter  hvad  Borro  selv  erklærede,  fordi  den  Tine- 
tur,  som  efter  hans  Ordination  var  tilberedt  paa 
Elephantapotheket,  ikke  var  sammensat  paa  rette 
Maade.  Da  Demonstrationen  skulde  gjentages, 
og  da  Borro  havde  bragt  i  Erfaring,  at  Pelican- 
apotheket  i  Johannes  havde  en  Svend,  der  var 
vel  bevandret  i  Chemien  og  fra  Udlandet  af  for- 
faren i  nyere  Destillationsmethoder,  havde  han 
bestemt  sig  til  herefter  at  lade  sine  Recepter  ex- 
pedere  fra  dette  Apothek,  og  lod  nu  gjennem 
Peder  Iversen  Johannes  bede  om  at  komme  hen 
til  ham. 

Iført  sin  bedste  Puds  gik  han  hen  til  Borros 
Logis  og  begjærede  Mesteren  i  Tale,  men  en 
fremmed  Karl,  der  lukkede  op  for  ham,  svarede, 
at  Mr.  Borro  for  Øjeblikket  confererede  med  en 
Patient,  og  bad  derfor  Johannes  tøve,  til  han  var 
færdig.  Inde  fra  Sideværelset  kunde  han  hore 
Consultationen,  og  skjøndt  han  i  Begyndelsen  ikke 
lyttede  efter,  var  det  ham  dog  strax  klart,  at 
Borro  betjente  sig  af  det  hollandske  Sprog,  hvil- 
ket Johannes  var  saa  temmelig  mægtig,  da  en 
af  hans  Condisciple  i  Basel  havde  været  barne- 
født i  Amsterdam.  Snart  kunde  han  ogsaa 
skjelne   en  anden   Rost,    der  med   nogen  Besvær 

udtrykte  sig  paa  samme  Sprog,  og  denne  Rost 
forekom  ham  bekjendt,  uden  at  det  dog  \-ar  ham 
muligt  at  vide,  hvor  han  skulde  fore  den  hen. 
Samtalen  drejede  sig  aabenbart  om  et  Middel 
mod  en  eller  anden  Svaghed,  som  den  Ubekjendte 
ønskede  at  erholde  af  Borro ,  men  som  denne 
lod  til  at  have  Betænkeligheder  ved  at  foreskrive. 
Omsider  maatte  de  dog  være  blevne  enige,  thi 
Johannes  hørte,  at  Borro  forlangte  en  Sum  af 
tolv  Dukater,  og  at  den  Anden  erklærede  sig 
villig  til  strax  at  betale  det  Forlangte.  Saa  sagde 
Borro : 

„Læg  nu  vel  Mærke  til,  at  dette  remediwn 
eller  rettere  iiicitanientinn  amoris ,  paa  hvilket 
jeg  skal  skrive  Eder  en  Recept,  som  ingen  An- 
den end  jeg  her  i  Landet  er  capabel  at  ordinere, 
er  et  Middel,  som  man  maa  omgaaes  varligen 
med.  I  hælder  ti  Draaber  to  Gange  daglig  i  den 
Persons  Spise  eller  Drikke,  hvis  Affection  I  øn- 
sker at  vinde;  hermed  farer  I  fort  tre  Dage  efter 
hinanden,  da  vil  hendes  Passion  være  lige  saa 
stærk  som  Dens,  der  tæller  hende  Draaberne  til. 
—  Men  jeg  maa  vide,  hvem  ellers  den  Jomfru 
er,  I  inclinerer  til." 

Den  Anden  mumlede  nogle  Indvendinger, 
men  Borro  fordrede  bestemt  Svar,  og  det  kom 
da  ud,  at  den  Person,  hvis  Kjærlighed  den  Ube- 
kjendte var  om  at  erholde,  var  hans  egen  Hu- 
stru.    Nu  kjendte  Johannes  ogsaa  paa  Rosten,  at 

det  var  Mikkel  Roding,  og  han  horte  Borro  le 
halv  højt  og  sige: 

„Dette  er  en  ganske  exiraordniai're  cas7is^ 
og  egentlig  skulde  jeg,  eftersom  Objectet  er 
hans  egen  Kone,  begjære  det  Dobbelte.  Dog,  da 
jeg  har  givet  mit  Ord,  skal  I  faae  Recepten.'' 

Faa  øjeblikke  efter  gik  Mikkel  Roding  ud 
ad  en  Bagdør,  Borro  kom  ind  og  aftalte  det  For- 
nødne med  Johannes,  og  opfyldt  af  allehaande 
underlige  og  forvirrede  Tanker  vendte  denne 
tilbage  til  Højbrostrædet. 

—  „Bedrøveligt  Nj^t!"  modtog  Jacob  ham 
med.  „Renteskriveren  er  inde  hos  Fatter,  og 
Jomfruen  sidder  oppe  i  sit  Sengekammer,  af- 
ventende dér,  hvad  videre  om  hende  skal  resol- 
veres. —  Hej,  dér  er  Mikkel  Roding!" 

„Har  Jer  Hustru  nu  igj  en  Tand  værk?"  vedblev 
han,  da  den  Omtalte  var  kommen  indenfor. 

„Nej,  det  er  anden  Svaghed",  snærrede  han 
skulende. 

„Er  hun  maaske  bleven  forløst  med  en  ung 
Datter?  Tør  man  frembære  sin  ydmyge  Gratula- 
tion?" 

Uden  at  agte  paa  Jacob  leverede  Mikkel  en 
Recept  til  Johannes.  Denne  kastede  et  Blik  paa 
den :  det  v'ar  Borros. 

„Er  ikke  Dr.  Brinckmann  Jeres  HusKægc 
Uenger?"  spurgte  Johannes. 

„Jo,   han  er  vel  saa,    men  han  mæ^gtcr  intet 

at  curere  min  gode  Kjæreste  --  en  aparte  Syg- 
^^onT  —  man  maa  forsøge  Alt",  mumlede  Mikkel. 
„Recepten  skal  blive  expederet" ,  sagde  Jo- 
hannes, der  havde  seet  den  omhyggelig  igjennem, 
„men  der  skal  destilleres  og  tiltreres  adskillige 
fluida,  saa  det  vil  gaa  langt  ud  paa  Aftenen, 
inden  det  Hele  bliver  færdigt". 

„Lad  mig  da  hente  det  i  Morgen  tidlig", 
svarede  Mikkel,  og  saa  gik  han  ad  Nørregade 
til,  og  Johannes  over  i  Laboratoriet. 

Som  foreskrevet  var  paa  Borros  Recept,  af- 
vejede han  omhyggelig  de  forskjellige  Kvanti- 
teter, gjorde  en  stærk  Decoct  af  Pilebark,  satte 
Merctirhis  dnlcis  og  Balsavinm  Peniviamnn 
til,  og  kom  det,  der  skulde  destilleres,  i  en  Kolbe. 
Ilden  fra  Ovnen  spillede  gjennem  Fyrhullet  ud 
paa  de  mørke  Stenfliser,  og  Maanelyset  faldt 
■som  en  skraa  Strime  ind  gjennem  Vinduet.  Da 
var  det  Johannes,  som  de  to  Lj^smasser  hver 
fra  sin  Side  stræbte  at  naa  hen  til  ham,  der 
sad  midt  imellem  dem;  det  var  ham,  som  kap- 
pedes de  om  Herredømmet,  som  vilde  Skinnet  af 
Ildens  røde,  slikkende  Tunger  naa  derhen,  hvor 
Lunds  rene,  kyske  Lys  hvilede.  Han  saae  ud 
ad  Døren,  der  stod  paa  Klem,  op  til  Vibekes 
X'indue:  Lampen  deroppe  slukkedes,  ventelig  gik 
hun  nu  til  Sengs.  I  det  Samme  buldrede  det 
op  i  Ovnen,  en  Sky  gik  for  Maanen,  Lindens 
Grene    sloge  mod-  Ruderne,    og   mørke  Skygger 


310 


syntes  at  jage  forbi.  Og  medens  Ovn  og  Maane 
kjæmpede  om  Magten  i  Laboratoriet,  udkjæm- 
pedes  en  anden  Strid  i  Johannes"  Sind.  Hvor 
han  saae  hen,  fik  han  Øje  paa  Vibekes  dejlige 
Aasyn,  og  hendes  fromme,  bedrøvede  Blik'  søgte 
hans;  Dampen  fra  Destilleerapparatet  bølgede 
under  den  mørke  Hvælving  og  syntes  at  antage 
den  rynkede  Renteskrivers  Træk  —  og  han 
skulde  eje  hende.  —  Aldrig  i  Evighed!  Snart 
holdt  Johannes  jo  i  sin  Haand  det  hemmeligheds- 
fulde Aliddel,  som  den  store  Borro  selv  havde 
foreskrevet,  og  ved  Hjælp  af  det  skulde  han 
nok  vinde  Vibekes  Kjærlighed,  det  fik  saa  gaa 
med  Mikkel  Rodings  Elskov,  som  det  vilde! 

Ud  paa  Natten  var  Destillatet  færdigt.  Det 
var  en  klar,  gulrod  Væske,  der  lugtede  baade 
sødt  og  bittert,  og  medens  Johannes  selv  be- 
holdt den,  gav  han  næste  Morgen  Mikkel 
Roding  en  Flaske  med  Safrantinctur  —  „Vor- 
herre tilgive  mig  mit  Bedrag!"  sukkede  han. 

Med  skjælvende  Haand  tog  han  senere  ovre 
i  Laboratoriet  den  ominøse  Mixtura  coniposita 
frem  og  gjennemlæste  endnu  en  Gang  den  vidt- 
løftige Recept,  som  han  havde  glemt  at  lly 
Mikkel  med  tilbage.  ,,Rp:  n:  D:"  o:  Rccipe 
iionn'ne  Dci\  „tag  i  Guds  Navn",  det  skulde  der 
staa  o\-er  enhver  Recept.  —  Men  hvad  var  det! 
Der    stod    jo    intet    D,    men   et   B   i   Steden   for! 

,.Tag  i  Borros  Navn",  men  ikke  i  Guds!  — 
Saa  var  det  dog  sandt,  h\'ad  Folk  længe  havde 
mumlet  om,  at  den  Fremmede  var  en  Atheist, 
en  aabenbar  Gudsfornægter,  der  udovede  sine 
Kunster  ikke  i  den  Hojestes  men  \-el  snarere  i 
den  Ondes  Navn!  Og  ved  hans  Hjælp  havde 
han  villet  vinde  \ibekes  Gunst!  —  ..Tvi  Dig, 
Johannes  Lange,  hvad  for  en  Karl  Du  \-ar  i 
Færd  med  at  blive!" 

Hurtig  satte  han  Flasken  fra  sig,  gik  over  i 
Boden  og  besluttede  resigneret  at  skilles  fra  al 
timelig  Glæde,  det  koste  saa,  hvad  det  koste 
vilde. 

—  To  Dage  gik.  Da  faldt  det  om  Af- 
tenen Johannes  paa  Sinde,  at  det  var  rettest 
at  tilintetgjøre  det  farlige  Elskovsmiddel,  ikke 
fordi  han  selv  længer  frygtede  for  at  blive  fristet 
til  at  anvende  det,  men  fordi  et  saadant  hemme- 
ligt Arcaiijun,  der  skyldtes  Djævelens  Kunster, 
overhovedet  ikke  burde  at  existere.  Han  gik  ned 
i  Laboratoriet  og  strakte  Haanden  ind  bag  den 
store  Serpentinmorter  i  Krogen,  hvor  han  havde 
skjult -Flasken,  men  den  var  der  ikke.  For- 
færdet søgte  han  Jacob  og  spurgte,  om  han 
ha\-de  seet  noget  til  det  Forsvundne.  Jacob  sva- 
rede forst  Nej,  men  mente  siden  bestemt  at  kunne 
huske,  at  han  i  den  Tro,  at  det  var  en  til  Dis- 
pensation bestemt  Decoct,  havde  udleveret  Fla- 
sken paa  en  eller  anden  Recept  samme  Dag,  men 

til  hvem,  var  det  ham  ikke  muligt  at  mindes,  da 
der  netop  havde  været  særlig  Meget  at  expedere. 

Johannes  maatte  støtte  sig  til  et  Skab  for 
ikke  at  falde  om,  saa  bestyrtet  blev  han.  Nu 
kom  Himmelens  Straffedom  over  ham,  fordi  han 
et  øjeblik  havde  bukket  under  for  Fristelsen,  nu 
var  den  djævelske  Composition  dog  kommen  ud 
i  Staden  og  øvede  sin  Trolddom  et  eller  andet 
Sted,  og  hvem  var  Skyld  deri?  Ingen  Anden 
end  han! 

Efter  at  have  paalagt  Jacob  den  dj^beste  Tavs- 
hed, den  han  for  sin  egen  Skyld  vel  var  nødt 
at  iagttage,  men  selvfølgelig  uden  at  give  nogen - 
somhelst  nøjere  Oplysning,  gik  Johannes  næste 
Morgen  hen  til  Dr.  Brinckmann  og  fortroede  sig  i  sin 
store  Nød  til  denne  faderlige  X'elj^nder.  Han ' 
lagde  ikke  Skjul  paa  Noget,  fortalte,  hvorledes 
han  strax  den  første  Gang,  han  saae  \'ibeke, 
havde  følt  en  heftig  Kjærlighed  til  hende,  men 
at  han  i  Begyndelsen,  af  Frygt  for  at  daares  af 
Øjnenes  Lyst,  havde  trængt  denne  Kjærlighed 
tilbage,  hvilket  dog  kun  havde  haft  til  F^ølge,  at 
han  var  bleven  mere  og  mere  aiiiineret.  Saa 
berettede  han  om  den  Samtale,  han  havde  \-æret 
Vidne  til  i  Borros  Hus,  om  Safrantincturen,  han 
havde  udleveret  Mikkel  Koding,  og  h\-ad  \-idere 
med  det  rette  Destillat  var  passeret. 

Dr.  Brinckmann  hørte  opmærksomt  og  med 
megen  Vclvillie   efter.      Da  han    erfai"ede  det  An- 

slag,  Mikkel  Roding  havde  haft  for  mod  sin 
Hustru,  skiftede  han  Farve  men  recoUigerede  sig 
strax,  og  da  Johannes  havde  sluttet  sin  Beret- 
ning, rejste  Doctoren  sig,  lagde  sin  Haand  paa 
hans  Skuldre  og  sagde  venlig  opmuntrende: 

.,Vær  kun  ved  frisk  Mod!  Hvad  I  her  for- 
tæller, har  jeg  maattet  hore  an  med  største  For- 
undring, men  har  I  fejlet,  saa  har  I  fejlet  paa 
Grund  af  Jeres  Kjærlighed,  og  det  excuseyer  Jer 
meget ,  i  alt  Fald  efter  mit  jiidiciuin.  Jert  Be- 
drag overfor  Mikkel  Roding  kan  ogsaa  for  saa 
vidt  forsvares,  som  hans  gode  Kjæreste  derved 
har  faaet  nogle  uskyldige  Safrandraaber  i  Steden 
for  det  forgiftige  Kram,  der  var  hende  tiltænkt. 
At  Mr.  Borros  Coniposition  skulde  kunne  freni- 
■kalde  Elskov,  troer  jeg  forresten  ikke,  saa  I  kan 
vist  i  den  Henseende  berolige  Eder:  der  bliver 
ikke  flere  forliebte  Personer  i  Staden  for  det! 
Derimod  kan  Destillatet,  efter  hvad  I  fortæller 
mig  om  dets  Sammensætning,  vel  være  farligt 
paa  anden  Maade,  og  ville  vi  derfor  Begge  have 
al  vor  Opmærksomhed. henvendt  paa  at  udforske, 
hvor 'det  kan  være  bragt  hen.  Imidlertid  kan 
I  forlade  Jer  paa  min  Discreiwn ,  som  jeg  hid- 
til har  kunnet  det  pa-a  eders,  og  vi  ville  ikke 
vække  nogen  Alarm  \Qå  at  ind\-ie  Andre  i  denne 
subtile  Sag.  Gaa  I  nu  med  Gud  —  ja,  vi  kan 
følges  et  Stykke  hen  ad  Gaden,  thi  der  var  ret 
nu  Bud  efter  mig    fra  Mikkel  Roding,   at  nogen 

besynderlig  Svaghed  var  paakommen  ham;  jeg 
\-ar  der  alt  i  Aftes,  og  da  havde  han  en  temme- 
lig Feber." 

Henne  i  Norregade  skiltes  Johannes  fra 
Doctoren  og  gik  nogenlunde  beroliget  tilbage  til 
Højbrostrædet,  men  en  halv  Times  Tid  efter  kom 
Dr.  Brinckmann  skyndsomst  ind  paa  Pelican- 
apotheket  og  begjærede  at  tale  med  Johannes  i 
Enrum. 

„Er  ikke  denne  Mixtur  den,  som  I  har  ex- 
pederet  efter  Borros  Recept?"  spurgte  han  og 
viste  Johannes  en  Flaske,  hvori  der  paa  Bunden 
var  lidt  tilbage  af  en  gulrød  Væske.  Johannes 
tog  Proppen  af  og  forte  Flasken  op  til  Næsen : 
jo,  det  N'ar  den  samme  ejendommelige,  vammel- 
søde  Lugt,  som  Tryllemidlet  havde  haft,  og  han 
betænkte  sig  derfor  ikke  paa  at  svare  Ja  til  Doc- 
torens  Spørgsmaal. 

„Saa  er  Synderen  geraadet  i  sin  egen  Snare'', 
sagde  Doctoren.  „Jeg  havde  i  Aftes  foreskrevet 
Mikkel  en  purgerende  Decoct,  men  ved  Drengen 
Jacobs  Uefterrettelighed  har  han  faaet  Borros 
Djævelskab  og  har  taget  tre  gode  Skefulde  af 
det.  Han  har  siden  i  Morges  ligget  i  en  stærk 
Sved,  og  Lemmerne  knj'ttes  sammen  af  Krampen, 
Kræfterne  tage  mærkeligen  af,  og  han  lever 
neppe  Natten  til  Ende.'- 

„Herren  se  i  Naade  til  ham!"  udbi'od  Jo- 
hannes. 

„Ja,  han  kan  visselig  trænge  dertil",  svarede 
Doctoren  rolig  og  tog  Afsked. 

Næste  Morgen  døde  Mikkel  Roding.  Det 
blev  en  anseelig  Begravelse  med  Skolens  Op- 
vartning og  Lj'senes  Tændelse  i  \-or  Frue  Kirke : 
Sognepræsten,  vellærde  Magister  Jens  Holgersen, 
holdt  en  opb^'ggelig  Parentatioii  paa  sti\'e  sy\' 
Kvarteer,  og  Kisten  blev  baaren  af  Stndiosis. 
Enken  klædte  sig  i  Sort  og  lod  opsætte  et  skjont 
Epitaphiiim  over  sin  Mand,  hvilket  i  lange  Tider 
var  en  Pryd  for  Kirken,  men  ved  dennes  Brand 
tilligemed  saa  meget  Andet  blev  odelagt  eller  dog 
i  alt  Fald  nu  er  forsvundet. 

—  Et  Fjerdingaars  Tid  efter  de  her  fortalte  Be- 
givenheder overraskedes  Johannes  ved  en  Søn- 
dag Eftermiddag  afDr.  Brinckmann  at  blive  buden 
til  at  spasere  en  Tur.  De  gik  ud  ved  St.  Peders 
Kirkegaard,  der  om  Helligdagene  altid  var  fuld 
af  Folk :  Mænd ,  Kvinder  og  deres  Børn  og 
Tjenestefolk,  som  laa  mellem  Gravene  under  de 
store  Lindetræer  og  fik  Mad  og  lode  sig  hente  af 
de  omliggende  Haver;  men  fornemme  Folk  lode 
sig  tractere  i  Lysthusene  i  Haverne,  og  Doctoren 
gik  ind  til  Hans  Urtegaardsmands ,  hvor  han  var 
saare  vel  kjendt,  lod  sig  give  et  Værelse  å  part 
og  lod  strax  til  en  Beg3'ndelse  bringe  en  Flaske 
gammel  Burgunder.  Da  den  under  skjemtsom  og 
kortvillig   Tale   var    uddrukken,    og    da    der    var 

bragt  en  Flaske  god  ungersk  Vin  i  Steden,  tog 
Doctoren  Ordet  og  sagde: 

„Aarsagen  til,  at  jeg  har  bedt  Jer  følge  mig 
herhid,  er  først  den,  at  jeg  vil  publicere  Jer  min 
Trolovelse  med  min  kjære  Mette,  salig  Rodings; 
saa  snart  Sorgetiden  er  forløben,  skal  Bryllupet 
staa,  og  til  det  er  I  paa  Forhaand  buden.  Jeg 
holder  det  for  ufornødent  omstændeligen  at  berette 
Eder,  hvad  Coiitroverser  og  ond  Skjæbne  vi 
Begge  i  mange  Aar  have  haft  at  kjæmpe  mod;, 
dog  dette  skal  I  vide,  at  den  fromme  Sjæl  og  jeg 
Intet  have  at  bebrejde  os  overfor  ham ,  som  nu 
er  stedet  for  en  højere  Dommer;  vi  have  mødtes 
i  Tugt  og  Ære,  og  Guds  hellige  Engle  have 
kunnet  se  ned  til  os  uden  at  vende  øjet  bort. 
Ja,  hun  er  i  Sandhed  en  dydig  Kvinde  — •  et  ta- 
lent ego  tibi  opto !  Jeg  vil  nu  tale  noget  lidet 
om  Eders  egne  Aff airer.  I  fortalte  mig  i  Vinter, 
at  I  nærede  en  stærk  Affection  for  en  vis  ung 
Jomfru:  hvorledes  staaer  det  til  imellem  Jer  nu?" 

Rødmende,  som  var  han  selv  en  ung  Jom- 
fru, skriftede  Johannes,  der  havde  faaet  Mod  af 
åQX\  gode  Vin,  saa  udførlig  som  han  under  andre 
Omstændigheder  aldrig  vilde  gjort,  og  sagde: 

„Min  salig  Moder  Gjertrud,  hvem  Gud  glæde 
i  sin  Himmel,  tog  inden  sin  Dod  det  Løfte  af  mig, 
at  jeg  aldrig  vilde  indlade  mig  i  nogen  Forbin- 
delse med  Fruentimmer,  som  ikke  forte  til  Alteret, 
og  at  jeg,  naar  den  Tid  kom,  da  jeg  blev  forliebt, 

vel  skulde  agte  paa,  at  ikke  øjnenes  Lj^st  og 
Kjødets  Skrøbelighed  daarede  mine  Sanser,  men 
rolig  give  Tid  og  ON'erveje  min  Passio?is  St3-rke, 
inden  jeg  gjorde  noget  tevierairt  Skridt.  Jeg 
har  holdt  Loftet  til  min  Moder,  ihi  jeg  har,  lige 
til  jeg  traadte  i  Conditioii  hos  velagtede  Apo- 
theker  Peder  Iversen ,  aldrig  haft  med  Fruen- 
timmer at  skaffe;  skjondtjeg,  som  tidligere  meldt, 
strax  fik  Attraa  for  Jomfru  \'ibekes  Person,  saavel 
for  hendes  reinarquable  Udseende  som  for  hendes 
inodeste  Tale  og  hele  Coinporteiiieiit^  saa  søgte 
jeg  dog,  ihukommende  min  salig  Moders  Ord  og 
betænkende  den  store  Forskjel  i  vore  Kaar,  stand- 
haftigen  at  slukke  min  heftige  Elskov.  Dette  er 
ikke  lykkedes  mig,  men  jeg  har  aldrig  ladet  hende 
faae  Nys  om  mine  Følelser,  veed  derfor  heller 
ikke,  hvorledes  hendes  Sind  er  vendt." 

Doctoren  smilede  og  strøg  med  Fingeren 
nogle  Støvgran  af  sin  sirlige  Kniplings  Manchet. 
„AlRespectog  Veneration  for  eders  salig  Moder'", 
sagde  han,  „hun  har  visselig  været  en  forstandig 
Matrone,  der  har  meddelt  sit  Barn  af  den  Viisdom, 
hun  paa  sit  Livs  Vandring  selv  har  høstet.  Men 
det  er  heller  ikke  godt  at  gaa  alt  for  betænksomt 
og  alt  for  ængstelig  frem  udi  Kjærlighedssager. 
Elskov  er  som  en  fin  Blomst,  der  udfolder  sine 
Blade  i  en  eneste  Nat  og  ikke  behover  en  lang 
Sommer  dertil;  den  er  en  Passion^  der  griber 
En  an  i  et  eneste  Nu,    og  de  tage  storlig   fejl. 

der  mene  og  docere,  at  al  den  Vellyst,  der  naaer 
Hjertet  igjennem  øjnenes  Spejl,  er  syndig  og 
farlig".  Nej,  unge  Personer  skulle  netop,  saa  troer 
jeg,  det  er  Skaberens  Villie,  give  sig  deres /'æ^^?- 
oiier  i  Vold  paa  den  Maade,  at  de  folge  Hjertets 
Indskydelser  og  ikke  altid  lade  den  kolde  Bereg- 
ning tale.  Gaa  I  kun  dristig  til  og  bejl  i  al  Hø- 
viskhed til  Jomfruen,  inden  Renteskriveren  har 
faaet  noget  vist  Løfte,  saa  maa  vi  siden  se,  hvor- 
dan vi  skal  erholde  Faderens  Consens  og  Rati- 
fication.'" 

Johannes  sad  lidt  og  tav,  men  saa  indvendte 
han  med  nedslagne  Øjne,  at  han  dog  forinden 
maatte  have  nogen  Vished  eller  i  alt  Fald  Sand- 
sj'nlighed  for,  at  Jomfruen  syntes  om  ham;  han 
vilde  derfor,  sagde  han,  fra  nu  af  i  al  .Erbarhed 
vise  hende  adskillige  smaa  Galanterier,  derigjennem 
lægge  sit  Sindelag  for  Dagen  og  udforske  hendes, 
og  saa,  hvis  Alt  tegnede  efter  Ønske,  erklære  sig 
for  hende. 

Doctoren  smilede  atter:  „Seer  I,  min  gode 
Ven",  sagde  han,  „Roskilde  ligger  ret  vesten  her 
for  Staden,  og  i  fem  Timer  kan  I  bekvemmeligen 
naa  dertil  med  den  agende  Post.  Men  I  kan 
ogsaa  rejse  ost  paa,  over  Sundet,  gjennem  Sve- 
rige og  det  moscovitiske  Rige,  og  farer  I  fort  i 
samme  Direction,  \\\  I,  eftersom  Jorden  er  rund, 
ogsaa  slutteligen  naa  til  Roskilde.  Men  det  er 
en  lang  Om\-ej,    dog,    da  I    .synes   at  forctnukke 


319 


den,  saa  begiv  Jer  paa  Rejsen,  og  tov  ikke!  Viis 
da  Jomfruen  paa  enhver  sømmelig  Maade,  at  I  har 
hende  kjær,  og  stræb  at  vinde  hendes  Gunst  — 
dette  er  det  rette  incitauientiini  amori's ,  og 
bedre  end  det,  Mikkel  Roding  betalte  Borro  tolv 
Dukater  for  I" 

Kort  efter  brode  de  op  og  gik  over  Kirke- 
gaarden  hver  til  sit;  Træerne  stode  med  briste- 
færdige Knopper  og  havde  alt  en  svag  grøn  Ku- 
lør, Fuglene  sang  saa  tystig,  og  Johannes  mær- 
kede grant,  at  det  var  ved  at  blive  ret  Foraar. 

Nu,  da  Luften  var  mild  og  Himlen  blaa,  sad 
Jomfru  Vibeke  ofte  paa  en  Bænk  i  Gaarden  under 
Lindestammerne  og  sømmede  eller  baldyrede  paa 
sin  Ramme.  En  Aftenstund  skar  derfor  Johannes 
i  al  Hemmelighed  et  smukt  latinsk  V  i  en  af 
Lindestammerne,  og  var  dette  hans  første  Kjær- 
lighedsbrev.  Han  spejdede  dernæst  forsigtig  efter, 
om  han  ikke  af  hendes  Blik  eller  Miner  kunde 
læse,  at  hun  havde  seet  og  forstaaet  hans  Tegn, 
men  hun  var  ganske  som  ellers,  og  han  havde 
allerede  opgivet  Haabet  om  ad  denne  Vej  at  vorde 
fattet,  da  han  en  Morgen,  nogle  Dage  senere,  til 
sin  usigelige  Forundring  og  Glæde  fandt  et  tj'de- 
ligt  J  skaaret  med  uøvet  Haand  tæt  under  hans 
V.  Saa  havde  da  visselig  hans  Elskede  læst  i 
hans  Sjæl  og  havde  saa  at  sige  alt  givet  ham 
sit    Svar!      Men    stadig    ihukommende    sin    salig 

Moders  Formaning  og  det  Løfte,  han  havde  aflagt 
til  hende,  besluttede  han  'dog  først  endnu  tyde- 
ligere at  lægge  sine  Følelser  for  Dagen,  og  i  et 
af  Blomsterbedene  uden  for  Lindene  saaede  han 
da,  ligeledes  i  al  Hemmelighed,  Fro  af  den  Blomst 
Caleiidiila  eller  Morgenfrue ,  og  saaede  det  i 
Form  af  et  stort  veldannet  Hjerte.  Hver  Morgen 
og  hver  Aften  vandede  han  Bedet,  og  to  Uger 
efter  havde  han  den  Glæde  at  se  de  føi^te  Spirer. 
Et  Par  Dage  gik  han  i  Frygt  for,  at  Noget  af 
Froet  skulde  have  været  fordærvet,  thi  i  den  ene 
Runding  for  o\'en  \ilde  det  ikke  ret  komme  frem, 
men  det  maatte  kun  have  ligget  lidt  dybere  i 
Jorden  her,  thi  snart  stod  hele  Hjertet  som  en 
smuk,  grøn  Linie  —  vilde  nu  blot  hun  lægge 
Mærke  dertil,  forstaa  den  skjulte  Betydning  og 
give  til  Kjende,  hvorledes  hun  optog  den!  Hvad 
lignede  hans  Henrykkelse,  da  ban  nogle  Dage 
efter  saae  et  tydeligt  J  hæve  sig  af  Jorden  inde 
i  Hjertet,  pippende  frem  i  den  dejligste,  Ij'segrønne 
Karse!  Nu  vilde  det  være  helt  formasteligt  at 
begjære  flere  Tegn,  syntes  han  selv,  og  samme 
Aften,  da  Vibeke  kom  gaaende  over  Gaarden,  og 
ingen  Anden  var  til  Stede,  aabnede  han  sit  Hjerte 
for  hende  og  begjærede  hendes  Ja,  det  hun  og- 
saa  strax,  tugtig  rødmende,  skjænkede  ham. 

„Ak,  min  Allerkjæ^-este",  stammede  han,  „tor 
jeg  ogsaa  tro  paa  saadan  Lyksalighed!  Den  er 
saa  stor,  at  jeg  knap  m;cgtcr  at  fatte  den,  enddog 

I  jo  alt  paa  flere  Maader  har  besvaret  de  ydmyge 
Tegn  paa  mm  Devotion^  jeg  vovede  at  vise  Jer." 

„Hvilke  Tegn?"  spurgte  \'ibeke. 

Johannes  pegede  forbavset  paa  Lindestammen 
og  paa  Hjertet  i  Blomsterbedet,  men  hun  saae 
fremdeles  spørgende  paa  ham  og  hviskede: 

„Jeg  har  ikke  seet  det  førend  nu!" 

„Men  mit  Navn" ,  stammede  han  forvirret, 
„har  ikke  I,  h\'em  har  saa  kunnet  — " 

I  det  samme  kom  Jacobs  næsvise  Ansigt 
til  S^'ne  i  Kjældervinduet,  men  efter  at  han  havde 
raabt  et  „Ydm3'gst  Gratulation!  Xaa,  har  I  fun- 
det Navnene!"  forsvandt  han  atter,  og  Johannes 
var  nu  intet  Øjeblik  længer  i  Tvivl  om,  hvem 
det  var,  der  paa  Vibekes  Vegne  havde  svaret 
ham  i  den  sorte  Bark  og  i  den  grønne  Karse. 

De  Elskende  satte  sig  paa  Bænken  og  vexlede 
mangt  et  kjærligt  Ord.  Mest  overrasket  blev  Jo- 
hannes ved  af  Vibeke  at  erfare,  at  ogsaa  hun 
havde  elsket  ham  næsten  fra  den  Dag  af,  da  hun 
forst  havde  seet  ham,  og  at  hun  forlængst,  blot 
ved  at  læse  i  hans  Blik,  var  bleven  klar  over  hans 
Følelser.  Han  gjorde  for  sig  selv  en  Bemærk- 
ning om,  at  Kvinden  iii  capittilo  ainoris  vistnok 
maatte  være  mere  klartskuende  end  Mænd,  og 
han  indrommede  stiltiende,  at  Dr.  Brinckmann  dog 
turde  have  Ret  i  sin  Paastand  om,  at  Kjærlighed 
er  en  Passion,  som  kan  fodes  i  et  Nu. 

Johannes  blev  i   sin   overvættes  Henrj'kkelse 

saa  animeret,  at  han  bad  \'ibeke  om  til  Pant  paa 
hendes  continueeiiige  Gjenkjærlighed  at  give  ham 
et  Kys,  hvilket  hun  ogsaa  uvægerligen  tilstod 
ham ;  saa  aabnede  de  begge  Hjerterne  og  kjær- 
tegnede  hinanden  i  al  Ærbarhed. 

Dette  skete  en  Torsdag  i  den  dejlige  Maj 
Maaned,  mellem  Sex  og  Syv  om  Aftenen;  Solen 
spillede  endnu  i  Lindens  Blade,  og  Stæren  fløjtede 
oppe  paa  Taget. 

De  Tvendes  første  Kjærlighedsmøde  skulde 
imidlertid  brat  forstyrres.  Pludselig  stod  Peder 
Iversen  for  dem,  og  saasom  han  altid  var  noget 
hastig  i  sin  Tale,  foer  han  under  Forbandelser  og 
grove  Ukvemsord  ind  paa  Datteren.  Hun  faldt 
strax  paa  sine  Knæ,  men  han  forglemte  sig  selv 
i  den  Grad,  at  han  loftede  Haanden  imod  hende; 
hun  rejste  sig  da  op  og  søgte  at  retirere  .for 
hans  Vrede,  men  hun  snublede  over  en  Trærod, 
faldt  og  slog  sig  et  stærkt  blødende  Saar  i  Bag- 
hovedet. Uden  Bevidsthed  blev  hun  baaren  op 
paa  sit  Kammer;  der  gik  Ilbud  efter  Dr.  Brinck- 
mann,  og  da  han  kom,  fandt  han  hende  i  hidsig 
Feber  og  Vildelse. 

Faderen  var  nu  utrøstelig  og  spurgte,  da 
den  foreløbige  Undersøgelse  var  endt,  og  alle 
Omstændigheder  vare  forklarede  Doctoren,  æng- 
stelig denne,  om  han  troede,  at  X'ibekes  Liv  stod 
til  at  redde. 

„Jeg  haaber  det",  lud  Svaret,  „men  giv  mig 

Papir,  Blæk  og  Pen,  jeg  vil  ordinere  hende  et 
kraftigt  Middel;  hjælper  ikke  det,  saa  formaaer 
min  Kunst  Intet". 

Skjælvende  bragte  Apothekeren  ham  det  For- 
langte, Doctoren  skrev,  og  med  Forbavselse  læste 
Peder  Iversen  den  mærkelige  Recept   saalydende- 

Rp.     n.     D. 
Johaunein  Loiiguui. 

O.  Brinckinaiin. 

I  den  Samtale,  som  Doctor  og  Apotheker 
derefter  havde  med  hinanden,  har  den  Forst- 
nævnte  rimeligviis  ved  meget  slaaende  Argumenter 
beviist  Peder  Iversen,  hvor  uheldigt  det  er,  naar 
Fædre  for  usselt  Mammons  SkAld  ville  paat\-inge 
deres  unge,  blomstrende  Døtre  gamle,  udlevede 
Mænd,  og  det,  hvad  enten  disse  ere  Kræmmere 
eller  Renteskrivere,  og  han  har  vistnok  desuden 
givet  Johannes  Lange  en  varm  Recommendation 
for  Duelighed  og  Skikkelighed.  Vist  er  det  i  alt 
Fald,  at  det,  som  Dr.  Brinckmann  ordinerede 
Jomfru  Vibeke,  det  fik  hun,  og  Midlet  hjalp. 

Dr.  Brinckmann  holdt  Brj'llup  med  Mette  sal. 
Rodings  samme  Dag,  som  Johannes  ægtede  Vi- 
beke, og  Jacob  lob  Dagen  efter  Bryllupet  af  Lære 
og  lod  sig  hverve,  hvorefter  han  skal  være  falden 
med  Honnør  i  den  skaanske  Campagne.    Men  Borro 

rejste  ikke  længe  efter  pludselig  af  Landet,  og 
der  er  Dem,  som  ville  vide,  at  en  Anklage  imod 
ham,  indgiven  af  Dr.  Brinckmann  og  lydende  paa 
Trolddom  og  Anvendelse  af  utilladelige  Kunster, 
ikke  har  været  helt  uden  Indflydelse  paa  hans 
skyndsomme  Opbrud. 


—  „Død  og  Pine,  hvor  den  Historie  var 
lærd",  sagde  Forstraaden,  „men  ganske  artig 
forresten ! " 

„Ja,  men  den  Doctor'',  indvendte  Mo'er,  „ham 
kan  jeg  ikke  lide". 

„Aa,  saadan  ere  naturligviis  alle  ugifte  Læger", 
svarede  Forstraaden.  —  „Ikke  sandt?"  vendte 
han  sig  til  mig.  „Det  maa  Du  da  vide!  Men 
Tandlægepraxis  har  Du  vel  ellers  ikke?" 

„Jo,  ombord!" 

„Ja,  det  er  forholdsviis  uskyldigt!  —  Men  Tak 
for  1  Aften,  hvem  jeg  saa  ellers  nærmest  skylder 
Takken !" 

—  Den  folgende  Aften  erklærede  jeg  bestemt,, 
at  jeg  vilde  have  en  Aliaser  og  gav  Anviisning 
paa  Anton  som  Oplæser,  idet  jeg  højtidelig  for- 
sikrede, at  han  ogsaa  kjendtc  Historierne.  Da 
Peter   Møller    og   Vilhelmine    skulde    rejse    næste 

Dag,  blev  det  tillige  bestemt,  at  begge  de  reste- 
rende Fortællinger  skulde  læses  samme  Aften,  og 
allerede  for  Aftensbordet  tog  Anton  derfor  fat  paa 


Spredte  Krælter. 


Cand.  phil.  Adolph  Petersen  var  eneste 
Barn  af  en  Skolelærer  i  Jylland ,  der  kun  med 
megen  Vanskelighed  havde  gjort  det  muligt  at 
holde  ham  til  Studeringerne.  Faderens  Ærgjer- 
righed  var  nærmest  gaaet  i  Retning  af  en  Gang 
at  se  Sønnen  soni  Præst  hjemme  i  Sognet,  men 
saa  vidt  naaede  han  ikke:  da  Adolph  var  bleven 
Student,  maatte  han  nemlig  for  største  Delen  er- 
nære sig  selv  ved  Informationer,  og  efterhaanden 
lagde  han  mere  og  mere  Theologien  paa  Hylden, 
indtil  den  definitive  Opgivelse  af  denne  efter  nogle 
Aars  Forløb  betegnedes  ved,  at  han  ikke  længere 
skrev  sig  ..Stud.  tkeol."  men  ..,  Cand.  p/n/." 
Noget  Offer  fra  hans  Side  var  dette  imidlertid 
ikke ;  han  befandt  sig  inderlig  vel  som  Timelærer, 
og  i  de  Instituter,  hvor  han  underviste,  var  man 
ikke  langt  fra  at  forgude  ham.  Han  var  begyndt 
med  at  overtage  Religionstimer  i  de  lavere  Klasser 
i  et  Par  Pigeskoler,  men  da  det  opdagedes,  at 
han  havde  særegne  „Gaver"  til  at  undervise  i 
Dansk   og  Literaturhistorie,    og  da   han   desuden 

selv  viste  sig  at  være  Digter,  rj'kkede  han  snart 
op  til  at  blive  en  sogt  Lærer  i  disse  Fag  for 
halv-  og  helvoxne  Piger  i  de  bedste  Instituter. 
De  to,  tre  Bestyrerinder,  til  hvis  Etablissementer 
han  \-ar  fast  knj'ttet,  ha\'de  fra  Begyndelsen  af 
strax  fattet  en  ejendommelig  Tillid  til  hans  paa 
een  Gang  aandfulde  og  for  saa  ung  en  Mand 
usædvanlig  alvorlige  Væsen;  Ingen  kunde  ved 
Lærermøderne  tale  i  den  Grad  interesseret  om 
Eleverne  som  han,  hver  Enkelts  Anlæg  og  hele 
Characteer  sjmtes  at  være  Gjenstand  for  hans  sta- 
dige Tanke,  og  hans  Votum  om  Olga  Jensens 
eller  Hulda  Sørensens  intellectuelle  og  moralske 
Standpunkt  tillagdes  derfor  en  Vægt  som  kun 
faa  Andres.  Hans  Foredrag  over  dansk  Literatur- 
historie  vare  saa  beaandede,  at  ikke  blot  Eleverne 
henrykkedes ,  men  de  Lærerinder ,  der  havde 
Mellemtimer,  satte  sig  regelmæssig  ind  i  hans 
Klasse  for  at  udvide  deres  Kundskaber  og  danne 
deres  Aand,  og  at  høre  ham  læse  et  Digterværk 
højt,  betragtedes  som  en  virkelig  kunstnerisk  Ny- 
delse. —  Eleverne,  navnlig  de,  der  vare  mellem 
l4ogl6Aar,  sværmede  naturligviis  for  ham ;  Den, 
hvis  Stil  blev  rost  eller  endog  læst  op,  kunde 
leve  paa  det  i  otte  Dage,  hver  af  hans  aandrige 
Bemærkninger  om  dansl<c  Digtere  blev  samvittig- 
hedsfuldt nedskreven,  og  der  kunde  sommetider 
ligge  tre,  lire  X'iolbuketter  til  ham  paa  Kalhederct, 
og  det  paa   den  Aarstid ,    da  de   kostede  'ij  Ore 

Stykket.  Naar  det  \-ar  hans  Fødselsdag,  modtog- 
han  i  Egenskab  af  elsket  Lærer  et  Utal  af  Breve 
—  mest  anonyme  —  indeholdende  Lykønsknings- 
kaart  og  pressede  Blomster,  og  han  havde  i  Lø- 
bet af  et  Par  Aar  anlagt  en  saa  stor  Samling  af 
broderede  Bogmærker,  at  han  vilde  have  kunnet 
lægge  Mærke  ved  alle  de  ypperste  Steder  hos  de 
fornemste  Klassikere. 

Cand.  Petersen  var  imidlertid  hverken  ufølsom 
eller  utaknemmelig  overfor  al  den  Venlighed,  der 
modte  ham  fra  Overordnedes  og  Elevers  Side. 
\'ed  alle  Skolefester  var  det  saaledes  en  given 
Sag,  at  han  baade  talte  og  slog  Lyren;  Ingen 
kunde  som  han  med  hæ\'et  Rost  og  hævet  Glas 
udbringe  Bestyrerindens  Skaal  eller  „niindes" 
Noget,  som  ingen  Anden  havde  tænkt  paa,  Ingen 
kunde  med  et  saa  synligt  \'elbehag  søbe  lunkent 
Thevand  i  sig  —  han  \-ar  saa  dannet  ikke  at 
drikke  01  —  og  ingen  Anden  skrev  saa  nydelige 
Lejlighedssange  til  ikke  ubekjendte  ^^lelodier. 
Ele\-ernes  Hengivenhed  forstod  han  ligeledes  at 
vurdere ;  roste  han  En  eller  takkede  han  for  en 
Blomst  eller  et  Bogmærke,  saae  han  saa  indtræn- 
gende og  faderlig-kjærlig  paa  Vedkommende,  at 
hun  rødmede  af  Glæde  og  Undseelse ,  hans 
Stemme  fik  en  egen  blød,  dæmpet  Klang,  og  han 
kunde  holde  Pigens  lille  Haand  noget  længere  i 
sin  store,  end  det  egentlig  var  nodvendigt.  Ogsaa 
uden   for  Undervisningstiden  beskjæftigede    hans 

Tanker  sig  meget  med  Eleverne;  det  havde  en 
ejendommelig  Tillokkelse  for  ham  at  trænge  til 
Bunds  i  de  Enkeltes  Individualitet,  men  skjøndt 
det  saaledes  nærmest  var  en  ren  psychologisk  In- 
teresse, der  opfyldte  ham,  havde  han  dog  saa 
megen  Erotik,  at  han  paa  sine  skiftende  Stem- 
ninger fra  Skolen  kunde  skrive  de  Smaadigte, 
som  han  saa  jevnlig  skjænkede  til  Basarsamlinger 
og  i  det  Hele  til  Boger  udgivne  i  veldædigt  øje- 
med. Disse  Digte,  hvis  Grundtone  i  Reglen  ud- 
trykte en  resigneret  Længsel  efter  en  uopnaaelig 
Ubekjendt,  gjorde  fortjent  Lykke,  navnlig  blandt 
yngre  kvindelige  Læsere,  og  bidroge  i  høj  Griid 
til  at  forstærke  den  Nimbus,  der  onigav  Cand. 
Petersen;  det  antoges  almindelig,  at  han  havde 
næret  en  platonisk-brændende ,  men  uigjengjældt 
Kjærlighed  til  en  Kvinde,  som  formodentlig  ikke 
havde  været  ham  værdig,  og  at  denne  Kjærlighed 
stadig  opfyldte  ham  med  en  blid  \'emod,  som 
dels  satte  ham  i  Stand  til  at  skrive  de  mange 
Digte,  og  dels  gjorde  ham  uimodstaaelig  i  dybere 
Forstand  for  al  kvindelig  Ynde,  hvilket  jo  var 
meget  betryggende  for  enhver  Institutbestyrerinde. 

—  Aarene  gik,  og  Adolph  Petersen  var  bleven 
30  Aar.  Fastere  og  fastere  voxede  han  til  de 
Skoler,  ved  hvilkede  han  virkede,  og  i  videre  og 
videre  Kredse  trængte  hans  Digtning  igjennem; 
nu   nøjedes    han   ikke    mere    med   kun   at   skrive 

Sange  ved  Skolefester  og  til  Bazarer,  men  hans 
Poesi  blev  søgt  ved  Grundstenlæggelsen  til  storre 
Asyler  og  andre  lignende  til  Borgerheld  sigtende 
Institutioner,  han  skrev  Mindedigte,  naar  berømte 
Mænd  gik  hen  og  dode,  mere  end  eet  Tidsskrift 
optog  hans  fædrelandske  Romancer ,  og  han 
knyttedes  til  et  storre  Blad  som  fast  Theater- 
anmelder. 

Da  skete  det  Utrolige:  han  blev  forlovet.  I 
Fru  Bi  SS  er  up  s  højere  Dannelsesanstalt  havde 
han  i  flere  Aar  læst  med  Snedker  Holms  eneste 
Datter  Anna,  men  uden  egentlig  at  lægge  særlig 
Alærke  til  hende.  Saa  blev  hun  hen  imod  sexten 
Aar,  blev  confirmeret  og  mødte  i  Damedragt,  og 
nu  fik  han  pludselig  Øjnene  op  for,  hvor  komplet 
nydelig  hun  var ;  ingen  Anden  i  hele  Klassen 
havde  et  paa  een  Gang  saa  friskt  og  fromt  An- 
sigt, hendes  hele  Skikkelse  havde  Barnets  Finhed 
og  Jomfruens  Ynde,  og  naar  hun  loftede  sine 
morkeblaa  øjne  op  mod  hans  —  hvilket  hun  al- 
tid gjorde,  imens  hun  talte  —  var  der  en  Dybde 
og  en  Renhed  i  Blikket,  som  virkede  aldeles  be- 
tagende. Han  blev  endnu  mere  veltalende  i  Ti- 
merne, end  han  før  havde  været,  og  han  mærkede 
det  selv;  han  dvælede  fortrinsviis  ved  Digternes 
Udtalelser  om  Kjærlighed,  holdt  en  Række  F'ore- 
drag  over  Kvindeskikkelser  i  dansk  Poesi  med 
„Alma"  som  Centrum  og  læste  Heibergs  ,,De 
Nygifte"  hojt  med  en  Understrom  af  Erotik,  der 

virkede  lige  overvældende  paa  alle  Tilhorerinder, 
skjøndt  han  i  Virkeligheden  kun  tænkte  sig  en  En- 
kelt som  Publikum.  Anna  Holms  danske  Ud- 
arbejdelser bleve  stadig  roste  og  jevnlig  læste 
op ;  de  vare  ikke  blot  fejlfri,  seete  fra  et  filistrøst 
Dansklærer-Synspunkt,  men  han  fandt  i  dem  en 
Finhed  i  Iagttagelsen  og  en  ægte  Kvindelighed, 
som  tilsidst  opf3^1dte  ham  med  saamegen  Interesse 
for  Forfatterinden,  at  hans  Tanker  syslede  læn- 
gere og  hyppigere  med  hende,  end  de  nogensinde 
tidligere  havde  gjort  med  en  Enkelt.  Nu  skrev 
han  ogsaa  mange  fiere  vemodige  Smaadigte,  end 
han  ellers  plejede,  han  laante  hende  Bøger  af  sin 
private  Bogsamling  og  talte  med  hende  om  det 
Læste,  kort  sagt,  han  var,  hvad  man  i  Alminde- 
lighed vilde  have  kaldt  forelsket,  men  herfra  var 
der  imidlertid  efter  hans  Mening  et  langt  Stj'kke 
til  blot  at  tænke  paa  at  forlove  sig.  Den  megen 
Erotik  en  detail  havde  nemlig  efterhaanden  wænnet 
ham  til  at  betragte  en  let  F'orelskelsestilstand  som 
normal  og  ret  behagelig,  og  skjøndt  han  endnu 
var  saa  ung,  at  han  jo  knap  engang  var  i  sine 
„bedste  Aar",  var  han  dog  bleven  saa  gammel, 
at  han  ikke  phantaserede  ret  længe  om  en  Fremtid 
som  gift  uden  snart  efter  at  mindes,  at  han  ikke 
kunde  ernicre  en  Kone ,  medmindi'c  han  slog  be- 
t^'delig  af  paa  de  —  forresten  ikke  ox'erdrevent 
store  —  Fordringer,  han  i  Tidernes  Lob  havde 
Vc'unnet  sig  til  at  stille;  det  x'ilde  jo  være  grumme 


ubehageligt ,  og  han  havde  derfor ,  som  sagt, 
Selvbeherskelse  nok  til  strax  at  kjore  sin  Phantasi 
i  stramme  Liner,  naar  den  begyndte  at  lobe  lobsk. 
Men  det  kom  ganske  anderledes,  end  han  havde 
tænkt. 

Den  Dag,  da  Anna  Holm  for  sidste  Gang 
skulde  besøge  Institutet,  nærmede  sig  med  stærke 
Skridt,  og  Cand.  Petersen  folte  næsten  en  Slags 
Skinsyge  ved  i  Tankerne  at  forestille  sig,  at  den 
yndige  Pige  med  eet  skulde  rives  fra  ham,  sværme 
om  og  feteres  paa  Baller  og  i  Selskaber,  lade  sig 
gjore  Kur  til  af  grønne  Russer  og  maaske  oven 
i  Kjobet  forloves.  I  denne  Stemning  skrev  han 
et  Digt,  der  hed  „Afsked"  og  skildrede,  hvorledes 
han  staaer  paa  Stranden  og  med  øjnene  følger 
Skibet,  der  fører  hende  bort  for  bestandig,  hende, 
hvem  han  dog  aldrig  helt  har  turdet  betro  sig  til. 
Det  fik  han  optaget  i  „Sondags-Posten",  et  Blad, 
som  han  oftere  havde  seet  Anna  Holm  have  sin 
Skolemad  indpakket  i,  og  som  han  derfor  ikke 
uden  Grund  formodede  blev  holdt  i  hendes  Hjem. 

Dagen  efter  at  Digtet  havde  staaet  trykt  i 
Bladet,  var  Anna  for  sidste  Gang  til  Stede  i  hans 
Time.  Da  han  kom  ind  i  Klassen  og  satte  sig 
paa  Kathederet,  søgte  hans  Blik  hendes,  hun  rød- 
mede som  en  Rose  og  saae  ned,  det  dirrede 
ner\-øst  om  hendes  Mundviger  —  der  var  ikke 
Tvivl  om,  at  hun  havde  læst  hans  „Afsked''  og 
var  opfyldt  af  den. 

Timen  var  til  Ende,  og  han  skulde  gaa. 
Men  ude  i  den  mørke  Entrée  kom  Anna  forlegen 
og  stammede  med  Taarer  i  de  smukke  Øjne  en 
Tak  for  Alt,  hvad  han  havde  været  for  hende, 
en  Tak  for  alle  de  beaandende  Ord  og  for  al 
hans  Venlighed;  hun  skulde  gjemme  Alt,  og  al- 
drig, aldrig  glemme  det.  Han  blev  selvfølgelig 
rørt,  baade  over  hendes  uskrømtede  Hengivenhed 
og  over  alt  det,  han  havde  haft  Evne  til  at  være 
for  hende,  og  saa  tog  han  hendes  Haand  i  sin 
for  at  sige  det  sidste  Farvel.  Efter  Sædvane  be- 
holdt han  den,  mens  han  talte,  og  hvordan  talte 
han  ikke!  Bevægelige,  dæmpede  Ord  om,  at  han 
altid  i  Tankerne  fulgte  sin  Elever  ud  i  den  store 
\'erden,  naar  de  forlode  den  Skole,  der  hidtil  havde 
vaaget  over  deres  humant-sædelige  Udvikling; 
end  mere  bevægelige  Ord  om,  at  han  dog  aldrig 
havde  fulgt  Nogen  med  saadan  Interesse,  ja,  han 
kunde  sige  Kjærlighed,  som  hende.  Maatte  det 
dog  bestandig  gaa  hende  vel,  maatte  hun  dog 
bevare  sin  elskelige  Renhed,  nu,  da  baade  Skolen 
og  han  skulde  miste  hende,  den  kjæreste  Elev 
—  nej,  miste,  det  kunde  der  ikke  være  Tale  om: 
han  kunde  ikke  miste  hende  helt,  det  følte  han 
nu!  Og  han  skulde  heller  ikke  miste  hende,  vel? 
—  Og  Cand.  Petersen  lagde  faderlig-erotisk  sin 
venstre  Haand  ligesom  velsignende  paa  hendes 
Hoved,  idet  han,  h\'or  paavirket  han  end  var  af 
Situationen,  dog  na'rmcst  téonklc  .sin  Slutningsbe- 

mærkning  om ,  at  han  ikke  kunde  miste  hencl^r, 
fortolket  ^l^ledes ,  at  han  fremdeles  vilde  laane 
hende  Bøger  og  i  det  Hele  sørge  for  hendes 
æsthetiske  Udvikling. 

Men  saaledes  fortolkede  Anna  Holm  dem 
ikke.  Hun,  der  i  tre  Aar  havde  beundret  ham 
og  i  eet  Aar  havde  elsket  ham  af  hele  sin  jom- 
fruelige Sjæl,  saae  straalende  op  paa  ham  og 
kastede  sM| hulkende  til  hans  Bryst,  idet  hun 
sagde:  „Aa,  Gud,  nej,  er  det  virkelig  sandt! 
Saa  har  jeg  dog  ikke  taget  fejl!" 

Da  Fru  Bisserup  i  det  Samme  kom  ud  i 
Gangen,  foer  Anna  hende  om  Halsen  og  hvi- 
skede mellem  Graad  og  Latter  nogle  usammen- 
hængende Ord,  som  den  værdige  Institutbestj'rer- 
inde  dog  forstod  saaledes,  at  hun,  selv  stærkt 
rj'Stet,  fik  sagt  til  den  aldeles  overvældede  Cand. 
Petersen,  at  det  jo  rigtignok  ^•ar  kommen  meget, 
meget  uventet,  men  at  Andre  jo  egentlig  ikke 
havde  Noget  at  sige  til  det,  og  at  hun  derfor  — 
hvor  overrasket  hun  end,  som  sagt,  var  bleven  — 
dog  naturligviis  vilde  ønske,  at  det  maatte  bli\'e 
til  Begges  Lykke  o.  s.  v.  Hvad  Cand.  Petersen 
svarede,  var  det  ham  selv  umuligt  senere  at 
huske,  hvor  meget  han  end  anstrengte  sig  for 
at  gjenkalde  sine  egne  Ord  i  Erindringen,  og 
han  gik  som  i  en  Drøm,  da  han  fulgte  Anna 
til  hendes  Hjem  og,  inden  de  skiltes,  lovede  at 
komme    hen    til    hendes    Forældre    om    Aftenen. 

Halv  fortumlet  kom   han   ind  i  sin  Stue,  kastede 

sig  i  Sophaen  og  begyndte  at  tænke.lF 

—  Var  det  ogsaa  virkeligt,  det  Hele!  Var 
det  ham,  der  var  bleven  forlovet  i  Fru  Bisserups 
Entrée  i  Middags,  ham,  Cand.  phil.  Adolph  Peter- 
sen, der  nu  havde  Kjæreste!  —  Det  var  i  Grun- 
den forfærdeligt,  saaledes  hovedkulds  at  være 
bleven   kastet   ind   i   en  Afgjørelse   for  hele  Livet 

—  han  kunde  o\-erhovedet  ikke  fordij^e  at  træffe 
en   afgjørehde  Beslutning!    —    Og  nu  Fremtiden! 

—  Ja,  flytte  maatte  han  naturligviis,  men  det  \^ar 
jo  det  ^Mindste  af  det,  skjondt  det  var  et  Par 
rare  Værelser,  han  havde,  men  ellers  i  al  Al- 
mindelighed —  hvad,  naar,  hvorledes  og  hvor- 
for? —  Den  routinerede  Dansklærer  benyttede 
alle  Sprogets  spørgende  Pronominer  og  Adver- 
bier men  uden  at  komme  til  noget  Resultat  og 
uden  egentlig  at  vide,  om  han  skulde  være  l\'k- 
kelig  eller  ulykkelig  over  det  Skete. 

Efter  at  han  imidlertid  havde  tilbragt  Aftenen 
i  Snedker  Holms  hyggelige  Hjem  og  dér  var 
bleven  modtaget  med  den  Hjertelighed,  som  de 
brave  Forældre  paa  Forhaand  nærede  overfor 
deres  forgudede  Datters  Tilkommende,  og  med 
sj'nlig  Glæde  over,  at  denne  var  en  studeret 
Mand,  og  efter  at  han  havde  nydt  den  Salighed, 
som  vel  Ingen  er  helt  uimodtagelig  for:  at  mod- 
tage   og    give    det    fcrrste  Kys,    beg^Midtc  han  at 


335 


tinde  sig  mærkværdig  vel  i  Tilskikkelsen,  og  dette 
Velbetindende  steg  Dag  for  Dag. 

Anna  forholdt  sig  nærmest  tilbedende,  lyt- 
tede troende  til  hvert  Viisdomsord,  der  flod  fra 
hans  Læber,  var  bly  hengiven  i  sin  Kjærlighed 
og  folte  sit  Hjerte  svulme  af  Stolthed,  naar  han 
paa  ensomme  Spasereture  betroede  hende  Pla- 
nerne til  de  større  Digtninge,  som  han  havde 
bestemt  afskrive  ad  Aare.  Alt  dette  smigrede 
ham,  og  naar  han  viste  sig  med  den  indtagende 
Pige  under  Armen,  og  Folk  lagde  Mærke  til 
hende,  saa  tog  han  det  som  en  Slags  Tribut, 
der  tilkom  ham,  og  var  stolt  af  at  være  forlovet 
med  saa  megen  Ungdom  og  Skjonhed.  Dette 
forhindrede  ham  imidlertid  ikke  i  at  være  rasende, 
ja,  næsten  afsindig  skinsyg.  Han  saae  nodig,  at 
hun  talte  med  andre  Mandfolk;  en  Aften,  da  de 
havde  været  i  Theatret  og  seet  „Fruentimmer- 
skolen-, holdt  han  et  længere  ethisk-æsthetisk 
Foredrag  om,  at  det  i  Grunden  var  en  stor  Fejl 
af  Moliére  at  gjøre  Arnolphe's  Theorier  om  Ægte- 
skabet latterlige,  og  da  de  en  Gang  skulde  paa 
Bal  sammen  med  hendes  Forældre  i  den  selska- 
belige Forening  „Harmonien",  satte  han  igjennem, 
at  hun  mødte  i  en  puritansk  højhalset  Dragt  og 
ikke  dansede.  Men  det  lille  Offer  bragte  hun 
ham  gjerne;  han  havde  jo  gjort  hende  saa  usige- 
lig lykkelig,  og  Dag  for  Dag  folte  hun  sig  mere 
og    mere    taknemmelig    —    ikke    mindst    hen   ad 

Jul,  da  han  overraskede  hende  med  paa  eget 
Forlag  at  udgive  en  lille  Digtsamling  med  den 
meget  sigende  Titel  „Til  hende!"  og  med  hendes 
fulde  Navn  tr^-kt  foran  Indholdsfortegnelsen. 
Rigtignok  vare  ikke  alle  Digtene  i  den  ganske 
nye,  idet  han  for  at  skaffe  det  lille  Bind  en  pas- 
sende Størrelse  havde  optrykt  en  Del  af  sin  tid- 
ligere Erotik,  men  det  kunde  da  Ingen  forbyde 
ham:  Digtene  vare  jo  hans  egne!    ^ 

Hen  paa  Foraaret  holdt  de  Bryllup.  Sviger- 
faderen leverede  et  respektabelt  Udstyr  —  Mobler 
af  udsøgt  Træ  —  en  Ven  af  Adolph  Petersen 
skrev  en  Sang,  hvori  han  opfordrede  Brudgom- 
men til  at  lade  Eros  og  Poesiens  Genius  være 
Husguder  i  hans  Hjem,  og  saa  flyttede  de  N}'- 
gifte  op  paa  en  fjerde  Sal  i  Admiralgade,  hvor- 
fra der  var  vid  Udsigt  over  Tagene  og  dejlig 
Morgensol. 

De  fik  sig  ogsaa  rigtig  hj'ggelig  indrettet, 
navnlig  inde  i  hans  Værelse,  hvor  der  var 
Tæppe  paa  Gulvet,  og  hvor  alle  de  Kobbere, 
som  taknemmelige  Elever  havde  givet  i  Brude- 
gave, bleve  smagfuldt  anbragte.  Skrivebordet 
stod  paa  skraa  i  Hjørnet  n^ermest  Vinduet,  paa 
en  Ti-;esojle  bagved  tronede  en  Statuette  af 
Holberg,  og  paa  \'æ\ggen  lige  for  hang  et  Billede 
af  ICvald  —-  ingen  kunde  være  i  Tvivl  om,  at 
det  \'ar  en  Diglers  Hjem ! 

Adolph  Petersen  skjonnede  da  ogsaa  baade 
paa  sin  Kone  og  paa  Hjemmet,  og  i  Begj-ndelsen 
af  deres  Ægteskab  glædede  han  sig  hele  For- 
middagen til  at  komme  hjem,  høre  Annas  kjær- 
lige Velkomst  og  sætte  Foden  under  sit  eget 
Spisebord. 

Saa  sade  de  efter  Middag  sammen  i  Sophaen 
og  talte  om,  hvor  lykkelige  de  vare,  gik  en  Tour 
paa  Langelinie  eller  helt  ud  til  Frederiksberg 
Have,  og  om  Aftenen  læste  han  højt,  mens  hun 
sad  ved  Siden  af  og  glemte  at  sy  af  lutter  Hen- 
rykkelse. Om  Søndagen  toge  de  tidt  ud  i  Dyre- 
haven, og  det  var  hende  uforglemmelige  Timer, 
naar  han,  med  hendes  Arm  under  sin,  udviklede 
Gangen  i  en  større  psychologisk  Roman  eller  et 
Helaftensstykke ,  som  han  havde  tænkt  at  skrive, 
naar  han  en  Gang  kunde  faae  en  samlet  Fritid; 
foreløbig  blev  det  dog  ved  smaa  Mindedigte  og 
Cantater,  men  det  var  jo  ogsaa  godt:  Alle  vare 
enige  om,  at  de  vare  saa  smagfulde  og  saa  fine 
i  "Stemningen. 

—  Sommerferien  kom,  og  Anna  havde  saa 
smaat  haabet,  at  hendes  Adolph  i  den  kunde 
faae  i  alt  Fald  godt  begyndt  paa  et  af  de  større 
poetiske  Arbejder,  som  han  havde  lagt  Planen 
til,  men  han  erklærede  med  et  resigneret  Smil, 
at  her  inde  i  den  kvalme  By  var  det  umuligt  at 
samle  sig  til  noget  Større;  kunde  de  nu  begge 
To,  som  han  hidtil  havde  plejet,  rejse  bort,  ud  paa 

Landet  et  Sted,  saa  var  det  noget  Andet,  men 
det  havde  de  jo  ikke  Raad  til.  De  nojedes  da 
med  at  abonnere  i  Tivoli,  hvor  de  tilbragte  deres 
Aftener,  og  forresten  hvilede  Adolph  rigtig  ud 
i  Hjemmet,  for  at  han  med  friske  Kræfter  kunde 
tage  fat  paa  Skolegjerningen  efter  Ferien. 

Det  gjorde  han  da  ogsaa,  og  han  gav  oven 
i  Kjobet  enkelte  private  Eftermiddagstimer  i  Hjem- 
met for  at  forøge  sine  Indtægter.  Anna  satte  sig 
i  Begyndelsen  bestemt  imod  det  og  erklærede,  at 
de  saa  godt  kunde  komme  ud  af  det  med  det, 
de  havde,  men  da  han  alligevel  tog  Timerne, 
sorgede  hun  for  altid  at  have  en  rigtig  extra- 
kraftig  Middag  til  h  a  m ,  medens  hun  selv  i  Reg- 
len nøjedes  med  Mælkemad,  som  hun  rigtignok 
paastod,  at  hun  holdt  meget  af.  Forst  fandt  han, 
at  det  var  noget  uhyggeligt  for  ham,  saaledes 
paa  en  Maade  at  spise  alene,  men  efterhaanden 
fandt  han  sig  i  det  og  rettede  sig  paa  dette 
Punkt  ubetinget  efter  sin  Kones  Onske. 

Med  alt  det  var  han  imidlertid  ikke  altid  saa 
frisk  og  let  i  Sindet,  som  hun  kunde  ønske  det, 
og  hun  havde  stundom  Skrupler  ved  Tanken 
om,  at  han  for  hendes  Skyld  maatte  arbejde 
mere,  end  han  ellers  havde  behøvet,  saa  at  han 
tidt  var  ti-æt  og  kunde  ligge  i  timcviis  paa  Sophaen 
uden  at  tage  sig  Noget  til,  men  kom  him  til  ham 
og  udtalte  noget  Saadant,  afviste  han  højmodig 
hendes  Bekymringer.    „Har  jeg  giftet  mig",  sagde 

han,  „saa  maa  jeg  ogsaa  tage  Konsekvenserne, 
det  folger  af  sig  selv,  og  jeg  arbejder  jo  vel 
heller  ikke  mere,  end  adskillige  Andre  maa  gjøre. 
Naa,  jeg  faaer  naturligviis  aldrig  noget  Storre 
skrevet  nu,  det  bliver  der  ikke  Tid  til  —  men. 
Herregud,  det  faaer  jeg  finde  mig  i,  man  maa 
jo  renoncere  paa  saa  Meget  i  denne  Verden!'" 

Nu  var  der  imidlertid  Intet,  som  den  lille 
Frue  mindre  kunde  tænke  sig,  at  hendes  Adolph 
og  Verden  skulde  renoncere  paa,  end  at  se  hans 
store  Digtninge  blive  til,  og  hun  spekulerede 
derfor  i  lang  Tid  frem  og  tilbage,  indtil  det  ende- 
lig lykkedes  hende  at  finde  en  Udvej.  En  Dag 
i  Juni  Maaned,  Aaret  efter  deres  Bryllup,  kom 
Adolph  træt  hjem  og  var  øjensynlig  i  mindre 
godt  Lune.  Efter  Middag  satte  han  sig  hen  at 
rette  Stile,  men  da  han  havde  besørget  et  Par, 
lagde  han  sig  tilbage  i  Stolen,  gabede  og  suk- 
kede. Anna  rejste  sig  strax  og  gik  hen  og 
bojede  sig  over  ham,  kyssede  ham  paa  Panden 
og  spurgte,  hvad  der  var  i  Vejen. 

.,Aa,  Ingenting!"  snærrede  han. 

„Jo,  sig  mig  det  nu,  Adolph!  Hvad  er  det, 
der  i  den  senere  Tid  trykker  Dig?  Der  er 
Noget!" 

„Aa,  det  er  ikke  saadan  noget  Bestemt!" 

„Jo,  sig  mig  det  nu!" 

„Naar  Du  endelig  vil  vide  det,  saa  maa  Du 
da  nok  selv   kunne   tænke  Dig,    at    det    ikke    er 

saa  videre  lysteligt  at  vide,  at  man  sidder  inde 
med  Ideer  og  Planer,  som  kunde  blive  til  Noget, 
naar  man  havde  sin  Frihed,  men  som  nu,  da 
man  aldrig  naaer  uden  for  Trædemøllen,  ikke 
komme  videre  end  her'.-'  —  Adolph  pegede  paa 
sin  Pande.  —  „Se  til  Frederik  Rasmussen  eller 
til  Carl  Brøndum:  jeg  tør  sandelig,  uden  at  være 
ubeskeden,  paastaa,  at  jeg  dog  nok  har  mere 
Poesi  i  mig  end  de  to  Fyre  tilsammen,  men, 
Gudbevares!  de  kan  udgive  Bøger,  tykke  Boger, 
hvert  Aar  og  faae  Stykker  opført  paa  det  kgl. 
Theater,  blot  fordi  de  har,  hvad  jeg  mangler: 
Ot7uni\  —  Ja,  jeg  bebrejder  naturligviis  ikke 
Dig  noget,  min  søde  Pige,  Du  er  saamænd 
sparsommelig  nok,  men  det  er  alligevel  haardt 
at  tænke  paa,  at  kunde  jeg  blot  ligge  en 
Maancds  Tid  i  Sommer  paa  et  smukt  Sted  i 
uforstyrret  landlig  Ro,  saa  blev  i  alt  Fald  det 
lille  romantiske  Eenakts- Drama,  Du  veed  nok, 
skrevet,  men  nu  bliver  det  aldrig  til  Noget!" 

„Er  det  virkelig  sandt,  Adolph?"  spurgte 
Anna  glædestraalende. 

„Ja,  ellers  sagde  jeg  det  naturligviis  ikke! 
—  Men  hvad  gaaer  der  af  Dig,  er  Du  glad 
over,  at  jeg  — " 

„Aa,  saa  kan  jeg  ikke  tic  med  det!  Jeg 
havde  rigtignok  bestemt,  at  jeg  ikke  vilde  have 
sagt  Noget,  for  Tiden  kom,  men  nu  maa  jeg 
fortælle  det!     Jo,  seer  Du,  Fader  og  Moder  gav 

mig  50  Kroner  til  Jul  til  en  ny  Kaabe,  men  jeg 
lod  være  at  kjobe  den,  for  den  gamle  var  saa- 
mænd  meget  pæn.  Saa  har  jeg  ogsaa  broderet 
lidt  for  et  Industrimagasin,  uden  at  Du  anede 
det  —  Du  sad  jo  altid  og  havde  travlt  med  dine 
Stile  og  dine  Anmeldelser  I  —  det  er  rigtignok 
ikke  Meget,  men  det  er  dog  altid  lidt  over  30 
Kroner.  Og  nu  kommer  det  Væsentlige:  hele 
Vinteren  igjennem  har  jeg  sparet  paa  Hushold- 
ningspengene —  og  Du  har  dog  faaet  god  Mad, 
ikke  sandt?  Jeg  har  lagt  over  100  Kroner  op, 
saa  Du  kan  se,  det  er  ikke  langt  fra  200,  vi 
har.  Saa  snart  Du  nu  faaer  Ferie,  leje  vi  os  to 
smaa  Værelser,  hvor  Du  vil,  og  saa  skriver  Du 
Dramaet ! " 

„Men,  lille  Anna,  hvor  kunde  Du  dog  — I" 
sagde  Adolph  halv  urolig  og  klappede  hende 
kjærlig  bebrejdende  paa  Kinden;  „det  var  jo  ikke 
Meningen!"  Og,  underligt  nok,  saae  han  ikke 
nær  saa  glad  ud,  som  hun  ha\-de  tænkt  sig,  han 
vilde  blive. 

Men  da  Ferien  kom,  flyttede  de  ud  til  Rung- 
sted, og  Anna  var  næsten  ellevild  af  Glæde. 
.,Tænk,  det  er  virkelig  os  To,  Du,  der  ligge  paa 
Landet  ligesom  andre  fine  Folk,  og  Du  skal 
digte!     Det  er  næsten  ikke  til  at  holde  ud!'' 

Den  forste  halve  Snes  Dage  var  Adolph 
imidlertid  alt  for  træt  efter  den  strenge  Examens- 
tid  til   at  kunne  arbejde,    men  han  kom  godt  til 

Kræfter,  sagde  han  selv,  gik  lange  Toure  og 
havde  en  upaaklagelig  Appetit.  Saa  skulde  han 
da  omsider  have  været  til  at  skrive,  men  dels 
stod  Eftermiddagssolen  saa  stærkt  paa,  dér  hvor 
de  boede,  at  han  næsten  ikke  kunde  holde  det 
ud  — .  og  om  Eftermiddagen  var  han  altid  bedst 
i  Stemning  —  dels  indsaae  han  efterhaanden,  at 
Musen  —  i  alt  Fald  hans  Muse  —  ikke  saaledes 
lod  sig  kommandere  til  at  stille  paa  en  bestemt 
Tid  af  Aaret,  og  Dramaet  blev  derfor  ikke 
skrevet. 

Anna  var  ikke  langt  fra  ligefrem  at  sorge 
over  det  og  kunde  kun  alt  for  godt  forstaa,  at 
Adolph  mangen  Gang  var  tavs  og  pirrelig  -- 
„det  maatte  han  jo  blive  efter  en  saadan  Skuf- 
felse!" —  og  saa  bestræbte  hun  sig  for  paa  alle 
Maader  at  gjore  det  saa  godt  for  ham  som 
muligt:  opfordrede  ham  selv  til  ikke  at  hænge 
alt  for  meget  i  Hjemmet  men  soge  Indtryk  og 
Paavirkning  ude  i  Livet,  foreslog"  ham,  naar  han 
skulde  i  Theatret,  bagefter  at  spise  sin  Aftens- 
mad hos  å  Porta,  hvor  han  kunde  træffe  Be- 
kjendte  og  blive  opmuntret,  kort  sagt,  hun  raa- 
dede  ham  altid  paa  bedste  Maade,  og  Adolph 
Petersen  indsaae  det  og  fulgte  sin  forstandige 
Kones  Kaad.  Hun  var  saaledes  meget  alene, 
ikke  blot  hele  Formiddagen  men  ogsaa  tidt  om 
Aftenen,  og  synderlig  sammen  levede  de  i  Grun- 
den  ikke,   da   han  altid,    naar   han   \'ar   hjemme. 

havde  fuldt  op  at  gjore  med  Stile,  Smaadigte  og 
Recensioner;  Spaseretourene  og  Udflugterne  bleve 
ogsaa  sjeldnere  og  sjeldnere,  og  da  de  ikke 
holdt  Pige  og  hun  selv  maatte  tidlig  op  om 
Morgenen,  kunde  hun  ikke  sidde  saa  længe  oppe 
som  han,  der  i  Reglen  forst  gik  til  Ro  efter 
Midnat  og  da  røg  en  Pibe  paa  Sengen,  mens 
han  læste  Aftenberlingeren.  Men  Ivkkelig,  det 
var  hun!  Hun  havde  jo  faaet  den  Eneste  i 
\'erden,  som  hun  havde  elsket,  hun  havde  Lov 
at  leve  sit  Liv  for  ham,  og  han  paaskjonnede  jo 
ogsaa  hende,  det  viste  han  jo  paa  mange 
Maader! 

Cand.  Petersen  \-ar  for  Resten  fremdeles  den 
anerkj  endte  og  af  Institutbestyrerinder  søgte 
Lærer,  og  han  vedblev  at  være  Gjenstand  for 
Beundring  og  Tilbedelse  fra  Elevernes  Side. 
Under  hans  Forlovelsestid  havde  denne  ganske 
naturlig  tabt  sig  noget,  men  efterhaanden  var 
den  lige  saa  naturlig  vendt  tilbage  igjen:  hans 
Interesse  for  hver  enkelt  kxindelig  Elev  \'ar 
nemlig  aabenbart  lige  saa  stor  som  tidligere,  hans 
Foredrag  lige  saa  aandfulde,  og  hans  Haandtryk 
fuldt  saa  faderlig-varme  som  nogensinde.  Heller 
ikke  hans  Poesi  syntes  at  have  tabt  noget, 
tvertimod:  endnu  bestandig  kunde  enhver  Skole- 
højtid  gjore  sikker  Regning  paa  hans  Muse,  han 
fulgte  de  store  Mænd  til  Graven  med  sin  flor- 
omvundne Harpe,   og  han   udgav  en  Samling  af 

„Digte  til  Udenadslæren",  blandt  hvilke  man  med 
Fornøjelse  fandt  Udgiveren  repræsenteret  ved  to 
hidtil  utrykte  fædrelandske  Romancer. 

Adolph  Petersen  havde  været  gift  i  sex  Aar, 
da  han  en  November  Eftermiddag  kom  usæd- 
vanlig oprømt  hjem.  Han  havde  oversat  en 
større  tysk  Novelle  til  den  Avis,  hvori  han  skrev 
Theaterkritiker,  og  havde  faaet  storre  Honorar 
for  den  end  beregnet:  hele  70  Kroner.  Det  for- 
talte han  Anna,  der  selvfølgelig  ogsaa  blev  meget 
glad  over  det,  og  de  skulde  just  gaa  til  Bords, 
da  han  sagde: 

.,Det  er  sandt:  der  skal  være  stort  Bal  om 
fjorten  Dage  i-  Anledning  af,  at  Fru  Bisserups 
Institut  flytter  hen  i  den  nye  Bygning;  dér  bli\-er 
vi  nødte  til  at  være  med." 

„Vi!"  udbrød  hun  forundret. 

„Ja,  Du  ogsaa;  jeg  kan  ikke  komme  alene 
ved  den  Lejlighed." 

„Aa,  jeg  troer  Du  vil!  —  Jeg  har  virkelig 
heller  ingen  Dragt!" 

„Saa  maa  Du  have  en!" 

„En  Baldragt?" 

„Ja,  naturligviis!" 

„Nedringet?" 

„Ja,  hvorfor  ikke!" 

„Aa,  jeg  mente  blot  — "  Anna  lo  —  „kan 
Du    huske,    da    vi    var    forlovede,    da    satte    Du 

Himmel   og  Jord   i  Bevægelse,  for  at  jeg  skulde 
møde  højhalset!" 

„Ja,  det  var  den  Gang!"  svarede  han  med 
et  overlegent  Smil  ad  sin  fordums  Daarlighed. 
„Er  Du  da  ikke  mere  jaloux?" 
„Ikke  det  mindste!  —  Skal  vi  saa  spise." 
Næste  Dag  var  en  betydningsfuld  Dag  for 
Fru  Anna.  Hun  var  inde  hos  Schiellerup  at 
vælge  sig  Silketøj  til  en  Kjole  —  lys  cremefarvet 
blev  den  —  hun  hk  taget  Maal  af  sig,  og  et 
Par  Dage  efter  skulde  hun  ind  for  at  prove  den. 
Dette  gik  imidlertid  ikke  af  uden  adskillig  Mod- 
stand fra  Fruens  Side:  hun  forfærdedes  næsten 
ved  at  høre,  at  man  nu  slet  ingen  .Ermer  brugte, 
og  hun  fandt  Kjolen  alt  for  udskaaren,  men  den 
Dame,  der  prøvede  den  paa  hende,  erklærede 
bestemt,  at  Fruen  da  maatte  se  ud  som  andre 
Mennesker,  og  at  man  sagtens  kunde  møde  i 
Baldragt,  naar  man  havde  saadan  en  Figur.  Om- 
sider enedes  man  da  om  et  Compromis,  i  Hen- 
hold til  hvilket  der  blev  sat  en  Knipling  baade  i 
Ærmegabene  og  i  Halsen,  men  alligevel  gik  Fru 
Anna  om  i  febrilsk  Spænding,  lige  til  Baldagen 
og  Kjolen  kom. 

Om  Eftermiddagen,  da  hun  skulde  begynde 
at  gjøre  Toilette,  kom  Adolph  pludselig  i  Tanker 
om,  at  han  absolut  maatte  hen  til  Udgiveren  af 
en   illustreret  Kalender,  hvem  han  bestemt  havde 

lo\'et  et  poetisk  Bidrag  for  længere  Tid  siden,  og 
bede  ham  have  Taalmodighed  blot  et  Par  Dage. 

—  „Men   kom   nu  ikke   for  sent  hjem,    saa  Du 
maa  jage   med   at   klæde  Dig   paa!"    bad   Anna. 

—  „Nej ,    jeg  skal  nok  passe  det" ,    svarede  han 
og  gik. 

Da  han  kom  tilbage,  var  Klokken  bleven 
mange,  og  han  skj^ndte  sig  ind  i  Soveværelset. 
Han  lukkede  Døren  rask  op,  men  han  standsede 
uvilkaarlig  paa  Tærskelen  og  blev  staaende  nogle 
øjeblikke.  Henne  foran  Toilettebordet,  hvor  der 
brændte  to  Lys,  sad  Anna  i  fuld  Puds;  begge 
hendes  fuldendt  formede,  mathvide  Arme  vare 
løftede  for  at  fæste  en  mork  Rose  i  hendes  let 
krusede,  askeblonde  Haar,  men  da  hun  mærkede 
hans  Komme,  tog  hun  dem  hurtig  ned,  og  for 
hun  fik  vendt  sig  om  imod  ham,  kunde  han  i 
Spejlet  se,  at  hun  rødmede. 

—  „Du  siger  slet  Ingenting,  Adolph!  Synes 
Du  saa.  Du  har  en  pæn  Kone?"  spurgte  hun  halv 
forlegen.  Og  hun  rejste  sig  op  og  stillede  sig 
hen  foran  ham,  lagde  Hænderne  paa  hans  Skuldre 
og  saae  ham  ind  i  Øjnene. 

Aldrig  før  havde  Adolph  Petersen  vidst  eller 
blot  anet,  at  Anna  var  saa  bedaarende  skjon! 
\'ar  det  virkelig  hans  Kone!  Vav  al  denne 
blændende  Skjonhed  hans!  Han  kunde  ikke  faae 
et  Ord  frem  for  lutter  l^eundring,  men  greb  med 
begge  Hænder  om  hendes  Arme,    drog  hende  til 

sig  og  kyssede  hende  med  en  ganske  anden 
\'arme,  end  han  ellers  plejede. 

„Ja,  det  er  egentlig  rædsomt'',  vedblev  hun, 
„at  skulle  tage  ud  i  saadan  en  Dragt  —  og  jeg 
veed,  jeg, vil  fryse;  jeg  har  aldrig  gaaet  med 
bare  Arme  for!  —  men  Du  vålde  jo  have  det!'' 
Og  den  unge  Frue  saae  halv  nj'sgjerrig  ned  ad 
sig  selv  og  rodmede  atter  som  en  sextenaarig 
Brud. 

„Nu  mangier  jeg  blot  Skoene  —  jeg  har 
selv  trukket  dem  over  med  Silke  —  aa,  hjælp 
mig  dem  paa,  saa  er  Du  sod,  Adolph!" 

Og  Adolph  lagde  sig  uden  Indvendinger  paa 
Knæ  foran  sin  Kone  —  det  ha\'de  han  aldrig 
gjort  før  —  og  hun  stak  nok  saa  koket  den 
nydelige  lille  Fod  frem  under  Kjolen. 

„Silkestrømper!"  udbrød  han.  „Nej,  hvor  de 
har  en  dejlig,  dæmpet  Glans!" 

„Ja,  det  er  det  eneste  Par,  jeg  har;  det  er 
dem,  jeg  havde  paa  til  mit  Br3^11up.  —  Nej ,  jeg 
troer  alligevel,  helst  jeg  maa  hjælpe  mig  selv,  Du 
tager  saa  haardt!  Saa,  nu  er  jeg  færdig,  skynd 
Du  Dig  nu  blot!" 

En  vild,  vanvittig  Tanke  kom  pludselig  op  i 
ham :  hun,  der  i  Aften  var  skjøn,  bedaarende  som 
ingen  Anden,  hun  maatte  jo  blive  Ballets  Dron- 
ning, feteret  og  omsværmet  af  Alle;  hun  \-ilde 
blive  omslynget  af  frække  Mandfolks  Arme  og 
trvkket  i  deres  Fa\"n,  de  vilde  hviske  hende  fade 

Smigerord  i  Øret,  og  han,  Manden,  hendes  rette 
Herre,  han  maatte  staa  og  se  paa  det!  Til  Hel- 
vede nned  det  fordømte  Bal !  Endnu  var  det  Tid  I 
De  kunde  jo  blive  hjemme:  han  behøvede  blot 
at  foregive  Hovedpine,  Anna  vilde  sikkert  være 
den  første  til  at  renoncere!  —  Nej,  det  var  dog 
for  fejgt!  Og  hans  Cantate,  der  skulde  synges 
ved  Bordet,  saa  fik  han  den  jo  slet  ikke  at  høre! 
—  Nej,  de  maatte  tage  bort,  hvor  gjerne  han 
end  var  bleven!  —  I  en  Fart  fik  han  sig  klædt 
paa,  Vognen  havde  allerede  holdt  noget  for  Døren, 
og  saa  rullede  de  afsted. 

Det  var  ikke  til  at  tage  fejl  af,  at  Fru  Anna 
vakte  Sensation,  strax  da  hun  traadte  ind  i  Fest- 
salen: Fru  Bisserup  tog  sin  kjære  Cand.  Petersen 
afsides  og  betroede  ham,  at  hans  Kone  jo  var 
allerkjæreste ,  halv-  og  helvoxne  Pigebørn  saae 
paa  hende  og  hviskede  misundeHg  beundrende, 
og  alle  de  yngre  Lærere  havde  i  Løbet  af  fem 
Minuter  fyldt  hendes  Balkaart.  Under  andre  Om- 
stændigheder vilde  Adolph  Petersen  have  følt  sig 
smigret  herved,  men  i  den  Stemning,  han  nu  var 
i,  betragtede  han  det  næsten  som  en  Forbrydelse, 
at  hun  kunde  være  andensteds,  end  hos  ham,  og 
at  de  Andre  kunde  ri\'e  hans  Ejendom  fra  ham ; 
ingen  skulde  dog  mærke  Noget  paa  ham,  aller- 
mindst hun,  og  saa  dcinsede  han  som  en  pro- 
fessionel Balløve  med  alle  Andre,  var  aandrig  og 
elskværdig,  lo  og  sagde  Behageligheder,  og  enga- 

gerede  endelig  Marie  Berner,  Institutets  femten- 
aarige,  men  fuldt  udviklede  Skjønhed,  til  Borddame. 
Han  var  som  forvnget.  Til  daglig  Brug  var 
hans  Holdning  ikke  synderlig  rank,  og  han  gjorde 
i  det  Hele  ikke  nogen  god  Figur,  men  i  Aften 
tog  han  sig  formelig  ud,  og  Anna  var  h-kkelig 
over  ogsaa  at  kunne  beundre  sin  Mand  som  Bal- 
kawaleer.  Blot  hun  ha\\1e  kunnet  fange  hans 
Blik  en  Gang  imellem,  men  han  saae  ikke  til  hende 

—  han  var  vel  alt  for  optagen! 

\'ed  Bordet  overgik  han  sig  sel\-.  Cantaten 
gjorde  megen  L^i^ke,  han  incasserede  Kompli- 
nienter  og  drak  Glas  med  Alverden  —  mange 
Glas  —  og  tilsidst  holdt  han  en  Tale  for  Da- 
merne, som  selv  Fru  Bisserup  erklærede  for  den 
bedste,  den  mest  ridderlige,  hun  endnu  havde 
hørt  af  ham.  I  Cotillonen  kom  Anna  hen  og  in- 
clinerede  for  ham. 

„Du  har  ikke  en  eneste  Gang  danset  med 
mig.  Du  stygge  Mand'.''  sagde  hun.  „Men  nu 
slipper  Du  heller  ikke !  —  Aa,  hold  mine  Buketter 
imens!  \'il  Du  se:  jeg  har  faaet  hele  syv!  — 
Er  Du  ikke  stolt  af,  at  saadan  en  gammel ,  gift 
Kone  endnu  kan  gj øre  Lykke!" 

Saa  dansede  de  ud,  og  hun  hviskede:  „Hvor 
Du  fører  udmærket!  Aa,  jeg  morer  mig  saa  dej- 
lig!    Jeg  kunde  blive   ved   at  danse  hele  Natten 

—  med  Dig  naturligviis!" 

—   Man  brød  forholdsviis    tidlig   op   —   der 

var  jo  ikke  faa  Halvvoxne  til  Stede  —  og  Klokken 
henad  To  var  Ægteparret  hjemme.  Ligesom  han 
havde  faaet  Lampen  i  Sovekammeret  tændt  og 
sin  Kjole  af,  var  der  et  Øjeblik,  da  han  tænkte 
paa  at  kaste  sig  om  sin  Kones  Hals,  bede  hende 
om  Tilgivelse  —  han  vidste  ikke  selv  ret  for  hvad 

—  tilstaa  sin  grænseløse,  vanvittige  Skinsyge  og 

—  men  saa  slog  han  pludselig  om  og  sagde  i  sin 
vante,  halv  forretningsmæssige  Tone:  „Gaa  Du 
kun  til  Ro !     Jeg  skal  skrive  Noget. " 

„Nu  i  Nat!  Det  mener  Du  da  ikke!  Aa, 
Adolph  — " 

.,Jo,  jeg  troer  netop,  jeg  kan  skrive  nu!  — 
Jeg  er  i  Stemning!"  tilføjede  han  i  en  egen  Tone. 
„Godnat,  Anna!" 

Han  tog  sin  Slobrok  paa,  gik  ind  og  satte 
sig  ved  Skrivebordet,  og  saa  skrev  han  —  aldrig 
vare  Versene  flydte  fra  hans  Pen  som  nu! 

Hen  ad  Morgenstunden  \-ar  han  færdig  og 
gik  til  Ro,  men  da  han  bojede  sig  over  Anna, 
saae  han,  at  hun  maatte  have  grædt  sig  i  Søvn; 
der  hang  endnu  nogle  Taarer  mellem  de  lange 
Øjenvipper,  Kinderne  blussede,  og  hun  trak  X'ejret 
afbrudt  og  ligesom  hulkende. 

Næste  Dag  tik  Udgiveren  af  den  illustrerede 
Kalender  Adolph  Petersens  Digt,  og  det  var  paa 
høje  Tid,  for  der  manglede  kun  sidste  Ark  af 
Bogen  at  trykke;  en  Uge  efter  udkom  den. 

Saa  sad  Digteren  nogle  Dage  senere  en  Af- 
ten ved  sit  Skrivebord  og  rettede  Stile,  men  hvert 
øjeblik  maatte  han  lægge  dem  til  Side  —  det 
var  ham  umuligt  at  holde  Tankerne  samlede,  som 
det  havde  været  ham  umuligt  lige  siden  hin  Bal- 
aften. —  Hvad  var  det  dog  egentlig,  der  var  i 
Vejen  med  ham!  Hvad  var  det  for  en  besynder- 
lig Uro,  der  var  over  ham!  Skinsyge?  —  Paa 
hvem?  Paa  en  ubestemt  X,  eller  maaske  snarere 
paa  Alverden!  —  Nej,  alvorlig  Skinsyge  var  det 
ikke  —  men  hvor  havde  dog  Anna  været  dejlig, 
og  hvor  hun  var  dejlig,  som  hun  sad  dér  i  So- 
faen! —  Men  hvad  var  det  saa,  der  var  i  Vejen 
med  hende!  Saa  kold  og  ordknap  som  hun 
havde  været  siden  Ballet:  hun  undgik  enhver  Til- 
nærmelse fra  hans  Side,  og  han  var  jo  netop  — 
nej,  hun  var  slet  ikke  sig  selv!  Og  hun  havde 
grædt  flere  Gange  i  de  sidste  Dage!  Skulde  der 
alligevel  være  —  nej,  det  var  umuligt!  Hun 
maatte  jo  være  lykkelig  ved  ham,  det  var  latter- 
ligt at  tænke  Andet! 

Det  ringede,  og  Anna  rejste  sig  for  at  lukke 
op;  det  var  Aftenberlingeren.  Han  gav  sig  igjen 
i  Lag  med  Stilene,  og  hun  kigede  i  Avisen. 

—   ,,Du  er  omtalt  her",  sagde  hun  pludselig. 

„Naa,  det  er  det  Digt  i  Kalenderen". 

.,Ja,  men  Du  er  rost,  meget  rost!  Kom 
og  se!" 

Og    saa    læste    de    i   Forening  Anmeldelsen, 

der  sluttede  med  at  udtale,  at  det  Bedste  i  Bogen 
var    Hr.  Adolph   Petersens    Digt    „Pj^gmalion". 

„I  dette  Digt"  —  stod  der  —  „har  Forf., 
som  hidtil  synes  at  have  spredt  sine  Evner  paa 
alt  for  mange  Bagateller,  præsteret  noget  virkelig 
Betydeligt.  Medens  hans  tidligere  Smaadigte  have 
været  nette  Ubetydeligheder  uden  Præg  af  dybere 
Følelse  og  uden  Energi  i  Udtrykket,  har  han  i 
„P3-gmalion"  viist  en  virkelig  Inspiration,  og 
her  er  Erotiken  ægte.  JMan  maa  haabe,  at  dette 
Digt  vil  danne  et  Vendepunkt  i  hans  Forfatter- 
virksomhed, og  at  han  \'il  \^ære  i  Stand  til  at 
frembringe  mange  lignende". 

—  „Men  jeg  har  jo  slet  ikke  læst  Digtet!" 
sagde  Anna.    „Hvorfor  har  Du  ikke  viist  mig  det!" 

Han  gav  hende  Kalenderen,  og  hun  læste. 

Den  gamle  Mythe  om  Pygmalion,  hvis  skjonne 
Statue  Guderne  gave  Liv,  var  her  behandlet  paa 
en  temmelig  fri  Maade.  Digtet  skildrede  forst, 
hvorledes  Livet  vaagner  i  det  hvide  Marmor, 
hvorledes  Blodet  ligesom  inde  fra  strømmer  ud  i 
disse  yppige  Former  af  krystet,  blinkende  Sne  og 
giver  dem  en  d;empet  Glans  af  varm  Carnation, 
hvor  de  fine  Aarcr  tegne  sig  blaalig  paa  den 
dejlige  Arm  og  paa  de  runde  Skuldre,  hvorledes 
det  første  Aandedrag  h;cver  den  faste,  jomfruelige 
Barm,  og  hvorledes  Gaiathea  som  i  Drømme 
aabner  Øjnene  og  rødmer  over  sin  egen,  kyske 
Skjønhed.     Henrj'kkelse  beUiger  Pygmation,  men 

i  næste  Nu  gribes  han  af  \'anvid;  hendes  Skjøn- 
hed  tilhører  ikke  ham  alene ,  han  kan  jo  ikke 
uden  at  øve  uretfærdig  Vold  stænge  hende  inde, 
ikke  besidde  hende  helt,  han  kan  ikke  forhindre, 
at  Andres  Blik  end  hans  eget  hvile  paa  hende,  og 
i  ubændigt  Raseri  løfter  han  Hammeren  og  knuser 
med  et  eneste  Slag  sit  levendegjorte  Ideal. 

—  Stærkere  og  stærkere  bevæget  læste  Anna 
de  klingende,  lidenskabelige  \'ers,  og  da  hun 
havde  endt  Læsningen,  brast  hun  i  en  voldsom 
Hulken,  skjulte  Ansigtet  i  Hænderne  og  sank  sam- 
men over  Bordet. 

Ængstlig  og  forvirret  løb  Adolph  til  og  vilde 
lægge  sin  Arm  om  hende,  men  hun  sprang  op 
og  i  en  Tone,  han  aldrig  for  havde  hørt,  raabte 
hun: 

„Rør  mig  ikke!  Jeg  taaler  det  ikke!  —  Ja, 
det  er  sandt,  hvad  der  stod  i  Anmeldelsen:  der 
er  Erotik  i  det  Digt,  og  det  har  der  aldrig  før 
været  i  en  Linie  af  hvad  Du  skrev!  Nu  kan  jeg 
se  det!  —  Aa,  det  har  jo  anet  mig  lige  siden 
Ballet  —  nu  er  Du  forelsket!  Og  mig  —  mig 
har  Du  aldrig  elsket!  —  Nej,  forsvar  Dig  ikke! 
Jeg  har  været  blind,  men  jeg  er  det  ikke  længer! 
—  Hvem  er  det  Digt  skrevet  om?  Svar  mig, 
jeg  vil  vide  det!  Hvis  er  de  hvide  Arme  og 
den  — " 

Forfærdet,  lynslagen  o\-er  den  Virkning,  som 
hans  Poesi  ha\-de  haft,  raabte  Adolph  afværgende : 

„Anna!  Men,  Anna,  dog!"  og  tilføjede  saa  i  en 
stilfærdig,  forlegen  Tone:  „Men  Herregud,  det 
er  jo  Dig!  —  Hvem  skulde  det  ellers  v^ære!" 

„Mig!"  udbrod  hun. 

„Ja,  det  veed  Gud  det  er!" 

Og  saa  fulgte  en  Forklaring,  en  hviskende 
Tilstaaelse  af  egen  Skyld  og  egen  Svaghed;  den 
lille  Frue  endte  med  at  græde  og  le  paa  een 
Gang,  og  Ingen  af  dem  fik  mere  læst  af  Berlin- 
geren  den  Aften. 

—  „Nu  skal  Du  rigtig  digte!"  sagde  hun 
næste  Dag.  „Og  i  Sommerferien  ligge  vi  paa 
Landet!" 

Men  Adolph  Petersen  skrev  aldrig  mere  Digte, 
der  sloge  igjennem  som  „Pygmalion"  —  det  syntes, 
som  hans  Erotik  havde  kulmineret  og  sat  en  en- 
kelt Blomst  for  aldrig  mere  at  udfolde  nogen 
lignende. 

Paa  Landet  kom  de  heller  ikke  det  Aar,  thi 
lige  midt  i  Sommerferien  kom  Storken  med  en 
sød  lille  Pige  til  dem,  og  begge  To  —  navnlig  dog 
hun  —  vare  ude  af  sig  selv  af  Glæde. 

Petersens  ere  lykkelige  og  komme  godt  ud 
af  det,  thi  han  har  faaet  en  Stilling  som  Medbe- 
styrer  af  et  storre  Institut  —  og  Familien  er  ikke 
senere  bleven  foroget. 

—  „Stakkels  lille  Kone!"  sagde  Mo'er. 
„Aa,   hvad,    hun  er  jo  godt  tilfreds  med  sin 

Adolph,    saa    fortjener    hun    heller   ikke    bedre!" 
svarede  Vilhelmine. 

—  „Historien  er  vist  meget  godt  skreven", 
sagde  Forstraaden,  „men  den  er  nu  ikke  saa 
meget  efter  min  Smag.  —  Den  er  af  Anton", 
hviskede  han  til  mig,   „jeg  kjender  Alaneeren!" 

Saa  spiste  vi  til  Aften,  og  Anton  maatte  atter 
til  det  efter  at  have  klaret  Stemmen  ved  et  Glas 
Æggepunsch.  \'i  Andre  fik  Piberne  tændte  og 
Toddyerne  blandede,  og  saa  fulgte 


En  Klosterkrønike 

eller 

Hvordan  Mallen  kom  i  Sorø  Sø. 

—  Jeg  holdt  Sommerferie  i  Rye  og  befandt 
mig  fortræffelig  her  i  Hjertet  af  Jyllands  —  og  jeg 
har  vel  Lov  til  at  sige:  Danmarks  —  skjonneste 
Egn.  Forplejningen  hos  min  Vært,  den  brave 
Gaardmand  Olsen,  var  upaaklagelig.  Andejagten 
ypperlig  og  Vejret  tilfredsstillende,  kort  sagt,  jeg 
havde  Intet  tilbage  at  onske.  Alligevel  gik  det  mig, 
som  det  gaaer   de   fleste  Mennesker:    jeg   higede 

imellem  efter  Forandring.  Og  saa  stor  Magt  kan 
denne  Higen  faae  over  En,  at  jeg,  der  ellers  kun 
betragter  Fiskeri  som  et  Surrogat  for  manglende 
Jagt,  en  Middagsstund  i  August  i  brændende  Hede 
vandrede  en  god  halv  Mil  sydpaa  blot  for  til  en 
Afvexling  at  fiske  i  Mos  Sø  —  og  det  skjøndt 
jeg  godt  kunde  være  kommen  ud  efter  Tredækkere 
om  Eftermiddagen  sammen  med  Skolelæreren 
i  Rye! 

Jeg  passerede  Gudenaa  ad  Emborg  Bro  og 
naaede  omsider  mit  foreløbige  Maal,  den  Landsb}^, 
efter  hvilken  Broen  har  Navn.  Emborg  ligger 
paa  den  smalle  Strimmel  Land  mellem  Guden 
Sø  og  den  store  Mos  So;  Byen  bestaaer  kun  af 
et  Par  Gaarde,  men  en  Kro  har  den  dog,  og  efter 
at  have  sikret  mig  et  Værelse  her  for  Natten,  gik 
jeg  hen  til  den  Mand,  som,  efter  Kroværtens  Ud- 
sagn, nok  kunde  og  vilde  leje  mig  en  Baad.  \'i 
bleve  snart  enige  om  Baadlejen,  og  medens  han 
gik  hen  til  et  Skur  for  at  hente  Aarer  og  øse- 
kop, satte  jeg  mig,  varm  og  forpustet  som  jeg 
var,  i  Skyggen  af  et  Hyldetræ,  rundt  om  hvilket 
laa  en  Del  store,  halvtilgroede  Mursten  og  Kalk- 
brcjkker. 

„Naa,  De  har  sat  Dem  ved  Ruinerne^',  sagde 
Manden,  da  han  kom  tilbage. 

„Ruinerne?"  gjcntog  jeg  spørgende. 
„Ja,    de   siger,    her   har   ligget   et  Kloster  i 
gamle  Dage." 


do/ 


Et  Kloster!  Ja,  det  var  ganske  rigtigt!  Jeg 
stod  jo  formelig  paa  historisk  Grund!  Her,,  hvor 
nu  de  fattige  Gaarde  repræsenterede  Emborg  „By", 
laa  jo  i  Middelalderen  øm,  „Cara  insitla",  Ci- 
sterciensernes  beromte  Kloster,  der  har  sin  egen, 
tidt  nok  omtalte  Kronike!  H\'or  havde  jeg  dog 
kunnet  glemme  det! 

Jeg  rodede  lidt  op  mellem  de  svære,  brun- 
røde Munkesten  og  fandt  en,  der  viste  et  tydeligt 
Aftryk  af  en  Krondyrfod:  to  store  Fordybninger 
af  Klovene  med  fremtrædende  Klo\'kanter  og  to 
smaa  bagved  af  Biklovene,  det  var  ikkt  til  at 
tage  fejl  af!  Klovene  var  dj'bt  spaltede:  D3Tet 
havde  altsaa  aabenbart  været  i  stærk  F'art,  da  det 
for  en  sj'v  hundrede  Aar  satte  sit  Spor  i  den  nys- 
strogne  Teglsten,  men  om  det  havde  været  en 
Hjort  eller  Hind,  en  Gaffelhjort  eller  en  Sexten- 
ender, det  maatte  der  nok  helst  en  „hirschgerechter" 
Jæger  fra  de  gode,  gamle  Dage  til  at  afgjore. 
Jeg  pirrede  op  mellem  Xelderne  og  Snerlerne, 
der  dækkede  over  Murstenene,  for  om  muligt  at 
opdage  flere  Minder  fra  Fortiden,  og  min  Søgen 
blev  da  ogsaa  for  saa  vidt  belønnet,  som  jeg 
fandt  adskillige  Exemplarer  af  Jernurten  —  Vcr- 
bena  officiiialis  —  der,  som  bekjendt,  ikke  er 
almindelig  her  til  Lands.  I  gamle  Dage  betragtedes 
den  som  en  kostelig  Lægeplante,  og  der  knyttede 
sig  megen  Overtro  til  den  —  den  ha\-de  maaske 
derfor  en  Gang  staaet  i  Munkenes  Urtegaard  og 

siden  hævdet  sin  Plads  uden  at  lade  sig  fortrænge 
af  Reformationen  og  de  skiftende  Tider. 

Jeg  var  ved  at  falde  i  Staver,  men  et  Par 
Ord  fra  Baadens  Ejer  om,  at  det  vel  var  paa 
Tiden,  hvis  jeg  vilde  have  Noget  ud  af  Fiskeriet, 
kaldte  mig  atter  tilbage  til  det  Nærværende,  og  ti 
Minuter  efter  laa  jeg  fortojet  bag  en  Sivp^mt  ude 
paa  den  store  So.  I  Begyndelsen  fangede  jeg 
nogle  Smaafisk  og  en  Del  anstændige  Aborrer, 
men  saa  kom  der  en  Stilstand  uden  Bid:  nu 
maatte  jeg  nok  sætte  al  min  Lid  til  den  bekjendte 
halve  Time  ved  Solnedgang.  Kjede  mig  gjorde 
jeg  imidlertid  langt  fra,  og  hvor  var  det  ogsaa 
muligt  i  saadanne  Omgivelser!  Under  mig  og  om 
mig  den  dejlige,  spejlblanke  So,  der  neppe  var  i 
saa  megen  Bevægelse,  at  Vandet  kunde  klukke 
om  Baadens  vSider,  nede  mod  S3^d  den  bakkede 
Højlund  Skov,  og  hvor  mit  Øje  saa  ellers  vendte 
sig  hen.  Hedebakker  og  Hedeflader,  Enge  og 
fattige  Marker,  Krat  og  blinkende  Smaakjær  i  en 
uafbrudt  Vexlen  af  Linier  og  Farver  —  det  var 
ikke  til  at  blive  træt  af!  —  Ja,  Munkene  vidste 
nok,  hvad  de  gjorde,  da  de  lagde  Kloster  ved 
Kloster  i  denne  vidunderlig  skjonne  Egn,  tænkte 
jeg:  derinde  laa  Om,  mod  Nord  Rye,  ved  Vest- 
siden af  .Soen  Vissing,  paa  Sydsiden  Voer  og  lidf 
K'cngei-e  borte  Txilum ,  Veng  og  hvad  de  alle- 
sammen hed.  Soen  lettede  .Samkvemmet  og  gav 
herlig  Fisk,    og   hx'oi'  har  der  ikke  vioret  li\ligt  i 

Skovene,  som  den  Gang  ogsaa  bredte  sig  dér, 
hvor  der  nu  kun  er  sparsom  Lyng!  Kronhjorten 
strejfede  omkring  overalt,  Vildbasserne  sølede  sig 
i  Mosen,  Ulvene  flokkedes  paa  Isen  og  nærmede 
sig  Boligerne,  naar  Frosten  var  streng,  og  det 
kneb  med  at  bjerge  Foden,  Fiskeørn  og  Hejre 
kredsede  om  Sivene,  og  Rørdrummen  paukede 
—  ja,  det  var  andre  Tider!  Og  hvor  maatte  det 
ikke  have  tydt  kjont  at  ligge  her  og  høre  Kloster- 
klokkerne svare  hinanden  over  Søen,  naar  de 
ringede  Solen  ned!  Det  maa  have  været  som 
een  stor,  højtidelig  Symphoni  til  Skaberens  Lov  og 
Sommeraftenens  Pris ! 

Saa  vidt  var  jeg  vel  omtrent  kommen  i  mine 
Betragtninger,  da  jeg  pludselig  horte  en  Lyd,  der 
syntes  at  naa  op  til  mig  fra  Søens  Dyb.  Jeg 
veed  ikke  at  betegne  den  anderledes  end  som  en 
fin,  dirrende  Sølvklang,  der  baade  havde  Noget  af 
en  fjern  Kimen  og  af  et  dæmpet,  messende  Kor 
i  sig.  I  Øjeblikke  blev  den  stærkere,  saa  atter 
svagere;  stundom  var  det,  som  den  døde  helt 
hen,  men  saa  kom  den  igjen,  og  det  var,  som 
om  Tonerne,  der  oprindelig  \'are  trængte  op  fra 
Vandet,  tilsidst  samlede  sig  i  Luften  og  hang 
over  Søen  og  mig.  Nu,  da  jeg  fortæller  om  det 
længe  efter,  tvivler  jeg  selvfølgelig  ikke  paa,  at 
Lyden  skyldtes  vibrerende  Telegraphtraade  fra  et 
eller  andet  Sted  i  Nærheden,  men  den  Gang  var 
det  mig  ikke  muligt  at  drage  en  saadan  Sandsj'n- 

lighedsslutning ,  og  Gud  veed,  hvad  jeg  egentlig 
havde  troet,  hvis  ikke  pludselig  Flaaddet  paa  min 
ene  Gjeddesnøre  var  gaaet  under.  Jeg  saae  den 
røde  Prop  fare  afsted,  og  dette  Syn,  der  i  alt 
Fald  har  Noget  af  det  samme  Electriserende  i  sig, 
som  at  se  en  Fugl  rejse  for  Hunden,  gav  mig 
Andet  at  tænke  paa.  Jeg  lod  Gjedden  løbe  Linen 
ud  og  halede  saa  forsigtig  ind.  Ikke  den  svageste 
Modstand  —  skulde  den  allerede  være  sluppen 
af!  —  Nej !  Der  kom  et  vældigt  Slag,  som  satte 
Ringe  i  Vandskorpen,  og  i  det  Samme  følte  jeg 
et  Ryk  i  Snøren,  som  baade  sagde  mig,  at  Fisken 
var  paa  Krogen,  og  at  det  maatte  være  et  ual- 
mindelig stort  Exemplar.  Jeg  fik  Ketscheren  i 
venstre  Haand  og  manøvrerde  saa  længe  og  saa 
snildt  med  den  højre,  at  jeg  omsider  havde  Fjen- 
den lige  henne  ved  Baaden;  jeg  saae  allerede  dens 
Hoved  —  et  Hoved  saa  stort  og  saa  grimt,  som 
jeg  aldrig  for  eller  siden  har  seet  paa  nogen 
Gjedde  —  halvt  oppe  over  Vandet,  jeg  havde 
Ketscheren  uden  Bords  og  skulde  just  til  at  stikke 
den  ind  under  Fisken  —  da  slog  denne  et  Slag, 
jeg  halede  til  og  tik  den  tomme  Snore  i  Baaden! 
Den  ene  af  Dobbeltkrogene  var  knækket,  og  jeg 
narret.  Mere  end  ærgerlig  blev  jeg  dog  liggende 
en  halv  Times  Tid  endnu,  men  uden  Held.  Solen 
var  alt  forsvunden  bag  Lindholms  Hoved,  Soen 
var  bleven  violet,  og  der  sæMikede  sig  efter  den 
varme  Dag  en  tiot,  klam  Taage,  saa  at  det  blev 

mig  svært   nok  at  tinde   ind  til  Landingsstedet  i 
Bugten. 

Da  jeg  endelig  naaede  den  lille,  primitive 
Bro,  skimtede  jeg  pludselig  i  Taagen  de  usikre 
Omrids  af  en  hoj,  mager  Skikkelse,  der  stod  som 
voxet  op  af  Soen,  og  i  den  Tro,  at  det  var  Baa- 
dens  Ejer,  bad  jeg  ham  fortøje  den.  I  det  Samme 
opdagede  jeg  imidlertid,  at  den  Fremmede  ikke 
var  Den,  jeg  havde  antaget  ham  for,  og  gjorde 
ham  derfor  en  Undsk^idning ;  han  lod  imidlertid 
ikke  til  at  tage  min  Fejltagelse  ilde  op  men 
syntes  tvertimod  glad  ved  Udsigten  til  at  kunne 
slaa  en  Passiar  af.  Det  var  en  gammelagtig 
Mand  i  en  lang,  graa  Kappe,  der  næsten  naaede 
ham  til  Fødderne;  Kroppen  var,  som  jeg  strax 
havde  bemærket,  usædvanlig  lang  og  mager,  og 
den  tynde,  gustne  Hals  bar  et  Hoved  med  skarpt 
markerede  Træk,  mørke,  dybtliggende  Øjne  og 
en  Krans  af  graat,  pjusket  Haar.  Det  var  aaben- 
bart  ingen  Bonde,  og  jeg  taxerede  ham  ogsaa 
strax,  saa  vel  efter  hans  Ydre  som  efter  hans 
Tale,  til  Stedets  Skolelærer. 

.  .,Har  Fangsten  været  god?"  spurgte  han 
mig  paa  Vejen,  og  saa  fortalte  jeg  ham  om  den 
vældige  Fisk,  jeg  havde  haft  paa  Krogen,  og 
sluttede  med,  halvt  i  Spøg,  at  sige:  „Jeg  kunde 
saamænd  fristes  til  at  tro,  det  havde  været  en 
Malle,  saa  vældig  var  den!" 

„Mallen  findes  her  i  Norden  kun  i  Sorø 
So!'"  indvendte  han. 

„Ja,  jeg  veed  det  nok",  svarede  jeg,  „eller 
rettere:  den  fandtes  der,  for  den  er  nok  uddød  i 
Slutningen  af  forrige  Aarhundrede.". 

„Men  den  burde  have  været  her  i  Mos 
Sø!''  bemærkede  min  nye  Ven. 

..Ja,  saamænd.  Det  maatte  være  ganske 
morsomt  at  faae  saadan  en  Kamerat  paa  sin 
Krog!  —  Man  siger  ellers,  at  det  skal  have 
været  en  Munk,  der  som  Bod  for  en  eller  anden 
Synd  har  maattet  indfore  Mallen  i  Soro  Sø." 

„Naa,  det  veed  De!" 

„Ja,  det  staaer  anfort  i  Peder  S\'vs  Sam- 
linger. " 

„Dem  kjender  jeg  ikke,  men  det  er  ellers 
ganske  rigtigt." 

Da  vi  stode  uden  for  Kroen,  bad  jeg  min 
Ledsager  gjore  mig  Selskab  ved  Aftensmaden. 
Han  svarede,  at  han  alt  havde  njMt  sin  Vesper- 
kost, men  at  det  vilde  være  ham  en  Fornøjelse 
at  tilbringe  Aftenen  sammen  med  mig.  Vi  bæn- 
kede os  i  Gjæstestuen,  som  vi  havde  ganske 
for  os  selv,  og  mens  jeg  ventede  paa,  at  mine 
Aborrer  skulde  blive  kogte,  fortsatte  vi  Passi- 
aren. Jeg  sagde  ham  mit  Na\-n  og  spurgte  der- 
paa  om  hans,  hvilket  lod  til  at  komme  ham 
noget  paatvers. 

„Mit    Navn?"     svarede    han    n;estcn    bittert. 

„Hvad  er  et  Navn,  naar  det  ikke  —  naa,  for- 
resten kan  De  kalde  mig  Munk,  simpelthen 
Munk  og  ikke  Andet.'" 

—  „Er  De  godt  kjendt  her  paa  Egnen?" 
spurgte  jeg. 

„Jo,  saa  temmelig!" 

„Er  der  andre  Minder  her  fra  Klosterticlen 
end  de  fattige  Murbrokker  inde  i  Bj'en?" 

„Synlige  eller  usynlige  Minder?"  spurgte  han. 

„Jeg  mener  s^-nlige." 

„Der  er  ørns  Kronike." 

„Ja,  den  kjender  jeg:  ..ExoTdinni  inona- 
sterii  caræ  insnlæ.'"'' 

„Kjender  De  den?" 

„Ja,  den  er  jo  trj'kt  i  Langebeks  ,,Sciipiores 
rerum  Daiiicaruui  inedii  ævi^^  og  oven  i  Kjøbet 
oversat.  Den  har  jeg  læst,  men  jeg  synes, 
ærlig  talt,  ikke  den  er  synderlig  morsom  for 
Lægfolk. " 

„Ikke  det!" 

„Nej,  den  handler  jo  væsentlig  kun  om  Om 
Klosters  Fejde  mod  Biskop  Tyge  af  Aarhus,  og 
det  falder  lidt  ensformig  i  Længden.  Det  eneste 
Interessante  ved  den  er,  at  de  gode  Munke  i 
øm  da  aabenbart  hemmelig  har  huset  den  fred- 
løse Kongemorder  Arnfast." 

„Det  staaer  der  ikke  et  Ord  om  i  Krøniken!" 
udbrød  Munk  ivrig.     „Tvertimod  — " 

„Ja,    netop   derfor   troer  jeg  det!     Den  ube- 

kjendte  Chronist  fortæller  ganske  vist  med  In- 
dignation, at  Klosterfolkene  i  øm  bleve  beskyldte 
for  at  skjule  Arnfast,  og  at  Abbeden  og  Brødrene 
med  Ed  fralagde  sig  Beskyldningen,  men  jeg  har 
paa  Fornemmelsen,  at  den  gode  Kronikeskriver 
med  Villie  fremstiller  Sagen  ganske  anderledes, 
end  den  i  Virkeligheden  har  været.  Han  har 
simpelthen  forvansket  Sandheden  —  som  saa 
mange  gejstlige,  og  for  den  Sags  Skjald  ogsaa 
verdslige.  Historikere  har  gjort!'' 

Aborrerne  kom  endelig,  og  da  de  vare  for- 
tærede, vilde  jeg  bestille  Toddy  til  min  Gjæst 
og  mig,  men  han  ;kom  mig  i  Forkjøbet  ved  at 
spørge  Pigen:  „Kan  man  endnu  faae  god  Mjød 
her?"  Jo,  det  mente  Pigen  nok  og  kom  tilbage 
med  en  Kande  og  to  Glas.  Munk  smagte  paa 
Mjøden,  gjorde  en  underlig  Grimace  og  sagde: 
„Hvem  seer  hun  os  an  for?  Jeg  sagde  god 
Mjød.  Bring  os  i  en  P^irt  noget  Bedre!"  Atter 
sjokkede  Pigen  ud  og  kom  lidt  efter  ind  med  en 
ny  Kande,  som  Munk,  efter  at  have  prøvet,  er- 
klærede for  tilfredsstillende,  og  derpaa  skjænkede 
han  for  mig  og  for  sig  selv.  Mjøden  var  for- 
trinlig: mørk  som  Porter  og  med  en  ejendom- 
melig krydret-sød  Aroma,  der  baade  mindede  om 
Lindeblomst  og  Lyng.  „Drik!"  sagde  han.  „De 
faaer  den  neppe  bedre  i  disse  Tider  -  -  det  er 
gaaet  tilbage  med  Mjødbrygningen!" 

Vi  drak  —  vi  drak  meget  —  og  imens   for- 


365 


talte  Munk.  At  han  ikke,  som  jeg  forst  ha\-de 
troet,  var  Stedets  Skolelærer,  blev  mig  snart 
klart,  thi  Pigen  kjendte  ham  aabenbart  slet  ikke, 
men  jeg  slog  mig  til  Ro  med,  at  han  sagtens 
var  en  eller  anden  pensioneret  Adjunct  eller  stu- 
deret Degn,  der  maaske  var  barnefødt  her  i 
Egnen  og  nu  benyttede  Sommeren  til  en  Fodtour. 
Det  var  tydeligt,  at  han  \-ar  en  Original,  formo- 
dentlig en  Bogorm,  og  at  han  gjerne  vilde  ha\-e 
En  at  udkramme  sin  Specialkundskab  for. 

„Det  var  øms  Klosterkronike ,  vi  talte  om 
for",  sagde  han;  „den  kjender  jeg  lidt  mere  til, 
end  de  Fleste,  og  da  De  synes  at  dvæle  ved 
Fortiden  med  en  vis  Kjærlighed,  skal  jeg  dog 
fortælle  Dem  Noget,  De  ikke  veed." 

Og  saa  tog  han  fat.  Omstændelig  var  han, 
det  skal  Gud  vide,  for  han  begyndte,  om  ikke 
just  med  Verdens  Skabelse,  saa  dog  med  at 
gjennemgaa  alle  de  Steder,  Cistercienserne  havde 
grundet  deres  Kloster,  før  de  kom  til  Øm,  og 
han  dvælede  udførlig  ved  deres  Ophold  i  Sabro, 
Sminge,  Veng  og  Kalvø.  Omsider  lod  han  dem 
dog  fæste  Bo  i  øm,  fortalte  om  alt  det  Gode, 
Biskop  Sven  af  Aarhus  havde  gjort  dem,  og  alt 
det  Onde,  hans  Efterfølger,  Peder  Ugætsøn  havde 
voldt  dem,  og  da  det  var  overstaaet,  gik  han 
over  til  at  skildre  den  egentlige  Fejde  mellem 
Klostret  og  Biskop  T^'ge,  hvem  han  afmalede 
som   Indbegrebet    af   al   Helvedes   Ondskab.     Da 

han  var  kommen  saa  v'idt,  greb  jeg  imidlertid 
mig  selv  i,  hvert  Øjeblik  at  nikke,  og  gjorde 
derfor  Tegn  til  Opbrud,  men  det  syntes,  som  om 
Munk,  der  kom  mere  og  mere  i  Aande,  havde 
en  særlig  Interesse  af,  at  jeg  skulde  høre,  og 
saa  blev  jeg  da  siddende  af  Hoflighed.  For  at 
holde  mig  vaagen  greb  jeg  til  det  fortvivlede 
Middel  jevnlig  at  stikke  et  Glas  af  den  stærke 
Mjod  ud;  dette  gjorde  selvfølgelig  kun  Ondt 
værre,  og  tilsidst  lykkedes  det  mig  bogstavelig 
kun  af  og  til  at  opfatte  et  enkelt  Ord  og  en  løs- 
reven Sætning  af,  hvad  min  veltalende  Ven  ud- 
viklede. Hvor  læng^  vi  sade  sammen,  veed  jeg 
ikke,  og  hvordan  jeg  egentlig  kom  op  paa  mit 
Værelse  og  kom  i  Seng,  veed  jeg  lige  saa  lidt, 
men  jeg  har  en  dunkel  Fornemmelse  af,  at 
Munk  hjalp  mig  til  Ro  og  slukkede  mit  Lys, 
hvorefter  han  med  et  „God  rolig  Nat!"  forsvandt 
som  en  Sk\'gge.  Hvad  jeg  derimod  sikkert 
husker,  er,  at  jeg,  da  han  var  borte,  befandt  mig 
som  paa  et  oprørt  Hav:  Sengen  slingrede  med 
mig  som  en  Køje  under  Storm,  og  jeg  var 
meget,  meget  daarlig  —  min  Daarlighed  stod 
nok  i  direkte  Forhold  til  Mjødens  Godhed!  Om- 
sider var  det,  som  Stormen  stillede  af,  og  Maa- 
nen  skinnede  ind  ad  X'induet  til  mig  spillende  i 
en  lang  Lysstrime  hen  ad  (julvet.  Pludselig 
syntes  jeg  atter  at  høre  den  samme  dirrende 
Sulvklang    som    ude  paa  Soen   lyde  op  gjennem 

Gulvet;  jeg  rejste  mig  og  kigede  ud,  men  der 
var  Intet  at  se.  —  Jo,  Noget  dog!  Midt  i  Maane- 
lyset  var  der  et  lille,  tindrende  Kors,  der  ligesom 
drog  alt  Lyset  til  sig  og  concentrerede  det,  og 
derfra  sj'ntes  Lyden  at  komme.  Jeg  op  af 
Sengen  —  vistnok  noget  vaklende  —  og  ud  paa 
Gulvet  —  jo,  ganske  rigtigt:  fem  afslidte  Søm- 
hoveder i  Gulvet  dannede  et  Kors,  og  ved  at 
lægge  øret  til  hørte  jeg  tydelig,  tydeligere  end 
for,  den  underlige  Klang,  som  dog  stadig  syntes 
at  komme  fjernt  fra.  Jeg  huskede  nu,  hvordan 
jeg  i  min  Barndom  havde  hørt  om  en  Stue, 
hvor  der  var  et  lignende  Kors  af  Sømhoveder, 
som  skulde  stamme  fra  en  forlængst  nedbrudt 
Klosterkirke  i  Nærheden,  og  hvor  man  ved  at 
lægge  Øret  til  kunde  høre  de  døde  Munke  synge 
deres  Vigilier  nede  under  Jorden.  Jeg  blev, 
ærlig  talt,  noget  uhyggelig  ved  det  Hele,  men 
da  Maanen  i  det  Samme  gik  bag  en  Sky,  op- 
hørte Lyden,  jeg  krøb  igjen  i  Seng,  og  lidt  efter 
sov  jeg  sødelig. 

Forst  langt  op  ad  Formiddagen  \-aagnede 
jeg,  og  min  Tilstand  var  i  Begyndelsen  saaledes, 
at  jeg  ikke  formaaede  at  skjænke  Nogetsom- 
helst  en  bestemt  Tanke.  Efter  at  have  staaet 
paa  Hovedet  i  \'andfadet  og  efter  at  have  faaet 
en  Kop  stærkt  Cichorievand,  som  Pigen  var  af- 
rettet til  at  kalde  Kaffe,  kom  jeg  efterhaanden 
til  Besindelse,    og  med  eet  slog  det  mig,   at  jeg 

om  Natten  ha\'de  drømt,  drømt  som  jeg  aldrig 
for  eller  siden  har  gjort.  Det  er  jo  ikke  sjeldent, 
at  man  kan  dromme  saa  levende,  at  man  om 
Morgenen  er  i  Stand  til  at  gjengive  det  Drømte 
med  alle  Detailler,  men  jeg  havde  dromt  en  hel 
Historie,  dromt  om  Forhold  og  Personer  for  sex 
hundrede  Aar  siden,  som  jeg  aldrig  nogensinde 
havde  læst  eller  hørt  om,  og  drømt  det  saaledes, 
at  jeg  kunde  gjengive  hver  Scene,  ja,  endogsaa 
enkelte  Repliker. 

Helt  underlig  ved  dette,  kom  det  saa  pludse- 
lig op  i  mig,  at  det  jo  slet  ikke  var  en  almindelig 
Drøm,  men  at  det  maatte  være  den  Historie, 
som  den  Fremmede  havde  fortalt  mig  om  Aftenen ; 
den  Gang  havde  jeg,  overvældet  af  Træthed  og 
gammel  Mjod,  ikke  kunnet  opfatte  Sammenhæn- 
gen, men  i  Sovne  havde  min  Tanke  været  \-irk- 
som,  reproduceret  det  Fortalte  og  draget  Enkelt- 
hederne paa  Snor. 

For  at  faae  Sikkerhed  skyndte  jeg  mig  da 
ned  til  Kromanden  og  spurgte  efter  Munk,  men 
ham  havde  Ingen  seet  siden  den  foregaaende 
Aften.  „Han  fulgte  Herren  op,  og  saa  var  han 
væk'',  hed  det;  „vi  saae  ham  ikke  engang  komme 
ned  igjen."  ■ —  „Men  kjendte  da  Ingen  ham?" 
spurgte  jeg.  Nej,  Manden  hawic  aldrig  seet  ham 
for.  —  Jeg  spurgte,  om  der  knyttede  sig  noget 
Sagn  til  Sømhovcderne  oppe  i  min  Stue,  og  om 
der    var    nogen  Tradition    for,    at   Kroen   skulde 

være  bygget  af  gammelt  Klostertommer.  —  Nej, 
Somkorset  havde  saamænd  slet  Ingen  lagt  Mærke 
til  før,  og  vel  var  Kroen  gammel,  men  saa 
gammel,  nej,  det  mente  Manden  dog  ikke  kunde 
være  rimeligt. 

Jeg  betalte  mit  Natteleje  og  min  Fortæring 
og  gik  helt  bes^'nderlig  til  Mode  ad  Rye  til.  Det 
ene  Øjeblik  syntes  jeg  saa  bestemt,  at  jeg  maatte 
have  dromt  hele  Klosterkroniken,  det  næste  Øje- 
blik var  jeg  lige  saa  fuldkomment  paa  det  Rene 
med,  at  det  alligevel  var  den  Historie,  jeg  havde 
hørt  af  Munk,  og  saa  underlig  det  end  kan  tyde, 
gaaer  det  mig  saada.n  den  Dag  i  Dag:  jeg  veed 
endnu  ikke,  om  jeg  paa  lovlig  Viis  har  drømt 
mig  den  Kronike  til,  som  jeg  nu  skal  berette, 
eller  om  den  tilhorer  en  Anden:  den  gamle 
Munk.  Da  han  imidlertid  ikke  lader  til  at  ville 
lade  Historien  komme  frem,  og  da  jeg  til  Trods 
for  al  anvendt  Umage  ikke  har  kunnet  faae  ham 
opspurgt,  vover  jeg  at  fremkomme  med  den  — 
enkelte  nye  Bidrag  til  ørns  Klosterkrønike  inde- 
holder den  dug  altid. 

—  Det  \"ar  en  Sommerdag  i  det  Herrens 
Aar  1261,  lige  i'  Middagsstunden.  Det  statelige 
øm  Kloster,  hvis  røde  Mure  bredte  sig,  og  hvis 
Klokketaarn  loftede  sig  over  den  smalle  Strimmel 
Land  mellem  Guden  So  og  Mos  So,  var  som 
uddød;    et  Par   Geder   stode   paa  Bagbenene    og 

nippede  til  de  gronne  Ranl-cer,  der  hang  ud  ov^r 
Havemuren,  og  en  stor,"  gulgraa  Hyrdehund, 
som  man  ved  første  øjekast  gjerne  kunde  taget 
for  en  af  de  Ulve,  med  hvilke  den  havde  haft 
saa  mangen  haard  Torn,  laa  og  gispede  af 
Varme  foran  den  aabne  Port  —  ellers  saaes 
intet  levende  Væsen,  og  Alt  tydede  paa  Fred  og 
Tryghed.  Med  P^reden  og  Trygheden  i  Landet 
var  det  nu  ellers  daarlig  nok  bevendt:  Det  var 
ikke  ret  længe  siden,  Kong  Erik  krigedes  med 
sin  egen  Broder  Abel,  der  skjændte  og  brændte 
som  en  Belials  Karl,  hvor  han  kom  frem;  kun  to 
Aar  var  der  gaaet,  siden  Kong  Christopher  døde 
af  Gift,  som  det  almindelig  blev  sagt  Abbed 
Arnfast  havde  givet  ham  i  Sacramentet,  og  under 
alle  disse  Trængsler  var  Øm  ikke  blex^en  skaanet. 
Nu  laa  Klostret  oven  i  Kjobet  i  Strid  med  den 
Aarhus  Bisp,  som  uden  Hjemmel  krævede  Gjæste- 
ret,  og  hvis  Folk  nylig  paa  Alfarvej  havde  slaaet 
en  af  øms  Bonder  ihjel  —  det  truede  ligefrem 
med  aaben  Fejde.  Naar  man  derfor  nu  hengav 
sig  til  Middagshvilen  for  ustængte  Dore  og  uden 
at  have  sat  Poster  ud,  var  det  ikke  i  Folelsen  af 
en  virkelig  Tryghed  men  snarere,  fordi  man 
efterhaanden  var  blc\en  saa  vant  til  Ufreden,  at 
man  slovedes  for  Faren  og  fandt  det  ganske 
naturligt  at  leve  paa  Feltfod. 

Inde  i  Klostrets   store  Urtegaard,  der  til  alle 
Sider  var   hegnet  af  en  mandshoj,  svær  Kampe- 

stensmur,  var  der  dog  En,  som  ikke  hvilede. 
En  ung  Alunk  i  den  sædx'anlige,  hvidgraa  Ordens- 
dragt gik  samvittighedsfuldt  fra  Bed  til  Bed, 
lugede  hist  og  her  et  Ukrud  op,  satte  Stotter 
under  Frugttræernes  Cre'ne  og  rettede  paa  de 
forvildede  Humleranker,  der  havde  svajet  ud  fra 
Enebærstokkene.  Urtegaarden  var  Øms  Stolthed. 
Cistercienserne  lagde  sig  jo  i  det  Hele  meget 
efter  Havedyrkning,  og  mangfoldige  vare  de  nyt- 
tige Urter  og  \"æxter,  som  her  vare  indforte  fra 
fjerne  Lande.  Mesterrod,  Fennikel,  Malurt  og 
talrige  andre  Lægeplanter  stode  i  et  Bed  for  sig 
langsmed  Muren;  Kjorvel,  Salat  og  flere  Slags 
Kaal,  Ærter  og  Bønner,  Timian  og  Pastinakker 
groede  i  lange,  lige  Rader,  og  vel  maatte  den 
unge  Munks  ellers  alvorlige  Aasyn  opklares  af 
et  Smil  ved  at  se  paa  al  denne  Herlighed,  naar 
han  erindrede,  hvorledes  hans  Kloster  havde  er- 
hvervet den.  Itjor  var  der  nemlig  paa  Gjennem- 
rejse  kommen  en  Broder  fra  Sorø  til  øm;  han 
havde  været  i  F^-ankrig  og  hjembragte  nu  fra 
Clairvaux  en  hel  Samling  hidtil  ukjendt  Urtefrø, 
som  hans  Abbed  glædede  sig  til  at  se  spire  i 
Sorøs  Klosterhave.  Men  Abbeden  i  øm ,  den 
værdige  Fader  Boetius  eller  Bo,  som  han  i 
Reglen  kaldtes,  der  var  en  stor  Elsker  af  Bordets 
Glæder  og  derfor  syntes,  at  Urtefrøet  lige  saa 
godt  kunde  spire  i  øm  som  i  Soer,  gav  et  Par 
af  sine  Munke  en  hemmelig  Befaling,  og  da  den 

fremmede  Broder  ud  paa  Aftenen  var  bleven  vel 
tilpakket  af  gammel  Mjød,  som  Øm  var  berømt 
for  at  brygge,  listede  de  Pakken  med  Urtefroet 
fra  ham  og  lagde  i  Steden  for  en  Pose  fyldt 
med  ganske  almindelig  Kommen.  Det  var  af 
den  Slags  Løjer,  som  Klosterfolk  saa  jevnlig  drev 
med  hinanden,  og  som  alle  undtagen  Den,  det 
gik  ud  over,  fandt  aldeles  tilladelige  og  højst  for- 
nøjelige. —  Blomster  var  der  ogsaa  i  Kloster- 
haven: Roserne  bugnede  paa  de  svaje  Grene  og 
drj^ssede  deres  lyserøde,  hvælvede  Kronblade  ned 
over  Lavendlerne,  Solsikken  viste  sin  gulfrynsede 
Skive,  og  de  store,  hvide  St.  Ibs  Lilier  —  Sind- 
billedet paa  alt  Rent  og  Skjønt  —  udsendte  en 
næsten  bedøvende  Vellugt,  som  lokkede  Bierne 
fra  de  mange,  halmfiettede  Kuber  ind  i  det  dybe 
Bæger,  hvorfra  de  fløj  ud,  mættede  med  Saft  og 
overpudrede  med  gult  Blomsterstøv. 

Den  unge  Munk  i  Haven  var  Broder  Ejler 
af  Slægten  Bagge,  der  hørte  til  den  jyske 
Smaaadel.  Han  havde  i  sin  pure  Ungdom  været 
med  til  blandt  Kongens  Folk  at  kæ'mpe  mod  de 
oprorske  Kotkarle,  men  Krigerlivct  laa  ikke  for 
hans  bløde,  drommende  Sind,  og  da  Fædrene- 
gaarden,  syd  for  Mos  Sø,  var  lagt  i  Aske  under 
Hertug  Abels  Plyndringstog,  hawle  han  som  saa 
mangen  Anden  søgt  blivende  Ly  bag  Klostrets 
skjærmende  Mure.  Alt  fra  Barnsben  af  havde 
det   draget   ham  stæ'rkt,    naar   han   hørte  Klokke- 

klangen  bæres  vidt  ud  over  den  stille  So,  og 
han  havde  altid  tænkt  sig  Klostret  som  en  fredet 
Plet,  hvor  man  levede  uanfægtet  af  X'crdens 
Larm  og  Kiv,  men  der  var  forresten  ogsaa  dem, 
der  mente,  at  det  ikke  havde  været  helt  uden 
Betydning  for  hans  Indtræden  i  øm,  at  Karen 
B  e  n  d  e  r  u  p ,  hans  Barndomsveninde  og  Lege- 
kamerat,  eneste  Barn  af  Ridder  Benderup  paa 
Højlund  hinsides  Soen,  pludselig  havde  givet  sig 
ind  blandt  Nonnerne  i  Vissing.  Nu  havde  Ejler 
alt  været  to  Aar  i  Øm  —  uden  dog  at  aflægge 
noget  endeligt  Klosterløfte,  som  man  i  de  Tider 
ikke  hastede  med,  da  det  jo  altid  forudsattes,  at 
Den,  der  en  Gang  var  kroben  i  Kutten,  ogsaa 
blev  i  den  —  men  frit  for  Skuffelser  havde  dette 
Ophold  ikke  været.  Han  havde  tilfulde  erfaret, 
at  ikke  Alt  i  Klostret  var,  som  det  kunde  være, 
og  hans  dæmrende  religiøse  Trang  havde  Ingen 
forstaaet  at  lede  og  udvikle  —  allermindst  Abbed 
Bo.  Denne  var  en  lærd  Mand,  der  havde  rejst 
meget  og  studeret  baade  i  Coln  og  Paris;  han 
talte  og  skrev  Latin  sirligere  end  de  Fleste  og 
kunde  vaande  sig  ved  at  hore  en  urigtig"  Brug 
af  Casus  eller  Modus,  men  om  det  religiøse  Liv 
blandt  Brødrene  bekymrede  han  sig  kun  lidet. 
Han  holdt  paa  sit  Klosters  Værdighed  og  for- 
mentlige Ret  til  det  Yderste  og  var  utrættelig  i 
at  sørge  tor  sine  Undergivnes  materielle  Goder 
ved  Indførelsen  af  hidtil  ukjendte  Urter  og  Pode- 

kviste  og  ved  rigelig  Fors^n^iing  med  \'ildt  og 
Fisl\,  men  den  aandelige  Tørst,  som  en  Enkelt 
af  Brødrene  kunde  føle,  den  forstod  han  ikke 
at  stille. 

Da  Broder  Ejler,  hvem  Tilsynet  med  Urte- 
gaarden  særlig  var  overdraget,  havde  gjort  sin 
Runde,  stod  han  en  Tid  hensunken  i  Tanker  og 
stirrede  ud  over  Søen  i  Retning  ad  X'issing  til, 
men  pludselig  brod  han  op  og  gik  ind  i  Klostret 
—  han  trængte  ligefrem  til  at  tale  med  et  Men- 
neske. 

Klostret  dannede  en  Firkant,  som  omsluttede 
et  Gaardsrum  beplantet  med  Lindetræer,  og  ud 
til  dette  vendte  den  aabne  Korsgang  med  sine 
firkappede  Hvælvinger  og  brede  Murpiller.  Inde 
i  Korsgangen,  hvor  der  var  Skygge  og  Kølighed, 
fandt  Ejler  da  ogsaa  et  Par  af  sine  Fæller. 
Henne  i  det  ene  Hjørne  sad  ved  et  lille  Bord 
Broder  Iven  og  skrev  ivrig.  Han  loftede  sit 
gustne,  magre  Ansigt  med  den  krummede  Næse 
og  de  fremspringende  Bryn  op  fra  Pergamentet 
og  viste  sin  lange,  gulgraa  Hejrehals,  fæstede 
de  skarpe,  gjennemtraMigende  Øjne  paa  Ejler  og 
sagde  med  et  giftigt  Smil:  „Har  Du  væ^-et  henne 
at  forrette  din  Andagt  for  St.  Karens  Alter?  Du 
seer  mig  saa  opbygget  ud!"  Ejler  blev  blodrod 
men  ss'arede  hitet.  Alan  indlod  sig  i  det  Hele 
nodig  ret  meget  med  Broder  Iven,  der  var  frygtet 
af  Alle,  selv  af  Abbeden,  for  sin  stiM'e  Ondskabs- 


3/5 


fuldhed;  forresten  var  han  velstuderet  og  skrev 
stadig  paa  Ørns  Kronike  —  „Exordunii  iiiona- 
sterii  caræ  iiisulæ''  —  men  man  sagde  om 
ham,  at  han  levede  af  at  slikke  sine  Penne,  og 
at  det  var  den  megen  Saft  af  Galæbler,  der  gjorde 
hans  Tunge  saa  giftig. 

Noget  borte  fra  ham  sad  den  skikkelige, 
døve  Broder  Clement  og  malede  paa  et  Billede 
i  en  Legendebog  —  det  var  h  a  n  s  Lidenskab. 
Hans  eneste  Sorg  i  denne  Verden  var,  at  han 
ikke  altid  kunde  faae  saa  skjonne  Farver,  som 
han  gjerne  vilde  have,  og  hans  lykkeligste  Droni 
\-ar  en  Gang  at  faae  Lov  til  selv  at  rejse  uden 
Lands  og  gjøre  Indkjøb  af  Ultramarin,  Purpur  og 
Guldpulver;  men  der  var  ikke  megen  Udsigt  til, 
at  han  nogensinde  skulde  faae  sit  Ønske  op- 
fyldt, thi  Abbed  Bo  holdt  strengt  paa,  at  skulde 
en  af  hans  Munke  rejse,  saa  skulde  det  være 
for  at  bringe  nyttige  Sager  med  hjem  —  Kjokken- 
urter,  Podekviste,  Fjerkræ  o.  Lgn.  Da  Ejler  pas- 
serede forbi  Broder  Clenient,  nikkede  denne  ven- 
lig og  raadførte  sig  med  ham  om  det  lige  saa 
vigtige  som  vanskelige  Spørgsmaal :  hvor\-idt  en 
himmelblaa  eller  græsgrøn  Kjortel  vilde  passe 
bedst  til  den  hellige  Barbara,  og  da  Ejler  havde 
raabt  ham  ind  i  Oret,  at  han  foretrak  Himmel- 
blaat,  bestemte  Broder  Clement  sig  -til  at  følge 
hans  Raad. 

Inde  fra  en  af  Cellerne   lod  en  kraftig  Røst, 

der  snarere  skulde  synes  at  hore  hjemme  blandt 
Krigsfolk  end  blandt  Munke:  det  var  Broder 
Soren,  der  læste  med  Klosterets  eneste,  haabe- 
fulde  Discipel,  den  oplobne  Dreng  Peder.  Bro- 
der Soren  havde  en  Fortid,  som  han  vistnok  var 
bedst  tjent  med  ikke  at  faae  videre  omtalt.  Det 
vidstes  med  Sikkerhed,  at  han  i  sin  Ungdom 
hav'de  færdedes  meget  i  Krig,  og  den  forrige 
Abbed  skulde  have  faaet  en  Rystelse,  da  Broder 
.Soren  første  Gang  gik  til  Skrifte  hos  ham;  senere 
havde  han  tilbragt  sin  meste  Tid  med  Jagt,  og 
det  paastodes,  at  han  paa  sine  ældre  Dage  var 
indtraadt  i  Klostret  for  at  undgaa  at  blive  hængt 
som  Vildttyv.  En  vældig  Jteger  var  han  i  alt 
Fald,  og  den  Omstændighed,  at  han  forsynede 
Øm  saa  rigelig  med  Vildt,  at  Brodrene  til  enhver 
Tid  havde  Overflod  paa  saltede  Dyrekøller  og 
røgede  Vildsvinehoveder,  gjorde,  at  Abbed  Bo 
havde  dispenseret  ham  fra  Deltagelse  i  Midnats- 
messen og  fra  mange  af  de  gejstlige  øvelser 
overhovedet.  Foruden  egentligt  Jagtbytte  bragte 
han  ogsaa  Klostret  andre  Lækkerheder:  han 
kunde  ved  P^oraarstid  Scimlc  hele  Kur\-e  fulde  af 
Vibeæg,  og  naar  Lovet  brunedes,  satte  han 
Doner,  der  gave  Knipper  af  fede  Kramsfugle. 
Uvist  af  hvilken  (Irund  -  maaske  fordi  ingen 
Anden  vilde  —  var  det  ham  overdraget  at  være 
Læsemester  for  Klosterpeblingene,  men  da  der 
paa    den    bevæ\gede    Tid,    hvorom    lier  er  Tale, 

kun  fandtes  en  enkelt,  den  tidligere  nævnte  Peder, 
var  denne  \'irksomhed  ikke  s^'nderlig  anstren- 
gende, saa  meget  mere  som  den  gode  Broder 
Soren,  dels  paa  Grund  af  Magelighed,  dels  paa 
Grund  af  sine  meget  mangelfulde  Kundskaber, 
tog  sig  sin  Lærergjerning  temmelig  let. 

Ejler,  der  i  Grunden  godt  kunde  lide  den 
gamle  Broder  Soren  og  af  og  til  fulgtes  med 
ham  paa  Jagt  og  Fiskeri,  vilde  just  gaa  ind  i 
hans  Celle,  men  standsede  pludselig  med  et  Smil 
udenfor.  Læreren  var  i  Færd  med  at  tyde  en 
latinsk  Kirkefader  for  sin  Discipel,  da  denne  af- 
brod Læsningen  med  at  sige:  „Men  her  staaer 
fnis  set,  Fader  Soren!  Hvorfor  staaer  her  Con- 
junctiv?"  —  „Staaer  der  virkelig  Conjunctiv!" 
brummede  den  Gamles  dybe  Bas.  „Ja,  sandelig, 
jeg  troer  ogsaa,  det  er  Conjunctiv!  —  Det  var 
ellers  mærkeligt!  Jeg  vilde  nu  have  nøjedes 
med  Indicativ  her,  men  naar  en  Mand  som  den 
hellige  Augustinus  bruger  Conjunctiv,  saa  kan 
Du  være  vis  paa,  at  han  har  haft  sine  Grunde, 
som  baade  Du  og  jeg  er  for  ringe  til  at  gaa  i 
Rette  med  ham  for.  —  Naa,  læg  nu  kun  Augu- 
stinus op  paa  H}iden,  vi  har  læst  nok  for  i  Dag ! 
Jeg  vil  til  Belonning  fortælle  Dig  Begyndelsen  af 
den  kjonne  Legende  om  St.  Hubertus  —  ham, 
Du  veed,  der  først  var  en  vild  Jæger  og  noget 
ugudelig  af  sig,  men  siden,  da  han  blev  gammel, 
omvendte    sig    og    fik    en    salig    Ende.      Det    er 

m  i  n  Helgen,  ham  kan  j  e  g  lide !  —  Og  saa  kan 
vi,  alt  imens  jeg  fortæller,  ru  ud  paa  Soen  og 
røgte  det  Garn,  jeg  satte  i  Morges.  Kom  nu, 
Dreng!" 

Lærer  og  Discipel  skyndte  sig  afsted,  og 
Ejler  saae  efter  dem  med  et  Suk  —  nu  ha\-de 
han  slet  Ingen  at  tale  med!  Ret  længe  fik  han 
imidlertid  ikke  Lejlighed  til  at  fordybe  sig  i  sine 
egne  Betragtninger,  thi  pludselig  gav  Hyrde- 
hunden Hals,  der  saaes  en  Støvsky  og  hørtes 
Hovslag  ude  paa  Vejen,  og  en  Rytter  standsede 
sin  Hest  for  Klosterporten.  Det  \-ar  den  mand- 
haftige Ridder  Benderup  ovre  fra  Højlund,  en 
Gang  en  djærv  og  kjæmpestærk  Kriger,  der  ha\-de 
fulgt  X'aldemar  Sejr  paa  det  berømmelige  Kors- 
tog til  Estland,  nu  en  kroget  gammel  Herre,  der 
helst  red  en  rolig  Pasgænger. 

Abbeden  og  et  Par  af  Brød:-ene  kom  ud  i 
en  Fart  og  bød  Ridderen  velkommen,  men  noget 
forbeholdent  lød  det,  thi  man  kunde  jo  aldrig 
vide,  hvad  han  vilde:  for  det  første  var  Bende- 
rup'erne  fjernt  ude  i  Slægt  med  den  lede  Aarhus 
Bisp,  og  for  det  andet  havde  Broder  Søren  nok 
nylig  gjort  en  Afstikker  ind  paa  Højlunds  \'ildt- 
bane  og  dér  hentet  sig  en  vældig  Kronhjort, 
hvilket  gjerne  kunde  væ're  kommet  i^Jidderen  for 
Gren.  Denne  lod  imidlertid  til  at  have  fredeligt 
Ærinde,  thi  han  begyndte  med  at  bande  den 
ugudelige   \'arme    og    alt    det    Sto\-,    han    ha\de 

faaet  i  Halsen  paa  \'ejen,  hxilken  L'dtalelse  Ab- 
bed Bo  strax  forstod  og  derfor  lod  hente  et 
Krus  gammel  Mjod,  som  blev  rakt  Ridderen  op 
paa  Hesten,  og  som  han  tomte  med  stort  \'el- 
behag.  Forst  efter  at  dette  var  besorget,  ryk- 
kede han  frem  med,  h\'ad  han  egentlig  var  kom- 
men for,  nemlig  for  at  bede  Abbeden  om  paa 
nogle  Uger  at  laane  ham  en  Munk  over  til  Høj- 
lund, der  kunde  være  hans  Datter  behjælpelig 
med  Anlægget  af  en  Urtegaard  og  kere  hende 
at  kjende  de  vigtigste  Lægeplanter. 

„Men  er  Eders  Datter  da  ikke  længer  i  \ls- 
sing  Kloster?"  spurgte  Abbeden. 

.,Nej'',  brummede  den  gamle  Ridder,  „hun  er 
hjemme.  Jeg  havde  nu  tænkt  mig,  at  det  maa- 
ske  kunde  korte  mig  noget  af  min  Tid  i  Skjærs- 
ilden,  naar  jeg  lod  mit  eneste  Barn  blive  Him- 
lens Brud  —  man  har  jo  ikke  altid  levet,  som 
man  burde,  Abbed  Bo,  vel?  —  og  desuden 
mente  jeg,  at  hun  i  disse  vanskelige  Tider  var 
bedst  forvaret  under  det  sorte  Lin,  men,  Fanden 
fare  i  Pigebarnet,  hun  har  selv  en  \lllie,  ret  som 
hun  kunde  være  et  Karlfolk,  og  da  hun  ha\-de 
været  Prøvetiden  ud  blandt  Nonnerne  og  skulde 
tage  Sløret,  sagde  hun  plat  ud  Nej  og  drog  hjem 
til  mit  igjen.  Naa,  hun  paastod  nu,  at  de  gode 
Nonner  ikke  var  fuldt  saa  hellige ,  som  de  har 
Ord  for  ■ —  veed  I  noget  om  det?  Ikke  I  —  men 
hvorom  al  Ting  er,    saa  er  hun  hjemme,   og  nu 

har  hun  hittet  paa  at  ville  lægge  sig  efter  Urte- 
kundskab; det  er  jo  en  uskyldig  Lyst  —  Pige- 
børn kan  hitte  paa  det,  som  meget  \-ærre  er!  — 
og  saa  syntes  jeg  som  kjærlig  Fader,  at  jeg 
gjerne  kunde  foje  hende." 

Abbeden,  der  var  glad  ved  at  kunne  vise 
sin  nærmeste  verdslige  Nabo  en  Villighed  og 
dermed  gjore  ham  Klosteret  forbunden,  skyndte 
sig  at  svare,  at  han  endnu  samme  Eftermiddag 
vilde  sende  en  Munk  til  Højlund,  og  efter  at  den 
gamle  Ridder  havde  stukket  en  Kande  øl  ud  for 
at  tage  den  søde  Smag  af  Mjøden,  travede  han 
igjen  ad  Hjemmet  til. 

Var  Ejler  bleven  overrasket  og  stærkt  be- 
væget ved  at  høre,  at  hans  Barndomsveninde 
Karen  Benderup  ikke  længere  var  klostergiven, 
saa  blev  han  det  end  mere  ved  strax  efter  at 
modtage  sin  xAbbeds  Befaling  til  ufortovet  at  drage 
til  Højlund  m.edtagende  Frø  og  Planter.  Hvorfor 
Abbeden  netop  valgte  h  a  m ,  er  ikke  godt  at 
sige ;  at  han  var  en  kyndig  Urtegaardsmand, 
lagde  sagtens  det  største  Lod  i  Væ^gtskaalen, 
men  det  er  vel  ogsaa  rimeligt,  at  Abbed  Bo  har 
tænkt,  det  vilde  være  den  gamle  Ridder  behage- 
ligt at  faac  en  Munk,  der  var  af  adelig  Byrd  og 
fra  ung  af  \-ant  til  at  te  sig  hox'isk. 

Om  det  første  Mode  melicni  l'jler  og  Karen 
er  der  kun  Lidet  at  sige:  han  stod  bluf;crdig  og 
med   nedslagne  Ojne,    hun   rakte   ham    I  laanden 

som  en  gammel  Kjending,  lo  utvungent  og  sagde: 
„Neppe  havde  jeg  kjendt  Jer  i  den  Dragt,  Ejler, 
om  jeg  ikke  havde  vidst,  hvem  I  var!  —  I  saae 
ellers  bedre  ud  i  Panser  og  Plade  end  i  Munke- 
kutten!" 

De   nærmest  følgende  Dage   indrettede   Ejler 
en  Urtegaard    paa   den   søndre  Side   af  Hojlund; 
Karen    saae   jevnlig    til,    men    hun    syntes    mest 
opsat    paa    at    lære    de    x'ildtvoxende   Planter    og 
deres    Egenskaber    at    kjende,    hvorfor    hun    og 
Ejler  fra  nu  af  foretoge  kortere  og  længere  Ud- 
flugter i  de  bakkede  Skove  og  paa  Engene  langs 
Søbredden.     Hun  var  utrættelig  i  at  spørge,    og 
han  blev  hende  ikke  S\-ar  skyldig:    snart  kjendte 
hun,   saa   godt  som   han  selv,   Salomos  Segl, 
med    de    hvide,    langstrakte  Klokker    under    den 
bøjede  Bladgren,   Jomfru  Marias   sødtduftende 
Silkeærmer,  Benedictinerurten,  St.  Doro- 
theæ   Li  li  er   og  hvad   de   allesammen   hed,    de 
mange  Blomster   med   de   gejstlige  Navne.     Han 
plukkede    det    svømmende    Søblad    og    fortake 
hende,    at  det  var  det,    der  var  bleven  til  „Hjer- 
terne"   i   det  danske  Vaaben,   og  han   fandt  inde 
i  en  fugtig  Skovkløft  den  springende  B  al  s  a  mine, 
viste  hende,  at  der  kun  krævedes  en  let  Berøring, 
for  at  Planten,   krænket  over  denne,  selv  skulde 
sprænge  sit  Frogjemme,  og  sagde,  at  den  derfor 
med  Rette  bar   sit  Na\-n  ,,Noli  me  tangere''    og 

med  Rette  regnedes  for  Sindbilledet  paa  en  kysk 
og  tugtig  AIo. 

„I  har  levet  alt  for  meget  mellem  Blomster 
paa  den  senere  Tid",  sagde  da  Karen.  „I  troer 
tilsidst,  at  alle  Kvinder  er  som  denne  skrobelige 
Væxt!" 

Ejler  svarede  Intet  hertil ,  men  hendes  Ord 
gave  ham  saare  Meget  at  tænke  paa,  og  da  de 
næste  Dag  gik  til  Skovs  sammen,  turde  han 
neppe  løfte  sine  Øjne  til  hendes  dejlige,  yppige 
Skikkelse ,  men  saae  mest  ned  og  slog  stundom 
Kors  for  sig,  naar  hun  ikke  mærkede  det.  Plud- 
selig standsede  han  og  bøjede  sig  ned,  plukkede 
en  Blomst  og  syntes  et  øjeblik  tvivlraadig,  men 
ret  som  om  han  tog  en  kraftig  Beslutning,  knu- 
gede han  Blomsten  sammen  i  sin  Haand  og  ka- 
stede den  langt  fra  sig. 

„Hvad  var  det?"  spurgte  hun  lidt  efter. 

„Det  var  Intet",  svarede  Ejler. 

,,En  Munk  maa  ikke  lyve" ,  vedblev  hun, 
„jeg  vil  vide,  hvad  det  var,  I  fandt!" 

Saa  maatte  Fejler  da  gaa  til  Bekjendelse  og 
tilstaa,  at  det  var  den  sjeldne  og  k(istelige 
Jernurt  —  Verbena  ferraii'a  eller  Saiiguis 
Mci^curi}\  som  den  ogsaa  kaldtes  —  og  han  for- 
talte, hvorlunde  den,  anvendt  paa  rette  Maade, 
næsten  kunde  helbrede  alle  Sygdomme,  ligesom 
den  ogsaa  paa  anden  \'iis  kunde  udrette  vidunder- 
lige Ting.    „Jernurten  aabner  det,  som  er  lukket", 

og  Kryb,  som  man  ofte  har  seet  med  et  Blad  af 
den  i  Næbet  eller  Munden  bane  sig  Vej  til  deres 
Rede  og  Hule,  som  ellers  var  spærret  for  dem. 
Ja,  Den,  som  holder  Jernurten  i  sin  Haand", 
fortsatte  han  tøvende,  „han  kan  opnaa  det,  som 
han  i  øjeblikket  onsker." 

■  „Hvorfor     kastede     I    den     da    fra    Eder?" 
spurgte  hun. 

.,Man  skal  ikke  lede  sig  selv  i  Fristelse", 
hviskede  han. 

Denne  Gang  var  det  Karen,  som  blev  rod, 
og  hun  var  ogsaa  mod  Sædvane  tavs  paa  Hjem- 
vejen. 

Et  Par  Dage  efter,  da  de  atter  gik  ene  sam- 
men, og  Karen  havde  plukket  sig  en  stor  Urte- 
kost af  forskjellige  Planter,  kom  de  til  en  Bæk, 
og  efter  Jomfruens  Begjæring  loftede  Ejler  hende 
paa  sin  Arm  og  bar  hende  over.  Han  folte 
hendes  Hjerte  slaa  mod  sit,  han  kjendte  \'armen 
af  den  bløde  Arm,  der  laa  om  hans  Nakke  og 
hvilte  paa  hans  Skulder,  og  han  var  saa  betagen, 
at  han  knap  vidste  af  sig  selv,  da  Karen  brat 
sprang  ned  fra  hans  Favn  og  heftig  raabte; 
., Ejler,  Ejler,  hvorfor  har  Du  bedraget  mig  I" 

F'orvirret  og  forbavset  svarede  han,  at  han 
ikke  vidste,  hvad  hun  mente,  men  end  heftigere 
vedblev  hun:  .,Du  sagde,  at  Den,  som  havde 
et  Blad   af  Jernurten    i   sin   Haand,    hans  ønske 

gik  i  Opfyldelse:  men  her  har  jeg  Urten  —  jeg 
fandt  den  for  —  og  da  Du  bar  mig  o\-er  Bæk- 
ken, saa  ønskede  jeg  — '" 

„Hvad  onskede  I,  Jomfru  Karen?"  spurgte 
Ejler  med  dirrende  Rost  og  bange  for  det  S\-ar, 
der  vilde  folge. 

„At  Du  vilde  kysse  mig!"  hviskede  hun, 
skjulte  Ansigtet  i  ,sine  Hænder  og  brast  i  Graad. 

Og  da  viste  Jernurtens  underfulde  Kraft  sig 
tydelig,  thi  Karens  ønske  gik  \-irkelig  i  Opfj'l- 
delse,  og  Ejler  gav  hende  ikke  eet,  men  mange, 
mange  Kys,  og  det  med  en  Fyrighed,  som  man 
ikke  skulde  have  tiltroet  en  Munk,  og  som  end- 
ogsaa  i  enkelte  øjeblikke  syntes  at  gjore  Jom- 
fruen betænkelig. 

Under  den  kjærlige  Samtale,  som  nu  ud- 
spandt sig  mellem  det  unge  Par,  opklaredes  det. 
at  som  han  aldrig  havde  ophørt  at  elske  hende 
og  kun  af  Sorg  over  hendes  formentlige  Tab 
var  gaaet  i  Kloster,  saaledes  havde  hun  paa 
sin  Side  bestandig  været  ham  tro  og  aldrig  for 
Ah'or  tænkt  paa  at  blive  Søster  i  Vissing. 

I  Beg3'ndelsen  havde  de  Begge  kun  Sans 
for  deres  nærvæM-ende  Salighed ,  men  da  den 
første  Hede  \-ar  stillet,  meldte  Tanken  om  deres 
P^'emtid  sig  som  uafviselig,  og  her  \-iste  sig  da 
klart  Forskjellen  i  deres  Natur:  hun,  der  var 
en  kraftig,  snarraadig  Kxinde,  vilde,  at  Ejler, 
som  jo   ikke   havde  atlagt    noget   endeligt   Lofte, 

strax  skulde  bryde  Kloster  og  aabenbare  sig  for 
hendes  Fader,  men  han,  der  var  dannet  af 
blodere  Ler,  nærede  tusende  Betænkeligheder, 
tænkte  med  Skræk  paa  det  Vanry,  der  altid  fulgte 
en  rømmet  Klosterbroder,  og  vilde  i  h\-ert  Fald 
forst  se  ad  lovlig  \'ej  at  faae  sin  Abbeds  Con- 
sens  til  at  forlade  Om. 

Blev  saa  Slutningen  paa  den  hele  Handel 
den,  at  Ejler  nogle  Dage  efter  drog  tilbage  til 
sit  Kloster  for  dér  at  afvente  den  belejlige  Tid 
til  at  gjøre  Knæfald  for  Abbed  Bo,  medens  det 
dog  tillige  blev  aftalt  mellem  Karen  og  Ejler,  at 
de  til  bestemte  Tider  og  i  dybeste  Hemmelighed 
skulde  mødes  med  hinanden. 

—  Saa  længe  det  var  Sommei-,   gik  dette  jo 
ogsaa  forholdsviis  let,  men  Karen  gjorde  sig  alle- 
haande  Bekymringer   om,   hvorledes  hun  skulde 
finde  Paaskud  til   hen  paa  \'interen   at   \-ove  sig 
bort  fra  Hjemmet.      Hun   kunde   imidlertid  sparet 
sig  disse  sine  Bekymringer,  thi  da  Hejrerne  vare 
dragne  mad  Svd,  og  Løvet  faldt  i  Skovene,  blev 
hendes  Fader  syg.     En   lægekyndig  Broder  blev 
vel  hentet  ovre   fra  Voer,    men  han  rystede  kun 
paa    Hovedet,    og   tredie    Dagen    efter   var    den 
gamle  Ridder  død.    Forinden  havde  han  skjænket 
Rye  Kloster  det  lille  \\ænge   nede  ved  Søen,   for 
hvilken    Sjælegave    der    skulde    læses    en    evig 
Messe    paa    hans    Dødsdag,    og    hans    Lig    blev 
under    Klokkeklang    og    Munkesang    begravet    i 

Klosterkirken,  hvor  en  blaagraa  Sten  endnu  viser 
Slægtens  gamle  Vaaben  med  Vesselhornene  over 
det  delte  Skjold. 

Nu  havde  Karen  da  forsaavidt  sin  Frihed, 
men  det  var  ensomt  for  hende  hjemme  paa  Høj- 
lund, hvor  hun  spandt  med  sine  Piger  og  førte 
et  skrapt  Regimente  over  Huskarlene,  og  idelig 
trængte  hun  ind  paa  Ejler,  at  han  dog  skulde 
gjore  en  Ende  paa  Sagen  og  tale  med  Abbeden; 
han  trykkede  sig  imidlertid  endnu  bestandig  ved 
det  og  mente,  at  de  maatte  bie  paa  bedre  Tider, 
eftersom  Abbed  Bo  var  saa  optagen  af  Klostrets 
vanskelige  Stilling,  at  Ejler  ikke  nu  kunde  vente 
at  finde  et  villigt  Øre.  Tingen  var  nemlig  den, 
at  Striden  med  Biskop  Tyge  af  Aarhus,  der  jo 
hidtil  nærmest  havde  drejet  sig  om ,  hvorvidt 
Brodrene  i  øm  vare  forpligtede  lil  at  modtage 
Bispen  og  hans  Folk ,  naar  de  ubudne  kom  paa 
Gjæsteri,  nu  havde  faaet  et  helt  andet  Præg: 
Bispen  beskyldte  nemlig  rent  ud  Abbed  Bo  for 
at  huse  den  fredløse  Kongemorder  Arnfast,  der 
i  sin  l'id  havde  været  Abbed  i  Ry  men  siden 
Mordet  ikke  havde  turdet  vise  sig  aabenlyst  dér 
eller  andensteds,  og  denne  Beskyldning  truede 
han  med  at  ville  forfølge  ved  selv  at  komme  til 
Øm  og  anstille  Undersøgelser  ledsaget  af  Mar- 
sken Johan  Kalf  og  hans  Mænd. 

Brodrenes  .Samtaler,  naar  de  ved  Aftenstid 
krøbe    sammen    cim     det    blussende    og    rygende 

Baal  inde  i  Conventsalen,  beskjæftigede  sig  na- 
turligviis  meget  med  Bispens  Trusler  og  den 
forsvundne  Arnfast,  men  Ingen  havde  seet  denne 
i  Øm,  og  de  mente  derfor  med  Rolighed  at 
kunne  afvente,  hvad  Tiden  maatte  bringe.  Ellers 
gik  Alt  som  sædvanligt:  Broder  Clement  malede 
langlivede  Helgene  med  stærke  Farver  og  gyldne 
Glorier,  Broder  Iven  slikkede  sine  Penne  og  kom 
mere  og  mere  til  at  ligne  det  Pergament,  paa 
hvilket  han  prentede  sin  Krønike,  og  Broder 
Soren  ovede  sine  vante  Idrætter  i  fri  Luft.  Med 
denne  sidste  fulgtes  Ejler  meget  den  \'inter ;  han 
var  med  at  hugge  V'aager  paa  den  tillagte  So  og 
lægge  Bundsnører  ud,  og  han  vandrede  over  Isen 
for  at  stille  Fælder  ved  Ulvegravene  ovre  ad 
Højlund  til  —  Altsammen  til  stor  Glæde  for 
Broder  Søren,  som  ikke  dromte  om,  at  Ejler 
samtidig  jagede  andet  Vildt  end  Graaben  og 
Hjorte. 

En  Dag,  da  de  to  Jagtfæller  vare  ude  sam- 
men, faldt  ogsaa  deres  Tale  paa  Arnfast,  og  det 
viste  sig  da,  at  Soren  ikke  havde  nogen  ube- 
tinget Tro  til  sin  Abbed.  „Det  hover  mig  ikke, 
at  han  og  den  forgiftige  Iven  stikke  Hovederne 
saa  meget  sammen",  sagde  han,  „og  i  Overgaars, 
da  jeg  saae  dem  gaa  ned  i  Ølkjælderen ,  listede 
jeg  mig  efter  dem,  men  da  jeg  kom  derned,  var 
de  borte,  skjøndt  der  ikke  er  anden  Udgang  end 
den  Trappe,  jeg  kom  ad." 

^5* 

,,Men  hvor  skulde  de  da  være  blevne  af?" 
spurgte  Ejler. 

„Det  er  ikke  godt  at  sige",  svarede  Soren, 
„men  der  har  jo  altid  været  megen  Tale  om  en 
Løngang,  der  skulde  føre  fra  Klosteret  lige 
til  Søen.  —  Jeg  svarer  ikke  for  Noget!" 

En  Aftenstund  kort  efter  —  det  var  to  Dage 
før  Mariæ  Renselsesfest  —  mødtes  Ejler  og  Karen, 
og  hun  fulgte  ham  helt  over  Isen  ad  øm  til.  Som 
de  stode  dér  i  det  lave  Krat  og  toge  en  kjærlig 
Afsked  med  hinanden,  skræmmedes  de  pludselig 
af  en  Raslen  mellem  Grenene  og  det  visne  Løv; 
de  saae  i  Tusmørket  to  Skikkelser  glide  tæt 
forbi,  og  da  den  Enes  udtærede  Aasyn  et  kort 
Nu  vendte  imod  dem,  mente  de  Begge  at  kjende 
ham,  skjøndt  det  var  Aaringer,  siden  de  havde 
seet  ham.  I  det  Samme  forsvandt  Skikkelserne, 
som  vare  de  sunkne  i  Jorden,  Ejler  og  Karen 
hviskede  forfærdet  et  Navn  til  hinanden,  og  op- 
fyldte af  bange  Anelser  skiltes  de  hurtig  og  gik 
hver  til  sit. 

Hjemme  i  Klostret  fandt  Ejler  ved  sin  Til- 
bagekomst Alt  i  Oprør:  Biskop  Tyge  havde  skik- 
ket Bud,  at  han  Andendagen  efter  vilde  komme 
til  øm  med  stort  Følge;  Klostret  skulde  under- 
søges, og  alle  Brødrene  tages  i  lul  paa,  at  ingen 
af  dem  havde  seet  Arnfast  inden  for  dets  Mure. 

Ejler  tænkte  allerede,  stærkt  bevæget  \"ed 
disse  Efterretninger,  paa  at  forlange  en  hemmelig 

Samtale  med  sin  Abbed,  men  inden  han  fik  sig 
bestemt  hertil,  kaldtes  han  og  alle  Brodrene 
sammen  i  Refectoriet  til  et  højtideligt  Capitelmude. 
Abbed  Bo  traadte  frem  og  talte  forst  nogle  be- 
vægelige Ord  om  Verdens  Ondskab  og  de  Trængs- 
ler, der  forestod  Klostret,  men  pludselig  brød  han 
af  og  sagde: 

,, Forinden  jeg  imidlertid  vil  drøfte,  hvad 
videre  i  denne  Sag  skal  foretages,  er  det  min 
sørgelige  Pligt  at  oplyse  Brødrene  om  en  uhor- 
lig Gjerning,  som  et  skabet  Faar  af  min  Hjord 
har  gjort  sig  skyldig  i.  Broder  Iven,  denne 
fromme,  nidkjære  Herrens  Tjener,  har  i  Aften, 
da  han  fordybet  i  gudelig  Bon  ene  vandrede 
nede  ved  Søen,  seet  En  af  vort  Broderskab  i  for- 
trolig Omgængelse  med  en  Kvinde,  ja,  hvad  mere 
er:  han  har  hørt  den  ublu  Lyd  af  syndige  Kys 
bryde  Aftenens  Stilhed!" 

Her  gjorde  Abbeden  en  Pavse,  og  de  fleste 
af  Brødrene  sloge  Kors  for  sig  og  saae  inderlig 
forargede  ud. 

„Før  jeg  skrider  til  at  nævne  Navnet  paa 
den  udædiske  Broder",  vedblev  han,  „der  ikke 
har  undseet  sig  for  at  plette  vort  Klosters  Ære, 
vil  jeg  paa  Forhaand  angive,  hvilken  Bod  jeg  i 
Forening  med  alvorlige  og  indsigtsfulde  Venner" 
—  her  nikkede  han  til  Broder  Iven  —  „har  be- 
sluttet at  paalægge  den  grove  Synder.  En  An- 
den   vilde    sagtens   foreskrive   streng  Poenitentse, 

lade  ham  spæge  sit  Kjod  og  hudflette  sin  Ryg, 
men  dels  er  jeg  af  Naturen  mild  og  overbærende, 
dels  seer  jeg  altid  paa,  hvad  der  kan  være  vort 
Kloster  og  Eder,  mine  elskelige  Brødre,  til  Gavn 
og  Glæde.  Har  jeg  derfor  besluttet,  at  den  vild- 
farne Broder  ufortovet  skal  drage  af  Riget  og  fra 
Tydskland  hertil  hjembringe  levende  Exemplarer 
af  den  Fisk  Mallen  —  Siliirns  —  som  kunne 
udsættes  i  Mos  So  og  dér  vorde  frugtbare  og 
mangfoldige.  I  vide  selv,  hvor  ofte  vi  paa  Faste- 
dagene have  fundet  Gjedden  for  tor,  Aalen  og 
Laxen  for  fed,  men  den  Fisk  Mallen  er  hverken 
for  mager  eller  for  fed,  men  saare  kostelig,  hvil- 
ket jeg  vel  veed  fra  de  Tider,  da  jeg  færdedes 
blandt  de  Tydske.  —  Træd  da  frem,  Du  Syndens 
Barn,  og  knæl  angergiven  for  dine  renli\-ede 
Brødre!" 

Efter  denne  lange  Tale  satte  Abbeden  sig, 
men  medens  Ejler  et  Øjeblik  manglede  Mod  til 
at  træde  frem,  arbejdede  til  almindelig  Forbav- 
selse Broder  Søren  og  Broder  Clement  sig  gjen- 
nem  Rækkerne  og  knæ^lede  nok  saa  frejdig  for 
Abbeden.  Hermed  hang  det  saaledes  sammen: 
Broder  Søren  havde  pludselig  faaet  en  ubæ-ndig 
Lyst  til  at  drage  udenrigs  og  hente  Malleyngel 
—  det  \'ar  just  Noget  for  ham  —  og  den  stak- 
kels døve  Broder  Glemcnt  hawle  ikke  opfattet 
Andet  af  Abbedens  Tale,  end  at  en  af  Brødrene 
skulde   ud   paa   en   lang  Rejse,    og  det  vilde  han 

hellere  end  gjerne  —  saa  kunde  han  jo  faae 
baade  ægte  Purpur  og  Ultramarin  —  derfor 
meldte  han  sig  frivillig. 

Abbeden  saae  spørgende  til  Broder  Iven, 
men  denne  rejste  sig  og  sagde  med  et  giftigt 
Smil  og  et  Sideblik  til  Ejler:  „Se,  se!  Have  I 
ogsaa  Begge  kj'sset  Karen  Benderup!  Hun  er 
jo  en  ret  Munkedeje!" 

\'ed  disse  Ord  styrtede  Ejler  frem,  faldt  Ab- 
beden til  P^ode  og  kjendte  sig  skjidig.  Broder 
Clement  opl^'stes  med  nogen  Besvær  om  sin  Fejl- 
tagelse, og  Broder  Soren  traskede  slukøret  til- 
bage til  sin  Plads. 

Endnu  samme  Aften  overgav  Abbed  Bo 
Ejler  en  skriftlig  Instrux,  som  Broder  Iven  havde 
ført  i  Pennen,  og  i  hvilken  der  gaves  ham  ud- 
førlige Regler  for,  hvordan  han  havde  at  forholde 
sig  paa  sin  Rejse:  de  unge  Maller  skulde  han 
hente  fra  Elben  eller  den  Flod  Donau ;  han  skulde, 
saa  vidt  gjørligt,  forsyne  dem  med  frisk  Vand  i 
Karret  tre  Gange  daglig,  undertiden  slaa  sig  til 
Ro  nogle  Dage  i  Klostre  af  samme  Orden  som 
øm,  for  at  Fiskene  ved  at  udsættes  i  sikkert  og 
rummeligt  Hyttefad  kunde  komme  til  Kræfter 
efter  Rejsen,  og  endelig  skulde  han  ikke  forhaste 
sig,  men  give  sig  gode  Stunder  undervejs. 

Ejler  tænkte  et  Øjeblik  paa  at  stampe  imod 
Braadden:  fortælle  Abbeden,  hvem  han  havde 
scet  nede  ved  Soen,  hvor  formodentlig  den  meget 

omtalte  Longang  udmundede,  og  selv  forlange 
sig  løst  fra  enhver  Forpligtelse  overfor  Klostret. 
Men  saa  kom  han  til  at  tænke  paa,  at  han  jo 
dog  kunde  have  taget  fejl,  og'  at  han  neppe 
vilde  driste  sig  til  at  aflægge  Ed  paa,  at  den 
Fremmede  virkelig  havde  været  Den,  han  troede, 
og  desuden  mente  han  bedst  at  vinde  Abbedens 
Velvillie  ved  at  udfore,  hv^ad  der  nu  en  Gang 
var  ham  paalagt  —  det  Hele  kunde  dog  kun 
vare  et  halvt  Aars  Tid  —  og  saa  bøjede  han 
sig  under  Aaget.  Han  skrev  nogle  Linier  paa 
en  Pergamentstrimmel  og  berettede  i  al  Korthed, 
hvad  der  var  skeet,  og  den  lod  han  næste  Mor- 
gen Drengen  Peder  bringe  til  Højlund,  omtrent 
samtidig  med,  at  han  selv  drog  bort. 

Alene  rejste  han  imidlertid  ikke:  Broder 
Søren,  der  var  bleven  end  mere  opsat  paa  at 
komme  med,  havde  skriftet  et  Par  svære  Sjmder 
fra  gamle  Dage,  som  han  endnu  havde  i  Behold, 
og  da  Abbeden  mente,  at  han  kunde  være  Ejler 
til  Nytte  ved  Transporten  af  Mallerne,  havde  han 
virkelig  opnaaet  sit  Ønske  og  faaet  Tilhold  om 
at  rejse  med. 

Alle  Brødrene  stode  og  saae  efter  de  Bort- 
dragende, og  da  de  vare  ude  af  Sigte,  hviskede 
Broder  Iven  smilende  til  Abbeden:  „Ilde  var 
det,  men  vel  gik  det:  nu  fc\ae  vi  Maller  i  Soen, 
og  vi  have  skilt  os  af  med  det  eneste  \'idne,  der 
kunde   gjore  os   Ulykker   i  Morgen,    naar  Bispen 

kommer!"      Abbeden   nikkede   og   smilede    ogsaa 

—  men  han  havde  gjort  Regning  uden  Karen 
Benderup. 

Saa  snart  nemlig  hun  havde  modtaget  Ejlers 
Meddelelse  om  Opdagelsen  af  deres  F'orhold  og 
om  den  mærkelige  Bod,  der  var  ham  paalagt, 
forstod  hun  strax,  baade  hvorfor  man  over  Hals 
og  Hoved  vilde  af  med  Ejler,  og  at  det  nu  var 
Tid  for  hende  at  smedde,  mens  Jernet  var  varmt. 
Thi  red  hun  i  Hast  til  øm  og  forlangte  Abbed 
Bo  i  Tale.  Hun  tilstod  først  ligefrem,  at  Ejler 
og  hun  elskede  hinanden  i  Tugt  og  Ære,  og 
dernæst  var  hun  begjærende  af  Abbeden,  at  han 
højtidelig  skulde  erklære  Ejler,  der  jo  ikke  havde 
aflagt  Loftet,   for  lost  fra  sit  F'orhold  til  Klostret. 

—  Nej,  det  kunde  Abbed  Bo  ikke  indlade  sig 
paa.  —  Ja,  men  sa.a  maatte  han  finde  sig  i,  at 
hun  søgte  den  Aarhus  Bisp  og  gik  til  Skrifte  hos 
ham,  for  hun  havde  ogsaa  været  nede  ved  Soen 
i  Aftes,  og  hun  havde  seet  den  Samme,  som  Ejler 
havde  seet,  og  kj endte  ham  helt  vel  fra  fordums 
Dage,  da  hun  søgte  til  Kirke  i  Rye ;  om  Abbeden 
ikke  troede,  det  vilde  fornøje  Bispen  at  hore  det 
Skriftemaal  ? 

Abbed  Bo  blev  hed  om  Ørene  og  begyndte 
at  forhandle.  Det  endte  da  med,  at  han  erklæ- 
rede, vel  ikke  paa  egen  Haand  at  turde  eller 
ville  udstede  en  Erklæring  som  den,  hun  for- 
langte,  men   han   vilde   skrive   til   sin   gode  Ven, 

Abbed  J  ae  o  bus  i  Soer,  der  betragtedes  som 
Cisterciensernes  Primas  i  Danmark,  og  anbefale 
Sagen  til  ham;  vilde  saa  Jacobus  føje  sig  efter 
hendes  Begjæring,  skulde  han,  Abbed  Bo,  Intet 
have  derimod  at  erindre. 

For  ikke  at  stille  Sagen  paa  Spidsen,  hvad 
der  jo  altid  kunde  have  sine  Betænkeligheder, 
tog  hun  imod  dette  Tilbud,  fik  Skrivelsen  til 
Abbed  Jacobus  udfærdiget  og  drog  hjem  til 
Hojlund. 

Næste  Dag  kom  Bisp  Tyge.  Øm  blev  ran- 
saget, men  der  fandtes  ingen  Arnfast;  Abbeden 
og  alle  Brødrene  svore  med  Haanden  paa  Relik\-ie- 
gjemmet,  at  de  ikke  havde  seet  Kongemorderen 
inden  for  deres  Mure,  og  saa  maatte  da  Bispen 
med  uforrettet  Sag  ride  tilbage  til  Aarhus. 

—  Hen  paa  Foraaret  drog  Karen  til  Sorø. 
Abbed  Jacobus  modtog  hende  høflig  og  læste 
Bre\-et  fra  øms  Abbed,  men  efter  gjentagne 
Gange  at  have  confereret  -med  sine  Munke  mente 
han  dog  ikke  at  kunne  opfylde  hendes  Ønske: 
vilde  Abbed  Bo  give  Ejler  Fripas  paa  egen 
Haand,  det  fik  blive  hans  Sag,  men  Jacobus 
vilde  ikke.  Saadan  stod  Sagen  hen  i  nogen  Tid, 
og  Karen  tænkte  allerede  med  tungt  Hjerte  paa 
at  rejse  hjemad,  da  der  pludselig  forefaldt  et 
u\-cntet  Møde:    Ejler  og  Søren  kom  til  Sorø. 

Med  megen  Besvæn-  hawle  de  fra  Elben  bragt 
unge  Maller  i  et  rummeligt  Kar;  med  Skibslejlig- 

hed,  som  tilfældig  var  forhaanden,  vare  de  fra 
Stralsund  sejlede  til  \'ordingborg  og  droge  nu 
gjennem  Sjælland  for  fra  Kallundborg  at  færges 
over  Bælterne  til  Jylland.  Karret,  hvori  Fiskene 
fandtes,  skiftedes  de  til  at  trille  paa  en  Hjulbor, 
men  trods  al  udviist  Forsigtighed  var  der  ved 
deres  Ankomst  til  Sorø  kun  nogle  faa  Dyr  i  Live. 
De  to  Brodre  fra  Øm  begjærede  Herberg  i  Klo- 
stret, og  Abbed  Jacobus  fik  snart  Underretning 
om,  hvem  det  var,  og  i  hvad  Ærinde  de  vare 
komne.  Han  havde  forresten  ikke  behøvet  at 
spørge,  hvis  han  havde  seet  det  første  Møde  mel- 
lem Ejler  og  Karen,  thi  hun  faldt  ham  om  Halsen 
og  vilde  knap  slippe  ham,  da  der  kom  Andre  til. 
Om  Aftenen  støde  Ejler  og  Søren  nede  ved 
den  venlige  Sorø  Sø  og  skulde  just  til  at  sætte 
deres  faa  Smaamaller  ud  i  et  H^'ttefad,  da  Ab- 
bed Jacobus  kom  gaaende  derned  for  at  se  de 
sjeldne  Dyr.  De  syntes  at  behage  ham  over- 
ordentlig, og  pludselig  fik  han  en  lykkelig  Ind- 
skydelse. „Hør",  sagde  han  til  Ejler,  „Jomfru 
Benderup,  der  sikkert  er  en  tugtig  og  ærbar  Mo, 
har  talt  til  mig.  Dig  angaaende.  Jeg  har  hidtil 
ikke  villet  laane  øre  til  hendes  Bønner,  men 
Noget  for  Noget:  lad  Du  de  rare  Fisk  blive  her 
i  Sorø  Sø,  saa  skriver  jeg  Dig  et  Fribrev!"  Ejler 
betænkte  sig  et  Øjeblik,  og  det  var  t^-deligt  at  se, 
at  han  kjæmpede  en  haard  Kamp  med  sig  sel\', 
men    da    han    havde    besindet    sig    lidt,    svarede 


396 


han,  at  hvor  gjerne  han  end  vilde  rette  sig  et'ter 
denne  Opfordring,  saa  Ivunde  han  dog  ikke,  thi 
det  vilde  være  et  alt  for  skammeligt  Forræderi 
mod  hans  Abbed.  —  Ja,  det  maatte  Ejler  selv 
om,  men  paa  andre  Vllkaar  lik  han  ikke  Fri- 
brevet, sagde  Abbed  Jacobus. 

Broder  Søren,  der  havde  staaet  og  hørt  paa 
deres  Samtale  og  omsider  begreb,  hvad  det  drej- 
ede sig  om,  vendte  sig  nu  til  Ejler  og  sagde: 
„Staaer  der  ikke  i  din  Instrux,  at  vi  oftest  muligt 
skulle  sørge  for  at  sætte  Fiskene  i  et  rummeligt  og 
sikkert  Hyttefad  ? " 

„Jo",  svarede  Ejler  uden  at  vide,  hvor  hans 
F'ælle  vilde  hen. 

„Ja,  lad  os  saa  følge  Instruxen  da!"  sagde 
Søren,  væltede  Karret,  saa  Mallerne  kom  ud  i 
Søen,  og  tilføjede  med  et  bredt  Smil:  „Nu  er  de 
i  et  godt  Hyttefad!  —  Abbed  Bo  kan  selv  hente 
dem,  naar  han  vil!" 

Men  Abbed  Jacobus  fandt  dette  at  være  en 
artig  Spas  og  tænkte  i  sit  stille  Sind,  at  nu  havde 
hans  kjære  Soer  dog  faaet  nogen  Erstatning  for 
det  Urtefrø,  de  havde  listet  sig  til  i  øm. 

Samme  Dag  hk  Ejler  sit  Fribrev,  og  Abbed 
Jacobus  viede  ham  Andendagen  efter  til  Karen. 

Saa  droge  de  hjem  li!  Hojlund,  og  dér  le\-ede 
de  kjicrligen  og  lykkeligen  sammen  i  mange 
Aar.  ICjIer  faldt  omsider  i  anJig  Fejde,  mon  hans 
cfterle\'ende     l'Jike     forsvarede    senere     mandelig 

Borgen,  der  blev  indesluttet  og  flere  Gange  be- 
rendt  med  stor  Styrke.  En  Dag  \'ar  hun  gaaet 
op  i  Taarnet  for  at  se  over  til  Belejrernes  Skanse, 
og  dér  ramtes  hun  af  et  Blidekast,  der  strakte 
hende  dod  til  Jorden. 

Men  Broder  Soren  blev  i  Soer  til  sin  Døds- 
dag og  fandt  i  Skovene  deromkring  en  ny  \'ildt- 
bane,  hvor  han  hentede  sig  rigt  Bj'tte.  Han  op- 
naaede  en  saare  høj  Alder  og  havde  den  store 
Glæde  inden  sin  Død  at  fange  mere  end  een 
vægtig  Malle,  der  siden  prydede  Brødrenes  Bord 
og  regnedes  for  en  kostelig  Ret. 

—  Her  ender  det  apokryphe  Tillæg  til  Øms 
Klosterkronike,  men  for  Fuldstændigheds  Skyld 
skal  jeg  ikke  undlade  at  anføre  en  H^'pothese, 
som  min  lærde  \'en,  Historikeren  Niels  Drejer, 
har  opstillet.  Da  jeg  nemlig  en  Gang  for  flere 
Aar  siden  fortalte  ham  min  Kronike,  paastod 
han,  der  jo  ellers  er  almindelig  kjendt  som  en 
meget  ædruelig  og  alt  Andet  end  romantisk  an- 
lagt Forsker,  at  den  Ubekjendte,  jeg  havde  truf- 
fet i  Emborg,  og  som  kaldte  sig  selv  Munk,  ikke 
kunde  være  nogen  Anden  end  den  i  det  fore- 
gaaende  oftere  nævnte  Broder  I  ven,  Forfatteren 
af  Exordncni  nionasterii  caræ  in  sit  læ.  „Lige- 
som man  ofte  har  hørt,  at  Folk,  der  i  levende 
Live  have  begaaet  en  Misgjerning" ,  sagde  han, 
„ikke  kunne  finde  H\-ile  i  Graven,  for  de  paa  en 

eller  anden  Alaade  have  sonet  deres  Brode,  saa- 
ledes  forekommer  det  mig  at  være  ganske  natur- 
ligt, at  en  Kronikeskriver,  der  forsætlig  har  for- 
vansket den  historiske  Sandhed  ved  at  benægte 
Arnfasts  Tilstedeværelse  i  øm,  først  da  kan  finde 
Ro,  naar  han  for  en  interesseret  Sjæl  har  skriftet 
sin  Uvederhæftighed.  Det  har  derfor  sikkert 
været  det  historiske  Spøgelse  Broder  Iven,  som 
Du  hin  Aften  i  Emborg  Kro  har  drukket  Mjod 
med;  men  Du,  saa  lidt  som  nogen  Anden,  vil 
oftere  træffe  ham,  thi  nu  har  han  selvfølgelig 
fundet  den  Fred,  hvortil  han  gjennem  sex  Aar- 
hundreder  har  stundet." 

Det  behover  vel  neppe  at  tilføjes,  at  jeg 
ikke  deler  Niels  Drejers  Opfattelse,  men  at  jeg 
kun  har  refereret  den  som  et  Curiosum  og  som 
Noget,  der  er  i  hoj  Grad  betegnende  for  min 
Vens  „historiske  Samvittighed." 


-  „Jeg  har  saamænd  aldrig  vidst,  at  Mallen 
har  været  i  Sorø  So",  sagde  Peter  Moller.  „Men 
Gud  skal  vide,  om  saa  ikke  den  bekjendte 
Folkevise : 

„Den  Fisk,  den  Fisk,  den  grumme  store  Fisk, 
Som  gaaer  i  Ksiom  So." 

egentlig  sigter  til  Mallen  og  Sorø!" 

.,Det  kan  saamænd  gjerne  være",  sagde 
Anton,  „og  der  kan  da  godt  skrives  en  philo- 
sophisk  Doctordisputats  paa  det  Sporgsmaal!" 

.,Ja,  hvorom  Alting  er,  saa  er  den  Historie 
den  bedste",  sagde  Forstraaden  afgjorende.  „Og 
Broder  Soren:  det  er  jo  Janos  op  ad  Dage!  Var 
Janos  bleven  Munk  nede  i  Bøhmerland,  var  han 
bleven  accurat  saadan!  —  Men  nu  vil  jeg  have 
ren  Besked!  Jeg  er  fuldstændig  klar  over,  at 
Anton  har  skrevet  „Spredte  Kræfter",  og"  — ■ 
her  vendte  han  sig  til  mig  —  „Du  har  naturlig- 
viis  lavet  „Apotheker  og  Doctor" ,  skjondt  jeg 
aldrig  for  har  vidst,  at  Du  ogsaa  fuskede  Anton 
i  Haandværket  —  men  hvem  der  har  skrevet 
„En  Klosterkrønike" ,  det  veed  jeg  ikke,  for  den 
har  min  Sandten  hverken  Du  eller  Anton  gjort!" 

„Det  skulde  Du  vist  alligevel  ikke  sige  saa 
vist,  lille  Fa'er",  bemærkede  Mo'er,  der  under 
Oplæsningen  havde  sendt  sin  Dreng  mangt  et 
venligt  Smil.  „Husk  paa,  at  Anton  har  ligget 
to  Maaneder  ovre  ved  Rye!" 

„Det  er  ogsaa  sandt!  Men  er  det  virkelig 
Dig!  —  Jeg  maa  sige  Dig,  rent  ud:  det  havde 
jeg  ikke  tiltroet  Dig!" 

Den  unge  Fru  Anton  saae  et  Gjeblik  en 
ganske  lille  Smule  fornærmet  ud,  men  da  Forst- 
raaden umiddelbart  efter  gik  hen  og  tog  Anton 
med  begge  Hænder  om  Hovedet  og  gav  ham  et 

Smækkys  paa  Panden,  var  den  lille  Sky  strax 
forsvunden. 

,,0g  saa  skal  Du  have  Tak,  min  Ven",  sagde 
Forstraaden  til  mig,  „for  det  er  nok  Dig,  der 
har  sat  det  Hele  i  Scene!" 

„Ja",  svarede  Anton,  „han  skrev  over  til 
mig,  at  jeg  skulde  sende  Noget,  som  Fa' er  kunde 
lide.  „Spredte  Kræfter"  havde  jeg  færdig,  men 
saa  lavede  jeg  Klosterkroniken." 

„Ja,  Du  veed  godt,  hvad  der  falder  i  din 
Gamles  Smag",  sagde  Forstraaden.  —  „Men 
hvordan  hittede  D  u ,  Doctor,  egentlig  paa  at  skrive 
en  rigtig  Historie?" 

„Det  skal  jeg  sige  Dem",  svarede  jeg.  „Paa 
det  sidste  Togt  faldt  Tiden  mig  sommetider 
grumme  lang,  og  da  jeg  tidligere  hawie  beskjæf- 
tiget  mig  en  Del  med  ældre  Dages  Pharmakologi, 
saa  —  " 

„Ja,  Doctordisputatsen !"  udbrød  Forstraaden. 
„Det  er  jo  sandt!  —  Saa  er  det  sgu  dog  nogen 
Nytte  til  at  blive  Dr.  ined\  —  Ja,  Tak,  endnu 
en  Gang,  begge  To,  og  Tak,  Peter  Moller  og 
Redsted,  for  Tegninger  og  Photographicr!  — 
Og  saa  Godnat  med  det  Samme!" 

—  Og  saa  skiltes  \i  da  ad  næ'ste  Dag,  skil- 
tes for  aldrig  mere  at  modes  samlede.  Den 
?\>rste,  der  brod  Kredsen,  var  Janos.  Det  føl- 
gende I'^oraai'    gik    han,    som    han    plejede,    Dag 

efter  Dag  iicl  for  at  se  sin  lille  Fugl  sidde  i  den 
gamle  Pil,  men  Fuglen  kom  ikke,  og  saa  vidste 
Janos  selv,  at  han  skulde  do:  en  Morgen  tudede 
Drazba  saa  underlig  inde  paa  sin  Herres  Værelse, 
og  da  man  aabnede  Døren,  laa  den  gamle  Bøh- 
mer i  Sengen  med  brustne  Ojne. 

Om  Sommeren  havde  Redsted  og  Margrethe 
Bryllup,  men  om  Etteraaret  blev  Forstraaden 
pludselig  syg  —  det  var  Lungebetændelse  —  og 
to  Dage  efter  var  han  død.  I  Feberphantasier 
havde  hans  Tanker  dvælet  ved  Kirketaarnet,  der 
loftede  sig  over  hans  Barndomshjem,  ved  Vandre- 
falken og  den  hvide  Due,  men  kort  for  Doden 
indtraadte,  var  Bevidstheden  vendt  tilbage.  — 
„Gud  velsigne  D'ig",  vare  hans  sidste  Ord  til 
Mo'er,  „og  lille  Margrethe  og  gamle  Danmark!" 
men  havde  han  faaet  Tid  dertil,  havde  han 
nævnet  flere  Navne,  for  hans  Hjerte  rummede 
Mange.  En  trist,  raakold  Oktoberdag  fulgte  jeg 
min  faderlige  \'ens  Kiste  gjennem  den  hostlige 
Skov;  Regntaagen  laa  tung  og  tæt,  og  det  dryp- 
pede fra  Kvist  og  Blad.  En  Rudel  Daavildt  stod 
nysgjerrig  stille  og  saae  paa  Toget,  da  vi  svin- 
gede om  ved  Navnebøgen  —  det  er  mit  sidste 
Indtryk  fra  den  gamle  Sko\'. 

—  Og  hvad  er  der  saa  mere  at  fortælle? 
Om  Skovridergaarden  Intet,  thi  Janos'  Fugl  er 
jo  fløjet  til  andre  Lande,  og  jeg  veed  ikke  længer. 

hvis  Hænder  der  drage  Spanden  op  af  den  dybe 
Brønd.  Mo'er  lever  hos  Vilhelmine  og  Moller; 
jeg  besøgte  dem  ifjor,  og  jeg  har  ogsaa  været 
hos  Margrethe  og  Redsted.  Han  har  kjobt  Krage- 
bjerg tilbage,  og  i  den  store  Dagligstue  hænger 
et  stort  Billede  af  hans  P'ader,  men  Rammen 
bærer  ikke  mere  de  Blaa'ers  Vaaben,  kun  en 
simpel  Danebrogssløjfe. 


Og  nu  kun  F^et:  et  Par  Ord  om  denne  Bogs 
Tilblivelse.  Ifjor,  da  jeg  laa  hele  Sommeren 
under  Island,  faldt  det  mig  en  Dag  ind,  at  der 
maaske  kunde  være  Flere  end  den  gamle  Forst- 
raad,  der  havde  Smag  for  rigtige  „Historier",  og 
jeg  mindedes  tillige  hans  Ord  om,  at  en  Ramme 
gjerne  kan  være  saa  let  den  vil,  naar  den  kun 
holder  sammen  paa  Indholdet.  Alle  mine  gode 
og  glade  Minder'  fra  Skovridergaarden ,  og  hvad 
der  i  de  senere  Aar  havde  tildraget  sig,  forekom 
mig  da  at  danne  en,  ganske  vist  „let",  men  na- 
turlig Ramme  t)m  de  Historier,  jeg  i  Tidernes 
Løb  havde  hørt;  over  Forstraadens  „Jubilæums- 
Album"  gav  Anton  mig  fri  Raadighed,  og  om- 
bord paa  Orlogsskonnerten  under  Islands  Kyster 
ei'e  da  „Historierne  fra  Skovi'idergaarden"  blevne 
til,    d.  V.  s.    gjenforlalle.      Jeg    har   gjengivet   dem 

saa  tro,  som  det  har  været  mig  muligt,  men  da 
to  Mennesker  selvtblgelig  ikke  fortælle  samme 
Historie  ganske  paa  samme  Maade,  kan  det 
gjerne  være,  at  jeg  hist  og  her  har  sat  Noget 
til  eller  udeladt  Noget.  Det  faaer  da  staa  paa 
min  Regning  og  Risiko. 

